
A  magyar  búza  nemesítéséről. 


Irta :  Székács  Elemér. 

Nemzeti  létünkért  most  folyó  nagy  küzdelmeink  napjaiban 
mindinkább  bebizonyosodik,  hogy  a  kenyér,  melyet  a  magyar 
föld  terem,  nem  csupán  táplálékunk,  de  egyben  fegyverünk  is, 
mert  amig  hazánk  rögei  képesek  megteremni  a  magyar  népnek 
ezt  a  főtáplálékát,  addig  ellenségeink  már  sokszor  bejelentett 
döntő  diadala  hovatovább  csak  papiroson  maradó  jámbor  óhaj- 
tássá zsugorodik  össze. 

Titáni  küzdelmeink  sok  uj  eszmét  vetettek  a  felszínre,  a 
köz  figyelmét  reáirányították  oly  dolgokra  is,  melyek  a  béke 
éveiben  fontosságuk  ellenére  sem  voltak  általános  érdeklődés  és 
megvitatás  tárgya. 

Ilyen  a  többtermelés  kérdése  is,  miről  napjainkban  sok 
szó  esik  ép  a  viszonyok  alakulása  következtében. 

Főterményünk  a  buza  lévén,  érthető,  hogy  a  buza  orszá- 
gos termésátlagai  emelésének  kérdése  soha  aktuálisabb  nem 
volt,  mint  ma  s  igy  akkor,  amidőn  a  béke  éveiben  ez  a  kérdés 
inkább  csak  a  szakirodalomban  volt  megvitatás  tárgya,  ma 
már  mindnyájunkat,  tehát  az  egész  közönséget  érdeklő  kérdéssé 
fejlődött. 

A  Magyar  Figyelő  ama  megtisztelő  felhívásának,  hogy 
buzanemesítési  munkáimról  a  művelt  magyar  nem-gazda  közön- 
ség tájékoztatására  egy  rövid  közleménnyel  szolgáljak,  leg- 
nagyobb készséggel  próbálok  megfelelni  alábbiakban,  annál  is 
inkább,  mert  alkalmam  nyilik  arra,  hogy  némely  oly  hiedelmet 
és  a  közönség  körében  e  kérdés   felől   elterjedt  felfogást  osz- 

lathassak  el,  melyek  teljesen  tévesek  s  a  dolog  lényegét  egy- 
szerűsége ellenére  bizonyos  homályba  burkolják. 

A  magyar  búzának  mindenkor  méltán  volt  nagy  hire, 
kiváló  őrlési  és  sütési  eredményei,  tehát  használhatósága  folytán. 
Igen  jó  tulajdonsága  továbbá  a  fagyállóság,  az  a  képessége, 
mellyel  kontinentális  erős  teleinkkel  dacolni  képes. 

Hátrányos  tulajdonságai  a  rozsda  iránti  fogékonyság, 
nagy  hajlandósága  a  megdőlésre,  vagyis  a  gyenge  szalma,  végül 
legnagyobb  hibája  a  csekély  termőképesség,  az  alacsony  hozam. 

Általában  a  nagy  magyar  Alföld  lévén  az  igazán  számot- 
tevő búzatermő  területünk,  a  magyar  búzának  fentjelzett  tulaj- 
donságai is  általában  az  alföldi  magyar  búzára  vonatkoznak. 
A  magyar  buza  kalásza  szakállas,  vagyis  a  polyvalevelek  hosszú 
tokiászban  végződnek,  ellentétben  a  tar-  vagy  csupaszbuzákkal. 
Utóbbiak  közül,  melyek  nyugoti  eredetűek,  nálunk  is  termel- 
nek, különösen  a  dunántúli  megyékben  egyes  fajtákat,  igy  pél- 
dául Somogy  megyében  jól  honosodott  meg  ily  tarbuza,  melyet 
somogyi  tar  néven  ismernek  a  gazdák. 

Akkor,  midőn  a  szomszédos  nyugoti  országokban  a  miénk- 
nél gyengébb  talajon,  mint  például  Németországban,  a  buza 
kataszteri  holdankénti  hozama  átlag  öt  métermázsával  nagyobb 
a  mi  országos  átlagtermésünknél,  mi  sem  látszik  első  tekintetre 
természetesebbnek,  mintha  átlagaink  megjavítása  érdekében 
ezeket  a  bővebben  termő  fajtákat  honosítjuk  meg.  Ez  irányban 
már  számtalan  kísérlet  történt,  de  azt  tapasztaltuk,  hogy  a 
fajtával  együtt  az  éghajlatot  s  a  vegetációra  befolyással  levő 
egyéb  tényezőket  is  importálnunk  kellene,  hogy  ezek  a  bőtermő 
nyugoti  buzafajták  nálunk  is  sikerüljenek. 

Ha  az  időjárás  ezekre  kedvező,  mint  ahogyan  a  dunántúli 
vármegyékben  többször  előfordul,  ugy  ki  tudják  fejteni  egyetlen 
jó  tulajdonságukat,  a  bőtermőséget,  de  a  termés  minősége  min- 
denkor mélyen  alatta  marad  a  magyar  búzáénak  s  igy  a  malmok 
nem  szívesen  vásárolják. 

Igazi  búzatermő  területeinken,  az  Alföldön,  egyáltalán  nem 
sikerülnek  ezek  a  későnérő  búzák,  mert  fagyállóságuk  csekély 
s  érésük  ideje  beleesik  a  rekkenő  melegekbe,  amikor  a  még  fej- 
letlen szemek  összeaszalódnak. 

Ha  tehát  javítani  kívánjuk  búzaterméseink  átlagát,  ugy 
nem  szólva  a  talaj  helyes  megműveléséről  s  egyéb,  a  termelés  bit- 

tosításához  szükséges  üzemi  kellékekről,  a  termelendő  fajtákat 
magában  a  hazai  magyar  búzában  kell  keresnünk,  tehát  a  magyar 
búzából  kell  azokat  kitenyésztenünk.  Csakis  ily  módon  emelhet- 
jük a  magyar  buza  hozamát  anélkül,  hogy  értékes  tulajdonságait, 
használati  értékét  veszélyeztetnénk. 

A  buzavetésben  ugy  alaki,  mint  belső,  tehát  használati 
tulajdonságok  tekintetében  egymástól  eltérő  egyedek  ezrei  ta- 
lálhatók. Találunk  vörös  és  fehérkalászu,  hosszú  és  rövid  szal- 
máju,  gyengébb  és  erősebb  szalmáju,  a  rozsdabetegségnek  jobban 
vagy  kevésbbé  ellenálló,  korábban  és  későbben  érő,  apróbb  vagy 
nagyobbszemü,  könnyebb  vagy  súlyosabb  szemű,  vékonyabb 
vagy  vastagabb  héjú,  jobban  vagy  kevésbbé  termékenyült  egye- 
deket. Ezek  az  egyedek,  minthogy  a  buza  zártan  virágzik,  tehát 
egymással  rendszerint  nem  kereszteződnek  ugy,  mint  a  rozs  és 
tengeri  vagy  más  oly  növények  egyedei,  melyeknél  a  termé- 
kenyülés rendszerint  kölcsönös,  vagyis  a  szél  és  rovarok  viszik 
a  termékenyítő  himport  egyik  egyedről  a  másikra;  generációról 
generációra  tisztán  örökítik  át  alaki  és  egyéb  tulajdonságaikat 
utódaikra,  tehát  ezek  az  egymástól  tulajdonságaikban  többé- 
kevésbbé  eltérő  egyedek  egy  és  ugyanannak  a  gazdának  a  veté- 
sében évtizedeken  át  is  résztvesznek  a  termelésben,  ugy  az  érté- 
kesebb, mint  a  kevésbbé  értékes  egyedek,  előbbiek  emelvén  a 
terméshozamot,  utóbbiak  pedig  kedvezőtlen  hatást  gyakorolva 
a  termés  eredményére. 

Mi  sem  természetesebb  eszerint,  mint  az,  hogy  ha  képesek 
vagyunk  a  kevésbbé  értékes  egyedeket  a  vetésből  eltávolítani, 
ugy  túlsúlyra  jutnak  a  termőképesebb  és  értékesebb  egyedek 
s  igy  minden  gazdának  módjában  áll  ezen  az  uton  búzatermését 
fokozni. 

Az  erre  vezető  eljárást  nevezzük  buzanemesítésnek,  mely- 
hez a  kiinduló  pont  az  egyes  egyedek  különválasztása  és  tiszta 
tenyésztése,  vagyis  magából  a  buzanövényből  kell,  mint  egyed- 
ből kiindulnunk,  nem  pedig,  mint  általában  sokan  hiszik,  hogy 
a  buzanemesítésnél  egyes  jobban  kifejlődött  buzaszemek  kiválo- 
gatásával s  ezek  együttes  elszaporításával  kezdjük  meg  a  munkát. 

A  magyar  buza  nemesítésének  munkáját  1906.  évben  kez- 
dettem meg,  amidőn  a  vetésből  éréskor  214  egymástól  alaki 
tekintetben  eltérő  tövet  válogattam  ki  s  törzskönyveztem.  Min- 
den egyes  tő  magját  tövenként  elkülönítve  kis  parcellákra  kézzel 

szemenként  fészkelve  elvetettük  s  minden  ily  kis  parcella  ter- 
mését külön  bíráltuk  meg.  Már  ekkor  tapasztaltam,  mily  nagy 
különbség  mutatkozik  az  ekként  létesült  tiszta  törzsek  (buza- 
családok)  között  alaki  tulajdonságok,  továbbá  az  érés  ideje,  a 
rozsda  iránti  hajlamosság  és  termőképesség  tekintetében. 

Ugyanekkor  beláttam  azt  is,  hogy  a  magyar  buza  ősi  ellen- 
sége, a  rozsda  ellen  legbiztosabban  a  rozsda  iránt  kevésbbé  haj- 
lamos egyedek  tiszta  tenyésztése  utján  leszünk  képesek  a  harcot 
felvenni. 

Az  első  évi  elszaporításból  kiselejteztük  a  későnérő,  a 
rozsda  következtében  erősebben  megszorult  s  a  csekély  termő- 
képességet felmutató  törzseket  s  csupán  azokat  szaporítottuk 
tovább,  melyek  kellő  időre  jól  beértek,  jó  termőképességet  árul- 
tak el  s  a  rozsdával  szemben  eléggé  ellenállóknak  mutatkoztak, 
így  folytattam  ezeknek  a  törzseknek  fokozatos  elszaporítását  s 
egyben  ujabb  típusokat  is  hoztam  be  a  vetésből,  ugy  hogy  ma  már 
elérkeztem  az  1256.  számú  törzshöz,  vagyis  11  év  alatt  ennyi 
önálló  egyedet  tenyésztettem  ki  az  alföldi  magyar  búzából.  Ily 
nagy  anyag  mellett  természetesen  igen  könnyű  volt  azokat  a 
törzseket  továbbszaporításra  kiválasztanunk,  amelyek  viszo- 
nyaink között  a  legnagyobb  hasznot  biztosították.  Bár  a  későn- 
érő és  rozsda  iránt  fogékony  törzseket  már  az  elszaporítás  alsóbb 
fokán  kiselejteztem,  a  tulajdonképeni  selejtezést  és  a  tovább- 
szaporításra érdemes  elszaporított  törzseknek  kiválasztását  az 
elszaporításnak  azon  a  fokán  végeztem,  amidőn  már  annyira 
elszaporodtak  az  egyes  törzsek,  hogy  teljesen  a  közönséges 
szántóföldi  művelésben  részesíthettük  azokat,  vagyis  ugyanúgy 
vethettük  és  takaríthattuk  be,  mint  a  típusok  keverékéből  álló 
közönséges  vetést  s  igy  biztosabb  voltam  abban,  hogy  a  kis 
parcellák  kezelésénél  előforduló  kísérleti  hibák  ítéletemet  nem 
befolyásolják.  Hogy  sikerült  munkálkodásommal  némi  ered- 
ményt felmutatnom,  azt  főképen  ennek  az  eljárásnak  köszön- 
hetem, hogy  nem  lévén  kötve  csekély  területhez,  az  egyes  törzsö- 
ket több  évig  szaporítva  s  megfigyelve  aránylag  nagy  területeken 
hasonlíthattam  össze  ugy  egymással,  mint  a  gazdasági  buza 
hozamával. 

Az  1906.  évben  törzskönyvezett  egyedek  elszaporításából 
1914.  évben  már  az  árpádhalmi  uradalom  egész  búzaterületét, 
mintegy  3000  holdat,  tudtuk  bevetni  s  ettől  az  évtől  kezdve  már 

tekintélyes  mennyiségű  vetőmagot  helyezhettünk  el  más  gaz- 
dáknál is. 

Jelenleg  12  törzset  termelünk  nagyban  s  mintegy  hatvan 
ujabb  törzsünk  van  elszaporítás  és  kipróbálás  alatt.  A  régi  bevált 
törzsekből  felújításra  folyton  válogatunk  oly  egyedeket,  melyek 
az  eredeti  törzs  jellegét  legjobban  magukon  viselik,  hogy  ezáltal 
időnként  a  gazdaságok  vetőmagjában  az  illető  törzsek  magját 
felújítsuk  s  továbbnemesítsük. 

A  gazdák,  akiknek  maradiságáról  oly  sok  szó  esett,  való- 
sággal versenyeztek  egymással  nemesített  vetőmagvaink  vásár- 
lásánál, nem  csupán  nagy  uradalmak,  de  a  kisgazdák  is  nagy 
számban  vettek  tőlünk  vetőmagot  s  bár  nagyobb  mértékben  csak 

1914-  ben  indult  meg  ezeknek  terjesztése,  1916  őszén  Grabner 
Emil,  a  m.  kir.  növénynemesítő  intézet  igazgatójának  megálla- 
pítása szerint  az  országban  mintegy  600  ezer  holdan  vetették 
az  általam  nemesített  magyar  búzákat,  ami  az  ország  búzaterüle- 
tének 10% -át  megközelíti. 

A  növénynemesítő  intézet  nagy  gonddal  gyűjti  több  év  óta 
az  adatokat  a  gazdáktól  nemesített  búzáink  terméseredményéről. 
Ezekből  kitűnik,   hogy  az  1914.   évben  országos  átlagban  199, 

1915-  ben  pedig  215  kg.  volt  a  kataszteri  holdankénti  többlet, 
amit  a  nemesített  búzák  a  közvetlen  mellettök,  ugyanoly  körül- 
mények között  termelt  közönséges  búzákkal  szemben  termettek. 

1916-ban,  midőn  az  összes  buzavidékeken  igen  korán  lépett 
fel  a  rozsda  s  a  vetések  ép  a  kalászolás  amúgy  is  kritikus 
idejében  betegek  voltak,  nemesített  búzáink  kiválóan  dacoltak 
a  betegséggel,  ugy  hogy  ez  még  laikusoknak  is  feltűnt.  Ily  körül- 
mények között  azután  a  nemesített  búzák  terméstöbblete  országos 
átlagban  majdnem  elérte  a  3  métermázsát. 

Ezek  a  tények  igazolják,  hogy  legenyhébben  számítva  is 
legkevesebb  két  métermázsa  többtermést  várhatunk  holdanként 
a  nemesített  búzáktól,  ami,  ha  egész  búzaterületünkre  számít- 
juk át,  mintegy  12  millió  métermázsa  évi  többletet  jelent,  minek 
a  mai  árak  mellett  körülbelül  500  millió  korona  az  értéke.  Hogy 
mit  jelent  nemzetgazdasági  szempontból,  ha  egyedül  a  buza- 
nemesítés  utján  az  ország  búzatermésének  hozamát  több  mint 
20% -kai  növelhetjük,  bővebb  magyarázatot  nem  kiván. 

Tekintve  azt,  hogy  ezek  a  munkálatok  nem  régi  keletűek, 
még  az  eddig  elért  eredménynél  is  rövidesen  nagyobb  eredménye- 

ket  várhatunk.  Ugyanis  maguk  a  buzanemesítési  munkák  is 
még  fejlődnek,  tökéletesbülnek,  hovatovább  többen  és  többen 
foglalkoznak  ezzel  ugy  gazdák,  mint  intézetek.  Az  árpádhalmi 
fajták  termés  többlete  is  előre  láthatólag  növekedni  fog  még, 
mert  minél  több  helyen  termelik  az  országban  egyes  buza- 
törzseinket,  annál  inkább  nyilvánvalóvá  lesz  az  is,  hogy  az  egyes 
törzsek  mily  viszonyok  között,  mily  talajon  s  melyik  buza- 
vidékünkön  válnak  be  leginkább,  ugy  hogy  a  rendelkezésre  álló 
adatokból  már  ma  is  elég  biztosan  ki  tudjuk  minden  vidék, 
minden  talaj,  minden  gazdaság  részére  azokat  a  típusokat  vá- 
lasztani, amelyek  leginkább  megfelelnek  az  illető  gazdaságok 
speciális  viszonyainak. 

A  buza  nemesítésénél  bár  teljesen  az  egyedtenyésztési 
(Pedigree)  eljárás  alapján  dolgoztam,  mint  a  nyugoti  államok 
növénynemesítői,  tekintve  különösen  alföldünk  szélsőséges  ég- 
hajlatát, mely  első  sorban  is  okozója  annak,  hogy  termésát- 
lagaink is  nagy  szélsőségek  között  mozognak,  szükségesnek  tar- 
tottam teljesen  szakítani  a  formalizmussal  s  egyedül  a  biz- 
tosabb, állandóbb  átlagtermések,  tehát  tulajdonképen  a  biz- 
tosabb tiszta  jövedelem  elérését  vettem  tenyészcélul  s  igy 
csupán  azokat  a  nemesített  buzatörzseket  szaporítottam  tovább 
s  azokkal  cseréltem  fel  a  régi  gazdasági  vetőmagot,  melyek  az 
egyes  évek  átlagában  s  azok  különböző  volta  mellett  a  legbiz- 
tosabb átlagokat  s  egyben  a  legbiztosabb  tiszta  jövedelmet  szol- 
gáltatták. 

Ily  egyoldalúnak  látszó  tenyészirány  követése  mellett  ön- 
magától is  felmerült  az  a  gyanú,  hogy  nem  hanyagoljuk-e  el 
ezáltal  a  magyar  buza  belső  jó  tulajdonságait,  kiváló  hasz- 
nálati értékét,  melyek  a  magyar  búzát  s  az  ebből  készült  lisztet 
és  süteményt  oly  becsessé  teszik? 

Bár  ily  irányú  tudományos  vizsgálatokat  is  végeztek  a 
mezőgazdasági  kisérletügyi  intézetek  nemesített  búzáinkkal, 
melyek  eredményei  teljesen  megnyugtattak,  mint  gyakorlati 
gazda  ismét  csak  a  legegyszerűbb  gyakorlati  módokhoz  folyamod- 
tam búzáink  használati  értékét  megállapítandó,  abból  indulván  ki, 
hogy  a  molnár  és  a  pék  a  leghivatottabbak  e  tekintetben  Ítéletet 
mondani. 

Az  egyes  törzsek  magjából  végzett  nagyobbarányu  őrlési 
kísérleteink  eredménye  bár  fajtánként  elég  különbözőnek  mutat- 

kozott,  átlagban  nem  volt  kedvezőtlenebb,  mint  a  közönséges 
típusok  keverékéből  álló  buza  őrlési  eredménye,  mint  amely 
búzából,  ahogyan  láttuk,  a  nemesített  búzák  létesültek. 

Ugyanígy  a  szentesi  kenyérgyárban  nagy  gonddal  végzett 
nagyobb  arányú  és  két.  sorozatban  végrehajtott  sütési  kísérletek 
is  igazolták,  hogy  a  sütőipar  szempontjából  bírálva  el  a  nemesí- 
tett búzák  lisztjeit,  bár  eléggé  jelentékeny  különbözetek  mutat- 
koznak ezek  között,  de  átlagban  nem  maradnak  mögötte  ugyan- 
azon vidék  közönséges  búzájából  készült  liszteknek,  sőt  némely 
igen  bőtermő  törzs  lisztje  kiváló  sütési  eredményt  adott  s  nagy 
vizkötő  képességet  árult  el,  ami  a  pék  szempontjából  igen  meg- 
becsült tulajdonság,  mert  több  vizet  lehet  kenyérként  eladni 
anélkül,  hogy  a  fogyasztó  kárát  vallaná. 

Az  őrlési  és  sütési  eredményeket  a  buzanemesítés  további 
irányításánál  mindenesetre  nagy  figyelemben  kell  részesítenünk, 
de  feltéve,  ha  a  nemesített  búzák  őrlési  és  sütési  eredményei 
nem  volnának  is  oly  kedvezőek,  mint  amilyenek  tényleg,  vájjon 
kellő  ok  volna-e  ez  arra,  hogy  lemondjunk  a  holdankénti  2 — 3 
métermázsa  többtermésről  s  a  közönséges  keverékbuza  terme- 
léséhez térjünk  vissza?  Bizonyára  nem.  Különösen  pedig  a  mai 
viszonyok  között,  amidőn  egyforma  a  kenyér  ugy  a  gazdagnak, 
mint  a  szegénynek  asztalán,  nem  játszhatna  szerepet  az  a  körül- 
mény, ha  esetleg  a  nemesített  búzában  kilogrammonként  néhány 
grammal  kevesebb  a  sikér,  de  viszont  ugyanannak  a  nemesí- 
tett búzának  termelése  mellett  az  egy  holdon  termett  búzában 
legkevesebb  másfél  métermázsával  több  lisztet  és  sok  kilo- 
grammal több  síkért  biztosítunk  a  fogyasztó  közönségnek,  mint 
amennyit  régi  búzánk  termelése  esetén  biztosíthattunk.  * 

Még  nincsen  tiz  esztendeje,  hogy  egyik  feledhetetlen  nagy 
tudósunk:  Kosutány  Tamás,  a  magyar  buza  első  kémikusa,  nagy 
vitában  állott  egy  bukaresti  professzorral  afelett,  hogy  melyik 
búzának  nagyobb  a  sikértartalma  s  jobb  a  sikérminősége:  a 
magyarnak  vagy  az  oláhnak? 

Mi  magyarok  a  magyar  búzát  tartottuk  jobbnak,  az  oláhok 
a  magukét. 

A  vita  hosszú  és  szenvedélyes  volt,  a  magyar  végre  is  le- 
győzte az  oláhot,  ugy  a  búzát,  mint  még  inkább  a  kémikust. 

Azóta  nagyot  változtak  az  idők,  nem  vagyunk  már  oly 
rátartiak  a  régi  magyar  búzára,  mint  azelőtt,  nem  kötjük  hozzá 

nemzeti  büszkeségünket,  nem  tudjuk  be  a  mi  érdemünknek  azt, 
hogy  a  magyar  buza  legkiválóbb  a  világon,  csakúgy  mint  ahogyan 
nem  pirulunk  azért,  mert  köves  Arábiának  kitartóbb  a  lova,  Kuba 
szigetének  pedig  jobb  a  dohánya,  mint  a  miénk.  Inkább  azért 
kell  pirulnunk,  hogy  a  világhírű  magyar  buza  évszázadokon 
át  oly  keveset  termett,  mivel  igazán  nem  dicsekedtünk  a  világ 
előtt  s  egy  nagy  világháborúnak  kellett  elkövetkeznie  ahhoz, 
hogy  ráeszméljünk  arra  az  együgyüségig  egyszerű  igazságra: 
«Több  buza,  több  kenyér! » 


Bernatzik  tanár  és  az  új  cimerreiidezés. 

Irta :  Barabási  Kun  József. 


Ausztria  és  Magyarország  közös  szervei  a  legújabb  időkig 
a  régi  egységes  osztrák  császárságnak  1836-ban  megállapított  és 
1866-ban  a  császári  középeimért  illetőleg  módosított  jelvényeit 
használták.  E  kétfejű  sasos  és  császári  koronás  jelvények  to- 
vábbra is  az  1867-iki  kiegyezéssel  végleg  eltemetett  összbirodalmi 
egységet  jelképezték,  mig  ezzel  ellentétben  az  uralkodónak  az 
1868  november  14-iki  kézirattal  megállapított  «kis»  címében  a 
paritásos  dualizmus  már  külsőleg  is  kifejezésre  jutott.  A  közös 
ügyek  intézésével  kapcsolatban  használt  jelvények  tekintetében 
fennálló  ezt  az  anomáliát  volt  hivatva  megszüntetni  az  1915.  évi 
október  hó  11-én  kelt  legfelsőbb  kézirat,  mely  tudvalevőleg  az 
osztrák-magyar  monarchia  közös  intézményeinek  használatára 
a  dualisztikus  átalakulásnak  megfelelő  címerről  gondoskodott; 
továbbá  az  az  egyidejűleg  kibocsátott  hadi-  és  hajóhadparancs, 
melyben  a  fejedelem  elrendeli,  hogy  a  hadsereg  zászlaja  és  a 
haditengerészet  lobogója  ((közjogilag  megfelelő  jelképe  legyen 
annak  a  kapcsolatnak,  amely  a  pragmatica  sanctio  alapján  az 
osztrák-magyar  monarchia  két  állama  között  fennáll)).  Az  el- 
fogulatlan biráló  előtt  kétségtelen,  hogy  az  említett  történeti  fon- 
tosságú fejedelmi  tények  heraldikailag  szabatosan  juttatják  ki- 
fejezésre a  pragmatica  sanctión  felépült  és  az  1867.  évi  XII.  tör- 
vénycikkel végrehajtott  paritásos  államszövetség  és  egyben  fe- 
jedelmi unió  közjogi  gondolatát.  E  gondolat  egész  tartalma  a 
szóbanforgó  uj  cimer  mindkét  kategóriájában  teljes  hűséggel 
érvényesül  a  heraldika  nyelvén  azáltal,  hogy  a  Habsburg-ház 

uralma  alatt  a  pragmatica  sanctio  alapján  perszonális  unióban 
egyesült  két  államnak:  Ausztriának  és  Magyarországnak  külön- 
külön  zárt  egészet  alkotó,  egymás  mellé  állított  címerét  az  ural- 
kodóház címere  és  a  magyar  pragmatica  sanctióból  vett  «indi- 
visibiliter  ac  inseparabiliter»  jelmondatot  viselő  szalag  köti  össze. 
Ugyancsak  a  paritásos  dualizmus  gondolata  érvényesül  külsőleg 
érzékelhető  módon  a  hadsereg  zászlaján  és  a  haditengerészet  lo- 
bogóján a  két  állam  címerének  és  színeinek  teljesen  paritásos  el- 
helyezése által.  Semmi  kétség,  hogy  e  nagyfontosságú  cimerren- 
dezés  megvalósítja  a  magyar  nemzetnek  a  67-iki  kiegyezésből 
folyó  régi  jogigényét:  állami  önállóságunknak,  Ausztriával  szem- 
ben való  teljes  egyenjogúságunknak  a  közös  ügyek  intézésével 
kapcsolatban  is  semmi  félremagyarázást  nem  engedő  jelképes 
kifejezését.  Azt,  amire  nézve  1867-től  fogva  a  különböző  magyar 
kormányok  által  kezdeményezett  összes  megelőző  ismételt  kísér- 
letek, tanulmányozások  és  tárgyalások  eredmény  nélkül  marad- 
tak. E  cimerrendezés  tehát  —  mint  gróf  Tisza  István  igen  talá- 
lóan mondotta  1915  december  1-én  tartott  képviselőházi  beszé- 
dében —  «az  utolsó  hézagnak  betöltése,  amely  az  1867-iki  ki- 
egyezés és  az  azon  alapuló  paritás  teljes  érvényesítése  szempont- 
jából hátra  volt». 

Nagyon  természetes,  hogy  az  uj  cimerrendezés  Magyar- 
országon általában  igen  kedvező  fogadtatásra  talált.  Kép- 
viselőházi beszédeiben  (1915  dec.  9.  és  1916  febr.  18)  gróf  Ap- 
ponyi  Albert  is  koncedálta  «annak  jó  oldalait  Magyarország 
állami  szuverénitásának  teljes  elismerése  tekintetében))  és  ide- 
vágó bírálatában  csak  a  cimerkérdésre  vonatkozó  hivatalos  iratok 
bizonyos  —  szerinte  —  nem  szabatos  kifejezései  ellen  tett  kifogást 
és  különösen  súlyt  helyezett  annak  az  álláspontnak  kiemelésére, 
mely  szerint  a  cimer-  és  jelvénykérdés  végérvényesen  nem  feje- 
delmi rendelettel,  hanem  csak  törvénnyel  rendezhető.  Szóval 
az  oly  finöm  közjogi  érzékű  Apponyi  kifogásai  nem  a  rendezés 
tartalma,  hanem  formája  ellen  irányultak;  észrevételei  csak 
alaki,  nem  érdemi  természetűek  voltak.  Mi  több,  még  a  kákán  is 
csomót  kereső  Polónyi  Géza,  aki  pedig  szélsőbaloldali  felfogásá- 
nak megfelelően  a  közös  ügyek  számára  feleslegesnek  állított 
minden  külön  cimert:  még  Polónyi  is  elismerte,  hogy  a  cimer-  és 
zászlókérdés  tárgyában  (1915  dec.  1-én)  gróf  Tisza  Istvánhoz  in- 
tézett interpellációjára  nyert  válasz  «a  legjobb  szándékot  árulta 

el»  és  hogy  a  miniszterelnök  beszédének  tenorja  és  egyes  tételei 
«kétségtelenül  közre  fognak  működni  arra,  hogy  eddig  homá- 
lyos, félreértett,  rosszakaratulag  félremagyarázott  államjogi  téte- 
lek tisztáztassanak». 

Az  uj  cimerrendezés  persze  megszólaltatta  a  magyar  poli- 
tikusokon kivül  a  magyar  közjogi  tudományt  is.  Ennek  egyik 
legkiválóbb  képviselője,  Wlassics  Gyula,  idevágó  dolgozataiban1) 
nyomatékkal  kiemeli  a  közös  intézmények  uj  címereinek  rend- 
kívüli horderejét  az  egységes  osztrák  «összmonarchia)),  a  biro- 
dalmi egység,  az  «összállam))  gondolatából  kiinduló  jogi  kon- 
strukciók megdöntésére,  tarthatatlanságának  kimutatására.  Hi- 
szen ez  á  cimerrendezés  valósággal  szemléltető  oktatást  nyújt  a 
centralista  osztrák  közjogászoknak  az  Ausztria  és  Magyarország 
között  fennálló  államkapcsolat  mivoltáról,  lehetőleg  plasztikus 
képet  rajzol  a  67-iki  kiegyezésben  lefektetett  paritásos  dualiz- 
musról. Wlassics  annak  a  reményének  ad  kifejezést,  hogy  az 
osztrák  közjogászok  ujabb  nemzedéke  különösen  a  közös  intéz- 
mények hasznalatára  rendelt  cimer  rendezése  után  és  annak  ha- 
tása alatt  el  fogja  ismerni,  hogy  az  idevonatkozó  fejedelmi  kéz- 
irat a  paritásos  dualizmust  akarta  teljes  nyíltsággal  és  őszinte- 
séggel végrehajtani. 

Ismertetni  és  bírálni  kívánom  ezek  után  a  vezető  osztrák 
közjogász,  Edmund  Bernatzik  bécsi  egyetemi  tanár  dolgoztát, 
melyet  az  Österreichische  Zeitschrift  für  öffentliches  Recht  a  leg- 
újabb számában  (II.  évf.,  5.  és  6.  füzet,  1915 — 1916)  Unsere  neuen 
Wappen  und  Titel  cimmel  a  cimerrendezésről  irt.  Mellékesen 
megjegyezve,  tudvalevőleg  Bernatzik  professzor  ur  szerzője  az 
említett  osztrák  tudományos  folyóiratban  két  évvel  ezelőtt  meg- 
jelent Neues  über  die  pragmatische  Sanction  cimü  ismert  tanul- 
mánynak, mely  egyetemi  tanárhoz  nem  méltó  hangja,  magyar- 
ellenes és  egyben  tudománytalan  kirohafiásai  miatt  a  magyar 
közjogászok  és  jogtörténészek  részéről  a  legélesebb  visszautasí- 
tásban részesült.  Ismertetni  fogom  Bernatzik  dolgozatát  egyrészt 
abból  a  szempontból,  hogy  mire  irányulnak  a  cimerrendezés 
elleni  főbb  kifogásai,  másrészt  abból  a  szempontból,  vájjon  tisz- 
tázólag  hatott-e  az  1915  okt.  11-iki  fejedelmi  döntés  Bernatzik- 

*)  Az  ausztriai  közjogi  irodalom  és  Magyarország,  és  Közjogi  röpiratok 
cimmel  a  Jogállamban  illetve  a  Budapesti  Szemlében. 

nak  az  osztrák-magyar  államkapcsolat  természetéről  való  fel- 
fogására. Kritikai  ismertetésemnél  e  helyütt  természetesen  csak 
a  főpontok  kiemelésére  szorítkozhatom. 

I.  Bernatzik  bírálatának  közjogi  részében  mindenekelőtt 
hibáztatja,  hogy  a  «közös»  cimer  hivatalos  leírása  szerint:  a  «kö- 
zös»  címernek  egyelőre  csak  két  kategóriája  állapíttatott  meg,  a 
((közép »  és  a  «kis»  cimer,  mig  a  «nagy»  címer  megállapítása  ké- 
sőbbi időpontra  maradt.  így  tehát  még  mindig  az  1836-iki  «nagy» 
cimer  marad  érvényben,  amelyben  a  kétfejű  sasnak  és  a  császári 
koronának  az  a  jelentősége  van,  mely  ezen  jelvényektől  most  meg- 
tagadtatik. Véleménye  szerint  ez  tarthatatlan  állapot,  melynek 
civakodásokra  kell  vezetnie.  E  részben  megnyugtathatjuk  Ber- 
natzik urat.  Ugyanis  mint  osztrák  közjogi  professzornak  bizo- 
nyára tudnia  kell,  hogy  az  1836-os  császári  «nagy»  cimer,  melyen 
az  1866-ban  elrendelt  részleges  módosítás  (Lombardia-Velence 
címerének  kihagyása)  a  középcímerrel  ellentétben  tényleg  nem 
hajtatott  végre,  1866  óta  nem  használtatott  semmiféle  ügyben  s 
így  elavult. 

E  tényállás  alapján  tisztelettel  kérdem  Bernatzik  urat:  váj- 
jon mit  árthat,  miféle  bonyodalmakat  okozhat  egy  olyan  «nagy» 
cimer,  mely  ugyan  formailag  még  hatályon  kívül  helyezve  nincs, 
de  amely  a  valóságban  nem  létezőnek  tekinthető? 

És  különben  maga  Bernatzik  ur  is  beismeri,  hogy  midőn 
az  uj  cimerrendezés  alkalmával  a  régi  osztrák  császári  emblémá- 
kat (kétfejű  sas  és  császári  korona)  a  mai  «lajtáninneni»  Ausz- 
tria jelvényeivé  avatták,  ez  csak  formai,  de  nem  érdemi  válto- 
zást jelentett.  Mert  hiszen  «már  évek,  sőt  már  évtizedek  óta  ideát 
a  császári  emblémákat  és  az  «Ausztria»  szót  a  lajtáninneni  állam 
jelképei  gyanánt  használták)).  (626.  1.)  És  valóban  igaz  elismerést 
érdemel  Bernatzik  ur  azért,  hogy  tanulmányában  részletes  ada- 
tokra építve  adja  elő,  miként  tört  magának  fokozatosan  utat  a 
paritásos  dualizmus  Ausztriában  quand  mérne,  az  osztrák  centra- 
listák és  federalisták  minden  ellenkező  törekvései  ellenére  is, 
ama  hires  1868  nov.  14-iki  legfelsőbb  kézirat  óta,  mellyel  a  67-iki 
dualisztikus  átalakulás  az  ott  megállapított  «kis))  címben  első 
ízben  nyert  nagyfontosságú  okmányszerü  kifejezést.  Őszinte  kö- 
szönettel tartozunk  neki  azért,  hogy  feltárta  előliünk  azt  az  igen 

érdekes  fejlődési  folyamatot,  melynek  következtében  a  (nekünk) 
lajtántúli  állam  hivatalos  életében  is,  tehát  az  osztrák  törvények- 
ben és  rendeletekben,  a  (nekik)  lajtáninneni  terület  a  kiegyezés 
követelményeinek  megfelelőleg  már  huzamosabb  idő  óta  nem- 
csak az  ((állani))  szóval  jelöltetett,  hanem  Magyarországgal  szem- 
ben «Ausztria»  névvel  és  a  régi  egységes  ausztriai  császárság  jel- 
vényeivel ruháztatott  fel.  Persze  az  elvi  rendezés  e  téren  csak  az 
1915.  okt.  11-iki  legfelsőbb  kézirattal  kezdeményeztetett. 

De  áttérek  Bernatzik  ur  legsúlyosabb  kifogására  az  uj  ((kö- 
zös)) (együttes)  cimer  ellen.  Hibáztatja,  hogy  a  közös  intézmé- 
nyek használatára  rendelt  cimer  a  közös  ügyeket,  amelyeknek 
intézésénél  kell  alkalmazni,  semmiképen  sem  hozza  kifejezésre. 
E  cimer,  melyben  a  két  államcímer  egymástól  egészen  el  van 
különítve  s  a  két  államnak  ((külön-külön  zárt  egészet  alkotó)), 
egymás  mellé  állított  címerét  csupán  az  uralkodóháznak  címere 
köti  össze:  csak  valamely  közös  intézményekkel  nem  biró  (u.  n. 
tiszta  perszonális)  unió  heraldikai  ábrázolására  illene,  mint 
aminő  Anglia  és  Hannover,  Hollandia  és  Luxemburg,  Svéd-  és 
Norvégország  között  fennállott.  Ilyen  unió  és  a  mienk  között 
nagy  különbség  van.  A  választott  cimer,  mely  semmivel  sem  jelzi 
a  közös  kormányzat,  a  közös  hadsereg  egységét,  a  hivatalos  le- 
írás szerint  is  csupán  a  két  államnak  egymástól  való  elkülönü- 
lését, elzárkózását  fejezi  ki,  nem  pedig  azt,  ami  őket  egyesíti.  A 
cimer  ezt  mondja  nekünk:  «A  másik  állammal  csupán  azáltal  va- 
gyunk egybekapcsolva,  hogy  egy  és  ugyanazon  dinasztia  ural- 
kodik felettünk.))  Egy  ilyen  közös  cimer  —  Bernatzik  ur  véle- 
ménye szerint  —  csak  látszata  a  közös  címernek,  önmagának 
mond  ellen.  «Nem  egy  cimer,  hanem  a  két  cimer,  össze  nem 
kötve  csatlakozik  a  legfelsőbb  uralkodóház  címeréhez.)) 

Álljunk  meg  itt  néhány  percre.  E  gondolatmenet  minden 
láncszeme,  minden  mondata  valósággal  kihívja  a  jogos  kritikát. 

Bernatzik  ur  tehát  elsősorban  azt  kifogásolja,  hogy  az  uj 
együttes  cimer  nem  juttatja  kifejezésre  a  közös  ügyeket  s  ezért 
valamely  közös  ügyek  nélküli  unióra  illenék,  de  nem  felel  meg 
a  közös  intézményekkel,  közös  szervekkel  biró  osztrák-magyar 
uniónak.  Hát  persze,  hogy  nagy  baj  az,  hogy  Bernatzik  ur  köz- 
jogi professzor  létére  (vagy  talán  épen  azért)  nincs  tisztában  az 
államkapcsolatok  és  ezek  között  a  monarchikus  vagy  fejedelmi 
uniók  jelenleg  általában  elfogadott  tanával,  vagy  legalább  is  ezzel 


14 


Barabási  Kun  József 


szemben  igen  különös  és  egyben  következetlen  álláspontra  he- 
lyezkedik. A  mai  közjogi  és  politikai  tudomány  ugyanis  a  tulaj- 
donképeni  értelemben  vett,  vagyis  a  politikai  természetű  állandó 
államkapcsolatok  között  aszerint  különböztet,  amint  az  össze- 
köttetésben (szövetségben)  lévő  államok  kapcsolata:  jogviszony 
és  nem  jogalany;  nemzetközi  jogi  közösség  (társaság)  és  nem 
külön  állami  közület,  nem  külön  jogi  személy,  a  szövetkezett 
államokat  magasabb  jogi  egységbe  olvasztó  felsőbbrendű  állam- 
személyiség. Másrészről  pedig  az  államkapcsolatok  külön  faját 
alkotó  fejedelmi  uniók,  illetve  azok  két  csoportja,  a  perszonális 
és  reális  uniók  fogalmának  meghatározása  tekintetében  épen  a 
Bernatzik  úrhoz  legközelebb  álló  ujabb  német  irodalomban  cse- 
kély kivétellel  ritka  egyértelműség  uralkodik. 

A  perszonális  és  reális  unió  az  ott  uralkodó  felfogás  szerint 
abban  tér  el  egymástól,  hogy  mig  az  előbbi  pusztán  tényleges, 
jogilag  véletlen  természetű,  addig  az  utóbbi  jogilag  tudatos  jel- 
legű, jogi  alapon,  a  szövetkezett  államok  egyező  akaratán  nyug- 
szik. Mindegyik  jogilag  kifejezetten  akarja,  hogy  uralkodójuk 
természeti  személye  azonos  legyen,  noha  több  jogilag  elkülönült 
fejedelmi  minőséget,  fejedelmi  szervi  állást  egyesít  magában.  A 
monarchikus  unió  e  két  típusának  olyatén  való  szétválasztása, 
hogy  a  perszonális  unió  csak  a  fejedelem  természeti  személyé- 
nek azonosságát  mutatja,  mig  a  reális  unióban  ezenfelül  még 
bizonyos  ügyek  és  intézmények  közössége  köti  össze  az  uniált 
államokat:  a  mai  német  irodalomban  uralkodó  álláspont  szerint, 
mint  tisztán  külső  ismertető  jegyekre  fektetett  megkülönböztetés, 
jogilag  irreleváns  s  ezért  mellőzendő.1)  Az  is  communis  opinio 
doctorum,  hogy  a  fejedelmi  unió  mindkét  típusánál  és  különösen 
a  reáluniónál  előforduló  közös  szervek  nem  valamely  az  egye- 
sült államok  felett  álló  államszemélyiségnek,  hanem  az  államok 
mindegyikének  szervei  és  hogy  mindkét  esetben  az  uniált  álla- 
mok főhatalmának  csak  kölcsönös  megkötése,  nem  pedig  össze- 
olvadása következik  be. 

Bernatzik  urnák  az  uj  együttes  cimer  elleni  főkifogása, 
hogy  nem  felel  meg  a  közös  ügyekkel  és  intézményekkel  biró 
osztrák-magyar  uniónak,  az  előbbiekből  láthatólag  világosan  el- 

*)  L.  Jellinek,  Allgemeine  Staatslehre,  3.  kiad.,  751.  1.  és  Meyer-Anschütz, 
Lehrbuch  des  deutschen  Staatsrechts,  7.  kiad.,  43.  1. 

árulja,  hogy  nincs  tisztában  az  államkapcsolatok  mai  tanának 
lényeges  pontjaival.  Épen  ő  nincs  tisztában  ez  elemi  dolgokkal, 
aki  pedig  tanulmányában  (648.  s  k.  1.)  fenhéjázó  modorban  meri 
a  magyarok  szemére  vetni,  hogy  tájékozatlanok  az  államkapcso- 
latok, különösen  a  szövetséges  állam  és  a  monarchikus  uniók 
elméletének  vitás  kérdéseiben.  Holott  épen  megfordítva  áll  a  do- 
log. Ha  Bernatzik  ur  tisztában  volna  azzal  a  mai  német  állam- 
tani  irodalomban  általában  elfogadott  két  főtétellel,  hogy  az 
államkapcsolatok  osztályozásának  főelvét  az  a  kérdés  tartal- 
mazza, vájjon  az  összeköttetésből  csak  egyszerű  nemzetközi  jog- 
viszony, avagy  pedig  uj  összetett  állam  keletkezik-e?  s  hogy  a 
fejedelmi  unióknál,  melyek  egyszerűen  nemzetközi  jogi  társa- 
sági viszonyt  jelentenek,  közös  szervek  léte  vagy  nemléte  ezen 
viszony  jogi  megítélése  szempontjából  irreleváns:  ha  —  mondom 
—  B.  ur  mindezzel  tisztában  volna,  ugy  nem  állna  elő  kifogásá- 
val. Elismerné,  hogy  az  uj  együttes  cimer  lehetőleg  plasztikusan 
juttatja  kifejezésre  Ausztria  és  Magyarország  kapcsolatának  két 
leglényegesebb  jegyét.  Egyrészt  azt,  hogy  a  két  állam  személyi- 
sége nem  olvad  össze  egy  fölöttük  álló  felsőbbrendű  összállamba, 
hanem  a  két  teljesen  egyenjogú  állam  csorbítatlanul  megóvja 
szuverénitását;  másrészt  azt,  hogy  fejedelmi  unióval  állunk  szem- 
ben. Ezt  a  két  főfontosságu  közjogi  momentumot  kellett  érvé- 
nyesíteni a  «közös»  cimer  megalkotásánál,  ha  az  uj  cimer  heral- 
dikailag  hű  ábrázolása  akart  lenni  az  osztrák-magyar  unió  lénye- 
gének. Ezen  feladatának  bizonyára  a  legteljesebb  mértékben 
megfelelt.  Legvilágosabban  állítja  szemünk  elé  a  paritásos  dua- 
lizmust és  azt  a  fejedelmi  uniót,  melyet  a  magyar  nyelvhasználat 
(intézményes)  perszonáluniónak,  a  német  irodalom  ellenben 
szinte  egyhangúlag  reáluniónak  szokott  nevezni.  Hogy  ezenkívül 
nem  juttatja  kifejezésre  a  közös  ügyeket  is,  e  részben  épen  egy 
osztrák-német  iró  tehet  legkevésbbé  kifogást,  miután  —  mint 
említém  —  a  közös  ügyek  és  orgánumok  a  német  elmélet  ural- 
kodó felfogása  szerint  a  fejedelmi  uniónál  csak  accessorius  jelle- 
gűek és  nem  lényegesek  s  ezért  az  unió  természetének  jogi  meg- 
ítélésénél figyelmen  kivül  maradnak.  De  ettől  eltekintve,  ha  az 
osztrák-magyar  unió  politikai  jellemzésénél  nagyfontosságunak 
vesszük  is  a  közös  intézményeket,  lehet-e  helyesen  kívánni,  hogy 
az  ezen  intézmények  használatára  szolgáló  címerben  a  közös 
ügyek  is  heraldikai  ábrázolást  nyerjenek?  Feltéve,  hogy  ez  heral- 

dikai-technikai  szempontból  lehetséges,  nem  kellett-e  jogosan 
attól  tartani,  hogy  a  túlhajtott  részletezés  a  heraldikai  ábrázolás- 
ban elhomályosítja  az  osztrák-magyar  viszony  két  leglényegesebb 
jegyét:  a  paritásos  dualizmust  és  azt,  hogy  ez  a  monarchikus  unió 
a  fejedelem  fizikai  személyazonossága  ellenére  nem  csorbítja  a 
két  állam  szuverénitását? 

De  Bernatzik  ur  főkifogása  nemcsak  indokolatlan,  hanem 
egyben  nagyfokú  következetlenséget  is  mutat.  Tudnunk  kell 
ugyanis,  hogy  a  professzor  ur  német  nyelvű  kartársaitól  eltérő- 
leg  a  reálunió  értelme  tekintetében  egy  özönvizelőtti  (akarom 
mondani:  Jellinek  előtti),  egészen  egyedülálló  nézetet  vall.  Nem 
az  uralkodó  természeti  személyazonosságának  létesítésére  irá- 
nyuló jogi  akaratban  látja  a  reálunió  lényegét,  hanem  az  el- 
választhatatlanságban.  Szerinte  (Neues  über  die  pragmatische 
Sanction,  144.  1.)  a  reáluniónak  «eredeti»,  a  kánonjogból  átvett 
fogalma  megkívánja,  hogy  «a  mönarcha  azonossága  a  dinasztia 
teljes  kihalása  utáni  időre  egy  uj  dinasztiára  nézve  is  meg  legyen 
állapítva».  A  reáluniónak  ez  eszményi  tipusa  a  történelemben 
eleddig  csak  egyszer,  egy  példányban  valósult  meg,  az  1814-iki 
svéd-norvég  unióban  s  ezért  Bernatzik  urat  bizonyára  fájdalma- 
san érinthette,  hogy  ez  az  eszmény  1905-ben  megszűnt  élő  való- 
ság lenni.  Annyi  bizonyos,  hogy  a  reáluniónak  kánonjogi  fogalma 
annyira  megigézte,  hogy  Ausztriának  Magyarországhoz  való  vi- 
szonyát perszonáluniónak,  «a  szó  mai  értelmében  vett»  per- 
szonáluniónak  nevezi,1)  mert  hiszen  nem  történt  szerződéses 
megállapodás  arra  nézve,  hogy  a  magyar  pragmatica  sanctióban 
meghatározott  női  ágak  kihalása  esetére  az  uralkodó  személy- 
azonossága biztosíttassák,  hanem  ellenkezőleg  ez  esetben  a  ma- 
gyar országgyűlés  ősi  szabad  királyválasztási  joga  ismét  hatályba 
lép.  Ha  azonban  Bernatzik  ur  a  maga  egészen  elszigetelt  felfogá- 
sával a  reálunió  fogalmának  lényegét  az  elválaszthatatlansága 
helyezi,  akkor  —  ugyebár  —  egészen  meglepő  következetlensé- 
get tanúsít,  midőn  szóbanforgó  kardinális  kifogásával  előáll.  Ha 
ugyanis  szerinte  az  elválaszthatatlanság  a  fő  dolog,  az  elenged- 
hetlen  kellék  a  reálunió  viszonyában  s  ezért  az  osztrák-magyar 
uniót  csak  a  perszonáluniónak  tekinti,  miért  látja  az  uj  együttes 
cimer  főhibáját  abban,  hogy  a  közös  ügyeket  nem  jut  tálja  kife- 

*)  L.  Die  Österreichischen  Verfassungsgesetze,  2.  kiad.,  32.  1. 

jezésre?  Akinek  fogalmi  meghatározása  szerint  «a  reálunió  lé- 
nyege az  elválaszthatatlanságban  rejlik  és  csak  ebben»,  miért 
helyez  akkora  súlyt  az  ezen  fogalmi  meghatározás  szempontjá- 
ból mellékes  járuléknak,  a  közös  ügyeknek  és  intézményeknek 
heraldikai  ábrázolására?  Miért  hibáztatja,  hogy  az  uj  cimer  a 
maga  ékesen  szóló  heraldikai  nyelvén  országnak-világnak  azt 
hirdeti,  hogy  mi  és  Ausztria  csakis  a  dinasztia  azonossága  által 
vagyunk  egybekapcsolva?  Ez  csak  nagyfokú  következetlenség 
árán  lehetséges. 

Egészen  érthetetlen  és  következetlen  előttem  Bernatzik  ur 
azon  fentebb  érintett  kifogása  is,  hogy  az  uj  közös  cimer  csak 
látszata  a  közös  címernek,  mert  nem  egy  cimer,  hanem  a  két 
államcímer  csatlakozik,  egymással  össze  nem  kötve,  az  uralkodó- 
ház címeréhez.  Érthetetlen  és  következetlen  ez  azért,  mert  Ber- 
natzik ur  tanulmánya  későbbi  folyamán  (652.  1.)  kijelenti,  hogy 
az  1867  :  XII.  t.-c.-nek  az  osztrák  kiegyezési  törvényre  gyakorolt 
alkotmánymódosító  hatása  folytán  a  két  állam  kapcsolatát  ((im- 
már)) nem  lehet  «állam))-nak  nevezni  s  igy  e  nyilatkozatából  kö- 
vetkeztethetőleg  nem  a  « centralizmus))  hívének  vallja  magát. 
Hogyan  kívánhatja  tehát,  hogy  ne  két,  hanem  csak  egy  cimer 
legyen  az  uralkodóház  címeréhez  csatolva?  Hogyan  kívánhatja, 
hogy  valamiféle  összállamra  illő  egy  cimer  legyen  a  paritásos 
dualizmus  jelképe? 

Csánki  Dezső  Az  uj  magyar  és  az  u.  n.  közös  címerekről 
szóló  tanulmányában  megemlíti,  hogy  ((külsőleg  talán  legtetsze- 
tősebb és  legegyszerűbb  az  egyetlen  pajzsban  való  egyesítés  lett 
volna.  Ily  egyesítést  (t.  i.  a  két  uniált  állam  címerének  egyesíté- 
sét) látunk  csodálatosképen  a  legújabb  elválásukig  csupán  per- 
szonális unióban  egyesült  Svéd-  és  Norvégország  most  már  érvé- 
nyét vesztett  címerében.  De  dacára  annak,  hogy  Ausztria  és  Ma- 
gyarország egyesülése  sokkal  több  és  bensőbb  a  perszonális  unió- 
nál, ily  egy  pajzsban  való  egyesítésbe  Magyarország  . .  .  épen  a 
fennálló  közös  ügyek  miatt  nem  egyezhetett  bele».  (27.  1.)  Épen 
a  közös  ügyek  miatt  nem  lehetett  bizonyos  cimeresztétikai  szem- 
pontoknak alárendelni  azt  a  mindenek  felett  álló  közjogi  köve- 
telményt, hogy  minden  félreértést  kizáró  heraldikailag  hű  kifeje- 
zést nyerjen  az  a  tény,  hogy  itt  semmiféle  közös  felsőbb  állami- 
ság által  nem  csorbított  két  állami  szuverénitás,   két  szuverén 

állam  egyesülése  van  jelen.  Csak  két  állam  és  nem  egy  harmadik, 
egy  összállam  is. 

II.  Bernatzik  ur  véleménye  szerint,  bizonyára  a  magyar 
kormány  is  érezte,  hogy  a  választott  heraldikai  kép  a  két  állam 
viszonyát  csak  tökéletlenül  juttatja  érvényre.  Ezért  az  itt  mutat- 
kozó hiány  pótlására  egy  jelmondatos  szalagot  eszelt  ki,  mely  a 
két  állam  címerét  köti  össze  s  az  1722 — 23.  évi  II.  magyar  tör- 
vénycikk 7.  §-ából  átvett:  «Indivisibiliter  ac  inseparabiliter»  sza- 
vakat viseli.  Ezek  a  szavak  azonban  a  törvényszöveg  összefüggé- 
séből kiszakítva,  egészen  helytelenül  ugy  tüntetik  fel  az  osztrák- 
magyar uniót,  mintha  elválaszthatatlan  volna.  Holott  nem  az, 
hanem  de  jure  elválasztható,  még  pedig  épen  az  1722 — 23.  évi 
II.  t.-c.  idevágó  ismeretes  rendelkezése  értelmében.  Bárhogyan 
álljon  is  a  dolog  politikailag,  bármily  kevéssé  valószínű  is  ez  idő 
szerint,  hogy  az  I.  Lipóttól  leszármazó  ágak  mind  kihaljanak  s 
Magyarország  ismét  választó  királyság  lesz:  az  elválás  jogi  lehe- 
tősége megvan,  jogilag  ez  az  unió  nem  elválaszthatatlan,  mert 
hiszen  a  magyar  pragmatica  sanctio  (a  királyi  hitlevél  4.  pontja 
szerint  is)  a  Habsburg-ház  trónöröklési  jogát  a  magyar  szent  ko- 
rona országaiban  kifejezetten  csak  az  I.  Lipót  leszármazóira  kor- 
látozta. A  két  állam  címerét  összekötő  jelmondatnak  tehát  jogi- 
lag szabatosan  így  kellene  szólnia:  «Inseparabiliter  usque  ad  exi- 
tum  sexus  Leopoldini.» 

Bernatzik  ur  annál  inkább  csodálkozik,  hogy  a  magyar 
kormány  az  unió  elválhatóságát  figyelmen  kivül  hagyta,  mert 
hiszen  épen  Magyarországon  erre  a  lehetőségre  mindenkor  a 
legnagyobb  súlyt  helyezték.  De  szerinte  még  sokkal  gyen- 
gébb lábon  áll  a  választott  jelmondat  helyessége,  ha  arra 
a  szigorú  jogi  álláspontra  helyezkedünk,  melyet  a  jelenlegi  ma- 
gyar miniszterelnök  ujabban  elfoglal,  ő  ugyanis,  ki  1903  óta  is- 
mételten azt  hirdette,  hogy  az  1867.  évi  XII.  t.-c.  a  magyar  tör- 
vényhozás által  egyoldalulag  jogérvényesen  hatályon  kivül  he- 
lyezhető, mint  bárminő  más  törvény:  az  uj  cimerrendezés  kérdé- 
sében 1915  dec.  1-én  tartott  képviselőházi  beszédében  Polónyi 
Géza  helyeslése  mellett  kijelentette,  hogy  a  nőági  örökösödési 
jogot  szabályozó  törvénycikkek  «épen  olyan  magyar  törvénycik- 
kek, mint  bárminő  más».  De,  ha  ez  igy  van,  ha  Magyarország  a 
trónörökösödési  törvényeket  egyoldalulag  hatályon  kivül  helyez- 
heti s  más  trónöröklési  rendet  teremthet,   hogyan  helyezhette 

ugyanaz  a  magyar  miniszterelnök  az  «inseparabiliter»  szót  arra 
a  bizonyos  jelmondatos  szalagra?  «Hiszen  akkor  Magyarország- 
gal való  uniónk  I.  Lipót  leszármazóinak  életben  léte  alatt  sem 
elválaszthatatlan.  Csak  a  következő  dilemma  lehetséges:  Vagy 
fennáll  az  elválaszthatatlanság,  s  akkor  nem  igaz,  amit  a  magyar 
miniszterelnök  most  újból  állított,  hogy  az  1722 — 23.  évi  két  első 
törvénycikk  épen  olyan  törvények,  mint  bárminő  más,  vagy  pe- 
dig csakugyan  olyanok  s  akkor  nincs  Inseparabilitas.» 

Ami  Bernatzik  urnák  az  összekötő  jelmondat  szabatosítá- 
sára  vonatkozó  javaslatát  illeti,  az  bizonyára  nem  egyéb  rossz 
tréfánál,  meddő  jogászi  szőrszálhasogatásnál,  melyet  épen  ő  sze- 
ret a  magyar  politikusok  szemére  hányni.  Ép  ugy  nélkülözi  a 
komolyságot  azon  érvelés,  mellyel  dilemmatikus  ellentétet  kon- 
struál a  jelenlegi  magyar  miniszterelnök  «szigoru  jogi  állás- 
pontja)) és  az  inseparabilitas  fennállása  között.  Persze  B.  ur  mint 
jogász-politikus,  illetve  politizáló  jogász,  minduntalan  össze- 
keveri a  formális  jogi  szempontot  a  reális  politikai  valósággal. 
Ezért  másról  sem  tételezi  fel,  hogy  élesen  el  tudja  választani  egy- 
mástól a  pragmatica  sanctio  és  az  1867.  évi  XII.  t.-c.  jogi  elem- 
zését, annak  politikai  jellemzésétől.  Egyébként  épen  Bernatzik 
urnák  van  legkevésbbé  oka  arra,  hogy  az  osztrák-magyar  unió 
elválaszthatatlanságát  féltse  azért,  mert  valaki  más  is  —  az  ide- 
vágó jogilag  mérvadó  tények  elfogulatlan  bírálata  alapján  — 
arra  az  álláspontra  helyezkedik,  hogy  a  pragmatica  sanctio  és  az 
1867  :  XII.  t.-c.  szigorúan  jogi  természete  szerint  önálló  és  egy- 
oldalú törvény,  nem  pedig  becikkelyezett  nemzetközi  szerződés. 
Hiszen  önmaga  is  nyíltan  kijelenti  (621.  1.),  hogy  «azt  a  nézetet, 
mely  szerint  sem  1723-ban,  sem  1867-ben  nem  köttetett  szerző- 
dés Magyarország  és  a  «többi  országok))  között,  a  maga  részéről 
formális  jogi  szempontból  mindig  megtámadhatatlannak  kellett 
nyilvánítania)).  A  kiegyezési  törvény  jogi  természete  körül  1903- 
ban  a  két  miniszterelnök  között  támadt  ismeretes  vitában  is  a 
magyar  miniszterelnök  jogi  álláspontjának  ad  igazat.  Másrészt 
pedig  utal  arra,  hogy  bármiként  álljon  is  a  kérdés  jogilag,  az 
uralkodó  személyazonosságában  megvan  a  kellő  biztosíték  a 
szóbanforgó  törvények  egyoldalú  eltörlése  ellen.  A  fejedelem 
fizikai  azonossága  húzza  ki  a  szokásos  «szerződési»  elmélettel 
szembenálló  «önálló  törvényalkotási))  elmélet  méregfogát  s  ugyan- 
azzal a  politikai  hatással  van,  mintha  a  két  állam  kétoldalú  szer- 

ződést  kötött  volna.  A  részben  is  teljesen  egyetértünk  Bernatzik 
úrral,  hogy  habár  a  többször  említett  törvények  egyike  sem  szer- 
ződés, hanem  a  magyar  állam  törvényhozó  hatalmának  teljes  szu- 
verén szabadsággal  létesített  önálló  s  egyoldalú  alkotása:  az  érde- 
kelt felek  mindegyike  nem  ugyan  jogilag,  de  etikai  és  politikai  te- 
kintetben kötve  érzi  magát  és  hogy  a  jog,  meg  a  politikai  erkölcs 
két  egészen  különböző  dolog.  De  ha  mindezt  hiszi  és  vallja  Ber- 
natzik ur,  minek  előzetesen  az  a  sok  üres  szalmacséplés?  Minek 
az  a  furfangosan  kieszelt  inkompatibilitás  a  magyar  miniszter- 
elnök jogi  álláspontja  és  az  inseparabilitas  épségben  maradása 
között?  Vájjon  mikor  azt  a  bizonyos  dilemmát  ravaszul  felállította 
nem  gondolt-e  arra,  hogy  azonos  jogi  felfogása  miatt  önmaga  is 
saját  kelepcéjébe  kerül,  avagy  hogy  —  horribile  dictu  —  állam- 
felforgató elméletével  maga  is  a  hazaárulás  gyanújába  esik?  Sze- 
rencsére nincs  semmi  baj.  Bernatzik  ur  szerződésellenes  állás- 
pontja nem  veszélyezteti  sem  az  inseparabilitast,  sem  a  dualiz- 
must. Dileftimája  semmi  más,  mint  jól  felfujt  szappanbuborék, 
habár  nem  csillogó,  hanem  csak  meglepően  üres.  Bernatzik  ur 
egész  dolgozatának  igazi  szimbóluma. 

III.  Helyszűke  miatt  őszinte  sajnálatomra  már  nem  fog- 
lalkozhatom részletesebben  Bernatzik  urnák  Bosznia,  Dalmácia 
és  Erdély  címerével  kapcsolatban  tett,  az  előbbi  elsődleges  fon- 
tosságú szempontok  mellett  csak  másodlagos  jelentőségű  észre- 
vételeivel. De  mégis  nem  állhatom  meg,  hogy  idevonatkozólag 
néhány  rövid  észrevételt  ne  tegyek. 

Ami  Erdélyt  illeti,  kétségtelen,  hogy  Erdély  1867  óta  a  ma- 
gyar államban  megszűnt  külön  közjogi  tényező  lenni.  Nincs  többé 
országos  vagy  tartományi  különállása,  amelynek  alapján  szoro- 
san jogilag  igényt  tarthatott  volna  arra,  hogy  cimere  az  országos 
vagyis  állami  középcimerbe,  mely  a  még  hiányzó  nagy  címer- 
rel szemben  a  magyar  állam  jelenleg  fennálló  tényleges  területi 
viszonyait  van  hivatva  heraldikailag  kifejezni,  szintén  felvétes- 
sék. Erdély  cimere  tehát  az  eddigi  és  az  uj  országos  középcimer- 
ben  —  mint  fentebb  említett  tanulmányában  Csánki  Dezső  he- 
lyesen mondja  —  az  emlékcimerek  egy  nemének  tekinthető. 
Azonban  tekintettel  arra,  hogy  Erdély  cimere  az  1874-ben  első 
izben  megállapított  egyesített  vagy  középcimerben  is  benfoglal- 
tatik  s  igy  e  részben  némileg  szerzett  jogokkal  állunk  szemben, 
ezenkívül  pedig  a  heraldika  rendkívül  konzervatív  szempontjai 

miatt:  Erdély  címerét  az  uj  rendezésnél  sem  volt  tanácsos  mel- 
lőzni. 

Bernatzik  urnák  —  ugy  látom  —  különösen  az  fáj,  hogy 
noha  szerinte  Dalmácia  1814  óta  tényleg  és  jogilag  csak  Ausztriá- 
hoz tartozik  s  igy  közjogilag  helyesen  e  tartomány  címerét  egye- 
dül az  osztrák  államcimerbe  kellett  volna  felvenni:  az  1868.  évi 
XXX.  t.-c.-ben  foglalt  határozott  jogfentartó  rendelkezésekre 
való  tekintettel  a  magyar  állam  legújabban  módosított  közép- 
cimerében  bent  hagyták,  habár  egyidejűleg  a  hasonló  uj  osztrák 
állami  címerbe  is  bevették.  Kétségtelen,  hogy  Dalmácia  1814  óta 
Ausztriához  van  csatolva  és  az  1867.  évi  osztrák  kiegyezési  tör- 
vényben, valamint  a  birodalmi  képviseletről  szóló  ugyanezen  évi 
alaptörvényben  és.  az  ujabb  választójogi  törvényekben  mint  osz- 
trák tartomány  szerepel,  mely  az  osztrák  birodalmi  tanácsban 
van  képviselve.  Ezzel  a  tényleges  és  jogi  állapottal  szemben  az 
1868.  évi  XXX.  t.-c.  66.  §-ának  ellenére  is,  mely  a  «mostani»  Dal- 
máciát mint  Horvát-Szlavón-  és  Dalmátországok  területének  al- 
kotórészét sorolja  fel,  Dalmácia  címere  a  magyar  állami  közép- 
címerben  csak  a  jogfentartásnak  egy  hatásos  külső  kifejezése  s 
e  cimer  (ugyancsak  Csánki  Dezső  álláspontja  szerint  is)  csak  az 
>igénycimereknek  egy  nemeként  jöhet  számba.  De  viszont  épen 
fínert  Magyarország  sohasem  mondott  le  Dalmáciához  való  jogá- 
ból, hanem  azt  az  1868.  évi  XXX.  t.-cikkel  kifejezetten  fentar- 
t.otta,  a  fentebb  említett  osztrák  törvényeknek  Dalmáciára  vonat- 
kozó rendelkezései  legkevésbbé  sem  jelentenek  Ausztria  javára 
végérvényes  rendezést.  Annál  kevésbbé,  mert  az  1868.  évi  jog- 
fenntartó magyar  törvényt  ugyanazon  uralkodó  szentesítette,  mint 
a  Dalmácia  alkotmányjogi  állását  érintő  1867.  évi  osztrák  tör- 
vényeket. Dalmáciának  közjogi  hovatartozása  tehát  véglegesen 
eldöntve  nincs,  ép  oly  kevéssé  mint  Bosznia  és  Hercegovináé. 
Dalmácia  —  habár  egészen  más  okokból  —  szintén  az  ideig- 
lenesség jogi  állapotában  van  a  monarchia  két  államával  szem- 
ben és  marad  mindaddig,  mig  hovatartozásának  kérdése  vég- 
érvényesen el  nem  dül,  végleges  elvi  rendezését  nem  nyer.  Oly 
rendezést,  mely  csak  a  magyar  törvényhozás  beleegyezésével  tör- 
ténhetik. Magyarország  csak  a  jelenlegi  tényleges  állapotra  való 
tekintettel  járulhatott  hozzá  ahhoz,  hogy  Dalmácia  ősi  cimere 
egyelőre  az  osztrák  címerbe  is  felvétessék.  Felvétessék  az  eddig 
abban  bentlévő  Zara,  Ragusa  és  Cattaro  címerei  helyett.  Ezeket 

kívántam  Bernatzik  úrral  szemben  a  legnagyobb  nyomatékkal 
hangsúlyozni  és  csak  arra  kérem,  nyugodjék  bele  abba,  hogy  a 
Dalmácia  és  Bosznia  tekintetében  fenforgó  ideiglenes  állapot  jel- 
lemzésére nem  találtak  más  heraldikai  megoldást,  mint  azt,  hogy 
a  két  tartomány  cimere  ideiglenesen  mind  a  két  állami  címerbe 
felvétessék.  Ha  azonban  ennél  megfelelőbbet  tudna  ajánlani, 
olyat,  mely  a  két  tartomány  tényleges  és  közjogi  helyzetében 
egyébként  létező  lényeges  különbséget  is  kidomborítaná:  ugy  biz- 
tosra veszem,  hogy  heraldikusaink,  kiknek  már  az  ideiglenesség 
kellő  jelképes  kifejezése  is  bizonyára  sok  fejtörést  és  álmatlan 
éjszakát  okozott,  legnagyobb  örömmel  üdvözölnék  az  uj  jobb 
megoldást.  Egyébként  ne  feledje,  hogy  a  provizóriumok  klasszi- 
kus hazájában  élünk! 

IV.  Mielőtt  befejezném  mondanivalóimat,  rá  kell  még  tér- 
nem Bernatzik  ur  tanulmányának  két  igen  jellemző  pontjára. 

A  tudós  professzor  urnák  nyilvánvalóan  szemet  szúrt  Tisza 
miniszterelnök  1915.  dec.  1-én  tartott  képviselőházi  beszédének 
ama  részlete,  mely  szerint  1867  után  «ez  a  nem  szerencsés  ((biro- 
dalom)) kifejezés  a  monarchiára  vonatkozólag,  nagyon  helyesen, 
kiment  a  használatból)).  Valamint  ezzel  kapcsolatban  Tisza  emlí- 
tette az  a  tény,  hogy  a  magyar  kormány  ezt  már  régebben  (1889- 
ben)  ((hivatalos  átiratban  konstatálta  is,  a  közös  és  az  osztrá-K 
tényezőkkel  szemben  kifejtette  azt,  hogy  a  ((birodalom))  kifejeV 
zés  nem  helyes  a  monarchia  két  államára  együttesen,  mert  ez  a 
két  állam  tulajdonképen  két  birodalom,  amely  együtt  alkotja  a 
monarchiát)).  Ebből  az  idézetből  kiindulva,  a  hírneves  osztr.ák 
közjogász  egészen  érthetetlennek  tartja  azt  a  nagy  ellenszenve  it, 
mely  Magyarországon  a  közjogilag  egészen  határozatlan  tartalmú 
((birodalom))  szóval  szemben  mutatkozik.  Különösen  nem  képes 
magának  megmagyarázni  azt  a  ((groteszk  következetlenséget)),  azt 
az  anomáliát,  mely  abban  áll,  hogy  mig  magyar  részről  megtűrik 
a  két  állam  kapcsolatának  megjelölésére  a  ((monarchia))  kifeje- 
zést, addig  tiltakoznak  az  «összmonarchia»  és  a  ((birodalom » 
szónak  ugyanezen  vonatkozásban  való  használata  ellen.  Ez  a 
csodálatos  jelenség  —  a  professzor  ur  véleménye  szerint  —  csak 
a  logikus  gondolkodás  vagy  általában  a  gondolkodás  hiányának 
tulajdonítható  s  a  nem-magyar  előtt  egyszerűen  megfoghatatlan 
abszurdum.  «Aber  eine  Monarchie  ist  doch  notwendig  auch  ein 
«Reich!»  Warum  wir  alsó  zwar  sagen  dürfen:  «Die  Monarchie 

besteht  aus  zwei  Reichen»,  aber  Entrüstung  erregen,  wenn  wir 
sagen:  «Die  zwei  Monarchien  bilden  ein  Reich»,  das  verstehen 
wir  hier  diesseits  der  Leitha  einfach  nicht.»  (628.  1.) 

Hát  én  szivesen  fellebbentem  Maja  fátyolát,  igen  szívesen 
megfejtem  Bernatzik  urnák  e  szerinte  érthetetlen  rejtélyt,  ha  vi- 
szont ő  hajlandó  nekem  egy  előzetes  szívességet  tenni.  Nagyon 
kérem,  lenne  kegyes  nekem  megmagyarázni:  mi  fejti  meg  azt  a 
nekünk  magyaroknak  egészen  megfoghatatlan  jelenséget,  hogy 
—  miként  maga  Bernatzik  ur  tanulmányában  okmányszerüleg 
kimutatja  —  Ausztria  hivatalos  életében  és  bizonyos  ottani  körök 
lelki  világában  oly  lassan  tudott  magának  utat  törni  a  már  67-ben 
törvényileg  lefektetett  paritásos  dualizmus  gondolata?  Legyen 
kegyes  nekem  kibogozni  azt  a  titokzatos  talányt,  mely  abban  áll, 
hogy  50  évvel  a  kiegyezés  megkötése  után  még  mindig  akadnak 
osztrák-német  egyetemi  professzorok,  kik  nem  képesek  egészen 
szabadulni  az  összbirodalmi  eszme  lidércnyomásától,  nem  képe- 
sek az  osztrák-magyar  uniót  minden  közjogi  érteleidben  vett  bi- 
rodalmi vagyis  összállami  elemtől  mentesen  elgondolni  vagy  leg- 
alább is  képesek  értekezéseikben  több-kevesebb  oldalon  át  el- 
csodálkozni azon,  hogy  viszont  Magyarországon  nem  igen  tud- 
tunk megbarátkozni  az  in  abstracto  egészen  ártatlan  és  szabatos 
közjogi  tartalom  nélküli  «Reich»  kifejezéssel  s  a  «Reich»  szónak 
különböző  kedvelt  összetételeivel. 

És  talán  szabad  Bernatzik  ur  figyelmét  még  egy  nagyfon- 
tosságú tényre  felhívnom.  A  «monarchia»  kitétel  legújabban  hiva- 
talosan az  1867.  évi  XII.  t.-c.  szellemének  megfelelő  két  külön- 
böző jelentést  nyert.  E  szónak  az  uj  véderőtörvény  kifejezetten 
csupán  területi  értelmet  ad.  Az  1912.  évi  XXX.  t.-c.  3.  §-a  ugyanis 
az  osztrák-magyar  monarchiát  «az  Ő  cs.  és  ap.  kir.  Felsége  ural- 
kodása alatt  álló  összes  országok  területének))  mondja.  Ez  a  le- 
gális definíció  van  természetesen  a  párhuzamos  osztrák  törvény- 
ben is.  De  van  a  «monarchia))  szónak  ezen  területi  értelmén  kí- 
vül egy  más  és  pedig  közjogi  jelentése  is.  A  67-iki  dualisztikus 
átalakulásból  folyólag.a  «monarchia»  szó  a  két  állam  kapcsola- 
tára alkalmazva,  nem  egy  olyan  államot  jelent,  amelyben  a  fő- 
hatalom birtokosa  egy  természeti  személy,  hanem  ellenkezőleg 
két  oly  államot,  amely  monarchikus  kapcsolatban,  a  monarchi- 
kus unió  viszonyában  van  egymással.  A  «monarchia»  kifejezés 
tehát  e  vonatkozásban  nem  az  általában  szokásos,  hanem  egy 

különleges  átvitt  értelemben  nyer  alkalmazást.  Egyedül  és  ki- 
zárólag a  monarcha  fizikai  személyének  azonosságára  utal,  e 
személyazonosság  által  indokolt  s  azt  akarja  jelezni,  hogy  a  két 
államnak,  Ausztriának  és  Magyarországnak  fizikailag  egy  mon- 
archája,  egy  uralkodója  van.  A  «monarchia»  szó  tehát  ebben  a 
használatban,  nem  mint  rendesen,  az  állam  uralmi  formáját  je- 
löli meg,  hanem  az  uralkodó  természeti  személyazonosságát,  mint 
a  monarchikus  unió  leglényegesebb  külső  ismérvét,  fejezi  ki. 
Semmi  egyéb,  mint  az  osztrák-magyar  monarchikus  unió  rövi- 
dített elnevezése.  Ezt  a  közjogilag  egyedül  helyes  értelmezést 
szentesíti  az  uj  közös  cimer  leírása,  mely  szerint  ez  az  ((elválaszt- 
hatatlanul monarchiaként  egyesült  két  államnak:  Ausztriának  és 
Magyarországnak,  külön-külön  zárt  egészet  alkotó»  címerét  állítja 
egymás  mellé  és  köti  össze  az  uralkodóháznak  genealógiai  címe- 
rével. A  ((monarchia»  szónak  ezt  a  különleges,  a  világon  egyedül- 
álló értelmét  hirdeti  a  heraldika  nyelvén  a  legvilágosabban  maga 
az  uj  közös  cimer  is.  Az  a  cimer,  mely  Bernatzik  ur  fentebb  emlí- 
tett véleménye  szerint  csupán  valamely  közös  intézmények  nél- 
küli, tehát  tiszta  perszonális  unió  heraldikai  jelzésére  volna  al- 
kalmas, mint  aminő  pl.  a  svéd-norvég  unió  volt.  És  vájjon  még 
ezek  után  is  ((groteszk  következetlenségnek))  tartja  a  magyar  kor- 
mánynak 1889-ben  kifejezett  azt  az  álláspontját,  hogy  a  ((biroda- 
lom)) kitétel  nem  helyes  a  monarchia  két  államára  együttesen, 
mert  «ez  a  két  állam  tulajdonképen  két  birodalom,  mely  együtt 
alkotja  a  monarchiát?))  Természetesen  azt  az  átvitt  értelemben 
vett  monarchiát,  amelyet  az  uj  közös  cimer  állít  plasztikusan 
szemünk  elé. 

Ezzel  rátérek  Bernatzik  ur  tanulmányának  utolsó,  igen  ör- 
vendetes pontjára.  Azt  az  osztrák  közjogi  irodalomban  évtizedek 
óta  vitatott  kérdést,  vájjon  Ausztria  és  Magyarország  unióját 
lehet-e  ((államnak))  nevezni,  a  maga  részéről  olykép  dönti  el,  hogy 
a  két  állam  között  fennálló  kapcsolatot  nem  lehet  « többé »  állam- 
nak nevezni,  következőleg  ((szövetséges  államnak))  sem,  sem  pe- 
dig ((összállamnak)). 

Ezt  a  következtetését  igen  helyesen  arra  alapítja,  hogy  ma- 
napság államról,  civilizált  államról  csak  ott  beszélhetünk,  ahol 
parlament  és  egységes  törvényhozás  van.  Miután  pedig  a  dele- 
gációkat nem  lehet  egységes  parlamentnek  tekinteni,  miután  to- 
vábbá a  monarchiában  alakilag  egységes  törvények  nincsenek, 

a  kérdés  az  előbbi  értelemben  nyer  megoldást.  Igaz  ugyan,  hogy 
a  közös  ügyekről  szóló  osztrák  törvény  a  delegációkat  a  közös 
ügyekben  törvényhozó  hatalommal  ruházta  fel  és  a  birodalmi 
képviseletről  szóló  alaptörvény  ezzel  egybehangzóan  a  közös 
ügyeket  az  osztrák  birodalmi  tanács  hatásköréből  kifejezetten 
kizárta.  «De  a  XII.  magyar  törvénycikkben  ez  máskép  áll  és  ideát 
tudvalévőleg  alkalmazkodtak  a  magyar  törvény  szavaihoz.))  (652. 
lap.)  Ezáltal  az  osztrák  törvény  szokásjogilag  u.  n.  ((alkotmány- 
változást)) (Verfassungswandlung)  szenvedett.  Értve  ezen  az  al- 
kotmány olyan  módosulását,  mely  az  alkotmány  szövegének  vál- 
tozatlanul maradása  mellett  tisztán  a  megváltozott  alkotmányos 
gyakorlat  által  következik  be,  mig  az  ((alkotmánymódosítás)) 
(Verfassungsánderung)  az  alkotmány  szövegének  egyenes  formai 
és  nem  bizonyos  más  tények  általi  közvetett  megváltoztatását  je- 
lenti ...  A  monarchia  tehát  ezen  «alkotmány változás »  következ- 
tében az  osztrák  törvény  betűje  ellenére  sem  állam. 

De  ugy  látszik,  Bernatzik  ur  maga  sem  bizik  saját  közjogi 
megállapításának  feltétlenül  helyes  voltában.  Aggódó  lelkiisme- 
retének megnyugtatása  végett  hozzáfűzi:  «De  tekintettel  az  ((ál- 
lam)) szónak  sokféle  értelmére,  valakit,  aki  más  véleményen  van, 
ezért  nem  rónám  meg.  Elvégre  is  itt  a  szó  körül  folyik  a  vita. 
Aszerint,  amint  az  ((állam))  fogalmát  definiáljuk,  megtaláljuk  azt 
az  adott  esetben  vagy  sem.»  (652.  1.) 

Nagyon  jellemző  ez  idézet  azért,  mert  valósággal  «docu- 
ment  humain))  erejével  bizonyítja,  hogy  Bernatzik  ur  —  elisme- 
rem —  minden  becsületes  igyekezete  ellenére  sem  tud  teljesen  és 
véglegesen  szabadulni  az  összbirodalmi  eszme,  az  összállam  hip- 
notizáló hatásától,  mondhatnám:  «az  öntudat  küszöbe  alatt))  lap- 
pangó kényszerképzetétől. 

A  fentebbiekből  azt  az  örvendetes  tanulságot  meríthetjük, 
hogy  nem  lehet  rossz,  sőt  igen  sikerült  közjogilag  is  az  a  cimer- 
rendezés,  mely  ellen  Bernatzik  ur  ismert  jogászi  elmeéle  sem  tu- 
dott az  előadottaknál  súlyosabb  kifogásokat  termelni.  De  viszont 
ugy  érzem,  hálátlanok  lennénk  a  tudós  professzor  iránt,  ha  mi 
magyar  jogászok  nem  mondanánk  neki  őszinte  köszönetet, 
amiért  szives  volt  megdönthetetlen  tudományossággal  igazolni, 
hogy  a  két  állam  kapcsolata  « többé  nem  nevezhető  államnak,  kö- 

vetkezőleg  szövetséges  államnak  sem,  sem  pedig  összállamnak». 
őszinte  köszönetet  azért,  hogy  ezen  elvi  fontosságú  megállapítá- 
sát az  osztrák  alkotmányban  bekövetkezett  « alkotmány  változás  »- 
sal  is  indokolva,  Dantscher  és  Jáger  urak  cimére  volt  szives  irá- 
nyítani. 

Az  olyan  államkapcsolat,  amelynek  saját  külön  alkotmánya, 
külön  törvényhozó  szerve  és  külön  törvényhozó  hatalma  nincs: 
az  ilyen  politikai  alakulat  valóban  csak  egynémely  politizáló  jo- 
gász fantáziájában  élhet  mint  a  hozzátartozó  államok  felett  álló 
külön,  harmadik  állam. 

Utóirat.  Dolgozatom  kinyomatása  után  vettem  kézhez 
Herrnritt  bécsi  egyetemi  tanárnak  a  Zeitschrift  für  Völkerrecht 
legújabb  számában  (1917.  1.  füzet)  az  uj  cimerrendezésről  meg- 
jelent tárgyilagos,  nem  politizáló  tanulmányát.  Szerző  nagyon 
helyesen  emeli  ki,  hogy  mig  Magyarországon  az  uj  közös  cimer 
jelentőségét  a  paritásos  dualizmus  kidomborításában  látják, 
addig  Ausztria  számára  a  cimerrendezés  egy  más  szempontból 
bir  különösen  nagy  politikai  fontossággal.  A  mai,  a  67  utáni 
Ausztriának  vagy  hivatalosan:  «az  ő  Felsége  uralkodása  alatt 
álló  többi  országok  »-nak  illetve  «a  birodalmi  tanácsban  képviselt 
királyságok  és  országok »-nak  eddig  nem  volt  a  magyar  állami 
címerhez  hasonló  külön  állami  cimere,  hanem  a  régi  osztrák 
császárság  heraldikai  jelvényeit  használta.  Most  a  közös  címer- 
rel kapcsolatban  a  fejedelem  megállapította  az  uj  osztrák  címert, 
az  «osztrák  tartományok))  első  állami  címerét.  E  cimer  —  s  ebben 
van  rendkívüli  politikai  jelentősége  —  mint  egységes  heraldikai 
embléma  az  ((osztrák  tartományok))  állami  egységét  juttatja  ki- 
fejezésre. Az  idevonatkozó  hivatalos  kommentár  ugyanis,  mely  a 
Wiener  Zeitung  1915.  okt.  11.  számában  jelent  meg,  az  uj  osztrák 
államcímer  értelmét  magyarázó  legfontosabb  részében  így  szól: 
«Durch  die  Feststellung  eines  österreichischen  Staatswappens 
ist  nunmehr  ein  einheitliches  heraldisches  Emblem  geschaffen, 
das  die  staatliche  Einheit  der  österreichischen  Lánder  prágnant 
zum  Ausdrucke  bringt.  Hierdurch  treten  die  innere  organische 
Zusammengehörigkeit  und  das  feste  staatsrechtliche  Gefüge  dieser 
Lander  als  der  einheitliche  Staat  «Österreich))  besonders  sinií- 
fállig  in  die  Erscheinung.  Daniit  findet  eine  erhebende  Tajsache 
der  politischen  Entwicklung,  die  Vertiefung  des  österreichischen 
Staatsgedankens  und  des   Slaatsgefühles   der  österreichischen 

Volksstámme  .  .  .  die  feierliche  Bekráftigung  und  den  würde- 
vollen  sinnbildlichen  Ausdruck.» 

Az  uj  együttes  cimer  tehát  nemcsak  a  paritásos  dualizmus 
kifejezése,  hanem  —  ami  nekünk  magyaroknak  bizonyára  ép  oly 
örvendetes  —  a  világháború  szent  tüzében  szolidáris  szerves 
egészbe  forrott  lajtántúli  uj  egységes  Ausztria,  az  áldozatos  állami 
érzéstől  duzzadó  uj  Ausztria  heraldikai  hirdetője. 

És  talán  szabad  remélnünk,  hogy  a  Wiener  Zeitung  szokat-' 
lanul  lendületes  hivatalos  kommentárjából  még  Bernatzik  pro- 
fesszor ur  is  tanul  valamit.  Talán!  Habár  a  centralizmus  miatt 
ellene  emelt  magyar  vádakra  ugyancsak  az  Österreichische  Zeit- 
schrift  für  öffentliches  Recht  előlidézett  számában  megjelent  vá- 
laszában a  következő  sokatmondó  nyilatkozatot  kockáztatja 
meg:  « Nagyfokú  naivitásra  vall  azt  gondolni,  hogy  mindenki,  ki 
nem  rajong  a  dualizmusért,  ezért  «centralista»  kell,  hogy  legyen. 
Még  más  lehetőségek  is  vannak. » 

Irta :  Bonkáló  Sándor  dr. 

Orosz  nácionálisták  a  magyar-ruténekről. 

A  japán-orosz  háborúban  szenvedett  vereség  és  az  azt  kö- 
vető események  az  orosz  diplomácia  figyelmét  keletről  nyugat 
felé  terelték.  A  vereség  útját  állta  a  további  keleti  terjeszkedés- 
nek. Az  oroszok  Európában  akartak  kárpótlást  keresni  s  a  szláv 
népekre  vetették  ki  hálójukat.  Az  orosz  hivatalos  körök  az 
« Orosz  Egyetemes  Nemzeti  Klubra»  bizták  a  közvélemény  elő- 
készítését s  az  Ausztria-Magyarországgal  meg  Németországgal 
megvívandó  háború  szükségességének  és  ((jogosságának »  a  köz- 
tudatba való  átvitelét.  A  klub  különféle  eszközökkel  dolgozott. 
Monarchiánkban  a  «právoszláv  vallás »  védelmének  a  leple  alatt 
erős  ruszofil  agitációt  folytatott  szóval  és  Írásban,  de  arról  is 
gondoskodott,  hogy  saját  hazájában  a  nép  rokonszenvét  és  saj- 
nálkozását az  «osztrák  és  magyar  iga  alatt  nyögő  testvérek » 
iránt  felköltse.  Szónoklatokat  tartott  az  ((elnyomott  testvéreké 
felszabadítása  érdekében  és  különféle  népiratokban  ecsetelte  a 
<(testvérek»  szomorú  sorsát.  A  monarchiánkban  lakó  szlávok 
sorsát  egybevetette  a  «szabad  Oroszországban))  élő  idegen  nem- 
zetiségek irigylésre  méltó  boldog  helyzetével,  hogy  annál  hatá- 
sosabb legyen  a  kép  és  elterelje  a  figyelmet  saját  elnyomott 
nemzetiségeiről.  Érdekesek  ezek  az  iratok.  A  hamisítások  és 
ferdítések  példaképei,  az  azonban  bizonyos,  hogy  céljuknak 
megfelelnek.  A  Nemzeti  Klub  és  a  Galíciai  Orosz  Egyesület  tag- 
jai jobb  ügyhöz  méltó  buzgósággal  terjesztették  s  valószínűleg 
monarchiánkba  is  sikerült  példányokat  becsempészniük.  Leg- 

alább  ezt  bizonyítja  az  alább  ismertetendő  füzet,  melyet  1912 
nyarán  Lembergben  szereztem  meg. 

A  háború  kitöréséig  az  « Orosz  Egyetemes  Nemzeti  Klub» 
(Vszerosszijszkij  Nacionálnij  Klub)  három  sorozat  ilyen  ((isme- 
retterjesztő)) füzetet,  vagyis  összesen  harminchatot  adott  ki.  Az 
érdekesebb,  illetve  a  minket  is  érdeklő  agitációs  füzetek  a  követ- 
kezők: 1.  Igazság  Finnországról.  2.  A  nyugati  Oroszország. 
3.  Elfeledett  testvéreink.  A  cholmi  oroszság.  4.  Határontúli  test- 
véreink harca  nemzetiségükért.  Galícia.  5.  Határontúli  test- 
véreink harca  nemzetiségükért.  Magyarország.  6.  Törökország 
és  Oroszország.  Kölcsönös  érintkezések,  háborúk.  Törökország 
mai  helyzete.  (Ez  a  füzet  Konstantinápoly  megszerzéséről  beszél* 
amely  «jog  szerint))  az  oroszokat  illeti  meg.)  7.  Határvidékeink. 
A  Kaukázus.  A  többi  füzet  a  jobbágyok  felszabadítását  s  az  orosz 
paraszt  boldog  életét,  továbbá  a  japán  háborút,  a  napóleoni 
háborút,  az  orosz  uralkodó  házat  stb.  ismerteti  azzal  a  kimondott 
tendenciával,  hogy  Oroszországot,  mint  Európa  felszabadítóját, 
az  elnyomottak  oltalmazóját  s  a  právoszlávia  igaz  őrét  mu- 
tassa be. 

Minket  a  magyarországi  ruténekről  szóló  füzet  érint  leg- 
közelebbről, azért  nem  lesz  talán  érdektelen,  ha  a  magyar  közön- 
ség is  megismerkedik  tartalmával  s  egy  példán  látja,  hogyan 
dolgoztak  ellenségeink  a  néphangulat  felköltésén,  hogyan  igye- 
keztek az  orosz  népbe  belenevelni  a  magyarok  és  osztrákok 
gyűlöletét. 

A  ruténeinket  ismertető  füzet  teljes  cime  a  következő:* 
Külföldi  testvéreink  nemzetiségükért  folytatott  küzdelmeikben. 
Magyarország.  (A  Magyar-Oroszország.)  Ára  10  kop.  Az  Orosz 
Egyetemes  Nemzeti  Klub  kiadása.  3.  kiadás.  Szent-Pétervár  1911. 
29  1.  (Azóta  ujabb  kiadásban  is  megjelent,  de  csak  az  1911-iki 
van  meg  nálam.) 

A  füzet  tartalma  a  következő: 

a)  Magyarország  —  régi  orosz  föld.  Messzire  kiterjed  az 
orosz  föld.  Oroszország  politikai  határainál  nem  ér  véget,  sok- 
kal tovább  húzódik  Ausztria-Magyarország  mélyébe,  a  Kárpá- 
tokontúli vidékekre.  Annak  az  orosz  földnek,  amely  távol  dél- 
nyugaton egész  Észak-Magyarországot  magába  foglalja,  Magyar- 
Oroszország  vagy  Kárpátontúli-Oroszország  a  neve.  Az  a  föld 
tele  van  az  orosz  mult  ékesen  szóló  emlékeivel,  az  a  föld,  ahol 

ősapáink  drága  hamvai  nyugszanak,  de  sajna,  teljesen  megfeled- 
keztünk róla  s  most  idegen  nép  uralkodik  véreink  fölött. 

Magyar-Oroszország  kb.  30.000  versztnyi  kiterjedésű.  Több 
mint  600.000  orosz  lakja  a  történelem  előtti  időktől  fogva,  ön- 
álló nemzeti  életéről  már  csak  homályos  emlékek  maradtak  föl, 
de  bebizonyított  tény,  hogy  az  ottani  oroszságnak  saját  kormány- 
zata volt  s  a  magyarok  «betörése»  idejéig  a  Dunáig  nyúló  terület 
fölött  uralkodott.  A  magyar  állam  megalapítása  óta  a  Kárpáton- 
túli-Oroszország története  egybeolvad  a  magyar  állam  történeté- 
vel. A  magyar  királyság  szoros  kapcsolatba  jött  a  kievi  orosz- 
sággal s  ezért  még  sokáig  jó  dolga  volt  ott  az  oroszságnak.  Sza- 
badok, urak  voltak  hazájukban,  nem  ismerték  a  jobbágyságot 
és  szolgaságot,  mert  királyaik  oltalma  alatt  állottak.  Az  első 
századokban  a  magyar  király  az  oroszok  fölötti  uralmat  rend- 
szerint családja  valamely  tagjára  ruházta  át,  aki  orosz  vajda 
vagy  fejedelem  volt.  Az  Árpád-házi  királyok  kihalta  után  kiváló 
főurak  nyerték  el  Magyar-Oroszország  fejedelemségét.  A  ma- 
gyar-orosz népnek  századokon  át  nemzeti  autonómiája  volt 
s  ezért  nem  kellett  a  külföldhöz  fordulnia  jogai  megvédése  cél- 
jából. De  mikor  Magyarország  a  latin  egyház  fenhatósága  alá 
került,  nyirbálni  kezdték  az  ország  jogait  s  most  kénytelenek 
voltak  külföldi  testvéreikhez  fordulni  oltalomért.  A  latin  egyház 
először  a  právoszláv  vallás  ellen  indított  háborút,  azután  tovább 
ment  egy  lépéssel,  korlátozta  s  végül  megsemmisítette  az  orosz 
nép  jogait  s  elvette  szabadságát. 

b)  Az  ellenség  első  támadása.  Magyar-Oroszországban  a 
právoszlávia  harca  a  latin  egyházzal  Szent  István  idejében  vette 
kezdetét.  A  bevándorolt  pápisták  annyira  üldözték  a  právoszlá- 
viát,  hogy  ennek  hivei  kénytelenek  voltak  fegyvert  ragadni.  Az 
akkor  még  erős  magyar-oroszoknak  talán  nem  is  lett  volna  nehéz 
vallásuk  ellenségeivel  leszámolni,  ha  nem  jött  volna  közbe  a 
tatárjárás,  amely  földönfutókká  tette  őket.  A  tatárhordák  föl- 
perzselték falvaikat,  elpusztították  templomaikat.  A  koldusbotra 
jutott  oroszok  a  tatárok  kivonulása  után  feldúlt  tűzhelyeik  fel- 
építéséhez láttak.  Az  isteni  gondviselés  nem  hagyta  el  őket. 
Vigasztalásul  és  oltalomul  Koriatovics  herceget  küldte  hozzájuk, 
aki  a  Lajossal  kötött  szerződés  értelmében  a  magyar-oroszok 
fejedelme  lett.  Felépíttette  a  templomokat,  segítette  a  népet  s 
ezzel  uj  életet  öntött  a  csüggedőkbe.  Munkácson  kolostort  alapi- 

tott,  amely  számos  kiváló  právoszláv  püspököt  nevelt  a  magyar- 
oroszságnak. Koriatovics  azonban  rövid  uralkodás  után  vissza- 
tért Podoliába.  Magyar-Oroszország  elvesztette  pártfogóját  s 
most  még  ádázabb  harcok  szinterévé  lett.  Minden  eszközzel  ir- 
tották a  právoszláviát.  A  nép  kétségbeesetten  védekezett,  de  az 
orosz  nemesség  a  királyok  és  latin  főpapok  fenyegetései  követ- 
keztében elhagyta  hitét  és  ezzel  megtagadta  nemzetiségét.  A 
nemesség  példáját  a  városi  polgárság  s  a  parasztok  egy  része  is 
követte.  A  helyzet  napról-napra  rosszabbodott.  A  vallás  jogai- 
nak megsemmisítésével  karöltve  járt  az  orosz  nép  jogainak  az 
elkobzása.  Szolgaság,  szegénység  és  tudatlanság  jutott  az  orosz 
népnek  osztályrészül.  Végül  a  XV.  században  jobbágyokká  tet- 
ték az  addig  szabad  népet. 

A  mohácsi  vész  után  két  részre  szakadt  Magyarország.  Az 
oroszok  biztosra  vették,  hogy  az  osztrák  császár  visszaadja  el- 
kobzott jogaikat,  ez  azonban  a  római  pápák  felbujtására  még 
erélyesebben  követelte  az  uniót.  Végre  az  orosz  papság  kénytelen 
volt  engedni  az  erőszaknak.  Mint  valami  halálhírt,  ugy  fogadta 
a  nép  az  uniót.  Elégette  az  unitus  könyveket,  tovább  harcolt 
vallása  szabadságáért,  de  végre  kimerült  s  a  XVII.  század  végén 
beletörődött  az  unióba.  A  právoszláv  vallás  eltűntével  s  az  unió 
megszilárdításával  a  jogtalanság  és  szolgaság  lettek  úrrá  Kár- 
pátontúli-Oroszországban. 

c)  A  vallás  és  a  nemzetiség  elfojtása.  A  történelem  tanu- 
sága  szerint  az  unió  csak  ürügy  volt  arra,  hogy  a  právoszláviát 
teljesen  kiirtsák.  A  latin  kath.  püspökök  saját  fenhatóságuk 
alá  rendelték  a  munkácsi  püspököt  s  ezért  ez  nem  volt  képes 
többé  sem  a  vallást,  sem  a  népet  védeni.  Az  unitus  püspökök 
ellenségeik  szolgáivá  szegődtek.  A  latin  püspök  parancsára  köte- 
lesek voltak  az  összes  kath.  ünnepeket  megtartani,  a  kath.  püs- 
pök tudta  és  beleegyezése  nélkül  nem  volt  nekik  szabad  temp- 
lomot szentelni  s  papokat  kinevezni.  Föltétlen  engedelmességgel 
tartoztak  a  latin  püspöknek.  A  právoszláv  hitközségek  jövedel- 
mét latin  papok  szedték  be  és  saját  céljaikra  fordították.  Az 
unitus  püspök  kézcsókra  járult  a  latin  püspökhöz  s  annak  nevét 
említette  a  misében.  De  még  ez  sem  volt  elég.  A  latin  papság 
állandóan  hazaárulással  vádolta  az  orosz  papságot  s  ezért  a  leg- 
súlyosabb büntetéseket  rótták,  rájuk.  A  nép  sanyargatása  talán 
még  nagyobb  mérveket  öltött  volna,   hogyha  nem  esett  volna 

meg  rajta  Mária  Teréziának  a  szive.  A  nemes  uralkodónő  füg- 
getlenítette a  munkácsi  püspököt  a  latin  püspököktől,  theoL 
lyceumot  alapított  s  mindenképen  a  nép  terhein  könnyíteni 
igyekezett.  Rendezte  az  ur  és  a  paraszt  közötti  viszonyt  (urbá- 
rium), megtiltotta  a  parasztok  elnyomását  s  megengedte,  hogy 
a  parasztok  földet  vehessenek  maguknak.  II.  József  még  több 
kedvezményben  akarta  őket  részesíteni,  de  a  lázongó  magyarok 
kívánságára  viszavonta  intézkedéseit.  II.  József  halála  után  ismét 
kezdetét  veszi  az  oroszok  üldözése.  Az  üldözés  és  elnyomás  tető- 
pontját érte  el,  amikor  a  nyugati  oroszság  lerázta  az  ellenségei- 
ről ráerőszakolt  uniót  s  visszatért  ősei  vallására  —  a  právo- 
szláviára.  Hogy  az  Oroszországban  élő  unitusok  példáját  a 
magyar-oroszok  ne  követhessék,  az  osztrák  kormány  a  magyarok 
és  jezsuiták  segítségével  mindannak  a  kiirtásához  látott,  ami 
orosz  volt.  Magyar  lett  a  hivatalos  nyelv  s  ezt  az  orosz  papokra 
is  ráerőszakolták.  Aki  ellent  mert  állani  ennek  a  barbár  parancs- 
nak, mint  pl.  Lodij,  Balugyánszki,  Venelin  stb.,  kénytelen  volt 
elhagyni  hazáját,  a  Kárpátontúli-Oroszországot.  Az  iskolákban 
a  magyar  nyelv  foglalta  el  az  orosz  helyét.  Csak  az  lehetett  tiszt- 
viselő, aki  ismerte  azt  az  idegen  nyelvet.  «Az  orosz  nép,  ahány- 
szor visszaemlékezett  régebbi  függetlenségére,  keservesen  siratta 
nyelvét  és  právoszláv  vallását;  az  erőszakkal  bevezetett  unióra,  a 
magyar  nyelv  uralmára,  saját  jogtalan  helyzetére,  szolgaságára 
és  szegénységére  gondolva,  csüggedten  horgasztotta  le  fejét  s 
csak  a  sirtól  várt  vigasztalást.))  Az  üldözések  olyan  mérveket 
öltöttek,  hogy  a  právoszláv  vallás,  az  orosz  nyelv  s  az  egész 
Kárpátontúli-Oroszország  a  végenyészet  szélén  állottak,  amikor 
bekövetkezett  1848  .  .  . 

d)  A  helyzet  jobbra  fordul.  Ausztria  fővárosában  kitört  a 
forradalom,  amely  futótűzként  terjedt  el  az  egész  országban  s 
végül  a  Habsburgok  elleni  fölkeléssel  végződött.  A  debreceni 
országgyűlésen  kikiáltották  a  független  Magyarországot  és  Kos- 
suth került  a  magyar  nemzeti  kormány  élére.  Az  ifjú  I.  Ferenc 
József  belátta,  hogy  saját  erejéből  nem  győzheti  le  a  magyarokat 
s  ezért  I.  Miklós  cárhoz  fordult  segítségért.  A  cár  nem  tagadta 
meg  szomszédjától  a  segítséget.  150.000  főnyi  sereget  küldött 
Paszkievics  vezérlete  alatt  Ausztriába.  A  Kárpátokig  a  cár  maga 
is  elkísérte  hadseregét. 

«Az  a  nap,  amikor  a  Kárpátok  hegyóriásain  feltűntek  a/ 

orosz  seregek  s  élükön  győzelmes  haduruk  —  maga  I.  Miklós 
cár,  az  a  nap,  amikor  a  magyar  fölkeléstől  halálraijedt  magyar- 
oroszok felismerték  bennök  megmentőjüket,  a  legendás  hősöket, 
akik  hitük,  vérük  és  nyelvük  szerint  testvéreik;  mikor  az  el- 
dugott magyar-orosz  falvakban  s  a  Kárpátok  szakadékai  közt 
szárnyra  kelt  az  orosz  szó,  —  az  a  nap  a  Kárpátontúli-Orosz- 
ország szebb  jövőjének  az  előhirnöke,  a  keservek  megváltási 
napja  volt.  Ünnepi  örömmel,  keresztvetéssel  ment  ki  házaikból 
a  feltámadt  magyar-oroszság,  melegen  üdvözölte  az  orosz  kato- 
nákat s  büszkeség  töltötte  el  keblét,  hogy  nincs  egyedül,  hogy  az 
ő  sorsa  nem  a  magyar  rabság,  hogy  ő  egy  része  annak  a  nagy 
és  dicső  orosz  nemzetnek,  amely  innen  az  északi  sarkig  uralja 
a  földet  dicső  és  hatalmas  birodalmában.  De  az  orosz  katonák 
meglepetése  sem  volt  kisebb,  Mikor  átlépték  országuk  határát, 
bucsut  vettek  hazájuktól,  mikor  azonban  Galicián  keresztül 
meneteltek,  akkor  az  eléjük  járuló  parasztokban  épen  olyan  jó- 
lelkű és  vendégszerető  kisoroszokra  találtak,  amilyenek  a  kievi, 
csernigovi  és  a  poltavai  kormányzóságokban  laknak.  Csodálko- 
zásuk még  jobban  fokozódott,  amikor  a  Kárpátok  hegygerincén 
áthaladva  a  kárpátontúli  lejtőkre  ereszkedtek  s  itt  is  ugyan- 
olyan néppel  találkoztak.  Csodálkozva  kérdezték:  Hol  végződik 
Oroszország  és  hol  kezdődik  az  ellenség  hazája?  Az  orosz  kato- 
nák a  magyar-oroszokban  testvéreikre  ismertek.  Évszázadok  óta 
ez  volt  a  szabad  oroszoknak  az  első  találkozása  a  tőlük  elszakí- 
tott, idegen  igába  hajtott  orosz  testvérekkel.))  Az  orosz  sereg  előtt 
a  magyarok  letették  a  fegyvert  s  most  már  szebb  napok  virrad- 
tak a  kárpátontúli  oroszságra.  Magyarország  Ausztria  tartomá- 
nyává lett.  Az  oroszok  bátorságot  nyertek,  az  általuk  lakott  terü- 
letnek különválasztását,  orosz  iskolákat,  orosz  tisztviselőket  és 
az  orosz  hivatalos  nyelv  bevezetését  követelték.  Az  osztrák  kor- 
mány nagyrészt  teljesítette  kívánságaikat.  Eltörölte  a  jobbágy- 
ságot, megsemmisítette  a  magyarok  korlátlan  uralmát. 

e)  A  nemzeti  öntudat  felébredése.  Kárpátontúli-Orosz- 
ország uj  életre  ébredt.  Dobránszki  Ivánovics  Adolfot  négy  orosz 
megye  kormányzójává  nevezték  ki.  Dobránszki  hű  munkatár- 
sakra talált  s  fölpezsdült  az  orosz  nemzeti  élet.  Főbb  munka- 
társai voltak:  Duchnovics  Sándor,  Pavlovics  Sándor,  maga  a 
munkácsi  püspök  Popovics  Bazil,  továbbá  Balugyánszki  András, 
Musztyánovics  István,  Duliskovics  János  és  Rakovszki  János. 

Magyar  Figyelő.  *  3 

Ezek  teljes  erővel  dolgoztak,  de  az  ellenség  sem  aludt,  hanem 
leste  az  alkalmat,  amikor  ismét  lecsaphat  az  újraébredő  tarto- 
mányra. 

f)  Az  ellenség  uj  támadása.  A  szerencsétlen  kimenetelű 
krimi  hadjárat  után  az  osztrák  kormány  hirtelen  megváltoztatta 
addigi  politikáját.  Ausztria  teljes  mértékben  kimutatta  hálátlan- 
ságát  Oroszország  iránt.  A  magyarság  pressziója  következtében 
az  osztrák  kormány  ruszofilizmussal  vádolta  Dobránszkit  és 
elmozdította  állásától.  Ausztria  közeledni  kezdett  a  magyarok- 
hoz és  ennek  következtében  Magyar-Oroszország  sorsa  rosszra 
fordult.  De  a  Dobránszki  és  társai  által  elvetett  mag  kikelt  és  ér- 
lelni kezdte  gyümölcseit.  Az  ifjúság  Gogoly,  Puskin  és  Chomja- 
kov  műveit  olvasta  s  a  köznépet  is  a  nagy  orosz  költőkkel  meg- 
ismertetni iparkodott.  Dobránszki  kezdeményezésére  Ungváron 
megalapították  a  Szent  Bazil  Társulatot,  amely  az  orosz  iro- 
dalmi nyelvet  ápolta,  orosz  könyveket  és  lapokat  adott  ki.  A 
társaság  közlönye,  a  Szvjet,  nagy  orosz  íróktól:  Turgenyev, 
Puskin,  Zsukovszkij  stb.  közölt  szemelvényeket  Már  a  nép  is 
kezdett  hozzászokni  az  orosz  irodalmi  nyelvhez,  amikor  hirte- 
len uj  fordulat  állott  bey  1867-ben  Ausztria  és  Magyarország 
között  létrejött  a  kiegyezés,  ismét  urakká  lettek  a  magyarok  s 
hozzáláttak  Magyar^Oroszország  leigázásához. 

g)  A  tartomány  magyarosítása.  A  magyar  kormány  az 
oroszság  elnyomásához  látott.  Először  is  szolgálatkész  embert 
ültetett  a  püspöki  székbe,  akinek  kötelességévé  tette,  hogy  az 
orosz  nemzeti  életet  megfojtsa.  A  püspök  a  Szent  Bazil  Társulat 
és  annak  közlönye  (Szvjet)  ellen  fordult.  Erős  harc  dúlt  az 
«orosz»  hazafiak  és  a  püspök  között.  A  püspök  győzött.  Az  esz- 
közökben nem  voltak  válogatósak.  «Az  orosz  vallás  kigunyolása, 
intrikák,  denunciálások,  minden  orosznak  az  üldözése,  erő- 
szak —  ime  ezek  voltak  az  akkori  magyar  politika  vezérelvei 
Magyar-Oroszországon.  Az  orosz  nyelvet  kiűzték  az  iskolákból 
és  a  templomokból  és  a  magyart  vezették  be.  Az  orosz  értelmi- 
ség csekély  kivétellel  magyarrá  lett.  Csak  maga  az  orosz  név 
maradt  meg,  amelyet  kigúnyoltak,  elfeledtek  és  minden  jogá- 
tól megfosztottak.  Ebben  az  időben  már  csak  egy  igaz  harcosa 
volt  a  szent  ügynek:  Rakovszki  János  atya.  1885-ben  bekövet- 
kezett haláláig  minden  erejével  azon  fáradozott,  hogy  ébren 
tartsa  az  orosz  nemzeti  érzést.    Üldözték,  bebörtönözték,  de  ő 

agg  kora  dacára  sem  csüggedt.  Beutazta  a  falvakat,  prédikált, 
lelkésztársai  közt  a  «hazaszeretetet»  hirdette,  orosz  könyveket 
és  újságokat  hozatott  s  azokat  kiosztotta  a  nép  között,  ő  maga 
tanította  az  ifjúságot  az  orosz  szó  olvasására  és  orosz  versek 
szavalására.1)  Halála  után  beállott  a  hanyatlás.  Hogy  Magyar- 
Oroszország  szomorú  helyzetét  szemünk  elé  tárjuk,  elég,  ha  két 
tényre  utalunk:  a  népiskolákban  ma  egyetlen  orosz  szót  sem 
hallani,  a  papok  pedig,  akik  legközelebb  állanak  népükhöz, 
családi  körükben  és  a  templomban  a  magyar  nyelvet  hasz- 
nálják. 

h)  A  szikra  éledni  kezd.  A  letűnt  évszázadok  folyamán 
örömben  és  bánatban  egyformán  volt  része  a  magyar-oroszság- 
nak. Kezdetben  Magyarország  urai  voltak,  később  elvesztették 
önállóságukat  és  jogaikat.  Az  osztrák  uralom  idejében  válta- 
kozott helyzetük,  de  a  kiegyezés  után  szomorú  napok  következ- 
tek. Az  országhatárok  elválasztják  őket  szomszédos  testvéreik- 
től s  ezért  a  pápizmus  szabadon  éreztetheti  hatását.  A  művelt 
osztály  a  papsággal  együtt  Róma  szolgájává  szegődött.  A  magyar 
iskola  nevelése  folytán  az  orosz  értelmiség  a  nyugati  kultúra 
hívének  vallja  magát  s  megveti  a  keletit,  mely  szerinte  ((elmara- 
dott)). Az  előkelők  elpártoltak  a  néptől  és  magyarokká  lettek,  a 
nép  pedig  a  magyarok  és  a  zsidók  karmai  közé  jutott.  A  kor- 
mányzati rendszer  bűnei  következtében  elszegényedett  a  nép, 
elvesztette  földjeit,  vagyonát  s  ma  a  legnagyobb  nyomorban 
sínylődik.  A  nyugati  szellem  már  a  köznép  körében  is  hódít  az 
iskola,  a  katonáskodás,  a  közigazgatás  és  más  tényezők  hatása 
folytán.  ((Érthető,  hogy  ily  viszonyok  között  fajunk  magyar- 
orosz ágának,  amely  csaknem  teljesen  el  van  vágva  törzsétől  s 
alig  táplálkozik  annak  nedveiből,  a  közeljövőben  el  kell  szárad- 
nia, el  kell  pusztulnia.  Ez  a  600.000  lelket  számláló  ág  nem 
képes  a  jól  szervezett  ellenségnek  sokáig  ellentállani,  mikor  az 
ellenséget  a  honvédek  szuronyai,  a  zsidók  tőkéi  és  csaknem  az 
egész  latin-német  nyugat  erkölcsi  rokonszenve  támogatja.  Ennek 
a  mi  orosz  területünknek,  a  mi  földünk  szent  hegyeinek  a  pusz- 
tulását nem  szabad  megengednünk.  Bármilyen  nehéz  is  mai 
helyzete,  mégis  reméljük,  hogy  az  idők  megváltoznak  és  Magyar- 

*)  Izán  volt  lelkész.  A  legújabb  právoszláv  mozgalom,  mint  azt  a  mára- 
marosszigeti  rutén  pör  beigazolta,  Izán  volt  a  legerősebb. 

Oroszország  meg  lesz  mentve.  A  mi  kötelességünk,  szent  köte- 
lességünk, hogy  törődjünk  az  orosz  nemzet  ezen  maroknyi  részé- 
vel. Az  a  mag,  melyet  Magyar-Oroszország  bátor  védelmezői  az 
újjászületés  korszakában  elvetettek,  szerencsére  még  nem  veszett 
ki.  Növekedik  és  Isten  segítségével  terebélyes  fává  fog  majd  fej- 
lődni, mely  befedi  az  egész  Kárpátontúli-Oroszországot  és  el- 
választhatatlan egészbe  fogja  egyesíteni  a  többi  orosz  világgal. » 

* 

Hogy  az  ismertetett  füzet  eljutott-e  ruténeink  kezéhez,  nem 
tudom.  Azt  hiszem,  hatóságaink  ébersége  folytán  nem  tudták 
becsempészni,  de  különben  sem  érhettek  volna  el  vele  semmi 
eredményt,  tendenciája  és  hamisításai  annyira  szembeszökők. 
Az  azonban  kétségtelen,  hogy  olyan  ember  irta,  aki  jól  ismeri 
ruténeink  történetét.  Tudta,  mit  kell  elferdíteni,  tudta,  mivel 
lehet  legjobban  hatni  az  olvasóra.  Nem  foglalkozom  cáfolatá- 
val, hisz  nem  érdemli  meg  a  pamflet,  mégis  szükségesnek  tar- 
tom, hogy  pár  megjegyzést  fűzzek  hozzá. 

1.  A  hazai  ruténeklakta  felvidék  a  honfoglalás  idejében, 
mint  azt  a  legújabb  gyepűkutatások  és  okleveles  adatok  be- 
bizonyították (1.  Bidermann,  Hodinka,  Petrov,  Tagányi  stb.  ide- 
vágó közleményeit),  lakatlan  volt.  A  rutének -a  gyepűrendszer 
bukása  után,  tehát  a  XIII.  századtól  kezdve  kezdtek  bevándo- 
rolni, de  csak  a  XV — XVI.  században  telepítették  őket  ide  na- 
gyobb számban  a  magyar  birtokosok.  A  betelepülő  rutének  a 
kenézek  által  különböző  időkben,  különböző  helyekről  beszállí- 
tott, a  megszállásra  rávett  jobbágyok  voltak,  igy  tehát  sem  ne- 
mességük, sem  kultúrájuk,  sem  egyházi  szervezetük  nem  volt. 

2.  Hazánk  északkeleti  felvidékét  sem  hazánkban,  sem  a 
külföldön  sohasem  hivták  Magyar-Oroszországnak  (Ugorszkaja 
Ruszj),  ezt  a  nevet  a  XIX.  század  50 — 60-as  éveiben  találták  ki 
az  orosz  szlávofilek. 

3.  Ruténeink  az  általuk  lakott  területen  sehol  sem  alkot- 
nak abszolút  többséget,  mert  az  egyes  megyék  szerint  a  népes- 
ségnek csupán  7 — 44*6% -a  ruténajku. 

4.  Mivel  csakis  földmívelő  jobbágyokként  telepítették  őket 
hazánkba,  nem  jöttek  velők  iparosok  és  kereskedők,  nem  volt 
tehát  sem  nemesi,  sem  polgári  osztályuk.  A  hazai  kicsiny  rutén 
értelmiség  itt  alakult  ki  a  jobbágyok  fiaiból  a  magyarság  jó- 

akaratából,  amely  kiemelte  őket  addigi  alacsony  sorsából.  Ezért 
rutén  értelmiségünk  hálával  tartozik  a  magyarnak  s  részben 
ezzel  magyarázandó,  hogy  szívvel-lélekkel  magyarnak  érzi  és 
vallja  magát. 

5.  Nem  igaz,  hogy  ruténeink  1848-ban  örömmel  fogadták 
az  orosz  csapatokat.  Elég  arra  a  közismert  tényre  utalnom,  hogy 
az  ungvári  theol.  lyceum  növendékei  önként  ontották  vérüket 
a  magyar  szabadságért  s  az  akkori  rutén  származású  értelmiség 
—  mint  azt  Vasvári  Pál  példája  is  bizonyítja  —  épen  ugy  lelke- 
sedett a  nemzeti  ügyért,  mint  magyar  származású  testvérei. 

6.  A  Dobránszki  és  Rakovszki  szerepléséről  irt  rész  igaz. 
Ők  tényleg  orosz  bérencek  voltak,  de  árulók  származás  és  val- 
lásra való  tekintet  nélkül  mindenütt  akadnak. 

Örömmel  állapíthatjuk  meg,  hogy  ruténeink  a  magyarság- 
gal való  teljes  asszimilációra  törekszenek.  Ennek  az  előmozdí- 
tása és  elősegítése  mai  rutén  értelmiségünknek  a  legszentebb 
kötelessége.  A  M.  F.  szept.  1.  számában  ruténeinkről  ezt  irtam: 
«Multjuk,  geográfiai  helyzetük  s  gazdasági  érdekeik  teljesen  a 
magyar  hazához  fűzik  őket  s  bátran  mondhatjuk,  hogy  ennek 
a  kis  néptöredéknek  a  leghűbb  fia,  aki  minél  előbb  végre  tudja 
hajtani  a  magyarsággal  való  teljes  egyesülésüket.))  Ruténeink 
mai  vezetői  hivatásuk  magaslatán  állanak.  Mind  a  két  rutén 
egyházmegye  főpásztora  munkához  látott  s  az  üdvös  reformok 
egész  sorát  léptette  életbe  (naptáregyesítés,  a  cirilbetüs  irás  ki- 
küszöbölése stb.),  melyek  remélhetőleg  hamarosan  meghozzák 
gyümölcseiket. 

Az  agitációs  füzet  ismertetése  kissé  hosszura  nyúlt,  de  egy 
példán  be  akartam  mutatni  ellenségeink  munkáját  és  rá  akar- 
tam mutatni  arra,  hogy  a  nyomtatott  betű  nemcsak  áldás,  de 
átok  terjesztője  is  lehet.  A  betűért  folytatott  harc  nem  oly  kicsi- 
nyes és  nevetséges,  mint  ahogyan  ruténeink  irásreformját  a 
bécsi  ukránok  feltüntetni  szeretnék. 

Ez  a  gazdag  és  szegény,  az  éhes  Oroszország  első  politikai  forra- 
dalma volt.  Valószinüleg  alulról  jött,  bizonyosan  hozzájárult  a  mun- 
kásság elégedetlensége  és  szervezettsége  és  az  éhség.  Páris  asszonyai 
Versaillesbe  mennek  kenyeret  kérni  —  a  forradalmak  liszttel  kez- 
dődnek és  vérben  kelnek  meg.  De  ez  az  alulról  jövő  forrongó  erjedés 
még  önmagában  gyenge  lett  volna.  A  háború  alatt  különben  minden 
évben  kiújult  tavaszkor  vagy  nyáron,  aratás  előtt.  Emlékezünk-e  még 
rá,  hogy  1915  júniusában  Moszkvában  forradalmi  méretű  zavargások 
voltak?  Az  orosz  cenzúra  a  hireket  ugyan  lehetőleg  eltitkolta,  később 
azonban  a  Ruskoje  Slovo-ban  mégis  megjelent  egy  leirás,  amelyből 
kitűnik,  hogy  az  utcákon  barrikádokat  emeltek  az  emberek,  a  június 
10-iki  és  11-iki  közti  éjjel  a  csőcselék  megakadályozta  a  tűzoltókat, 
hogy  a  tiz  helyen  felgyújtott  város  mentésére  siessenek  stb.  Ezek 
forradalmi  képek  voltak.  Ez  a  júniusi  mozgalom  azzal  végződött,  hogy 
Petrovsky,  Badajev,  Shajov,  Murov,  Zamoiglov  szocialista  duma- 
képviselőket Szibériába  száműzték.  A  következő  évben,  ugyancsak 
a  Ruskoje  Slovo  egyik  számában  (1916.  január  6.)  olvasható  a  péter- 
vári munkásfogyasztási  szövetkezet  nyilatkozata  Naumov  földmivelés- 
ügyi  miniszter  előtt.  Popov  és  Cserpák  dumaképviselők  figyelmez- 
tették a  minisztert,  hogy  a  szén-  és  kenyérinség  a  munkásság  körében 
olyan  elviselhetetlen  helyzetet  teremtettek,  hogy  a  kitörő  excessusokért 
a  kormányt  kell  felelőssé  tenniök.  S  a  lapok  hirei  nemsokára  igazol- 
ták is  a  képviselők  aggályait.  Most  1917-ben  márciusban  kelt  meg 
a  forradalom  kenyere,  de  a  tüzet  alája  nemcsak  a  szocialista  forra- 
dalmak lángja  szította,  hanem  két  polgári  párt,  a  konzervativek  és 
liberálisok  kohója.  A  két  pártnak  a  küzdelmét  intrikák  kijátszása, 
cselvetése,  leleplezése,  valóságos  alvilági  leleményesség  jellemezte.  Az 
alábbiakban  két  okmányt  közlünk,  amely  a  két  párt  viaskodását,  mun- 
kásságát mindennél  élesebb  világításba  helyezi. 

Gogoly  szent  Oroszországot  egyszer  egy  trojkához  hasonlította, 
amely  a  végtelen  orosz  pusztán  rohan  bele  a  megmérhetetlen  messze- 
ségbe. A  trojka  most  megindult  végig  a  nagy  orosz  steppén  vadabbul, 
mint  valaha.  Vájjon  hol  áll  meg? 

I. 

Ha  csak  egészen  durva  átmetszetben  nézünk  végig  az  orosz  poli- 
tikai humuszon,  két  rétegre  találunk.  Az  egyik  a  radikális  forradalmi 
csoport,  a  másik  a  reakciós  bürokrácia,  amelynek  természetes  segéd- 
csapatai a  papság,  az  «igaz  oroszok»  és  az  u.  n.  monarchisták.  1916  ele- 
jén Chvosztov  volt  a  belügyminiszter,  a  monarchisták  vezére.  Chvosztov 
felismerte  az  élelmiszer-kérdés  végzetes  fontosságát  az  orosz  belpoliti- 
kában. Hogyan  kormányozzam  a  népet,  ha  éhezik?  Jól  kell  hogy 
lakjék,  akkor  majd  könnyű  lesz  kormányoznom,  —  ez  volt  belpoliti- 
kájának alapgondolata.  Politikájának  végső  célja  pedig  a  radikális 
blokk  szétugratása.  Ugyanakkor,  midőn  a  városok  és  a  zemsztvók 
kongresszusát  «az  ideges  moszkvai  levegőben))  betiltotta,  Maklakov 
és  Scseglovics  közreműködésével  egy  monarchista  kongresszust  rende- 
zett, amely  nyiltan  a  duma  ellen  lépett  fel.  Ez  a  kongresszus  pontokba 
foglalt  instrukciókat  állapított  meg,  amely  minden  monarchistára  nézve 
irányító  volt.  Ezeket  az  érdekes  instrukciókat  a  Grenzboten  1916 
február  2-iki  számában  egy  oroszországi  cikkiró  az  alábbiakban  lep- 
lezi le: 

1.  Hetenkint  általános  népgyüléseket  kell  rendezni.  Ezeken  a 
baloldal  cselszövényeit  nyugodtan,  de  meggyőzően  meg  kell  semmisí- 
teni; de  éles  vagy  kihivó  megjegyzéseket  a  baloldal  ellen  nem  szabad 
megengedni. 

2.  Tagoknak  kell  jelentkezni  a  forradalmi  egyesületekbe.  A  veze- 
tők és  a  legelszántabb,  a  szellemileg  legmagasabban  álló  tag,  akiket 
nem  lehet  egykönnyen  félrevezetni,  okvetlenül  jelentkezzenek  tagnak 
azokba  az  egyesületekbe,  amiket  a  baloldal  forradalmi  céljaik  érdeké- 
ben alapított.  így  a  munkás-,  kereskedősegéd-,  munkásvédő-egyesüle- 
tekbe és  a  különböző  fogyasztási  szövetkezetekbe,  amiknek  az  élén 
szocialisták  állanak.  így  ellenőrizhetik  a  tagtársak  forradalmi  tevé- 
kenységét s  a  forradalmi  határozatok  ellen  is  felemelhetik  szavukat 
s  ezzel  a  tagok  lelkében  legalább  visszavonást  támaszthatnak,  ha 
már  arra  nem  sikerül  rávenni  őket,  hogy  melléjük  álljanak. 

3.  Gondosan  kell  ügyelni  a  zemsztvó  és  a  városok  szövetségének 
tevékenységére. 

4.  Az  egyes  kormányzókkal  közös  eljárást  kell  megbeszélniök, 
hogy  a  tagok  a  forrongás  kitörésének  pillanatában  a  népet  összetömörít- 
hessék  a  lázadók  elleni  ellenállásra. 

5.  A  hatóságokkal  mindig  tiszteletteljesen,  korrektül  kell  érint- 
kezni. Szoros  barátságba  ugyan  ne  lépjenek  vele,  de  másrészt,  hogy 
az  ő  ténykedésükbe  bele  ne  kerüljenek,  különösebb  kényszerűség  nél- 
kül ne  világosítsák  őket  fel  s  ne  intrikáljanak  együtt. 

6.  A  lakosságnak  meg  kell  magyarázni,  hogy  az  értelmiség,  a 

gazdagok,  az  ipari  osztályok,  a  bankok  és  zsidók  Oroszország  szeren- 
csétlenségét, a  bősz  némettel  való  harcát  ki  akarják  használni,  hogy 
zavargást  szítsanak,  hogy  a  fejedelmet  uralkodói  hatalmától  meg- 
fosszák, amely  pedig  az  egyszerű  népre  oly  szükséges  s  hogy  azt 
a  dumatagok  felelőtlen  többségének  kezébe  tegye.  Ezek  közül  válasz- 
tanák a  minisztereket  s  azután  a  megvásárolt  és  felelőtlen  dumatagok 
segítségével  törvényeket  hozzanak,  amint  ez  Franciaországban,  Ameri- 
kában és  más  parlamentáris  államban  történik.  Ezt  a  gonosz  kezde- 
ményezést a  városok  dumái,  a  zemsztvók  s  a  börzeegyesületek  több- 
sége támogatja. 

7.  Az  uralkodót  felkérni,  hogy  erős,  tevékeny  és  jobbpárti  minisz- 
tereket nevezzen  ki:  különösen  a  belügyi  és  közlekedésügyi  tárcák- 
nál. Továbbá  a  hadsereg  s  a  legfőbb  törvényszék  védelmét  kieszközölni 
a  baloldali  intrikák,  főleg  Gucskov  befolyása  ellen. 

8.  Ha  a  zavargások  az  utcára  kiterjednek,  az  egész  országban 
ostromállapotot  kell  kihirdetni,  erős,  biztoskezü  diktátort  kinevezni, 
az  összes  balpárti  fővárosi  lapoknak,  első  sorban  a  Ruszkoje  Szlovo- 
nak  megjelenését  beszüntetni,  a  vidéki  lapokat  elkobozni  s  többet  igérő 
kezekbe  juttatni. 

II. 

így  dolgoztak  és  szervezkedtek  a  monarchisták.  A  kadettok,  radi- 
kálisok, szocialisták,  szóval  az  egész  baloldal,  pedig  lábhoz  rakott 
fegyverrel  állandó  készenlétben  voltak.  Az  alkotmányos  demokraták 
vezére,  Miljukov,  az  angol  nagykövettel  együtt  ellensúlyozta  az  orosz 
konzervativek  törekvéseit  s  az  ő  segítségével  leplezte  le  Protopov  stock- 
holmi tárgyalásait  és  buktatta  meg  később  egyik  parlamenti  beszé- 
dével Stürmert.  Mindezek  ismert  dolgok.  De  most  a  forradalom  tüz- 
fényénél  semmi  sem  világít  ugy  bele  a  vörös  március  előtti  orosz  par- 
lamenti helyzet  és  hangulat  képébe,  mint  az  októbrista  vezér  1916  no- 
vember 14-iki  beszéde.  Ezt  a  beszédet,  melyet  a  duma  hivatalos 
gyorsíró  irodája  csak  egy  hónap  múlva  közölt,  most  a  maga  teljes 
szövegében  sikerült  megszereznünk.   Igazi  történeti  dokumentum. 

Miljukov  mégegyszer  visszatekint  a  Manujlov-Stürmer-féle  béke- 
törekvésekre, amiktől  nem  kíméli  a  győztes  birkózó  önbizó  kérkedését. 
Stürmer  a  porondon  maradt  és  Miljukov  az  elmés  fordulat,  gúny  s 
egy  rendkívül  hatásos  szónoki  tehetség  minden  eszközével  mégegyszer 
le  akarja  szúrni,  mint  a  toreador  a  megsebzett  bikát.  Azokról  a  nyilat- 
kozatokról beszél,  amikkel  Stürmer  átlátszó  tevékenységét  az  orosz  és 
az  ellenséges  sajtó  kisérte: 

«...  Ugyanekkor  a  moszkvai  lapok  a  szélső  jobboldal  egy  em- 
lékiratát közölték.  —  tehát  ismét  a  szélső  jobb  egy  emlékiratát,  min- 


Két  okmány  az  orosz  forradalomhoz 


41 


<dig  csak  a  szélső  jobb  egy  emlékiratát  (Szamyszlovszkij:  Ismét  mindig 
kiderül  az  egészről,  hogy  hazugság!),  —  amelyet  júliusban,  Stürmer 
második  utazása  előtt,  a  főhadiszállásra  küldtek.  Ebben  az  emlékirat- 
ban hangoztatták  ugyan  azt,  hogy  a  végső  győzelemig  kell  harcolni, 
de  a  háborút  nem  szabad  nagyon  sokára  befejezni,  mert  különben  a 
forradalom  elveri  a  győzelem  gyümölcsét.  Hiszen  ez  a  mi  német- 
rajongóink örök  témája.  Az  uj  benne  csak  ez  a  mostani  harcmodor 
(Szamyszlovszkij:  Aláirásokat!  Lássuk  az  aláirásokat!  Más  képviselők 
is  közbekiáltanak:  Ne  rágalmazzon!  Aláirásokat!  Máskép  nem  hiszünk 
neki!  Szamyszlovszkij  és  Visnevszkij  képviselőket  az  elnök  rendre- 
utasítja). 

Forrásaim  a  moszkvai  lapok.  A  külföldön,  ahol  ekkoriban  jár- 
tam, határozott  tényként  említették,  hogy  a  szélső  jobb  oldalnak  a 
főhadiszállásra  küldött  emlékirata  a  háború  gyors  befejezését  követeli, 
hogy  Oroszországot  megkíméljék  egy  forradalomtól.  És  melyik  részről 
fenyeget  bennünket  ez  a  forradalom?  Ezt  is  megmondom  önöknek. 
.4  városok-  és  zemsztvók-szövetsége,  a  hadiipar-bizottság  és  a  libe- 
rális egyesületek  kongresszusa  akarják  a  forradalmat.  Ezt  állítják. 
Ez  áll  a  memorandumban:  A  baloldal  meg  akarja  a  háborút  hosszabbí- 
tani, hogy  közben  szervezkedjék  és  a  forradalmat  előkészítse.  Külön- 
ben tudják,  hogy  hasonló  állításokat  tartalmaznak  más  memoran- 
dumok is.  A  baloldal  által  fölidézendő  forradalom,  ez  az  az  idea  fixa, 
amely  minden  uj  miniszternek  elveszi  az  eszét.  (Helyes!)  És  ennek 
a  fixa  ideának  mindent  feláldoznak:  a  nemzeti  lelkesülés  hatalmas 
szárnyalását,  a  háború  erélyes  folytatását,  az  orosz  szabadság  csiráját, 
sőt  a  szövetségeseinkhez  való  jó,  szilárd  viszonyt. 

Ebben  a  felfogásomban  csak  megerősödtem,  midőn  Londonba 
és  Párisba  mentem.  Itt  Szaszonov  bukása  valami  vandal  erőszak  beavat- 
kozásaképen hatott .  .  .  Oroszországnak  a  vetése  már  érni  látszott,  két 
külügyminiszter1)  vetésének  gyümölcse.  Olyan  konjunktúrát2)  éltünk 
meg,  ami  a  történelemben  példátlanul  áll  s  aminek  kezdetét  Edvárd 
királynak  köszönhetjük.  Ekkor,  ebben  a  jelentős  pillanatban,  azon  a 
helyen,  '  ahol  tapasztalt  kormányosok  személyes  bizalmat  —  nagyon 
nehezen  megszerezhető  tőkét  —  szereztek  meg,  «egy  beíratlan  lap»- ot8) 
látunk  ...  A  finom  diplomata-munkának  rendkívül  sok  változata  van, 
egyszerű  varrómunka  mellett  a  csipkeverést  is  kell  érteni.  Ez  a  finom 
munka  csak  különleges  miliőben,  rendkívül  kedvező  körülmények 
közt  lehetséges.   Saját  szememmel  láttam,  hogy   szakadtak  szét  Páris- 

x)  A  két  külügyminiszter  Izvolszky  és  Szaszonov,  amint  a  következőkből  is  kitetszik. 
2)  Ez  a  szerencsés  konjunktúra  nyilván   Edvárd  király  „Einkreisung—diplomáciai  mun- 
káját akarja  jelenteni. 

9)  A  Neue  Freie  Presse  használta  ezt  a  kifejezést  Stürmer  külügyminiszteri  kinevezése 
alkalmából. 

ban  és  Londonban  a  nemzetközi  szövet  vékony,  finom  szálai.  Ezt 
elérte  Stürmer.  Ez  az  ő  műve.  Nem  hiába  mondott  le  Konstantinápoly- 
ról  és  a  Dardanellákról.  Ekkor  azt  kérdeztem  magamban:  vájjon 
milyen  recept  szerint  jár  is  el  ez  az  ember? 

Svájcba  utaztam .  .  .  Itt  kersztül-kasul  bogodzik  a  mindenféle 
propaganda-kisérlet  s  itt,  ahol  ellenségeink  aknamunkája  is  javában 
folyik,  itt  virul  a  «különös  megbizások»  üzlete  is.  Uraim!  Itt  most 
nem  akarom  annak  a  hölgynek  a  nevét  felemlíteni,  akit  egy  osztrák 
herceg  egy  német  bárónak  adott  át  s  akinek  szalonja  a  firenzei  Via 
Curvan  és  később  Montreux-ben  a  német  barátság  tűzhelyeként  szere- 
pelt. Ez  a  hölgy  azután  Pétervárra  vonult  és  ünnepi  alkalmakkor 
olvashattuk  nevét  az  újságokban.  Párisban  tevékenységének  még  min- 
dig friss  nyomaira  bukkantam.  A  párisiak  ennek  a  dámának  német- 
barátságán  módfelett  felháborodtak  s  nem  kevésbbé  összeköttetésén 
az  orosz  nagykövetséggel  (őszinte  aggodalommal  kell  ezt  kijelente- 
nem), bár  ebben  a  nagykövet  egészen  ártatlan  volt.  Érdekes,  hogy 
ez  a  hölgy  hozta  Stürmer  urat  a  diplomáciai  pályára.  Pár  év  előtt  azon 
fáradozott,  hogy  egy  másodrangú  európai  állam  nagyköveti  állásába 
segíti  őt.  Nem  hallgathatom  el,  hogy  akkoriban  ezt  az  ötletet  nevet- 
ségesnek találták  s  hogy  a  hölgy  buzgósága  eredménytelen  maradt.  De 
a  kezdeményezés  tőle  jött.  (Nevetés.) 

Mit  akartam  ezekkel  a  tényekkel  igazolni?  Nem  állítom,  hogy 
az  összeesküvők  egyik  csatornáját  megnyitottam  volna.  De  kezem 
annak  a  köteleknek  egyik  csomójához  ért,  amely  a  társadalom  ismert 
körét  oly  szorosan  összefonja  .  .  . 

Mesélik,  hogy  az  egyik  miniszter  (kérdezzék  csak  meg  erre  vonat- 
kozólag Csejdze  képviselőt)  arra  a  hirre,  hogy  a  duma  árulást  emle- 
get, méltatlankodva  felkiáltott:  «Talán  fajankó  vagyok,  de  áruló  nem». 
(Nevetés.)  Uraim,  ennek  a  miniszternek  az  elődje  okos,  a  külügy- 
miniszteré becsületes  ember  volt.  Ezek  az  emberek  többé  nem  ülnek 
a  kabinetben.  S  vájjon  valójában  nem  egyre  megy-e,  hogy  butaság 
vagy  árulás  miatt  kell-e  szenvednünk?  Ha  a  birodalmi  duma  mindig 
szilárdabb  kitartással  mutat  rá  arra,  hogy  a  sikeresebb  hadviselés  ér- 
dekében a  Hinterlandot  is  szervezni  kellene  és  ha  ezzel  szemben  a 
kormány  ragaszkodik  ahhoz  a  felfogáshoz,  hogy  az  ország  szervezése 
forradalomhoz  vezet  s  ha  teljes  tudatossággal  inkább  óhajtja  a  chaost 
és  szervezetlenséget:  ostobaság,  vagy  árulás-e  ez?  (Bal  felől:  Árulás! 
Adzsemov:  Ostobaság!  Nevetés)  .  .  .  Sok,  nagyon  sok  okunk  van,  hogy 
elégedetlenek  legyünk  a  kormánnyal,  de  mindent  össze  lehel  foglalni 
ebbe  az  egy  mondatba:  Ez  a  kormány  tehetetlen!  És  ezért  mi,  kiknek 
hazája  vérpatakban  ázik  és  nemzeti  célját  Stürmer  ellenére  is  —  aki 
ezt  nem  tudta  néki  megígérni  —  el  akarják   érni,   ezért   mi.   a  nép 

felelős  képviselői  küzdeni  fogunk,  amig  a  miniszterek  teljes  felelős- 
ségét el  nem  érjük;  amig  előttünk  olyan  miniszterek  nem  ülnek,  akik  a 
súlyos  idők  feladatát  felismerik  és  készek  a  birodalmi  dumával  való 
feloldhatatlan  egyetértésben  az  ország,  a  nép  minden  erejét  egyesí- 
teni s  a  nagy  feladatok  megoldására  latba  vetni.  Az  a  kormány,  amely 
ezeknek  a  követelményeknek  nem  felel  meg,  a  birodalmi  duma  bizal- 
mára méltatlan  és  egy  percig  sem  szabad,  főleg  a  háborúban,  tovább 
türnünk!»  (Viharos,  tartós  taps  a  baloldalon,  a  középen  s  a  jobb- 
oldal bal  szárnyán.) 


A  főügyész. 


Elbeszélés. 
Irta :  Zöldi  Márton. 

Az  augusztusi  est  hűvös  szellőt  hozott  az  erdélyi  hegyekből. 
A  nagy  délvidéki  város  egyik  szép  parkjának  platánjai  ideges 
rezgést  hallattak.  Ennek  a  parknak  a  tulajdonosnője  Árkay  An- 
drásné  volt,  a  hét  év  előtt  elhunyt  főispán  özvegye.  Szép,  rózsás 
szinü,  gödrös  állu  asszony,  ki  egy  hónap  óta  Baksa  Miklós  fő- 
ügyész menyasszonya. 

Mind  a  kettő  a  parkban  ült.  A  főügyész  ép  akkor  jött.  Erő- 
teljes férfialak,  kissé  csontos  arccal  és  mélázó,  barna  szempárral. 
Homlokát,  noha  csak  negyvennégyéves,  mély,  harántos  redő  szeli 
ketté.  De  ez  nem  ront  az  arc  szimétriáján,  sőt  növelni  látszik  az 
energikus  kifejezést. 

Ennek  az  energiának  sok  megilletődött  tisztelője  volt  a  jo- 
gászvilágban, melyben  Baksa  Miklós,  aránylag  fiatalon,  a  leg- 
szebb állások  egyikét,  a  főügyészit,  küzdötte  ki  magának.  Azt  is 
tudták,  hogy  ismételten  lehetett  volna  államtitkár,  de  az  eleven 
judikatura  jobban  vonzotta.  Egyébként  egy  alföldi  parasztnábob 
fia  volt,  ki  a  rengeteg  vagyon  mellé  józan  parasztészt  is  örökölt. 

A  házasságra  negyvennégyesztendős  korában  szánta  el  ma- 
gát, miután  elvehette  azt,  kihez  régi  vonzalom  fűzte.  A  szép 
Árkaynét  már  mint  alügyész  ismerte.  Árkayné  édes  apja  törvény- 
széki elnök  volt,  ki  Baksa  Miklóst  gyakran  látta  vendégül. 

Most  mint  vőlegény  gyönyörködve  nézte  menyasszonyának 
finom,  ideges  vonásait,  melyeknek  együttes  varázsát  a  letűnt  har- 
minchat esztendő  alig-alig  érintette. 

—  Ah  —  mondta  a  főügyész  —  milyen  jól  esik  egyszerűen, 
banálisan  kijelenteni,  hogy  ma  szebb  vagy,  mint  valaha! 

A  szép  úrinő  korának  *veszedelmes  kacérságával  mosoly- 
gott: 

—  Hátha  ma  szépítőszereket  használtam?  —  kérdezte  oda- 
tartva a  rózsás  arcot. 

—  Akkor  is,  —  mondotta  a  főügyész  mókázó  hangon,  — 
nem  tettél  egyebet,  minthogy  felelevenítetted  a  legrégibb  női  ha- 
gyományokat. Azt  hiszem,  egészen  feleslegesen.  Mindenesetre 
hagy  vágyat  érzek  parasztosan  megcsípni  szép  arcodat. 

—  Tessék!  —  válaszolta  a  menyasszony  arcát  odatartva.  — 
És  egyben  megvallom,  hogy  az  az  úgynevezett  parasztisága  en- 
gem régótától  érdekel . . .  Még  abból  az  időből,  mikor  maga  hoz- 
zánk járt.  Akkor  sok  szó  esett  erről  és  én  megvallom,  hogy  vala- 
hányszor hozzánk  jött,  mindig  élesen  figyeltem  a  modorát,  hogy 
nem  találok-e  valami  rusztikus  eredetiséget  benne  ...  És  szinte 
bosszantott,  hogy  nem  találtam  semmit,  hogy  teljesen  asszimilá- 
lódott. 

—  Hja,  —  komolyodott  a  főügyész,  —  Horáciusz  és  Ovi- 
diusz  klasszikus- finomságai  már  a  gimnáziumban  kiirtják  a  rusz- 
tikumot  a  parasztfiukból.  A  latin  nyelvnek  nivelláló  hatása  van. 

—  Ah,  —  kiáltott  fel  a  szép  asszony,  —  most  jut  eszembe, 
hogy  Tallér  Mátyás,  az  a  sárga  hajú  biró,  magát  urgyülölőnek 
mondotta. 

—  Ugyan? 

—  A  leghatározottabban  állította,  hogy  maga  a  pusztáról 
valami  nagy  antipátiát  hozott  magával  az  egész  uriosztály  ellen. 
Hogy  ennek  még  a  hivatalos  cselekedetekben  is  nyoma  van,  hogy 
maga  enyhébben  emel  vádat,  ha  parasztról  van  szó,  mint  ha  úri- 
ember kerül  eléje. 

—  Ez  természetes,  —  mosolygott  a  főügyész,  —  ez  nem 
gáncs,  hanem  dicséret.  Az  uri  embert,  ha  bűnös  útra  lép,  súlyo- 
sabb felelősség  terheli  fejlettebb  intelligenciájánál  fogva . . . 

—  Csaknem  szórói-szóra  igy  mondta  boldogult  apám  is!  — ■ 
tapsolt  a  szép  asszony  boldog  megelégedéssel  fénylő  szemeiben. 

—  Paraszt ...  ur . .  .  —  tűnődött  el  egy  pillanatra  a  fő- 
ügyész, lehajtva  nagy,  értékes  koponyáját.  Aztán  hirtelen  fel- 
emelte: 

—  Ez  a  beállítás  hazug!  —  kezdette  azzal  a  veszedelmes 

szónoki  erővel,  mely  a  tribün  előtt  ugy  megremegtette  a  bűnös 
lelkeket.  —  A  paraszt,  ahogy  én  tudom,  egyáltalában  nem  gyűlöli 
az  urat.  A  paraszt  —  az  alföldiről  beszélek,  mert  az  ismerem  — 
maga  is  ur  kiván  lenni . . .  Minden  kapavágásában,  minden 
kaszalengésében  ez  a  vágy  feszül.  Sőt  mondhatom,  minden  kur- 
jantásában  és  duhaj  gesztusában  ...  És  ha  nem  is  az  uri  erények, 
de  az  uri  bűnök  csábítóan  vonzzák.  A  parasztleiket  ép  ugy  meg 
tudja  környékezni  a  renyheség,  a  gőg  és  a  korhelység  minden 
fajtája,  mint  az  urat ...  Az  uri  erények  iránt  sem  érzéktelen .  .  . 
Hisz  ezek  oly  megvesztegetőek  .  .  .  Emlékezem,  hogy  reám,  a  ser- 
dülő parasztfiura,  mint  hatott  első  olvasmányaimból  a  vitéz  urak 
páncélos  jelleme...  Azoké  az  igazi  uraké,  kik  először  értettek 
hozzá  kiküszöbölni  az  ember  szervezetéből  azt,  ami  az  összes 
biológiai  folyamatokban  benne  volt:  a  halálfélelmet!  És  helyébe 
a  legvonzóbb  erényt,  a  bátorságot  ültetni ...  De  a  régi  uri  rend 
összes  erényei  között  első  hely  illeti  meg  azt  a  kultuszt,  melyet 
a  nőnek  szenteltek  . . .  Én  mindig  ugy  képzeltem,  hogy  az  az 
egyetlen  hazugság,  mely  megnyerte  Isten  utólagos  jóváhagyá- 
sát.. . 

—  Hazugság?  —  kérdezte  Árkayné  inkább  kíváncsian,  mint 
szemrehányóan. 

A  főügyész  igent  bólintott. 

—  Kétségtelenül,  de  ez  nem  von  le  költői  értékéből  sem- 
mit ...  A  női  kultusznak  az  a  parancsa,  hogy  tisztelnünk  kell  a 
nőt,  ha  nem  is  érdemli,  a  legragyogóbb  poézis! 

Megcsókolta  menyasszonya  kezét  és  folytatta.  Meglátszott, 
hogy  ki  akar  bontakozni  abból  a  szónoki  lendületből,  melybe 
önkénytelenül  beleesett. 

—  És  meg  tudom  érteni,  —  mondotta  —  a  nemesi  csalá- 
dokban az  ősök  nagy  kultuszát . .  .  Nem  analizis  vezetett  reá,  ha- 
nem egy  szubjektív  érzés  . . .  Én  összes  őseim  közül  csak  az 
apámról  tudok  valamit.  És  őt  is  csak  gyermekéveimben  ismer- 
tem. A  tanulás  elvitt  a  pusztáról ...  De  hallottam  róla  egy  apró 
történetet,  mely  nem  több,  mint  egy  paraszttréfa,  de  apámat  jó- 
nak és  nagylelkűnek  tünteti  fel . . .  És  én  ezt  a  történetet  ugy  őr- 
zöm a  lelkemben,  mint  ipások  a  nemesi  diplomát  és  királyi  ke- 
gyeletet . . . 

—  Mi  az  a  történet? 

—  Elmondom.  De  hogy  jobban  megértsd,  egy  kis  korfestést 

is  kell  hozzáadnom.  Az  ezernyolcszázhatvanharmadik  esztendő 
a  mult  század  legínségesebb  esztendeje  volt.  Tizenegy  hétig,  mi- 
kor a  legnagyobb  szükség  lett  volna  rá,  nem  esett  az  eső.  És  en- 
nek a  rosszhírű  esztendőnek  a  nyarán  kétszer  volt  erős  fagy. 
Természetes,  hogy  takarmány  hiányában  sok  háziállat  pusztult 
el .  .  .  Apámnak  már  akkor  nagy  parasztbirtoka  volt ...  A  szom- 
szédságában egy  Kövér  Lajosné  nevü,  igen  érdemes  özvegy  úri- 
asszony élt.  (A  történetet  tőle  hallottam.)  Az  inség  nehéz  napjai- 
ban megjelent  apámnál  Kövérné  ispánja  és  valami  takarmányt 
kért  pénzért  és  jó  szóért  a  parádés  lova  részére.  Apám  meg- 
tagadta a  kérést ...  Azt  mondta,  hogy  nincs  ...  se  egy  szál  szé- 
nája, se  egy  szem  abrakja  .  .  . 

A  dolog  nem  maradt  annyiban.  Este  maga  Kövérné  jött  át 
apámhoz  és  összetett  kézzel  rimánkodott. 

—  Ha  nem  ad,  —  mondotta  - —  két  öreg  lovamat  kell  el- 
pusztíttatnom .  . . 

Apám  még  az  éjjel  két  szekérrel  állított  be  a  Kövérné  kú- 
riájára. Az  egyik  szekéren  jó  száraz  széna,  a  másikon  tiz  .zsák 
árpa  volt.  Mikor  a  holdvilág  fényénél  lerakták  a  terhet,  Kövérné 
nagy  hálálkodással  volt.  Fizetni  akart,  de  apám  nem  fogadott  el 
pénzt.  Azt  mondta,  azért  nem  fogadhat  el,  mert  lopta  a  szénát  és 
árpát  valahonnan  és  ha  majd  terem,  visszalopja  ugyanoda. 

Azzal  elhajtatott ...  De  Kövérnét  nyugtalanná  tette  apám 
tréfája .  .  .  Nem  tudta,  mit  tartson  felőle . .  .  Közölte  is  nyugta- 
lanságát testvéröccsével,  ki  a  járás  főszolgabirája  volt.  A  fő- 
szolgabíró eljött  apámhoz  és  faggatóra  vette,  Apám  egy  ideig  ker- 
telt, de  aztán  megvallotta,  hogy  lopni  lopta  ugyan,  de  a  másik 
tanyáról,  mely  szintén  az  övé. 

A  magyarázatot  így  fejezte  be: 

—  Tetszik  tudni,  nem  volt  lelkem  ebben  az  Ínséges  világ- 
ban a  jó  szomszédasszonyomtól  pénzt  elfogadni  azért,  amit  az 
Isten  adott . . . 

—  Ez  az  egész  história,  —  fejezte  be  a  főügyész.  —  Igény- 
telenebb alig  lehet.  És  mégis,  valahányszor  eszembe  jut,  melegség 
önti  el  szivemet .  .  .  íme  az  ősök  kultuszának  egy  reflexe. 

Revue  des  Deux-Mondes:  A  francia  papság  a  háborúban.  —  Reuue  de 
Paris,  Revue  des  Deux-Mondes:  I.  Ferenc  József.  —  Revue  Inter- 
nationale de  Sociologiey  La  Nation  Tchéque:  Louis  Eisenmann.  —  Der 
Panther:  Németgyülölet  Amerikában.  —  The  National  Review:  London 

varázsa. 

A  Revue  des  Deux-Mondes  1916.  december  1-i  számában 
Georges  Goyau,  a  folyóirat  egyházi  tekintélye,  L'Eglise  de  Francé 
durant  la  guerre  cimen  pár  érdekes  adatban  számol  be  a  hadrakelt 
francia  papság  helyzetéről.  A  francia  abbé  bornyuval  a  hátán,  Its  curés 
sac  au  dós,  szinte  kiszorította  a  régi  formulát,  amely  a  papot  a  sekres- 
tyébe utasította.  (Le  prétre  dans  sa  sacristie.)  A  templom  bizony  sok- 
szor gazdátlanul,  ,a  hivek  pásztor  nélkül  maradtak.  Reims  környékén 
egy-egy  plébánosra  kilenc  egyház  jut.  A  párisi  diocezisból  1916  már- 
cius 15-ikéig  662  papot  és  theologust  mozgósítottak,  akik  közül  45-en 
haltak  hősi  halált.  A  mozgósítottak  közül  nem  egyszer  az  ibolyaszínű 
cingulus  is  kivillog  s  a  cikkíró  négy  püspöki  méltóságot  is  felsorol, 
akik  a  mozgósítási  parancsot  követték.  De  a  papok  lelkesedéssel  tesz- 
nek eleget  hazafias  kötelességüknek.  Az  állam  és  egyház  elválasztásá- 
val kivándorolt  szerzetes  rendek  tagjai  közül  is  számosan  visszatértek 
az  önfeláldozás  benső  kényszerétől  hajtva  s  a  jezsuiták  közül  például 
a  háború  első  huszonhét  hónapjában  száztizén  estek  el.  Ezek"  a  szer- 
zetesek vakmerőek  és  önfeláldozóak,  az  egyik  jezsuita  főhadnagyot  a 
brigadérosa  «les  plus  poilu  de  tous  les  poilus»-nek,  a  poilu-k  poilu-já- 
nak  nevezett.  A  hősöknek  ez  az  uj  tipusa  mint  sebesültszállító  önfel- 
áldozó szinte  a  könnyelműségig,  a  lövészárokban  kitartó  és  vigasztaló, 
a  harcban  azonban  olyan  hevesen  harcol,  mintha  —  mondotta  róluk 
az  egyik  sebesült  —  maga  az  ördög  bujt  volna  beléjük,  Isten  felszen- 
telt szolgálóiba.  (On  dirait  qu'ils  ont  le  Diable  au  corpsl) 

Georges  Goyau  a  papság  szenvedései  közül  nem  felejti  ki  az 
elszász-lotharingiai  papság  állítólagos  megpróbáltatásait  a  német  ura- 
lom alatt,  vázolja  az  egyház  álláspontját  a  pártközi  békével,  az  Union 
sacrée-val  szemben,  az  egyház  felfogását  a  Vatikán  különleges  hely- 
zetét és  XV.  Benedek  diplomáciáját  illetőleg  stb.  Egyébként  Goyau 
igazságot  szolgáltat  a  többi  egyházfelekezetnek  is.  A  református  és 
az  evangélikus  egyház  kebeléből  részben  mint  sebesültszállítókat,  rész- 
ben mint  kombattánsokat,  490  lelkész  közül  186-ot  szólított  fegyverbe 
a  háború.  « Fáj  dalműk  és  büszkeségük,  hogy  közülük  ötnek  vérét 
ajándékozták  már  Franciaországnak.  Az  izraelita  felekezet  31  rabbiját 
mozgósították,  akik  közül  ketten  elestek,  egy  eltűnt.  Ha  majd  a  háború 
után  ezek  a  felekezetek  vértanúik  példáját  egy  nagy  martyrologiumban 
fogják  összefoglalni,  a  katolikus  lelkésztársaik  hittel  fognak  mellettük 
tanúskodni,  hogy  emléküket  glorifikálhassák.»  így  Goyau.  De  az  egész 
cikken,  mint  valami  fájdalmas  akkord,  az  az  örökös  aggály  vonul 
végig,  hogy  mi  lesz  Franciaországgal,  ha  az  ellelkésztelenedés  ilyen 
arányban  folyik  tovább?  * 

Ha  csak  egy  kis  történeti  távlatból  is  el  tudjuk  képzelni  a  világ- 
háborút, el  kell  szomorodnunk  az  emberi  gyengeségen,  amely  az  igaz- 
ságot nem  türi  meg.  Különösen  a  francia  sajtó  hangja  durvult  el  s  a 
szeme  forog  vérben.  A  Ferenc  József  haláláról  közölt  nekrológok  közül 
például  egyetlen  egyet  sem  olvastunk,  melyet  csak  a  történetíró  leg- 
szerényebb méltányossága,  nem  is  valami  megbocsájtó  nagylelkűség, 
hát  még  valami  emberi  emelkedettség  jellemzett  volna.  Az  embernek 
önkénytelenül  Shakespeare  Antoniusának  szavai  jutnak  eszébe:  ((Vad- 
állatokba szöktél,  óh  Ítélet,  S  az  ember  ész  nélkül  maradt! »  Még  a 
Revue  des  Deux-Mondes  komoly  krónikásának,  Charles  Benoisnak 
megemlékezését  sem  ismertethetjük  a  maga  egészében.  Inkább  azért 
az  ügyeskedésért  jellemző  az  egész  cikk,  ahogy  a  francia  publicisták 
nagy  része,  mint  Benois  is,  I.  Ferenc  Józsefről,  Ausztriáról  és  rólunk 
ir.  Charles  Benois  mintegy  husz,  év  előtt  egy  cikket  irt  már 
ezekről  a  kérdésekről  a  La  Revuebe.  Akkor  I.  Ferenc  József  neve 
mellé  a  bölcs,  atyai  stb.  jelzőket  rakta,  ma  pedig  .  .  .  Husz  év  előtt  az 
európai  politikai  előrelátás  mintaképét  látta  a  dualisztikus  államforma 
megtestesítésében,  a  viribus  unitis  szimbólumában.  Ma  fájlalja,  hogy 
az  uj  király,  mint  Magyarország  királya,  más  néven  ül  a  trónon.  Ma 
gúnyosan  említi  a  magyar  közjog  ama  tételét,  hogy  non  est  rex,  nisl 
coronatus  s  mint  a  napisajtó  általában,  Benois  is  fölényesen  tréfálózik 
a  megyékbői  összehordott  dombon  és  a  kardvágáson.  Husz  év  előtt 
elfogadta  Palacky  tételét  a  monarchia  meglétének  európai  szükséges- 
ségéről. «Ha  Ausztria  nem  léteznék,  Európának  fel  kellene  fedeznie » 
—  és  még  hozzátette  «mivel  pedig  Ausztria  létezik,  Európának  min- 

dent  meg  kell  tennie  fenntartásáért.))  Európa  közepén  jobb  a  nemzeti- 
ségeknek ez  a  szivacsa,  ami  már  a  monarchia,  mint  a  német  nemzeti- 
séggel gyarapodott  Németország  bronzsziklája  —  irta  husz  év  előtt. 
Ma  persze  egészen  másképen  szeretné  megoldani  a  problémát. 

A  Revue  de  Paris  1917  január  elsejei  számában  Louis  Eisenmann 
ir  nekrológot  I.  Ferenc  Józsefről.  A  cikk  inkább  szerzője,  mint  tar- 
talma (ez  utóbbit  nem  is  közölhetnők)  miatt  érdekel  bennünket.  Louis 
Eisenmann  nevét  a  hálátlan  magyar  olvasóközönség  bizonyára  nem 
ismeri,  pedig  ő  volt  az,  akit  a  francia  kormány  a  magyar  kormánnyal 
egyetértésben  és  annak  anyagi  támogatásával  Kont  Ignác  elhunytával 
a  Sorbonne  megüresedett  magyar  tanszékére  kinevezett.  Ha  jól  tud- 
juk, a  dijoni  kereskedelmi  akadémiából  került  fel  Párisba  Kont  örök- 
ségébe, ahová  hiányos  magyar  tudásán  kivül  leginkább  eddigi  szocio- 
lógiai munkássága  predesztinálta.  Hogy  a  háború  alatt  mi  lett  a  Sor- 
bonne magyar  tanszékével,  biztosan  nem  tudjuk.  Valószinüleg  becsuk- 
ták és  a  professzor  ur  visszatérhetett  eredeti  tevékenységéhez:  a  szocio- 
i 

lógiához. 

Louis  Eisenmann,  a  magyar  kultúrának  egyetlen  diplomáciai 
képviselője  az  entente  államaiban,  erre  az  állására  a  háború  alatt  mél- 
tatlannak bizonyult.  Amennyire  figyelemmel  kisértük  eddigi  irodalmi 
működését  tudományos  folyóiratokban,  napilapokban,  abból  azt  lát- 
juk, hogy  a  mi  ügyünk  iránt  vagy  jóhiszemű  megnemértéssel,  vagy 
bűnös  árulással  viseltetik.  A  francia  Nemzetközi  Társadalomtudományi 
Társaság  1916  első  hónapjaiban  tartott  vitaülésein  mindvégig  részt- 
vett s  ha  talált  is  itt-ott  az  entente  szája-ize  szerinti  védelmet  a  ma- 
gyarság számára,  ezek  félszeg  bocsánatkérés  számba  mentek  s  egy- 
általán nem  is  kisérelte  meg,  hogy  a  jelenlevő  cseh  szociológusok 
Magyarország  elleni  vádjait  erőteljesen  visszautasítsa,  ő  is  elfogadja 
azt  az  entente  tételt,  hogy  a  háború  felidézéséért  Németország  impe- 
rialista politikája  felelős  és  ugyanezt  a  nemzetiségi  imperializmust  kép- 
viselte a  Deák-Eötvös-Andrássy  triász  nemzetiségi  kurzusától  eltérült 
magyar  politika  is.  A  Revue  Internationale  de  Sociologie  1916  májusi 
számában  ki  is  jelenti,  hogy  Magyarországnak  «épen  ez  az  ő  rossz 
lelkiismerete  a  nemzetiségekkel  szemben,  azaz  igazi  néven  nevezve: 
a  félelem,  sodorta  az  országot  a  hármas  szövetség  és  a  háború  felé. 
Ha  hű  maradt  volna  az  1867-es  nagy  államférfiak  szelleméhez,  nem 
lett  volna  rá  szüksége,  hogy  féljen. »  Ez  nyilván  kevés  megértésről 
tanúskodik  a  legsúlyosabb  magyar  probléma  iránt,  de  mit  szóljunk 
ahhoz,  midőn  nevetségesen  és  bosszantóan  Magyarország  sorsát  azzal 
a  kéréssel  teszi  le  a  Nemzetközi  Társadalomtudományi  Társaság  ke- 
zébe, hogy  kegyelmezzen  meg  ennek  az  országnak,  mert  elpusztulásá- 
val a  szociológiai  tanulmányozásra  rendkivül  érdekes  országrésznek 

valóságos  mintaképe  pusztulna  el,  aminőt  a  történelem  nem  egy  hamar 
fog  újra  megteremteni. 

Még  gyanúsabb  szinben  tüntetheti  fel  Eisenmann  ur  alkalmaz- 
kodó szociológiáját,  hogy  mig  egyrészről  Magyarország  politikáját  igy 
elitéli,  másrészről  melegen  ünnepli  a  cseh  nemzet  magatartását  a  világ- 
háborúban. A  La  Nation  Tchéque  1916  november  15-iki  számába  La 
solidarité  slaue  cimen  a  szláv  összetartás  fontosságát  méltatja.  Ezt  a  té- 
telt elsősorban  a  cseh  politikusok  ismerték  fel,  igy  Havlicek  és  Palacky. 
Főleg  azonban  Massarykot  ünnepeli  cikkében,  a  nagy  történetfilozófust, 
aki  nemzetének  hivatását  nemcsak  bölcseletszerüleg  igazolta,  hanem  a 
nemzetiségi  alap  elismertetésével  a  világháborúban  a  reális  politika 
egyik  legfontosabb  kérdésévé  avatta.  Maga  Eisenmann  is  természete- 
sen teljesen  magáévá  tete  az  entente  nemzetiségi  elméletét  s  vele  az 
önálló  Csehország  megszületését,  mert  «ezek  a  szlávok  a  természettől 
fogva  hivatvák,  hogy  hasznos  és  biztos  közvetítők  legyenek  a  nagy 
szláv  hatalom  és  Európa  nyugati  államai  között. »  Ezek  után  az  olvasó 
sejtheti,  hogy  Eisenmann  Revue  de  Paris-beli  cikke  milyen  felfogást 
tükrözhet  vissza!  Jellemzésül  elég  annyi  is,  hogy  a  világháború  felidé- 
zésére vonatkozólag  elfogadja  Steednek  The  pact  of  Konopisht  cimü 
hírhedt  és  elfogadójára  egyenesen  megbélyegző  elméletét,  amely  az 
egész  európai  katasztrófáért  a  felelősséget  két  immár  elhunyt  főre 
hárítja  az  uralkodó  dinasztiából.  Nem  tudjuk,  meg  fog-e  nyilni  újra 
a  Sorbonne  magyar  tanszéke,  de  reméljük,  hogy  ha  megnyílik,  nem 
Louis  Eisenmann  ur  fogja  onnan  hirdetni  a  magyar  kultúra  és  a 
magyar  lélek  szeretetét  és  megértését! 

A  Panther  cimü  folyóiratban  Kari  L.  Henning,  husz  éve  Ame- 
rikában élő  német  tudós  Amerikanische  Ansichten  und  Urteile  über 
Deutschland  cimen  érdekes  cikket  irt,  amelyben  az  amerikaiaknak 
Németország  elleni  érzéseit  dokumentálja.  Adatokkal  igazolja,  hogy  az 
Unió  közvéleményének  túlon  túl  nagy  része  a  háború  kezdetétől  fogva 
Németország  ellen  irányuló  háborús  akaratot  tanúsított,  melyet  ebben 
a  követelésben  foglalt  össze:  ((Németországot  minden  körülmények 
közt  el  kell  sodorni))  (crushed).  Henning  szerint  az  amerikai,  kevés  ki- 
vétellel, született  németgyülölő.  Ezt  a  gyűlöletet  elősegítette  az  átlag 
amerikai  műveltségnek  hiánya.  Különösen  a  történelem  és  a  földrajz, 
két  olyan  diszciplína,  mely  Amerikában  rendkívül  alárendelt  szerepet 
játszik,  pedig  e  két  tudomány  nélkül  a  világháború  bonyodalmát  meg- 
érteni s  azt  igazságosan  megítélni  képtelenség.  A  német  élet-  és  világ- 
felfogást nem  ismeri  s  nem  is  akarja  megismerni,  mert  a  német  kultur- 
történelmet  sem  ismeri  s  nem  tudja  magát  német  gondolkodásba,  ér- 
zésbe és  cselekvésbe  beleélni. 

Az  átlag  amerikai  mégis  megítéli  Németországot  s  Ítéletéhez  az 

érveket  egy  pár  hírhedt  németellenes  pamfletből  meríti.  Ezek  közül 
legfontosabb  Usher  ismert  könyve,  amely  a  pangermanizmus  fantom- 
ját olyan  élénken  festi  le,  hogy  harci  kiáltását:  Down  with  Germanu 
and  the  Germán  emperor!  minden  hithű  amerikai  átveszi.  Usher  mellett 
főleg  Brander  Matthews,  a  Gdlíumbia  egyetemen  az  amerikai  irodalom 
tanára,  Frank  Jewett  Mather  a  Princeton,  Wilson  régi  egyetemének 
professzora  és  főleg  Charles  W.  Eliot,  a  Harvard  egyetem  nagyhírű 
emeritált  tanára  érdemelnek  említést.  Hiába  igyekezik  a  német  törek- 
vés ezeket  ellensúlyozni,  ezek  a  könyvek,  amik  az  amerikai  tudomá- 
nyosság sztigmájával  jelentek  meg,  bibliájává  lettek  az  amerikai  gon- 
dolkozásmódnak. Mather  pl.  ezt  tanítja  a  német  tudományról:  «Ne 
vezessen  félre  bennünket  a  német  tudományosság  fétise.  A  műveltség 
csak  nagyon  laza  vonatkozásban  áll  a  tudományossággal,  sőt  a  neve- 
léssel is.  Egy  spanyol  parasztnak,  vagy  egy  olasz  pincérnek  sokkal  ki- 
finomultabb műveltsége  lehet,  mint  valami  német  Universitátspro- 
lesszornak)).  J.  William  White,  a  pennsylvaniai  egyetem  nyugalmazott 
tanára  A  Primer  of  the  War  for  Americans  című  brosürájában  Vilmos 
császár  felelősségéről  a  következőket  mondja:  «Noha  a  császár  szemé- 
lyes felelősségét  illetőleg  a  vélemények  különbözők,  előttem  mégis  ugy 
tetszik,  hogy  épen  ő  sajátos  jellemével,  cselekvéseivel,  magaviseleté- 
ben föltűnő  módon  érvényesül  nemzetének  megalomaniájában,  mint 
annak  valódi  tipusa,  hogy  lehetetlenség  az  az  állítás,  mintha  az  ő  ellen- 
kezésével sodródott  volna  a  háborúba  s  mintha  utolsó  percig  a  békéért 
küzdött  volna.»  Mondjuk-e,  hogy  ez  a  tudós,  aki  a  császárt  egyszerűen 
csak  lunatic-nak  nevezi,  az  orvostudomány  professzora  volt,  ami  nem 
akadályozza  őt  abban,  hogy  az  alábbi  állambölcsészeti  sorokat  ejtse 
el:  ((Németország  és  szövetségesei  az  abszolutizmust,  militarizmust, 
feudalizmust,  mediaevalizmust,  deszpotizmust  képviselik.  A  ((mon- 
archikus eszme»  csak  kétértelmű  elvontság  ezen  kifejezések  helyébe, 
melyekkel  természetesen  rokon.  Fenyegető  veszedelmet  látunk  abban, 
hogy  Németország  az  emberiség  veszélye  és  veszélye  azoknak  az  esz- 
méknek, amiken  az  amerikai  köztársaság  nyugszik  s  a  mi  biztonságunk 
meg  lenne  ingatva,  ha  a  küzdelemből  Németország  győzelmesen  ke- 
rülne ki!»  A  szövetségeseket  —  folytatja  White  —  pénzzel  és  muníció- 
val kell  támogatnunk,  «de  legjobbnak  az  tetszene  s  a  végén  még  ke- 
gyesebb is  volna,  ha  most  hogy  Németország  nekünk  tett  ünnepélyes 
Ígéreteit  nyilvánosan  megszegi,  beleavatkoznánk  a  küzdelembe! »  Még 
tovább  is  folytathatnók  Henning  tanulságos  példáit,  amiket  mindennél 
jobban  igazol  egy  dátum.  Henning  cikke  a  Pantherben  t.  i.  épen  egy 
éve  —  1916  márciusban  —  jelent  meg  s  körülbelül  másfél  évvel  ezelőtt 
íródott.  Aktualitása  bizonyára  megérdemli,  hogy  most  felidézzük! 

A  National  Review-ben  C.  E.  Lawrence  szines  és  érdekes  foto- 


Szemle 


53 


grafiáját  adja  a  háborús  Londonnak  The  Magic  of  London  cimen.  A 
neves  iró  uj  misztériumokat  talál  a  háborús  London  lelkében,  csodákat, 
amiket  csak  valami  Harun  idejebeli  mágus  tud  felidézni.  Mindez  pedig 
nem  irodalmi  beleérzés,  hanem  oly  hű,  mint  amilyen  szép  s  oly  szép, 
mint  amilyen  hű.»  Mi,  akik  londoniak  vagyunk  s  akik  szeretjük  Lon- 
dont, büszkék  vagyunk  rá  és  hálásak.  Te  Deumot  énekelünk,  hogy  an- 
golok vagyunk  az  angol  élet  koronájában .  .  .  Éjjel  London  sohasem 
volt  szebb,  mint  most.  A  régi  reggeli  dicsfény,  ami  Wordsworth  szivét 
ugy  meghatotta,  midőn  a  Westminster  hidján  hazafelé  ballagott,  elmúlt. 
A  Zeppelin-éjszakák  megfojtották  a  város  miriád  kis  csillagait.  De  a  há- 
ború felfedeztette  velünk  az  ég  csodáit  és  uj  szépségekre  tanított  meg. 
Egy  séta  a  City  szük  utcáin  a  sötét  éjben  s  az  ember  ugy  tapasztalja, 
hogy  a  házak  uj  hatással  vannak  a  sétálóra.  De  London  nemcsak  éjjel 
ihlet  meg  bennünket.  A  háború  életet  adott  szük  utcáinak.  Látni  más 
viseletet  is,  de  a  khaki  szine  túlnyomó;  s  milyen  benyomást  keltő  az 
egyenruhák  társulása  a  női  ruhákkal!  —  bizony  sokszor  nagyon  is  szé- 
les és  « extravagáns))  női  ruhákkal!  A  Piccadillyn  nyüzsögnek  a  gyar- 
mati katonák:  turbánok  az  óceánon  túliakkal,  az  Antipodusok  fiai  a 
maorikkal.  És  mindezeknek  otthona  lett  London. 

Nincs  metropolis  a  világon,  amelynek  köve  annyi  emléket  lehelne, 
mint  Londoné.  Gsodaföldön  járunk,  hol  halhatatlanok  vándoroltak  — 
We  live  in  a  wonderland  where  immortals  have  wandered.  Ott  állt  a 
Globe  Theatre,  ahol  először  volt  látható  Falstaff  ur,  tréfával  és  jó- 
kedvvel megrakodva,  ahol  Rosalinda  és  Beatrice,  Lear  és  Hamlet  elő- 
ször nevettek  és  először  szenvedtek.  Itt  van  a  ház^  ahol  Chaucer  szü- 
letett és  Goldsmith  járt.  Itt  a  hely,  ahol  Drake  vetett  horgonyt,  ahol 
Popé  kilépett  apja  boltjából  a  Lombard  Streeten.  Bárhová  nézünk,  tör- 
ténelembe ütődünk,  minden  mondájával  és  pompájával.  London  az  ut- 
cákba és  kövekbe  szorított  kifejezése  egy  nemzet  nagyságának  és  ural- 
kodó létének.)) 

Lawrence  London  tarka  gránitából  az  angol  imperializmus  épü- 
letét akarja  emelni.  Csak  azokról  a  kövekről  feledkezik  meg,  amikből 
a  Foreign  Office  épülete  lett,  Saint- James  komor  palotájáról  ott  a  Dow- 
ning  Streeten.  Talán  azért  feledkezett  meg  róluk,  mert  ezekhez  a  grá- 
nitkockákhoz leigázott  népek  vére  és  verejtéke  adta  a  maltert. 


Följegyzések. 


Ambrus  Zoltán.  Ambrus  a  mai  magyar  irodalomban  valami  egé- 
szen különös,  kivételesen  előkelő,  a  kritika  és  nagyközönség  által 
egyaránt  elismert  poziciót  foglal  el.  A  Nemzeti  Szinház  uj  igazgatója,  ha 
jól  tudjuk,  székely  sarjadék.  Életének  azt  az  időszakát,  amely  döntő  je- 
lentőségű a  szellemi  fejlődésre  nézve,  Párisban  töltötte.  Páris  szellemi 
élete,  amely,  miként  az  erős  mákony,  már  annyi  nyugtalan  magyar 
gyerek  lelkét  megkótyagosította  és  elnyomorította,  szinte  példátlanul 
szerencsés  befolyással  volt  ennek  az  erős  és  érdekes  egyéniségnek 
kialakulására.  Ő  az  egészséges  lélek  csalhatatlan  ösztönével  azt  szedte 
föl  a  gall  géniusz  kertjében,  ami  nemes  és  értékes,  ami  méllyé,  finommá, 
hajlékonnyá  és  fényessé  tette  magyar  intellektusát.  Azt  hisszük,  az 
irodalmat,  a  magyart  ép  ugy,  mint  a  franciát,  a  modernet  ép  ugy, 
mint  a  régit,  igen  kevés  európai  ember  ismeri  annyira,  mint  ez  a 
hihetetlen  olvasottságú,  csodálatos  emlékezőtehetségü  és  biztos  itéletü 
magyar  iró.  Mint  iró  soha  sem  volt  a  zajos  sikerek  embere.  Lényé- 
nek veleszületett  arisztokratikus  tartózkodása,  valami  előkelő  szkepszis, 
amelyet  saját  fényes  képességei  iránt  érzett,  a  következetesség,  amely- 
lyel  az  irodalom  váltakozó  áramlatait  ignorálta,  magában  járó  emberré 
és  iróvá  tették.  Becsületére  válik  a  magyar  sajtónak,  hogy  Ambrust., 
aki  sohasem  tartozott  zsurnalisztikái  vagy  irodalmi  párthoz,  régóta 
nagy  tisztelettel  és  szeretettel  vette  körül.  Zavaros  közállapotaink 
mellett  szinte  vigasztaló  szimptóma  számba  mehet  az  általános  öröm 
és  megnyugvás,  amellyel  a  közvélemény  minden  árnyalata  Ambrusnak 
a  Nemzeti  Szinház  igazgatójává  történt  kinevezését  fogadta.  A  szin- 
művészet  legnemesebb  hagyományain  nevelkedett,  bölcs  és  ember- 
séges, megalkuvást  nem  ismerő,  fölfelé  és  lefelé  egyformán  független 
ember  került  az  első  magyar  szinpad  élére.   Mi  is  örömmel  és  meg- 

nyugvással  köszöntjük  őt  uj  munkakörében.  Az  uj  igazgató  neve  kész 
programm :  Ambrus  Zoltán  nekünk  az  irodalom  megbecsülését,  a  leg- 
magasabb művészi  szinvonalat,  az  intézetnek  illetéktelen  befolyások 
alul  való  emancipációját  jelenti.  Csodákat  azonban  nem  várunk  tőle. 
A  Nemzeti  Szinház  évtizedek  óta  állandósult  bajokkal  küzködik  és 
a  bajok  orvoslására  ujabb  esztendők  kellenek.  Vannak  a  bajok  között 
olyanok  is,  amelyeknek  orvoslása  egyáltalában  kivül  esik  az  igazgató 
hatáskörén:  ilyen  egyebek  közt  az  intimus  drámai  hatások  elérésére 
alkalmatlan  mostani  szinházi  épület  és  a  túlterhelt  budget,  amelyek 
Ambrus  érdemes  elődjének  is  annyi  gondot  okoztak.  Amit  azonban 
tudással,  Ízléssel,  jóakarattal  és  szigorú  pártatlansággal  el  lehet  érni, 
azt  az  uj  igazgató  el  fogja  érni. 


A  hungaro-hoche.  A  species  természetrajzi  és  antropológiai  képe 
még  nem  egészen  tisztult  s  az  entente-tudósok  autopszia  hiányában 
csak  általánosságokra  vannak  utalva.  A  tipus  csak  a  háború  alatt 
ütötte  fel  fejét  és  hozta  felszinre  a  gazdag  faji  ős-jegyeket.  Az  angol 
ideológia  a  legvadabb  barbárság  jelzésére  alkalmazta  a  németségre 
ezt  a  megbélyegzést:  hun.  Ez  a  jelző  mindinkább  keletre  tolódott.  Az 
egyik  amerikai  lap  a  skalp-szárítók  örömével  fedezte  fel  az  igazi 
hunokat,  a  székelyeket.  Akik  büszkén  vallják  magukat  Attila  utódai- 
nak, Székely-Udvarhely  a  fő-  és  székvárosuk  és  még  nagyon  sokat  meg- 
őriztek ősi  szokásaikból,  amik  egykor  a  művelt  nyugati  népeket,  most 
a  románokat,  rettegéssel  töltöttek  el  és  a  litániáikba  foglaltatták 
velük  a  hunok  és  a  magyarok  nevét.  Miután  a  németség  és  magyar- 
ság faj -azonosítására  a  «hun»  jelzőben  megtalálták  az  antropológiai 
alapot,  most  már  az  egyes  faji  jegyek  összehasonlítása  következett, 
ami  újra  bámulatos  eredményeket  hozott  létre.  A  boche  ideológia 
minden  készlete  pompásan  illett  a  magyarságra  is,  mintha  csak  rászab- 
ták volna.  Már  Lucanus  említi  a  furor  teutonicust  és  Petrarca  is 
lantjára  veszi  a  tedesco  furort,  azt  a  vad  harci  lángot,  melyet  vég- 
eredményben a  pusztítás  és  mészárlás  öröme  és  vágya  éleszt.  To  the 
Prussian  <^me  by  natural  attraction  the  Hungárián  and  the  Türk  — 
irja  colonel  Sir  Mark  Sykes  s  ő  talán  látta  is  a  harcot,  ahonnan  a 
magyar  kegyetlenség  és  «hunság»  annyi  tündérmeséjét  hozta.  Ugyanaz 
a  barbár  örökség  irányította  a  két  faj  állampolitikai  útját:  a  német 
erőszakosság  pendent-ja  a  magyar  erőszak.  Ami  Németországnak  a 
porosz,  az  a  monarchiának  a  magyar.  Le  Hongrois  est  aussi  malfaisant 
que  l'Allemand.  C'est  le  Prussien  de  Charles  I-er!  —  mondják  a  tudós 
megfigyelők. 

Magyarország  szerintük  a  germánság  államjogi  elméletét  teljesen 
átvette.  Megtalálják  nála  az  egyes  népek  hierarchiájának,  a  nemzeti- 
ségi elnyomás  és  a  kaszt-uralom  jogosultságának  elméletét  s  igy 
Magyarország  a  németséggel  együtt  «a  népi  egyenlőségnek  s  a  nemzet- 
közi demokratizmusnak  valóságos  ellenlábasa)).  Porosz  junker  és  ma- 
gyar gentry,  az  alispán  s  a  német  landrat,  német  Kultur  és  magyar 
műveltség,  a  protestáns  Poroszország  s  a  kálvinista  magyar  vallás  — 
ezekkel  a  megfelelésekkel  akarják  megtámasztani  elméletüket.  Egy- 
azon brutális,  erőszakos,  hódító  s  a  nemzetiséget  elnyomó  ((hóhér- 
szellem)), amely  a  germano-  és  a  hungaro-bocheokat  összefűzi.  Hóhérok, 
gyilkosok  szövetkezése  a  német-magyar  barátság,  olvassuk.  És  bizo- 
nyára gyermek-irtók,  rablók,  gyújtogatok  is  vagyunk  s  csak  a  mi 
hibánk,  hogy  ezeket  a  nyilatkozatokat  nem  tudjuk  idézni. 

De  a  hungaro-boche  faj  képnek  legjellemzőbb  egyede  Tisza  István 
gróf.  «Une  force.  Le  comte  Tisza  en  est  une,  avec  laquelle  doivent 
compter  ses  adversaires  .  .  .» —  irja  Paul  de  La  Rive  a  Gaulois  1917 
február  11-iki  számában.  Semmi  sem  jellemzőbb  ezekre  az  entente- 
publicistákra,  mint  az  az  igyekezetük,  hogy  minden  ellenséges  csele- 
kedetben, ellenünk  tornyosuló  akadályban  és  minden  szikla  mélyé- 
hen megkeressék  a  «bochisme»-t.  Paul  de  la  Rive  ur  is  valóban  nem 
mindennapi  ügyeskedésről  tesz  tanúságot,  midőn  Tisza  István  szobrára 
igyekszik  ráönteni  ezt  a  boche-patinát. 

«Tisza  István  gróf  —  irja  igy,  magyarul  a  szerző  s  hozzáteszi 
a  mondatok,  amint  talán  az  agyvelők  is,  fordítva  vannak  megalkotva 
a  magyarban  s  ez  sok  félreértést  megmagyaráz  —  Tisza  István  gróf  a 
borosjenői  és  szegedi  színmagyar  el#név  s  az  ugyancsak  faj-magyar 
sujtás  ellenére,  amivel  zöldes-fekete  díszmagyarját  tudatosan  bepati- 
názza, igazi  énjének  mélyében  a  tagadhatatlan  boche  örökség  jelét 
hordja.  Ha  Budapestet  elhagyva  a  puszta  tengersík  vidéken  utazunk 
északra  ((Kaschan»  felé  vasúton,  amely  zárójel  közt  említve,  francia 
mérnökök  műve  volt,  néhány  óra  múlva  a  ((Theiss»  földje  mellé 
érünk,  amelyet  néhány  orosz  hivatalos  jelentés  is  említett.  Ez  a  föld. 
melyet  tulaj  donképen  tótok  laknak,  ma  közigazgatásilag  magyar.  De 
egyébként  a  XVII.  században  egy  szász  gyarmatnak  szolgált  letelepülési 
helyéül,  akik  azért  jöttek,  hogy  a  földet  megműveljék  s  akik  elég 
számosan  voltak,  hogy  a  vidékre  rányomják  faji  bélyegüket  s  egy 
időre  germanizálják.  Ezek  az  egymásra  települő  rétegek  a  vidék  föld- 
rajzát —  egy-egy  falu  még  most  is  három  nevet  visel:  egy  magyar, 
egy  tót  s  egy  német  nevet  —  zavarossá  leszik.  Minden  fajtát  kielégít, 
csak  az  utazó  idegent  nem,  akinek  a  munkáját  nagyon  megnehezíti. 
.Itt  ennél  a  Theiss  —  magyarul  Tisza  —  vidéki  kolóniánál  kell  keres- 
nünk a  magyar  állam  férfin  származását  ...» 

Folytassuk  még?  A  könnyű  franciának  nem  "esik  nehezére  ebbe 
a  boche-ideológiába  beledolgozni  magát  s  a  Theiss-Tisza-féle  azonosí- 
tás mutatja,  hogy  az  antropológiai,  földrajzi  s  az  összehasonlító  nyel- 
vészet tudománya  még  mennyit  várhat  tőlük.  Csak  azt  nem  tudjuk, 
a  szatirikus  Le  Sage-t  idézzük-e  rájuk,  vagy  Moliére-t? 


A  Manchester  Guardian.  Angliának  1914.  augusztus  4-ikén  Né- 
metországhoz intézett  hadüzenetével  a  szabadelvű  imperializmus  súlyos 
vereséget  szenvedett.  Grey  és  Lloyd  George  —  igaz  —  a  hatalmi  egyen- 
súly fenkölt  brit  hagyományainak  fentartásáért  pártoltak  el  Canning, 
Gíadstone  és  Campbell-Bannermann  eszményétől;  a  balanc  of  pover 
megőrzésének  érdeke  fontosabb  volt  szemükben,  mint  a  « fényes  el- 
szigeteltség)); a  szövetségi  hálózattal  körüldrótozása  az  angol  plane- 
tárikus  birodalomnak  jóval  csekélyebb  veszedelemmel  járt,  mintha 
egyedül  kellene  megbirkóznia  és  élet-halálra  verekedni  a  német  ellen- 
féllel. Az  Asquith-kabinet,  amely  a  parlament-biliben  és  a  munkás- 
biztosítási törvényekben  csaknem  kiheverhetetlen  csapást  mért  az 
unionista  pártra,  saját  elveinek  és  történeti  örökségének  elejtésével 
elfoglalta  a  levert  konzervatív  párt  külpolitikai  koncepcióját  s  ezen 
az  áron  biztosította  a  nemzeti  erők  összpontosítását.  John  Morley, 
Burns,  Keir  Hardie  Ramsay-Macdonald,  Snowden  kiváltak  a  haladó 
blokból  s  egyelőre  politikai  meddőségre  kárhoztatták  magukat.  Az 
imperialisták  véres  demagógiája  ellensúly  nélkül  vette  birtokába  az 
angol  nyilvános  élet  minden  formáját.  Még  a  mérsékeltebb  sajtó  is 
(Daily  News,  Westminster  Gazette)  kritika  nélkül  vette  át  és  terjesz- 
tette a  Germán  Atrocity-völ  világgá  kürtölt  hajmeresztő  hazugságokat. 
A  brit  insularitás  természetrajzához  tartozik,  hogy  emelkedett  világ- 
felfogás és  lelki  előkelőség  habitusa  alatt  a  dolgokról  és  tényekről 
való  abszolút  tájékozatlanság  és  világismereti  horlátoltság  lappang. 
Az  a  régi  divatú,  repkény  övezte  világszemlélet,  amit  Oxford  és  Eton 
nyújt  s  amely  az  emberi  nagyságot  csak  ó-klasszikus,  vagy  brit 
stilizáltságában  képes  felfogni,  tudatlan,  konok,  naiv,  minden  hajlé- 
konyságtól visszariadó  politikai  mentalitást  fakasztott,  melyre  a 
Times,  vagy  a  Standard  egy-egy  iránycikke  a  szentírási  illetékesség 
presztízsével  hat.  (Ezeket  az  adatokat  többnyire  Kurt  Hahn  cikkéből 
idézem,  Englands  Kriegswille  im  Lichte  der  englischen  Presse, 
Pr.  Jahrbücher,  1917  jan.) 

A  sajtónak  ebben  a  szomorú  sivatagában  üdítő  forrás  gyanánt 
lehetett  olvasni  a  Manchester  Guardian  közleményeit.  A  gyönyörű 
multu  lap,  amelynek  szellemi  és  erkölcsi  színvonala  ezekben  a  sivár 

napokban  is  Cobden-nek  és  a  manchesteri  iskolának  dicső  hagyomá- 
nyait tükrözi  vissza  s  amely  a  józanság  és  elfogulatlanság  tolmácsolá- 
sának hálátlan  szerepét  teljesíti,  kezdetben  egyedül  állt,  egyedül 
úszott  az  ár  ellen,  egyedül  ment  céltudatosan  és  megfélemlítés  nélkül 
föllebbezni  az  angol  szivhez  és  agy  velőhöz.  Lassankint  azután  az 
önként  elhallgatott,  vagy  leterrorizált  lelkiismeretek,  saját  szivük 
zenéjét  hallgatva,  nem  közönséges  bátorságú  íróitól,  ébredezni  kezdtek 
s  a  Guardian  körül  oly  hatalmas  és  láthatatlan  szolidaritás  jegecesedett 
ki,  amely  ujabb  impulzusokat  adott  a  többi  óvatosabb  politikai  világ- 
nézeteket hirdető  újságoknak  is,  mint  a  Daily  News,  a  Nation,  Nem 
Stalsman,  a  Westminster  Gazette  stb.  A  Manchester  Guardian  mögött 
álló  publicisztikus  és  írói  csoport  a  Northclif f-sajtó  ellen  való  küz- 
delmet a  germán  barbarizmusról  szórt  vádak  és  hazugságok  tompí- 
tása és  cáfolása  terén  indította  meg.  A  flandriai  harctérről  küldött 
tábori  levelek  egész  sorozatát  közölte,  amelyekben  a  brit  katonák 
német  ellenfeleik  lovagiasságáról  és  jószívűségéről  emlékeztek  meg  s 
csodálkozásuknak  adtak  kifejezést  az  angol  sajtó  rágalmazásai  és 
ferdítései  miatt.  Mikor  aztán  a  Times-ék  a  tettenérés  után  ugyan- 
azon kalandos  történeteket  beszélték  el  a  Németországban  internált 
angol  alattvalók  helyzetéről,  a  Manchester  Guardian  ezt  irta:  « Senki 
nem  kívánhatja  közülünk,  hogy  a  Németországban  internált  britek 
jobb  bánásmódot  élvezzenek,  mint  a  német  internáltak  Angliában ». 
A  Northclif  fékkel  való  vitájának  azután  Lord  Haldane  vetett  vé- 
get, aki  a  felsőházban  kijelentette,  hogy  az  internált  angolok  Német- 
országban nagy  mozgási  szabadságban  élnek. 

1914  decemberében  a  brit  közvéleményen  a  csalódottság  és  a 
háború  eredményeiből  való  kiábrándultság  tüneteit  lehetett  észlelni.  A 
Times  a  brit  közönség  elégedetlensége  miatt  bizonyos  titkos  agitátoro- 
kat állított  pellengérre,  akiket  német  ügynökök  és  spinónoknak  ne- 
vezett s  közülük  néhányat  név  szerint  is  megtámadott.  A  Manchester 
Guardian  csoport,  amely  most  már  megnyerte  magának  a  Daily 
News-t  is,  egy  valóságos  «accuse»-zel  fordult  Northclif f  ellen.  A  nyilt 
levelet  Gardiner  fogalmazta  s  egyebek  közt  ezt  irta  Northclif f-nak: 
«ön  azzal  dicsekszik,  hogy  a  háborút  megjósolta.  Ön  még  tovább 
mehet  s  tetszeleghet  magának  azzal  a  dicsőséggel  is,  hogy  mindent 
elkövetett,  hogy  jövendölése  teljesedjék)).  Az  angol  pacifisták  moz- 
golódtak, s  egész  február  és  március  alatt  vitatkoztak  a  béke  eshető- 
ségeiről és  föltételeiről.  A  Manchester  Guardian  jelentősége,  súlya,  te- 
kintélye, befolyása  szemlátomást  növekedett.  Harold  Spender  a  Man- 
chester Guardian  csoportjának  birtokába  került  Contemporary  Re- 
uiew-hen  azt  fejtegette,  hogy  Anglia  Belgium  függetlenségének  meg- 
óvásáért rántott  kardot.   A  kardnak  nyomban  vissza  kell  térnie  hüve- 

lyébe,  « mihelyt  komoly  garanciákat  kapunk  Belgium  semlegességére)). 
A  katonai  depresszió  1915  tavaszán  akkora  volt,  hogy  a  Truth,  az 
angol  vezérkar  lapja,  ezt  irta:  «Puszta  képzelgés  azt  hinni,  hogy  a 
németeket  fegyveres  hatalommal  ki  lehet  dobni  Belgiumból  és  Francia- 
országból)). Ekkor  jött  a  neu-chapelléi  csata,  nem  sokkal  később  a 
Lusitania  elsülyesztése,  amelyek  a  béke  zefirjét,  az  elsőt,  amely  át- 
futott Albionon,  belefojtották  a  Northcliff-campagne  uszításainak 
hangviharába.  A  Manchester  Guardian  a  Lusitania-ügyre  célozva 
az  angol  közönség  figyelmébe  ajánlotta,  hogy  nemcsak  gránáttal,  ha- 
nem éhinséggel  is  lehet  pusztítani  csecsemőket.  A  békepárt  azonban  a 
játszmát  elvesztette. 

Az  angol  háborus-párt  kezdettől  fogva  négy  tényre  alapította 
Németország  legyőzésének  reményét:  1.  A  központi  hatalmak  gaz- 
dasági kimerülésére;  2.  az  orosz  gőzhengerre;  3.  az  entente  túlnyomó- 
ságában  emberben  és  lőszerben;  4.  arra  a  meggyőződésre,  hogy  Amerika 
és  a  többi  semleges  államok  előbb-utóbb  az  entente  oldalán  beavat- 
koznak a  háborúba.  Mikor  a  hadiszerencse  látszólag  elpártolni  készült 
a  központi  hatalmaktól  s  az  angol  közvélemény  megrészegedett  az  opti- 
mizmus mámorától,  a  Guardian  s  az  ő  elveit  képviselő  sajtó-ring  nagy 
cikkeket  és  tanulmányokat  közölt  arról,  hogy  az  angol  reálpolitika, 
amely  a  szárazföldi  hatalmak  egyensúlyának  elméletén  alapszik,  a 
jövőben  erős  Németországot  akar,  Oroszország  terjeszkedésének  ellen- 
súlyául. A  dunajeci  áttörés  azután  keserves  kiábrándulást  okozott. 
A  Daily  News  és  a  Guardian  megállapították,  hogy  Oroszország  katonai 
ereje  megrendült.  S  ha  a  Minszk,  Vilna,  Dünaburg-háromszögben  Hin- 
denburgnak  nem  is  sikerült  katasztrofális  csapást  mérni  az  orosz 
fegyverekre,  Bulgária  csatlakozásával  eldöntöttnek  vélték  a  keleti 
háborút  s  ennek  következéseiképen  az  erőviszonyok  diplomáciai  el- 
intézésének szükségét  hangoztatták.  1915  őszén  átreszketett  Anglián 
a  második,  az  elsőnél  jóval  hatalmasabb  békehullám,  amely  a  parla- 
mentben is  élénk  fluktuációkat  ébresztett  Loreburn  és  Courtney  fen- 
költ  beszédei  által.  A  véderő-j avaslat  miatt  John  Simon  vezetésével 
megtörtént  az  első  kiválás  a  liberális  pártból.  A  pacifisták  fölléleg- 
zettek.  Állítólag  maga  Grey  is  helyeselte  barátjának,  Simonnak  ki- 
lépését. A  Nation  ünnepelte  John  Simonban  a  régi  angol  szabadelvű 
hagyományok  fölelevenedését. 

A  Manchester  Guardian  lett  a  disszidens  szabadelvű  párt  szó- 
csöve, az  összes  radikális  és  pacifista  elemek  koncentrációs  orgánuma, 
amely  felülmúlhatatlan  tökéllyel  képviselte  irányát  és  folytatta  szí- 
vósan, programmszerüen,  kitérés  nélkül  ezt  a  campagne-t,  amelynek 
Lloyd  George,  Carson,  Bonar  Law  és  Northcliff  megbuktatása  volt  a 
célja.    A  lap  nem  elégedett  meg  azzal,  hogy  a  békekötés  érdekében 

izgasson.  Sokkal  jobban  ismerte  a  brit  közönség  pszichológiáját,  hogy- 
sem a  pacifizmust  a  politikai  helyzetre  és  a  közvélemény  bizonyos  igé- 
nyeire, illetőleg  Nagybritannia  becsületére  való  tekintet  nélkül  kép- 
viselje. A  Guardian  céltudatosan  dolgozik  a  harcias  kormányok  meg- 
buktatására és  az  u.  n.  üzleti  béke  egyengetése  érdekében.  Különösen 
lesújtó  bírálattal  szokta  illetni  a  kormány  stratégiai  politikáját.  Csak 
Repington  ezredes  Times-beli  katonai  elmefuttatásai  mérkőzhetnek 
jelentőség  és  népszerűség  dolgában  azokkal  a  stratégiai  szemlékkel, 
amelyek  két  hetenkint  «Student  of  War»  álnév  alatt  a  Guardian-ban 
napvilágot  látnak.  «Student  of  War»  szellemes,  nem  ritkán  éles  cikkei 
az  angol  publicisztikában  a  legkiválóbb  termékei  az  u.  n.  keleti 
hadviselés  teóriájának.  Főszempontjai  a  következők:  a  brit  birodalom 
ázsiai  határai  ép  oly  fontosak  és  kényesek,  mint  az  európaiak:  primitiv 
stratégiai  föltevés  volna,  hogy  —  mert  a  németek  Flandriában  álla- 
nak legközelebb  Angliához  —  ott  a  legveszedelmesebbek:  a  nyugati 
fronton  való  áttörés  stratégiai  rögeszméje  a  németek  és  angolok  szá- 
mára egyaránt  kivihetetlen:  a  keleten  könnyebb  kicsikarni  a  döntést, 
jóval  kevesebb  véráldozatot  követel  s  emellett  nagyobb  opera tiv  lehe- 
tőségekre ad  alkalmat:  Anglia  a  Szuezi  csatornánál  vagy  a  Perzsa 
öbölnél  is  szenvedhet  katasztrofális  vereséget,  mig  a  szárazföldi  hid 
el  nem  készül  Szuez  és  Egyiptom  között.  (V.  ö.  Kjellén.  Die  politi- 
schen  Probleme  des  Weltkrieges.)  Kérdés  azonban  —  s  ez  az  a  mér- 
gezett toll,  amely  Northcliffék  szerint  minden  két  hétben  a  fáradság 
és  csüggedés  viruszát  oltja  az  angol  népbe,  —  kérdés,  nem  lehetne-e 
ezeket  a  háborús  célokat  diplomáciai  tárgyalások  által  biztosítani?)) 

El)  lehet  képzelni,  hogy  olyan  események,  -  mint  a  skagerraki 
tengeri  csata,  a  Somme-offenziva  eredménytelensége,  Románia  leigá- 
zása, a  kancellár  ismételt  békenyilatkozatai  a  Guardian  nemes  érvein 
és  a  legszebb  emberi  méltóság  pátoszán  miként  rezegnek  végig  az 
angol  közönségnek  azon  a  maradékán,  amelyben  nem  veszett  még  ki 
az  idealizmus.  Ma  a  Manchester  Guardian  kivételes  megbecsülésnek 
és  fontosságnak  örvend  odahaza,  a  becsületes  semlegesek  és  az  el- 
lenséges világban  egyaránt.  Mikor  a  Lloyd  George — Carson — Bonar 
Law — Balfour-kabinet  megalakult,  a  Manchester  Guardian  cikket  irt 
ezen  a  cimen:  ((Hajnalodik)).  A  válság  a  tetőpontra  hágott.  A  brit 
nemzet  —  úgymond  —  a  megszakadásig  feszítette  csodálatos  képes- 
ségeinek íj  ját,  bizonyítékául  lebirhatatlan  élet-  és  hatalomvágyának. 
Csaknem  utolérte  vele  Németország  erőfeszítéseinek  arányait.  Mind- 
egyik erősebbnek  mutatkozott,  mint  egymásról  föltételezték.  Ez  a 
kölcsönös  és  szomorú  tapasztalat  fogja  megtörni  a  dacnak  és  az  irtó 
szellemnek  kérgét.  Az  oxfordi  egyetem  kápolnájának  falára  egy  már- 
ványtáblát helyeztek  ezzel  a  felirattal:    Pro  patria  morUii  sunt.  Azok- 

nak  a  növendékeknek  nevei  vannak  ezen  a  táblán,  akik,  angolok  és 
németek  vegyesen,  ennek  az  Alma  Mater-nek  emlőin  nevelkedtek  s 
hazájukért  hősi  halált  haltak.  Ha  az  erélyes  kormány  megrendül  s- 
elkövetkezik  a  háború  likvidálásának  órája:  e  márványtábla  hőseinek 
tragikus  összebékülése  mutatja  az  ösvényt,  amely  felé  a  két  nagy 
nemzet  szerencsésebb  ivadékainak  haladniok  keli. 

Rábaközi. 


A  makrancos  herceg.  (Vig  opera  egy  felvonásban.  Zenéjét  Gajáry 
István,  szövegét,  idegen  eszme  után,  Mohácsi  Jenő  irta.)  Az  Opera- 
ház harmadik  háborús  évadjának  első  magyar  újdonsága  német 
kabaréköltő  franciás  egyfelvonásosa,  amelyből  két  magyar  szerző  vig 
operát  irt.  A  német  bluette-et  a  Vigszinházban  is  játszották,  Kaviár 
volt  a  cime.  Ez  a  cim  megjelöli  az  egyfelvonásos  irodalmi  műfaját 
és  felvilágosítással  szolgál  tartalma  felől  is.  Egy  ifjú  herceg  a  szerelmi 
játék  hőse,  aki  köz  vetetlenül  az  esketési  szertartás  után  faképnél  hagyja 
a  feleségét,  mert  hűséges  az  elveihez  és  elveinek  iránya  erősen  házas- 
ság-ellenes. Ebből  a  magból  a  ködös  éjszakon  alighanem  jelképes 
szomorújáték  terebélyes  fája  szökkent  volna  az  égbe,  a  szerző:  Mein- 
hardt  azonban  művészi  meggyőződésében  és  életfelfogásában  nem  az 
észak  franciáinak,  de  az  igazi  franciáknak  tanítványa  és  ötfelvonásos, 
jelképes  szomorújáték  helyett  inkább  egyfelvonásos  tréfát  irt  ebből 
az  ötletből.  A  gáláns  pásztorjátékokkal  tartja  a  rokonságot  az  egy- 
felvonásos, könnyed,  elegáns,  kedves,  raffináltan  egyszerű  és  naiv,  fő- 
szereplői: a  tavasz,  az  ifjúság,  a  szerelem,  a  pezsgő  és  a  kaviár  könnyen 
diadalmaskodnak  az  elveken  és  egymáshoz  vezetik  a  princet  és  a 
princesszt,  aki  makrancosságáért  szobafogságra  vetett  urát,  a  fogság 
tizennegyedik  napján,  pezsgős  vacsorával  keresi  fel,  hogy  jó  hitves- 
ként megossza  vele  a  sorsát.  A  herceg  meghódol,  a  diadal  azonban 
mégsem  egészen  a  hercegnőé,  a  szituáció  boronálja  össze  a  fiatalokat, 
mint  egykor  a  vihar  a  karthágói  királynőt  s  az  ifjú  trójai  tábornokot. 
Koplalás  közben  jön  meg  az  étvágy,  és:  a  szerelem  gyakran  csak: 
helyzet,  hangulat:  a  bluette-nek  ez  a  morálja,  a  közönség  azonban 
nem  szomorodik  el  ezen  a  tanulságon.  A  közönség  nevetni  akar  és 
kimondhatatlanul  hálás,  ha  az  opra-komponisták  nem  merítik  ki 
befogadóképességét,  ha  a  sok  és  sokféle  gyönyörűség  bonyolításával, 
érzékeit  és  idegeit  nem  fárasztják  el.  A  két  magyar  szerző  udvarias 
figyelemmel  viseltetett  a  publikum  jó  közérzése  iránt,  a  költészet  és 
a  zene  adagolásában,  nemcsak  mennyiség,  de  minőség  tekintetében  is 
megtalálta  azt  a  mértéket,  amelynek  a  betartását  tapssal  jutalmazzák. 
Mohácsi  Jenő  az  operaszövegkönyv-pályázaton  beigazolta,  hogy  ismeri 

a  színpad  követeléseit  az  iró  iránt  és  az  operaszinpadéit  is  ismeri. 
Szövegkönyvéről  ritka  és  nagy  dicséretet  Írhatunk  le:  csak  a  muzsi- 
kával együtt  teljes  a  hatása.  A  zeneszerző:  Gajáry  István  dalokban, 
zenekari  és  hangszeres-szerzeményekben  és  operettekben  is,  gazdag 
dologbeli  készséget  és  tudást,  érzelmes  kedélyt,  ironikus  szellemet, 
biztos  izlést  mutatott.  Ezeknek  a  jó  tulajdonságoknak  fokozott  együtt- 
működése A  makrancos  herceg  partitúrájában  olyan  mértékben  van 
meg,  mint  régebb  keletű  művei  közül  egyikben  sem.  Az  Operaház, 
amennyire  a  háborús  budget  engedte,  mindent  megtett  a  szerzők  érde- 
kében, a  színpadi  kép  kellemes,  a  zenei  rész  betanítása  jobb  alig 
lehetne.  Székely hidy  Ferenc,  Hajduné  Ilona  és  Dalnoky  Viktor  dr. 
személyesítik  a  nagyobb  szerepeket  s  a  zenekar  élén  Ábrányi  Emil 
száll  síkra  a  sikerért.  Eredménnyel. 


A  társadalmi  ideál.  (Buday  Dezső  könyve.)  Csoda-e,  hogy  épen 
most  születik  meg  annyi  könyv  az  emberiség  jövőjéről?  Nem  jogosult-e 
most  minden  utópia,  ami  e  nagy  világtörténés  fátyolát  széthúzza? 
Főleg  nem  jogosult-e  az  az  utópia,  amely  tudományos  alapon  építi 
fel  egy  elkövetkezendő  uj  társadalom  alapját.  Morus  Tamás  soha- 
sem volt  időszerűbb,  mint  napjainkban.  A  társadalmi  ideál  talán 
utópia,  de  —  amint  a  szerző  mondja,  —  nem  álló  utópia.  Az  a  lehető 
legharmonikusabb  fejlődés  a  jobbnak  felismert  társadalmi  rend  felé. 
Harmonikus  fejlődés,  mert  radikális  és  amellett  rázkódás  nélkül  való. 
Fejlődés,  mert  a  tegnap  ismeretén  alapul  és  a  holnap  felé  tekint.  A 
holnaputánt  vagy  az  állandó  ideált  tudományosan  meghatározni  nem 
lehet.  A  társadalmi  ideál  dolga:  csak  a  felismert  fejlődés  útját  egyen- 
getni. 

A  szerző  céljának  megfelelőleg  —  a  fejlődés  útját  kilesni,  azután 
egyengetni  —  két  részre  osztja  könyvét:  indukcióra  és  kritikára.  Az 
első  részben  az  őstermeléssel,  az  ipari  termeléssel,  a  javak  forgalmá- 
val, az  emberiség  táplálkozásának  kérdésével,  a  nemi  élet,  a  nép- 
mozgalom  s  az  állami  élet  indukcióival  foglalkozik  a  szerző.  Az  ős-, 
termelésnél  még  nem  lehet  meghatározni,  hogy  a  birtokkategóriák  a 
kisbirtoknak  kedvező  irányban  tolódnak-e  el,  vagy  pedig  az  ősterme- 
lés is  kapitalizálódik-e,  mint  az  ipar.  A  többtermelés  kérdése  egyes 
országoknak,  igy  Magyarországnak  is,  legfontosabb  szociális  problé- 
májává lesz.  Nemcsak  az  őstermelésben,  az  ipari  termelésben  sincse- 
nek kimerítve  az  individuális  gazdálkodás  jövedelmezőségének  határai. 
Ami  az  emberiség  táplálkozásának  problémáját  illeti,  az  Buday  szerint 
a  fehérje  probléma  lesz,  mert  az  emberiség  táplálkozása  a  közeli  év- 

tizedekben  mély  elváltozásokat  szenvedett.  A  jövő  társadalom  nemi 
életét  pedig  valószinüleg  a  nemi  kiválasztásnak  nagyobb  lehetősége 
és  tökéletessége,  a  koedukáció  kiépítése  és  az  eugenikus  születések 
fogják  jellemezni.  Ami  végül  a  népmozgalmak  s  az  állami  élet  induk- 
cióit illeti,  Buday  megállapítása  szerint  a  születések  és  halálozások  (ez 
utóbbiaké  rohamosabb)  számának  és  a  kriminalitásnak  csökkenése 
tapasztalható;  az  állami  életben  pedig  a  két  motor:  a  konzervativ  és 
radikális  pártoknál  az  a  megállapítás  nyert  igazolást,  hogy  « általá- 
ban az  agrárius  foglalkozású  államok  inkább  konzervativ  pártokkal, 
az  ipari  államok  inkább  radikális  pártokkal  kormányozzák  az  orszá- 
got, mint  a  népképviselet  többségével)). 

Röviden  ezekben  foglalhatjuk  össze  ennek  a  rendkivül  gazdag 
indukcióknak  eredményét.  Módszere  általában  szervesen  tudományos 
és  szívesen  követjük  a  szerzőt  a  társadalmi  élet  sok  rejtett  jelenségé- 
nek komoly  megvizsgálásában.  Csakugyan  például  a  nemi  élet  szociál- 
politikájának kutatását  illetőleg  azt  eddig  túlságosan  konzervativ  vagy 
kalandosan  radikális  felfogások  jellemzik.  Plató  állami  házasságától 
kezdve,  Fourier  hármas  házasságán  keresztül  Schopenhauer  tetra- 
gámiájáig,  vagy  a  francia  társadalmi  drámák  ménage  en  trois-jától 
—  last  but  least  —  Édy  Pálma  uj  anyaságáig.  Ennek  az  egész  kér- 
désnek szociálpolitikájára  a  szerző  ráhúzza  a  maga  szigorúan  tudo- 
mányos módszerét  ( —  a  Bevezetésben  eljárásának,  hogy  ugy  mondjuk: 
methodikáját  fejtegeti)  s  igy  értékes  és  elfogadható  eredményekre  jut. 
Valósággal  kirí  azonban  a  komoly  tudományos  tárgyalásból  a  követ- 
kező megállapítás: 

«Sajátságos  tulajdonságát  figyeltem  meg  a  szerelmi  házasságok- 
nak. Az  egyforma  arc-alkotásu  egyének  különös  erővel  vonzzák  egy- 
mást. Schopenhauer  elmélete  az  ellentétek  vonzásáról  ebben  a  tekin- 
tetben nem  áll  meg.  Vagy  száz  élő  példát  tudnék  fölhozni  erre,  de 
álljon  itt  a  hires  szerelmesek  közül  Musset  és  Georg  Sand,  Byron  és 
Guiccioli  grófnő,  Voltaire  és  Du  Chatelet  márkinő,  Móric  szász  gróf 
és  Lecouvreur  Adrienne  példája,  mig  valamikor  antropometrikai 
megfigyelések  ezt  a  sejtésemet  igazolni  fogják.  A  nagy  szerelmesek 
arcukra  nézve  annyira  hasonlítanak,  mintha  testvérek  volnának.)) 
Engedje  meg  a  tudós  szerző,  de  itt  nagyon  könnyű  volna  száz,  ennek 
ellentmondó  példára  hivatkozni,  teszem  Goethe  és  Frau  von  Stein, 
Rousseau  és  Madame  de  Warens  stb.  példájára.  Természetesen  Romeo 
és  Júlia  esetében  bajos  volna  antropometrikai  megfigyelésekről  be- 
szélni, azt  ellenben  határozottan  állítjuk,  hogy  a  szerzőnek  ez  az  álta- 
lánosítása legalább  is  hiányos  indukció. 

A  könyv  második  része:  a  kritika.  Ennek  a  résznek  egyik  leg- 
főbb eredménye  a  fejlődés    ama   irányának  a  megállapítása,  amely, 

hogy  egy  mai  nap  annyira  divatos  műkifejezést  használjunk  (1.  Staats- 
socialismus,  étatisme,  statism),  az  államszocializmus  felé  vezet.  A 
társadalmi  ideál  megvalósulásában  a  fejlődés  az  u.  n.  revizionista 
szocializmustól  fogja  megtanulni  a  taktikát  (tehát  nem  forradalmi 
uton,  az  osztályharc  kiélesítése  után  stb.),  etikailag  pedig  a  keresz- 
ténység ideáljának  irányában  halad.  «A  legközelebbi  jövő  társadalmi 
ideálja:  a  kollektiválás  felé  öntudatosan  haladó  állami  működés, 
amely  azonban  ezt  a  haladást  a  mai  társadalomnak  legkisebb  ráz- 
kódásával  akarja  megvalósítani.)) 

Mig  a  szerző  ebben  a  második  részben  a  társadalmi  ideál  meg- 
valósulásának mintegy  menetrendjét  adja,  az  első  részben  valóságos 
szociológiai  világképben  mutatja  be  a  mai  társadalmat.  Az  előbbi 
talán  érdekesebb,  de  az  utóbbi  gazdag  adataival,  gondolatkeltő  össze- 
foglalásaival jobban  igazolja  a  szerző  célját,  aki  ebben  az  elmúlt  fél- 
század fejlődésének  olyan  összefoglaló  rajzát  akarta  adni,  amilyent 
ilyen  feladatú  könyv  még  nem  nyújtott. 

A  szerző  még  egy  harmadik  részt  is  fűz  munkájához,  melynek 
ezt  a  cimet  adta:  Politika.  Ebben  a  részben  —  mintegy  a  társadalmi 
ideál  anyakönyvében  —  vázlatosan  bemutatja  az  egyes  átalakulás 
születési,  fejlődési  dátumait.  Itt  is  rendkivtil  gazdag  —  valóságos 
embarras  de  richesse  — ■  uj,  gondolatébresztő  sorra  akadunk.  Meg- 
szívlelésre méltó  dolgokat  olvasunk  például  az  iskola  átalakulásáról, 
amelynek  utvonalát  az  egységes  középiskola,  az  egységes  kvalifikáció, 
a  koedukáció  megoldásában  látja.  Nagyon  igazat  adunk  a  szerzőnek 
az  alábbiakban  is:  «A  gazdasági  fejlődésbe  való  belenyúlásokat  az 
állam  csak  a  liberális  gazdasági  fejlődés  bizonyos  vonatkozásainak 
szemmeltartása  mellett  oldja  meg  a  társadalom  rázkódása  nélkül.  De 
a  gyermekélet  nagy  kérdéseit  olcsó  pénzzel,  vagy  olcsó  eszközökkel 
rendezheti.  A  jövő  generáció  kérdése  a  legfontosabb  s  ez  tűr  meg  leg- 
kevésbbé  félintézkedéseket,  vagy  lassú  átmeneteket.))  így  a  társa- 
dalmi ideál  rajzában  sok  aktuális  problémánkat  is  érinti.  Nagyjában 
ebben  a  részben  is  mindenre  kiterjed  figyelme.  Bár  itt  is  találunk 
ilyenfajta  apodiktikus  megállapításokat,  hogy  «az  irodalom  a  próza 
és  vers  között  átmeneti  formát  fog  teremteni,  a  színjátszás  az  egyfel- 
vonásos jelenetekre  fog  szorítkozni,  a  zenedráma  az  opera  teljes  kihal- 
tával a  recitativában  éled  föl  újra,  a  szimfonikus  zene  pedig  az  orgona 
fejlődésével  fog  elenyészni  és  ujabb  műformáknak  helyet  adni>\  — 
Az  egész  vaskos  tanulmány  egy  harmonikus,  tanult  fő,  megtermé- 
kenyítő gondolatokkal  teli  értékes  összeföglaló  munkája  a  mai  és  a 
jövő  társadalmi  élet  szociológiai  világképéről. 

Buday  Dezső  munkája  a  szerző  kiadásában,  az  Eggenberger-féle 
könyvkereskedés  bizományában  jelent  meg.  Ára  7  korona. 

Két  háborús  gazdasági  könyvről.  Domány  Gyula  két  háborús 
gazdasági  munkának  a  szerzője.  Az  első  munkáját  « A  pénzügyi  had- 
viselés)) címűt  1916-ban,  «A  háborús  valutá»-t  pedig  az  idén  adta  ki. 
Az  első  munka  voltaképen  nem  más,  mint  a  háború  első  évében  fel- 
merült hadikiadások  lelkiismeretes  összegyűjtése,  felhigítva  közhely 
számba  menő  közkeletű  háborús  közgazdasági  megállapításokkal. 
Egyszerű,  az  adatok  gyűjtésében  megnyilvánuló  lelkiismeretes  munka 
ez,  minden  nagyot  akarás  nélkül*.  Második  munkája  «A  háborús  valuta » 
ugyancsak  az  adatgyűjtést,  a  háborús  és  semleges  államok  valutáiban 
történt  változásoknak  lelkiismeretes  feltüntetését  vallja  főcéljának.  Ha 
csak  adat  volna  e  könyvben  és  egyéb  semmi,  ugy  mi  kifogás  sem  volna 
tehető  ellene.  Nagy  szorgalom  és  lelkiismeretes  újságolvasás  eredménye- 
kép minden,  bárhol  található,  valutára  vonatkozó  adat  együtt  van 
könyvében  és  kétségtelen,  hogy  e  rendszeres  együvéfoglalása  ez  ada- 
toknak fizikailag  nem  kis  mértékben  meg  fogja  könnyíteni  azok  dolgát, 
kik  a  valutáris  eltolódások  szült  okaival  és  a  valuták  különböző 
mértékű  értékcsökkenéséből  levezethető  következtetések  megállapításá- 
val óhajtanak  majd  foglalkozni.  Ez  a  szerény  értékű  jelentősége  min- 
den hibája  mellett  is  megvan  ezen  könyvének.  A  hibái  viszont  olyan 
természetűek,  melyek  szerző  képességeit  nem  a  legelőnyösebb  szinben 
tüntetik  fel  a  valutához  csak  egy  kissé  értő  olvasó  előtt  is.  Legnagyobb 
hibája,  hogy  nincs  judiciuma.  Mert  amellett,  hogy  számos  helyen 
alap  nélküli  kijelentéseket  tesz,  olyan  következtetéseket  vezet  le  szám- 
szerű megállapításaiból,  melyek  világos  fővel  nem  gondolhatok  eL 
Hogy  szerző  mily  helytelenül  okoskodik,  arra  legjellemzőbb,  hogy 
mily  okra  vezeti  vissza  a  bankjegyforgalomnak  elszaporodását  Fran- 
ciaországban. Szerző  szerint  ennek  egyik  oka  az,  hogy  Francia- 
ország sok  külföldi  kölcsönnel  operált  s  minthogy  ezen  külföldi  köl- 
csönöket kénytelen  volt  a  külföldi  megrendelések  kiegyenlítésére  for- 
dítani, a  belső  szükséglet  fedezésére  kénytelen  volt  jegybankját  venni 
igénybe,  mi  a  bankjegyek  elszaporodására  vezetett.  Hát  ez  egészen 
helytelen  magyarázat.  Franciaországban  a  bankjegyek  elszaporodását 
nem  a  külföldi  kölcsönök  eredményezték,  hanem  az  a  körülmény, 
hogy  a  francia  pénzügyi  kormányzat  a  belföldi  hitelműveletek  ki  nem 
elégítő  eredményei  következtében  kénytelen  volt  a  jegybankot  mind 
nagyobb  mértékben  igénybe  venni.  Már  most  az,  hogy  a  belföldi  hitel- 
műveletek és  a  jegybank  igénybevétele  mellett  külföldön  is  vettek 
fel  kölcsönt,  nem  hatott  fokozólag  a  bankjegyforgalomra,  ellenkező- 
leg egyik  oka  volt  annak,  hogy  a  bankjegy-kibocsátás  nem  öltött  az 
eddiginél  is  nagyobb  méreteket.  Ugyanis  egészen  világos,  hogy  kül- 
földi kölcsönök  hiányában  a  belföldi  pénzforrásokat  kellett  volna 
ezen  összegek  erejéig  is  igénybevenni.  S  minthogy  belföldön  a  francia 

pénzügyi  kormányzat  csakis  rövid  lejáratú  kölcsönök,  vagy  pedig  a 
jegybank  igénybevétele  által  tud  pénzt  szerezni  a  hadügyi  költségek 
fedezéséhez  —  a  hadikölcsönök,  mivel  azok  túlnyomó  részben  a  rövid 
lejáratú  kölcsönök  konverziója  által  adódtak,  friss  pénzt  csak  nagyon 
kis  mértékben  jelentettek,  —  bizonyos,  hogy  a  külföldi  kölcsönök 
elmaradása  esetén  a  belföldhöz  és  igy  legnagyobb  valószínűség  szerint 
a  jegybankhoz  kellett  volna  fordulni,  mi  egyértelmű  lett  volna  a 
bankjegyek  mennyiségének  szaporításával.  Szerzőnek  emellett  még 
számos,  helytelen  megállapítására  mutathatnánk  rá,  de,  mint  jellem- 
zővel, még  csak  eggyel  akarjuk  demonstrálni  labilis  alapon  álló  gon- 
dolkodási képességét.  Egészen  humoros  ugyanis  az  a  mód,  ahogy 
szerző  a  forradalmár  valutatheoretikussal,  Knappal,  bánik.  Pénzügyi 
hadviselésében  még  egészen  behódol  neki,  de  a  «Háborus  valutá»-ban 
már  több  oldalról  is  igyekszik  támadni  a  Knapp-féle  elmélet  helyessé- 
gét, ami  amellett  tanúskodik,  hogy  szerző  nagyon  is  felszínesen  Ítél- 
kezik, nincs  tisztában  a  háborús  gazdasági  jelenségek  valódi  termé- 
szetével és  végül,  hogy  nincs  is  tisztában  avval  az  elmélettel,  melynek 
helyességében  kételkedik.  Szerzőnek  ez  utóbbi  munkáját  általában 
az  jellemzi,  hogy  ott  ahol  nem  ekklektikus,  vagyis  ott  ahol  megpróbál 
önálló  lenni,  ott  az  önállóságra  való  képtelenségének  majd  minden 
alkalommal  tanújelét  adja.  Dr.  F. 


A  magyar  katona  ezer  éven  át.  (Lampérth  Géza  könyve.)  Ide 
eposzi  jelzők  és  Vörösmarty  színpompás  nyelve  való,  vagy  még 
inkább  az  a  nemes  egyszerűség  s  az  önkénytelenül  kibuggyanó  huszáros 
jókedv,  amivel  Lampérth  teli  tűzdelte  a  magyar  katona  történetét.  A 
szerző  komoly  történelmi  tanulmányai  után  ebben  a  könyvében  az 
ő  szines,  könnyed  stílusával  közelebb  hozza  a  pogány  magyar  katonát, 
a  hajdúkat,  kurucokat  hozzánk.  Hid  ez  a  kis  könyv  trofeumokkal, 
vérfolyóval  és  csontokkal  kirakott  hid,  amelyen  a  csimbókos  magyar 
huszár,  vagy  rozsdás  mordályával  a  pattantyús,  vagy  a  kuruc  robog 
át  éles  fokosával,  hogy  parolát  adjon  a  lövészárok  hőseinek.  Arckép- 
csarnokba rendezve  a  Nádasdyak,  Eszterházyak,  Simonyi  óbester,  Bem 
apó  és  a  karikások  egymás  után  vonulnak  el  előttünk  s  nem  hiányzik 
vitéz  Háry  János  és  Gergő  bácsi  sem.  A  nagy  magyar  hadnagyok  és 
kapitányok  mellett  Branyiszkó,  a  labanc  világ  s  a  török  harcok  név- 
telenjei csatáznak  itt  ezer  éven  át,  aminthogy  a  magyar  katona,  ez 
maga  Magyarország  története.  Majd  szines  uniformis-kiállításon  ka- 
lauzol végig  a  könyv:  huszárok  bokáig  érő  redős  ruhái,  prémes  kucsmák 
(amikhez  a  francia  huszárság  szervezésekor  még  francia  liliomot  is 
tűztek),  tarsolya,  sarkantyús  csizmák  lógnak  itt,  azután  mindenféle 

harci  fegyverek,  a  fokos,  Botond  csatabárdjának  ez  a  kisöccse,  ami 
olyan  könnyen  előröppent  a  nyeregkápából,  majd  ismét  Mária  Terézia 
gáláns  katonái,  akiknek  az  1759-ből  származó  «A  katonák  öltözetbeli 
külső  ékességéről))  cimezetü  reglama  szerint  hajukat  «a  regement- 
nek bevett  szokása  szerint  béfonva»  kellett  tartani  s  fülük  mellett 
«módosan  papirosba  kondorítani,  hogy  annak  idejében  vagy  dróttal, 
vagy  hajtűvel  áztat  felfondorítván,  megszoríthassák)),  a  nadrágon 
ráncnak  nem  szabadott  mutatkoznia,  hogy  «minfegy  esztergán  met- 
szett srófos  lábakkal  ne  láttassanak  lenni»  a  magyar  vitézek  és  igy 
tovább.  Egy  nagy  egyenruha-kiállítás,  amiből  igazán  csak  a  katalógus 
hiányzik. 

De  a  tarka,  szines  uniformis  alatt  sziv  dobog,  ugyanaz  a  magyar 
sziv,  amely  a  világháborúban  ismét  eposzi  hősökké  magasztalja  kato- 
náinkat. És  ez  a  lélekbe  lopódzó  önkénytelen  párhuzam  teszi  Lampérth 
könyvét  olyan  kedves  olvasmánnyá.  Ki  ne  gondolkoznék  el,  ha  eszébe 
juttatják,  hogy  1475-ben  Szabács  falaira  épugy  «strumlottak))  Mátyás 
hadai,  mint  1914  bokrétás  bakái.  így  ahogy  Lampérth  a  magyar 
katona  történetét  összeállította,  egyúttal  a  magyar  nemzeti  érzés  nagy 
olvasókönyvét  nyújtja  nekünk. 


Kóbor  Noémi:  Ezerkilencszáztizenhat  —  Anti  tanár  ur.  Tizen- 
hét  éves  —  ha  jól  tudjuk  —  és  már  játszik  a  csodahárfán.  A  csoda- 
bár  fából  az  alig  megsejtett  szerelmek  adagiója  s  a  játékos  kacérság 
csilingelése  zeng  ki.  Félig  gyermeki,  félig  női  ösztönök  vetnek  lángot 
Kóbor  Noémi  könyvében.  Ha  valahol,  az  élmény  kérdés  most  proble- 
matikussá fogja  tenni  «Ezerkilencszáztizenhat  —  Anti  tanár  ur»  min- 
den értékét  —  gondoltuk  magunkban  s  emiatt,  meg  más  dolgok  miatt 
is  —  bevallhatjuk,  .titkolt  ellenérzéssel  nyúltunk  a  könyvhöz.  Szeren- 
csére az  iró  invencióját  igazi  élmények:  egy  tizenhét  éves  lány  ezer- 
kilencszáztizenhatos élményei  formálják.  Ez  adja  meg  értékét  és  új- 
donságát a  könyvnek. 

Kóbor  Noémi  könyvében  azonban  a  teljes,  szinte  kész  irói  ké- 
szültségnek meglepően  gazdag  arzenáljával  találkozunk.  Itt  van  mind- 
járt a  párbeszédes  forma.  Az  egész  kis  könyvön  végig  beszélgetnek, 
ügyesen,  szellemesen,  pestiesen.  A  dialógus  már  természeténél  fogva 
drámai  s  ez  az  állandó  drámai  feszültség  a  sorok  között  kissé  bágyasztóvá 
teszi  a  könyv  levegőjét.  Valami  nem  motivált  nyugtalanság  fodrozza 
sorait,  mint  a  szél  Szent  Teréz  szoknyáját  a  barokk  szobrokon.  Viszont 
valóságos  virtuozitás,  ahogy  a  dialógus  szinte  színészi  alakítással  for- 
málja hőseit,  mint  «A  bátyja  is  frontra  megy»  címűben,  amely  kipoin- 
tirozott  befejezése  ellenére  is  a  könyv  legsikerültebb  elbeszélése. 

Följegyzések 


A  leányszobák  s  az  aranyozással  díszített  fehér  bútorok  mellől 
Kóbor  Noémi  sok  friss  arcképet  hozott  nekünk.  A  Frühlingserwachen 
tolakodó  titkai  helyett  a  küszöb  alatti  sejtelmek  homályos,  öntudatlan^ 
világát  tárja  fel.  Mintha  még  kissé  markáns  volna  a  kép,  de  lehet,  hogy 
e  finom  pastellekhez  élesen  meglátott  minták  ültek  modellt.  Lehet. 
A  fiatal  leányoknak,  a  huszonegy  esztendős  honvédkadetteknek,  a  kis 
iskolás-barátnéknak,  a  Renéek,  Márták  és  Irmák  világát  Kóbor  Noémi 
jobban  ismerheti  nálunk.  Az  a  fiatal  leány  —  aki  a  könyvéből  meg- 
elevenedik —  az  ő  elernyedt,  bágyadt,  szomorkás  gyengédségével,  vagy 
gyermeki  pajzánságával,  vagy  raffinált  kacérságával  —  amilyenek  már 
Ezerkilencszáztizenhat  heroinái  —  egészen  uj  szenzációkat  nyújt  az 
olvasónak  egy  eddig  alig  ismert  világból.  Ezt  a  tipust  Kóbor  Noémi 
ismeri,  látta  meg  legjobban  és  vitte  be  irodalmunkba.  Ezért  mondtuk, 
hogy  épen  az  élmény  probléma  adja  meg  Kóbor  Noémi  könyvének 
értékét  és  újdonságát.  Egy  uj  tipusnak  a  meglátása;  a  fiatal  pesti  leány 
a  világháborúban. 

Magyarország  közgazdasága.  (Katona  Béla  1915-ös  évkönyve.) 
Katona  Béla  a  közgazdaság  ama  munkásai  közé  tartozik,  kik  az  elmé- 
letet ugyan  nagyrabecsül  ve,  gyakorlati  jelentőségű  munkákkal  igyekez- 
nek munkásságukkal  hasznára  válni  a  tudománynak.  Katona  Béla 
jóformán  nap -nap  után  mindennap  gyakorolja  e  hivatást,  amennyiben, 
mint  egy  előkelő  napilap  közgazdásza,  éles  szemlélődési  képességről 
téve  tanúságot,  biztosan  rögziti  meg  a  gazdasági  élet  bonyolult  jelensé- 
geit, és  ami  fontosabb,  biztos  érzékkel  ismeri  fel  azokat  a  hiányokat, 
melyek  a  gazdasági  élet  menetének  zavartalan  lefolyását  gátolják.  Ka- 
tona Béla  e  kitűnő  ujságirói  kvalitásai  kiütköznek  azon  összefoglaló 
munkáiban  is,  melyekkel  már  évek  óta  szolgálja  a  gazdasági  dol- 
gok iránt  érdeklődőket.  Katona  Béla  ezen  gazdasági  összefoglaló  mun- 
káiban —  évkönyveiben  —  benne  van  egy-egy  elmúlt  év  minden  jelen- 
tős gazdasági  eseménye.  Az  1915.  évről  szóló  gazdasági  évkönyvében  a 
figyelmes  olvasó  elismeréssel  kell  hogy  adózzon,  ugy  annak  a  nagy 
szorgalomnak,  mellyel  szerző  adatait  összegyűjtötte,  mint  annak  a  nagy 
átfogó  képességnek,  mellyel  ez  adatok  világos  és  könnyen  érthető  rend- 
szerbe tömöríttettek.  Az  1915-ös  évkönyv  már  túlnőtt  az  évkönyvök 
rendes  keretein,  az  már  valóságos  monográfia,  monográfiája  az  1915. 
évi  háborús  gazdasági  élet  történetének.  Mint  gazdasági  történeti  mun- 
kának meg  van  az  az  értéke,  hogy  mondhatni  majd  minden  részeben 
pragmatikus,  az  okok  és  okozatok  közötti  összefüggésekre  világosan 
rámutató.  Ez  évkönyv,  mely  a  jövő  kutatója  számára  nélkülözhetetlen 
forrásmunka  lesz,  rendszerességénél  és  világosságánál  fogva,  a  nem 
szakember  számára  is  figyelmei  lekötő  olvasmányt  jelent. 


A  Magyar  Országos  Középponti  Takarékpénztár  március  24-ikén 
tartotta  Bujanovics  Sándor  főrendiházi  tag  elnöklésével  negyvenötödik 
rendes  közgyűlését.  Az  elnök  megnyitó  beszéde  során  megemlékezett 
amaz  eseményről,  hogy  az  intézet  vezérigazgatójától  és  alelnökétől, 
Schnüdt  József  dr.  titkos  tanácsostól,  aki  tizenhat  éven  át  vezette  a 
takarékpénztár  ügyeit,  meg  kellett  válnia.  Javaslatát,  hogy  távozása 
fölötti  sajnálat  jegyzőkönyvileg  megörökíttessék,  a  közgyűlés  egy- 
hangúan tette  magáévá.  Egyúttal  bejelentette  az  elnök,  hogy  az  igaz- 
gatóság bizalma  az  intézet  vezérigazgatójává  az  eddigi  helyettes  vezér- 
igazgatót, Metzler  Jenő  dr.-t,  nevezte  ki.  Ezután  előterjesztették  a 
zárószámadást. 

A  giérleghez  fűzött  magyarázat  megemlíti,  hogy  az  ország  gazda- 
sági szervezetének  alkalmazkodó  ereje  tette  lehetővé  az  intézet  szá- 
mára, hogy  tőkeerejét  a  takarékpénztár  fentartás  nélkül  állította  a 
háborús  államhitel  szolgálatába,  s  közvetítése  a  hadikölcsönöket  100 
millióval  gyarapította.  Emellett  a  körzetébe  tartozó  vállalatok  utján 
a  hazai  termelés  minden  fontosabb  ügyét  előmozdította. 

Az  igazgatóság  javaslata  értelmében  elhatározta  a  közgyűlés,  hogy 
a  rendelkezésére  álló  3.135,225  korona  nyereségből  az  alapszabályszerü 
járulékok  levonása  után  osztalékra  rész  vényenkin  t  26-tól  kezdve 
75  koronájával  2.268,750  koronát,  a  nyugdíjalap  javára  24.000  koronát, 
jótékony  és  közhasznú  célra  20.000  koronát,  a  tisztviselők  külön  ja- 
vadalmazására 55.000  koronát,  a  tisztviselők  rendkívüli  háborús  drága- 
sági pótlékára  45.000  koronát  fordít  és  a  fenmaradó  392.634  koronát  a 
jövő  év  számlájára  vezetteti  át. 

Az  igazgatóságba  Hódossy  Sándor  dr.-t,  Wolfner  Józsefet  és 
Pucher  Istvánt  (uj),  a  felügyelő-bizottságba  Bessenyey  Ferencet  (uj) 
választották  meg.  Végül  a  közgyűlés  Horváth  Ödön  dr.  részvényes  in- 
dítványára az  igazgatóságnak,  a  vezérigazgatónak  és  a  hivatalnoki  kar- 
nak, felette  nehéz  viszonyok  között  kifejtett  eredményes  tevékenysé- 
gükért jegyzőkönyvi  köszönetét  nyilvánította. 

Az  Első  Magyar  Általános  Biztosító  Társaság  március  24-ikén 
tartotta  évi  rendes  közgyűlését  Csekonics  Endre  gróf  titkos  tanácsos 
elnöklésével.  Napirend  előtt  Berzeviczy  Albert  meleg  szavakban  emlé- 
kezett meg  Hajós  József  igazgatósági  tag  váratlanul  elkövetkezett  halá- 
láról. Az  1916.  üzletévről  szóló  zárószámadásokat  Ormody  Vilmos  fő- 
rend, vezérigazgató  terjesztette  elő. 

Az  igazgatóság  jelentése  kiemeli,  hogy  noha  a  háború  a  biztosí- 
tási üzlet  extenzív  terjesztésének  nem  kedvez,  az  ország  és  a  társaság 
kitartó  benső  gazdasági  erejénél  fogva  az  immár  harmadik  háborús 
üzletév  nyeresége  meghaladja  az  előző  évieket.    A  tüzbiztosítási  üzlet 


jó  eredményt  hozott,  Viszont  a  jégbiztosítási  üzlet,  bár  díjbevételeméi- 
kedés  ebben  is  volt,  a  tetemes  jégkár  következtében  veszteséggel  járt. 
A  betörés-biztosítási  üzlet  is  kielégítő  nyereséget  hozott.  Az  életbiztosí- 
tási üzlet  a  háború  hátrányos  hatását  a  halálozási  károk  fokozódó 
szaporodásában  szembetűnően  megérezte,  ellenben  az  uj  életbiztosí- 
tások szerzésére  irányult  munka  már  több  sikerrel  járt,  mint  az  előző 
háborús  évben.  A  hadikölcsön-jegyzés  immár  közel  száz  millió  koro- 
nát tesz  ki.  Az  igazgatóság  a  társaság  félszázados  fennállása  emlékeze- 
tére tett  közcélú  alapítványa  kamataiból  ötvenezer  koronát  a  «Pro 
Transsylvania))  egyesületnek,  tizezer  koronát  pedig  a  «Dolgozó  Nők 
Otthona»  részére  javasol  kiadatni.  Végül  az  igazgatóság  az  összesen 
7.157,087  korona  évi  nyereségre  vonatkozóan  indítványozza,  hogy 
abból  az  alapszabályszerü  levonások  és  tartalékolások  után  3.200,000 
korona,  minden  egész  részvényre  800  korona  osztalékot  számítva,  a 
részvényesek  osztalékára  fordíttassék,  a  még  fenmaradó  1.439,077  ko- 
rona pedig  a  külön  tartalékot  és  250.000  korona  a  tisztviselők  nyug- 
díjalapját gyarapítsa.  A  közgyűlés  az  összes  számadásokat,  mérlege- 
ket és  javaslatokat  elfogadta.  Az  Első  Magyar  Általános  Biztosítási 
Társaság  1916.  évi  zárszámláján:  I.  a  tüzbitosítási  kiadások  22.503,604 
korona  összegével  szemben  a  tüzbiztosítási  bevételek  összege  25.552,805 
korona;  II.  a  jégbiztosítási  kiadásoké  5.537,725  korona,  a  bevételeké 
5.261,388  korona;  III.  a  betörés  elleni  biztosítás  címén  a  kiadások 
összege  718.772  korona,  a  bevételeké  ellenben  841.493  korona;  végül 
IV.  egyéb  bevételek  (beváltott  szelvények,  kamatok,  árfolyamnyereség 
idegen  pénznemek  után  és  házbérjövedelmek)  cimén  még  2.838,132  ko- 
ronát mutatnak  ki,  ugy  hogy  e  zárószámla  végső  összege  32.237,297 
koronát  tesz  ki.  Az  életbiztosítási  osztály  külön  zárószámláján,  melynek 
végső  összege  227.330,897  korona,  az  évi  nyereség  1.532,272  korona. 
A  két  zárószámlán  kimutatott  évi  nyereségek  egyesíttetvén,  a  társaság 
1916.  évi  tiszta  nyeresége  összesen  7.157,087  korona. 

A  Magyar  Fakereskedők  Hitelintézete  Részvénytársaság  március 
22-ikén  délben  tartotta  dr.  Hilb  Jenő  elnöklésével  XI.  rendes  közgyűlé- 
sét, amely  az  igazgatóság  valamennyi  indítványát  egyhangúlag  el- 
fogadta. A  közgyűlés  az  igazgatóságba  uj  tagokul  Lónyay  Istvánt  és 
dr.  Schrecker  Károlyt,  a  felügyelő-bizottságba  Eördögh  Virgilt  és  Szántó 
Ferencet  választotta  meg.  A  közgyűlés  után  megtartóit  igazgatósági 
ülésen  Ehrenfeld  Mór  cégvezetőt  igazgatóhelyettessé  nevezték  ki.  Pór 
Ervin  és  Bauer  Jenő  főtisztviselőket  pedig  cégjegyzői  jogosultsággal 
ruházták  fel.  Hadi  jótékony  célra  az  igazgatóság  2"), 000  koronát  szava- 
zott meg.  A  XI.  számú  szelvényt  az  intézel  pénztára  péntektől  kezdve 
21  koronával  váltja  be. 


Az  Első  Magyar  Iparbank  március  20-ikán  tartotta  meg  Vas 
Ferenc  elnök  vezetése  alatt  ötvenkettedik  rendes  évi  közgyűlését, 
melyen  118  részvényes  17.305  részvényt  képviselt.  Az  igazgatóság  je- 
lentése utal  arra,  hogy  a  háború  alatt  a  rendes  hitelügylet  a  tőkehal- 
mozódás folytán  visszafejlődött,  ellenben  a  bank  összeköttetéseinek 
kiterjesztése  a  saját  és  bőségesen  rendelkezésre  álló  idegen  tőkék  elő- 
nyös értékesítésére  nyújtott  alkalmat.  A  mérleg  adataiból  kitűnik, 
hogy  a  mult  évhez  képest  ugy  az  üzleti  forgalom,  mint  a  jövedelmező- 
ség kedvezően  fejlődött.  A  közgyűlés  az  igazgatóság  jelentését  tudo- 
másul vette  és  a  nyereség  felosztására  vonatkozó  javaslat  jóváhagyásá- 
val elhatározta,  hogy  tekintettel  arra,  hogy  a  bank  nyilt  tartalékjai 
az  alaptőke  35%-át  már  elérték,  az  áthozattal  együtt  924.435  korona 
78  fillért  kitevő  nyereségből  belső  tartalékolásokra  250.000  koronát  (a 
mult  évben  200.000  koronát)  fordít,  továbbá  részvényenként  15  korona 
osztalékot  fizet,  és  az  egyéb  alapszabályszerü  levonások  után  még  fen- 
maradó  105.845  korona  43  fillért  uj  számlára  átviszi.  Az  igazgatóság 
javaslatának  elfogadása  kapcsán  Saly  Dezső  ny.  kúriai  biró  rész- 
vényes indítványára  a  közgyűlés  az  igazgatóságnak  köszönetet  és 
bizalmat  szavazott.  Az  igazgatóság,  felügyelő-bizottság  és  választmány 
azon  tagjai,  kiknek  megbízatása  lejárt,  újból  megválasztattak. 

A  Magyar  Általános  Takarékpénztár  március  17 -ikén  tartotta  báró 
Madarassy-Beck  Miksa  elnöklésével  XXXV.  évi  közgyűlését.  Az  igaz- 
gatósági jelentést,  mely  részletesen  beszámol  az  intézet  mult  évi  tevé- 
kenységéről, a  közgyűlés  egyhangúlag  tudomásul  vette  és  elhatározta, 
hogy  a  kimutatott  3.110yA93  korona  91  fillér  tiszta  nyereségből  300.000 
koronát  a  tartalékalapba  utalnak  át  —  miáltal  az  7*8  millió  koronára 
emelkedik  —  az  intézeti  házak  értékéből  50.000  koronát  leírnak,  a 
nyugdíjpénztárt  50.000  koronával  javadalmazzák,  a  szelvényeket  pedig 
március  19-ikétől  kezdve  3 %  koronával  (tavaly  33  koronával)  váltják  be. 
A  fenmaradó  277.803  koronát  uj  számlára  vezetik  elő.  Végül  meg- 
ejtették a  választásokat.  Beválasztattak  az  igazgatóságba:  Báró  Mada- 
rassy-Beck Miksa,  bocsári  Franki  József,  dr.  Horváth  Lipót,  gróf 
Pejacsevich  Tódor,  dr.  Goszthony  Mihály,  Kronberger  Lipót,  Poór 
Jakab;  a  fiókfelügyelő-tanácsba:  dr.  Pásztély  Jenő  és  dr.  Waldhauser 
Géza;  a  választmányba:  Tabakovits  Miklós  és  dr.  Várady  Gábor. 

Az  Osztály  sors  játék  közgyűlése.  A  magyar  királyi  szabadalma- 
zott osztálysorsjáték  r.-t.  március  22-ikén  tartotta  közgyűlését.  A  köz- 
gyűlés a  mérleget  elfogadta  s  a  felmentvényt  megadta.  A  közgyűlés 
határozata  értelmében  a  részvények  19.  számú  kamat-  és  osztalékszel- 
vényét e  hó  23-ikától  kezdve  70  koronával,  az  alapítói  igazolványok 
szelvényét  54  koronával  váltják  be.  A  felügyelő-bizottság  tagjaivá 
megválasztották  Herrmann  Sámuelt,  Hugonnai  Kálmán  grófot,  Morvay 
Istvánt,  dr.  Mayer  Ernőt  és  Schönfeld  Adolfot. 


A  magyar  királyi  államvasutak   kegy  díjasainak  segélyezése.  Azt 

országos  hadsegélyző  bizottság  a  magyar  királyi  államvasutak  kegy- 
díjasait épen  ugy,  mint  a  szoros  értelemben  vett  állami  kegy  díjasokat, 
a  háború  okozta  rendkívüli  drágaságra  való  tekintettel  egyszersmin- 
denkorra  szóló  segélyben  részesíti. 

A  kegydíjasok  az  általuk  a  magy  kir.  államvasutak  különsegély- 
alapjából  vagy  üzlíeti  számlájára  terhére  kapott  havi  segély  mérvére 
való  tekintet  nélkül  fejenkint  40  korona  segélyt  kapnak.  Csupán  az  a 
kegydíjas  nem  kapja  meg  a  segélyt,  aki  havi  segélyen  kivül  nyugdíj- 
ban vagy  nyugbérben  is  részesül. 

Az  igényjogosultság  az  1917.  évi  február  hó  1.  állapot  szerint 
biráltatik  el,  a  segélyt  tehát  csak  azok  kapják,  akiknek  arra  ezen  napon 
igényük  volt. 

A  segély  folyósítását  nem  kell  külön  kérni,  hanem  az  az  arra 
igényjogosultaknak  a  nyugtabélyeg  levonásával  a  m.  kir.  postatakarék- 
pénztár utján  mielőbb,  még  március  havában,  hivatalból  fog  meg- 
küldetni. 


Hirdetmény 


üzennél  közhírré  tétetik,  hogy  miután  a  IVIagyar  Kiráíyi  Pénzügy* 
minisztérium  ellenőrző  közegei  a  Nagy.  Kir.  Szab.  Osztálysorsjáték  J 
(XXXtf  Eil.  sorsjáték)  I.  osztályára  szóló  sorsjegyeket  felülvizsgálták,  $ 
azok  a  főárusitóknak  árusítás  végett  kiadattak.  —  Az  I.  osztály  húzása  ♦ 
1917.  április  13-án  és  14-én  tartatik  meg.  A  húzások  a  Magyar  J 
Kir.  Lottójövedéki  igazgatóság  mint  állami  ellenőrző  ha-  f 
tóság,  és  királyi  közjegyző  jelenlétében  nyilvánosan  történnek,  a  huzási 
teremben.  —  Sorsjegyek  a  Nagy.  Kir.  Szab.  Osztálysorsjáték  valamennyi 

Az  imperializmus  lényege. 

Irta :  Dr.  Dékány  István, 


A  háború  okozói  között  a  leggyakrabban  halljuk  említeni 
az  imperializmust.  Belőle  származtatjuk  a  nagyság  és  a  terjedé- 
kenység  fogalmát,  melyeket  együttesen  találunk  meg  a  modern 
nagy  államokban.  Magyarázata  még  sem  könnyű,  mert  mint  a 
történet  nagy  koráramlata,  könnyen  egybekapcsolható  egy  név 
alatt,  nehéz  azonban  megadni  a  fogalom  tartalmát.  Az  imperia- 
lizmus azonkivül  ép  korunkban  sajátosan  fluktuáló  valami. 
Mégis  érzünk  belőle  mindenütt  a  jelen  atmoszférában,  hol  töb- 
bet, hol  kevesebbet  s  igy  az  imperializmust  megérteni  annyi, 
mint  megérteni  korunkat,  annak  egy  nagy  virulens  darabját. 

A  jelen  sorokban  egy-két  szempontot  körvonalozunk, 
melyből  célravezető  lesz  kiindulni  vizsgálatában;  viszont  ki- 
mutatjuk egy-két  másik  szempont  hasznavehetetlenségét,  amely- 
ből pedig  gyakran  szeretünk  tekinteni  az  imperializmusra.  Többen 
azt  vélik,  megkapják  ennek  a  modern  áramlatnak  képét,  eleven 
mozgékonyságát  egyetlen  fogalom  árán,  minő  az  «expansio»,  s 
amelybe  mindent  beléhelyeznek,  hogy  belőle  majd  mindent  ma- 
gyarázhassanak. A  mi  vizsgálódásunknak  rövid  kritikai  utvona- 
lán iparkodni  fogunk  aláhúzni  egyes  korösszefüggéseket,  mert, 
látni  fogjuk,  általánosítani  könnyű;  igy  azonban  nem  is  kaphat- 
juk meg  azt  a  sajátságos  elemet,  amelyek  az  egyes  korok  szin- 
tézisében eredeti  összefüggéseket  biztosítanak  az  imperializ- 
musnak.1) 

x)  A  jelen  dolgozat  gyors  áttekintés,  melynek  összefoglalására  egy 
ismertető  felolvasás  adott  alkalmat.  Azért  itt  csak  a  szövegben  gyakrabban 
említett  irodalmat  soroljuk  fel:  Seeley,  The  expansion  of  England.  Cunningham 
On  western  civilisation  in  its  economie  aspects  II.  V.  ö.  Dékány:  Kereske- 

Magyar  Figyelő.  6 

I. 

Az  imperializmus  meghatározását  kétféle  módon  szokták 
megkísérelni:  pszichológiai  avagy  történeti  (genetikus)  kiindu- 
lással. Meg  fogjuk  mérni,  melyik  felfogás  a  mélyebb,  melyik  a 
tartalmasabb;  a  pszichológiai  tartalmasabbnak,  a  történeti  pedig 
extenzívebbnek  látszik.  Az  utóbbit  azonban  nem  nélkülözhetjük; 
mondanunk  sem  kell,  hogy  az  imperializmus  ép  ma  gyorsan  fej- 
lődő valami,  sőt  ép  a  háború  fogja,  mint  saját  gyermekét,  jelen- 
tékenyen fejleszteni  s  így  ma,  ép  történelmi  módszerrel  bár  csak 
approximativ, .  de  annál  érdekesebb  képét  kapjuk  meg. 

A  latin  impérium  szóból  ered,  tehát  uralmat,  nagy  biro- 
dalmat jelen  és  sokan,  miután  megvolt  a  szó,  belőle  alkották 
meg  értelmét,  s  a  kész  ruhához  kerestek  megfelelő  belső  alakot, 
így  egy  nehézkes  német  kifejezés  definícióját  ily  módon  tömö- 
ríti össze  :  Weltmach t- Wachstum will e,  akarat  világhatommá 
nőni.  Egy  francia  író-kritikus,  Ernest  Seilliére,  kétségtelenül  igen 
szellemes  munkájában  «Az  imperializmus  filozófiájáról))  szintén 
a  nagyságra  való  hajlamból,  a  növekedés  tendenciájából  indul 
ki.  Sőt  iparkodik  oly  mértékben  általánosítani  a  fogalmat,  hogy 
végre  sikerült  szétültetnie  «imperialisztikus»  jelenségeket  a  törté- 
nelem legrégibb  koraiba  is.  Állítása  ugy  hangzik,  hogy  egy  im- 
perialista alaptörekvés  minden  emberben  megvan  s  ez  ép  törek- 
véseinknek egyetemesítésében  található  (une  tendance  fonda- 
mentale  de  Tétre  á  Fexpansion  vers  le  dehors). 

Régen  észlelték  már  s  nagyon  különbözőkép  fejezték  ki  az 
emberi  szellem  ez  «alapvető»  sajátságát.  Hobbes,  az  angol  állam- 
bölcselő, több  mint  két  századdal  ezelőtt  «hatalbmvágynak» 
mondotta,  sokkal  régebben  a  középkori  teológiában  a  «princi- 

delmi  imperialismus  a  német  világpolitikában.  Közgazdasági  Szemle,  1916. 
335— 354.  1.  Léon  Hennebicq :  Genése  de  l'impérialisme  anglais,  1913.  Kretzet : 
Imperialismus  und  Romantik,  Berlin  1^09.  Az  1905-iki  enquéte  kiadva: 
Imperialismus,  Liebheit  und  Thiessen.  E.  Seilliére:  Introduction  á  la  philo- 
sophie  de  l'impérialisme,  2.  éd.  1911.  Louis  Estéve  une  nouvelle  psychologie 
de  Timperialisme,  1913.  Alcan.  Kautsky  magyar  fordításban  is  megjelent 
dolgozata:  Nemzeti  állam,  imperialista  állam  és  államszövetség.  Budapest, 
1915.  Hobson:  Imperialism.  London.  2.  kiad.  1905.  A  gyarmatkérdés  legujabb 
állásáról  rövid  összefoglalást  ad  Zimmermann :  Die  Kolonialreiche  der  Gross- 
máchte,  Berlin,  1916.;  úgyszintén  „A  német  imperialismus  útban  a  Kelet  felé* 
cimen  közreadott  dolgozata  a  Budapesti  Szemle  1916.  januári  számában. 

patus  szellemének))  nevezték.  Nietzsche  viszont  napjainkban  egy 
«hatalomra  törő  akaratról))  (Wille  zur  Macht)  beszélt,  mind  elég 
különböző  meghatározásai  egy  gondolatnak,  annak  az  uraloríi- 
vágynak,  mely  Seilliére  szerint  minden  emberben  megvan  és 
minden  korban  megvolt.  Az  ő  nyomán  azután  egynek  vették  az 
imperializmust  ama  caesarismussal;  sőt  számos  ó-  vagy  közép- 
kori uralkodóról  mondották,  hogy  imperialista.  Nagy  Sándor 
tehát  ((imperialista))  célzatokkal  vágott  útnak  India  felé.  Ugyan- 
így Európa  felé,  nyugatra  ir-ányult  egy  «Attila-féle  imperializ- 
mus)) is,  de  ha  a  térbeli  végtelenség  hatalmas  áramlatait,  a 
puszta  tovaterjedést  fűzzük  össze  e  szó  jelentésével,  beszél- 
hetünk a  tatárok,  vandálok,  törökök  imperializmusáról  is. 

Seilliére  azonban  eléggé  óvatos  és  egy  közelebbi  korra, 
modern  időkre  gondol,  midőn  közelebbről  meghatározza,  hogy 
az  imperializmus  «az  emberi  természet  eredeti  törekvése,  magá- 
nak nyugalmat  és  jólérzést  szerezni  hatalmunk  racionális  gya- 
korlása és  növelése  által »,  amely  meghatározásban  kommentá- 
tora Louis  Estéve  is  követi. 

Ezzel  a  meghatározással  azonban  ellentétbe  jutott  a  né- 
met szellemi  áramlatokkal.  Ki  beszél  ((nyugalomról)),  jólérzésről, 
a  hatalom  ((racionális))  gyakorlásáról;  melyik  német  imperia- 
lista nyugszik  meg  ebben  az  észszerüségben  és  nyugalmi  vágy- 
ban? Egyik  biráló,  egy  buzgó  egyetemi  docens,  Kretzer,  hevesen 
tiltakozik  ellene.  Ezt  az  eszmét  —  egy  imperializmus  a  nyuga- 
lomért és  jólérzésért  —  semmikép  sem  találja  termékenyítőnek; 
valami  robusztusabbat  keres  az  imperializmusban,  eredetiséget, 
szellemet,  egy  modern  alkotó  és  szervezővágyat.  ((Becserélni 
ezért  —  mondja  —  egy  racionális  sterilitást,  erre  mi,  németek, 
távolról  sem  vagyuk  rábírhatók.))  A  Seilliére  imperializmusának 
atyja  voltakép  Macchiavelli,  ki  a  minden  eszközzel  hódító  ural- 
kodás típusát  alkotta  meg. 

Adjunk  Seilliérenek  igazat  és  mondjuk  vele,  az  imperia- 
lizmusban semmi  egyéb  nincs,  mint  terjeszkedő  vágy,  hatalom- 
vágy, uralomvágy.  Ez  esetben  visszamehetünk  még  sokkal  mesz- 
szebb,  mint  Macchiavelli,  vissza  Mózes  egyik  könyvéhez,  ahol 
világosan  ki  van  fejezve  az  imperialista  irányzat  ebben  a  régi 
parancsban:  ((Legyetek  termékenyek  és  szaporodjatok  és  tölt- 
sétek be  a  földet;  igázzátok  le  azt  és  uralkodjatok.)) 

Az  imperializmusnak   lényegesebb   jellemzőit   kell  keres- 

nünk  a  hatalom-  és  uralomvágynál.  Seilliére  az  imperializmus 
racionális  jellegét  emelte  ki,  egy  másik  iró,  a  párisi  Henri  Lich- 
tenberger  az  utilitarius  jelleget.  Meghatározása  rövid  és  kifejező: 
Feffort  rationnel  et  utalitaire  vers  la  puissance,  tehát  a  hasznos- 
sági elv  és  észszerüség  szövetsége  a  hatalom  növelésére.  Ha  csak 
röviden  térünk  is  ki  e  definíciókra,  látjuk,  valamennyi  egy- 
oldalú, mert  nagyon  általános.  Ha  a  bibliában,  Macchiavellinél 
és  Nietzschenél  egy  közös  formulát  látunk  hangsúlyozva,  ugy 
az  keveset  mond,  sokkal  kevesebbet,  mint  amennyi  szükséges  egy 
modern  fogalom  kifejtésére,  minő  az  imperializmus. 

Találunk  kísérleteket,  melyek  az  imperializmus  moder- 
nebb fogalmát  iparkodnak  meghatározni.  Az  imperializmusból 
mindenekelőtt  az  expanziót  elemezve  ki,  azonnal  egy  okozót 
iparkodik  keresni  fantáziánk;  s  itt  is  feltűnő,  mily  végzetes  lehet 
valamely  szóhoz  kapcsolódni.  A  modern  imperializmus  nem  ért- 
hető meg  speciálisan  gazdasági  törekvések  nélkül,  az  impérium 
szó  pedig  elsősorban  politikai  mozzanatra  utal.  Ma  azonban  ke- 
véssé gondolunk  egyénekre,  modem  Caesarokra,  avagy  Napó- 
leonokra, s  igy  egy  kollektív  okozót  találunk,  vagy  konstruálunk 
magunknak,  s  ez:  a  faj.  így  Blondel  tanár  az  egy  évtizede  lefolyt 
ankét  alkalmából  ugy  nyilatkozott:  «A  német  imperializmus  ugy 
tűnik  fel,  mint  a  fuji  eszme  összeolvadása  azzal  az  óhajjal,  hogy 
uj  eladásterületek  nyittassanak  meg  az  ipar  számára.  A  német 
imperializmusnak  bizonyos  pangermanizmus  látszata  van.» 

így  már  közelebb  jutunk  a  modern  jelenségekhez,  bár  nem 
egyszer  távolabb  a  megállapodott  igazságtól.  Az  imperializ- 
musba betódul  a  darwini  felfogás  számos  árnyalata.  Minden  élő 
lény  élni  akar,  s  ha  máskép  nem  lehetséges,  élni  környezete  ro- 
vására, így  mondja  már  Nietzsche  is:  «A  kizsákmányolás  az  élő 
lény  lényegéhez  tartozik,  mint  szerves,  alapvető  működés;  a  ki- 
zsákmányolás egyik  kérdése  voltakép  a  hatalomra  törő  akarat- 
nak, amely  nem  más,  mint  az  élnivágyás  akarata.)) 

Ép  a  közgazdasági  elméletek  vezetnek  a  leggyakrabban 
amaz  elméletre,  hogy  a  darwini  «struggle»,  ama  fáradságos  vesző- 
dés az  életért  (ez  a  szó  igazi  jelentése),  egyszersmind  küzdés 
egymás  ellen,  verseny,  ami  ma  nem  más,  mint  a  «piac»  elhódí- 
tása  egymás  elől.  Ma  e  hódító  egységek  a  nemzetállamok.  A  piac 
elhódítása  sem  más,  mint  a  nemzetek  megélhetési  küzdelme  egy- 
mással szemben. 

A  nemzetközi  kapcsolatok  ma  szorosabbak  és  gyorsabbak. 
Ebből  még  Cunningham,  a  kiváló  angol  gazdaságtörténész  is  azt 
a  következtetést  vonta  le,  hogy  a  nemzeti  államok  rövidesen 
kozmopolitákká  lesznek  ép  a  gazdasági  viszonyok  folytán.  Ma 
ellenben  ugy  találjuk,  hogy  ez  a  folyamat  nem  következik  be, 
csak  logikusan;  mert  előbb  a  nemzetállamok,  mint  versenyző 
gócpontok,  még  erősebben  konszolidálódnak,  s  mint  legutóbbi 
közgazdasági  értekezletünkben  nyomatékosabban  rámutattunk, 
egy  sajátszerű  imperialista  intermezzo  fog  beékelődni  a  fejlő- 
désbe, amely  egyenesen  a  nemzeti  test  gazdasági  alapján  épül 
fel.  «Historia  non  facit  saltum».  így  meg  kell  állapítani,  hogy 
minő  összefüggés  jő  létre  az  imperializmus  és  nemzeti  állam 
között. 

Erre  vonatkozólag  Kautsky  Károly  igen  érdekesen  vetette 
fel  a  ((Nemzeti  állam,  imperialista  állam  és  államszövetség))  vi- 
szonyának kérdését.  Sajnos  azonban,  túlerős  Marx-hagyományok 
töltik  ki  a  probléma  kereteit,  s  megakadályozzák,  hogy  modern 
tartalommal  teljék  meg.  Az  imperializmus  szerinte  alig  több, 
mint  a  régi  kapitalizmus,  melynek  növekedéséről  mestere  taní- 
tott, s  melyet  ő  is  a  túlnövés  stádiumában  talál:  az  imperializ- 
mus a  nemzeti  kereteken  túl  terjedő  kapitalizmus;  tehát  ismét 
valaminő  expanzióban  találja  lényegét.  Ugyanígy  többen:  «a 
gazdasági  imperializmus  jelenti  minden  gazdasági  szervezet  ter- 
mészetes törekvését,  hogy  üzemét,  piacát  kiterjessze.))  (Jászi.) 

Mindez  ismertetett  elméletek  megegyeznek  abban,  hogy 
feltesznek  valamit,  amit  pedig  igazolniok  kell:  1.  hogy  az  impe- 
rializmus mindenütt  egyforma;  2.  hogy  minden  korban  egy- 
forma; rendszerint  általánosítanak,  általánosítják  egy  nép  (több- 
nyire az  angol)  imperialista  tendenciáját,  avagy  egy  korszak  im- 
perialista jellegét.  Végül  3.  egy  pszichológiai  elméletté  fejlesztik, 
egy  imperialista  pszichét  konstruálnak.  Ugyanazon  módszeres 
hiba  vonul  végig  számos  fejtegetésükön,  mint  a  XIX.  század  po- 
litikai tudományában:  feltételeztek  egy  általános  emberi  termé- 
szetet; azt  hitték,  hogy  ez  mindenütt  azonos  intézményekben 
nyilvánul,  igy  azonos  parlamentarizmust  követel.  E  felfogással 
szemben  a  század  elejétől  a  tudományos  történelem  hangsúlyozni 
kénytelen,  hogy  a  népek,  országok,  éghajlatok,  fajok,  valamint 
ama  műveltségi  stádiumokhoz  képest,  mely  stádiumig  egy  ország 
képes  volt  fejlődni  a  maga  erejéből,  utánzás  nélkül,  alkalmaz- 

kodnak  azok  az  életformák,  melyek  a  kort  betöltik.  Egy  ily  mo- 
dern életforma,  mely  sajátos  alakulat  mindenütt  és  minden  idő- 
ben, az  imperializmus  is. 

Ami  pedig  ez  elmélet  pszichológiáját  illeti,  itt  is  konstatál- 
nunk kell,  hogy  általánosítottak  egy  eredetileg  angol  expanzív 
pszichét,  melyben  uralkodó  egy  egész  világot  behálózó,  egységbe- 
kapcsoló vágy;  eredetileg  az  a  tengeri  psziché,  melynek  erős  az 
önbizalma,  hite,  kockázó  kedve,  szertelenbe  vivő  fantáziája,  mely 
kipattan  abban  a  hitben:  expansionis  as  certain  as  the  advent  of 
spring  after  winter. 

Sőt  az  elmélet  általános  kiindulásában  is  van  valaminő 
karakterisztikus  hiány:  az  a  törekvés,  mely  az  élő  lényben  quasi 
imperialisztikus  mozzanatot  képvisel,  nem  más,  mint  az  akarat 
maga,  s  igy  az  elmélet  sem  más,  mint  az  akaratpszichológia  ál- 
talában, melynek  világos  tétele,  hogy  az  amit  reflexiótlanul  aka- 
runk, amidőn  megvalósítani  akarunk  « valamit)),  az  nem  vala- 
mely világosabb  előreszabott  keret,  hanem  épen  csak  egy  irány. 
Minden  akciónkban  megvan  az  akarat  ama  reflexiótlansága, 
mely  nem  ismer  keretet,  határt,  hanem  épen  valaminő  szertelen- 
ségét, erős  akaratprojiciálódást  érez.  Az  imperializmus  ama 
pszichológiájában  ki  fog  domborodni  valaminő  általános  emberi 
(az  akaratpszichológia),  holott  követeinők,  elemezzen  ki  vala- 
minő imperialista  nóvumot,  azaz  specifikumot.  S  ez  csak  a  kor 
és  helykülönbségek  alapján  lehetséges. 

Összefoglaljuk  tehát  a  módszerről  közölt  megjegyzésein- 
ket. A  fenti  felfogások,  avagy  elméletek  pozitív  értéke  abban 
van,  hogy  érdekes  párhuzamokat  engednek  meg,  tehát  csak 
szempontok,  melyekből  általánosítani  lehet.  Csak  azt  érzi  ki, 
hogy  az  imperializmus  térbeli  nagyságot,1)  növekedést,  expanziót 
jelent,  korlátokat  leront,  ujabb  kapcsolódást  eredményez.  így 
lesznek  olyanok,  «modernek»,  kiknek  gyakorlati  filozófiájuk  im- 
perialista, mert  azt  hiszik,  ezzel  egy  ujabb  partikularista-ellenes 
áramlatot  indítanak. 

A  genetikus  összefüggések  kutatása  áz  előbbivel  szemben 
alapvetőnek  tekintendő;  e  módszer  lényege:  1.  egy  egységes  kort 
vizsgál  minden  árnyalatával;  2.  egy  egységes  kultúrát  sajátszerű- 
ségeivel; 3.  egy  kontinuitást  összefüggéseivel.  Ez  alapon  kísérel- 
tük meg  már  eddig  is  vizsgálni  a  német  imperializmus  jelenségeit. 

*)  Erről  még  körvonalozni  fogunk  egy  ujabb  elméletet. 

II. 

Az  első  expanzív  állani  az  angol  volt,  melynek  sajátossága 
helyzetéből  jórészt  megmagyarázható.  Expanzivitása  Seeley  sze- 
rint a  nemzeti  történelem  lényeges  jellemvonása  (neceásary  to 
national  life),  bár  a  népesség  terjeszkedése  semmikép  sem  a  túl- 
szaporodás  jelenségeiből  vezethető  le.  Az  első  imperialista  gon- 
dolatok hazája,  sajátságos,  egy  állam,  mely  távol  áll  a  túlnépe- 
sedés pszichikai  képétől.  Seeley  ugy  irja  le  az  angol  expanziót, 
mint  egyének  laza  szétszóródását  a  Föld  minden  pontjára, 
mellyel  szemben  az  állam  teljesen  közömbös,  s  a  kereskedelem 
jelentőségét  is  csak  későn  veszi  tekintetbe,  amikor  maga  az  állam 
is  terjeszkedő  lesz. 

Olaszországban  ma  fordítva;  nem  az  állam  és  kereskede- 
lem centrifugális  tendenciájából  áll  elő  az  imperialista  irány, 
hanem  a  lakoság  túlságos  növekedéséből,  helyesebben  a  túlnépe- 
sedésből; mert  túlnépesedésről  nem  mindig  azért  szólunk,  mert 
a  lakosság  szaporodási  aránya  túlságos  nagy  és  bőséges,  mert  az 
olasz  föld  aránylag  szük  és  szegény.  Az  olasz  nép  expanzív,  mert 
ipara,  kőszene  nincs;  imperializmusa  is  más  forrásból  táplálko- 
zik, mint  az  angol,  mint  találóan  mondottuk,  az  olasz  imperia- 
lizmus ((fegyveres  kivándorlás))  (Rocco). 

Látjuk,  hogy  az  imperializmus  1.  szoros  kapcsolatban  van 
az  ország  természetes  fejlődési  feltételeivel,  2.  koronkint  és  or- 
szágonkint  változik  tartalma  és  intenzivitása.  Az  angol  imperia- 
lizmusról érdekes  tanulmányokat  közöl  a  brüsszeli  uj  egyetem 
tanára,  Hennebicq,  közvetlen  a  háború  előtt  megirt  munkájában; 
gondosan  elkülöníti  az  angol  imperializmust  más  nemzetekétőL 
Ő  is  beszél  egy  hatalomvágyról,  une  idée  de  domination,  de  mo- 
dernebb értelemben,  kevésbbé  általánosítva.  Az  imperializmust 
legkifejlettebb  stádiumban  Angliában  találjuk  meg,  s  ezért  leg- 
helyesebb, ha  legelőbb  ennek  sajátosságait  figyeljük  meg,  de 
aztán  ügyelnünk  kell  a  korai  túláltalánosítás  elkerülésére. 

Hennebicq  az  angol  imperializmustól  mindenekelőtt  elkülö- 
níti az  oroszt:  impérialisme  agraire;  majd  a  németet,  amelynek 
a  belga  iró  e  nevet  adja:  impérialisme  militaire.  Az  olasz,  kissé 
érthetetlenül:  impérialisme  spéculative,  sőt  van  belga  imperializ- 
mus is,  egy  sajátszerű  eszme,   mely  mindenkép  contradictio  in 

adjectonak  látszik:  imperialisme  pacifique.  Békés  imperializmus, 
amely  inkább  morális  kategóriája  egy  lemondó  világnézetnek, 
egy  kis  nép  fájdalmának,  mint  modern,  erős,  magabizó  imperia- 
lizmus. Az  Egyesült  Államok  törekvéseit  jólhangzó  névvel  jelöli: 
impérialisme  ouvrier.  Végül,  hangsúlyozván  (mint  Kautsky),  hogy 
valamennyi  voltakép  ((kapitalista  imperializmus)),  az  angol  im- 
perializmust összefogó  kifejezésben  nem  határozza  meg. 

Az  imperializmus,  mint  tudatossá  vált  társadalompszicho- 
lógiai alakulat,  uj,  de  sajátos,  mily  gyorsan  tudott  népiessé  válni; 
elég  husz-harminc  esztendő,  igen  rövid  idő  egy  nemzet  életében, 
és  már  mindenki  megérti  azokat  az  eszméket,  melyek  az  imperia- 
lizmusnak kezdetben  homályos,  mélyen  homályos  gótikus  temp- 
lomában rejtőznek.  Ha  a  XIX.  század  közepét  nézzük,  még  Ang- 
liában sem  érti  meg  a  polgárság,  sőt  még  amaz  éles  elméjű  poli- 
tikus sem,  Gladstone,  ki  oly  tipikusan  egyesíti  magába  a  század 
angolját.  Ellenlábasa  Disraeli  már  vérbeli  imperialista;  már  kez- 
detben mint  iró,  romantikus  fantáziájával  oly  sajátságos  módon 
száguld  el  a  Kelet  széles,  napsugaras  tájaira,  honnan  oly  ragyogó 
színeket,  oly  orientális  elánt  hoz  be  az  irodalomba  s  később  a 
klubéletbe  is.  Mint  premier  előtt  oly  természetes,  hogy  az  egész 
világot  a  Thames  partról  lehet  a  legcélszerűbben  kormányozni. 
Egyedül  innen  nincsenek  távolságok;  a  tenger  mozgékony  felü 
létén  könnyedén  juthatunk  el  a  Föld  bármely  pontjához:  India 
300  millió  lakosával  Londonból  kormányozta  tik,  ami  oly  termé- 
szetes; természetes  ma  egy  sajátos  pszichében.  Disraeli  a  távol- 
ságot nem  ismerő  államférfiú  meggyőzően  hangsúlyozta  kortár- 
sainak: But,  Mylords,  the  key  of  India  is  not  Herat  or  Candahar, 
the  key  of  India  is  London.  Sőt  nemcsak  India  «kulcsa»  London, 
hanem  egy  világrendszeré,  melynek  politikai  gondolata  —  a  tá- 
volság nem  ismerése.  «Mi  ma  ötszázezer  négyzetkilométeres 
ország?»  kérdezi  már  a  német  Naumann  is;  «egyetlen  napi  utlá 
vált.»  A  térbeli  nagyság  uj  fogalma  az,  mely  valóban  uj  szellemi 
alakulatként  tűnik  fel  az  imperializmus  felszínén.  Cecil  Rodestól 
származik  a  mondás:  «Ma  földrészekben  gondolkodunk. »  Az  im- 
perializmus lényegébe  mutat. 

III. 

A  középkornak  tipikus  sajátszerűsége  a  helyhez  kötöttség, 
az  uj  kornak  pedig  a  mozgékonyság.  Amint  a  középkor  nem 
ismerte  a  tudományfejlődés  tágasságát  s  véleményei  egy  meg- 
szilárdult tömbben  gyökereztek,  a  hagyomány-tekintély  forrá- 
sain, ugy  nem  ismerte  a  földtől  való  elszakadás  gondolatát  sem. 
Nézetei,  ugy  mint  társadalmi  intézményei  hasonlatosak  egy-egy 
geológiai  masszivumhoz,  mely  mereven  áll  a  körülötte  mozgó 
felület  közepette.  Gondoljunk  a  bizantinizmusra,  mely  a  szoká- 
sok, hagyományok,  a  világnézet  merev  masszívuma.  A  középkor- 
nak e  lerögzöttsége  párhuzamos  egy  pszichikai  sajátszerűséggel, 
melynek  egyelőre  bizonytalan  nevet  adhatunk,  de  majd  egy 
rendkívüli  különbség  nyomán  megjelölhetjük  lényegét. 

A  középkor  városai  homályos,  szük,  tömötten  beépített  terü- 
letek. Utcák  helyett  úgyszólván  folyosók;  lakások  helyett  úgy- 
szólván mély  pinceboltozatok;  a  napfény,  szabadság,  mozgás  kü- 
lönös ellentéte. 

Ez  a  partikularizmus  hazája,  ama  elzárkózás  szelleméé, 
melyből  oly  sokat  örökölt  az  újkor.  De  ez  sokféle  haladás,  hatal- 
mas kulturmunka  tűzhelye  is.  Anatole  Francé  finom  iróniával,  de 
szellemesen  állítja  szembe  a  várost  és  a  háborút.  Ez  utóbbi  szüli 
a  várost,  a  városi  életet,  azt  a  finom  urbanitást,  mely  nélkül  ért- 
hetetlen modern  kultúránk.  «Az  emberiségnek  a  háború  volt  a 
nagy  nevelőmestere;  általa  sajátították  el  mindazokat  az  erénye- 
ket, melyek  megalapítják  és  fentartják  a  városokat .  .  .  Aznap, 
amelyen  néhány  pásztor  összehengerített  egy  csomó  sziklatöm- 
böt, hogy  fal  gyanánt  szolgáljon,  mely  mögött  megvédjék  asszo- 
nyaikat és  barmaikat:  az  első  emberi  társadalom  meg  volt  ala- 
pítva és  a  művészetek  haladásának  biztosítva, volt  a  sorsa.  Az  a 
nagy  jótétemény,  melyet  élvezünk,  a  haza,  a  város,  az  a  felséges 
valami,  amit  a  rómaiak  az  istenek  fölé  helyezve  imádtak,  az  Urbs, 
a  háború  leánya. »  A  múltnak  eme  finom  visszaérzése  minden 
történeti  lazasága  mellett  a  fődologban  eléggé  szemléletes.  A  város 
egy  bekerített  békekultura. 

De  boldogok  is  azok  az  idők,  amidőn  egy  nagy  fal  elég 
védelmül  szolgált,  amidőn  büszke,  erős  seregek  vagy  hordák 
visszapattantak  e  primitív  védőburoktól. 

Egyszersmind  a  város  fejleszté  ki  a  helyhezrögzöttség  sajá- 
tos formáit,  a  helyi  emlékek  kultuszát,  a  helyi,  megkötött  művé- 
szetet, a  dómot,  a  művészi  kutat,  mely  nem  rabolható  el,  szem- 
ben a  könnyen  megfosztható  aranyserlegek,  vázák  tömegével, 
melyek  vándorló  javak,  s  a  hatalom  útját  követik.  A  város  maga 
lakóhely,  műemlék,  munkahely,  jövedelemforrás,  az  élet  inte- 
gráns része,  hogyne  ragaszkodtak  volna  hozzá?  A  partikulariz- 
mus  akkor  társadalom-biológiai  mozzanat. 

Amikor  a  keresztes-hadak  a  Kelet  misztikus  távolába  hatol- 
nak, ennek  a  középkornak  vége.  Megismerik  a  modern  kultúra 
első  elemét,  a.  távolságot,  azt  a  térbeli  messzeséget,  melynek  szem- 
léletes képe  a  középkor  előtt  teljességgel  ismeretlen  volt.  Az  im- 
perializmus már  hatalmas  földrajzi  kultúrát  talál  maga  előtt, 
mely  párosul  a  modern  közlekedésrendszer  kialakulásával.  Mikor 
a  vasút  korszaka  kezdődik,  megalakul  a  modern  imperializmus 
alapformája  is. 

Azaz  már  előbb  a  hajós  népeknél  kezdődött  ez  a  pszichikai 
elváltozás,  kivált  a  portugálnál  és  az  angolnál,  melyek  a  világ- 
bejáró generációk  első  nyomait  fektetik  le.  A  hajós  a  középkor- 
ban nem  ismerte  a  végtelen  messzeséget,  hanem  «félt»  tőle.  Azon- 
nal látni  fogjuk  a  pszichológiai  okát  is.  Columbus  hajósai  még 
föllázadtak;  a  távolság  misztikuma  akkor  még  eleven  pszichikai 
valóság.  Később  minden  megszűnik:  a  helyi  megkötöttséget  föl- 
váltja egy  uj  szellemi  állapot:  a  nagytérüség.  Ez'a  fogalom,  mely- 
nek első  felvetője  (<(Grossráumigkeit»)  a  modern  emberföldrajz, 
s  alig  hisszük,  hogy  sokkal  régebben  Ratzelnél,  igen  érdekes 
szempontot  vet  fel,  de  magyarázatára  nem  képes.  Az  úgynevezett 
tércsalódásokból  indulva  ki,  sok  példában  igazolja,  hogy  a  min- 
dennapi ember  a  távolságokat  annál  kisebbre  értékeli,  minél  tá- 
volabb állnak  környezetétől.  Bizonyos  érdeklődés-zónák  külön- 
bözhetők  meg  nála,  melyben  a  legtávolabbiak  aránytalanul 
kicsinnyé  zsugorodnak  össze.  Már  most  aszerint,  hogy  minő  ama 
legbelső  zóna,  vannak  kistérü  és  nagytérü  emberek,  fajok,  tár- 
sadalmak. 

A  középkorban  uralkodó  a  «kistérüség»,  az  a  szűk  látókör, 
felfogás,  mely  hihetetlen  szűkké  tette  térszemléletüket,  de  gon- 
dolkodásukat is.  A  nyelv,  mely  hűséges  követője  és  tolmácsa 
minden  kulturális  áramlatnak,  itt  is  pontosan  megőrzötl  egy  régi 
gondolatol,  amidőn  « szűklátókörű »  emberekről,  avagy  valakinek 

(íszükkörü))  gondolkodásáról  beszél.  Mindig  kiváltak  a  fejedel- 
mek s  a  fejedelem  környezetében  tartózkodók,  kiknél  uralkodó 
a  nagyobbtérüség*  ezért  a  fejedelemcsalád  maga  gyakran  idegen. 

Az  újkor  egy  kulturális  állapotra,  a  középkori  társadalom 
partikuláris,  «kistérü»  rendszerére  ráépíti  a  modern  állam  nagy- 
térüségét.  De  nem  minden  küzdelem  nélkül.  íme  egy  példa.  Ang- 
liában a  hajós  nép  már  kifejezetten  nagytérü  gondolkozású;  az 
állam  még  középkorian  kistérü.  Sajátságos,  s  erre  élesen  mutat 
reá  Seeley  anélkül,  hogy  okát  adni  képes  volna,  hogy  az  angol 
kereskedő-hajós  nép  tanította  meg  az  államot  az  « állami  felada- 
tokra)), azaz  a  világfeladatokra,  elsősorban  a  hajóhad  fejlesztésé- 
nek értelmére,  szükségére.  Itt  tehát  a  társadalom  bizonyos  réte- 
gének fejlődése  előzte  meg  az  állam  központi  szerveinek  fej- 
lődését. 

Ma  is  megvan  az  ellentét:  az  agrárius  rétegek  mindig  kis- 
térübbek,  az  ipari-merkantilis,  főkép  a  bankrétegek  nagytérnek,  i 
Nélkülük  az  imperializmus  nem  képzelhető. 

Sajátságos  ellentét  Németországban;  itt  a  kezdetben,  Bis- 
marck korában  a  társadalom  egyes  elemei  nagytérüek,  s  a  gyar- 
matfejlesztést követelik;  majd  II.  Vilmos  korában  s  valószínűleg 
főkép  általa,  az  állam  maga  nagytérü  s  a  flottafejlesztést  követeli, 
a  társadalom  nagy  tömege  viszont  még  partikularisztikus-közép- 
kori,  azaz  kisvárosi. 

A  nagytérüség  az  az  elem,  mely  a  modernséggel  elválaszt- 
hatatlanul össze  van  kötve;  a  nagyváros  modernebb,  világfel- 
fogást teremtő;  a  «kisvárosiasság))  ma  is  elzárkózást,  de  egyszer- 
smind elmaradást  jelent. 

Adjuk  végre  e  jelenségeknek  rövid  pszichológiai  magyará- 
zatát. A  közműveltség  állása  s  az  egyéni  képzettségtől  függ  az, 
hogy  minő  ((látókörünk))  van;  gyakran  a  vagyontól,  hogy  minő 
utazásokat  tehetünk.  Minden  egyénnek  eszerint  van  egy  bizonyos 
tágasságu  akciószférája,  melyet  természetes  környezetének  tart. 
Ez  akciószféra  lehet  kicsiny  vagy  nagyobb;  mindig  aszerint, 
minő  természetes  összefüggést  látunk  vagy  érzünk  azok  között 
a  tények  között,  melyeket  a  környezetünk  fogalmába  csoportosí- 
tunk. Érezzük,  hogy  függők  vagyunk  a  környezetünktől  s  igy 
hatni  is  akarunk  arra.  Életem  maga  nem  más,  mint  akció,  hogy 
magamnak  kedvező  környezetet  biztosítsak,  de  nem  gyermeki 
függésben  környezetemtől,  hanem  ugy,  hogy  magam  alakítom 

át  azt  érdekeim  szerint.  E  környezet,  melytől  függök  s  melyre 
behatok,  különböző  tág.  Ami  azon  túl  van,  rám  nézve  « idegen 

A  modern  kultúra,  különösen  a  közgazdaságtan,  tudatossá 
tette  a  világ-összefüggéseket.  Lényegesen  emelkedett  a  nagytérü- 
ség:  általánossá  lett  a  társadalomban,  hogy  nem  élünk  izolálva, 
mint  a  középkorban,  hanem  hatalmas  világorganizmusok  ver- 
senyző csoportjaiban.  A  nagytérüség  kiterjedt  az  egész  Glóbusra, 
környezetünk,  belső  akciószféránk,  érdeklődésünk  határtalanul 
megtágult.  Ezzel  a  modern  szellemi  állapottal,  a  nagytérüséggel, 
avagy  mondjuk  a  nagykörnyezetüséggel  indul  meg  a  modern  im- 
perializmus. Az  ((expanzió))  fogalma  erre  a  kulturhistóriai  átala- 
kulásra mutat. 

IV. 

Az  imperializmus  meghatározása  az  előadott  gondolatmenet 
^lapján  nem  más,  mint  egy  kulturális  fejlődésproduktum,  a  nagy- 
térüség tényleges  társadalom-pszichológiai  túlsúlya  egy,  főkép 
közgazdasági  világösszefüggés  szemléletes  képe  által  támogatva, 
azaz  röviden  környezetünk,  akciószféránk  nagytérüsége. 

Térjünk  ezekután  vissza,  hogy  egy-két  példában  szemlél- 
hessük e  felfogás  végső  küzdelmeit  a  műveltebb  államokban. 
Említettük,  hogy  a  nyolcvanas  években  az  imperializmus  nem 
volt  népszerű  még  Angliában  sem.  Disraelit,  ki  oly  ügyesen  tudta 
megszerezni  Anglia  számára  Egyptomot,  gyakran  túlszárnyalta 
a  derék  Gladstone  a  maga  szilárd  érveivel,  morális  fogalmaival, 
a  kisebb  Anglia  eszméjével;  igaz,  hogy  fantáziája  nem  volt  gaz- 
dag, s  hogy  sokra  becsülte  a  logikát  s  az  ékesszólás  érzelmi  hatá- 
sait. Anglia  miniszterelnökét  emiatt  a  gyakorlatias  Bismarck 
gyakran  említette  igy:  der  Herr  Professor. 

Angliában  az  imperializmus  csak  a  kormány  egyik  töre- 
dékéé, nem  pedig  a  polgárságé;  általános  azonban,  hogy  az  im- 
perializmus ekkor  felülről  terjed  lefelé;  eszméi  egyenesen  nép- 
szerűtlenek, a  társadalom  vagy  nem  ismeri,  vagy  gyűlöli.  Sőt  kez- 
detben csak  dinasztikus.  így  az  orosz  terjeszkedés  eszméje  csak 
a  dinasztiáé  és  nevelt  bürokráciájáé  (Zimmermann),  amint 
II.  Vilmos  császár  flottaprogrammja  is  kezdetben  csak  az  övé  és 
nem  a  nemzeté.  A  flottaköltségvetést  kezdetben  kevesebb  vitális 
figyelemmel  tárgyalták,  mint  akár  egy  javaslatol,  mely  ötkilo- 
méteres  vicinális  építéséről  szól  Berlin  és  Steglitz  között 

így  volt  Angliában  is.  Minden  megváltozott  azonban  a 
kilencvenes  években.  «Ha  az  angolok  remegtek,  hallgatván 
Chamberlaint,  csak  azért  volt,  mert  egészen  hangosan  mondotta 
azokat,  amiket  Nagybritannia  minden  lakója  gondolt,  egész  hal- 
kan: azt,  hogy  az  angol  a  világ  első  népe»  (Hennebicq).  Most  lett 
népszerű  uj  tartalmában  az  eszme  aRule  Britanniai 

Ugyanez  az  érzés  van  meg  ma  már  Amerikában  is;  fejlesz- 
tik a  flottát.  Kitűnő  irójuk,  Mahan  már  megrajzolta  egy  amerikai 
tengeri  uralom  kilátásait.  Bár  tüntet  valósággal  angol  szimpátiá- 
jával, véletlenül  egy  helyen  elirja  magát  (s  alig  értjük,  ki  ellen 
szólna,  ha  nem  az  angol  ellen) :  «Aligha  tételezhetjük  fel,  hogy 
a  tengeren  valaha  újból  egy  nemzet  uralkodjék.))  Mindenekelőtt 
a  Panama-csatorna  fogja  siettetni  a  kérdés  föltevését.  A  yankee 
nem  kételkedik,  hogy  az  amerikai  ipar  az  uj  világhatalom,  melyei 
csak  győzelemmel  dobhat  bele  a  fejlődésbe.  aAmerica  runs  the 
globe»;  be  fogja  járni  a  világot.  Mivel  utja  a  tenger,  vagy  tengeri 
szövetségese  Angliának,  mint  most,  vagy  ellenfele,  mint  Német- 
ország, s  akkor  Anglia  körül  erősebb  lövészárkok  húzódnak  a 
tengeren. 

A  németeknél  az  imperializmust  egyenesen  a  háborús  világ- 
politikai összefüggés  látása  fejleszti.  A  német  minden  népnél 
partikularisztikusabb  ma  is,  kistérü  felfogású,  kisvárosias;  a  mult 
elzárkózó  idők  idők  nyomát  örökölte  az  ifjú  nemzedék  zöme  is, 
amiért  történészek,  mint  Delbrück,  avagy  államférfiak,  igy  Bülow1) 
sokat  panaszkodnak.  Ez  a  «Sondergeist»  alighanem  gyökeresen 
eltűnik  a  mai  háborúban.  A  háború  előtt  azonban  az  imperializ- 
must már  ugy  fogták  fel,  mint  valaminő  angol  specifikumot. 

Lamprecht  1906-ban  hosszabb  fejtegetések  után  a  modern 
államok  ipari-export  jellegét  megvilágítva,  mint  valaminő  uj, 
angol  viszonyokból  fakadó  eszmét  fejtegeti  «az  úgynevezett  im- 
perializmust)), bár  ekkor  Bülow  kancellár  kora  a  német  gyarmat- 
politikával már  régen  virágzásban  volt.  Lamprecht  is  beszélni 
kezd  «a  hatalom  és  a  siker  kultuszáról)),  mely  a  német  birodalom- 
ban növekvőben  van;  szerinte  azonban  ez  «a  szabad  vállalkozás 
egész  korának  ismertető  jele.»2)  Majd  kapcsolatba  hozza  ismert 

*)  Különösen  érdekes  Deuíscher  Sondergeist  im  neuen  Deutschen  Reiche 
c.  fej.  Bülow  herceg  kitűnő  jellemzésében  1914.  megjelent  munkájában: 
„Deutsche  Politik".  (Deutschland  unter  Kaiser  Wilhelm  II.  1—136.) 

2)  Zur  jüngsten  deutschen  Vergangenheit,  II.  köt.  2.  rész.  607.  1. 

elméletével,  mely  szerint  az  utolsó  korszak  alaphangulata,  lelki 
struktúrájának  bázisa  a  ((szubjektivizmus. »  Lamprecht  szerint 
ma  egy  ((ökonómiai  szubjektivizmust))  látunk,  mely  ujabban 
((kereskedőibb,  kapitalistább))  lett.  A  hatalom  ama  kultuszába 
«racionális  elem  hatolt.)) 

Nemcsak  a  társadalom  változott  át,  hanem  az  állam  is. 
«A  birodalom  lényegében  még  agrárius-autarkikus  módon  alapít- 
tatott; fejlődési  iránya  ellenben  a  nyolcvanas  években  ipari- 
expanziv  lett.» 

Mindebből  nem  nehéz  következtetni,  hogy  Németország- 
ban a  kifejlődő  imperializmus  természetes  alapon,  belülről  ala- 
kul ki,  bár  tudatosság  nélkül.  A  mai  átlagnémet  előtt  azonban 
tudatossá  lettek  a  világpolitikai  perspektívák,  s  ha  az  Emden- 
vagy  a  flottakérdésről  van  szó,  már  világosan  látja,  hogy  érdeké- 
ről van  szó,  egy  hatalomkomplexumról,  melynek  a  német  áll  a 
középpontjában  s  melyet  ma  ugy  neveznek:  «Weltwirtschaft», 
egy  kitágulása  a  ((nemzeti»  gazdaságnak,  a  «Volkswirtsehaft))- 
nak  és  pedig  ugy,  hogy  amannak  ez  áll  a  középpontjában. 

Egy  kifejlett  hálózata  alakult  ki  igy  az  imperialista  álla- 
moknak: az  orosz,  a  német,  az  angol,  az  amerikai.  Mindenik  éle- 
tében van  valaminő  vágy,  végigszáguldani  a  földön,  «to  run  the 
globe.))  Kialakult  mindenik  államban  egy  uj  kor,  egy  uj  állam  is, 
mely  államilag  szervezett  harcba  indul  a  világjövedelemért.  Azaz 
az  uj  imperialista  kor  közgazdasági  irányú  összeütközés  nagyobb 
jövedelemért,  erőkészletért,  a  forrásokért:  egy  világverseny  kora. 

V. 

A  világversenynek  kétféle  modern  faja  van,  a  háború  és  a 
«nemzeti))  gazdasági  verseny;  e  kettő  összefüggésével  említünk 
fel  néhány  jellemző  adalékot.  A  Föld,  mint  említettük,  kicsiny 
lett;  a  közlekedés  bámulatos  könnyűsége,  kényelme  és  olcsósága 
ma  egymás  közelébe  hozta  a  különböző  társadalmakat,  államo- 
kat. Ötven  évvel  ezelőtt  a  leghihetetlenebb  dolgok  közé  sorolták 
volna,  hogy  az  orosz  és  japán  háborút  visel.  Államok,  még  a  leg- 
messzebbek  is  quasi  egymás  mellé  jutottak,  egyik  a  másikba  üt- 
között; sőt  ez  összeütközést  semmi  jobban  elő  nem  segítette, 
mint  az  áruforgalom,  a  nemzetközi  csere.    Vasutakat  építettek 

ennek  lebonyolítására  s  rajtuk  rövid  idő  múlva  valami  mást, 
katonát  szállítottak.  A  mai  verseny  a  modern  közlekedés  függ- 
vénye. 

Az  ellentétek  gyorsulása  következett  be;  különösen  érdekes 
módon  a  gyarmatpolitikában.  A  közlekedésben  két  tényező  van 
együtt:  a  tér  és  az  idő,  a  közelség  és  a  gyorsaság.  Ez  utóbbi  pedig 
különösen  a  mi  korunk  találmánya,  mely  behatolt  a  gyarmat- 
kérdés megoldásába. 

Másfél  századdal  ezelőtt  a  gyarmatok  egyszerűen  jövedel- 
met hajtó  üzletek.  Kalandorok,  kereskedelmi  társaság  emberei 
hatolnak  szét;  Indiát  azok  szerzik  meg,  kincseket  harácsolva 
össze.  Mint  meggazdagodott  «nábob»-ok  térvén  haza,  gyakran 
törvényszék  előtt  kell  igazolniok  magukat.  A  gyarmatok  egy- 
szerűen kincsesládák,  melyekből  kiki  merít  annyit,  amennyit  tud. 
Ezért  a  gyarmat  ekkor  még  nem  állami  feladat.  Mint  Turgot 
mondá:  olyanok,  mint  gyümölcs  a  fán;  ha  megérnek,  leszakad- 
nak. Ezért  nem  érdemes  őket  fejleszteni.  Majd  észrevették,  hogy 
ezeket  az  elszakadt  gyarmatokat  —  ha  az  anyaország  nem  gon- 
dolt többé  velük  —  rögtön  felkarolja  egy  idegen  hatalom.  Mikor 
a  XIX.  század  elején  a  spanyol-délamerikai  gyarmatok  elszakad- 
nak, rögtön  ráveti  magát  a  még  ifjú  Unió  és  mereven  szembe- 
szegi Európával  a  Monroe  elvet. 

Tisztán  kereskedelmi  szempontból  a  gyarmatokban  csak  a 
momentán  jövedelemértéket  látták.  A  mult  század  végén  már 
más  szempontból  Ítéltek.  Lecky,  a  történetíró  még  ma  is  gyakran 
említett  előadásában  (1893)  azt  fejtegette,  hogy  a  gyarmat  nem 
a  kereskedőé,  hanem  a  nemzeté,  s  nem  a  jövedelem  adja  meg 
értéküket,  hanem  a  jövő,  mely  előttük  áll.  Majd  Chamberlain, 
a  birminghami  szeggyáros,  később  mint  miniszter,  a  legvilágo- 
sabban áttekintett  rendszerré  készült  azokat  fejleszteni,  melyben 
egy  nagy  szövetségnek  csupán  gazdasági  vezérállama  az  anya- 
ország, de  látható  előnyökkel. 

(Ugyanúgy  ma  Naumann  szintén  egy  «német  világszövet- 
ségről)) beszél,  melynek  vezető  főállama  a  Középeurópává  szélese- 
dett Németország.) 

Miután  azt  tapasztalták,  hogyha  valamely  gyarmat  vagy 
terület  önállósul,  nem  egy  szabadon  lebegő  uj  bolygóvá  válik, 
hanem  egy  idegen  bolygórendszer  vonzószférájába  jut,  megindul 
a  verseny  minden  jövendő  gyarmatért  —  egy  sajátos  verseny, 

mely  minden  értéktől  függetlenül  azért  annektál,  hogy  má& 
államé  ne  legyen.  E  sajátos  verseny-expanzió  viszi  Angliát  Afga- 
nisztánba, Tibetbe,  hogy  másé  ne  legyen.  Egy  «felföld-imperia- 
lizmus»  ez,  melynek  sajátosságára  Hennebicq  mutatott  rá.  A 
Szaharái  sivatagra  sincsen  Franciaországnak  szüksége,  de  mint 
szükséges  hátterületre,  Hinterlandra,  mint  támasztékra  ráteszi 
a  kezét,  nehogy  az  angol  vagy  az  olasz  oda  terjessze  ki  birtokát. 

Ugyanígy  várhatjuk,  hogy  midőn  a  Bagdad-környék  tény- 
leges gazdasági  értéket  nyer,  a  sivár  örmény-iráni  felföldért  is 
erősebb  küzdelem  indul  meg;  azaz  minden  uj  terület,  már  ha 
nem  értékes  is  gazdaságilag,  egy  sajátos  pozició-értéket  jelent. 

Az  államok  sietnek  egymás  ellen,  mert  a  versenyben  ma 
fő  a  gyorsaság,  s  a  modern  gazdaságban  is,  miként  a  sztratégiá- 
ban  gyakran  az  győz,  aki,  midőn  az  akciók  megindulnak,  már 
a  helyszinen  van.  A  modern  expanziónak  ez  a  jellege,  ez  a  mo- 
dern versenyé  is.  Mivel  kapcsolatba  hoztuk  az  imperializmust  a 
világversennyel,  látjuk,  hogy  szorosabb  értelemben  csak  egy 
modern  versenyből  érthető  meg  amaz  expanzió,  mely  a  modern 
imperializmus  magyarázatául  felhozható.  Tehát  nem  minden- 
nemű expanzió.  A  modern  imperialista  psziché  is  sajátos  értelem- 
ben expanzív  psziché;  hasonlítsuk  össze  a  régebbi  állami  terjesz- 
kedéssel és  látni  fogjuk,  minő  más  tényezők  irányították,  nem 
pedig  egy  már  előre  preformált  expanzív  psziché. 

Csak  két  állam  van,  mely  a  szó  régibb  értelmében  terjesz- 
kedés utján  fejlődött  modern,  imperialista  állammá.  Az  egyik 
Oroszország,  mely  a  moszkvai  nagyfejedelemségből  fejlődve,  a 
legutolsó  évtizedig  terjeszkedik;  mert  sehol  nem  talált  maga 
előtt  határokat,  szétomlik  egy  óriási,  félüres  területen,  az  eurá- 
zsiai  nagy  belső  rónán.  Ha  olvasni  akarjuk,  minő  nehéz  katonai- 
lag megállani  egy  steppés  vidéken,  olvassuk  el  azokat  a  leíráso- 
kat, melyek  ((Középázsia  Moltkéja»,  Kaufmann  orosz  generális 
előnyomulását  szükségessé  tették.  Ha  nincs  szó  terjeszkedő  vágy- 
ról, ha  hiányzik  egy  expanzív  psziché,  szükségessé  válik  az  a 
folyamat,  melyet  egy  orosz  történelemiró  a  ((határok  utáni  lihe- 
gésként»  jellemzett. 

A  másik  állam  Anglia,  mely  egy  szigeten  nő  kereskedelmi 
állammá,  midőn,  először  szigorúan  kereskedelmi  célokkal,  végig- 
járja a  világtengert,  szintén  üres,  kiaknázható  területekre  talál, 
melyeknek  meghódítása  —  még  Indiát  sem  véve  ki,  mely  egy 

kereskedelmi  társaság  erejével  megszerezhető  —  lényeges  katonai 
erőfeszítésbe  nem  kerül.  Anglia  is  keresi  a  határokat,  de  ezt  — 
tengeren  —  csak  egy  másik  állam  hasonló  erős  hajóhadában 
találhatta  meg.  így  valóban  «the  british  empire  is  the  gift  of  sea 
power»;  adomány,  ahol  a  természet  adományozott  s  az  ember 
követte  a  természet  útjait. 

A  két  expanzív  állam,  melynek  imperializmusát  a  leggyak- 
rabban halljuk  «expanziv  szelleméből))  magyarázni,  terjeszkedő 
ugyan,  de  terjeszkedése  alig  más,  mint  földrajzi  és  politikai  kere- 
tek kitöltése  s  nem  irható  egy  speciálisan  éber  állami  expanzivi- 
tás  számlájára.  így  ha  minden  imperializmust  egy  speciális 
expanzív  szellemből  óhajtunk  levezetni,  látjuk,  igen  fontos  ténye- 
ket nem  magyarázunk  meg,  avagy  magyarázatunk  azért  sikerül, 
mert  feltétlen  magyarázni  akarunk  azzal,  amink  van. 

Leszögezhetjük  a  megállapított  igazságok,  tények,  szempon- 
tok egyikét-másikát,  melyeket  kiemeltünk;  az  imperializmus  spe- 
ciális modern  versenyforma,  mely  különbözik  ama  történeti  talaj 
szerint,  amiből  kiindul.  Expanzív,  mert  egy  nagytérüség  kultúrá- 
ján épül  fel;  lehetővé  válik  a  modern  nagy  forgalom  és  az  utak 
kiépülésével  s  igy  hozzátehetjük  aszerint,  hogy  az  utak  mifélék, 
lényegében  kétféle  imperializmust  különböztethetünk  meg:  szá- 
razföldit és  tengerit. 

VI. 

Miután  leszögeztük  azt  is,  hogy  az  imperializmus  a  modern 
versenyforma,  mely  —  mert  verseny  —  egy  bizonyos  expanzív 
erőt  képvisel,  figyeljünk  most  a  kérdés  másik  oldalára  és  gon- 
doljuk végig,  hogy  ama  világversenynek  mi  az  alapja  bent  az 
államban. 

Versenyt  csak  akkor  lehet  vívni,  ha  előbb  megvannak  azok 
az  eszközök,  melyekkel  megvívjuk.  A  történelemből  a  legsaját- 
ságosabban  tükröződik  ki,  hogy  mindegyik  kornak  megvan  a 
maga  speciális  versenyköre,  mellyel  a  népek  nagy  harcában  meg- 
vívja a  struggle  for  life  normális  létfeltételeit.  Régebben  a  kard, 
fegyverek,  avagy  géppuskák,  és  nem  volna  helytelen  valamely 
kort  ama  jellemző  eszközéről  nevezni  el,  a  nyil  s  kard  korának, 
avagy  a  lőpor  s  a  vontcsövüek  korának.  A  legmodernebb  kornak 
versenyeszköze  az  iparcikk;  a  leghatalmasabb  imperialista  állam, 

Anglia,  a  made  in  Germany  mozgalommal,  mely  a  német  ipar- 
cikkeket tűzzel-vassal  ki  akarta  szorítani,  bebizonyította,  hogy 
ezek  a  modern  versenyeszközök  a  legveszedelmesebbek;  sőt  a 
háború  kitörésekor  volt  látható,  minő  megbontónak  találják  aa 
idegen  iparcikkek  háborúját,  a  modern  ipari  szervezeti  formák 
importját. 

Aki  ismeri  a  modern  fejlődés  gyorsaságát,  intenzitását,  aki 
szemléletes  képet  szerzett  magának  a  világvállalatok  bonyolult 
szervezetéről,  iá  modern  termelőprocesszus  finom  tagozottságá- 
ról,  érthetőnek,  sőt  természetesnek  fogja  tartani  ezt  a  verseny- 
formát, az  iparcikkek  nemzeti  háborúját;  ennek  a  történetfilo- 
zófiája érdekes  eredményekre  vezet,  s  itt  csak  egy-két  alapvető 
tényre  mutatunk  rá;  az  iparcikkek  sajátos  versenytermékek,  mert 
összefoglalnak  egy  egész  kulturális  kort,  összetömörítenek 
hosszú,  felfedező  munkálatokat.  A  technika  bámulatosan  átala- 
kította a  hadviselő  szereket,  az  iparcikkeket  azonban  még  inkább, 
mert  ezek  a  folytonosan  progresszív  emberi  ész  alkotásai,  évtize- 
dek folytonos  kísérleteinek,  feszült  figyelmének  eredményei.  A 
modern  találmányok  pedig  egyszersmind  kevés  kivétellel  mono- 
póliumok s  amint  az  ipar  fejlődése  általában  azt  bizonyítja,  hogy 
nemzeti,  területi  monopóliumok  felé  törekszik.  Németország  igy 
szerez  milliókat  elektromos  és  kémiai  iparából,  mely  monopolista 
kivitelre  dolgozik.  A  kivitel  ma  ugyanoly  verseny  tárgya,  mint 
volt  a  behozatal  a  gyarmatokból.  Azt  látjuk,  az  imperialista  álla- 
mok mind  kiviteli  államok  és  —  Oroszország  kivételével  —  mind 
ipari  államok. 

Mind  a  világversenybe  dob  valamit:  kultúrája  és  nemzeti 
vagyona  egy  részét,  s  itt  akadunk  arra,  hogy  mik  azok  az  alapok, 
melyek  az  államot  preparálják  imperialista  irányban.  Mindenütt 
a  fejlődés  valaminő  terméke  összehalmozódása,  erőkészlete  az, 
mellyel  versenyeznek.  A  verseny  alapja  egy  államilag  biztosított 
kultúrfölény. 

Anglia  uralkodni  akart  iparával.  A  XIX.  század  minden 
angol  gondolkodója  egyetért  abban,  hogy  minden  közgazdaság 
csak  nyersanyagot  termelhet  —  elvileg,  —  mert  a  tulajdonképeni 
feldolgozás,  az  amit  a  német  közgazdaságtan  Stoffveredelungnak, 
nemesítő  kikészítésnek  nevez,  csak  a  művelt  Angliában  történhet 
Egy  sajátságos  társadalompszichológiai  állapot  («a  generál  be- 
Iief»)  ez  a  század  közepének  Angliájában,  egy  vitás  gazdasági 

angol  optimizmus,  mely,  mint  Hobson  rámutatott,  bensőleg  jel- 
lemző az  angol  gazdasági  felfogásra.1) 

Végtelenül  természetesnek  tartották,  hogy  egyedül  Anglia 
lehet  a  világkereskedelem  székhelye,  the  shop  of  the  world,  s  igy 
ma  is  —  jellemző  ez  az  angol  pszichére  —  azokat  az  uj  konkur- 
renseket,  melyek  iparcikkeikkel  magában  Angliában  is  versenybe 
léptek  vele,  ugy  tekinti,  mint  betolakodókat;  sőt  alsóbbrangu 
népfajoknak  tekinti  (lower  peoples),  vad,  természeti  népeknek, 
akik  fölött  való  uralkodást  az  angol  imperializmus  Anglia  termé- 
szetes és  elvitázhatatlan  kulturális  és  politikai  jogának  tekinti. 

Németországnak  ez  az  ipari  felkészültsége  volt  az,  mely 
Angliában  sokkal  hamarabb  keltett  demonstrációkat,  mint  a 
német  flotta  kiépítése,  aminek  igen  egyszerű  pszichológiai  oka 
van.  A  hadi  felkészültség  általában  alig  ismeretes  szélesebb  kör- 
ben; másrészről  pedig  egy  modern  háború  teljes  perspektíváját 
megalkotni  nehéz.  Az  az  iparcikk  azonban,  mely  olcsóságával  s 
amellett  megfelelő  voltával  magában  Angliában  némította  el  az 
angol  cikkek  keresletét,  behatolt  széles  körökbe,  hol  extenzive 
szemlélték,  s  naponta  látták,  hogy  az  idegen  termék  verseny- 
képes, jó,  olcsó,  tökéletes.  Az  iparcikkek  háborúja  tehát  szemeink 
előtt  folyik,  s  hogy  láthatóvá  legyen  s  hogy  a  nemzeti  lelkületet 
érintse,  alkalmazták  a  «made  in  Germany»  formulát,  mely  igy 
harci  jelszóvá  lett. 

Az  imperializmus  tehát  kultúrák  harca,  a  nemzeti  kultúrák 
különböző  rendjéé,  miután  az  iparcikket  ugy  határoztuk  meg, 
hogy  az  egy  kultúrtörténet  akkumulációja.  Minden  állam  fel- 
ismeri ezt  abban  a  pillanatban,  amidőn  a  kivitel  biztosítását 
állami  ügyként  fogja  fel.  Mindenik  állam  megszervezi  ma  a  maga 
módszerét,  mellyel  megállhatja  a  helyét  a  világversenyben.  A 
konkurrensek  szembeállítják  nemcsak  embereiket,  hanem  ipari 
termelésük  egész  belső  rendszerét,  tőkéjüket,  nemzeti  sajátos- 
ságaikat. 

l)  Itt  adjuk  eredetiben  szavait,  mely  fordításban  is  már  veszítene  jelleg- 
zetességéből: „ín  England  and  indeed  throug  hont  Anglo-Saxondom  a  sort 
of  cheery  optimism  has  commonly  usurped  the  seat  of  intelligent  direction, 
a  generál  belief  in  „national  destiny",  which  cnables  us  „somehow  to  muddle 
through",  and  adwises  us  „to  do  the  best  we  can  and  not  look  too  far  ahead". 
Hobson,  Imperialism,  London,  1905.  184.  1. 

Igy  a  gazdasági  verseny,  mely  egy  kulturális  akkumuláción 
alapul,  egyszersmind  presztízskérdés  is,  mely  az  ellentétek  poli- 
tikai felfokozódását  lényegesen  elősegíti. 

E  felfogásban  az  imperialista  verseny  mindenütt  egy-egy 
sajátos  kultúra  igénybevétele  utján  indul  meg,  mely  kultúra  adja 
meg  az  egyes  államok  imperializmusának  a  jellegét.  A  modern 
kultúra  igy  valósággal  közgazdasági  alkalmazásban  van  min- 
denütt, s  igy  érthetjük,  ha  Hennebicq  és  mások  hangsúlyozzák, 
hogy  mindenütt  ((kapitalista  »  imperializmust  látunk. 

A  kulturális  alap,  melyre  ráépül  a  közgazdasági  rendszer, 
mindenütt  egy  nemzettest  kiformálásán  nyugszik.  Az  imperializ- 
mus ezért  nem  jelenti  a  kozmopolita-szabadkereskedelmi  rend- 
szer niveiláló-elmosódó  kialakulását,  sőt  a  «nemzet»  gazdasági 
különbségek  hangsulyozódását. 

Az  imperializmus  kultúrák  harca.  A  XIX.  század  történeté- 
nek lényege:  e  század  a  nemzeti  kultúrák  koncentrációja.  A  XX. 
század  csak  közgazdasági  jellegű  versenye. 

* 

Most  előttünk  áll  egy  fegyveres  küzdelem,  az  imperialista 
államok  merev  egymásra  ütközése.  Olyan  az,  mint  valaminő  ter- 
mészeti szükségesség,  azaz  ma  is  mondhatni  Napóleonnal:  la  poli- 
tique  est  la  fatalité.  A  béke,  a  XIX.  század  kultúrája  valósággal 
összehalmozta  a  háború  számára  az  erőforrásokat  és  szükségessé 
tette,  hogy  a  verseny  ilyen  és  ilyen  alakot  öltsön.  Az  elmondot- 
takból világos,  hogy  az  imperializmus,  mely  gazdasági  érdekek- 
kel áll  oly  szoros  összefüggésben,  fontos  tekintetekben  a  háború- 
nak valódi  melegágya.  Eszerint  ki  kell  korrigálnunk  azt  a  tételt, 
mely  szerint  a  háború  nem  egyéb,  mint  «a  politika  fegyveres  foly- 
tatása)). (Clauscurti.)  Hozzá  kell  tennünk,  a  modern  háború  éle- 
sen eltér  a  régi  háborúktól,  melyek  gyakran  csupán  párbajok 
nemzetek  között;  ma  nem  más,  mint  különböző  előnyök  kivívása 
a  béke  közgazdasága  számára.  A  jelen  háborús  imperializmus 
nem  egyéb,  mint  a  közgazdaság  fegyveres  folytatása;  egy  jövendő 
világgazdaság  fegyveres  előkészítése. 


Az  olasz  munkásmozgalom. 


Irta :  Szittya  Emil. 


Az  olasz  munkásmozgalom  a  köztársasági  eszme  jegyében  szüle- 
tett. A  kilencvenes  években  megjelent  «Cosmopolis»  cimü  nemzetközi 
folyóirat  irja,  hogy  Marx  Károly  sohasem  akart  tudni  az  olasz  munkás- 
mozgalomról, mert  ez  szerinte  tele  volt  Mazinistákkal,  kik  pedig,  véle- 
ménye szerint,  naiv  polgári  eszmékkel  szaturálták  az  olasz  munkás- 
mozgalmat, így  történt,  hogy  az  egész  olasz  munkásmozgalom  vezető 
nélkül  maradván,  Bakunin  hatása  alá  került,  ki  akkor  sokat  utazott 
Itáliában,  legelső  sorban  az  arisztokraták  soraiból  szedve  hiveit.  S 
ahogyan  a  Garibaldista  és  Mazinista  mozgalom  sem  indult  ki  a  nép 
köréből,  ugy  az  olasz  munkásmozgalom  is  arisztokraták,  vagy  legalább 
is  lateinerek  műve. 

Az  olasz  munkásmozgalom  egyik  legkimagaslóbb  alakja  Enrico 
Malatesta,  egy  igen  régi  olasz  nemesi  család  sarjadéka,  kinek  a  börtön 
elől  kellett  megszöknie  Olaszországból.  Angliába  került,  hol  munkásnak 
állt  be,  hogy  ezzel  is  dokumentálja  a  proletárság  iránti  szeretetét.  Mala- 
testa azonban  később,  mikor  Franciaországban  Jean  Pelutier  megala- 
kította a  szindikalista  mozgalmat, ,  áttért  ehhez  az  irányhoz,  mert  nem 
tartotta  elég  népszerűnek  az  anarkizmust,  hogy  ezzel  lehessen  a  pro- 
letárságra hatni.  E  kérdésről  szóló  «Anarkizmus  és  szindikalizmus» 
cimü  füzetét  gróf  Batthyány  Ervin  fordította  magyarra.  A  fordításból 
idézzük  a  következőket: 

«A  munkások  nagy  tömegét  kell  eszméink  számára  meghódíta- 
nunk, mert  nélkülük  sem  a  jelen  társadalmat  lerombolni,  sem  az  ujat 
felépíteni  nem  tudjuk.  De  annak  eléréséhez,  hogy  a  proletárok  tömege 
az  elnyomástól,  —  mely  alatt  szenved,  —  az  anarkia  megértéséig  emel- 

kedjék,  fejlődésre  van  szükségünk,  mely  azonban  nemcsak  a  propa- 
ganda eredménye  lehet.  A  napi  élet  nyújtotta  alkalmak  sokkal  haté- 
konyabbak minden  elméleti  fejtegetésnél,  ép  ezért  feltétlenül  részt  kell 
vennünk  a  tömeg  életében,  minden  eszközt  meg  kell  ragadni,  —  ameny- 
nyire  a  körülmények  megengedik,  —  a  forradalmi  szellem  élesztésére 
és  ezeknek  segítségével  a  tömegnek  azon  utat  megmutatni,  mely  a  fel- 
szabaduláshoz vezet* 

Világos,  hogy  erre  a  szakszervezeti  mozgalom  a  legalkalmasabb 
és  mi  helytelenül  cselekednénk,  ha  nem  foglalkoznánk  vele.  Ebben  a 
mozgalomban  a  munkásoknak  óriási  tömegét  találjuk,  kik  helyzetük 
javitásáért  küzdenek. 

Ezek  a  munkások  nem  nyugszanak  bele  a  további  elnyomatásba, 
nem  tartják  azt  igazságosnak;  remélnek  és  harcolnak. 

Ezekben  a  munkásokban  könnyen  lehet  a  kizsákmányolt  társaik 
iránti  szolidaritás  és  a  kizsákmányolók  elleni  gyűlölet  érzését  felkelteni; 
azt  az  érzést,  mely  az  embernek  ember  fölött  való  uralmát  végérvénye- 
sen megszünteti. 

Ezenkivül  —  és  ez  óriási  előny  —  a  szakszervezeti  mozgalom 
minden  szakma  munkását  előkészítheti,  hogy  forradalom  esetén  a  ter- 
melést —  minden  kormányhatalom  nélkül  —  tovább  vezessék.)) 

Az  olasz  munkásmozgalomban  már  nagyon  korán  megkezdődtek 
a  különféle  szocialista  teóriák  közötti  harcok,  melyek  közül  a  követ- 
kezőket említjük:  Bakunista,  kommunista  anarkisták,  Mazinista 
szocialisták,  Marxisták.  —  Olaszországban  indult  meg  az  első  teoretikus 
harc  a  marxizmus  ellen.  Achile  Loria,  egyet,  tanár,  irt  erről  egy  könyvet 
(melyet  magyar  nyelvre  is  lefordítottak).  E  könyvben  túldogmatikus- 
nak  mondja  a  marxizmust,  amely,  épen  emiatt  —  szerinte  —  sehogy- 
sem  tud  majd  a  gyakorlati  élettel  megküzdeni.  De  Loriánál  sokkal  éle- 
sebben kritizálja  a  marxizmust  Labriola  egyet,  tanár,  ki  egyenesen  azt 
igyekszik  bebizonyítani,  hogy  Marx  tanai  nem  is  eredetiek,  mert  leg- 
nagyobb részüket  ismert  és  ismeretlen  angol  közgazdászoktól  sajá- 
tította el. 

A  munkásmozgalom  az  idők  folyamán  minden  országban  arra 
az  álláspontra  jutott,  hogy  éles  határvonalat  csináljanak  a  különféle 
tendenciák  között.  Olaszországban  azonban  épen  ellenkezőleg  mindig 
arra  törekedtek,  hogy  az  összes  tendenciákat  egyesítsék  s  érdekes,  hogy 
ennek  az  egyesítésnek  legnagyobb  propagátorjai  anarkisták  voltak. 
Egy  Fábri  nevü  anarkista  hosszabb  tanulmányt  irt,  melyben  kimutatni 
szándékozik,  hogy  Marx  és  Bakunin  között  csupán  temperament innbeli 
különbségek  vannak  és  Bakunin  sohasem  csinált  mást,  mint  hogy  Marx 
teóriáit  radikalizálni  próbálta. 

Az  egyesülési  tervezetek  azonban  sehogysem  sikerültek,  sőt  ellen- 

kezőleg,  mindig  több  és  több  párt  alakult  Olaszországban,  ugy,  hogy 
most  már  a  következő  csoportokat  lehet  felsorolni: 

Marxisták, 

Revizionisták, 

Integrialisták, 

Mazinisták, 

Hazafias  szocialisták, 

Individualista  anarkisták, 

Kommunista  anarkisták, 

Anarko  szocialisták, 

Szindikalisták. 

Ez  a  kilenc  párt  sok  harcot  folytat  egymással,  elpocsékolván  az 
energiát,  sokszor  minden  közös  akciót  megakasztanak.  Erre  nézve  egy 
pár  példát  lehet  a  múltból  említeni.  így  az  1911-iki  olasz  képviselő- 
választásnál a  következő  történt:  A  politikus  szindikalisták  agitációja 
akkoriban  munkáskörökben  nagy  visszatetszést  keltett.  Nápolyban  a 
szervezett  munkásokat  leszavaztatták  a  polgári  jelöltre.  Bolognában 
maguk  állítottak  fel  képviselőjelöltet,  miután  a  demokrata  párt  nem 
fogadta  el  támogatásukat.  (!)  Ferrarában  egyesültek  a  polgári  politi- 
kusokkal, kik  pedig  a  legerősebb  letörői  voltak  az  ottani  földmivesek 
sztrájkjának.  Sőt  odáig  jutott  a  szindikalizmus  degenerálása,  xhogy 
Persicetóban  egy  közismert  csalóra,  egy  erkölcsileg  lehetetlen  emberre 
szavaztak. 

A  forradalmi  szindikalista  irányzat  teljes  győzelmet  aratott  a 
csoportok  alakítására  és  a  választások  iránti  magatartásra  vonatkozó 
kérdéseknél.  A  kongresszus  felhívta  a  munkásokat,  hogy  ahol  csak 
lehet,  alakítsanak  szindikalista  csoportokat  s  a  csoportok  föderációban 
egyesüljenek.  A  föderáció  feladata,  hogy  támogassa  a  csoportokat, 
propagálja  a  közvetlen  cselekvés  eszméjét.  Ne  járjon  a  politika  utjain, 
ne  lépjen  fel  soha  mint  politikai  szervezet,  mert  csak  a  munkások  gaz- 
dasági mozgalma  képes  a  kapitalizmust  megdönteni.  —  Labriola  a  hatá- 
rozat ellen  szavazott,  következetes  maradt  elveihez.  Elismerte,  hogy  az 
6  álláspontja  nem  a  tiszta  szindikalizmus. 

Még  határozottabban  állást  foglalt  a  kongresszus  a  választási  kér- 
dés irányában.  A  Ferrara-beliek  ragaszkodtak  a  parlamenti  és  községi 
hatalom  meghódításához.  A  Párma-i  delegáltak  a  szindikátusok  neutra- 
litását  hangoztatták.  Nagy  szótöbbséggel  elfogadták  a  következő 
javaslatot: 

«A  második  szindikalista  kongresszus  hivatkozva  már  a  szindi- 
kátusok alapítására  vonatkozó  elfogadott  javaslatra  és  tekintettel  arra, 
hogy  a  munkásosztály  legerősebb  harci  eszköze  szakmájának  szindi- 
kátusa, figyelembe  véve,  hogy  a  politikai  szervezetben  való  működés 

ellentétben  áll  a  szindikalista  eszmével;  azt  ajánlja  a  munkásosztálynak, 
hogy  saját  harci  eszközeihez  folyamodjék  és  kimondja,  hogy  szindi- 
kalista csoportok  nem  lehetnek  kezdeményezői,  sem  propagálói  a  vá- 
lasztási küzdelmeknek.)) 

Ezen  a  kongresszuson  elhatározták  még  azt  is,  hogy  a  képviselő- 
választásoknál minden  erejük  megfeszítésével  megakadályozzák,  hogy 
szocialisták  megválasztassanak  képviselőnek.  Ezáltal  rá  akarták  birni 
a  munkásokat  arra,  hogy  közvetlen  cselekvéssel  és  általános  sztrájkkal 
igyekezzék  érdekeit  védelmezni. 

A  legjobban  megnyilvánult  ez  a  gyűlölködés  az  egyes  szocialista 
irányzatok  között  az  olasz-török  háború  alatt.  Tudvalevőleg  itt  általános 
sztrájkot  terveztek  a  háború  ellen,  azonban  az  egymás  elleni  harc  miatt 
csődöt  mondott  a  terv.  Ugyanez  történt  meg  a  mostani  háború  kitörése 
előtt  is.  Az  olasz  szociáldemokraták,  miként  az  összes  semleges  államok 
szocialistái,  a  háború  kitörésekor  felültek  az  entente-trükköknek,  — 
melyeket  ma  már  a  következő  pontokban  foglalhatunk  össze:  —  1.  A 
német  militarizmus  veszélyezteti  Európa  szabadságát.  -■ —  2.  A  kis  nem- 
zeteket meg  kall  védelmezni.  —  3.  Németország  megsértette  Belgium 
semlegességét  s  ezt  nem  szabad  megtorlás  nélkül  hagyni. 

Nem  csupán  az  entente  részéről  volt  naivitás,  hogy  a  háború  okait 
ily  kérdések  megoldásába  helyezte,  hanem  még  nagyobb  volt  a  naivitás 
azok  részéről,  kik  ezt  elhitték.  De  különösen  csodálatos  volt  ez  a  szo- 
cialistáktól, kik  mindig  azt  hirdették,  hogy  elitélik  a  diplomáciák  tevé- 
kenységét s  nem  tartják  egyébnek,  mint  az  emberiség  elleni  trükköknek. 
S  most  egyszerre  nemcsak  hitelt  adnak  ezeknek  a  trükköknek,  hanem 
vállalkoztak  az  érdekükben  való  propagandára  is.  (Itt  mellékes  körül- 
ménynek vehetjük  azt,  hogy  ezt  a  központi  hatalmakért  tették-e,  avagy 
az  ententeért.) 

A  háború  elején  történt,  hogy  az  akkor  még  Brüsszelben  lévő  nem- 
zetközi szociáldemokrata  irodának  egy  hivatalnoka  az  fcsszes  Belgium- 
ban tartózkodó  olasz  elvtársaival  együtt  beállott  önkéntesen  a  belga 
hadsereg  kötelékébe.  Ugyanebben  az  időben  irta  a  «Matin»,  hogy  a 
párisi  olasz  szociáldemokrata  és  anarkista  egyesületek  tagjai  egytőV- 
egyig  beléptek  a  francia  hadsereg  kötelékébe  és,  hogy  egyik  gyűlésükön 
egy  határozatot  hoztak,  melyben  felszólítják  Olaszországot,  avatkozzon 
be  az  igazságos  ügy  mellett,  az  entente  oldalán,  a  háborúba.  Egyben 
felszólították  olaszországi  elvtársaikat,  hogy  agitáljanak  országszerte  a 
háború  érdekében. 

Mikor  1915  év  elején  Olaszországban  tartózkodtam,  rendkívül 
meglepett  az  az  agitáció,  amit  egyes  munkásvezérek,  kiket  azelőtt  mint 
a  legradikálisabb  forradalmárokat  ismertem,  a  háborúba  való  beavat- 
kozás mellett  folytattak.  így  p.  o.  ismertem  még  Parisból  egy  Bcrgim 

nevű  szindikalista  anarkistát,  kit  már  majdnem  valamennyi  országból 
kitiltottak,  forradalmi  tantételei  miatt,  —  most  hazájában  háborúra 
izgató  röpiratokat  osztogatott.  A  háború*  érdekében  való  agitációban 
találkoztak  és  testvériesültek  olyan  pártárnyalatok,  kik  addig  a  leg- 
nagyobb ellenségei  voltak  egymásnak,  mint  szindikalisták  és  revizionista 
szociáldemokraták,  marxisták  és  kommunista  anarkisták.  —  Bissolatti 
ekkor  alakította  a  hazafias  munkáspártot.  Labriola,  az  anarko-szocia- 
lista,  ki  Marx  ellen  irt  —  csupán  teoretikus  —  könyveket,  most  átvette 
Guillaume  barátjától  a  tendenciát  és  Marxot,  mint  egy  pángermanista 
bünt  tálalta  olvasói  elé. 

A  semleges  államok  munkásmozgalmainak  vezetői  minden  eszközt 
megragadtak,  hogy  az  olasz  munkásmozgalmat  e  ferde  s  az  ügyre  vesze- 
delmes irányzattól  eltereljék  és  rávegyék  háború  ellenes  cselekedetekre. 
Domela  Niewenhuis  holland  anarkista  egy  kiáltványt  intézett  olasz 
elvtársaihoz,  melyben  felszólítja  őket,  hogy  kövessenek  el  mindent, 
nyúljanak  a  legvégső  eszközökhez  a  háború  megakadályozására.  Azon- 
ban Niewenhuis  kiáltványa  nemcsak  minden  hatás  nélkül  maradt, 
hanem  még  meg  is  vádolták  őt  olasz  anakista  részről,  hogy  a  központi 
hatalmak  bérence. 

Greulich  Hermann,  svájci  szociáldemokrata  vezér  és  a  svájci  nem- 
zeti tanács  tagja,  pénzt  kapott  egy  gazdag  amerikai  elvtársától,  hogy 
juttassa  ezt  az  olasz  szociáldemokrata  pártvezetőség  kezéhez,  azzal:,  hogy 
az  összeget  háboru-ellenes  mozgalom  céljaira  kell  használni.  Az  olasz 
szocialisták  erre  azzal  válaszoltak,  hogy  telekürtölték  a  világot  azzal  a 
hírrel,  hogy  a  központi  hatalmak  Greulichen  keresztül  meg  akarták  vesz- 
tegetni az  olasz  munkásmozgalmat.  Úgyannyira,  hogy  Greulich  végül 
okmányokkal  kényszerült  igazolni,  hogy  a  pénzt  egy  amerikai  millio- 
mostól kapta,  aki  azt  kizárólag  a  békemozgalom  érdekében  ajánlotta  fel. 

.  A  forradalmárokat  a  mozgalomhoz  az  fűzte,  hogy  a  szabadkőmű- 
vesek elhitették  velük,  hogy  ez  a  legegyszerűbb  ut  az  olasz  köztársaságot 
megcsinálni. 

A  világháború  egyik  jellemző  tünetéhez  tartozik,  hogy  minden 
szükséges  dologhoz  későn  érkezik  a  belátás.  Körülbelül  ezt  lehet  fel- 
jegyezni az  olasz  szocialisták  magatartásáról  is.  Az  olasz  anarkisták  és 
szindikalisták  egy  nagy  része  mindvégig  megmaradt  háborús-pártiaknak, 
azonban  a  szocialisták  alig  hogy  látták,  hogy  komolyan  kitört  a  világ- 
háború, hirtelen  meggondolták  magukat  és  háborúellenes  mozgalomba 
kezdtek.  Azonban  már  késő  volt.  Az  annyira  bálványozott  «utca»  már 
a  háborúért  őrjöngött.  A  legérdekesebb  azonban,  hogy  ugy,  mint  Német- 
országban a  háború  ellenességet,  a  revizionizmus  egyik  vezére,  Turatti, 
kezdte;  szóval  annak  a  pártnak  a  képviselője,  kik  a  szocializmust  meg 
akarják  tisztítani  dogmáitól,    kik  az  osztályharcot   nem  tartják  meg- 

dönthetetlen  kinyilatkoztatásnak,  kik  a  hazafiságot,  a  párt  polgárias 
'bázisokra  való  fektetését  szükségesnek  vélik. 

Turatti  mellé  állottak  a  háború  ellenes  propagandában  G.  E.  Mo- 
digliano  és  Constantino  Lazzaro,  kik  a  háború  folyamán  nem  csupán 
csak  résztvettek  minden  zimmerwaldi  kongresszuson,  hanem  ott  a  leg- 
radikálisabb, legháboru-ellenesebb  határozatoknak  voltak  az  inditvá- 
nyozói.  Ennek  az  általuk  kezdeményezett  propagandának  volt  köszön-; 
hető,  hogy  az  egész  háború  alatt  nem  szűnt  meg  a  háboru-ellenes  moz  i 
galom  Itáliában. 

A  szocialista  újságok  az  olasz  háború  kitörésekor  rámutattak  arra, 
hogy  a  háborút  a  minden  felelősség  nélkül  való  újságok  idézték  elő.  Az 
«Avanti»  mindjárt  a  háború  kitörésekor  azt  irja:  ((Fájdalom,  a  szocia- 
lista lapoknak  most  hallgatniok  kell,  mikor  a  többi  lapok  hazudnak. » 

Az  olasz  háboru-ellenes  párt  igen  észszerűen  csinálja  és  intézi  moz- 
galmait.  Legelőször  is  szövetségeseiket  teszik  birálat  tárgyává.  Egy,  ez 
év  június  havában  tartott  olasz  kamaraülést  akarunk  jellemzésül  vázolni. 

Mazzoni  éles  hangon  kritizálja  az  angolokat,  kik  nemcsak  hogy 
szárazföldön  semminemű  akciót  nem  kezdenek,  hanem  az  egész  háború 
alatt  fottájuk  tétlenül  hever  jól  megvédett  kikötőkben.  Mikor  végre 
valami  kisebb  vállalkozásra  ki  is  mozdul  a  flotta,  annak  is  mindig 
kudarc  a  következménye. 

Brunnelli  kikel  az  ellen,  hogy  Olaszország  kezdi  alattvalóival 
szemben  Oroszország  rendőri  szisztémáját  átvenni. 

Az  olasz  szocialisták  a  harctéren  elesett  elvtársaik  emlékének 
megörökítésére  egy  ünnepélyt  tartottak,  hol  Turatti  azt  mondotta,  hogy 
elég  sok  kudarcot  köszönhetnek  az  Ausztria-Magyarországgal  való 
háborúnak;  de  a  háborúra  izgatók  ezzel  még  ugy  látszik  nincsenek  meg- 
elégedve s  most  be  akarják  rántani  az  országot  egy  Németország  elleni 
háborúba . . . 

Ilyen  emlékünnepély  ürügye  alatt  való  háborúellenes  gyűlést  min- 
den városban  akartak  tartani,  azonban  a  rendőrség  a  legtöbb  helyen 
betiltotta. 

1916  júliusában  az  olasz  szocialisták  kongresszust  tartottak, 
melyen  beszámoltak  az  olasz  szociáldemokrata  párt  háború  alatti  tevé- 
kenységéről.  Dacára  a  cenzúrának,  mely  a  szocialistákkal  szemben 
különösen  szigorú  Itáliában,  az  olasz  szocialista  lapok  páratlan  lelemé- 
nyességre tettek  szert,  hogy  véleményüket  a  háborúról  mégis  megmond- 
hassák. A  háború  alatt  a  következő  nagy  szocialisták  mondtak  nagyobb 
beszédeket  a  háború  ellen,  a  kamarában:  Morgari,  Turatti,  Brunnelli, 
Maffi,  Montemartini,  Bclirami  és  Ziboretti. 

Az  angol,  francia  és  belga  szocialisták  egy  ajánlatai  lettek  az 
olasz  szocialistáknak,  hogy  t.  i.   alakítsanak   egy   entente  szocialista 

pártot.  Azonban  az  olasz  szocialisták  visszautasították  az  ajánlatot, 
mondván,  hogy  ők  még  mindig  a  hágai  nemzetközi  irodához  tartozók- 
nak számítják  magukat  s  e  háború  folyamán  már  csakis  a  zimmerwal- 
diak  határozatai  szerint  akarnak  cselekedni. 

Még  azok  az  olasz  munkásvezérek  is,  kik  a  háború  előtt  még 
néhány  hónappal  leglelkesebb  dicsérői  voltak  a  háborúnak,  azok  is 
kezdenek  kiábrándulni  az  entente-szabadságharcból.  Ezek  közé  tar- 
tozik Labriola  is,  az  öreg  anarkista,  a  Marx-kritikus,  ki  a  «Róma»  cimü 
lapban,  egy  hosszú  cikk  keretében  azt  irja:  «A  háború  elvezetett  min- 
ket odáig,  hogy  végre  revízió  alá  kell  venni  az  entente  hadi  céljait. 
Ma  már  több  mint  bizonyos,  hogy  az  oroszok  hadjárata  nem  fog  ered- 
ménnyel végződni.  S  ahelyett,  hogy  példátlan  naivitással  még  mindig 
Ausztria  és  Magyarország  feldarabolásának  álmával  foglalkoznánk, 
ahelyett  komoly  megfontolás  tárgyává  kellene  tenni,  hogy  mi  volna  elő- 
nyösebb  számunkra,  Anglia  vagy  Oroszország  tengeri  uralma ...» 

Milanóban  is  volt  egy  nagy  szocialista  gyűlés.  Craziedei,  az  olasz 
antimilitarista  mozgalom  vezére  tartotta  a  beszédet.  Azt  mondotta: 
Az  antimilitaristáknak  épen  most  kötelességük,  hogy  megtagadják  a 
katonai  szolgálat  teljesítését  s  nem  békeidőben,  mikor  e  cselekedetük 
sokkal  kevésbbé  veszedelmes.  Ugyanezen  a  gyűlésen  Drago  hazafias 
szocialistát,  ki  az  előadó  ellen  akart  beszélni,  megverték  és  kidobták. 

Az  «Avanti»  valamelyik  augusztusi  számában  egy  hosszú  cikk 
jelent  meg.  «Mikor  lesz  vége?»  cim  alatt.  A  cikk  irója  szigorú  birálat 
tárgyává  teszi  az  ententesajtó  metódusát,  kik  fennen  hirdetik,  hogy  csak 
akkor  hajlandók  békére  gondolni,  ha  az  ellenség,  teljesen  megtörve, 
békéért  könyörög.  A  szocialista  lap  rámutat  arra.  hogy  Németország 
a  háború  folyamán  eléggé  megmutatta  már,  hogy  sokkalta  nagyobb 
energiával  ki  tud  tartani  háborús  céljai  mellett,  mint  az  ententehatal- 
mak  valaha  is.  Ez  az  energia  szuggerálja  Ausztria-Magyarországot  is, 
hogy  mindvégig  kitartson  a  háborúban.  Ez  csupán  egy  közös,  együttes 
megtöréshez  vezethet,  mely  minden  nemzetre  egyformán  ártalmas  és 
katasztrofális  lehet. 

Az  olasz  kormány  természetesen  a  szocialisták  háború  alatti  béke- 
mozgalmát tüzzel-vassal  elnyomni  törekszik.  A  munkáskamarákat  fel- 
oszlatják, a  vezéreket  börtönbe  vetik,  —  de  az  olasz  szocialisták  béke- 
akciója, mindezek  dacára,  mind  erősebb  hullámokat  vet.  Ma  már  ott 
tartunk,  hogy  az  említett  szociáldemokrata  kongresszuson  egy  határozat 
hozatott,  mely  szerint,  ha  az  olasz  kormány  nem  hajlandó  mihamarább 
komoly  békeakcióba  bocsájtkozni,  akkor  a  szocialisták  megmozdítják 
az  utcát. 

Trevers  olasz  szociáldemokrata  az  «Avanti»  augusztus  15-iki  szá- 
mában azt  irta.  hogy  a  háború  alatt  az  entente  legjobb  esetben  csak 

azt  tudná  elérni,  hogy  egyik  félre  nézve  sem  végződik  győzelemmel 
a  háború. 

A  hosszú  eredménytelen  háború  ma  már  olyan  nyomasztólag  hat 
az  olasz  munkásságra,  hogy  még  a  legerősebben  háborús  párti  munkás- 
vezérek sem  mernek  ma  már  a  további  háború  mellett  állást  foglalni. 
Ezt  legjobban  jellemzi  egy  nemrég  megjelent  háborúellenes  kiáltvány, 
melyet  az  összes,  már  előbb  említett  munkáspártok  irtak  alá.  A  kiált- 
vány tartalma  erősen  Anglia-ellenes,  s  a  következő  passzusok  vannak 
benne: 

«Az  olaszok  becsapódtak  a  vak  hittel,  mivel  Angliában 
biztak.  Olaszország  fiainak  vére  volt  a  fontos  Angliának,  de 
most,  mikor  az  olasz  nép  nyomorán  való  segítésről  van  szó, 
akkor  Anglia  elfeledte  a  háborúba  kergetett  Itáliát.)) 
Azonban  nemcsak  Anglia  ellen  nagy  a  gyűlölet  a  munkások  között, 
hanem  a  latin-testvér,  Franciaország  ellen  is;  igy  az  említett  kiáltvány- 
ban nagyon  becsmérlőén  nyilatkoznak  Barriere  francia  nagykövet  ellen, 
ki  szerintük  egyik  szervezője  volt  az  olasz  háborús  izgatásnak. 

Az  olasz  munkásmozgalom  komolyan  törekszik  a  béke  megterem- 
tésére, igy  a  központi  hatalmak  békejegyzékének  megjelenése  után  az 
olasz  marxisták  és  anarkista-szocialisták  megalakították  a  szocialista 
békeközpontot,  mely  arra  törekszik,  hogy  összeszedje  Olaszországban 
a  béke  minden  hivét  s  a  kormányt  békekötésre  kényszerítse. 

Már  említettük,  hogy  Domela  Niewenhuis  az  olasz  háború  ki- 
törése előtt  kiáltványt  intézett  Itália  munkásaihoz,  melyben  felszólítja 
őket,  hogy  a  háborút  meg  kell  akadályozni.  A  központi  hatalmak  béke- 
jegyzékével kapcsolatban  megint  megszólalt  Niewenhuis,  és  kiáltványá- 
ban azt  irja: 

—  Olaszország  tartja  kezében  a  békét,  s  ha  Olaszország 
meg  akar  a  végromlástól  szabadulni  s  ha  nem  akarja  az  egy- 
séges olasz  államot  megsemmisíteni  s  kilép  az  entente-szovet- 
ségből,  akkor  rögtön  meg  van  Európa  békéje. 
Érdekes  szisztémát  követ  Olaszország  háború  ellenes  munkásmoz- 
galma: meg  akarja  semmisíteni  minden  munkásszervezetben  azoknak 
a  munkás  vezéreknek  befolyását,  akik  a  további  háború  folytatásának 
álláspontján  vannak,  s  különösen  szól  az  az  akció  Bissolati  és  Musolini 
ellen,  kik  megalakították  a  háborús  szocialista  pártot. 

Az  olasz  kormány  nagyon  jól  ismeri  a  háború  ellenes  mozgalom 
veszedelmét  s  ezért  természetesen  nem  nézi  tétlenül  a  forradalmi  mun- 
kások tevékenységét.  Igy  —  többek  között  —  a  háború  tartama  alatt 
nem  engedélyez  többé  nyilvános  szocialista  gyűlést.  De  az  olasz  kor- 
mánynak gyorsan  be  kellett  látnia  azt,  hogy  ezzel  a  metódussal  nem 
igen  képes  megfélemlíteni  az  olasz  munkásokat,  mert  a  még  vészedéi- 

mesebb  titkos  gyűlésekre  kényszeríti  őket,  s  ezért  ügyesebb  megoldást 
keresett:  igyekezett  megszerezni  magának  azokat  a  szocialista  vezére- 
ket, kik  a  háború-ellenes  mozgalom  élén  állanak.  Fájdalmas  és  jellemző, 
hogy  ezen  a  téren  sikerült  is  egyet-mást  elérnie,  a  revizionista  szociál- 
demokraták kezdenek  már  az  utóbbi  időben  háborús  hangokat  pen- 
getni s  velük  egy  sorban  áll  Ciccotti  szocialista  képviselő  is. 

Az  olasz  kormány  még  egy  másik  formáját  is  kitalálta  a  propa- 
gandának: meghivta  Rómába  a  belga  szocialistákat,  Vanderveldet  és 
Volkertet,  hogy  beszéljenek  az  olasz  népnek  a  belgák  nyomorúságáról, 
és  Bononi  és  Commandini  olasz  miniszterek  fogadták  a  forradalmáro- 
kat, kik  közül  Vandervelde  azt  mondta: 

—  Minden  becsületes  olasznak  kötelessége  a  győzelemig 
küzdeni  az  igazság  (?)  és  jog  (?)  szent  szövetségeért. 


Észak-Amerika  benépesülése.1 

Irta :  Marczali  Henrik. 


Épen  nem  vagyunk  elkényeztetve  egyetemes  történeti  kér- 
déseket tárgyaló  tudományos  munkák  dolgában.  Irodalmunk 
ebben  a  tekintetben  nem  sok  eredetit  és  még  kevesebb  értékeset 
mutathat  fel.  Függésünk  a  külföldtől  e  téren  tán  leginkább  nyil- 
vánvaló. Ezt  a  hiányt  pedig  épen  nem  szabad  kevésbe  venni. 
Nem  is  nézve  azt,  hogy  tulajdon  történetünket  sem  érthetjük 
meg  magában,  még  károsabb  az  önálló  gondolkodás  hiánya 
politikai  felfogásukra  nézve.  A  külpolitikát  megszoktuk  idegen 
szemmel  nézni,  mert  az  újságok  és  szemlék  cikkein  nagyon  is 
megérzik  az  idegen  konyha  és  azok  e  források  tanulmányán 
alapuló  és  azért  önálló  gondolkodást  épen  nem  pótolhatják. 
Szégyen  kimondani,  de  a  világ  folyásában  alig  vagyunk  jártasab- 
bak, mint  Bessenyey  «Fil©zof»-jának  magyarja. 

Ha  mindig  nagy  örömmel  üdvözlünk  oly  könyvet,  mely  ezt 
a  nagy  ürt  kitölteni  segít,  még  sokszorozva  élvezzük  most,  a 
világháború  forgatagában.  Örülünk  annak,  hogy  az  még  sem 
foglal  le  minden  tehetséget;  és  marad  még  nálunk  is  kedv  és 
idő  szabad,  nemcsak  a  pillanatnak  szóló  búvárkodás  részére. 
Jelen  könyv  csak  igen  távoli  vonatkozásban  áll  a  mostani  ese- 
ményekhez. De  igen  nagy,  valóban  egyetemes  történeti  problé- 
mát hoz  közelebb  megoldáshoz  és  ezáltal,  mint  minden  igazi 
történeti  mű,  megvilágítani  segíti  a  mát  is. 

Ez  a  már  sokszor  tárgyalt  kérdés  az:  miért  lett  Észak- 
Amerika  nagyjában  angol;  miért  nem  francia?  Szerző,  hogy  e 
kérdésre  komoly  választ  adhasson,  előbb  az  angol  és  francia 
gyarmati  és  tengeri  hatalom  keletkezését  és  fejlődését  tárgyalja 

*)  Észak-Amerika  benépesülése  és  a  nyugateirrópai  agrárkérdés  a  XVII.— 
XVIII.  században.  Irta:  Feleki  Géza.  Budapest.  1917. 

a  XVI.  és  XVII.  században,  azután  azzal  a  nagyon  elterjedt,  de 
szerinte  téves  véleménnyel  akar  végezni,  mintha  lélektani  ok,  a 
puritánusok  kivándorlása  billentette  volna  a  mérleget  az  angolok 
javára.  A  lélektani  ok  mérlegelése  után  a  két  állam  gyarmat- 
rendszerének, tehát  idevágó  politikai  intézményeinek  össze- 
hasonlítása következik:  a  centralizáció  szemben  az  autonómiá- 
val. De  ez  még  mind  nem  nyújt  kielégítő  eredményt,  bár  igen 
sokan  ezt  fogadták  és  fogadják  el  most  is  az  angol  túlsúly  igazi 
oka  gyanánt.  Végül  a  XVII.  századi  francia  és  angol  parasztság 
állapításának  igen  részletes  és  beható  leirásában  és  összehason- 
lításában keresi  és  véli  megtalálhatni  a  probléma  igazi  kulcsát. 

Nem  könnyű  feladat  és  a  szerző  épen  nem  volt  azon,  hogy 
könnyítsen  rajta.  Magas  szempontot  választott,  szigorú  módszer 
szerint  járt  el  és  minden  egyes  lépését  a  források  és  az  irodalom- 
nak nemcsak  felhasználásával,  hanem  szigorú  kritikájával  is 
biztosítja.  Maga  figyelmeztet  mindig,  ugy  az  anyagnak  hiányos- 
ságára, mint  eredményeinek  fogyatékosságára  is.  «A  történet- 
írásnak)), igy  szól,  «minden  esetben  alkalmaznia  kell  a  kompe- 
rativ  módszert,  ahol  csak  alkalma  nyílik  rá:  mert  igy  juthat  el 
leginkább  és  a  legbiztosabb  uton,  a  puszta  elbeszéléstől  a  mélyebb 
kauzolitások  felfedezéséig,  anélkül,  hogy  a  kártyavár  építésének 
veszélye  fenyegetné.  A  mi  problémánk  pedig  egyenesen  ideális 
a  komperativ  módszer  következetes  alkalmazhatóságának  szem- 
pontjából, hiszen  a  kontinensnek  politikailag,  gazdaságilag  leg- 
erősebb hatalma  versenyez  két  évszázadon  át  Angolországgal. 
Csak  az  lehet  valódi  oka  az  angol  gyarmatosítási  sikereknek,  mi 
egyúttal  megmagyarázza  a  francia  törekvések  kudarcát.  Csak 
akkor  nem  távolodunk  el  a  történelem  relatív  érvényű  törvényei- 
től, ha  minden  gyökerével  és  elágazásával  áll  előttünk  a  történe- 
lem egy  fordulata:  sokféle  kapcsolatával,  sok  esetleges  indítéká- 
val és  következményeivel.  Az  angol  gyarmatpolitikát  az  útválasz- 
tás percében,  az  amerikai  angolszász  nép  terebélyes  fáját  a 
gyökérverés  pillanatában  kell  meglesnünk.)) 

Elmondja  azután  az  északamerikai  gyarmatosítás  kezdeteit. 
Sokáig  Franciaország  jár  elől.  Erősebb,  egységesebb,  központo- 
sított, amellett  nagy  emberek  vezetik.  A  telepeseket  még  feleség- 
gel is  ellátja  a  kormány;  Colbert  1671-ben  ötszáz  hajadont  küld 
ki  és  nagyon  örül  annak  hallatára,  hogy  azok  közül  már  csak 
tizenöt  nincs  főkötő  alatt.   A  szaporaság  is  elég  jelentékeny;  a 

halálozások  aránya  csekély.  Mégis  Anglia  győz,  midőn  a  XVIIL 
század  derekán  döntő  harcra  kerül  a  sor,  a  gyarmatokban  több 
mint  egy  millió  angol  él,  az  egész  nemzetnek  tán  16  százaléka* 
francia  meg  alig  félszázalék,  körülbelül  nyolcvanezren. 

Ebben  a  döntő  eredményben  kétségtelenül  volt  része  pszi- 
chológiai oknak  is.  Az  anglikán  vallás  szoros  egyesülése  a  királyi 
abszolutizmussal  a  Stuartok  alatt,  igen  sok  angolt  kivándorlásra 
késztetett.  A  kivándorlók  jelentékeny  része  az  üldözöttekhez 
tartozik:  puritánusok,  katholikusok  és  később,  Penn  alatt,  qua- 
kerek  is,  kiket  szerző  meg  sem  említ.  Kimutatja  ellenben,  hogy 
Uj-Anglia  gyarmataiban,  még  Massachusettsben  is,  nagy  az  angli- 
kánusok  száma.  Ott  már  a  korona  hatalma  is  követeli  a  vallás 
egyenjogúsítását.  Ellenben  a  déli  ((koronagyarmatokban)),  főkép 
Virginiában,  meg  sem  tűrik  a  puritánusokat.  E  déli  gyarmatok 
fehér  népessége  pedig  a  döntés  éveiben  alig  csekélyebb  a  puri- 
tánus  Uj-Angliáénál.  Ebből  a  tényből  tehát  joggal  következtet- 
heti, hogy  még  sem  a  vallásos  indító  ok  a  legfőbb  tényezője  a  ki- 
vándorlásnak. 

Ezen  inkább  negatív  eredmény  után  pozitív  megállapítást 
keres.  Nemcsak  Franciaországban,  hanem  Angliában  is  túl- 
nyomó még  a  mezőgazdaság  az  ipar,  a  vidéki  lakosság  a  városi 
felett.  Csakis  a  vidéki  lakosság  gazdasági  viszonyai  magyaráz- 
hatják meg,  miért  keresett  annyival  több  angol  tengerentúl  uj 
hazát.  j 

Sok  tekintetben  hézagos  és  csak  egyes  vidékekre  szorít- 
kozó adatok  alapján,  szigorú  methodus  szerint  haladva,  kombi- 
náció és  következtetés  utján,  e  téren  mégis  igen  fontos  elfogad- 
ható eredményekhez  jut  a  szerző.  Franciaország  területének 
nagy  része  már  a  középkor  óta  parasztbirtok.  A  paraszt  nagy- 
részt nyomorult,  szegény,  de  százados  tradíció  és  szeretet  fűzi 
földjéhez.  A  nemest  társadalmi  előítélet  tartja  vissza  attól,  hogy 
maga  gazdálkodjék.  Azt  sem  szabad  feledni,  mit  a  szerző  nem 
említ,  hogy  a  francia  nemes  született  katona  és  csak  miután  már 
megszerezte  mint  tiszt  Sz.  Lajos  keresztjét,  szokott  visszavonulni 
birtokára.  Nagyobb  bérletek  is  csak  kivételesen  jönnek  ott  létre. 
Ebből  következik,  hogy  ebben  a  tekintetben  homlokegyenest 
ellenkezik  a  francia  agrárius  viszonyok  fejlődése  az  angoloké- 
val. «A  parasztoknak  mindenfelé  vannak  kisbirtokaik,  olyan 
nagy  számban,  hogy  ezt  mi  Angliában  el  sem  tudjuk  képzelni. 

Országszerte  találunk  ilyen  parasztbirtokokat. »  Ezt  irja  Young, 
a  hires  angol  mezőgazdász,  közvetlenül  a  forradalom  kitörése 
előtt.» 

A  XVÍII.  század  derekán  ez  ellen  bizonyos  reakció  kezdő- 
dik. A  nemesség,  mintha  vesztét  érezné,  mind  többet  szeretne 
megújítani,  privilégiumai  alapján,  a  középkor  óta  elhanyagolt 
és  feledésbe  ment  jogaiból  és  jövedelmeiből.  Ez  ellen  azonban 
a  királyság  határozottan  pártját  fogja  a  parasztnak  és  Turgot 
már  határozottan  célba  veszi  a  jobbágyság  felszabadítását,  a 
robot  megszüntetését.  Ez  a  kilátás  kétségtelenül  hozzájárul 
ahhoz,  hogy  a  föld  népét  szülőhelyéhez  kösse.  A  francia  parasz- 
tot a  feudális  iga  nem  kivándorlásra  hajtja,  hanem  forradalomba 
üzi,  melynek  egyik  legfőbb  eredménye  az  egyházi,  a  világi  lati- 
fundiumok megszűnése  és  a  parasztbirtoknak  teljesen  túl- 
nyomóvá válása. 

Ép  oly  határozott,  de  sokban  ellentétes  a  kisbirtok  fejlő- 
dése Angliában.  Ott  a  régi  szabad  parasztságot  és  az  örök  bérlő- 
ket már  a  XV.  század  végétől  fogva  tizedelni  kezdi,  a  szántóföld- 
nek legelővé,  főleg  a  legtöbb  hasznot  hajtó  juh  legelőjévé  változ- 
tatása. Morus  Tamás  angol  kancellár  fel  is  kiált  utópiájában: 
másutt  az  ember  eszi  meg  a  birkát;  nálunk  a  birka  az  embert. 
A  gyapjú  ára  egyre  emelkedett;  a  gabonáé  pedig  nem:  igy  ez  a 
fejlődés  alig  volt  feltartóztatható.  A  XVI.  századnak  nagyszámú, 
jóakaró,  a  szántóföldet  és  művelőjét  védeni,  fentartani  szándé- 
kozó törvénye  alig  ért  célt:  kijátszották,  végre  nem  hajtották. 
Amint  a  gabona  ára  emelkedik:  a  földbirtokosok  mindinkább 
emelik  a  bérleteket,  ugy,  hogy  a  kisbérlők  legnagyobb  része 
kénytelen  elhagyni  az  ősei  által  birt  földet. 

«Á  kitelepítések  (és  elkerítések)  által  elveszíti  öröklött  gaz- 
daságát az  angol  parasztbérlőknek  egy  kisebb-nagyobb  hányada 
és  mindenesetre  erőteljes  lökést  kap  a  birtoktalan  parasztok  ré- 
tegeinek, a  mezőgazdaság  proletáriusainak  fejlődése.))  De  ennél 
az  átalakulásnál  is  fontosabb,  «hogy  meglazul  a  kapocs  a  job- 
bágyoktól leszármazott  egész  angol  parasztréteg  és  a  föld  között ». 
Igen  helyes  volt  ennek  bizonyításául  feltüntetni  egyúttal  a  sze- 
gények, koldusok  számának  szaporodását  s  a  szegényadó 
állandó,  valóban  ijesztő  növekedését. 

Ez  a  folyamat,  mely  a  művelhető  földet  kevesek  kezében 
központosítja  és  a  földesúr  mellett  legföllebb  nagy  bérleteket  tűr 

meg,  nem  szünetel  a  XVIII.  században  sem.  Ekkor  a  mezőgazda- 
ság tudományos  és  gyakorlati  fellendülése,  mely  sokszorozza  a 
föld  jövedelmét  a  még  megmaradt  kisebb  bérletek  visszavételére 
ösztönzi  a  földesurakat.  így  mind  ujabb  és  ujabb  rétegek  alól 
siklik  ki  a  föld  és  marad  a  kivándorlás,  vagy  a  gépek  feltalálása 
által  átalakulni  kezdő  gyári  munka  keserves  kenyere. 

Ezek  a  főeredmények,  melyekkel,  néhány  később  elősoro- 
landó megjegyzéstől  eltekintve,  egyetérthetünk.  De  rövidre  fogott 
ismertetésünk  nem  nyújthatja  képét  sem  a  szerző  szorgalmának, 
sem  kritikájának,  sem  sokoldalúságának.  Mert  a  szorosan  vett 
agrárius  viszonyok  tárgyalása  mellett  megvilágítja  az  adózást 
és  az  árak,  valamint  a  pénz  értékének  hullámzását  is,  hogy  az 
állapotot  mindenfelől  megvilágíthassa. 

Észrevételeink  a  következők:  szerző  épen  a  XVII.  század- 
ban, midőn  a  kivándorlás  megindul,  aránylag  csak  kevés  adatot 
hoz  fel  tétele  bizonyítására.  Szól  ugyan  akkori  röpiratokról,  de 
mégsem  tünteti  fel,  minő  hatással  volt  a  puritánusoknak  de- 
mokratikus forradalma  és  Cromwell  kormánya  a  földkérdésre. 
Igaz,  hogy  rövid  idő,  de  nagyon  tanulságos  lett  volna  épen  a 
szerző  tételének  teljes  bebizonyítása  céljából.  Mert  igy  a  puri- 
tanizmus és  a  kivándorlás  közötti  összefüggés  még  sincs  teljesen 
kiderítve. 

«A  tudomány  háborús  gazdaságának  csak  egy  szabálya  van 
és  ez  igy  hangzik:  tovább  dolgozni.  Ezt  a  szabályt  követem, 
mikor  nyilvánosság  elé  küldök  egy  ilyen  fragmentumot.  Hiszen 
publikálás  nélkül  nem  lehet  dolgozni.))  Szerénységében  tán  túl 
megy  a  kellő  határon.  Igaz,  hogy  a  háború  alatt  nem  kutatha- 
tott végig  annyi  könyvet,  de  ezt  a  hiányt  a  feldolgozás  művé- 
szetével pótolta.  Oly  munkát  nyújtott,  mely  becsületére  válnék 
bármely  nemzet  tudományos  irodalmának  is  és  melynek  elolvasá- 
sát melegen  ajánlhatjuk. 

Tudományos  gondolkozásra  mutat  az  is,  hogy  van  ugyan 
szó  görög  és  különösen  római  analógiákról,  de  hazaiakról  nem. 
Az  analógia  veszedelmes  fegyver:  tudományunkban,  de  külö- 
nösen a  gyakorlatban,  a  különbségek  döntenek,  nem  a  látszólagos 
megegyezések. 


Tengeralattjáró  hadihajó  és  fölfegyverzett 
kereskedelmi  hajó. 

Irta :  Szokolay  Kornél. 
I. 

A  tengeralattjáró  hadihajó,  épen  ugy,  mint  a  repülőgép  és  a  lég- 
hajó, egészen  uj  hadi  eszköz,  a  mostani  nagy  háborúban  érvényesül 
elősször.  A  franciák  találták  föl,  a  németek  emelték  megdöbbentő  töké- 
letességre és  sorozták  be  a  háború  sorsára  befolyást  gyakorló  ténye- 
zők közé. 

A  tengeralattjáró  hadihajó  hatékonysági  koefficiensének  váratlan 
megnövekedése  még  meglepőbb  esemény,  mint  amilyen  az  első  ilyen 
jármű  megszerkesztése  volt.  Kivéve  a  német  haditengerészet  nagy- 
állásu  mérnökeit  és  tisztjeit,  talán  senki  sem  számolt  annak  lehető- 
ségével, hogy  a  tengeralattjáró  hadihajó  valaha  olyan  szerepet  játsz- 
hassék,  mint  amilyet  ebben  a  háborúban,  különösen  pedig  idei  február 
hó  1.  óta  játszik. 

Ebben  a  körülményben  kell  keresnünk  annak  a  magyarázatát, 
hogy  ezen  újfajta  hadihajó  jogállása  eddigelé  bizonytalan  és  rendezet- 
len. Nem  azért,  mintha  föltünése  óta  az  arra  hivatott  tényezők  nem 
foglalkoztak  volna  a  tengeri  hadijog  kiépítésével.  A  II.  hágai  kon- 
ferencia különösen  nevezetes  munkát  végzett  ezen  a  téren,  a  kevés 
idővel  a  háború  kitörése  előtt  épen  a  hágai  határozmányok  földolgo- 
zása és  véglegesítése  céljából  az  angol  kormány  összehivta  tengerjogi 
nemzetközi  értekezlet  eredményeképen  létrejött  londoni  deklaráció 
meg  épen  a  tengeri  hadijog  alapvető  kódexének  tekinthető.  De  sem 
ez  az  okirat,  sem  a  hágai  egyezmények,  illetőleg  a  londoni  és  a  hágai 
konferencia  jegyzőkönyvei  nem  tartalmaznak  különleges  határoz- 
mányokat,  illetőleg  kezdeményezéseket  a  tengeralattjáró  hadihajóra 
vonatkozólag,  holott,  fölösleges  is  megjegyeznem,  annak  idején  minden 
tengerjáró  nemzet  haditengerészete    birt    több-kevesebb    efféle  hadi 

eszközzel.  Ebből  azt  a  következtetést  vonhatjuk  le,  hogy  a  tengerészeti 
tekintélyek  annak  idején  a  haditengerészet  segédeszközének  vették  a 
tengeralattjáró  hadihajót. 

Az  eddig  érvényben  volt,  a  tengerszinén  járó  hadihajóra  szabott 
tengeri  hadijog  alapelvei  a  párisi  jegyzőkönyvben  és  a  londoni  dekla- 
rációban találhatók  meg.  Határozmányaik  közül  ebben  a  háborúban 
úgyszólván  állandóan  napirenden  vannak  azok,  amelyek  a  blokádot, 
illetőleg  a  hadviselők  hadihajóinak  a  kereskedelmi  hajókkal  szemben 
való  jogait  szabályozzák. 

A  blokád,  tengerzár  vagy  forgalomzár  a  fönebb  jelzett  hatá- 
rozmányok  értelmében  abból  áll,  hogy  hadihajók  elzárják,  meg- 
akadályozzák valamely  sziget,  partvidék,  folyamtorkolat,  parti  vár  stb. 
tengeri  forgalmát.  Van  békés  és  hadi  blokád.  A  békés  forgalom- 
zár  hadüzenet  nélkül,  de  a  diplomáciai  viszony  megszakításá- 
val, azért  alkalmaz  tátik  valamely  állam  ellen,  hogy  kötelezett- 
ségeinek teljesítésére  kényszeríttessék;  ezt  a  forgalomzárt  csak  az 
abban  cselek vőleg  vagy  szenvedőleg  érdekelt  nemzetek  hajói  tartoznak 
figyelembe  venni.  A  hadi  blokád,  amely  egymással  harcban  álló  hatal- 
masságok egyik  kényszerítő  eszköze  egymás  ellen,  kivétel  nélkül  min- 
den hajóra  nézve  kötelező  az  elkobzás  vagy  az  elpusztítás  terhe  alatt. 
De  csak  ugy,  ha  a  forgalomzár  szabályszerű  és  tényleges.  A  blokád 
szabályszerű  (regulier),  ha  kellő  módon,  idejében  közhírré  tétetik, 
pontosan  megjelöli  a  zárolt  területet  és  a  zároló  vonalat,  és  elegendő 
időt  enged  a  semleges  hajók  biztonságba  helyezésére;  tényleges 
(effectif)  a  blokád,  ha  a  zároló  hadviselő  állam  hadihajói  tényleg 
elzárják  a  megjelölt  területet  éjjel-nappal,  bármely  időjárásban.  Ha  a 
forgalomzár  nem  tényleges,  azaz  ha  egyes  hajók  áttörhetik,  mások 
meg  elkoboztatnak  vagy  elpusztíttatnak,  szinte  a  véletlen  szerencse  sze- 
rint, ugy  ez  papiros-blokád,  és  a  zároló  hatalom  kártérítéssel  tartozik 
az  okozott  kárért.  Hadi  papiros-blokád  ebben  a  háborúban  a  Nagy- 
britannia által  Németország  északi  tengeri  partjai  ellen  kihirdetett 
forgalomzár,  a  békés  és  hadi  blokád,  valamint  a  jog  és  jogtalanság 
szörnyszülöttje  a  Görögország  ellen  alkalmazott  forgalomzár. 

A  párisi  jegyzőkönyv,  valamint  á  londoni  deklaráció  értelmében 
a  hadviselő  állam  hadihajójának  joga  van  útjába  akadó  minden  keres- 
kedelmi hajót,  akár  ellenséges,  akár  semleges  kereskedelmi  lobogó 
lengjen  árbocán,  kellő  figyelmeztetés  után  föltartóztatni,  megállítani, 
tiszt  vezetése  alatt  legénységet  küldeni  a  hajóra  (visite  de  controlle), 
hogy  megvizsgálja  papirosait  és  rakományait;  ha  ellenséges  katonai 
személyek  vannak  födélzetén,  ezeket  foglyul  ejti,  ha  rakománya  rész- 
ben vagy  egészben  hadi  dugáru,  akkor  a  hajót  elkobozza  és  a  leg- 
közelebbi hazai  kikötőbe  kiséri,  de  ha  ez  nagy  távolság  vagy  egyéb 

okok  miatt  lehetetlen  volna,  ugy  joga  van  elpusztítani  (elsülyeszteni) 
a  hajót.  Fönnforog  továbbá  az  elpusztítás  joga,  ha  a  föltartóztatott  hajó 
ellenállást  vagy  menekülést  kisérel  meg.  Az  elsülyesztendő  hajó  födél- 
zetén lévő  személyeket  azonban  tartozik  a  hadihajó  biztonságba  he- 
lyezni, vagy  ugy,  hogy  saját  födélzetére  veszi  őket,  vagy  megvárja  amig 
esolnakokba  szállva,  el  nem  eveznek.  A  hadihajónak  joga  van  sorsára 
bizni  az  elsülyesztendő  hajón  lévő  személyeket,  ha  önmagát  döntené 
veszélybe  a  helyszínen  való  tartósabb  vesztegléssel.  A  cs.  és  kir.  hadi- 
tengerészet, ellenség  által  is  elismert  nemes  szellemének  megfelelőleg 
ezzel  a  jogával  még  a  legvégsőbb  veszedelemben  is  alig  élt. 

II. 

A  nemzetközi  tengeri  hadijognak  ez  a  legutóbb  említettem  hatá- 
rozmánya  szinte  döntő  fontosságú  a  tengeralattjáró  hadihajó  eljárására 
illetőleg.  Ezen  jármű  hadihajó  jellege  kétségbevonhatatlan,  először  mert 
föl  van  fegyverezve,  másodszor  mert  az  illető  állam  haditengerészetének 
lajstromába  van  fölvéve,  továbbá,  mert  személyzete  a  haditengeré- 
szeihez tartozván,  katonai  fegyelem  alatt  áll,  végül,  mert  a  hadi  lobogót 
viseli.  Teljesen  tarthatatlan  tehát  minden  olyan  kísérlet,  amely  kalóz- 
nak próbálja  bélyegezni  ezt  az  újszerű  hadi  eszközt.  Megállapittatván 
a  szóban  forgó  jármű  hadihajó  jellege,  az  a  kérdés  merül  föl,  hogy  a 
háborúban  miféle  jogszabályok  szerint  kell  igazodnia?  A  válasz  egy- 
szeiü,  jóllehet  az  amerikai  Egyesült  Államok  elnöke  épen  ebből  a  kér- 
désből kiindulólag  helyezkedik  ellentétbe  az  európai  központi  hatal- 
makkal. Ezeknek  jogi  fölfogása  a  következő:  a  tengeralattjáró  hadi- 
hajóra vonatkozólag  eddig  nem  alkottatván  különleges  jogszabályok, 
a  tengerszinénjáró  hadihajóra  érvényes  határozmányok  alkalmazandók 
a  tengeralattjáró  hadihajóra  is,  de  nem  föltétlenül  és  változatlanul, 
hanem  ez  utóbbi  szerkezeti  és  működési  sajátosságainak  megfelelő 
m  ó  cl  o  s  í  t  á  s  o  k  k  al . 

Ezek  a  módosítások  röviden  összefoglalhatók,  és  különben  szem- 
in  elláthatólag  jelentkeznek  a  cs.  és  kir.,  valamint  a  német  császári 
tengeralattjáró  hadihajók  eljárásában.  A  működési  sugara  rövidebb, 
személyzete  és  méretei  aránytalanul  kisebbek,  mint  a  tengerszinénjáró 
hadihajóé,  ugy  hogy  az  eüőbbi  naszád,  bárka  az  utóbbihoz  képest.  A 
tengeralattjáró  hadihajó  ennek  folytán  csak  a  legritkább  esetben  küld- 
het embereket  a  megállított  kereskedelmi  hajó  átvizsgálására,  és  a 
legritkább  esetben  kisérheti  kikötőbe  az  elkobzott  kereskedelmi  hajót, 
és  úgyszólván  soha  sem  veheti  födélzetére  a  megmentendő  személyeket 
önmagának  veszélybe  döntése  nélkül.  A  kikötőbe  kisérést  a  tenger- 
alattjáró hadihajó  szerkezete  is  majdnem  lehetetlenné  teszi,  minthogy 


110 


Szokolay  Kornél 


a  viz  szine  alá  kell  merülnie  bármely  veszély  közeledtére.  Mind- 
amellett megtörtént  néhányszor,  hogy  német  császári  tengeralattjáró 
hadihajó  födélzetére  vette  és  kikötőbe  vitte  az  elsülyesztette  kisebb 
semleges  kereskedelmi  hajó  személyzetét,  ami  bizonyára  elismerésre- 
móltó  példája  a  bátor  önfeláldozásnak.  A  tengeralattjáró  hadihajó 
rendes  eljárása  azonban,  hogy  figyelmeztetéssel  megállítja  az  útjába 
kerülő  gyanús  semleges  vagy  ellenséges  kereskedelmi  hajót,  megvárja 
amig  a  födélzetén  lévő  személyek  (személyzet  és  utasok)  csolnakba  szál- 
lására és  elevezésére  általa  megszabott  idő  letelt,  azután  elsülyeszti  a 
hajót.  Amint  látjuk,  ez  az  eljárás  nagyjában  és  egészében  megfelelt  a 
tengeri  hadijog  határozmányainak,  lényeges  eltérés,  hogy  a  tengeralatt- 
járó hadihajó  rendszerint  elpusztítja  (elsülyeszti)  az  elkobzott  hajót.  A 
német  kobozmányi  biróság  több  esetben  kimondotta,  hogy  német  csá- 
szári tengeralattjáró  hadihajó  indokolatlanul  sülyesztett  el  valamely  ke- 
reskedelmi hajót;  a  német  birodalmi  kormány  mindezekben  az  esetekben 
készségesen  megfelelt  kártérítési  kötelezettségének.  Előfordultak  olyan 
esetek  is,  amikor  német  császári  tengeralattjáró  hadihajó  figyelmez- 
tetés, a  személyzet  és  az  utasok  megmentése  nélkül  sülyesztett  el 
kereskedelmi  hajókat;  ez  részint  szükségből  (a  tengeralattjáró  hadihajó 
nem  vesztegelhetett,  mert  veszedelem  fenyegette),  részint  az  utasítások 
félremagyarázásából,  részint  tévedésből  történt,  mint  a  Sussex  esetében, 
amikor  a  parancsnok  hadihajónak  nézte  a  kereskedelmi  hajót. 

III. 

Ausztria-Magyarország  és  a  német,  birodalom  f.  évi  január  31-én 
közölte  a  semleges  hatalmasságokkal,  hogy  f.  évi  február  l  étől  kez- 
dődőleg  «a  rendelkezésükre  álló  összes  eszközökkel  meg  fognak  aka- 
dályozni minden  hajózást»  a  tengereknek  pontosan  megjelölt  terü- 
letein. Ez  a  tengeralattjáró  hadihajó  sajátosságaihoz  illesztett  újfajta 
forgalomzár,  amelyre  épen  azért  a  régi  fajta  forgalomzár  szabályai  csak 
eltérésekkel  alkalmazható.  így  ez  az  újfajta  forgalomzár  nem  lehet 
és  nem  is  akarhat  tényleges  (effectiv)  lenni  az  okozott  kárért,  tehát 
nem  jár  kártérítés.  Mivel  pedig  a  január  31-iki  közlés  általános  figyel- 
meztetése mindazoknak  a  hajóknak,  amelyek  az  elzárt  tengeri  terü- 
letekre indulnak,  az  elpusztítás  (elsülyesztés)  ezeken  a  tengeri  terü- 
leteken közvetetlen  figyelmeztetés  nélkül  történik. 

Ez  a  rendszabály,  amelynek  hivatása,  hogy  siet  lelő  és  döntő  be- 
folyást gyakoroljon  a  háború  sorsára,  alkalmat  nyújtott  mr.  Wilson- 
nak,  hogy  a  gyakorlatba  átvigye  eddig  zűrzavaros,  utópiás,  nehezen 
érthető,  a  nemzetközi  politikai  és  jogi  kérdések  kezelésében  való 
járatlanságra  valló  jegyzékekben  és  üzenetekben  érvényesített  politi- 

kaját.  Az  elnök  kiindulási  pontja  a  nemzetközi  jog  semmiféle  határoz- 
mányával  nem  igazolható  azon  önkényes  tétel,  hogy  az  amerikai  polgár 
és  áru  sérthetetlen  a  háborúban  is  akár  semleges,  akár  hadviselő  nem- 
zet kereskedelmi  hajóján  bárhova  utazik.  Az  elnök  szerint  ez  az  ((ame- 
rikai polgár  életének  és  vagyonának  védelme »,  az  amerikai  polgárnak 
a  szabadsághoz  való  veleszületett  jogában  gyökerezik,  és  a  gyakorlat- 
ban arra  a  képtelenségre  vezetne,  hogy  minden  kereskedelmi  hajó  sért- 
hetetlenné válik,  ha  amerikai  polgárt  vagy  árut  vesz  födélzetére.  Ebből 
az  önkényes  elméletből  folyt  mr.  Wilson  folytonos  beleavatkozása 
a  tengeri  hadviselés  módszerébe,  és  azon  fölfuvalkodott  igyekezete, 
hogy  ő  szabja  ki  Ausztria-Magyarország  és  a  német  birodalom  eljárását 
a  tengeri  háborúban.  De  utoljára  is  ez  az  elmélet  sodorta  zsákutcába 
az  elnököt  a  január  31-iki  osztrák-magyar  és  német  lépés  következtében, 
amelyből  most  a  nemzetközi  jog  tételes  határozmányaiba  egyenesen 
beleütköző  indokolással  igyekezett  szabadulni.  Az  Egyesült  Államok 
eddigi  részrehajló  és  indokolatlan  magatartása  után  az  elnök  köte- 
lezettnek érezte  magát,  hogy  valami  megtorló  intézkedéssel  feleljen 
arra  a  rendszabályra,  hogy  cs.  és  kir.,  valamint  német  birodalmi  (ten- 
geralattjáró) hadihajók  a  január  31-iki  közlésben  tartalmazott  általános 
figyelmeztetés  alapján  föltétlenül  elsülyesztenek  az  útjukba  akadó 
minden  semleges  vagy  ellenséges  kereskedelmi  hajót  az  elzárt  tengeri 
területeken.  Az  elnök  felelete  az  volt,  hogy  ((fegyveres  őrséggel))  látta 
el  az  elzárt  tengeri  területekre  induló  amerikai  kereskedelmi  hajókat, 
azaz  állami  ágyúval,  lőszerrel  és  tüzérségi  személyzettel  fölfegyverezte 
azokat.  Ezen  hajók  utasítása  aképen  szólt,  hogy  azonnal  tüzeljenek  a 
cs:  és  kir.,  illetőleg  német  császári  tengeralattjáró  hadihajóra,  mihelyest 
megpillantják.  A  nemzetközi  jog  határozmányai  értelmeben  a  keres- 
kedelmi hajó  nem  szabad,  hogy  szembeszálljon  hadihajóval,  és  köte- 
les békésen  tűrni  hadihajó  részéről  a  föltartóztatást,  átkutatást  és  eset- 
leges elkobzást.  Mr.  Wilson  fölfegyverzett  kereskedelmi  hajói  eszerint 
kalózhajók,  ha  nincsenek  bevezetve  az  Egyesült  Államok  haditengeré- 
szetének lajstromába  és  nem  viselik  az  amerikai  hadilobogót,  vagy 
pedig  hadihajók,  az  amerikai  haditengerészet  segédcirkálói.  így  is, 
ugy  is  föltétlenül,  figyelmeztetés  nélkül  bárhol,  nemcsak  az  elzárt 
tengeri  területeken,  elsülyeszthetők  a  hadihajó  által.  A  gonosz  gonoszt 
szül.  Pártos  politikája  odasodorta  mr.  Wilsont,  «a  jog  és  igazság  baj- 
nokát)), hogy  törvénytelen  fegyverrel  forduljon  a  törvényes  fegyver 
ellen,  és  ő  «az  örök  béke  apostolai  háborúval  támadjon  reánk,  akik 
készek  vagyunk  bármely  órában  megkötni  a  becsületes  békét. 

«Ifjuságom  és  utazásom  emlékeinek)),  ezzel  az  ajánlással 
zárja  le  Pásztor  Árpád  Vengerkák  cimű  regényét,  mely  a  meg- 
jelenése óta  eltelt  alig  másfél  év  alatt  nálunk  párját  ritkító  mér- 
tékben jutott  elterjedésre.  E  sikernek  bizonyára  a  könyv  címe 
és  a  cimmel  beígért  tárgya:  az  Oroszországba  exportált  magyar 
leányok  sorsa,  egyengette  az  útját;  szankcióját  azonban  előttünk 
legfőként  az  ábrázolásnak  attól  a  hűségétől  kapja,  mely  az  aján- 
lást igazolja.  Mert  bár  ami  az  uti  emlékekben  leülepedett 
megfigyelések  felhasználását  illeti,  ezt  ugyancsak  vajmi  kevesen 
tudhatják  ellenőrizni,  de  ami  szorosabban  az  ifjú  korra  tartozik 
és  közelebb  áll  hozzánk  —  értve  ez  alatt  az  itthoni  dolgok  rajzát, 
—  az  annál  többeknek  ismerős  és  látva  a  valósághoz  való  gondos 
ragaszkodást,  mellyel  Pásztor  Árpád  a  tárgyával  összefüggő 
tegnapi  és  sokrészt  még  a  mába  is  átnyúló  budapesti  viszonyo- 
kat festi:  bizalmunknak  kell  támadnia,  hogy  a  moszkvai  képeket 
is  hiteleseknek  fogadjuk  el.  Sőt,  a  közvetlen  tanúvallomások 
hiányában,  hivatkozhatunk  erre  nézve  még  egy  más,  közvetett, 
bizonyítékra  is.  Már  mint  a  festés  módjára.  A  vengerkák  világa 
a  nagyváros  szerelmi  életének  ha  nem  is  egyenesen  a  legsötétebb 
alvilága,  de  minden  bizonnyal  a  legsüppedősebb  ingoványa. 
Rothadásos  alzat,  mely  a  saját  kigőzölgésének  melegében  fűlik. 
Vásárra  vitt  vagy  jött  leányok,  árusított  szerelem,  az  érzékek 
felbátorított  dőzsölése  és  ami  mindezt  kendőzi:  maga  a  csillogó, 
villamfényes,  ékszeres  disz  is  —  mennyire  mind  a  hus  forrongá- 
sáról és  az  erotika  mohó  étvágyáról  beszél!  Pásztor  Árpád  azon- 
ban úgyszólván  hangtalan  ez  ingerekkel  szemben.  A -színész- 
be jár  ón  és  a  hátsó  ajtón  át  vezet  be  bennünket  a  színházba  meg 
az  orfeumba  és  amit  látunk:  mintha  a  cselédlépcsőn  járnánk. 

Az,  ami  a  rivalda  fényében  tündöklik,  csak  távolról  és  elmosódva 
látszik  és  ehelyett  az  üzem  mechanikája  tűnik  elénk.  Az  érzékek 
ünnepe  mintha  nem  is  lenne,  ellenben  annál  inkább  kidombo- 
rodik az  iparszerüség  és  az  a  jelleg,  hogy  közelről  nézve  a  leg- 
romantikusabb vagy  legszabálytalanabb  pálya  is  a  hétköznapok 
egyszerű  sorára  bomlik,  mint  ahogy  viszont  a  legsivárabb  élet 
is  az  ismétlődések  megszokása  révén  átmelegedett  szint  kap 
az  emlékezésben.  E  vengerkák,  kezdve  a  vasúti  kalandon, 
mikor  két  katonatiszt  elvisz  belőlük  kettőt  és  folytatva  a  moszk- 
vai jeleneteken  át,  mikor  a  mulatóban  énekelnek  és  tányéroz- 
nak,  vagy  szállásukon  lustálkodással,  kártyázással  és  apró  civó- 
dásokkal  ölik  az  időt,  egy  pillanatig  se  lépnek  ki  abból  a  keret- 
ből, hogy  noha  azt  teszik,  amit  foglalkozásuk  parancsol,  ezt  ugy 
teszik,  hogy  nem  a  foglalkozásuk,  hanem  saját  maguk,  minden- 
napi életük  kis  fodrozódása  érdekli  őket.  A  vengerkák  életét 
élik,  de  mesterségüknek  annyira  egyszerűen  és  önmagától  érte- 
tődően az  eszköz  szerepében  való  felfogásával,  mint  ahogy  a 
szabónak  eszköz,  —  a  megélhetés  és  boldogulás  eszköze  —  hogy 
ruhákat  varrjon.  Nem  felejtik  el  és  ebből  élnek,  de  nem  ennek 
élnek.  És  ugy  tetszik,  ez  az  igazi.  Mindenesetre  megfelel  annak 
a  törvénynek,  mely  minden  foglalkozási  ágban  a  mesterségnek 
és  az  embernek  a  viszonyát  általában  kormányozza  és  ilymódon 
önmagánál  fogva  tesz  tanúságot  a  rajz  hűsége  mellett. 

Igaz,  hogy  egy  —  mondjuk  ki  —  igazi  regényíró  talán  nem 
érte  volna  be  ennyivel.  Talán  nem  maradt  volna  meg  ennyire  a 
konyhában,  hanem  a  lakomát  is  megmutatta  volna  és  a  hátsó 
lépcső  után  bevezetett  volna  bennünket  a  főbejáraton  is.  Nem 
elégedett  volna  meg  a  vengerkák  sorsának  leírásával,  hanem 
környezetükre  is  több  figyelemmel  lett  volna  és  vele  egységbe 
foglalva  őket:  teljesebb  átéltetésben  mutatta  volna  be  életüket. 
Azonban  Pásztor  Árpád,  ki  lírikusnak,  még  pedig  elmélkedő 
lírikusnak  indult  el  pályáján,  a  regényben,  vagy  inkább  és 
nagyobbrészt:  a  regény  mögött  is,  lírikus  maradt.  Erre  vall  a  be- 
vezetés, melyben  a  lírikusnak  az  önszemérem  iránt  való  sajátos 
érzéketlenségével  beszéli  el  egy  régi  népszínházi  estéjének  rész- 
leteit és  erről  tanúskodik  a  könyv  egész  természete  is,  hogy  nem 
megy  túl  a  meztelen  tényszerűségen.  Mert  a  fogékonyság  egyező 
vagy  eltérő  voltából  származó  következményeket  figyelmen  kivül 
hagyva,  a  lírikust  az  különbözteti  meg  a  valódi  elbeszélőtől,  hogy 

mig  az  utóbbi  az  észrevevéstől  nyújtott  anyagot  átgyúrja  és  fan- 
táziája révén  versenyre  kel  a  valósággal:  addig  a  lírikus  nem 
változtat  a  benyomás  adatain,  hanem  az  ezekkel  szemben  való 
és  ezektől  felidézett  érzésbeli  reagálásban  éli  ki  tehetségének  és 
tevékenységének  izgalmát.  így  születik  a  vers  és  igy  lírikusnak 
a  munkája  Pásztor  Árpád  regénye  —  vers  nélkül.  Ehhez  tudni- 
illik, már  mint  a  vershez,  az  iró  nem  jutott  el,  hanem  megállt 
előtte  és  azt  adja,  ami  tehetségének  természete  szerint  a  vers 
előzménye  lenne.  És  ha  ez  a  merő  adatszerüség  kissé  nyersnek 
hat  is:  viszont  annál  inkább  dicsekedhet  a  megbízhatóság  elő- 
nyével. Voltaképen  egy  nagyszabású  riport,  tele  szemügyre  vételt 
kívánó  feltárásokkal,  melyről  szinte  azt  mondhatnók,  hogy  lec- 
kéjét hivatalosan  kellene  ismertetni  a  balga  ifjúság  előtt  és  amely 
adatai  révén  minden  bizonnyal  odatartozik  a  kortörténeti  doku- 
mentumok közé. 

Mindebből  azonban  vajmi  kevés  illik  reá  a  színdarabra  is, 
melyet  Pásztor  Árpád  Góth  Sándorral  együttesen  formált  a  Ven- 
gerkák-bó\.  A  regény  mindenütt  a  valóságra  tár  kilátást;  a  szín- 
darab ellenben  folyton  a  színpadra,  a  színpadi  hatás  hagyo- 
mányos kellékeire  és  a  vezető  szerepek  feldíszítésére  ügyel. 
Ezért  van,  hogy  amíg  a  regényen  annyira  megérzik  a  friss  be- 
nyomás: a  darabon  legfőként  a  konvenciók  követése  látszik  és 
mig  a  regény  egy  darab  realitás:  a  színdarab  meglehetősen  híg 
forrázata  a  romantika  drámai  közhelyeinek.  Kissé  a  Kaméliás 
hölgy  könnyei  kisértenek  benne  és  ha  nem  nagyon,  az  leginkább 
azért  történik,  mert  a  darabban  nem  a  női  részen,  sőt  egyáltalá- 
ban nem  is  a  vengerkák  dolgán  van  a  suly,  hanem  a  férfiakén, 
helyesebben  egy  férfién.  A  színpadra  való  átdolgozás  ugyanis 
olyan  eltolódást  eredményezett,  hogy  a  darabban  voltaképen  a 
regény  egy  mellékalakja  a  főszereplő:  egy  púpos  orosz  herceg, 
ki  mint  valami  pasa  a  háremében,  ugy  tartja  a  vengerkát  a  palo- 
tájában. Magában  véve  ez  a  változás  még  nem  volna  hiba,  sőt  a 
színészi  ábrázolás  szempontjából  még  előnyösnek  is  bizonyult; 
de  kombinálva  az  átdolgozás  általános  jellégével  azt  műveli, 
hogy  a  darab  alól  mintegy  kiüti  a  létalapot,  igazságtalanság  lett 
volna  azonban,  ha  ezt  anélkül  mondjuk  el,  hogy  kitérnénk  a 
regény  méltányolására.  Végre  is  a  darabot  a  regény  nemzette 
és  a  regény  mindenképen  megérdemli,  hogy  külön  válasszuk  és 
ne  a  darabból  vonjunk  reá  következtetést. 

Ha  itt  a  műveket  kell  elkülöníteni  egymástól,  Szász  Zoltán 
darabjánál:  a  Kedves  mester-nél  viszont  az  előtt  állunk,  hogy 
az  irót  kell  elválasztani  munkájától.  Látszólag  ez  nem  megy 
valami  simán,  mert  a  darab  telítve  van  Szász  Zoltán  sajátos- 
ságaival, állandóan  legszemélyesebb  akcentusa  csendül  ki  belőle; 
de  mégis  —  vagy  talán  épen  azért  is  —  meg  kell  látnunk,  hogy 
az  irónak  más  a  mértéke,  mint  a  darabnak.  Annyira,  hogy  ami 
a  darabnak  legérezhetőbben  válik  hátrányára,  az,  a  színpadon 
való  első  megjelenéssel  kikerülhetetlenül  együttjáró  tapogatódzás 
mellett,  egyenesen  az  író  legbecsesebb  tulajdonságaiban  gyöke- 
redzik. Abban,  hogy  gondolkodásra  fegyverzett  elme,  ki  élesen 
boncoló  figyelemmel  ügyeli  az  élet  jelenségeit  és  erősen,  szinte 
szenvedélyesen  meggyőződéses  természet,  ki  nem  ismeri  azt  a 
lelki  tunyaságot,  melyen  eltompulnak  a  benyomások.  Körülbelől 
másfél  évtized  óta  szerepel  számottevően  a  hírlapirodalomban, 
jobban  mondva:  a  hirlapirás  kiválóan  irodalmi  jellegű  osztályá- 
ban és  ez  idő  alatt  bőségesen  megbizonyította,  hogy  nemzedéké- 
nek legérdekesebb  alakjai  közé  tartozik.  Érdekes:  tehetségének 
a  mivoltánál  fogva,  mely  vérbeli,  melyen  rajta  van  a  hivatottság 
félreismerhetetlen  jele,  az,  hogy  érzékelőén  lát  és  —  sokszor 
akár  a  legforradalmibb  szóösszetételek  árán  is  —  érzékeltetően 
beszél  és  amivel  egybefügg,  hogy  bármit  mond,  ujat  vagy  régit, 
az  mindig  egyéni  izü;  és  érdekes:  tehetségének,  hogy  ugy  mond- 
juk, a  kémiai  szerkezete  folytán.  Valami  különös  vegyülékét 
tünteti  fel  az  erősen  érzéki  fantáziájának,  mely  mindenütt  a 
testiséget  keresi  és  a  filozófusi  szemléletnek,  mely  minden  mel- 
léktekintet nélkül  egyre  csak  törvényeket  nyomoz.  Lelki  be- 
rendezésének ezek  a  meghatározó  vonásai.  Érdeklődése  fogékony 
az  élet  minden  nagy  és  kis  kérdése  iránt,  de  legfőként  a  szexuális 
dolgok  kötik  le  és  elmélkedése,  mely  mindenütt  szabad  a  meg- 
szokott előítéletek  béklyóitól,  sehol  sem  radikálisabban  theoreti- 
záló,  mint  a  nemi  élet  jelenségeinek  vizsgálatában.  A  tárgykör, 
mellyel  legszívesebben  foglalkozik,  a  legközelebbről  rokon  az 
úgynevezett  pikáns  irodalom  anyagával,  mig  a  szellem,,  melynek 
utasításait  követi,  maga  a  legelvonatkozottabb  felderítésvágy  és 
e  sajátságos  párosodásnak  az  a  következménye,  hogy  egyrészt  a 
legártatlanabbul  a  legmerészebb  szavakat  mondja  ki,  másrészt  a 
legiszaposabb  vizekben  lubickolva  is  megőriz  valami  veleszületett 
nobilis  tisztaságot.  Ami  mindennek  az  értékét  illeti:  igaz,  hogy  a 

radikális  felszabadultság,  mellyel  az  átszármazott  véleményektől 
elfordul,  sokszor  maga  is  elfogultságnak  fest,  valóságos  tic}  mely 
arra  viszi,  hogy  ott  is  szexuális  vonatkozásokat  pillant  meg,  hol 
nincsenek,  vagy  ahol  felesleges  rájuk  vadászni  és  a  kizárólagos- 
ság, mellyel  nem  nézve  sem  helyet,  sem  időt,  semmi  másra  nincs 
figyelemmel,  mint  csak  mondanivalójának  formulázására,  az 
alkalomszerütlenség  révén  néha  megütközést  keltővé  teszi  ki- 
jelentéseit; de  viszont  az  is  bizonyos,  hogy  sokat  észrevesz,  ami 
mellett  különben  észrevétlen  mentünk  volna  el,  és  sok  olyan 
szögletet  világít  meg,  melyben  nem  haszon  nélkül  való  tisztán 
látni. 

Az  erotikusnak  és  a  vizsgálódónak  e  felkészültségét  hozta 
magával  darabja  megírásához.  Olyan  világot  fest  benne,  mely- 
nek szintén  ez  a  kettő  a  legáltalánosabb  jellemvonása:  erotiz- 
mus  és  intellektualizmus.  És  ha  kell  bizonyíték,  hogy  e  kettőnek 
az  a  párosodása,  mely  Szász  Zoltánban  megvan,  mennyire  ritka, 
különleges,  vagy  épen:  kivételes  valami,  arra  nézve  itt  van  mind- 
járt kettő  is.  Az  egyik  a  darab  —  festésének  theoretikus  jellegé- 
vel; a  másik  a  néző  —  a  darabbal  szemben  tanúsított  állásfogla- 
lásának megtörésével.  Ez  utóbbit  nézve:  az  iró  helyzete  nincs 
minden  tragikum  nélkül.  Abba  a  dilemmába  kerül,  hogy  akik 
szeretik  a  thémáját,  általában  nem.  igen  rokonszenveznek  a  dia- 
lektika mutatványaival,  azok  pedig,  kik  szívesen  követik  a  gon- 
dolat elcsapongásait,  többnyire  húzódoznak  a  darab  adataival 
való  foglalkozástól.  Mégis  azonban,  ugy  tetszik,  ez  utóbbi  osztály- 
beliek a  kitartóbbak,  ők  azok,  kik  sokat  megbocsátanak  az 
egyéni  jellegért,  kik  hálásak  a  tisztázó  észrevevésekért  és  akik 
azt  tartják,  hogy  százszor  inkább  egy  elvétett  darab,  mely  akár- 
miféle tartozékával  bár,  de  ösztökélést  ad  a  felfigyelmezésnek, 
semmint  az  olyan,  mely  csupa  rend  és  szabály  ugyan,  de  amely- 
nek egyéb  erénye  sincs,  mint  épen,  hogy  rendes  és  szabályos. 
De  hát  az  efajta  nézők  kisebbségben  vannak;  a  másfajtájuak- 
nak  pedig,  kik  a  közhasználatban  lebegő  kifogások  hangoztatá- 
sával vetik  el  maguktól  a  benyomásaik  felől  való  tisztábajutás- 
nak  nem  mindig  olyan  egyszerű  gondjai,  Szász  Zoltán  nagyon 
megkönnyíti  a  munkáját.  Ha  a  darab  nagy  robajjaj  induló,  de 
hamarosan  eltikkadt  cselekvénye  lek  in  tétében,  hogy  Zólyom 
Pál  iró,  a  kedves  mester  egy  visszautasított  szerelmes  nőnek  az 
öngyilkossága  és  egy  megunt  szeretőnek  a  meghiúsult  öngyilkos- 

sági  kísérlete  után  miként  lesz  a  vőlegénye  egy  államtitkár 
csupa  merő  falusi  ártatlanság  leányának,  —  még  ugy  el  is 
fogadjuk,  hogy  Szász  Zoltánnak  nem  a  mese  volt  a  fontos,  hogy 
az  neki  csak  alkalom  mondanivalójának  a  közlésére:  meg  keli 
értenünk,  hogy  a  nézők  általában  csak  a  cselekvény  csapásán 
át,  mint  amely  a  legkényelmesebb  ut,  hajlandók  közeledni  az 
iró  gondolatához  és  ha  ez  az  ut,  mint  ahogy  ebben  az  esetben 
is,  szakadékosnak  és  bizonytalannak  látszik:  a  legelső  zökkenő- 
nél elmaradnak.  Hasonlóképen:  ha  nem  is  tagadhatjuk  meg 
érdeklődésünket  a  kedves  mester-Zólyomtól,  kiben  t megvan  a 
bátorság,  hogy  a  dolgokat  a  maguk  nevén  nevezze  (ami  azon- 
ban még  nem  jelent  annyit,  hogy  mindig  el  is  találja  a  nevöket), 
valamint  az  elhagyott  bankárleány-énekesnőtől,  ki  női  lényének 
és  emancipált  voltának  összetűzésében  különös  és  ingerlő  tipus 
felé  mutat,  továbbá  ha  teljesen  méltányoljuk  is  azt  a  könnyedén 
ultrirozott  ábrázolást,  mely  néhány  mellékfigurának  megrajzo- 
lását nemcsak  mulatságossá,  hanem  reprezentálóvá  is  teszi: 
azoknak  is  igazat  kell  adni,  kik  nem  csupán  bizonyos  szavak 
színpadi  horderejének  félreismerését  vetik  a  szerző  szemére,  de 
ugy  találják,  hogy  a  színpadon  látható  képeket  a  valóságban 
nem  tudják  hova  helyezni,  a  festés  nem  az  életé,  vagy  ha  mégis, 
akkor  csak  egész  különleges,  megszorítások  és  átcsoportosítások 
segítségével  értendő  viszonyok  között  lehetne  az.  Holott  pedig 
mi  van  mind  e  dolgok  mögött?  Az,  hogy  Szász  Zoltán  ragasz- 
kodott megfigyeléseihez  és  következtetéseihez,  melyek  a  meg- 
szokottaktól eltérő  meggyőződéseket  érleltek  benne  és  ezért  az 
az  önkényesség,  mely  a  darab  szerkezetében  oly  egyszerűsítése- 
ket enged  meg  magának,  mintha  a  világ  máris  az  ő  rendszere 
szerint  volna  berendezve  és  ragaszkott  ahhoz  is,  hogy  kinyilvá- 
nítsa, amit  gondol,  mintha  a  nézők  is  ugyanoly  szerelmesek 
lennének  a  vizsgálódó  észjárás  feltárásaiba,  mint  ő.  Az  egyik- 
ben tévedett,  a  másikban  túlzásba  ment;  de  mindkettővel  hű 
maradt  önmagához:  egyfelől  elevenen  reagáló  temperamentu- 
mához, másfelől  gondolkodó  elfoglaltságához,  vagyis  legérté- 
kesebb tulajdonságaihoz.  És  itt  visszatérhetünk  oda,  ahonnan 
elindultunk,  vagyis,  hogy  darabjában  épen  ezek  fordultak  leg- 
inkább ellene.  Nem  ő  az  egyetlen,  akivel  az  ilyesmi  már  meg- 
esett és  reá  is  vonatkozik,  hogy  mégis  —  ha  megérdemelt  győ- 
zelmet akar  —  minden  bizonnyal  inkább  velők,  semmint  a  meg- 
tagadásuk árán  kell  győznie. 

A  krónika  teljességének  kedvéért  meg  kell  még  emlékez- 
nünk arról  is,  hogy  a  Nemzeti  Színház  a  minap  időszerűnek  látta 
Grillparzer  Medeá-ja  mellé,  vagy  inkább  elöljáróba  hozzá  szinre 
hozni  Az  aranygyapju-trilogia  első  és  második  részét  is.  Azóta 
ugy  látjuk,  Medea  ismét  egyedül  szerepel  a  műsoron  és  ilymódon 
a  színház  maga  is  beismeri,  hogy  a  kísérlet  hiábavaló  volt.  Feles- 
leges volta  felől  mindenesetre  már  előzetesen  is  tisztában  lehetett 
lenni.  Ami  Grillparzer  trilógiájában  becses  és  jellemző,  az  Medea 
tragédiája  és  ennek  a  megvilágítása.  A  felfogásnak  itt  nyilvánul 
az  eredetisége  és  a  kifejezésre  juttatásban  itt  tárul  fel  Grillparzer 
íávarétegek  alatt  izzó  ékesszólása.  Szemben  a  görög  tragédia 
hagyományával,  mely  az  idegent  illető  idegenkedéssel  nézi  a 
colchisi  királyleányt:  Grillparzer  a  megértés  rokonszenvével 
fordul  Medea  felé.  A  görög  szellem  Medeában  csak  a  barbár  nőt 
látta,  akitől  húzódozott,  nem  csupán  bosszújának  szörnyűsége 
miatt,  amiben  semmi  különös  se  lenne,  hanem  idegen  és  idegen- 
ségében neki  szinte  érthetetlen  volta  miatt  is.  Jellemző  erre,  hogy 
Euripidesnél  a  közérzést  tolmácsoló  kar  nem  is  annyira  Kreon 
és  leánya  elpusztítását  és  a  gyermekek  megölését  nehezményezi, 
hanem  főleg  a  szilajságon  akad  fel,  melynek  lobogása  Medeát 
eltölti.  Tekintete,  mint  valami  csodaszörnyre,  ugy  mered  reá 
Aetes  leányára,  ki  nem  hallgat  a  megalkuvó  eszélyességre  és  aki 
átengedi  magát  a  féltékenység  és  a  megalázott  nőiség  fájdalmá- 
nak. A  szenvedély  lángolása,  az  érzés  szertelensége  —  ez  az, 
amit  az  okos,  a  józan,  a  mértéket  tartó  görög  szellem  furcsának, 
érthetetlennek,  barbárnak  tartott  és  ez  az,  amit  viszont  a  spanyo- 
lokon nevelődött  és  elfojtott  indulatoktól  hevített  Grillparzer  a 
maga  ügyévé  tett.  Műve  valóságos  védőbeszéd  Medea  mellett, 
nem  a  gyilkos  és  boszorkány,  hanem  a  mély  fájdalmaktól  tépett, 
kihasznált  és  elárult  nő  mellett,  akit  megért  és  akit  bünhödésre 
juttatva  is  kiment.  A  megalkotás  ereje  Medcá-nak  mindenkorra 
kimagasló  helyet  biztosít  a  tragédiák  között;  de  a  trilógia  másik 
két  része,  az,  amely  Phrixos  megöletését,  és  az,  amely  az  arany- 
gyapjú elrablását  adja  elő,  nem  osztozik  rangjában.  Fáradságos 
kimódoltság  benyomását  teszi  és  a  colchisi  király  nngyvonalu 
alakjától  eltekintve  lépten-nyomon  kiütközik  belőle  az  a  szándé- 
koltság, melynél  a  költő  cserben  hagyta  a  jelenetek  tervezgető- 
jét.  Aki  érintetlenül  hagyja,  jobban  szolgálja  Grillparzer  emlékét, 
mint  aki  végigunatkoztatja.  Salgó  Ernő.' 


Manón  Philipon  bucsnja. 

(Beugnot  gróf  levele.) 
Irta :  Dáiiielné  Lengyel  Laura. 

Conciergerie,  1793  november  10. 

Mig  ezeket  a  csúf,  fekete  betűket  papírra  vetem,  drága 
barátnőm,  arra  gondolok,  hogy  talán  jobb  volna,  ha  a  sakk- 
asztalhoz ülnék,  elfoglalván  a  szegény,  jó  de  Vilette  helyét, 
kit  egy  félórával  ezelőtt  szólítottak  a  forradalmi  törvényszék 
elé.  A  márki  felállt  és  partnere  felé  fordulva  mosolyogva  mondta: 
« Igazán  sajnálom  uram,  hogy  megzavarták  ezt  a  kellemes  partit, 
majd  talán  odafent  folytathatjuk.  Egyébként  nem  hizelgésképen 
mondom  uram,  ön  kitűnően  játszik  és  minden  reménye  meg- 
volt a  győzelemhez.  Ám  ki  tehet  róla,  nem  állhatok  tovább 
rendelkezésére.  Adieu! »  A  márkit,  mint  meghallottam,  hajnal- 
ban viszik  ki  a  kordén  utolsó  útjára.  Én  pedig  levelet  irok  ön- 
nek, édes  barátnőm,  ahelyett,  hogy  leülnék  a  szegény  de  Bréze 
mellé  és  próbálnám  megvigasztalni  az  erőszakkal  félbeszakított 
sakkpartiért. 

Nem  merem  megszólítani,  nem  merek  hozzá  közeledni.  Ott 
ül  azon  a  helyen,  hol  ült,  mikor  a  jókedvű  márkit,  a  kitűnő  sak- 
kozó partnert,  elvitték  tőle.  Figyelmesen,  mozdulatlanul  nézi  a 
sakkfigurákat.  Nem  lehetetlen,  hogy  csakugyan  folytatni  akarja 
a  márkival  ott  fent  a  játékot. 

Kötelességem  volna  hozzá  szólni,  de  nem  merem  zavarni. 
Inkább  leülök  önnek  irni,  édes  barátnőm.  írok,  mint  minden- 
nap, abban  a  biztos  reménytelenségben,  hogy  egyetlen  sorom 
sem  fogja  olvasni  soha. 

De  ha  nekem  oly  nagyon  szükséges,  hogy  önhöz  szóljak. 

Nem  régi  életünkről,  mely  oly  messzi,  oly  bizonytalan  köd- 
ben  úszik  már  mögöttem,  hogy  nincs  mit  beszélnem,  nem  jöven- 
dőmről, mely  oly  kérlelhetlenül  közel  biztos  és  világosan  látott, 
hogy  nincs  miért  beszélnem  róla.  Inkább  az  életről,  mely  kápráz- 
tatóan gyorsan,  színesen  és  érdekesen  suhan  itt  el  mellettem. 
Mindig  uj  érkezőkkel,  mindig  uj  távozókkal. 

Ugyebár  irtam  önnek  Manón  Philiponról,  Roland  de  la 
Platiére  feleségéről?  Megrajzoltam  önnek  azt  a  júniusi  reggelt, 
mikor  ide  bghozták.  Akkor,  megvallom,  kissé  gúnyos  kíváncsi- 
sággal néztem  a  Gironde  védőangyalát.  Vájjon  tudja-e  már, 
hogy  Brissot  Vergniaud  Gensonné  a  többi  huszonkettővel  együtt 
végzetüket  várják.  Sokat  hallottam  Rolandnéről,  de  sohasem 
láttam.  Most  végre  figyelmesen  megnéztem. 

A  Gironde  bőbeszédű  védőangyala,  még  csak  alig  csinos,  — 
gondoltam  magamban,  mig  krétafehér  arcát  és  mesteri  gond- 
dal elrendezett  fürtéit  néztem.  Csinos  keze  és  jóformáju  lába 
van,  mely  mintha  megcáfolná  polgári  származását.  Szép  és  elő- 
kelő a  fejtartása,  finom  és  harmonikus  a  mozgása,  hajlékony 
és  minden  nüanszolásra  képes  az  orgánuma,  egyébként  pedig  .  .  . 
Egyszerre  eszembe  jutott  a  sok  udvari  pletyka,  mit  a  házánál 
tartott  orgiákról  meg  a  Brissotval,  Barbarouxval,  Vergniaudval 
szőtt  viszonyairól  hallottam,  és  a  szemébe  néztem.  Olyan  csodá- 
latosan tiszta,  mély,  nyilt  szempárt  nem  láttam  soha.  És  el- 
szégyeltem  magam  az  ocsmányságok  miatt,  mit  róla  hallottam. 

És  mig  köztünk  itt  a  Conciergerieben  elhelyezkedett,  foly- 
ton próbáltam  lelkemet  ellene  izgatni.  Bevallom  vétkemet,  nem 
sikerült.  Ne  gondoljon  reám  vádlólag,  édes  barátnőm.  Higyje  el, 
senki  sincs  jobban  tisztában  a  Gironde  megbocsáthatatlan  bűnei- 
vel, mint  én,  ki  még  a  vérdühtől  beteg  jakobinus  banditákra 
sem  haragszom  ugy,  mint  reájuk.  Ezek  közt  a  vér  mámorától 
megkábult  agyak  közt  volt  sok  jóhiszemű,  tisztességes,  a  gyilkos- 
ságig becsületes,  kik  komolyan  hitték,  hogy  a  világ  megváltozik, 
ha  minden  rendesen  fürdő  és  tisztálkodó  embert  elpusztítanak, 
kiknek  becsületes  meggyőződésük  volt,  hogy  éhes  gyomruk 
azért  korog,  tüdővészes  feleségük  azért  köhög,  gyerekeik  azért 
idióták  és  nyomorékok,  mert  az  «osztrák  asszony»  feje  még 
nem  hullt  bele  a  fürészporos  kosárba.  Higyje  el,  drága  barát- 
nőm, vannak  emberek,  kiknek  nincs  egyéb  bűnök,  csak  a  buta- 

ság  és  mocskosság.  Igaz,  hogy  ezek  jóvátehetetlen,  gyógyíthatat- 
lan, minden  más  bűnnél  súlyosabb  vétkek. 

Ámde  a  Gironde!  .  .  .  Vergniaud,  Brissot,  Barnave,  mind, 
mind  jól  tudták,  hogy  a  kenyér,  a  fa,  a  zsir  nem  lesz  olcsóbb, 
ha  a  ((zsarnokot))  meg  is  ölik  s  ha  a  bikahangu  Danton  minden 
héten  megismétli  a  szeptemberi  mészárlásokat.  Őket  Ízlésük, 
tudásuk,  gondolkozásuk  épen  ugy  elválasztotta  a  jakobinus 
csőcseléktől,  mint  ahogy  minket  elválaszt.  Ők  gyűlölték  a  zöldes- 
sárga arcú  Robespierret.  Százszor  is  visszalökték  Danton  feléjük 
nyújtott  véres  kezét,  futóbolondnak  nevezték  Camille  Desmou- 
linst  és  utálattal  beszéltek  Marat  őrült  vérszomjuságáról.  És 
mégis,  és  mégis  egy  Vergniaud  nevezte  tiszteletreméltó,  derék 
polgártársaknak  a  Tuileriák  ellen  induló  pálinkaszagu  csatorna- 
tisztítókat. 

És  akkor,  hogy  ott  álltam  szemben  a  Gironde  védőangyalá- 
val, Roland  de  la  Platiere  feleségével,  kemény,  keserű  szavak 
voltak  az  ajkamon  s  ma,  hogy  utoljára  szorítottam  meg  Manón 
asszony  formás,  fehér,  kis  kezét,  örülök,  hogy  ezeket  a  kemény 
szavakat  ki  nem  mondottam.  Örülök,  bár  most  a  végbucsu  után 
is  eszembe  jut,  hogy  e  nő  volt  az,  ki  soha  ki  nem  engesztel- 
hető, merev  gyűlöletével  uramat  és  királyomat  halálba  üldözte. 
Roland,  ki  a  király  tekintélye  és  emberi  jósága  előtt  már-már 
meghajolt,  uj  gyűlölködésre  erősödött  a  felesége  hideg,  objektív, 
soha  meg  nem  tántoruló  hajthatatlanságából.  Rolandné  asszonyt 
a  király  emberi  és  uralkodói  erényei  nem  fegyverezték  le.  Mert 
neki  tökéletesen  mindegy  volt,  hogy  XVI.  Lajos  vérivó  szörnye- 
teg-e, vagy  szentek  és  vértanuk  méltó  utódja,  ő  a  királyságnak 
üzent  háborút,  s  fájdalom,  —  elég  jó  eredménnyel. 

Akkor  keveset  tudtunk  róla  a  szennyes  pletykákon  kívül, 
mit  az  udvari  körök  terjesztettek  életéről.  Ezek  az  ocsmány- 
ságok  szakasztott  másai  azoknak,  miket  a  korcsmákban  és  le- 
bujokban  Marié  Antoinetteről  énekeltek  valaha.  Az  emberi  fan- 
tázia, barátnőm,  sokkal  korlátoltabb  és  színtelenebb,  mint  hiszik. 

Most  itt  nap-nap  után  együtt  élve,  jól  megismertem  a  haj- 
dani belügyminiszter  szépszemű  feleségét,  Manón  Philiponh 
Sokat  beszélgettünk,  sokat  vitatkoztunk,  természetesen  nem 
azért,  hogy  meggyőzzük  egymást.  Okos  ember  remélhet-e  ilyes- 
mit? Remélhette-e  Manón  Philipon,  hogy  valaha  részt  veszek 
az  ő  lázálmaiban,  vagy  remélhetem-e  én,  hogy  a  véső  mester- 
Magyar  Figyelő.  9 

ember  túlontúl  sokat  olvasott  leánya  megérti  a  mi  igazunkat? 
Gyűlölt  bennünket  és  ezt  nem  is  tagadta.  Elmondta  nekem,  hogy 
kis  leány  korában  milyen  fájdalmat  okozott  szivének  egy  külö- 
nös eset.  Igen  jómódú  és  jó  megjelenésű  nagyanyjával  egy 
nemesi  hölgyekből  álló  társaságba  tévedt.  A  hölgyek  mind  karos- 
székbe ültek  és  az  öreg  polgárasszonynak  egy  kis  zsámolyt 
adtak,  hogy  arra  üljön.  Oh  az  az  ostoba  kis  zsámoly!  .  .  .  Talán 
nem  volnék  itt  a  Conciergerieben,  ha  a  vésőiparos  öreg  édes- 
anyja egy  karosszéket  kap  a  falusi  nemes  hölgyekből  álló  társa- 
ságban. Én?  Én?!  ...  De  valószínűleg  Manón  Philipon  sem  lenne 
itt  a  halál  eme  kellemetlen  előpitvarában. 

Mikor  ezt  elmondtam  Rolandnénak,  mosolygott.  Mert 
udvarias  és  finom  elméje  minden  ötletet  honorál,  a  leggyöngéb- 
bet  is.  Ámde  jól  láttam,  hogy  egy  pillanatig  sem  vette  komolyan, 
amit  mondtam.  Istenem,  az  emberek,  még  a  legokosabbak,  leg- 
kiválóbbak sem  sejtik,  hogy  milyen  hatalmak  űzik,  verik  őket, 
titokzatos,  végzetes,  önmaguknak  is  romlást  hozó  végzet  felé. 

Mert  most  már  megmondhatom,  hogy  ez  az  asszony,  kire 
eleinte  nem  tudtam  másként,  mint  gúnyos  szánalommal  nézni, 
ki  mint  a  megbukott  Gironde  hallatlanul  sokat  beszélő  védő- 
angyala, mindig  humoros  alak  volt  szememben,  ez  a  Manón 
Philipon  a  legkiválóbb,  legértékesebb,  legnemesebb  emberek 
egyike  volt,  mig  e  földön  itt  járt  köztünk. 

Finomsága,  jósága,  gyöngédsége  méltóvá  tette  volna  arra, 
hogy  disze  legyen  annak  a  királyi  udvarnak,  melyet  olyan  hal- 
latlan, engesztelhetetlen,  hideg  meggyőződéssel  gyűlölt.  Gyűlö- 
lete teljesen  személytelen  volt.  A  Marié  Antoinette  ellen  indított 
hajsza  hideg  undorral  töltötte  el.  De  azért  szívesen  elősegítette 
a  Gironde-dal,  a  pamflettek  és  gúnyversek  kiadását.  A  király 
személye  iránt  nagyrabecsülést  és  rokonszenvet  érzett,  ő  kérte 
meg  Vergniaudt,  hógy  a  pálinkaszagu  csatornatisztítókat  üdvö- 
zölje, mikor  a  Tuileriák  ellen  vonulva,  Monsieur  és  Madame 
Vétó  fejét  követelik. 

Tőle  magától  hallottam  ezt,  mert  hiszen  mindennap  vitat- 
koztunk, veszekedtünk  elméleteinken,  melyek  annyira  külön- 
böztek egymástól  s  melyek  annyira  egyformává  tették  sorunkat. 
Rolandné  jóval  nyugodtabb,  hidegebb  és  határozottabb  volt, 
mint  én  .  .  .  Mert  megvallom,  drága  barátnőm,  a  gúnyos  felsőbb- 
ségből  hamar  átcsapott  hangom  a  haragos  felháborodásba,  onnét 

még  hamarább  a  megindulásba,  s  a  mély,  gyöngéd  szeretetbe. 
Kezdtem  megérteni,  hogy  mint  vezetett  ez  az  asszony  egy  egész 
hatalmas  pártot  lelkének  erejével,  tüzével,  határozottságával. 
Mint  lett  ur  nemcsak  Roland,  hanem  az  egész  balvégzetű  Gironde 
felett. 

Nálunk  az  udvarnál  nem  volt  újság,  hogy  Franciaország 
sorsa  egy  asszony  kezében  legyen.  Hozzászoktatott  bennünket 
már  a  napkirály  és  a  XV.  Lajos  uralkodása  eléggé.  De  hogy  egy 
asszony  tisztán  lelkének  erejével  vezessen  egy  száz  szinből  össze- 
verődött és  ezerféle  ambiciótól  gyötrött  pártot,  azon  még  itt  a 
Conciergerieben  is  elcsodálkozik  az  ember.  Pedig  itt  megszok- 
tuk a  legkülönösebb  dolgokat  is.  Legfeljebb  azon  csodálkozunk, 
hogy  még  mindig  élünk. 

A  szegény  Manón  Philipon  már  ezen  is  túl  van.  Ő  ma  haj- 
nalban örökre  elment. 

Az  asszony,  ki  jobban  meg  tudta  velem  értetni  a  Gironde 
küzdelmét,  vergődését,  tragikumát,  mintha  köztük  éltem  volna, 
az  asszony,  ki  ki  tudott  engesztelni  leghalálosabb,  leggyülöltebb 
ellenségeimmel,  már  nincs  többé  az  élők  között.  Ne  értsen  félre, 
barátnőm,  Manón  Philipon  nem  ingatott  meg  szilárd  meggyőző- 
désemben. Hiszem  és  vallom  ma  épen  ugy,  mint  tegnap,  hogy  a 
Gironde  észvesztett  alakjai  Franciaországot  vészbe,  gyalázatba 
és  romlásba  vitték.  Hogy  nem  ezt  akarták,  hogy  maguk  is  el- 
vesztek a  szennyes,  véres  áradatban,  melyet  hiába  igyekeztek 
medrébe  visszaterelni,  azt  Rolandné  beszéde  után  tökéletesen 
megértettem/ Ma  is  ugy  látom  e  szerencsétlen,  tragikus  alakokat, 
mint  régen,  de  ma  már  nem  birok  reájuk  haragudni.  S  nem 
fogok  haragudni  akkor  sem,  ha  a  vérpadon  állva  még  egyszer 
tele  szivom  tüdőmet  friss,  szabad  levegővel  és  szemem  megtelik 
fénnyel,  napsugárral,  ragyogással.  S  gondolok  arra,  amit  itt 
hagyok,  amit  elraboltak  tőlem.  Nyugodtan,  egy  szikrát  sem  tán- 
torodva el  keresztény  katholikus  hitemtől,  uram,  királyom  iránt 
való  hűségemtől,  meghalok  annak,  akinek  éltem  .  . .  azaz  nem 
ugy,  mert  megértettem,  megbocsátottam  azoknak  és  sajnálni 
tudom  azokat,  kik  vérpadra  visznek. 

Ezt  a  csodát  Manón  Philipon  cselekedte.  Nagyobb  csoda 
volt  ez,  mint  a  Gironde  vezetése.  Semmit  vissza  nem  vonva,  meg 
nem  másítva  gondolataimból,  érzéseimből,  meggyőződésemből, 
siratom  ma  a  legkiválóbb  asszonyok  egyikét,  ki  elhozta  ide  a 

halál  pitvarába  lelkének  erejét,  gyöngédségét,  nemes  acélosságát 
és  finom  megindító  báját.  Hogy  haragudna  Manón  Philipon  e 
jelzőkért,  ha  hallaná.  Vagy  talán  ő  is  sok  mindent  megért  most, 
mit  ott  kiint  az  események  viharos  forgatagában  nem  érthetett 
meg.  Nem  tudom.  Nem  is  beszélek  róla. 

De  azt  tudom,  hogy  halálra  Ítélése  után  is  állította,  hogy 
az  ügy,  melynek  elárulásával  vádolják,  melyért  vérpadra  cipelik, 
a  legnemesebb,  a  legszebb  és  legigazabb  és  halandó  embert  szebb 
sors  nem  érhet,  mintha  vérét  onthatja  érte.  Hivalkodás  és  póz 
nélkül  nyugodtan  állt  szemben  sorsával,  mellyel  teljesen  és 
tökéletesen  tisztában  volt  a  perctől  fogva,  hogy  a  Conciergeriebe 
behozták. 

Ma  hajnalban  ütött  az  óra.  Mikor  visszatért  a  forradalmi 
törvényszéktől,  halványan,  kimerülten  szorított  kezet  mindnyá- 
junkkal. Egész  nap  gyötörték  lealázó,  hitvány,  alávaló  kérdé- 
sekkel. Manón  Philipon  már  nem  az  életéért,  csak  a  becsületéért 
harcolt. 

Mikor  ott  állt  velünk  szemben,  valaki  —  lehet,  hogy  az 
ön  barátja  volt  —  könnyezni  kezdett.  Rolandné  a  siró  férfi  vál- 
lára tette  kezét: 

—  Nem,  uram,  ezt  nem  szabad  .  .  .  Fájdalmat  most-  már 
nem  szabad  okoznunk  egymásnak.  Eleget  bántottuk  egymást, 
most  már  béküljünk  ki...  Akarja?  Igen?!... 

Oh  igen,  igen  .  .  .  Én  kibékültem  nemcsak  vele,  kinek  szép 
feje  mosolyogva  int  felém  a  túlsó  partról,  hanem  mindenkivel, 
ki  szerelmesen  meggyötrött,  vagy  ellenségesen  jót  tett  velem. 
Olyan  gyöngéd  és  tiszta  a  lelkem,  mint  a  Manón  Philiponé  volt, 
ki  a  vérpadon  kedves  és  gyöngéd  mozdulattal  előre  bocsátott  egy 
Lamarche  nevü  öreg  embert,  hogy  a  szegény  öregnek  ne  kelljen 
az  ő  kivégzését  végignézni. 

Ez  volt  Manón  Philipon,  az  erős  és  gyöngéd,  a  büszke  és 
alázatos,  csupa  könyörtelenség  és  önfeláldozás,  magamegbecsü- 
lés és  másokra  gondolás.  És  ahogy  végignézek  a  homályos, 
komor  termen,  az  egymásra  bámuló  sápadt  arcokon,  reá  gon- 
dolok, az  asszonyra,  ki  nélkül  talán  sohasem  jutottunk  volna  el 
ide  a  halál  pitvarába,  de  ki  nélkül  nem  ismertük  volna  meg  a 
legtökéletesebb,  legritkább  isteni  csodát:  a  tiszta,  fényes,  igazi 
emberi  lelket. 

Mióta  a  hajam  szürkülni  kezd,  tudom,  hogy  semmi  sincs 

ingyen,  tudom,  hogy  mindenért  fizetni  kell.  Számot  vetek  ma- 
gammal és  azt  mondom  itt  e  homályos  pitvarában  a  halálnak: 
az  ár  nem  volt  drága,  amit  kaptam  cserébe,  megérte  a  fizetést 
és  ezt  fogom  mondani  amaz  utolsó  hajnalon,  mikor  leszállok  a 
kordéról,  még  egyszer  felemelem  a  fejemet  és  teleszívom  tüdő- 
met szabad,  friss  levegővel  és  megtelik  szemem  fénnyel,  meleg- 
séggel, világossággal  és  gondolok  azokra,  kik  itt  előttem  meg- 
haltak, s  gondolok  Manón  Philiponra,  ki  valaha  Franciaország 
sorsát  tartotta  finom,  formás,  fehér,  kis  kezében. 

The  Spectator:  Hurrah  és  hallelujah.  —  Deutsche  Rundschau:  A  francia 
revanche-gondolat  története  és  méltatása.  —  The  Nation:  Utazás  Német- 
országban. —  La  Semaine  Littéraire:  A  nemzetiségi  elv  alkalmazása. 
—  Edinburgh  Reuiew:  Ausztria  és  Európa. 


Egykor  majd  a  történettudós  számára  rendkivül  becses  lélektani 
adalékok  lesznek  az  olyan  cikkek,  aminő  a  londoni  Spectator  január 
20-iki  számában  jelent  meg  Hurrah  and  halleluja  cimen.  A  világháborús 
tömeglélek  megnyilatkozására  pedig  ép  oly  érdekes  a  Deutsche  Rund- 
schau 1917  február  15-iki  számában  Matthias  Salm  cikke:  Zur  Geschichte 
und  Würdigung  der  französischen  Revanchidee  cimén.  A  két  cikk,  bár 
véresre  dagadt  tenger,  üszkös  romok  és  gyilkos  lövészárkok  választják 
el  egymástól,  még  oly  különböző  cimük  ellenére  is  szorosan  egybe- 
tartozik. A  Spectator  egy  dán  theológiai  tanár,  Dr.  Bang  könyve  alapján 
azt  a  nagyon  érdekes  lélektani  folyamatot  szemlélteti,  amely  a  vallásos 
és  a  nacionalista  érzelmekre  tagolt  németséget  egységes,  szilárd  bőr- 
kötésbe préselte.  Még  csak  kétségbe  sem  akarjuk  vonni  a  Spectator 
idézeteinek  valódiságát,  amiken  pedig  nem  győz  eléggé  szörnyülködni. 
Végül  is  a  háborús  pszihozis  nemcsak  a  németeket  kapta  el  és  erről  a 
Spectator  teljesen  megfeledkezik.  A  londoni  lap  szinte  szemét  forgatja 
a  nagy  felháborodástól,  hogy  a  blaszfemiának  micsoda  nemzete  lehet 
az,  amely  —  mint  a  német  —  a  maga  külön  Istenéről  beszél,  aki  magát 
az  Isten  választott  népének  és  eszközének  tartja.  De  hiszen  a  német 
öreg  Isten, -vagy  a  magyarok  Istene  (ez  az  utóbbi  ugyan  idegenből),  mint 
a  nemzeti  hivatottság  érzése  majdnem  minden  nép  gondolatvilágába 
belekerül.  Legtöbbször  nem  is  más  mint  homályos,  költői,  egészen  lég- 
telen  kifejezése  egy  érzelmi  momentumnak,  melynek  a  nagy  tömegek- 
ben semmi  cselekvésre  késztető,  tehát  szociológiailag  értékes  alapja 
sincs.  Csak  néhol,  amint  Salm  kimutatja,  épen  Franciaországban  és 
tegyük  hozzá:  Angliában,  él  az  Isten-képzetnek  és  a  nacionalista  impe- 
rializmusnak ez  a  kapcsolata  olyan  elevenen,  hogy  mint  reálpolitikai 
tényezővel  kell  vele  számolnunk.  Ha  a  németség  Wothan-ról  s  a  német 
öreg  Istenről,  az  auserwáhltcs  Volk-ró\  beszél,  a  francia  még  többet 
tesz:  a  vallásos  érzéssel  visszaélve,    a  revanche-gondolat  erősítésére 

használja  fel.  1871  óta  a  katholikusok  vezető  férfiai  a  hanyatló  francia 
hatalomnak  felfrissítését  látták  a  katholikus  Franciaországban.  A  katho- 
likus  öntudat  nevelése  tehát  elsőrendű  nacionalista  érdek  lett.  így 
vitték  be  a  népbe  és  az  iskolakönyvekbe  a  Messagers  de  Dieu  dans 
l'univers  és  a  peuple  élu  fogalmait.  És  a  puritán  Cromwell:  Olivér  ideje 
óta,  akinek  a  kormánya  I.  Károlyt,  Isten  kegyelméből  Anglia  királyát 
lefejeztette,  egy  nép  öntudatába  sem  nyomódott  be  olyan  mélyen  a 
kiválasztottság  tudata,  mint  az  angoléba.  A  brit  a  chosen  people. 

Lehet,  hogy  Schulte  Emil  evangélikus  pásztor  csakugyan  azt 
találta  irni  egyik  költeményében,  hogy  a  németek  a  kiválasztott  nép, 
a  többi  mind  csorda  (Rotten),  lehet,  hogy  Konsistorialrat  Dietrich 
Vorwerk  csakugyan  elragadtatta  magát  költői  hevületében,  midőn  ezt 
a  képet  használta:  Te,  ki  fenn  lakol  a  magasságban,  kerubinok,  szera- 
finok  és  zeppelinek  felett!  —  (amint  a  Spectator  idézi:  Thou  who 
dwellest  high  above  Cherubim,  Seraphim,  and  Zeppelins)  —  bizonyára 
senki  sem  fog  habozni  a  pásztor  és  a  Konsistorialrat  urakat  elitélni 
Ízléstelenségükért.  Ezek  a  fanfarronádok  bosszantóak,  vagy  egyszerűen 
nevetségesek,  nem  veszedelmesek,  hogy  ugy  mondjuk:  nem  politikai 
természetűek.  Azonban  mit  szóljunk  ahhoz  a  francia  költőhöz  és  aka- 
démikushoz: A.  Méziéres  úrhoz,  aki  az  orleansi  Szűzhöz  intézett  ódájá- 
ban arra  kéri  őt,  hogy  vezesse  a  népet  Lotharingiába,  hegyen,  sikon 
keresztül,  Metz  alá  a  fiatal  ezredeket .  .  .  Vagy  amint  Eugéne  Labiche 
ur,  ugyancsak  az  Akadémia  tagja,  kérdezi:  Dieu  nous  enverra-t-il 
jamais  une  Jeanne  d'Arc  alsacienne? 

A  Spectator  nem  tudja  megbocsájtani  egy  másik  német  pásztornak, 
W.  Lehmannak,  hogy  azt  találta  hirdetni:  a  germán  lélek  a  világ  lelke, 
az  Isten  és  Németország  egymáshoz  tartoznak!  Igen,  ez  is  imperializ- 
mus, de  milyen  ártatlan,  ha  csak  költeményekben  és  szavakban  éli 
ki  magát!  Lord  Curzon  a  90-es  években  irt  egy  könyvet  A  távol  Kelet 
problémái  cimen,  mely  szórul-szóra  az  alábbi  ajánlással  kezdődik: 
«Azoknak  ajánlom  könyvemet,  akik  hisznek  abban,  hogy  a  brit  biro- 
dalom, a  gondviselés  által  kiválasztva  a  legfőbb  eszköz  a  legfőbb  jó 
eléréséhez,  amit  csak  a  világ  megért  és  azoknak,  akik  osztják  a  szerző 
nézetét,  hogy  Anglia  műve  a  távol  Keleten  még  nincs  befej  ez  ve ».  Curzon 
akkor  India  alkirálya  volt  s  ő  bizonyára  a  gondviselés  eszközének  tar- 
totta magát  India  kizsákmányolásában  s  « Anglia  művének  befejezésé- 
ben)). Egy  másik  költői  lelkű  angol,  Cecil  Rhodes,  pedig  ezeket  irja 
végrendeletében:  «Ha  van  egyáltalán  Isten  s  ha  az  egyáltalán  törődik 
földi  dolgokkal,  akkor  szentül  hiszem,  hogy  ő  azt  akarta,  hogy  én  azt 
tegyem,  amit  megtettem!))  Vájjon  mit  tett  Cecil  Rhodes?  Gyarmato- 
sította Angliának  a  Fokföldet  és  megteremtette  Rhodesiát.  Abban 
mindenesetre  különbözik  egymástól  ez  a  kétféle  vallásos  imperializmus,  * 

hogy  Lehmann  pásztor  ur  semmiféle  gyarmatot'nem  szerzett  hazájának, 

A  Daily  Mail  1915  áprilisában  az  alábbi  szemléltető  képet  rajzolta 
a  német  Istenről:  «Az  ő  Istenük  nemcsak  ember,  hanem  német  is, 
nemcsak  német,  hanem  porosz  is  .  .  .  Pickelhaube  van  a  fején  és  tüzér- 
ségi csizmát  visel.»  1915  május  9-ikén  pedig,  a  Lusitania  elsülyesztése 
után,  Anglia  papjai  a  pokol  tüzes  nyelvével  szónokoltak  Németország 
ellen.  Campbell  prédikátor  például  a  Temple-ben  igy  kiáltott  fel: 
«Uram,  meddig  fog  még  tartani,  mig  a  porosz  Antikrisztus  pokoli 
birodalma,  a  sátán  vára  mindörökre  romba  fog  dőlni ?»  Ezek  után  a 
Spectator  sem  háborodhatik  fel  joggal,  ha  német  prédikátorok  vissza- 
átkozzák Angliát. 

W.  Hermann  teológiai  tanár  dogmatikus  szempontból  is  védel- 
mébe veszi  az  izlam  vallást.  «Ez  a  szó  izlam  szószerint  teljesen  ugyanaz, 
mint  a  bibliai  «hűség»,  a  teljes  alárendelés.  Ebben  az  értelemben 
mondja  Goethe,  hogy  alapjában  mindnyájan  hivői  vagyunk  az  izlam- 
ságnak.»  Ha  a  Spectator  elitéli  az  ilyen  teológiai  csűrés-csavarást,  bi- 
zonyára nem  gondolt  az  angol  cantizmus  számtalan  példájára.  Az  pedig, 
hogy  T.  Suze  pásztor  és  költő  azt  állítja,  hogy  a  germánok  állanak  leg- 
közelebb Isten  trónusához,  nyilván  époly  benső  meggyőződésből  fakadt, 
mint  midőn  Goubé  abbé  az  egyik  párisi  szószékről  ezeket  a  bensőséges 
szavakat  mondja  hazájáról:  Élő  csoda,  természetfeletti  valami,  égi  kül- 
detéssel felruházva,  amit  maga  Isten  szólított  életre  és  származásának 
különös  adományaival  gazdagított! 

A  nagy  háború  lelki  lecsapódásainak  rendkivül  érdekes  tünete 
ez,  ami  a  jövő  történetíró  éber  vizsgálódásainak  tárgyává  lesz,  de  azt 
már  is  eldönthetjük,  hogy  nemcsak  porosz  templomok  prédikáló- 
székéből  száll  égnek  a  harci  hurrah  és  a  zsolozsmás  hallelujah! 

Amióta  az  angolok  ki  akarták  éheztetni  Németországot,  vagyis 
a  háború  kezdetétől  fogva,  nem  győznek  csodálkozni  rajta,  hogy  tervük 
nem  sikerült,  hogy  Németországban  még  kapnak  tejet  a  kisdedek  és 
élelmet  a  felnőttek.  Makacs  reményüknél  csak  kíváncsiságuk  nagyobb, 
hogyan  élnek  vájjon  az  emberek  Németországban?  Ezért  az  angol  új- 
ságok csemegének  rendszerint  meg  szokták  olvasóikat  egy-egy  ilyen 
németországi  ut  leírásával  lepni.  Madeleine  Z)ofz/-nak,  egy  angol  femi- 
nistának, sikerült  a  semleges  újságírók  egy  csoportjával  a  mult  évben 
Németországot  beutazni.  Erről  az  utazásáról  számol  be  most  az  irónő 
az  angol  olvasóközönségnek  a  londoni  The  Nation  hasábjain.  (1917  jan. 
6  és  13-iki  számában.)  Ebből  a  közleményből  is  látható  az  angol  femi- 
nistának nagy  buzgalma,  hogy  honfitársainak  kellemesen  állíthassa  be 
tapasztalatait. 

A  Nation  olvasóit  elsősorban  az  élélmezéskérdés  megoldása  ér- 
dekli, ezért   bárhova  megy  is  Madeleine  Doty.  pontosan  leírja  az  él- 

lapot,  az  ételek  elkészítési  módját,  árát  s  még  a  helyiség  nevét  is  fel- 
jegyzi nagyobb  hitelesség  kedvéért.  Münchenben  a  kisasszony  nem 
akart  —  érthető  okokból  —  a  városházára  menni,  hogy  a  különböző 
élelmijegyeket  átvegye.  Ennek  aztán  szomorú  eredménye  lett.  Midőn 
egy  szép  puddingot  rendelt,  a  pincér  udvariasan  igy  válaszolt:  Saj- 
nálom, de  a  pudding  egy  tojásból  készül  és  Önnek  nincs  tojás  jegye. 
De  Mannheimben  a  Rosen-Gartenben  és  Stuttgartban  jól  étkezett, 
előkelő  helyen  és  olcsón.  íme  a  stuttgarti  menu  —  ahogy  lejegyezte: 
Fleischloser  Tag.  Hotel  Marquardt,  Stuttgart:  Maismehl  Suppe,  Rhein- 
salm  mit  Crevettentunke,  Spinatbratlinge,  Endiviensalat  mit  rőten 
Rüben,  Thüringer  Aepfel.  És  mindez  négy  márka,  kenyér  nélkül,  mert 
azt  csak  jegy  ellenében  adják.  A  Hotel  Marquard  étlapját  a  kisasszony 
hazavitte  magával  emlékül  s  ki  tudja,  nem  fog-e  még  irigykedve  gon- 
dolni otthon  Angliában  a  stuttgarti  szép  napokra? 

De  nemcsak  ilyen  emlékei  vannak.  Mint  feminista  nagyon  érdek- 
lődik a  német  nő  élete  iránt  a  háborúban.  Ahol  csak  látja,  megfigyeli 
életmódját.  Az  utcán,  ahol  hosszú  sorban  álldogál  krumpliért,  a  kávé- 
házban cigarettával  halvány  ajka  között,  a  mezőn,  a  munició-gyárakban 
és  a  népgyűlésen.  De  akárhol  is  találkozik  a  német  nővel,  mindig  meg- 
hajlik szenvedései  és  erkölcsi  ereje  előtt.  Stuttgart  mellett  egy  muni- 
ciós-gyárban  feltűnik  neki  egy  munkásnő  s  kikérdezi  felőle  a  gyár- 
tulajdonost, vezetőjét,  akit  csak  Herr  Bosch-nak  nevez:  «Az  asszony, 
mert  asszony,  aki  iránt  érdeklődik,  a  külvárosban  lakik.  Csinos  lehetett 
fiatal  korában,  de  tizenkét  gyermeknek  adott  életet,  akik  közül  a  leg- 
idősebb tizenhárom  éves  s  a  legkisebb  hat  hónapos.  Négy  gyermeke 
meghalt.  Marié,  a  legidősebb  lány  tizenhárom  éves,  Wilhelm  tizenkettő, 
Gertrude  tiz,  Hilda  hét,  Mina  hat,  Helen  négy,  Erwin  három  és  Gretel 
fél  éves.  Férje  kilenc  éve  dolgozott  a  telepen.  A  háború  kitörésekor 
1914  augusztus  negyedikén  bevonult  csapatához.  Eddig  boldogak  vol- 
tak, ettől  kezdve  minden  megváltozott.  És  az  angol  miss  kedvtelve 
hallja  a  szegény  asszony  küzködéseit.  Herr  Bosch  84  márkát  ad  neki 
havonta,  ami  a  hadisegéllyel  együtt  179  márkát  tesz  ki.  így  aztán  nagy- 
nehezen  megél  kilenc  gyermekével,  de  az  ismeretlen  nőnek  mégis 
bátran  válaszol:  « Azért  nem  panaszkodom  és  hálát  adok  Istennek 
azért,  amit  eddig  elértem. »  A  szegény  munkásasszony  megnyeri  a 
feminista  miss  rokonszenvét,  de  annál  jobban  haragszik  a  Herr 
Bosch-ra,  akiről  annyi  sok  rosszat  mond,  hogy  ha  idéznők,  csak  a  kis- 
asszony tapasztalatainak  a  hűségébe  vetett  hitünket  ingatnánk  meg. 
Inkább  higyjünk  hát  Madeleine  Doty-nak.  Még  akkor  is,  amidőn  el- 
mondja, hogy  Fráulein  H.-val,  feminista  barátnőjével,  a  Jane  Adam 
elnöksége  alatt  álló  nemzetközi  női  béke-párt,  a  Women's  International 
Peace  Party,  müncheni  vezetőjével  egy  békepárti  gyűlésen  vett  részt 

és  szabadságot  követelt  Lengyelország  számára,  népszavazatot  Elszász- 
Lotharingiát  illetőleg.  Ezekre  a  német  nőkre  a  legbensőbb  barátság 
hangján  gondol.  Ugy  érezte  magát  közöttük  Münchenben,  mintha 
otthon  ülne  londoni  szobájában  a  Washington  Square-on.  Ugyanaz 
az  életfelfogás,  ugyanazok  a  virágok,  könyvek,  szóval  ugyanazok  az 
emberek.  Még  egy  pár  sor  s  a  miss,  mintha  rajta  kapná  magát  valamin, 
igy  folytatja:  ((Képtelenség  még  csak  fel  is  tételezni,  hogy  a  németek 
valami  más  csillagzat  alatt  születtek  volna,  mint  mi.  Mindazok  közt, 
akikkel  csak  életemben  találkoztam,  a  német  nők  mindennél  fensőbb- 
ségesebb emberek,  nagyobb  a  kitartó  akaraterejük  és  kevésbbé  kon- 
vencionálisak, mint  a  megfelelő  csoport  saját  hazámban.  Olyan  eleme 
ők  Németországnak,  amivel  számolnunk  kell!» 

Amióta  az  entente  a  nemzetiségi  elvet  beledobta  Európába,  azóta 
a  világ  publicisztikája  olyan  komolysággal  foglalkozik  ezzel  a  politikai 
principiummal,  mint  amihez  a  jövő  államalakulások  lehetősége  szoro- 
san hozzátartozik.  Svájc  —  ennek  az  elvnek  kiáltó  ellentéte  —  pedig 
mint  a  legégetőbb  problémával  foglalkozik  az  entente  feltételével  és 
a  francia  Svájc  még  inkább,  mint  német  fele.  De  mind  a  két  rész  — 
ezt  eleve  megállapíthatjuk  —  visszautasítja  az  ententekövetelések  merev 
megvalósítását.  William  Martin  svájci  publicista  okos  cikket  irt  erről 
a  kérdésről  a  genfi  La  Sémaine  Littéraire  március  3-iki  számában  Le 
principe  des  nationalités  et  son  application  cimén.  A  cikk  gondolat- 
menete a  következő: 

A  nemzetiségi  elvnek  nagyon  sok  jelentését  ismeri  a  történelem. 
Jelentett  imperializmust,  jelentette  az  egyesülés  eszközét.  Egy  szóval, 
jelentette  mindazt,  amit  csak  valami  fajta  politikai  érdekeltség  el 
akart  érni.  Történelmileg  kimutatható  eredete  mindenesetre  inkább 
imperialista,  mint  liberális,  inkább  a  nagy  államok  terjeszkedését,  mint 
a  kicsinyek  megalakulását  célozta.  De  vájjon  célra  vezető-e  a  nem- 
zetiségi elv?  Az  entente  főleg  azért  akarja  Európára  alkalmazni,  hogy 
Ausztria-Magyarország  feldarabolásával  szláv  államok  láncolata  zárja 
el  Németországot  Konstantinápolytól  Szalonikitől  Prágáig.  Pedig  eleve 
is  meg  lehet  állapítani,  hogy  a  kis  államok  ellenálló  képessége  mindig 
kisebb,  mint  a  nemzetiségileg  nem  is  egységes,  nagyobb  államok. 

Igaz,  hogy  például  Lengyelország  felszabadítása  európai  cate- 
goricus  imperativusnak  tetszik.  De  ezt  nem  lehet  elmondani  minden 
nemzetiségi  csoportról.  Ne  feledjük  el  azt  a  leckét,  amit  a  lausanne-i 
Congrés  de  nationalité  adott  a  világnak.  Szerepeltek  például  a  kon- 
gresszus programmján  csagagatálok  is,  ((akiknek  a  nyelve  a  kirgizekéhez 
elég  közel  áll.»  Valóban  méltó  dolog  lenne  a  világ  legjobbjainak  a 
csagagatáj  államért  öldökölni  egymást!  Az  élet  nem  jogi  kérdés.  Azok- 
nak, akik  nem  tudnak  lélekzetet  venni,   hiába  van  rá  joguk.    Itt  van 

például  a  litvánok,  ukránok  és  tótok  esete.  Ha  ezeknek  önálló  állami 
létet  biztosítanánk,  rendkivüli  nehézséget  okozna  a  nyelvi  határok 
megállapítása,  azonkivül  ezek  a  kis  népek  mind  irredentisták,  még 
mielőtt  önállóak  lennének.  A  litvánok  esete  másért  érdekes.  Ezek  pa- 
rasztok, a  városi  elem  lengyel,  orosz,  német.  Vilna  lakosságának  több- 
sége nem  litván.  Ez  a  Lithvania  középosztály,  városi  elem,  politikai 
hagyományok,  a  szabadság  minden  gyakorlata  nélküli  állam  lenne. 
Ezért  az  entente  államférfiainak  nagyon  meg  kell  fontolniok  ennek  az 
elvnek  az  alkalmazását.  Mert  esetleges  megvalósításával  nem  a  tartós 
békének,  az  állandó  háborúnak  csiráját  vetnék  el.  Ez  pedig  nem  lehet 
céljuk. 

Akármilyen  közel  is  van  a  francia  Svájc  az  ententehoz,  William 
Martin  meggyőző  szava  nem  jut  el  Edinburghig,  és  H.  Wickham  Steed 
az  Edinburgh  Review  1917  januári  számában  Austria  and  Europe  cimen 
újra  felosztja  a  monarchiát.  H.  Wickham  Steed  már  annyira  «benne 
van»  Ausztria  és  Magyarország  feldarabolásának  gyakorlatában,  hogy 
akármennyire  is  állítja,  még  sem  akarjuk  elhinni  neki,  hogy  ez  lenne 
az  utolsó  kísérlete.  Hogy  végérvényesen  milyen  részekre  akarja  majd 
felvagdosni  a  monarchiát,  azt  nem  tudhatjuk.  Januárban  még  igy  kép- 
zelte el. 

Az  entente  legfontosabb  hadicélja  a  porosz  militarizmus  megsem- 
misítése. x\nnak  a  militarizmusnak  kell  elpusztulni,  amely  1864-ben 
született  meg,  1866-ban  megerősödött  és  1871-ben  Bismarck-kai  a  ver- 
saillesi  tükörteremben  végérvényesen  megalakult.  Ezt  a  Poroszországot 
kell  elpusztítani.  Miután  pedig  a  mai  Németország  voltaképen  ezt  a 
Poroszországot  jelenti,  azért  fel  kell  osztani  kisebb  államokra.  És  mint- 
hogy ez  a  Porosz-Németország  Ausztria-Magyarországot  is  félelmetes 
katonai  táborrá  alakította,  politikai  szempontból  s  az  emberi  igazság 
cimén  is  fel  kell  osztani  ezt  is  különböző  nemzetiségi  államokra:  Galicia 
fele  az  újjáalakult  Lengyelországnak  jutna,  a  másik  fele,  Magyarország 
ruthének  lakta  részével  együtt  Oroszországnak.  A  cseh-morva-tót 
államnak  is  meg  kellene  alakulni  teljes  önállósággal,  vagy  legalább  is 
önkormányzattal  (self-governing  State).  Erdély  ((Magyarország  román 
területeivel))  együtt  Romániának  jutna.  —  Itt  ugyan  tesz  egy  megszo- 
rítást is  Steed  ur,  amennyiben  biztosítani  akarja  ebben  a  megnagyobbo- 
dott Romániában  a  magyar  és  szász  kisebbségnek  a  megfelelő  kezelését 
(the  fair  treatment).  Ausztria  olasz  része  Olaszországhoz,  német  része 
Németországhoz  csatlakoznék. 

íme  igy  intézi  Steed  ur  a  Times  hírhedt  szerkesztőségi  szobájából 
a  Gondviselés  csalhatatlanságával  országok  és  népek  sorsát. 


Följegyzések. 


«Háboruban  és  békében  a  nemzettel  a  hazáért! »  A  kardbojtokról 
és  a  sapkákról  lassankint  eltűnik  az  I.  F.  J.  és  az  érmeket  uj  jelige 
díszíti.  A  régi  mottó  egyoldalú  volt  és  tartózkodó.  67  előtt  a  Gesammt- 
monarchie  elvét  fejezte  ki  tömören  és  eréllyel:  viribus  unitis!  67-ben, 
engedékeny  gesztussal  közeledett  a  rebellis  nemzethez  és  kitüntette 
azzal,  hogy  bizik,  tovább  is  bizik  az  ősi  erényben.  Károly  király 
mottója  ennél  sokkal)  többet  mond.  Többet?  Mindent!  Minden  benne 
van  a  király  jeligéjében:  a  háború,  amelynek  vérzivatarja  közepett 
kelt  fel  uralkodásának  csillaga,  a  béke,  amelyet  akar  és  igért,  a  demo- 
krata politika,  ebben  a  szóban:  a  nemzettel!  és  a  jó  fejedelmek  végső 
célja:  a  haza  jóléte.  Károly  király,  amint  számos  cselekedetéből  ki- 
derült, nem  a  forma  embere  és  mottójáról  is  el  lehet  mondani,  hogy 
tartalom  tekintetében  tökéletes.  Tökéletes  a  forma  rovására  is.  A 
mottók  irodalmának  rég  elmúlt  poétái  és  theoretikusai  ugyanis  nem 
helyeselnék  ennek  a  mondatnak  a  hosszúságát,  bőbeszédüségét,  vilá- 
gosságát, egyszerűségét,  jelképietlen  kifejezési  módját,  nem  tartanák 
királyinak,  ami  érthető,  mert  hiszen  a  mottók  korában  a  király  ideálja 
egészen  más  volt,  mint  ma.  Ha  összehasonlítjuk  a  művészet  szem- 
pontjából ezt  a  jeligét  a  régi  címerek  felirataival,  a  kifogásokat  nem 
tekinthetjük  teljesen  indokolatlanoknak.  Régen  a  vitéz  szivét  a 
homlokán  hordta,  elveit  pajzsára  irta,  az  ember  azonos  volt  az  elvvel. 
A  tizenhatodik  században  a  sokkötetes  analitikus  regény  még  nem 
volt  divatban:  egyetlenegy  mondatba  tömörítette  a  hős  vágyait,  célját, 
meggyőződéseit,  világnézetét,  egész  egyéniségét,  a  devizába,  vagy  a 
mottóba  és  ez  a  mondat  is,  rendszerint,  csonka  volt.  A  mai  ember 
el  sem  képzeli,  hogy  az  epigrammák  műfajának  ez  az  alosztálya  milyen 
gazdag,  változatos,  eredeti  irodalommal,  elméleti  munkákkal,  gyűjte- 
ményekkel rendelkezik.  Külön  és  nevezetes  fejezet  illette  meg  a  régi 
ars  poeticákban  és  Bouhours  például  ugy  találta,  hogy  a  jó  deviza 
olyan  ritka,  mint  a  makulátlan  .  .  .  dinnye. 

Ma  az  epigrammák  mint  minden,  ami  «antik»,  ismét  divatosak, 
a  hadvezérek,  a  tudósok,  a  költők  lelkesítő  mondatokat  küldenek 
világgá  hadsegélyző  levelezőlapok  millióin,  a  mai  ember  feldúlt  idegei 
valóban  nem  kedveznek  a  boncoló  lélektani  regénynek  és  minden 
érdeklődésükkel  a  táviratok   felé  Fordulnak,  a  telegramm-stilusl  rés/e- 

sitik  előnyben.  Az  epigrammák,  a  mottók  távirati  stilusban  Íródtak 
már  akkor,  amikor  a  távirást  még  ki  sem  találták. 

Előkészültség  nélkül  azonban  eltévednénk  a  devizák  és  mottók 
rengetegében,  nem  értenők  gyakran  rejtélyes  és  borongós  nyelvüket, 
ciceronéra  van  szükségünk,  aki  vezessen.  Joseph  Maria  von  Radowitz 
porosz  tüzérgenerális  és  diplomata  lesz  a  ciceronénk,  aki  lelkesen 
gyűjtötte  a  «Spruchpoesie»  mindenfajta  termékét,  s  amikor  kifáradt 
abba,  hogy  világtörténelmet  csináljon,  könyvet  is  irt  róluk,  olyan 
kristálytiszta,  világos,  okos,  mindent  magába  foglaló  könyvet,  amely- 
hez, megirás  dolgában,  csak  egyet  hasonlíthatunk:  a  Dienstreglement-t. 
A  szerző  is  megérdemli,  hogy  könyve  révén,  figyelmünk  feléje  for- 
duljon. Erősen  konzervatív  és  katholikus  volt  ez  a  porosz,  már  a  szá- 
zad legelején  az  egységes  Németországról  ábrándozott  és  a  porosz  hege- 
móniáról, közben  a  franciák  ellen  vitézüli  verekedett,  kitűnt  a  mathe- 
matikában,  barátja  lett  Frigyes  Vilmosnak,  aki  később,  mint  ezen  a 
néven  negyedik,  uralkodott,  résztvett  a  külpolitikában,  (működésé- 
nek éle  Ausztria  ellen  fordult),  eme  sok  és  sokféle  tevékenységééi  kivül 
pedig  könyvet  irt,  katonai  munkákat,  mathematikai  értekezéseket,  irt 
a  török  harctérről  és  a  spanyol  örökösödési  kérdésről  és  végül,  miként 
említettük,  a  devizákról  és  a  mottókról  is.  (Stuttgart,  Cotta'scher  Ver- 
lag  1850.) 

A  könyv:  anthológia.  A  bevezetője:  a  devizák  és  a  mottók  esz- 
tétikája. Tisztázzuk  a  fogalmakat. 

Deviza:  a  jelmondatos  címerkép.  A  címerkép  jelmondata:  a 
lemma.  Jelmondat  címerkép  nélkül:  a  mottó.  A  devizában  a  kép  és 
a  jelszó  olyan  viszonyban  vannak  egymással,  mint  a  test  és  a  lélek.  A 
jelszó  ad  értelmet,  életet  a  képnek.  Lássuk  most  már,  hogy  mit  követelt 
a  deviza  esztétája  a  lemmától? 

Sokat.  Elsősorban  is  azt,  hogy  határozott  vonatkozásban  legyen 
a  jelképpel  és  metaforás  vonatkozásban  legyen  azzal  a  személlyel 
akire  a  deviza  vonatkozik.  Legyen  közöttük,  mathematikailag  szólva: 
kölcsönös  és  egyértelmű  összefüggés.  Eduárd  portugál  király  címere: 
kigyó  volt,  lemmája  pedig:  loco  et  tempore.  A  mondás  akármilyen 
képhez  illett  volna.  A  király  devizája  ép  ezért  szigorú  megrovásban 
részesült. 

Nem  tartották  megengedhetőnek,  ha  a  kép  tárgyának  a  neve 
előfordul  a  lemmában.  Száműzetésük  után  a  Colonnák  devizája  viz- 
árban  ingó  nádszálat  ábrázolt,  ezzel  a  mondással:  flectimur  non  frangi- 
mur  undis  (az  ár  meghajlít,  de  nem  tör  meg).  Minthogy  a  kép  szem- 
léltette az  árt,  a  szövegben  feleslegesnek  Ítélték  az  undis  szót. 

A  jelszó  ne  ismételje  azt,  amit  a  kép  úgyis  kifejez.  Ezért  a  rossz 
deviza  iskolai  példája  Odet  Lautrecé:  füstölgő  kályha  ezzel  a  felirattal: 

dove  e  gran  fuoco  e  gran  fumo  (nagy  tüz  nagy  füsttel  jár).  Ebből  a 
szempontból  is  kitűnő  viszont  Soisson  grófjáé:  pisztoly,  alatta:  si 
tangar!  (ha  hozzám  érsz!) 

Akadémikus  szempontból  kifogásolták  a  talányos  devizát  is.  Nagy 
Sándor  címerébe,  Tyrosz  elfoglalása  után  szatir  alakját  vésték: 
uíoc  Tópog  (sza  türosz)  azt  jelenti  magyarul:  Tyros  a  tiéd.  Villa- 
mediana  gróf  devizájának  ez  volt  a  felirása:  mis  amores  son  .  .  .  (sze- 
relmem) és  a  címer  aranypénzeket,  u.  n.  reálokat  ábrázolt,  amelyek 
eként  egészítették  ki  a  mondat  értelmét:  mis  amores  son  reales  (sze- 
relmem királyi)  és  ez  célzás  volt  a  grófnak  a  királynőhöz  való  szenve- 
delmes  ragaszkodására. 

A  lemma  legfőbb  erényének  tartották:  a  rövidséget.  Ne  legyen 
hosszabb  három  szónál,  legfeljebb:  négy  lehet,  ötnél  több  azonban 
semmi  esetre  sem.  Tökéletességéhez  megkívántatik  az  is,  hogy  a 
hangzása  kitűnő  legyen.  Alkatára  nézve  az  ideális  lemma:  fél  verssor, 
amelyben  az  első  rész  ugyanannyi  szótagból  áll,  mint  a  második,  és 
a  két  rész  egymással  éles  ellentétet  alkot.  Az  alliteráció,  a  szavak  egy- 
forma hangzása,  a  szójáték  fokozzák  a  jelmondat  szépségét. 

Ezek  a  lemma  jóságának  legfontosabb  kritériumai,  amelyekhez 
még  egész  sereg  tételes  (nyelvtani,  modorbeli)  szabály  járul.  A  lemma 
esztétikája  .  .  .  dogmatikus. 

Az  antholiógiából,  mutatóba,  ime  néhány  jelmondat,  amelynek 
a  tulajdonosa  aktora  volt  a  világhistóriának  is. 

1.  La  mort  ríy  mord  pas  (Nincs  ereje  a  halálnak!)  Clement 
Marót. 

2.  Rex  regum  reges  regit  (A  királyok  királya  király  a  királyokon), 
Báthory  István. 

3.  Tu  meus  sol  solus,  tu  meus  sal,  mea  sola  salus.  (Te  vagy  a 
napom,  sóm,  üdvöm),  Waldkirch  Erzsébet. 

4.  Popel  sem,  popel  budu  (Por  vagyok,  porrá  Ítészek),  Lobkowitz- 
család. 

5.  Re  que  Diou!  (Isten  és  senki  más!)  Talleyrand. 

6.  Spernere  mundum,  spernere  te  ipsum,  spernere  te  sperni  (Vesd 
meg  a  világot,  vesd  meg  magadat,  vesd  meg  a  megvetést),  Neri  Philippe. 

7.  Vivit!  (Él!)  Luther. 

8.  Gott  thut  retten!  (Isten  megment),  Leiningen. 

9.  Etsi  omnes,  ego  non!  (Ha  mind,  én  akkor  sem),  Fürstenberg- 
család. 

10.  Ehr  und  Kid  gilt  mehr,  als  Land  und  Leut.  (Becsület  és  hűség 
előbbre  való,  mint  ország  és  nép.)  Kristóf  badeni  őrgróf. 

11.  Autre  ne  sers  (Senki  másnak!)  Beauharnais. 

12.  Leaulté  passe  tout  (A  hűség  mindenekfelett),  Cibo  Alberico. 

13.  Nec  a  Deo  nec  a  Caesaré  (Istent,  császárt  nem  hagyom  el), 

Tilly. 

14.  Crede  Byron  (Bizz  Byronban),  Byron. 

15.  Trough!  (Át!)  Hamilton. 

16.  Fortiter,  fideliter,  feliciter!  (Erő,  hűség,  szerencse),  Gneisenau. 

17.  Jamais  arriére  (Sohasem  hátra!)  Douglas. 

18.  Ferrum  fero,  ferro  feris  (Fegyvert  hordok,  sebet  ütök), 
Montalembert. 

19.  Aquila  non  captat  muscas  (Nem  fog  legyeket  a  sas),  Graves. 

20.  Vim  vicit  virtus!  (Erény  erősebb  az  erőszaknál),  Harlem  város. 

21.  Essayez!  (Kíséreld  meg),  Dunda. 

22.  Fide  diffide!  (Vigyázz,  kiben  bizol!)  Ciliéi  Ulrik. 

23.  Bisogna!  (Kell!)  Coleoni. 

24.  Taceo  videó  (Látok  és  hallgatok),  Angol  Erzsébet. 

25.  Wett  och  wappen  (Ész  és  fegyver),  XII.  Károly. 

26.  Let  Curzon  hold,  ivat  Curzon  held  (Megtartja  Curzon,  amit 
Curzon  megtartott),  Curzon. 

27.  St!  (Hallgass!)  Hardt. 

28.  Versado  en  des  dichas  (A  szerencsétlenségben  jártas),  Cer- 
vantes. 

29.  Le  jour  viendra!  (Felvirrad  még!)  Czartoryski. 

30.  Von  Gut  in  Besser!  (Jóból  jobba!)  Cibo. 

31.  Love,  sérve  (Szeress,  szolgálj),  Shaftesbury. 

32.  Que  ne  fairois  je  pour  éllel  (Mindent  Érte!)  Ledochovszky. 

33.  Roi  ne  peux,  prince  ne  veux,  resté  comme  je  suis,  le  Sire  de 
Coucy  (Király  nem  lehetek,  hercegnek  lenni  nincs  kedvem,  maradok 
aki  vagyok,  Sire  de  Coucy),  Coucy. 

34.  Law  and  Equity  (Igazság  és  méltányosság),  Law. 

35.  Fare  fac  (Szó:  tett),  Fairfax. 

36.  Ver  non  sempre  viret  (Kétértelmű:  a  tavasz  nem  virul,  és: 
Vernon,  mindig  virul),  Vernon. 

37.  Ne  vile  velis!  (Ne  közönségest!)  Nevil. 

38.  Persevalens  (Önmaga  által  erős),  Perceval. 

Fűzzük  ezekhez  a  Habsburg-házbeli  magyar  királyoknak  több- 
nyire háromszavas  latin  mottóit: 

///.  Ferdinándé:  Pietate  et  iusticia. 

IV.  Ferdinándé:  Pro  Deo  et  populo. 

/.  Lipóté:  Consilio  et  industria. 

///.  Károlyé:  Constantia  et  fortitudine. 

Mária  Teréziáé:  Justitia  et  clementia. 

//.  Lipóté:  Pietate  et  concordia. 

/.  Ferencé:  Lege  et  fide. 

V.  Ferdinándé  (az  édesapja  irta,  róla,  a  fiáról):  Robus  et  prosperi- 
tás nostra  in  Te  .  .  . 

És  ne  feledkezzünk  meg  még  egyről,  rajongó  felkiáltásról,  amely 
Erzsébet  királynénk  koronázási  emlékérmét  díszíti  és  igy  szól: 

Boldogító  csillagzat  örömárjai  között  koronáztatott  magyar  ki- 
rálynévá. 

A  legújabb  királyi  jelszót,  ha  ezek  mellé  a  mottók  mellé  állítjuk, 
megfogalmazásáért  aligha  Ítélhetjük  neki  a  pálmát.  Értékét  azonban, 
nem  aszerint  mérjük,  hogy  milyen  irásművészet  csiszolta  mesterkélten 
finommá.  Szempontjaink  mások.  A  király  mottója  nem  stílusgyakorlat. 
A  király  mottója:  programm.  Nem  a  verslábak  ruganyosságát  kérjük 
tőle  számon,  hanem  azt,  hogy  mit  mond,  mit  igér?  És  a  legszebbnek 
találjuk,  ha  amit  ígér,  az  meg  is  valósul  Károly  király  uralkodásának 
folyamán. 

Uj  magyar  forradalmi  szervezet  Amerikában.  A  háború  alatt 
általános  és  talán  jogos  is  az  a  nézet,  hogy  az  utópiák  ideje  lejárt.  A 
«staatsszocialistáktól»  kezdve  a  legextrémebb  Stürneri-anarkistákig 
mindenütt  csődöt  mondtak  a  különfélekép  szervírozott  délibáb-vágyak, 
s  nem  voltak  képesek  megbirkózni  azzal  a  jelenséggel,  melyet  a  nagy 
világkatasztrófa  teremtett.  S  mégis,  a  társadalmi  élet  pozitiválódása 
mellett  is  az  emberek  megragadnak  minden  alkalmat,  hogy  fantaz- 
magóriákkal hozzák  közelebb  a  messzibe  vágyó  szocietást. 

Ez  a  cikk,  egy  a  háború  alatt  Amerikában  létre  jött  s  már  a 
háború  alatt  némi  szerepet  játszó  szocialista  utópiát  akar  regisztrálni. 

Az  amerikai  munkásmozgalom  nem  az  amerikai  társadalmi  élet 
szükségszerű  következménye  volt,  hanem  a  külföldről  odamenekült 
forradalmároknak  az  ottani  társadalmi  életre  erőszakolt  mozgalma, 
és  ez  az  oka,  hogy  még  Kautsky,  a  marxista  teoretikus,  már  évekkel 
ezelőtt  kénytelen  volt  beismerni,  hogy  nincs  amerikai  szocializmus, 
mely  felvehetné  a  küzdelmet  az  amerikai  kapitalizmus  ellen,  s  ezen 
segíteni  akartak  William  Hayvood,  A.  Trautman,  Thomas  Hagerty  és 
Vincent  St.  John,  midőn  a  háború  elején  a  háború  ellen  megalakították 
Chicagóban  az  «Industrial  Workers  of  the  World»  szervezetét,  mely- 
nek eredetileg  az  volt  a  célja,  hogy  a  háború  ellenes  tevékenységet  szer 
vezze  s  megakadályozza,  hogy  Amerika  akár  municiógyártással,  akár 
pénzbeli  manipulációkkal  részt  vegyen  a  háborúban,  sőt  arra  is  törő 
kedtek,  hogy  Amerika  vegyes  nemzetiségű  lakossága  révén  befolyást 
nyerjenek  a  háborús  országok  munkásmozgalmaiba  s  azt  antimilitari 
zálják,  azonban  ez  a  terv  csupán  terv  maradt,  s  ahogy  az  «One  Bing* 
programm  füzetekből  megtudjuk,  a  praktikusnak  induló  mozgalomból 
csupán  egy  utópisztikus  szervezet  lett. 

Az  «One  Bing»  szerint  az  «Industrial  Workers  of  the  World»  a 
következő  nézeten  épül  fel: 

—  A  társadalmi  viszonyok  és  csoportosulások  a  gazda- 
sági viszonyoknak  a  visszatükröződései  s  igy  a  korunk  két 
társadalmi  osztályt  vetett  felszínre: 

1.  A  föld  és  termelő-eszközök  tulajdonosai. 

2.  «A  munkaerő  birtokosai.)) 

Az  «One  Bing»  azután  birálat  tárgyává  teszi  a  két  társadalmi 
osztályt  és  azt  állítja:  A  munkásoknak  fel  kell  ismerniök  azt,  hogy  a 
gazdasági  átalakulásokat  a  társadalmi  átalakulás  követi  nyomon,  s 
egy  fejlődési  folyamat  a  legmagasabb  fokot  a  rend  forradalmi  meg- 
döntésével éri  el. 

Az  «One  Bing»  ezen  kissé  frázisszerü  megállapítás  után  kritika 
tárgyává  teszi  a  munkásmozgalmat,  s  azt  irja: 

«A  mai  munkásmozgalom  annyira  komplikált,  hogy  ettől 
nem  várható  a  mai  rend  megsemmisítésének  siettetése,  hogy 
megvalósítható  legyen  az  uj  társadalmi  rend,  s  ezért  az  uj 
rend  hirdetőinek  tudniok  kell,  hogy  az  ipari  fejlődés  jelen 
tényezői  mennyire  szervezték  és  rendszeresítették  az  ipari  fej- 
lődést, mert  ebből  a  jövő  társadalom  képe  bontakozhatjk  ki.» 
Az  uj  szervezet  ezek  után  még  komplikáltabb  szervezési  mó- 
dot ajánl,  mind  maga  az  egész  mai  munkásmozgalom,  mert 
legelőször  «A  termékek  szétosztásának  szervezetét))  igyekszik 
megteremteni,  mely  a  közszolgálati  intézmények  funkcióit  ugy 
a  jelen,  mint  a  jövő  céljaira  akarja  meghatározni,  s  erre  a  célra 
a  következő  osztályokat  akarja  teremteni: 

1.  Földművelési  és  halászati  ipari  osztály. 

2.  Bányászati  ipari  osztály. 

3.  Szállítási  és  közlekedési  ipari  osztály. 

4.  Általános  gyáripari  osztály. 

5.  Építő  ipari  osztály. 

6.  Közszolgálati  ipari  osztály. 

Ezek  az  osztályok  szintén   fel   vannak   osztva  alosztá- 
lyokra, s  ha  egy  szorosan  vett  ipari  termelésbe  vont  munká- 
sok szervezkednek,   akkor  ugyanazon  szabályoknak  vannak 
alávetve,  mint  e  termelés  többi  ipari  munkásai.  S  az  ez  ipar- 
ban foglalatoskodó  munkások  szabálya  nem  a  termeléssel  ér 
véget,  hanem  csak  ott,  ahol  a  produktum  a  fogyasztóhoz  jut.» 
Az  uj  szervezet  megteremtői  valószínűleg  érezték,  hogy  ezzel  a 
komplikált  szervezési  módszerrel  nem  sok  sikert  fognak  elérni  s  ezért 
az  «Industrial  Workers  of  the  World»  meg  akarja  engedni,  hogy  az  uj 

szervezet  igénybe  vegye  az  anarkista  és  szindikalista  gyakorlati  pro- 
gramm  pontokat,  igy  az  általános  sztrájkot,  antimilitarizmust  stb. 

Az  «Industrial  Workers  of  the  World»  legelsősorban  az  amerikai 
idegen  állampolgárokra  vetette  ki  hálóját  s  legtöbb  sikert  az  Ameriká- 
ban élő  magyarok  között  érte  el,  ennek  az  oka  abban  rejlik,  hogy  bár 
az  ottani  honfitársainknak  van  a  legrosszabb  helyzetük,  mégis  a  ma- 
gyaroknak volt  a  háború  előtt  a  legkisebb  munkásmozgalma;  a  vala- 
mikor Magyarországon  is  hires  munkásvezér  Tarczai  Lajos  megkisérelt 
ugyan  egy  erős  magyar  szociáldemokrata  mozgalmat  megteremteni, 
de  az  ottani  magyar  munkások  zöme  legtöbbnyire  földmunkásokból 
áll,  s  ez  a  társadalmi  osztály  nem  igen  alkalmas  a  szervezkedésre,  igy 
Tarczai  tevékenysége  többé-kevésbbé  eredménytelen  maradt.  A  háború 
elején  azonban,  tekintve,  hogy  Amerika  municiógyártásával  hazánk 
ellen  is  tevékenykedik,  szükségesnek  bizonyult  az  ottani  magyar  mun- 
kások szervezkedése,  s  tekintve,  hogy  a  Tarczai  szociáldemokráciáját 
nenl  tartották  elég  radikálisnak,  hogy  fel  merjen  lépni  az  amerikai 
municiógyártás  ellen,  a  következők:  Rothfischer  Károly,  Sebestyén  Pál, 
Kohler  Alex,  Olninger  János,  Lady  Sándor,  Somogyi  Árpád,  Somló 
Sándor  és  Liebmann  Ernő  megalakították  az  «Industrial  Workers  of 
the  World»  magyar  bizottságát  s  rövid  idő  alatt  a  következő  helyeken 
alakítottak  csoportokat:  Newyorkban,  Chicagóban,  Burusidében,  Saint 
Luisban,  azonkívül  kiadtak  «Bérmunkás))  cimmel  egy  hivatalos  lapot. 

Ez  uj  magyar  munkásmozgalom  nem  vette  át  az  «One  Bing» 
fantasztikus  és  komplikált  programmját,  hanem  csupán  a  háború  alatt 
igyekeznek  az  uj  jelző  alatt  hazájuk  érdekében  az  entente  szolgálatá- 
ban álló  amerikai  tőke  ellen  akciót  kifejteni. 

Szittya  Emil. 


A  Fehér  Felhő  és  a  poilu.  Lenn  még  gázba,  sárba,  vérbe  gázolnak, 
de  fenn  a  fehér  felhőn  már  találkozott  az  első  huszár  az  első  poilu-vel. 
Mindketten  szennyesek,  hideg  sárban  feküdtek,  havas  esőben  fáztak 
és  most  fenn  száradnak,  melegesznek.  A  poilu  az  ítélet  csarnokába  kerül 
az  Atya,  a  Fiu,  a  Szűz  és  a  szentek  gyülekezete  elé.  A  jó  Isten,  aki  a 
poilu-vel  együtt  az  Anjou  vidéki  patois-t  beszéli,  előbb  kikérdezi  régi 
életmódja  felől,  s  a  poilu  bűne  bánva  elmondja  szenvedéseit  is.  ((Gödör- 
ben laktunk.  Ásóval  a  kezünkben  mentünk  a  hurrára »  —  mondja  a 
magyar  huszár.  És  a  francia:  «Sokat  szenvedtem  én  is.  Éhségtől,  hideg- 
től, forróságtól.  Rilkán  aludtam  éjtszaka,  a  lábam  feltöri  a  hosszú 
marsolásban  és  a  nehéz  hátizsák  alatt  bő  cseppben  csurgott  az  izzadt- 
ság rólam.  Pedig  akárhányszor  megtörtént  odakünn,  hogy  mások  zsák- 

ját  is  magamra  vettem.  Segíteni  akartam  rajta,  pedig  ugyancsak  fáradt 
voltam  én  is.»  Vagy  ahogy  ezen  a  lefordíthatatlanul  kedves,  de  azért 
könnyen  érthető  nyelvjárásban  mondja: 

«J'ons  souffert  de  ben  des  magniéres: 
D'la  faim,  d'la  fret',  d'la  chaud  aussit; 
J'ons  point  terjours  dormi  la  nuit; 
J'ons  ben  souvent,  au  long  des  routes, 
Traíné  mes  pauv'  pieds  écorchés, 
Tell'ment  longtemps  j'avions  marché, 
En  pardant  ma  sueur  á  gross'  gouttes 
Sous  Fpoids  du  sac  qu'était  so  lourd!  .  .  . 
Ya  meime  eu  des  fóes,  dans  les  cőtes 
Que  j'ons  porté  les  sacs  des  aut'es 
Afin  d'leű  porter  un  peu  s'cours 
Malgré  qu'moi-meim'  j'étions  ben  las! 
Et  Saint  Simon  disait  tout  bas: 
Comm'  nous,  Seigneur,  au  GolgothaU1) 

Le  bon  Guieu,  Ítélet  alá  vévén  a  poilu  életét,  megengedi,  hogy 
hozzá  járuljon  Maria  kék  köpenyéhez,  az  Atya  fehér  szakállához  s  a 
Fiu  vörös  ruhájához  s  azután  kitárja  előtte  az  Ég  kapuját.  És  ott  látja 

ő  is  a  sok-sok  poilu-t: 

Des  tas  d'Poilus,  l'air  bien  heureux 

«aranyból  szőtt,  gyémánttal  zsinórozott  atillában  (mintha  csak  a  testére 
szabták  volna),  szürkehuzatos  csákó  helyett  aranypikkelyes  viharszijjal» 

Avec  des  capot'bleu  d'azure 

Qu'avaient  l'air  d'étre  fait'  sur  mesure, 

Et,  sűs  la  tét,  des  casqu'  en  or  .  . . 

akárcsak  a  magyar  huszárok  fenn  a  fehér  felhőn. 

Fenn  az  ítélet  csarnokában  elhallgat  a  gyűlölet  s  a  boche-ideologia 
ugy  eltűnik  az  agyvelőkből,  mintha  csak  hagymázos  álom  ültette  volna 
bele.  A  gyűlölet  itt  virágokat  nyit  és  fehér  mondatokat  fakaszt  az  ajka- 
kon. Aminthogy  a  magyar  huszár  is  azt  mondja:  «Fel  akarták  dara- 
bolni szép  Magyarországunkat  —  Nem  ettek  belőle. »  Igaz,  hogy  ezt  is 
mondja:  «Homonna  alatt  a  kutyák  ették  őket  a  hóban. »  De  épen  csak 
mondja,  nem  érzi  is.  Tud  a  magyar  katona  gyűlölni  is?  Itt,  ahol  már 

1  La  Passión  de  Notre  Frére  Le  Poilu.  Par  Marc  Leclerc.  Avec  une  Préface  de  M.  René 
Bazin,  de  l'Académie  Franchise.  Paris.  George  Crés  et  Cie.  1916. 

nincs  harag,  nincs  gyűlölet,  a  szenvedés  is  megenyhül,  már  « alig-alig 

érzik  szivükben  a  golyót»  fenn  a  szép  lágy  felhőn. 

Molnár  Ferenc  és  Marc  Leclerc  igy  találkoztak  egy  mirakulum- 

ban.  Nem  ismerték  egymást,  de  ma  még  elképzelhetetlen  másképen 

beszélni  katonák  szenvedéseinek  jutalmáról,  megengesztelődéséről,  az 

emberszeretet  enyhítő  balzsamáról,  minthogy  az  egyik  szép  lágy  felhőt 

varázsol  alájuk,  a  másik  pedig  az  ítélet  csarnokába  vezeti  őket.  Ma  még 

mirakulum  kell  hozzá,  hogy  találkozzanak,  holnap  talán  már  itt  lenn 

is  kezet  fognak  egymással  Thomka  kapitány  ur  huszárjai  s  a  piou-piouk 

a  francia  Anjou  ezredből.  ^         .  .  * 

Gesztesi  Gyula. 


Egy  nap  története  a  világsajtóban.  IV.  Károly,  Magyarország  apos- 
toli királya,  1917  télutóján  meglátogatta  országának  fővárosát.  Csak 
egy  napig  maradt  Budapesten,  innen  visszautazott  Bécsbe.  Ebbe  a  vá- 
ratlan elutazásba  az  entente-sajtó  természetesen  nem  tudott  belenyu- 
godni. Aránylag  rövid  idő  alatt  talált  rá  magyarázatot,  amely  azután 
Morse-szárnyakon  bejárta  az  összes  nagy  lapok  szerkesztőségét  és 
másnapra  meg  volt  fejtve  a  rejtély.  A  megfejtést  csak  lapcimekben  kö- 
zöljük, a  nyájas  olvasó  az  összefüggést  azután  könnyen  meg  fogja 
találni.  Megjegyezzük,  hogy  az  összes  lapszemelvény  egyetlen  nap. 
1917  március  12-ének  hireiből  való  (a  le  hávre-i  Le  XX-me  Siécle  kivé- 
telével, amely  már  március  11-iki  számában  fellebbentette  a  titkot). 

íme  a  szemelvény: 

Excelsior:  Le  comte  Tisza  serait  disgracié. 

Journal  des  Débats:  La  crise  prévue  entre  la  Gouronne  et  le 
comte  Tisza  vient  d'éclater. 

L'Evénement  (Paris):  Une  légende  qui  coule.  La  disgráce  de  Tisza. 

L'  Eclair:  La  chute  de  Tisza  paraít  imminente. 

Le  XX-me  Siécle  (Le  Hávre) :  On  reparle  de  la  démission  du  coinU 

Tisza. 

Le  Matin:  Le  comte  Tisza  démissionerait. 
Le  Figaro:  La  crise  hongroise. 

La  Liberté:  Une  crise  hongroise  serait  imminente.  Tisza,  ageat 
de  l'Allemagne,  serait  disgracié. 
És  igy  tovább  .  .  . 
Daily  Mail:  Tisza  in  disgrace*. 

La  Sera  (Milano):  L'acuta  situazione  politica  ungherese.  Tisza 
se  ne  andra? 

És  igy  tovább  a  buenos-airesi  Héráidig,  a  tókiói  Japán  Advertiserig. 

Magyar  kultúra.  (Pékár  Károly  könyve.)  Az  elhunyt  magyar 
esztétikus  egy  poszthumus  könyve  van  előttünk,  melynek  kiadását 
kegyes  hajlandóság  tette  lehetővé.  Az  elmélkedők  figyelme  az  emberi 
gondolat  történetében  csak  későn  fordult  a  kultúrának,  mint  a  szociális 
fejlődés  egyik  legfontosabb  jelentkezésének  tanulmányozása  felé.  Az 
ujabb  filozófusok  azonban  a  kulturproblemáknak  ugyanolyan  gyakor- 
lati értéket  tulajdonítanak  valami  szociális  összeség  szempontjából, 
mint  az  egységes  világszemléletnek  az  egyéni  fejlődés  szempontjából. 
Pékár  különösen  három  kulturproblemát  tárgyal  vaskos  könyvében: 
a  földrajzi  környezet,  a  nemzeti  jellem  s  általában  magának  a  kulturá- 
lis evolúció  főtörvényeinek  problémáját  a  kultúra  fejlődésében. 

A  kultúra  fejlődésének  összefüggése  a  földrajzi  típusokkal  ezek- 
nek a  problémáknak  egyik  legtöbbet  tárgyalt  tétele.  Pékár  világos 
összefoglalását  adja  az  eddigi  eredményeknek.  Érdekes  s  a  világháború 
szempontjából  aktuális  kérdéssel  foglalkozik  a  ((Magyarország  föld- 
rajzi helyzetének  természeti  előnyei  az  önálló  kulturális  fejlődést  ille- 
tőleg)) cimü  fejezet.  Magyarország  szerencsés  geopolitikai  egysége 
predesztinálja  ezt  a  területet  arra,  hogy  határai  közt  ne  csak  politikai, 
hanem  kulturális  egység  is  kifejlődjék.  Ez  a  Magyar  Kultúra  egyik 
vezetőgondolata!  Egyébként  Pékár  a  kultúra  s  általában  az  emberiség 
történelmi  fejlődésében  a  pszichológiai  jelenségeknek  nagyobb  hatást 
tulajdonít,  mint  a  materialisztikus  mozgató  erőknek. 

Pékár  fentebbi  alapgondolatát  azután  egész  bőven  fejti  ki  a 
nemzeti  kultúráról  szóló  részben.  Ennek  az  esztétikai  vonatkozását 
Pékár  már  kifejtette  könyvében,  a  Positiv  Aestetica-ban,  részben  pedig 
abban  a  vitában,  mely  közte  és  Jászi  Oszkár  között  1907-ben  a  Buda- 
pesti Hirlap,  illetve  a  Magyarország  hasábjain  nem  minden  szenve- 
délyesség nélkül  zajlott  le.  Szerinte  a  kultúrák  egy-egy  szociális  kö- 
zösség szellemi  emanációi.  Ezek  közt  a  szocilális,  azaz  faji,  illetve 
nemzeti  kultúrák  között  ép  ugy  megvan  a  küzdelem,  mint  a  struggle 
for  life  minden  szerves  életjelenségében.  «A  magyar  nemzeti  kultúrá- 
val szemben  állanak  itt  a  különféle  fajok  törmelékkulturái.  És,  sajnos, 
hazánkban  jó  ideig  minden  akadály  nélkül  fejlődhettek  a  szepara- 
tisztikus  külön  kultúrák.  S  most  folyik  ezek  között  a  kulturális  küz- 
delem.)) Ez  az  általános  kulturális  küzdelem  nálunk  különösen  fontos 
szerepet  játszik.  «E  küzdelem  sikere  a  nemzeti  egység  diadala.  Már 
e  szempontból  is  nem  engedhető  meg  idegen  nyelvű  s  idegen  kultúrára 
nevelő  középiskolák  működése  a  hazai  kultúra  területén.  Ha  mégis 
léteznek  ilyenek,  mint  az  oláh  középiskolák,  ezek  a  kulturális  küz- 
delemben nyilt  ellenségei  a  nemzeti  kultúra  fejlődésének,  a  magyar- 
ság kultúrája  előhaladásának  ...  A  magyar  nemzeti  kultúra  győzedel- 
mével  csak  az  igazság  diadalmaskodik  felettük.))  Ezzel  a  felfogásával 

függ  össze,  hogy  Pékár  az  iskolát,  de  főleg  a  középiskolát  nemzeti 
kulturális  fejlődésünk  valóságos  végvárának  tartja. 

Ami  végül  magát  a  kulturális  fejlődést  illeti,  ennek  az  evolúció- 
nak két  jelentkezését  állapítja  meg.  T.  i.  általában  a  szaktudományok 
helyett  a  filozófiai  egységes  világnézetre  való  törekvést  s  az  u.  n. 
voluntarisztikus  evolucionista  világfelfogás  kifejlődését.  Ami  az  elsőt 
illeti,  kétségtelen,  hogy  Schopenhauertől  Bergsonig  a  modern  filozó- 
fusok rendszere  egy-egy  világkép,  amely  a  rendszerek  teljességével 
igyekszik  mindent  egységbe  foglalni,  de  mondanunk  se  kell,  hogy  az 
egész  fejlődés  igy  erre  a  két  részre  osztva  nagyon  is  egyoldalú,  mert  az 
emberi  kultúra  olyan  gazdagon  virágzó  növény,  amelynek  csak  legújabb 
virágait  is  nemcsak  két,  hanem  számtalan  fejlődő  bimbóban  lehet 
megsejteni. 

A  könyv  ezeken  az  alapvető  gondolatokon  kivül  még  pár  gyakor- 
lati és  rapszodikus  eszméjét  veti  fel  a  korán  elhunyt  magyar  bölcselő- 
nek, miknek  legnagyobb  része  a  nevelésre,  mint  a  leghatásosabb 
kulturális  eszközre  vonatkozik.  Különösen  a  közép-  és  a  felsőiskolai 
oktatás  problémái  foglalkoztatják,  köztük  egy  «Tátraalji  egyetem » 
terve. 

A  könyvet  Morvay  Győző  adta  ki,  aki  bevezetésül  megirta  hozzá 
Pékár  Károly  dr.  életrajzát.  Ha  elolvassuk  egy  fiatal  magyar  tudós 
tüskés  pályakezdéseit,  örökös,  de  reménytelen  küzdelmét  a  megél- 
hetéssel, az  anyagi  gondok  ellen,  a  lemondást  és  megalkuvást,  amit 
a  tudománnyal  szemben  meg  kell  tennie,  akkor  igazat  adhatunk 
Morvaynak,  hogy  ebben  az  életrajzban  egy  magyar  középiskolai  tanár 
pályájának  tipikusan  lehangoló  képét  adja.  G.  Gy. 


Az  Adria  hajói.  Az  «Adria»  tengerhajózási  r.-t.  április  3-án  tar- 
totta közgyűlését  Lánczy  Leó  titkos  tanácsos  elnöklésével.  Az  előző 
veszteséges  évhez  képest  igen  kedvező  eredménnyel  zárult  a  mérleg, 
aminek  az  a  magyarázata,  hogy  a  társaság  itthon  levő  gőzösei  egész 
éven  át  állandóan  katonai  természetű  járatokat  teljesítettek  a  hadveze- 
tőség számára.  E  szolgálat  közben  —  mint  az  igazgatóság  jelentéséből 
látjuk  —  a  társaság  két  gőzösét  elvesztette,  egyet  pedig  a  portugál  had- 
üzenet után  az  ottani  kormány  foglalt  le.  Hogy  uj  hajók  beszerzésé- 
nek nagy  terheit  a  háború  után  következő  időkre  könnyebbé  tegyék, 
az  idei  nyereségből  800.000  koronát  külön  tartalékolnak  háborús 
hajóveszteségek  pótlására.  A  közgyűlés  elhatározta,  hogy  a  ren- 
delkezésére álló  1,659.200  koronából  tiz  korona  osztalékot  fizet  részvé- 
nyenként és  a  fennmaradó  több  mint  900.000  koronát  pedig  tartalé- 
kolja. Az  igazgatóságba  uj  tagnak  beválasztották  Hoffmann  Hugót. 


A  Jelzálogbank  közgyűlése.  A  Magyar  Jel  zálog  hitelbank  március 
31-én  déli  12  órakor  tartotta  meg  Khuen-Héderváry  Károly  gróf  titkos 
tanácsos  elnöklésével  negyvennyolcadik  rendes  évi  közgyűlését.  A  köz- 
gyűlés egyhangúlag  elfogadta  az  igazgatóságnak  és  a  felügyelő-bizott- 
ságnak előterjesztett  jelentését,  továbbá  a  magáévá  tette  a  tiszta  nyere- 
ség hovafordítására  vonatkozó  indítványt,  amely  szerint  a  forgalomban 
levő  kétszázezer  részvény  után  egyenként  huszonkét  korona  osztalék 
fizettessék  ki  a  július  1-én  esedékes  19.  számú  szelvény  ellenében,  még 
pedig  már  április  2-tól  kezdve;  az  ezután  rendelkezésre  álló  1,458.762  K 
89  fillérből  100.000  K  az  intézeti  nyugdijalap  javadalmazására,  125.000  K 
az  intézeti  tisztviselők  és  szolgák  rendkivüli  jutalmazására  fordittassék 
és  a  bennmaradó  1  millió  233.762  K  89  fillér  a  folyó  évre  vitessék  elő. 
Ezután  a  közgyűlés  az  igazgatóságnak  és  a  felügyelő-bizottságnak  meg- 
adta az  alapszabályszerü  felmentvényt.  Végül  Niamessny  Mihály  dr. 
országgyűlési  képviselő,  részvényes,  méltatta  az  igazgatóságnak,  Khuen- 
Héderváry  gróf  elnöknek,  valamint  Madarassy-Beck  Gyula  bárónak  az 
intézet  vezetése  körül  kifejtett  nagy  koncepciójú  működését.  Az  elnök 
és  a  vezérigazgató  válasza  után  a  közgyűlés  véget  ért. 


A  Leszámítolofoank  közgyűlése.  A  Magyar  Leszámítoló  és  Pénz- 
váltó Bank  március  31-én  tartotta  meg  Madarassy-Beck  Miksa  báró 
elnöklésével  évi  közgyűlését.  Az  igazgatóság  jelentése  a  bank  nagyarányú 
fejlődéséről  számol  be.  Különösen  kiemelendő,  hogy  á  bank  betétállo- 
mánya 352  millióra  emelkedett  a  tavalyi  225  millióról.  Az  intézet  tiszta 
haszna  799.821  K  30  fillérrel  haladja  meg  az  előző  év  eredményét.  A 
közgyűlés  az  évi  jelentést  egyhangúlag  tudomásul  vette  és  a  mérleg 
megállapítása  után  a  felmentvényeket  megadta,  a  nyereség  felosztása 
tárgyában  pedig  akként  határozott,  hogy  az  alapszabályszerü  levonások 
után  a  tartalékalapot  400.000  koronával,  a  nyugdijalapot  250.000  koro- 
nával, az  alkalmazottak  segítőalapját  20.000  koronával  dotálta,  a  rész- 
ve n i szelvények  darabonként  30  koronával  (7  és  fél  százalék)  április 
hó  -lói  kezdve  leendő  váltására  3,750.000  koronát  fordított,  mig  a  fenn- 
maradó 1,818.152  korona  28  fillért  az  1917.  üzletévre  vitte  át.  Az  igaz- 
gatóság uj  tagjai  lettek:  Freund  István  dr.,  Kraus  Maximilián  (Wien), 
Lév^i  Adolf  és  Wahl  Oszkár  lovag  az  eddigi  igazgatósági  tagok  man- 
dátumának tartamára.  Az  igazgatóság  a  közgyűlés  után  tartott  ülésében 
BVz  Gyula,  Bun  József,  Kann  Sándor  dr.  és  Vágó  József  igazgató- 
helyetteseket igazgatókká,  Róz  Jenő  dr.,  Vargha  Zsigmond  és  Walkó 
Lo  ind  dr.  titkárokat,  valamint  Bognár  Ernő,  Eisner  Sándor,  Molnár 
Nándor,  Strassnitz  Imre  és  Vámos  Kálmán  főtisztviselőket  cégvezetőkké, 
'  mi1,  Rudan  Idona  és  Samarjay  Gyula  fiókfőnököket  pedig  fiók- 
igazgatókká nevezte  ki. 


A  Magyar  Takarékpénztárak  Központi  Jelzálogbankja  mint  rész- 
vénytársaság igazgatósága  március  29-én  Mándy  Lajos  ny.  min.  tanácsos 
elnöklete  alatt  tartott  ülésén  megállapította  a  társaság  mérlegét,  amely 
az  előző  évről  áthozott  132.184  korona  24  fillér  összeg  levonásával 
1,878.629  korona  51  fillér  tiszta  nyereséggel  zárul.  A  kölcsön-átvállalási 
üzlet  az  elmúlt  év  folyamán  csaknem  teljesen  stagnált,  mivel  a  mind- 
inkább fokozódó  pénzbőség  a  földbirtokos  osztályt  nem  uj  kölcsönök 
kötésére,  hanem  inkább  a  már  meglevő  kölcsönök  visszafizetésére  ösz- 
tönözte. Ebből  kifolyólag  a  jelzálogkölcsön-állomány  13  millió,  a  köz- 
ségi kölcsönállomány  pedig  fél  millió  koronával  apadt.  Ennek 
dacára  a  kölcsönkihelyezésekből  származó  hozam  állandó  volta  követ- 
keztében a  jutalékszámlán  mutatkozó  nyereség  a  mult  évivel  szemben 
csaknem  egyenlő,  a  saját  kibocsátmányokon,  valamint  az  értékpapír- 
tárcán elért  haszon  pedig  az  előző  év  eredményét  némileg  felülmúlja. 
Az  igazgatóság  az  1917  április  14-én  tartandó  közgyűlésnek  a  tartalékok 
bőséges  dotálása  mellett  a  szokásos  6  százalék,  azaz  12  korona  osztalék 
kifizetését  fogja  indítványozni. 


A  ((Nemzeti»  Baleset-Biztosííó  Részvénytársaság  Budapesten  már- 
cius 29-én  tartotta  meg  huszonnegyedik  rendes  évi  közgyűlését  ormodi 
Qrmody  Vilmos  főrend  elnöklete  alatt.  A  felolvasott  évi  jelentés  kon- 
statálja, hogy  a  mult  év  a  háborús  állapotok  dacára  kielégítő  eredmény- 
nyel záródott.  A  díjbevétel  a  balesetbiztosítási  ágazatban  2,054.870  ko- 
rona 52  fillért,  a  tűzviszontbiztosítási  ágazatban  244.648  korona  71  fillért 
és  a  népbiztosítási  ágazatban  1,129.153  korona  16  fillért  tett  ki.  Vég- 
legesen rendezett  károkért  a  viszontbiztosítási  rész  levonása  után  vala- 
mennyi ágazatban  622.940  korona  5  fillér  kifizettetett,  mig  függőben 
levő  károkra  443.647  korona  51  fillér  helyeztetett  tartalékba.  A  társaság 
biztosítéki  alapja  a  számadási  év  végén  7,329.482  korona  96  fillért  tett 
ki.  Az  igazgatóságnak  és  a  felügyelő-bizottságnak  ama  együttes  indít- 
ványa, hogy  az  1916.  évi  370.563  korona  9  fillér  nyereségből  osztalékul 
minden  részvény  24.  sz.  után  15  korona  (7  és  fél  százalék),  azaz  ösz- 
szesen  150.000  korona  fizettessék  ki,  a  közgyűlés  által  egyhangúlag  el- 
fogadtatott és  elhatároztatott,  hogy  az  alapszabályszerü  igazgatósági 
lantiémek  levonása  után  fennmaradó  183.506  koronából  37.056  korona 
30  fillér  a  tartalékalap,  11.998  korona  17  fillér  az  ingatlan  értékcsökke- 
nési tartalék  gyarapítására  fordíttassák,  15.000  korona  a  tisztviselői 
nyugdijalapnak  átutaKassék  és  119.452  korona  32  fillér  a  moratórium 
folytán  még  előálló  kétes  követelésekre  tarlalékollassck. 


HUN3AHIA  KÖNYVNVOMOA  BUDAPEST 


Az  adó  filozófiája  &  háborúban. 


Hegedűs  Lóránt  szabad  előadása  a  budapesti  Szabad  Lyceumban, 
1917.  március  9-én,  mellyel  a  népszerű  közgazdasági  és  kereske- 
delmi tanfolyamot  megnyitotta. 


Tisztelt  hölgyeim  és  uraim!  Szerénytelenség  nélkül  el- 
mondhatom, hogy  népszerűtlenebb  cimen  még  nem  tartottak 
népszerű  előadást.  S  ha  erre  mégis  mertem  vállalkozni,  ennek 
több  oka  van.  Az  egyik  az,  hogy  meggyőződésem  szerint  ugy 
nálunk,  mint  egész  Európában  az  Adó  a  háború  után  nem  ugy, 
mint  eddig  távolról  köszöntött,  ritkán  látott  ismerősünk  lesz, 
hanem  olyan,  aki  mindig,  mindenütt  megjelenik,  tehát  vele  meg- 
ismerkedni fontos  és  szükséges  dolog.  Hiszen  a  gazdasági  vizs- 
gálódás azt  mutatja,  hogy  nemcsak  a  mi  nemzedékünk  keserves 
munkájának  termékeit  költjük  el  ebben  a  világpusztulásban, 
hanem  olyan  értékeket  is,  melyeket  majd  jövő  generációknak 
kell  részletekben  megpótolniok.  A  másik  az,  hogy  épen  ebben 
az  épületben,  az  egyetemen  azt  találtam,  hogy  női  hallgatóim 
is  a  legnagyobb  figyelemmel  kisérték  az  adóproblémák  szöve- 
vényeit. És  végül  a  harmadik  az,  t.  hölgyeim  és  uraim,  hogy 
arra  a  tapasztalatra  jutottam,  hogy  még  az  adókat  is,  minden 
visszataszító  voltuk  mellett,  még  az  adókat  is  meg  lehet  szeretni. 
Az  ember  ugy  van  velők,  mint  kertjében  azokkal  a  fákkal, 
amelyek  iránt  eleinte  egészen  közömbös.  Ha  sokat  babrál  velők 
és  hozzászokik,  hogy  mindegyiköknek  van  külön  egyénisége: 
az  egyik  görbe,  a  másik  későn  hajt,  a  harmadiknak  más  furcsa- 
sága van,  akkor  megszereti  őket.  Még  a  legmegtépázottabb  fa  is 
érdekessé  válik,  ha  kedves  emlékek  keze  simogatja.  Ilyenformán 
vagyunk  mi  fináncok  az  adókkal  is.  Annyit  bíbelődve  velők, 
lassankint  megszeretjük  őket  E  szeretet  egy  részét  önök  közé 

is  át  óhajtanám  plántálni,  oly  okokból,  amelyeket  a  jövőben 
látok. 

Ezért  vállalkoztam  az  előadásra.  Célom  az  lesz,  hogy  men- 
nél kevesebb  unalommal  mennél  több  tanulságot  terjesszek. 
Ezért  nem  az  adóknak  részletkérdéseivel  szándékozom  foglal- 
kozni, hanem  keresem  az  adónak  a  lelkét  és  szeretném,  ha  önök 
elé  tárhatnám  azt,  amit  e  ránk  szakadt  irtózatos  vérfergetegnek 
tanulságai  és  nyomása  alatt  az  adó  filozófiája  gyanánt  meg- 
tanultam. 

Először,  t.  hölgyeim  és  uraim,  amint  jó  társaságban 
szokás,  bemutatni  szeretném  az  adókat,  annál  is  inkább,  mert 
az  adó  maga,  az  adónak  a  lelke,  mint  igazi  filozófus,  nagyon 
elbújik  az  ő  sokféle  alakzata  és  mimelése  mögé.  Méltóztassanak 
elképzelni  azt,,  hogy  igen  kiváló  pénzügyminiszterünk  egyszer 
arra  határozná  el  magát,  hogy  nagy  estélyt  rendez  a  budavári 
román  stilü  palotában  és  az  estélyre  nem  az  adózókat,  hanem 
magukat  az  adókat  hivná  meg.  Nem  az  yolna  a  meghívóra  irva, 
srniint  a  bálokon  szokás,  hogy  mindenki  frakkban  és  fehér  nyak- 
kendőben jelenik  meg,  hanem:  «minden  adó  köteles  annak  a 
kornak  a  ruházatában  megjelenni,  amelyben  megszületett)).  Ha 
akkor  méltóztatnának  megállni  a  lánchidnál,  amikor  az  adók 
így  felvonulnak  Budára,  a  legcsodálatosabb  és  legtarkább  lát- 
vány tárulna  fel  önök  előtt,  sokkal  érdekesebb  kép  bármely 
diszmagyaros  felvonulásénál:  Jönnek  adók  krinolinban  —  abban 
a  korban  születtek.  Van  köztük  nagyon  régi,  kamarás,  legősibb 
adónk  —  a  mohácsi  vész  előtt  is  megvolt  —  ez  a  házalók  adója, 
a  legnagyobb  arisztokrata  az  adók  közt.  Jönnek  adók  munkás- 
zubbonyban, jönnek  a  Bach-korszak  bürokratikus  ruhájában, 
végre  jönnek  sörben,  petróleumban,  sóban  és  mindenféle  cikk- 
ben. Ezek  mind  különféle  adófajták.  És  felvonulásuk  közben, 
ha  azt  kérdeznők  magunktól,  hogy  mi  az,  ami  mindegyikben 
egyforma,  mi  az  adó,  akkor  először  csak  egyet  találnánk:  azt, 
hogy  minden  ügyes  átöltözködési,  álarcoskodó  tehetségük  mel- 
lett is  az  adók  mind  tökéletlenek.  Ebben  semmit  sem  különböz- 
nek az  emberektől,  akik  számára  világra  jöttek.  Mindig  eszembe 
jut  ilyenkor  s  mint  egy  régi  operettedal  refrénje  követ  Popé 
angol  költő  verse: 

Whoever  hopes  a  faultless  tax  to  seey 

Hopcs  ívhat  never  was,  is  not  and  necr  shall  be 

—  ki  tökéletes  adót  akarna  látni,  olyat  kiván,  mi  nem  volt* 
nincs  és  nem  is  lesz  soha.  —  De  e  tökéletlenség  után,  mely  közös 
adókkal  és  emberekkel,  minden  adóban  még  egy  nagy  jellemzőt 
találtunk;  egy  szót,  egy  parancsot,  mely  mindnyájában  benne 
van:  azt,  hogy  kell,  hogy  muszáj.  Ez  az  egyetlen,  amit  először 
ietagadhatlanul  megtalálunk  bennök.  Mert  hiszen  az  adókban, 
akár  sörben,  akár  borban,  akár  házalóruhában  jelennek  meg,  s 
akárki  vesse  ki  őket,  egyformán  benne  van  az,  hogy  azokat 
fizetni  muszáj. 

Az  adó  filozófiája  tehát  kiindul  abból,  amit  Kant  katego- 
rikus imperativusnak  mond,  ez  egy  kell,  ez  egy  muszáj. 

Most  méltóztassanak  megengedni,  hogy  e  muszáj  gondo- 
latát továbbfüzve,  azt  nézzük,  hogy  mi  az,  amit  muszáj. 

A  jelenlevő  t.  urak  között  bizonyára  számosan  vannak, 
akik  emlékeznek  még  rá,  amidőn  a  volt  Népszinházban  az 
Ördög  Piluláit  adták.  Azért  mondtam,  hogy  a  jelenlevő  t.  urak 
között,  mert  oly  régen  volt,  hogy  a  jelenlevő  hölgyek  bizonyára 
nem  emlékezhetnek  már  reá.  Az  Ördög  Piluláiban  fordult  elő 
az,  hogy  annak  a  szerencsétlen  patikusnak,  valahányszor  leült 
enni,  egy  láthatatlan  kéz  vagy  a  kenyeréből  lopott  el  egy  dara- 
bot, vagy  a  borát  emelte  elérhetetlen  magasságba,  vagy  a  husa 
sülyedt  el  valamely  sülyesztőben.  Ebbe  bolondult  bele  az  Ördög 
Piluláiban  az  a  patikus.  Nos,  valahányszor  egy  adózó  leül  az 
asztalához,  egy  láthatatlan  kéz  jelenik  meg  és  elvesz  vagy  a 
kenyeréből,  vagy  a  borából,  vagy  a  petróleumából,  vagy  a  jöve- 
delméből, vagy  a  vagyonából  egy  darabot.  Láthatatlan  kéz 
ez,  amelynek  fogásán  érezzük,  hogy  kell,  hogy  muszáj;  vala- 
mely földöntúli  lény,  egy  misztérium,  amely  mindenütt  ott' 
van  és  nem  látjuk  sehol.  Egy  láthatatlan  sárkánynak  érezzük 
szüntelen  köröttünk  az  emberszivó  lélekzetét,  látjuk,  hogy  eltűn- 
nek lassan  azok  a  tárgyak,  amelyeket  megszereztünk,  munkánk 
eredményei.  Ez  a  valami,  amely  azt  mondja,  hogy  kell  és  elveszi 
a  mi  dolgainkat,  ez  a  valami  egy  nagy  hatalmasság,  amely  felet- 
tünk áll.  A  bibliai  Leviathanhoz  hasonló,  nem  látni  sehol,  de  erő- 
sebb  nálunk  és  az  ő  kezében  van  az,  hogy:  kell. 

Most  azt  kérdezem,  hogy  ki  ez:  ki  ez  a  rejtélyes  lény, 
amelyet  csak  érzünk  és  nem  látunk  és  amelyet  minden  nap, 
minden  évben  újra  kell  táplálnunk.  Az  ő  nagy  táplálásának  a 
folyamata,  visszavezet  engem,  t.  hölgyeim  és  uraim,  az  Ördög 

Piluláinak  a  színpadára.  Még  pedig  visszamegyünk  oda  annak 
az  utján,  hogy  a  válasz  egyelőre  igen  egyszerűnek  látszik.  Azt 
mondják:  Erre  igazán  nem  kell  filozófia,  mert  az,  aki  elveszi  a 
mi  dolgainkat:  az  állam.  Ezt  tanítja  az  egész  német  tudomány. 
És  evvel  szemben  merem  én  —  amint  mertem  az  egyetemen 
már  sok  esztendő  óta  —  hirdetni  azt,  hogy,  aki  ezt  állítja,  az 
soha  az  adónak  a  lelkét  megtanulni  nem  fogja.  Merem,  mert 
amit  igy  magyarázatul  élénkbe  dobnak,  ez  nem  igazság,  sőt 
sokkal  rosszabb  a  nem-igazságnál:  ez  féligazság.  Az  adónak  a 
lelke  nem  az  államban  van,  hanem  az  államban  van  valaki,  aki- 
ben benne  van  az  adónak  a  lelke. 

Nem  hiszem  azt,  hogy  az  adónak  igazi  lényege  szerint  az 
állam  legyen  az,  aki  adóztat,  azért,  mert  nagyon  jól  tudjuk,  hogy 
vannak  más  adók  is:  községi,  egyházi  adók;  ezeket  nem  az  állam 
szedte.  Azt  mondja  a  német  tudomány,  hogy  ez  mind  nagyon 
szép,  de  ezek  csak  az  államtól  nyert  hatalmat  kapták,  ők  tehát 
azért  az  államtól  fiadztak  s  mint  ilyennek  szabad  a  községeknek, 
a  városoknak,  az  egyházaknak  is  adót  szedniök.  Erre  azt  felelem 
—  és  ez  az,  ami,  azt  hiszem,  kifordítja  azt  a  tételt  vélt  igazságá- 
ból, —  hogy:  igen,  ha  ezek  nem  előbb  adóztattak  volna,  mint 
az  állam.  De  az  egyházi,  a  városi,  a  nemesség  által  szedett  adó 
sokkal  régebben  megvolt,  mielőtt  a  király  vagy  az  állam  még 
létezett  volna  vagy  mertek  volna  adóztatni.  Nagyon  fontos  ezt 
megállapítanunk  azért,  hogy  megdöntsük  az  államnak  azt  a 
tévhitét,  mintha  csak  ő  volna  az,  akinek  a  kedvéért  adót  kell 
fizetnünk.  Nem  mindig  az  állam  volt  az  első  ur,  sőt  először 
nagyon  kicsi  ur  volt. 

Megfogadtam,  t.  hölgyeim  és  uraim,  hogy  számokat  népi 
fogok  mondani.  Ezért  egyetlen  adat  fog  most  elém  kerülni,  amit 
mondani  fogok,  amire  szükségem  van  és  ez  a  következő:  A  ma- 
gyar adók  történetéből  látjuk,  ha  végig  lapozzuk  a  Corpus 
Juris-t,  hogy  az  egyház  már  régen  adóztatott,  a  nemesség  már 
régen  szítta  a  jobbágyaiból  a  tizedet  és  a  magyar  állami  adó  még 
nem  volt  sehol.  Lehetetlenség  tehát  az,  hogy  az  állam  lenne  az, 
akiben  benne  van  az  adó  lelke.  Az  állam  először  annyira  ki  völl 
szorítva  az  adóztatok  társaságából,  hogy  amikor  bejött  nálunk 
Hóhért  Károly  király  alatt  jött  be,  —  alig  mert,  mint  a  későn  jövő, 
csak  egy  kis  székre  lekuporodni  a  leli  teremben,  mivel  minden, 
ami!  megadóztathatott  volna,  már  le  volt  foglalva  más  adóztató 

hatalmasságok  céljaira.  És  méltóztatik  tudni,  hogy  az  állam 
akkor  mit  csinált? 

Az  állam  akkor  elkezdett  pénzt  hamisítani.  Ez  volt  az  ál- 
lamnak első  pénzügyi  művelete.  Ezt  csinálta  a  középkorban 
minden  király,  amiért  ma  minden  parasztot  becsuknának.  Min- 
den király  pénzt  hamisított  azért,  hogy  fenn  tudja  tartani  azt  a 
valakit,  akiből  az  állam  lett  és  akibe  az  adónak  a  lelke  szállott, 
Az  állam  tehát  egy  parvenü,  aki  megjelenik  a  társaságban,  mint 
azok  a  nagy  urak,  akik  elfeledték  a  múltjukat;  de  a  sarokban 
mindig  van  valaki,  aki  megsúgja:  Ez  valamikor  pénzt  hamisított! 

Nálunk  Róbert  Károlyig  nem  volt  királyi  adó.  Hanem  az 
előző  királyok  a  pénzt  meghamisították,  jó  pénz  helyett  rossz 
pénzt  adtak.  Ö  próbált  ennek  véget  vetni:  ezt  a  pénznyerész- 
kedési különbözetet  —  az  1342-ben  meghozott  törvény  szerint 
-  mint  luerum  camerae-t  királyi  adóvá  alakítja  át  az  állam 
céljaira.  Róbert  Károly  ki  is  vet  8  dénárokat  tizenöt  nap  alatt 
fizetendő  «minden  kapura,  amelyen  egy  szénával  megrakott 
szekér  befér,  akár  külső  kapu,  akár  udvartelki  kapu  legyen  is 
az  és  lakjék  benne  3 — 4  ember  vagy  akár  egy  ember  is».  Ez 
Magyarország  első  állami  adója  1342-ből.  Az  állam  az  adóztatás- 
hoz megérkezett  akkor,  amikor  már  nem  folytathatta  azt,  hogy 
pénzrontásból  csináljon  magának  pénzt. 

Ebből  látszik,  hogy  az  állam  nem  lehet  az,  akiben  az  adó- 
nak a  lelke  volt,  hanem  az  állam  később  jutott  bele  az  adóba, 
amikor  mások  már  benne  voltak. 

Most  már  visszajutottunk  az  Ördög  Pihika  színpadára. 
Mert  az  ilyen  látványos  színműnél,  ha  az  ember  a  második  vagy 
a  harmadik  felvonás  után  felmegy  a  színpadra,  azt  látja,  hogy 
a  szin  maga  a  mostani,  legközelebbi  jelenetet  ábrázolja,  de  az 
első  felvonás  színfalait  már  felhuzatta  a  zsinőrpadlásra  a  ren- 
dező, alul  pedig  még  a  következő  felvonások  színfalai  várakoz 
nak.  így  vagyunk  itt  is.  A  vezető  adóztató  hatalom  régebben  az 
( gyház,  a  nemesség  volt,  akiknek  a  színfalai  már  a  zsinórpadlásra 
jutottak.  Ma  a  színpadon  az  államnak  a  díszletei  vannak  nagy- 
szerűen elhelyezve.  De  hogy  alulról  még  milyen  erők  fognak 
felkeveredni,  hogy  a  háború  után  nem  fog-e  a  munkások  szak- 
szervezetének vagy  a  munkaadók  egyesületének  adója  erősebb 
lenni,  mint  az  állami:  ezt  senki  ember  fia  be  nem  láthatja.  De 
beláthat  kettőt:  az  egyik  az,  hogy  az  állam  később  jött,  mint  az 

adó,  tehát  az  adó  a  régibb;  a  másik  az,  hogy  adóztatni  csak  az 
bir,  akivel  velemegy  és  csak  addig  bir,  amig  velemegy  az  adó- 
nak a  lelke  és  ez  nem  mindig  az  állam.  Az  adó  lelke  benne  volt 
az  egyházban,  benne  volt  a  községben,  benne  volt  és  van  az 
államban  és  talán  egyszer  benne  fog  lenni  a  munkások  vagy 
munkaadók  szervezetében:  ez  nincs  kizárva.  Ki  az  tehát,  akit 
táplálunk,  ki  az,  aki  állam  is,  nem  is  és  ki  az,  aki  az  adó  lelkét 
takargatja? 

Nem  egyéb,  mint  a  társadalmat  összetartó  és  védő  hata- 
lom. Ha  az  egyház  védi  a  társadalmat,  ö  az,  ha  a  nemesség  védi 
a  jobbágyot,  ő  az.  Amig  ma  az  állam  védi  a  polgárságot,  ő  az  és, 
ha  egyszer  nem  az  állam  fogja  védeni,  ha  az  el  fog  múlni,  mások 
fognak  jönni,  de  —  az  adó  maga  sohasem  fog  kihalni.  Az  adó 
tehát  erősebb,  mint  maga  az  állam  és  ennélfogva  —  a  színpad 
díszlete  hiába  fog  változni,  —  az  adó  lelke  megmarad,  mert  ő 
nem  egyéb,  mint  a  társadalomfentarió  erőnek  a  táplálása. 

Ez,  t.  hölgyeim  és  uraim,  az  adó  filozófiájának  első  tétele. 

Már  most  áttérek  a  másik  tételre  és  azt  kérdezem:  hogyan 
történik  ez  a  táplálkozás?  Itt  mindjárt  az  jut  eszébe  mindenki- 
nek, hogy  miért  nem  csinál  az  állam,  aki  adóztató  hatalom,  min- 
dent maga.  Miért  van  az,  hogy  először  dolgoztat  minket  és 
amikor  dolgoztunk,  elveszi  kenyerünket,  a  borunkat,  mint  az 
ördög  Pilulái  patikusának  az  ételét  az  a  láthatatlan  rendező, 
aki  időnkint  a  színpadon  megjelenik?  Adó-táplálék  helyett  miért 
nem  termel  búzát,  hogy  vele  a  saját  katonaságát  eltartsa  s 
bányásszon  szenet,  amellyel  a  saját  mozdonyait  füli? 

A  válaszom  erre  az,  hogy  ennek  a  láthatatlan  Leviathánnak, 
a  társadalomfentartó  erőnek,  amely  ma  az  államba  bujt,  (de 
amely  nem  mindig  az  államban  volt),  amely  régebbi,  mint  az 
állam,  (de  minket  is,  az  államot  is  túl  fogja  élni):  ennek  az  erő- 
nek különös  táplálkozási  szabályai  vannak.  Az  első  táplálkozási 
szabálya  az,  hogy  nem  bir  maga  enni,  mert  ha  ö  maga  próbálná 
az  öntáplálást,  akkor  tönkremenne.  Először  másnak  kell  dol- 
gozni és  verejtékezni  és  csak  ezen  verejtékek  lecsapolásából  lehet- 
séges fentartani  a  társadalmi  erőt. 

E  problémán,  t.  hölgyeim  és  uraim,  nagyon  sokat  okoskod- 
tam, amig  végre,  megengedik,  azt  mondhatom,  hogy  a  nyitjára 
jutottam.  A  nyitjára  jutottam  a  következőképen:  Azelőtt,  amig 
az  utazás  nemcsak  lehetséges,  de  élvezel  is  volt       ami  nagyon 

régen  volt,  —  azelőtt  sokat  jártam  szünnapokon  Fiúméba,  mivel 
ott  sajátságos  kísérleteket  tehettünk,  amelyeket  a  háború  után 
folytatni  fogok,  nevezetesen  az  adriai  halászatnak  a  megszerve- 
zésére s  a  magyar  városi  lakosságnak  hallal  való  ellátására. 
Mentem,  mert  minden  vasárnap,  amikor  lemehettem,  az  Adria, 
a  tenger  mélye  oly  szövevényes  rejtélyeket  mutatott  fel,  a  halak- 
nak, a  tenger  alatt  levő  moszatoknak  a  tüneménye  oly  varázzsal 
birt  rám,  hogy  ez  sokkal  nagyobb  üdítés  volt,  mintha  az  alatt 
az  idő  alatt  semmit  sem  dolgoztam  volna.  Itt  tanultam  meg,  az 
Adria  partján,  hogy  hogyan  lehet  az,  hogy  az  adó  lelkét  biró  az 
a  valaki:  a  társadalom,  az  állam  oly  különös,  hogy  minket  dol- 
goztat és  a  mi  verejtékünk  kell  neki,  —  mert  ő  maga  nem  termel, 
—  hogy  ő  megélhessen.  A  természetvizsgálat  oktatott  ki  erre  kö- 
vetkezőképen: Mikor  az  Adria  halászatának  kérdését  kezdtem 
tanulmányozni,  elmentem  Németország  nagy  halpiacaira,  meg 
néztem  az  Északi  tenger  nagyszerű  halászati  berendezéseit:  csar- 
nokait, hajóit,  hűtőgépeit,  halliszt-gyárait.  Elérkezve  a  legmoder- 
nebb nagy  halpiacra  Nordenhammba,  örömmel  láttam,  hogy  be- 
érkezett a  kikötőbe  egy  Budapest  nevü  gőzös,  600  tonnás  modern 
halászhajó.  Elővettem  fekete  kabátomat  és  elmentem  az  igazgató- 
sághoz, hogy  megköszönjem  neki,  hogy  Magyarország  fővárosá- 
ról egy  ilyen  szép  gőzöst  neveztek  el.  Erre  az  igazgató  német 
őszinteséggel  azt  mondta: 

—  Uram!  Mi  azért  neveztük  el  e  gőzöst  Magyarországról, 
mert  minket  Budapesten  ugy  megcsaltak,  hogy  soha  többé  német 
halász  oda  ne  menjen.  Másodszor  csalódtunk  abban,  hogy  azt 
hittük,  hogy  az  Adriában  hal  van,  de  költséges  próbajárataink 
csak ,  nagy  vizi  tökökkel,  de  halzsákmány  nélkül  jöttek  haza. 
Ezért  hivják  a  hajót  Budapestnek. 

E  tökéletes  német  őszinteség  után  igen  meghökkentünk. 
Kiváló  szakértőink  mégis  azzal  biztattak  Fiúméban,  hogy  csak 
német  halászati  (háló)  rendszerrel  nem  találunk  halat  az  Adrián, 
de  meg  fogjuk  találni  a  haltömegeket,  ha  az  Adriához  alkalmaz- 
kodunk. Megtörtént  ez.  Meglett  s  megvan  az  Adria  hala.  De 
ugyanakkor  megtaláltuk  példáját  annak  a  természeti  törvény- 
nek, mely  egyedül  képes  a  magasabb  rendű  lények  táplálkozását 
megértetni. 

Halászaink  e  tapasztalata  szerint  ahhoz,  hogy  hal  élhessen, 
szükséges,  hogy  a  parton  vagy  lombos  erdő,  vagy  pedig  lehulló 

folyondár  legyen.  Ahol  sziklás  a  part,  ott  nincs  hal.  A  folyondár 
és  a  hulló  erdőlomh  bemegy  a  tengerbe.  A  hal  ezt  nem  eszi. 
De  ez  a  lehulló  folyondár  vagy  az  erdő  lombja  alkalmat  ad 
arra,  hogy  ott  már  tengeri  fü  —  magyarul  Seegras  —  terem- 
jen. Ezt  a  tengeri  füvet  sem  eszi  a  hal.  Ezen  a  füvön  azonban 
kicsi  csigák  telepednek  le.  Ezeket  a  kis  csigákat  a  halak  még 
mindig  nem  eszik.  De  jönnek  kis  halak,  amelyek  meg  tudják 
enni  a  lombon  nőtt  tengeri  füvön  levő  kis  csigákat  és,  amikor 
ezek  a  kis  halak  megnőttek  a  kis  csigák  felfalásából,  akkor 
jöhetnek  a  nagy  halak,  az  embernek  való  halak,  amelyek  meg- 
eszik e  kis  halakat  addig,  amig  mi  fel  nem  faljuk  őket. 

Az  állam  táplálkozásának  is  ez  a  sajátsága.  Amikor  az 
ember  megette  a  tengeri  füvön  levő  csigákból  táplálkozó  kis  hala- 
kat fogyasztó  nagy  halakat,  jön  egy  másik  hatalom  és  megeszi, 
amit  az  ember  termelt.  A  törvény  ugyanaz  s  maga  az  anya- 
természet diktálja  azt:  a  magasabbrendü  lények  táplálásához 
alacsonyabbrendü  lények  szükségesek.  Tengeri  fűnek  rothadó 
lomb.  Csigának  tengeri  moszat.  Halnak  csiga.  Embernek  hal. 
Államnak  emberi  kereset.  Ez  az  adó  filozófiájának  második 
tétele. 

De  a  megadóztató  hatalom  táplálkozásának  még  más  sza- 
bályai is  vannak.  Nem  mindent  eszik  meg.  És  ha  valamit  nem 
tud  megenni,  akkor  azt  mondja  rá; 

—  Kérem,  a  társadalmi  igazság  nevében  nem  nyúlok  hozzál 
Méltóztattak  olvasni,  hogy  nálunk  azelőtt,  az  életbe  nem 
lépett  jövedelmi  adóban  ki  volt  mondva,  hogy  jövedelmi  adói 
nem  fizet  az,  akinek  évi  800  koronánál  kevesebb  jövedelme  van. 
Milyen  nagyszerű!  Milyen  szociális  igazság!  A  szegény  embert 
nem  adóztatja  meg  az  állam!  T.  hölgyeim  és  uraim,  ez  a  leg- 
nagyobb képmutatás.  Amit  inkább  mint  igazságot  bevallhatna 
az  állam,  ez  az,  hogy  a  800  koronán  alul  azért  nem  adóztat,  meri 
az  ilyen  adónak  a  kivetése,  beszedése  stb.  többe  kerül,  mint  az 
adó  maga.  Minden  gyáriparos  tudja,  hogy  szénbányát  nem  szabad 
kezdeni,  ahol  50  oentiméternyinél  keskenyebb  az  ér.  Minden 
vasgyáros  tudja,  hogy  a  vaskövet  csak  akkor  szabad  kitermelni, 
ha  tiz  százaléknál  több  a  vastartalma.  Ezeket  szem  előtt  kell 
tartanunk,  különben  a  termelési  költség  nagyobb  lesz,  mint  az. 
amit  kapunk.  A  nagy  Léviathan  tehát  rájött  arra.  hogy  ha 
nagyon  szegény  emberekhez  fog  közvetlenül  adó  iránti  igénnyé! 

menni,  az  ő  termelési  költsége  nagyobb  lesz,  mint  amit  kapni  fog 
és  mert  üzletnek  rossz  lenne,  ezt  elnevezte  szociálpolitikának. 

Ez,  t.  hölgyeim  és  uraim,  az  adó  filozófiájának  harmadik 
lantétele. 

Most  át  kell  térnem  arra,  ami  voltaképen  előadásomra  birt 
és  ami  egyúttal  befejező  része  előadásomnak:  tudniillik  az  adó- 
áthárításnak  arra  a  kérdésére,  amelyet  a  pénzügytan  oly  bonyo- 
lultnak tart. 

T.  hölgyeim  és  uraim!  Ennek  az  óriási  Leviathánnak,  aki 
hol  állam,  hol  nem  az,  a  táplálása  igen  egyszerű  volna  abban  az 
esetben,  ha  a  pénzügyminiszternek  nem  volna  más  kötelessége, 
mint  az,  hogy  kijelöli,  hogy  Tóth  Péter  ennyi  adót  fog  viselni, 
Kiss  János  ennyit,  ezt  befizetik  és  a  dolog  rendben  van.  De  az 
adófilozófia  épen  ott  kezdődik,  hogy  az  adót  nem  az  viseli,  aki 
fizeti,  hanem  valaki  más.  Hogy  rövid  példát  mondjak:  Ha  Buda- 
pesten felemelik  a  házadót,  azt  a  háziuraknak  kell  fizetniök, 
ellenben  ők  felemelik  a  lakbéreket  ugyanannyival,  mint  amennyi- 
vel az  adókat  felemelték  és  ennélfogva  az  adót  ők  fizetik  ugyan, 
de  viseli  az  a  tanítónő,  vagy  állami,  vagy  más  tisztviselő,  aki  a 
házukban  lakik.  Ezt  nevezik  röviden  áthárításnak  és  itt  kezdő- 
dik az  adó  nagy  bonyodalma,  itt  kezdődik  szerény  nézetem 
szerint  az,  ami  az  adót  tudományos  szempontból  is  rendkívül 
izgató  tüneménnyé  változtatja  s  annak  megismerését,  törvény- 
szerűségét a  filozófiához  viszi  fel.  Mert  mihelyest  az  adót  ki- 
vetette az  állam,  az  elkezd  gurulni  és  eljut  a  társadalom  mély- 
ségeibe. Az  adó  által  megismerjük  a  társadalom  belső  szövevé- 
nyeit és  olyan  kísérleteket  tehetünk  ott,  mint  a  fizikus,  amikor 
üvegbura  alá  teszi  a  pihegő  madarat  és  próbálja,  hogy  mennyi 
levegőből  bír  még  megélni.  A  pénzügyminiszterek  néha  ezt  is 
meg  szokták  próbálni. 

Az  adóáthárítás  érdekessége,  rejtélye  tehát,  t.  hölgyeim  és 
uraim,  abból  áll,  hogy  az  adó  abban  a  pillanatban,  amidőn  az 
állam  vagy  az  adóztató  hatalom  kidobta  a  kezéből,  elkezd 
gurulni  a  társadalom  mélységeibe.  Akkor  csodálatos  látvány 
kezd  lenn  kialakulni:  az  átháruló  adó  megmutatja  nekünk  a 
társadalomnak  máskép  meg-nem-ismerhető  belső  szövevényét. 
Vannak  bizonyára  önök  között,  akik  emlékeznek  arra  a  hason- 
latra, amelyet  Beethovenre  egyik  legnagyobb  ismerője:  Bek  kei 
alkalmazott,  aki  azt  irja  róla  nagy  könyvében,  hogy  Beethoven 

szonátáit  ugy  kell  elképzelnünk,  mint  a  mesebeli  tóba  elsülyedt 
várost,  melynek,  ha  feljön  a  hold,  megvilágítja  a  kupoláit  és 
sejtjük  benne  ama  nagy  mélységeket,  amelyeket  a  zeneköltő 
óriás  megálmodott.  így  abban  a  pillanatban,  midőn  az  adónak 
a  holdsugára  levetődik  a  társadalom  mélységeibe,  mi  kezdünk 
látni  olyan  alakulatokat,  olyan  rejtélyeket,  aminőket  sohasem 
ismertünk  volna  meg,  ha  ez  a  sokat  szidott  és  nagyon  szeretett 
adó  meg  nem  jelent  volna  a  láthatáron. 

Az  adóáthárítás  tehát  szerény  nézetein  szerint  az  adónak 
a  filozófiáját  jelenti,  mert  jelenti  annak  a  kutatását,  hogy  ki  az, 
aki  a  társadalomra  ráhárította  az  ő  adóját.  Azt  hiszem,,  azt  mon- 
danom sem  kell,  hogy  az  adó  gurulása,  mint  minden  gurulás  a 
fizikában,  a  leggyengébb  ellenállás  irányában  indul  előre.  V/ 
adó  tehát  a  leggyengébb  helyek  felé  nyomul;  a  legerősebbek 
igyekeznek  azt  magukról  folytonosan  legurítani. 

Ezért  van  az,  hogy  az  áthárítás  a  legfantasztikusabb  mó- 
dokon nyilvánul.  Mindegyik  módja  mutatja  azt  a  borzasztó  erőt, 
amellyel  az  adó  belemegy  a  társadalomba.  Először  van  az  át- 
hárításnak ama  legegyszerűbb  módja,  amelyről  fentebb  már  pél- 
dámat elmondtam.  Ehhez  csak  három  tényező  szükséges:  egy 
pénzügyminiszter,  aki  a  házadót  kiveti,  egy  háziúr,  aki  befizeti 
és  egy  lakó,  aki  viseli. 

Vannak  azonban  sokkal  bonyolultabb  tünetek,  mint  ez 
egyszerű  áthárítás.  Van  az  adó  továbbhárítása.  A  németeket 
akik  a  lövészárokba  való  elszántsággal  kutatták  ki  az  adódzsun- 
gelnek  is  mindenféle  rejtekét,  a  legjobban  a  söradó  tovább- 
hárításának kérdése  érdekelte.  Ezen,  rájuk  nézve  mindennél  fon- 
tosabb  életcikkre  nézve  azt  tapasztalták,  hogy  mikor  a  sör- 
adót fölemelte  az  állam,  azt  beszedte  a  sörgyárostól.  Ez  fizette 
az  adót.  De  most  ki  fogja  viselni?  A  sörgyáros  először  is  fölemelte 
a  sör  árát,  másodszor  ^kevesebbet  adott  az  árpáért,  amit  behoz- 
tak a  sörgyárba.  Az  adó  egy  része  tehát  visszahárult  a  gaz- 
dára, másik  része  továbbhárult  a  sörkereskedőre.  A  sörkereskedő 
mit  tehetett?  Ő  is  felemelte  a  sör  árát.  És  igy  tisztán  láthatjuk, 
hogyan  van  kikergetve  utcáről-utcára,  hogy  gurul  csapszékröl- 
csapszékre  az  adó,  hogyan  jut  valakihez  és  hogyan  dobják  isméi 
vissza,  mig  végre  egy  szegény  « adóalanyon »  megállapodik. 

Az  adóáthárítás,  illetőiéi*  az  adótovábbhárítás  azonban  még 
mindig  gyerekjáték  az  adóyisszahárításhoz  képest.  Nem  tudom, 

méltóztatnak-e  emlékezni  gyerekkorukból  a  boomerángra.  Egy 
darab  hajlított  fa  volt  ez,  polgári  foglalkozására  hajító  játék. 
Indus  szerszám,  melyet  föl  kellett  lódítani,  de  annak,  aki  rosszul 
dobta,  a  fejére  esett  vissza.  Ilyen  továbbhárítok  is  vannak,  akik 
elkezdik  gurítani  az  adót  és  egyszerre  csak  azt  veszik  észre, 
hogy  saját  fejökre  gurul  vissza.  Ennek  az  adóvisszahárításnak 
egyik  esetét  a  szeszadónál  tapasztaltuk.  A  szeszadót  az  állam 
felemelte:  első  stáció.  A  szeszgyárak  befizették:  második  stáció. 
A  szeszgyárak  felemelték  a  szesznek  az  árát:  harmadik  stáció.  A 
kereskedő  felemelte  a  snapsz  árát:  negyedik  stáció.  A  munkások, 
kik  megszokták  a  szesz  fogyasztását,  felemelték  a  szeszgyárban 
is  a  munkabéreket:  ötödik  stáció.  így  hárult  vissza  az  adó  a 
gyárosra.  És  még  ez  is  csak  aránylag  egyszerűbb  módja  az  adó- 
visszahárításnak. 

Néha  azonban  az  adó  eltűnik,  mint  a  kámfor  és  sehol  sem 
lehet  megtalálni,  csak  az  adóztató  kezében.  Ilyesmi  történt  a 
cukoriparban,  amikor  az  ujabb  cukoradót  hozták  be.  Többször 
megcselekedték  ezt.  És  mivel  eddig  az  volt  mondva,  hogy  ennyi 
meg  ennyi  répa  után  ennyi  meg  ennyi  adót  kell  fizetni,  felemel- 
ték ezt  a  duplájára.  Az  állam  megkapta  az  adót,  de  fizetni  nem 
fizette  senki.  Feltaláltak  ugyanis  olyan  gépet,  amely  ugyanabból 
a  répából  kétszer  annyi  cukrot  állított  elő.  Ebben  a  pillanatban 
az  adó  megvolt,  de  aki  fizette  volna,  nem  volt  sehol.  Sem  a 
gyáros  nem  fizette,  sem  a  fogyasztó,  sem  a  kereskedő,  hanem  az 
adó  megjelent  egy  technikai  találmány  keretében.  Ezért  van  az, 
hogy  a  kötelességtudó  németek  egy  része  azt  állítja,  hogy  az  adó- 
nak nemcsak  nagy  erkölcsi  nevelő  hatása  van,  de  technikai  fel- 
találásra is  buzdít. 

De,  t.  hölgyeim  és  uraim,  még  ennél  is  fantasztikusabb 
módja  van  az  adóáthárításnak,  amidőn  negatív  adólehárítássá 
válik.  Itt  már  az  ötödik  dimenzió  felé  vonul  az  adófilozófia, 
amidőn  azt  kell  mondania,  hogy  hogyan  lehetséges  az,  —  ami 
pedig  lehetséges,  —  hogy  az  adó  negatíve  hat  olyanokra,  akik 
vele  érintkezésbe  nem  is  jutottak.  Mindenesetre,  ha  ez  lehetséges, 
akkor  látjuk,  hogy  milyen  óriási  dynamo-erőnek  kell  lennie 
abban  az  áramban,  amely  tud  hatni  negatíve  is  olyanokra,  akik 
még  hozzá  sem  nyúltak  az  ujjukkal  és  mégis  megérezték  az 
ütést.  Erre  a  most  velünk  nem  nagyon  barátságos  lábon  álló 
Angliában  figyellek  meg  egy  példát,   t.  i.  a  kerékpáradónak  a 

behozatalát,  amelyben  az  adó  lehántása  oly  fantasztikus  figurá- 
kat vett  fel,  hogy  —  ismétlem  —  negatíve  hatott  olyanokra,  akik 
vele  érintkezésbe  nem  is  jutottak.  Ez  a  következőképen  történt 
(példám  Edgeworth  tanulmányából  való):  Londonban  behoz- 
ták a  kerékpáradót.  Mivel  Londonban  mindenkinek,  akinek 
zsebkendője  van,  van  kerékpárja  is,  ez  igen  kiadós,  nem  ugy 
mint  Budapesten,  ahol  kevesebb  szerencsével  utánozták  a  kerék- 
páradót. Nálunk  tudniillik  mihelyt  megjelentek  a  kerékpáradó 
plakátjai,  eltűntek  a  kerékpárok  és  azóta  sem  jöttek  többé  elő. 
Angliában  a  dolog  igen  egyszerű  volt.  A  város  megadóztatta  a 
kerékpárgyárosokat,  a  kerékpárgyárosok  tehát  felemelték  a  ke 
rékpár  árát.  A  kerékpár  azonban  Londonban  leginkább  a  bank- 
tisztviselők és  egyéb  kereskedelmi  alkalmazottak  járműve,  akik 
nagy  távolságokról  bicikli jökön  jönnek  be  a  Citybe.  Életszük- 
ségleteikhez tartozott  a  kerékpár;  ennélfogva  mindannyian  fel 
emeltették  a  fizetésöket,  az  adóáthárításnak  az  arányában.  Már 
erről  is  volt  szó.  Azonban  az  adó  még  itt  sem  állott  meg.  Számos 
üzletember  nem  birta  el  alkalmazottjainak  ezt  a  megterhelteté- 
sét,  kénytelen  volt  több  alkalmazottját  elbocsátani  és  ennél- 
fogva kevesebb  kerékpárt  adtak  el,  mint  eddig.  Ekkor  mi  tör- 
tént? Megtörtént  az,  hogy  a  kerékpárgyárak  mellett  levő  telkek- 
nek az  értéke  esett:  vagyis  a  kerékpáradó  agyonverte  a  kerékpár-* 
gyárak  mellett  levő  telektulajdonosoknak  a  vagyonát.  Métóz- 
tatik  látni  tehát:  az  adó  negatíve  hatott  olyanokra,  akiknek 
semmi  közük  sem  volt  hozzá.  Ezek  sem  alkalmazottak  nem  vol- 
tak, sem  gyárosok;  de  oly  borzasztó  erővel  tört  ki  az  adó,  hogy 
a  társadalmi  erő  parancsa  az  öklével  őket  lesújtotta. 

Más  hasonlatot  mondok  erre.  Méltóztatnak  még  a  nép- 
iskolai könyvekből  emlékezni  arra,  a  villámcsapásokról,  hogy 
van  eset  arra,  amikor  a  villám  valahol  becsap  és  valakit  agyonüt. 
Ez  az,  akinek  adót  kell  fizetnie.  De  van  eset  arra,  hogy  valaki- 
nek csak  az  óraláncát  teszi  tönkre.  Vannak  ellenben  olyanok  is. 
kikhez  nem  ér  hozzá  a  villám  s  mégis  a  villámcsapás  által  oko- 
zott légnyomás  a  falhoz  szorít:  ezek  azok,  akikre  az  adó  negatíve 
hatott,  noha  vele  érintkezésbe  nem  jutottak. 

Mindezeknél  fogva,  t.  hölgyeim  és  uraim,  én  az  adóáthárí- 
tásból  merem  következtetni  azt,  hogy  ebben  van  az  adónak  a 
filozófiája,  az  a  filozófia,  amely  a  háború  után  óriási  mértékben 
fog  érdekelni  hölgyekel  és  urakat  egyaránt,    mert    az  adóban 


Az  adó  filozófiája  a  háborúban 


157 


éles  megvilágításban  látjuk,  hogy  a  társadalom  mélységeiben  mi 
megy  végbe,  látjuk  azt,  ami  jönni  fog:  hogy  az  adóteher  miatt 
az  emberek  egymással,  a  társadalmi  osztályok  egymás  között 
hangtalanul,  csendesen  naponkint  irtózatos  küzdelmet  folytat 
nak  azért,  hogy  másnak  a  véréből,  másnak  a  megterheléséből 
szívja  ki  az  a  láthatatlan  Leviathán  azt,  amivel  táplálkoznia  kell 
és  nem  az  enyémből. 

Ha  szabad  egy  hasonlatot  mondanom,  megint  visszatérek 
a  fákra.  Szeretem  a  budai  erdőket  járni  gyermekkorom  óta. 
Rendesen  egyedül  vagyok  utamon;  más  pestiek  nem  igen  szeretik 
ezt  a  mulatságot.  Vagy  magam  szakítom  szét  a  pókhálókat  a 
nagyhárshegyi  körúton,  vagy  erdei  tulipánt  hozok  haza,  jeléül 
annak,  hogy  még  senki  sem  járt  az  idén  arra. 

És  nézem  az  erdőt.  A  poéták  azt  hiszik,  hogy  az  erdő  bé- 
kéje az,  amit  ilyenkor  látnak.  Ez  a  legnagyobb  hazugság  a  vilá- 
gon. Az,  ami  feltárul  elénk,  nem  béke,  nem  nyugalom,  hanem 
az  erdőnek  örök  és  hangtalan  küzdelme,  irtózatos  birkózás, 
amely  folyton  tart  és  a  gyilkosságig  megy.  A  ((békességes  erdő- 
ben)) látni  azt,  hogy  egyik  fűszál  hogyan  tolja  el  a  napsugár- 
lói  a  másikat,  hogy  ő  kaphassa  meg  amylonja  számára  a  nap 
kalóriáját  és  nem  a  másik.  Meg  lehet  figyelni  évenkint,  hogy  a 
moha  hogyan  tolja  társát  a  kőre,  hogy  ő  jusson  a  termő  földre 
és  a  másik  ott  pusztuljon  el  a  kövön.  És  a  mohának  minden 
gyökérszála  minden  tavasszal  újra  tudja,  hogy  e  gyilkos  küzdel- 
met megint  folytatni  kell.  Látni  lehet,  hogy  a  nagy  fákon  hogyan 
kúszik  fel  a  folyondár  és  hogyan  fojtogatja  a  fát.  Mert  az  ő 
problémája  az,  hogy  annak  a  nedve  ő  belé  jön  és  őt  táplálja. 
Ősszel  pedig  látja  az  ember  az  a  gyilkosságot,  amelyet  a  bükkfa 
végez  a  többi  fákon.  Ősszel  következik  be  hirtelen  az,  hogy 
amikor  a  fenyők  még  zöldek  maradnak,  a  bükk  már  vörössé 
változik.  Akkor  láthatóvá  válik,  hogy  ezek  a  vörös  ágak  hogyan 
tolakodnak  bele  a  fenyők  közé,  eltolják  a  világosságtól,  gyökerei- 
ket kiszorítják  a  humusból  és  ölik  őket  rendszeresen  ugy,  hogy, 
amint  egyszer  megállapították,  négy  darab  bükkfa,  amely  bele 
volt  véletlenül  plántálva  az  erdőbe,  az  ő  betolakodó  ágaival  a 
fenyőknek  egész  sorait  kipusztította,  oly  irtózatos  rendszeresség- 
gel, mint  egy  német  hadsereg.  Megy  előre  minden  sejtje,  minden 
rostja,  ölve,  szorítva  a  többit  és  hirdetve  azt,  hogy  milyen  hazug- 
ság;'«az  erdő  békéje)),  amikor  benne  a^  természetnek  olyan  óriási 
küzdelme  van. 

Ugyanezen  küzdelem  van  benne  az  adóban  is.  Azért  hang- 
súlyozom ezt,  mert  a  természeti  törvény  tökéletességével  hat  az, 
hogy  benne  látjuk  a  társadalmi  osztályok  küzdelmeit  egymással 
és  ez  az,  ami  mindennél  fontosabb.  Ez  örök  küzdés  az  adó  leg- 
igazibb filozófiája. 

Ezzel,  t.  hölgyeim  és  uraim,  el  is  végeztem  volna,  ami  mon- 
dandóm volt,  ha  nem  akarnám  önöket  a  botanika  terén  még 
egy  fokozattal  megismertetni  s  evvel  bezárni  adókról  s  fákról 
szóló  elmélkedésemet.  Vonatkozik  pedig  ez  arra,  hogy  gondol- 
koznunk kell  a  mult  és  jelen  e  tapasztalatai  után  afelől,  hogy 
mi  az,  amit  a  jövőtől  várunk. 

T.  hölgyeim  és  uraim!  Abban  a  ködös  láthatárban,  amely 
ma  egész  Európát  bevonta,  ebben  a  legnagyobb  szerencsétlen- 
ségben, amely  az  emberiséget  eddig  érte,  amelynek  ez  a  mi  meg- 
sanyargatott nemzedékünk  volt  a  szerencsétlen  tanúja:  ebben  a 
világháborúban  a  láthatár  még  a  pénzügyi  tudomány  legfino- 
mabb mérő  eszközének,  az  adónak  a  laboratóriumában  is  nehe- 
zen mutat  biztosan  leolvasható  seismografikus  tüneményeket. 
Mégis  látnunk  kell  a  nyílásokat,  amelyek  koronkint  a  jövő 
ködét  megszakítják.  Az  adó  nagyon  jó  arra,  hogy  az  ilyen  sejté- 
seket, ködszemeket  a  ránk  borult  felhőzet  mögött  nekünk  meg- 
mutassa. Ezért  az  adó-vizsgálás  műszereiről  már  ma  is  koron- 
kint le  lehet  olvasnunk  azt,  hogy  nagy  parancsok,  nagy  állam- 
teljesítések, tehát  nagy  terhek  várnak  ránk  a  jövőben;  vagyis 
mindaz,  amit  ma  csak  az  adónak  a  mikrokozmoszában  látunk, 
később  az  élet  mikrokozmoszában  óriási  nagyságban  fog  a  maga 
fantasztikus  bajaival  mindnyájunk  elé  tárulni.  Ha  szabadna 
példáznom  hasonlatommal,  ugy  mondjam  el  azt,  hogy  tavaly 
hivatalos  uton  voltam  Svájcban  és,  mivel  nagyon  sokáig  tart  az 
utazás,  elég  időm  volt  megfigyelni  a  természet  változásait  és  azt. 
hogy  reggel  hogyan  ment  fel  a  köd,  délután  hogyan  sülyedt  le 
fantasztikusan,  mig  végre  elborította  a  hegyet  és  völgyet.  Ennek 
fizikailag  igen  egyszerű  a  magyarázata.  A  völgyből  a  köd  fel- 
megy, mihelyt  a  nap  melegít,  mert  a  hevített  felületről  felszáll 
a  pára,  de  rögtön  lehull  a  magasból,  mihelyt  a  felület  kihűl, 
hevítése  megszűnik. 

Így  leszünk  az  adócsapadékkal  is:  most  egész  Európa,  sőt 
a  világ  nagy  része  vérrel  és  tűzzel  égetett,  hevíteti  felület,  amely- 
nek párája  még  felemelkedik:  az   állam  tartja  az  egész  teher- 

uázatot  ott  a  magasságban.  Ámde  abban  a  pillanatban,  amidőn 
a  pokoli  tüz  enyhülni  fog,  el  fog  aludni,  köd  és  pára  le  fog- 
nak hullani.  Ez  azt  jelenti,  hogy  az  állam  terhei  a  magánosok 
terheivé  fognak  átalakulni. 

E  az,  amit  azon  utazásom  alatt  tapasztaltam,  amelynek 
\  égén  a  gyönyörű  Arozába  értem,  amely  1800  méternyire  van 
a  tenger  felett,  ahol  a  tenyészet  véget  ér,  csak  ugy,  amint  az  én 
fahasonlataim  is  evvel  befejeződnek.  Arozában,  mondom,  t.  höl- 
gyeim és  uraim,  azon  a  szélen  van  az  ember,  ahol  a  tenyészet 
véget  ér:  ha  két  lépéssel  odább  megyünk,  nincs  fa  és  bokor; 
ha  két  lépéssel  megint  visszamegyünk,  ott  állunk,  ahol  még  nem 
tud  élni  fa  és  cserje.  így,  a  szélén  a  létnek  és  a  nemlétnek  áll 
a  mai  államok  kötelességteljesítése.  Ide  vagy  oda  ingása  álla- 
pítja meg  azt,  hogy  élni  fogunk-e,  birunk-e  vele,  vagy  vele  pusz- 
tul-e mindenünk.  És  akkor,  Arozában,  egyedül  állva  a  nagy 
magasságban,  fantasztikus  dolgokat  láttam.  Jött  egy  felhő  és 
keresztülment  rajtam.  Azután  egy  csillag  belesütött  a  tóba.  Majd 
mélységes,  acélszín  párázat  szállott  föl  a  tengerszemből,  a 
messzi  csillag  fényénél  lassankint  kezdett  tisztulni  és  ugy  muta- 
tott, mintha  abból  a  mély  tóból  uj  emelkedések,  uj  párázatok  vol- 
nának láthatók. 

így,  létünk  és  nemlétünk  határán,  mint  amott  a  fák,  áll 
ma  a  mi  magyarságunk  is.  Kötelességteljesítésünk  fogja  meg- 
mutatni, hogy  meg  tudunk-e  fáinkkal  együtt  állani  vagy  a  fák- 
kal együtt  veszünk-e  el.  A  rejtélyes  párázatokból  már  sejtenünk 
kell  annyit,  hogy  a  magyarság  lelke  ujjá,  mélyebbé,  acélszinü 
mély  tengerszemmé  változott.  Vájjon  a  csillagsugarak  világí- 
tásánál meg  fogjuk-e  látni  azt  a  hazafiságot,  amely  a  jövendő 
kegyetlen  kötelességteljesítéseiből  vár  reánk?!  Ezért  függ  ettől 
létünk,  mindenünk.  Ezért  ebből  az  előadásból,  az  adófilozófiá- 
ból, a  mi  jövendőnkből,  abból,  hogy  az  adó  át  fog  változni  állami 
S  társadalmi  megélhetésünk  nagy  parancsává:  ebből  elmondhat- 
juk, hogy  belőle  a  magyarság  nagy  és  rendithetetlen  kötelesség- 
teljesítésének uj  látománya  száll  felénk. 

És  ezért,  t.  hölgyeim  és  uraim,  evvel  végződik  a  népszerűt- 
len adókról  szóló  népszerű  előadás. 


A  találmányok  és  felfedezések  háborúja. 


Irta :  Tonelli  Sándor. 


Minden  háború  végeredményben  gazdasági  okokra  vezet- 
hető vissza.  Hozzátehetjük  a  történelmi  tudománynak  ehhez  a 
megállapításához,  hogy  a  modern  háború  egyidejűleg  katonai 
és  gazdasági  téren  is  folyik.  Ez  a  két  históriai  alapigazság  soha- 
sem jutott  oly  világosan  kifejezésre,  mint  a  mai  nagy  mérkőzés- 
ben, amelyet  a  központi  hatalmak  nemcsak  politikai  létük  biz- 
tosításáért, hanem  egyúttal  gazdasági  önállóságuk  alapfeltéte- 
leiért is  folytatnak.  A  háború  igazi  oka  a  gazdaságilag  fejletlen 
és  politikailag  is  extenzív  orosz  imperializmus  terjeszkedési 
vágya  és  a  gazdasági  versengés  a  hatalmas  arányokban  előretörő 
Németország  és  a  mindinkább  tőkéjéből,  meglevő  gazdaságából 
éld  és  nyugalmában  háborgatott  Anglia  között. 

A  dolog  természetéből  folyólag  két  ilyen  különböző  törek- 
vés összetalálkozása,  két  olyan  teljesen  eltérő  társadalmi,  gazda- 
sági és  katonai  struktúrájú  társadalomnál,  mint  egyik  oldalon 
Oroszország,  másik  oldalon  Anglia  és  szatellesei,  a  háború  esz- 
közeit és  módját  is  erősen  befolyásolták.  Az  elsőnek  eszköze  a 
katonai  invázió,  a  lehengerelés,  a  másiké  a  lassúbb,  de  raffinál- 
tabb  és  több  sikerrel  kecsegtető  kiéheztetés.  Hogy  a  háború  har- 
madik felvonásában  utolsó  tét  gyanánt  Anglia  kénytelen  volt  be- 
hozni az  általános  védkötelézettséget  is,  olyan  fordulata  voli  a 
háborúnak,  amelyre  megindításának  pillanatában  Angolország- 
ban talán  senki  sem  számított  komolyan. 

Az  angol  terv  eredetileg  máson  alapult.  Egységes  terület- 
nek tekintve  a  központi  hatalmak  élelmiszerekben  jelentékeny 
behozatali  többletre  szorulnak,  gazdasági  életük  ezer  meg  ezer 
szállal  kapcsolódik  a  világ  gazdasági  életéhez.  Ha  ezeket  a  szá- 
lakat elmetszik,  ha  az  élelmiszerek  behozatala  megszűnik,  ha 
sikerül  bennünket  légmentesen  elzárni  a  világtól,  hamarosan 

beáll  az  inség,  egész  sereg  nyersanyagunk  kifogy,  iparunk  el- 
senyved, a  háborúhoz  szükséges  anyagok  termelése  megakad  és 
kénytelenek  leszünk  kapitulálni.  A  háború  kitörésekor  például 
Ramsay,  az  angolok  legnagyobb  élő  kémikusa  nyíltan  hirdette, 
hogy  a  gyapotbehozatal  megakadályozása  nemcsak  azért  fontos, 
meri  nem  lesz  elég  ruházati  anyagunk,  hanem  azért  is,  mert 
megakasztja  a  lőgyapot  és  különféle  robbanószerek  előállítását. 

A  valószínűség  nagy  volt,  hogy  Anglia  haditerve  sikerül. 
Hogy  ez  a  terv  nem  sikerülhetett,  a  központi  hatalmak,  külö- 
nösen pedig  Németország  nagyfoka  szervezettségén  és  a  labora- 
tóriumok munkáján  múlott.  Ez  a  laboratóriumi  munka  a  köz- 
ponti hatalmak  háborús  hőskölteményének  egyik  legszebb 
fejezete4. 

Az  az  időpont,  melyben  akár  az  élelmiszerek,  akár  a  hábo- 
rúhoz szükséges  egyéb  anyagok  hiánya  lehetetlenné  tette  volna 
reánk  nézve  a  háború  folytatását,  bárhogy  számítottak  is  rá  a 
túlsó  parton,  sehogy  sem  következett  be.  Tagadhatatlanul  éltünk 
át  nehéz  időket,  egyes  cikkekben  ma  is  szűkösen  állunk,  de 
a  t tói,  hogy  bármely  anyagnak  a  hiánya  a  harcnak  feladására 
kényszerítene,  ma  is  oly  távol  vagyunk,  mint  a  háború  meg- 
kezdésének pillanatában.  Ezt  pedig  nemcsak  az  előrelátó  és 
takarékos  készlet-politikának,  hanem  a  háború  által  szinte  ki- 
kényszerített  felfedezéseknek  és  találmányoknak  is  köszön- 
hetjük. 

A  felfedezések  és  találmányok  története  azt  mutatja,  hogy 
eredetük  túlnyomó  részben  két  főforrásra  vezethető  vissza. 
Ezek  a  szerencsés  véletlen  és  a  szükség.  Az  utóbbi  talán  a  hatal- 
masabb, mert  a  véletlen  felfedezések,  ha  nincs  meg  hozzájuk  a 
kellő  talaj,  igen  gyakran  feledésbe  merülnek,  mig  a  szükség  a 
találmányok  értékesítésének  a  lehetőségét  is  biztosítja.  Az  ilyen 
szükségszerűségek  közé,  amelyek  uj  meg  uj  találmányokra 
adnak  alkalmat,  tartozik  a  háború  is.  A  gazdasági  életben  nagy 
eltolódások  történnek,  az  életviszonyok  megváltoznak,  a  hadra- 
kelt seregek  minél  tökéletesebb  technikai  felkészültsége,  a  szám- 
beli különbségeknek  műszaki  eszközökkel  való  kiegyenlítése 
önkénytelenül  is  előtérbe  nyomulnak.  Találmányok  és  felfede- 
zések születnek  meg,  melyeknek  egy  része,  mint  felesleges  vagy 
túlhaladott,  a  háborúval  együtt  elenyészik  ugyan,  hagy  részük 
azonban  megmarad  és  a  háború  után  is  megtermékenyítője  az 

Magyar  Figyelő.  ^ 


162 


Tonelli  Sándor 


iparnak  és  az  egész  gazdasági  életnek.  Minél  nagyobb  a  háború 
és  minél  közelebb  esik  a  modern  időkhöz,  ez  a  jelenség  annál 
erősebben  tapasztalható. 

A  történelem  meg  szokott  ismétlődni,  bár  a  szereplők 
gyakran  szerepet  cserélnek.  Mikor  a  konvent  az  első  igazi  nép- 
liáborut  egész  Európa  ellen  megkezdette,  Franciaország  még 
jobban  el  volt  vágva  a  világtól,  mint  ma  a  központi  hatalmak. 
Egy  kilencszázezer  emberből  álló  hadsereget  kellett  felruházni, 
ágyukkal,  fegyverekkel,  lőporral  ellátni.  A  hiányzó  acélt,  rezet, 
ként,  nagyrészt  idegen  anyagokkal  kellett  pótolni.  A  francia 
tudósok,  akiket  a  kormány  a  nemzeti  védelem  szolgálatába  állí- 
tott, megoldották  ezeket  a  feladatokat,  sőt  a  hadviselés  tudo- 
mányának technikai  és  kémiai  részét  tulajdonképen  ők  helyez- 
ték uj  alapra. 

Száz  esztendeje  Napóleon  a  kontinentális  zárral,  úgyszól- 
ván Angliának  Európából  való  kiszorításával  akarta  az  angol 
kereskedelmet  tönkretenni  és  az  angol  kormányt  engedékeny- 
ségre kényszeríteni.  A  kétségtelenül  nagyszabású  terv  meg- 
bukott, de  eredménye  az  angol  kereskedelem  fellendülésén  kivül 
az  lett,  hogy  a  kontinensen,  amely  a  tengerentúllal  nem  tudott 
érintkezni,  felvirágzott  egy  sereg  ipar,  amely  máig  sem  veszített 
jelentőségéből. 

Ennek  a  kornak  gazdasági  eseményei  a  mai  világháború 
szempontjából  rendkívül  tanulságosak.  Erre  az  időre  esik  a 
répacukor-gyártás  feltalálása  és  számos  tengerentúli  növényi 
anyagnak  kémiai  uton  való  pótlása.  A  kontinentális  zár  kihirde- 
tése után  a  gyarmati  cukor  ára  olyan  helyeken,  ahol  a  csem- 
pészet nem  volt  lehetséges,  7 — 8  frankra  emelkedett.  A  közön- 
ség Európa  nagy  részében  visszatért  a  középkori  édesítő  szerek- 
hez, a  szőlő-  és  körteléhez,  mézhez  és  sziruphoz.  A  kémikusok 
ellenben  teljes  erővel  rávetették  magukat  a  problémára,  hogy 
belföldi  növényekből  állítsanak  elő  cukrot.  Kísérleteztek  a  szőlő- 
vel, almával,  cseresznyével  és  szederrel,  míg  a  répában  megtalál- 
ták azt  az  anyagot,  amellyel  a  cukornádat  sikerrel  lehetett 
helyettesíteni.  Igaz,  hogy  a  kontinentális  zár  megszűnte  után  a 
répacukor-gyárak  tömegesen  mentek  tönkre,  mert  egyelőre  még 
nem  birlák  a  versenyt  az  olcsó  gyarmati  cukorral.  A  répa  neme- 
sítése és  a  technikai  eljárások  tökéletesítése  azonban  csakhamar 
ersenyképessé  telték  a  répacukrot.  A  mult  század  húszas  éveiben 


Á  találmányok  és  felfedezések  háborúja 


163 


ujra  megkezdődött  a  cukorgyárak  alapítása,  amelyek  már  meg 
is  maradtak.  A  kontinentális  zár  igy  Európa  egyik  legnagyobb 
iparának  vetette  meg  az  alapját.  Az  európai  cukoripar  kezdeté- 
nek a  története  igy  sok  tekintetben  analógiát  szolgáltathat  egyes 
most  keletkezett  iparok  jelentőségének  és  sorsának  megítélésé- 
hez is. 

Hasonlóan  kezdték  keresni  a  kontinentális  zár  idején  egy 
másik  fontos  gyarmati  tápszernek,  a  kávénak  a  pótanyagát  is. 
A  cikóriaipar  erre  az  időre  viszi  vissza  az  eredetét  és  ebből  az 
időből  származnak  a  máig  megmaradt  különböző  maláta-,  árpa- 
stb.  pótkávék  is.  Történelmi  tény,  hogy  egy  ilyen  megfelelő 
minőségű  pótanyagnak  a  felfedezése  magát  Napóleont  is  foglal- 
koztatta és  pályadijat  tűzött  ki  a  legjobban  bevált  anyag  fel- 
találója részére. 

Ugyanígy  históriai  tény,  hogy  Napóleon  1810  július  4-ikén 
egy  millió  frank  jutalmat  tűzött  ki  a  kémiai  uton  előállított 
indigó  feltalálójának.  Annakidején  az  angolok  erősen  gúnyol- 
ták Napóleon  törekvéseit,  az  eredmények  azonban  megmutat- 
ták, hogy  a  nagy  korzikai  nem  az  elvben  és  a  megvalósítás 
lehetőségében,  hanem  csupán  az  időpontban  tévedett.  Száz 
esztendővel  később  a  német  kémiai  ipar  megoldotta  a  kérdést 
és  ma  az  olcsóbb,  de  azonos  minőségű  mesterséges  indigó  ki- 
szorította a  gyarmati  indigót. 

Későbbi  keletű,  de  szintén  háborús  találmány  a  margarin 
is,  amely  III.  Napóleon  azon  törekvésének  köszöni  létét,  hogy 
vaj  helyett  a  francia  haditengerészetnek  egy  olcsó  és  tartós  zsír- 
anyagot nyújtson. 

Ami  a  kontinentális  zár  idejében  a  francia  befolyás  alatt 
álló  országokban  történt,  ugyanaz  ismétlődik  ma  a  központi 
hatalmaknál  is,  de  az  ipar,  technika  és  kémia  nagyobb  fejlett- 
sége mellett  fokozott  mértékben  és  nagyobb  sikerrel. 

Anglia  számadását  nélkülünk  csinálta  meg  és  megfeled- 
kezett arról  a  fontos  fizikai  törvényről,  hogy  minden  hatás 
ellenhatást  szül  és  lefojtott  gőz  végül  a  kazánt  robbantja  szét. 
Ha  szabad  ezt  a  kifejezést  használnunk,  Németországban  és 
nálunk  a  háború  első  pillanatától  kezdve  megindult  az  orga- 
nizált  felfedezői  tevékenység,  amelynek  eredménye  már  eddig 
is  a  legmerészebb  képzeletet  túlszárnyalja,  noha  a  dolog  ter- 
mészetéből folyólag  a  találmányok  egy  része  csak  a  háború  után 

juthat  nyilvánosságra.  Annyi  azonban  már  ma  is  kétségtelenül 
megállapítható,  hogy  a  háború  után  igen  sok  ipari  nyersanyag 
dolgában  nem  leszünk  a  tengerentúlra  utalva.  Nincs  olyan  köz- 
gazdasági csapás,  amelynek  ne  volna  meg  a  jó  oldala  is. 

Az  ipari  háború  első  nagy  csatáját  Németország  —  mert 
ez  a  kérdés  különösen  Németországra  volt  döntő  jelentőségű  — 
a  salétrom,  vagy  helyesebben  a  nitrogén-előállítás  terén  vívta 
meg.  A  német  mezőgazdaság  jövedelmezősége  a  háború  előtt 
nagyrészt  a  nitrogén-trágyázástól  függött,  amelyet  az  ország  fő- 
ként a  Csiléből  importált  salétrom  formájában  kapott.  Hatszáz- 
ezer tonna  volt  az  a  mennyiség,  amelyet  Csile  évenkint  Német- 
országnak eladott.  Ez  a  salétrommennyiség  kereken  százezer 
tonna  tiszta  nitrogénnek  felelt  meg.  Körülbelül  ekkora  mennyi- 
ségű nitrogént  állítottak  elő  a  belföldi  kokszégetők  és  gázgyárak 
is  kénsavas  ammóniák  formájában.  A  háború  előtt  Német- 
országban a  gabonás  és  kapás  növényekkel  bevetett,  illetve  be- 
ültetett terület  minden  hektárjára  évenkint  11  kilogramm  nitro- 
gén jutott  különböző  műtrágyák  formájában  és  a  német  föld 
nagyrészt  ennek  a  bőséges  nitrogén-táplálásnak  köszönhette 
magas  termésátlagait.  De  emellett  a  nitrogén  egyik  legfontosabb 
anyaga  volt  a  robbanószerek  iparának  is.  Ebben  rejlett  a  nitro- 
gén-kérdés legnagyobb  veszedelme. 

Ha  a  háború  néhány  évvel  előbb  tör  ki,  a  hosszú  elzárás 
tartama  alatt  a  trágyázatlanul  maradt  német  föld  termelőképes- 
sége megcsökkent  és  a  robbanószerek  előállítása  megakadt  volna, 
mert  hiszen  a  kokszégetők  és  gázgyárak  természetszerűleg  meg- 
csappant termelése  távolról  sem  lett  volna  képes  a  mezőgazda- 
ságnak és  a  robbanószerek  iparának  erősen  fokozott  szükség- 
letét kielégíteni,  annál  is  inkább,  mert  a  lőszerek  és  robbanó- 
anyagok fogyasztása  ebben  a  háborúban  senki  által  nem  álmo- 
dott arányokat  öltött.  Egyes  ütegek  Verdimnél  és  a  Somme- 
menti  csatában  egyetlen  nap  alatt  annyi  lőszert  használtak  el. 
amennyi  a  békeszámítások  alapján  nekik  az  egész  háborúra 
volt  előirányozva. 

A  szerencse  az  volt,  hogy  a  háború  kitörésekor  a  német 
kormánynak  több  olyan  eljárás  volt  a  birtokában,  amely  <t 
nitrogént  a  levegőből  vonja  el  és  szilárd  bázisokhoz  kötve  űgy 
a  trágyázás,  mini  a  kémiai  ipar  céljaira  alkalmassá  leszi.  És  a 
német  kormány  habozást  nem   ismerő  energiával   1915  végéig 

150  millió  márkánál  nagyobb  összeget  fektetett  bele  ilyen  nitro- 
gént előállító  gyárakba.  A  nitrogén-kérdés  igy  megszűnt  pro- 
bléma lenni  és  a  kémiai  tudomány  önállóan  adta  azt,  amit  azelőtt 
a  természettől,  illetőleg  más  iparoktól  melléktermékek  formájá- 
ban kapott  ajándékba. 

Természetesen  ma  még  korai  volna  Ítéletet  mondani,  hogy 
ez  a  nitrogén-ipar  miként  fogja  a  háborn  után  a  csilei  salétrom- 
kereskedelmet  befolyásolni.  Ma  az  a  fontos,  hogy  a  megpróbál- 
tatáson túl  vagyunk  és  a  nitrogén-kérdés  sem  az  iparban,  sem 
a  mezőgazdaságban  nem  okoz  nehézséget.  Aligha  valószínű 
azonban,  hogy  a  német  kormány  ezt  a  nagy  áldozatokkal  meg- 
teremtett ipart  elbukni  engedje.  Ellenkezőleg  a  valószínűség 
amellett  szól,  hogy  ez  az  uj  ipar  a  német  mezőgazdaságnak  válik 
hasznára  és  a  termésátlagok  további  növelését  fogja  szolgálni 
és  Németországnak  kenyérrel  való  ellátását  könnyíti  meg. 

Nem  tekintve  a  nitrogén-probléma  megoldását,  a  robbanó- 
szerek ipara  a  háború  alatt  egyébként  is  óriási  mértékben  fejlő- 
dött ugy  nálunk,  mint  ellenségeink  oldalán.  Ezer  meg  ezer  szak- 
ember állandóan  foglalkozván  a  robbanóanyagok  kémiájával, 
természetes,  hogy  az  uj  találmányoknak  egész  sorozatát  lehetett 
a  hadviselés  szolgálatába  állítani.  Az  idevágó  és  gyakran  egye- 
nesen szenzációs  jellegű  felfedezések  egész  sorozata  magától 
értetődőleg  csak  a  háború  után  juthat  nyilvánosságra.  Tévedés 
volna  azonban  azt. hinni,  hogy  ezek  a  találmányok  csak  arra 
alkalmasak,  hogy  az  emberölés  technikáját  szolgálják.  Nagy 
részük  vissza  fog  hatni  más  iparágakra  is  és  a  békében  a  gazda- 
sági termelés  is  szolgálatába  fogja  állítani  őket. 

Az  ipari  háború  másik  nagy  csatája  az  emberi  és  állati 
táplálkozásért  folyt.  Ennek  a  kérdésnek  egyik  részét,  a  ható- 
sági tilalmakat,  rendelkezéseket,  élelmiszerjegyeket  a  közönség 
nagyon  jól  ismeri.  Majdnem  ismeretlenül  maradt  azonban  a 
kérdés  másik  része,  amely  a  kémikusok  laboratóriumaiban  ját- 
szódott le. 

Mindenki  nagyon  jól  tudja,  hogy  a  lisztkészlet  szaporítása 
céljából  a  malmok  kötelesek  a  kenyérmagvak  kiőrlési  arányát 
növelni,  ami  abban  áll,  hogy  ma  ugyanazon  mennyiségű  gabo- 
nábólv  több  lisztet  és  kevesebb  korpát  állítanak  elő,  mint  a 
háború  előtt.  A  kenyerünk  barnább,  de  egyik  záloga  a  háborít 
sikeres  befejezésének. 

A  gabonafelhasználás  azonban  más  irányban  is  átalaku- 
láson ment  keresztül.  A  gabona  kiőrlésénél  a  szemek  burkolatát, 
amely  pedig  szintén  nagy  mennyiségű  emberi  táplálkozásra  al- 
kalmas fehérjét  tartalmaz,  eddig  alig  lehetett  az  emberi  táplál- 
kozásra hasznosítani.  Ez  a  fehérje  ugyanis  celluloze-tokokban 
van  elrejtve,  amelyeket  az  emberi  gyomor  nem  emészt  meg. 
Közvetve  ezt  a  fehérjét,  minthogy  a  gabonaszemek  burkolata 
korpa  formájában  állati  takarmányul  szolgál,  az  ember  hus  és 
tej  alakjában  visszakapja  ugyan,  de  ezen  a  kerülő  uton,  tudo- 
mányos kísérletek  szerint,  tápértékének  közel  kétharmad  része 
megy  veszendőbe.  A  kényszerűség  itt  is  fontos  felfedezésekre 
vezetett.  Ma  már  két  olyan  eljárást  ismerünk,  —  az  egyik  a 
Schlütter-,  a  másik  a  Finkler-féle  —  amely  a  celluloze-tokokat 
felpattogtatja  és  tartalmukat  az  őrlésre,  illetőleg  az  emberi  táp- 
lálkozásra alkalmassá  teszi.  Ugyanaz  a  mennyiségű  gabona  tehát 
ma  több  közvetlen  tápláló  anyagot  ad,  mint  azelőtt.  Részben 
ezeknek  a  széltében  bevezetett  eljárásoknak  köszönheti  Német- 
ország, hogy  gabonakészlete  sokkal  hosszabb  ideig  elegendő, 
mint  ellenségei  számították. 

Ehhez  járul  még  a  sajátképeni  kenyérmagvaknak  akár  az 
őrlés  stádiumában,  akár  későbbi  időpontban  más  növényi  anya- 
gokkal, elsősorban  tengerivel  és  burgonyával  való  keverése.  A 
tengeri  erre,  bár  tápértéke  csaknem  akkora,  mint  a  kenyér- 
magvaké, zsírtartalmánál  fogva  nem  bizonyult  teljesen  alkal- 
masnak. A  tengeriliszttel  kevert  buza-  vagy  rozsliszt  ugyanis  a 
zsírtartalomnál  fogva  könnyen  avasodik.  Ez  adta  a  kukorica- 
kenyérnek azt  a  sajátos  mellékizt,  amelyre  1915-ből  jól  emié- 
kezhetünk. Az  idei  gyenge  tengeritermés  folytán  különbben  is 
keverésre  nem  lett  volna  elég  anyagunk,  amihez  hozzájárult  az 
is,  hogy  tetemes  mennyiségeket  olajkészitésre  kellett  visszatar- 
tanunk. Helyette  különösen  Németországban  a  burgonyalisztnek 
a  gabonaliszthez  való  hozzáadásával  tettek  sikeres  kísérleteket. 
A  nagy  mennyiségben  vizet  tartalmazó  burgonyalisztnek  a  ke- 
nyérsütéshez való  alkalmassá  tételét  formalin-kezeléssel  érték  el. 

A  lisztkészletnek  e  mesterséges  szaporításán  kivül  az  élel- 
mezési iparok  a  háború  folyamán  egyébként  is  óriási  átalaku- 
lásokon mentek  át.  Az  összes  konzerv-iparok  nagy  mértékben 
fellendültek,  a  konzerválási  eljárások  tökéletesebbek  lettek  és 
a   konzervált  élelmicikkek  a  magánháztartásokban   is  sokkal 

nagyobb  szerepet  kezdtek  játszani.  Szinte  a  sorsnak  iróniája 
gyanánt  különösen  a  polgári  középosztályban  az  élelmezési 
anyagok  angol  mintára  kezdtek  átalakulni,  értve  ezalatt  azt, 
hogy  a  friss  élelmicikkek  pótlása  gyanánt  a  konzervcikkek  elő- 
térbe nyomultak. 

Ilyenformán  azok  a  törekvések,  hogy  az  emberi  táplál- 
kozásra alkalmas  anyagok  mesterségesen  szaporíttassanak,  si- 
kerrel jártak.  Ezzel  egyidejűleg  azonban  a  korpának,  tengeri- 
nek s  burgonyának  az  állati  táplálkozástól  való  elvonása  a  ta- 
karmánykészleteket megcsökkentette,  ami  szintén  veszedelmes 
volt  a  központi  hatalmak  szempontjából,  amelyek  egységes  terü- 
letnek tekintve,  még  békeévekben  is  takarmány  dolgában  be- 
hozatalra szorulnak.  Itt  ismét  a  kémia  teremtette  meg  a  takar- 
mánypótló anyagok  egész  sorozatát.  A  legközönségesebb  ilyen 
anyag,  amelyet  nem  is  lehet  a  szó  szoros  értelmében  pótló  anyag- 
nak minősíteni,  a  szalma,  amely  meglehetősen  nagymennyiségű 
eddig  veszendőbe  ment  tápanyagot  tartalmaz.  Megfelelően  pre- 
parálva a  szalma  takarmányozásra  jól  használható. 

Sokkal  fontosabbak  azonban  takarmányozás  szempontjá- 
ból a  sörgyártás  melléktermékei.  A  sörgyártás  mellékterméke 
gyanánt  képződő  élesztő  melasszal  keverve,  kitűnő  takarmányt 
ad.  De  minthogy  a  melléktermék  gyanánt  előállított  élesztő  a 
szükségletet  ki  nem  elégíti,  mesterségesen  is  pótolni  kell.  így 
jött  létre  a  mesterséges  tápélesztő,  amelynek  anyagát  a  levegő 
nitrogénjéből  előállított  ammoniáksók  és  cukor  alkotják.  Ez 
ismét  a  háború  alatt  keletkezett  nitrogén-ipar  nagy  fontosságát 
bizonyítja,  melyre  már  fentebb  rámutattunk.  A  mesterséges 
tápélesztő  ott,  ahol  nagy  tömegeket  olcsón  kell  élelmezni,  még 
az  emberi  táplákozásnál  is  jő  szolgálatot  tesz.  Ize  kissé  különös 
ugyan,  de  ma,  mikor  az  emberi  tápszerek  és  takarmányfélék 
közöti  határ,  enyhén  szólva,  némileg  elmosódott,  hozzá  lehet 
szokni.  Nálunk  a  katonaság  és  hadifoglyok  élelmezésénél  bé- 
rezettek és  minthogy  tápértéke  igen  nagy,  jó  tapasztalokat  tet- 
tek vele. 

A  mesterséges  takarmány  félék  között  megemlíthető  még 
a  roboscukory  amelyet  levágott  állatok  véréből,  cukorból  és  a 
szén  melléktermékeiből  állítanak  elő.  így  kezdenek  szerepet 
játszani  a  szén  és  az  ammóniák  az  élelmezési  iparban. 

Kzekben  azonban  távolról  sincsen  kimerítve  az  uj  táplál- 

kozási  anyagok  sorozata.  A  növényzsirok  már  a  háború  előtt  is 
szerepeltek  élelmezési  iparunkban,  de  minthogy  anyagukat 
tengerentúli  növények  szolgáltatták,  a  behozatal  elmaradása 
következtében  további  előállításuk  lehetetlenné  vált.  A  háború 
óta  megtanultuk,  hogy  igen  jó  minőségű  növényi  zsírokat  lehet 
előállítani  tengeriből,  sójababból  és  napraforgóból.  Ugyanígy 
fellendült  a  növényi  olajok  gyártása  is  és  egészen  uj  olajfajták 
kerültek  forgalomba.  Német  gyárak  ma  szágót  és  tapiókát  készí- 
tenek csontból  és  hogy  még  az  elrothadt  növényi  anyagok  se 
maradjanak  elhasználatlanul,  a  rothadt  burgonyát  glicerin  és 
dextrin  készítésére  használják  fel. 

Utalunk  rá,  hogy  a  szén  is  belekapcsolódott  melléktermé- 
kei révén  az  élelmezési  iparba.  A  szén  azonban  egyebekben  is 
igen  előkelő  helyre  rukkolt.  Az  amerikai  cserzőanyagok  kimara- 
dásával a  szén  a  cukorral  kapcsolatban  jó  cserzőanyagnak  bizo- 
nyult, sőt  élelmiszerek  konzerválására  is  felhasználták.  Ebben 
az  összetételében  a  cukor  a  szappangyártásnál  részben  a  zsira- 
dékot is  helyettesítheti.  A  szén  adja  a  benzolt  is  és  a  léghajózás 
igen  fontos  gázanyagait,  amelyeknek  szükséglete  a  háború  alatt 
rendkívüli  mértékben  emelkedett.  Divathölgyeink  túlnyomó 
része  aligha  tudja,  hogy  a  legfinomabb  illatszerek  ma  a  kátrány- 
előállítás retortáiban  születnek  meg.  A  növényi  győgyítószerek 
legnagyobb  részét  ma  a  kémiai  ipar  szintetikus  uton  állítja  elő 
és  hogy  ezen  a  téren  a  központi  hatalmak  není  szenvedtek  vére 
séget,  legjobban  mutatja,  hogy  a  tengerentúlról  származó  gyógy 
növények  és  olajok  hiányát,  a  kinin  kivételével  alig  érezzük, 
ellenben  az  entente  országaiban  orvosszerhiány  uralkodik  és 
Anglia  mindent  megtesz,  hogy  német  orvosszerekei  csempész- 
hessen ki  Hollandián  keresztül.  így  fest  az  ipari  bojkottnak  ez 
a  fejezete  a  valóságban. 

A  kenyérmagvak  után  az  emberiségnek  legfontosabb  szük- 
ségleti cikke  a  ruházkodási  anyagoknak  igen  nagy  részét  szol- 
gáltató gyapot.  Hogy  a  gyapotbehozatal  megakadályozásától 
milyen  hálást  vártak  az  angolok,  Ramsay  kijelentése  mutatja 
a  legjobban.  Ezzel  szemben  közönségünk  emlékezhetik  Lohman- 
nák,  a  brémai  kereskedelmi  kamara  elnökének,  akitől  a  tenger 
alall  járó  kereskedelmi  hajó  gondolata  is  származott,  szenzá- 
ciós kijelentésére,  amely  a  porosz  hadügyminisztérium  infor- 
mációján alapul,   hogy   a  lőgyapot   előállításához  Németország- 

baii  -  és  valószínűleg  nálunk  is  —  a  háború  kitörésétől  kezdve 
egy  gramm  gyapotot  sem  használtak,  hanem  tisztított  és  fino- 
man megőrölt  cellulózé-preparátumokkal,  sőt  még  más,  egy- 
előre ismeretlen  anyagokkal  is  helyettesítették.  És  hogy  lőszerek- 
ben nálunk  nincs  hiány  s  hogy  lépést  tudtunk  tartani  nemcsak 
az  ellenséges,  hanem  a  semleges  államok  nagyrészének  lőszer- 
termelésével,  azt  ellenségeink  keservesen  tapasztalhatták. 

Nehezebb  volt  a  gyapot  pótlása  a  ruházati  iparban.  Itt 
részben  segítettek  azok  a  nagy  készletek,  amelyeket  a  németek 
Belgiumban,  Lengyelországban  és  a  balti  tartományokban  fog- 
laltak le.  Szaporította  a  mennyiséget  a  már  hasznavehetetlenné 
vált  pamutszövetek  uj  átalakítása,  a  rongyok  uj  felhasználása 
és  végül  reményekre  jogosít  fel  a  textiliparnak  legújabb  nyers- 
anyaga, a  csalán  is.  Hogy  a  csalán  rostjai  szövésre  alkalmasak, 
már  régóta  ismeretes  volt  és  a  csalánszövetek  népies  elbeszélé- 
sekben már  évszázadok  előtt  is  szerepet  játszottak.  A  probléma 
abban  rejlett,  hogy  a  szőhető  rostanyagok  egyszerű  és  olcsó  el- 
járással legyenek  a  fásanyagoktól  elválaszthatók. 

E/A  a  kérdést  Richter  Oswald  bécsi  egyetemi  tanár  és  Pick 
Frigyes  szövőgyáros  közösen  oldották  meg.  Első  kísérleteiknél 
az  elválasztást  ammóniákkal  végezték,  ami  technikailag  tökéletes 
volt  ugyan,  de  a  kivitelben  drágának  bizonyult.  Mikor  azonban 
az  ammoniákot  viznek  alkalmazásával  sikerült  helyettesíteni  és 
az  eljárást  lényegesen  olcsóbba  tenni,  a  csalán  rentabilitás  szem- 
pontjából az  ipari  feldolgozásra  alkalmassá  váll.  Richter  a 
csalán  ipari  feldolgozásáról  szóló  beszámolójában,  amelyet  a 
mull  év  januárjában  a  bécsi  k.  k.  Landwirtschafts-Gesellschaft- 
ban  tartott,  azt  állította,  hogy  a  csalán,  ha  tökéletesen  dolgoz- 
za} lel.  nemcsak  a  készletek  «nyujtására»  alkalmas,  hanem  a 
gyapotnak  csaknem  egyenértékű  pótanyagját  szolgáltatja.  Noha 
ezzel  szemben  a  szövőgyárak  a  csalán  jelentőségét  a  jövő  szem- 
pontjából némileg  szkeptikusan  Ítélik  meg  és  ma  is  csak  más 
anyagokkal,  jutával,  kenderrel  és  gyapottal  való  meghatározott 
százalékos  keverésben  alkalmazzák,  kétségtelen,  hogy  mint  hábo- 
rús pótanyag,  a  készletek  növelése  szempontjából  már  eddig  is 
jó  szolgálatot  tett. 

Richter  és  Pick  találmánya  idáig  már  szabadalmazva  van 
Ausztriában  és  Németországban,  a  magyar  és  amerikai  szaba- 
dalmi eljárás  pedig  ezidőszerint  van  folyamatban.    A  hadügy- 

minisztérium  rendeletére,  amely  felismerte  az  uj  találmány 
gyakorlati  jelentőségét,  nálunk  a  katonák  és  hadifoglyok  máris 
óriási  mennyiségű  csalánt  gyűjtöttek  a  gyárak  számára,  sőt  több 
helyütt  megkezdték  a  csalán  mesterséges  termelését  is.  Hadsere- 
günk már  használja  a  csaláningeket,  hátizsákokat  és  sátor- 
ponyvákat.  Németországban  szintén  mindenfelé  megkezdték  a 
csalán  gyűjtését  és  1916  folyamán  1,650.000  kilogramm  száraz 
csalánszárat  szállítottak  be  a  csalánrostokat  értékesítő  társaság 
raktáraiba. 

Richter  tanár  kísérletet  tett  arra  is,  hogy  a  csalánból  Auer- 
harisnyákat  állítson  elő  és  ezek  a  kísérletek  beszámolója  szerint 
szintén  sikerrel  jártak. 

A  textilipar,  mint  már  említettük,  a  csalánnak  csak  a 
háncsát  használja  fel.  Mindamellett  a  többi  alkatrészek  sem 
mennek  veszendőbe,  mert  ezek  a  tejelő  állatok  számára  jó  takar- 
mányt szolgáltatnak.  így  lett  a  dudvából  szinte  hihetetlenül 
rövid  idő  alatt  a  legfontosabb  ipari  segédanyagok  egyike. 

Hasonlóan  kísérletek  történtek,  bár  kevesebb  eredménnyel, 
a  nád  és  sás  rostjainak  az  iparban  való  felhasználására  is. 

A  legnagyobb,  majdnem  forradalmi  jellegű  változást  a 
textiliparban  a  papírnak  a  textilanyagok  közé  való  besorozása 
idézte  elő.  Legkezdetlegesebb  formája  a  papir  háborús  feldolgo- 
zásának az  volt,  hogy  takarókat,  mellényeket  és  lábmelegítőket 
készítettek  belőle,  amelyek  az  anyag  rossz  hővezető  természete 
folytán  már  a  háború  első  periódusában  elég  jól  beváltak.  Hibá- 
juk volt  az  igy  készült  papir  ruházati  daraboknak,  hogy  könnyen 
rongyolódtak,  a  nedvesség  hamar  megártott  nekik  és  a  köz- 
katona, aki  a  papirt,  mint  ruházati  anyagot  lenézte,  nem  szíve- 
sen viselte  és  mihelyt  tehette,  szabadulni  igyekezett  tőle.  így  a 
papir  igazi  hódításait  más  téren  tette. 

A  háború  előtt  egyik  legfontosabb,  kizárólag  tegerentúli 
eredetű  nyersanyagunk  volt  a  juta.  A  jutának  valamely  más 
anyaggal  való  helyettesítésére  már  a  háború  előtt  is  történtek 
kísérletek.  Ezek  a  kísérletek  azonban  a  hatalmas  jutaiparnak 
és  a  vele  kapcsolatos  nagy  csoportnak  ellentétes  érdekein  hajó- 
törést szenvedtek.  A  háború  alatt  a  helyzet  teljesen  megválto- 
zott Magának  a  jutaiparnak  leit  érdeke,  hogy  olyan  anyagot 
kapjon,  amellyé]  üzemét  feltarthatja.  Ez  az  anyag  Lett  a  cellu- 
lózé-, illetőleg  papirfénáh  Kiindulási  pontja  ennek  az  uj  ipar- 

nak  a  nátroncelluloze,  illetőleg  a  belőle  előállított  papirfonadék. 
Fonási  célokra  ez  a  speciális  papírfajta,  a  jutaszálhoz  hasonló 
barnássárga  színénél,  csekély  specifikus  súlyánál,  nagyfokú 
szívósságánál  és  erősségénél,  tisztaságánál  és  az  elégésnél  mutat- 
kozó csekély  hamumaradványnál  fogva  kiválóan  alkalmas. 

Papirfonalak  készítésével  először  Japánban  találkozunk. 
A  japánok  már  évszázadok  előtt  vékony  selyempapir-szalagokat 
sodortak  össze  és  az  igy  nyert  fonalakat  gyékények,  szőnye- 
gek, sőt  kötelek  előállítására  használták.  Európában  a  papir- 
fonál-gyártás  körülbelül  tíz  esztendeje  kezdődött  meg  az  úgy- 
nevezett nedves  fonási  eljárással,  amely  abban  állott,  hogy  a 
gépből  pépszerüen  kifolyó  masszát  szalagokra  osztották  és  eze- 
ket a  szalagokat  még  nedves  állapotban  összesodorták.  Az  eljárás 
azonban,  túlságosan  drága  volt  ahhoz,  hogy  az  igy  nyert  anya- 
got iparilag  értékesítsék.  A  gazdaságosságot  Cíaviez  Emil  adorfi 
mérnök  érte  el  az  úgynevezett  száraz  fonási  eljárással.  Az  ő  el- 
járásánál nem  a  folyós  halmazállapotban  levő  papirmasszát, 
hanem  a  japánokhoz  hasonlóan  a  kész  papirt  vágják  körülbelül 
a  távírógép  göngyölegeihez  hasonló  szélességű  szalagokra  és 
ezeket  a  szalagokat  külön  e  célra  konstruált  gépeken  újólagos 
nedvesség  hatásának  kitéve  fonják  meg. 

További  haladást  jelent  Claviez  másik  találmánya,  a  texti- 
loze.  A  kész  papírtekercseket  juta-  vagy  pamutfátyollal  borítják, 
a  két  anyagot  együtt  szalagokra  vágják  s  azután  olyformán 
fonják  össze,  hogy  a  sima  papir  belülre  kerül  s  ezt  kivül  a  vele 
összefont  növényi  rostok  borítják.  Ez  az  eljárás  az  uj  anyag- 
nak tartósságát,  rugalmasságát  és  a  nedvességgel  szemben  való 
c  Ilentállóképességét  egyaránt  biztosítja.  A  papírnak  textilipari 
felhasználására  a  lehetőség  igy  adva  volt,  a  háború  pedig  kény- 
szerítő erejével  a  találmány  gyakorlati  érvényesülését  is  bizto- 
sította. 

Valamivel  Claviez  találmánya  után  került  nyilvánosságra 
Steinbrecher  osztrák  kapitánynak  úgynevezett  textilit  eljárása, 
amely  abban  áll,  hogy  a  papírszalag  egy  orsón  kenderrel,  len- 
nel, jutahulladékkal  vagy  kóccal  egy  fonállá  fonódik  össze.  Az 
igy  előállított  textilitfonál  teljesen  hasonlít  a  jutafonálhoz  és 
amellett  rendkívül  szívós.  Összetétele  rendesen  60 — 65% 
nátroncellulozepapir  és  40 — 35%  hozzáadott  tetszésszerinti  nö- 
vényi rostanyag.  Ezek  a  textilitfonalak  és  szövetek  máris  rend- 

kivül  elterjedtek,  különösen  zsákok  előállításánál  a  jutát  majd- 
nem teljesen  kiszorították.  Minthogy  az  eljárás  valószínűleg 
még  tovább  is  tökéletesedni  fog,  nagyon  valószínűnek  lehet  tar- 
tani Hartmann  Vilmosnak,  a  Henckel  v.  Donnersmarck-féle 
papíripari  csoport  elnökének  azt  a  jóslását,  hogy  a  papir  és  papír 
hozzáadásával  készült  textilanyagok  bennünket  a  tengerentúli 
jutabehozataltól  teljesen  függetleníteni  fognak.  A  technikai  lehe- 
tősége ennek  megvan  és  a  Németországban  eszközölt  számítá- 
sok szerint  az  ott  feldolgozott  jutaanyagnak  mintegy  20% -a 
tiszta  papirfonállal,  80% -a  pedig  növényi  rostok  hozzáadásával 
készült  textilitfonállal  lesz  pótolható. 

Ezek  a  papir  felhasználásával  készült  fonalak  és  szövetek 
azonban  nemcsak  zsákok  készítésére  használhatók  fel,  hanem 
mint  a  gyakorlati  tapasztalatok  mutatják,  alkalmasak  bútor- 
szövetek, falkárpítok  és  szőnyegek  előállítására  is.  Különösen  a 
német  szőnyegipar  máris  igen  nagy  méretekben  rendezkedett 
be  ezeknek  az  anyagoknak  a  felhasználására.  Hasznát  látta  e 
találmányoknak  a  linoleum-ipar  is,  amely  a  papirszöveteket 
arra  használja,  hogy  a  még  nedves  linóleum-masszának,  mint 
alapanyag  a  tartósságát  és  szilárdságát  megadja.  Végezetül  a 
papirfonalakat  a  csőhengerművek  a  csövek  izolálásánál  is  alkal- 
mazzák. 

Ennek  a  nagy  ipari  átalakulásnak  következményei  való- 
színűleg két  irányban  fognak  jelentkezni.  Ipari  függetlenségünk 
parancsolóan  követeli  a  celhiloze-iparnak  erős  fejlesztését. 
amely  mindezen  gyártmányoknak  az  alapanyagát  adja  meg, 
továbbá  a  kendertermelésnek  a  fokozását,  amely  a  vegyítéshez 
legalkalmasabb  növényi  roslokat  szolgáltatja.  Magvarországnak 
erdőkben  való  relatív  gazdagsága  és  kendertermelésre  alkalmas 
talaja  és  klímája  egyaránt  hazánkai  predesztinálja  arra,  hogy 
ezek  a  fontos  uj  iparok,  melyeknek  jövője  nem  lehet  kétséges, 
a  legerősebben  itt  fejlődjenek  ki.  Ezen  i\  réven  javítana  lehel  a 
mai  megszégyenítő  és  gazdaságilag  egészségtelen  helyzeten  is, 
hogy  mi  :i  nyers  fái  exportáljuk  és  feldolgozott  állapotban  jóval 
drágábban  kapjuk  vissza.  Ami  pedig  a  fokozol l  kenderterme- 
lést illeti,  annak  jövedelmezőségét  a  háború  után  az  e  réven 
erősen  emelkedő  szükséglet  kellően  biztosítja* 

A  textiliparhoz  hasonló  nagy  változásokat  tüntetnek  fel 
más    iparágak  is.    Az  acél    előállításáriak    egyik  legfontosabb 

segédanyaga  a  ferromángán,  melynek  fontossága  különösen 
abban  rejlik,  hogy  fokozza  az  acél  szívósságát,  keménységét  és 
ellenálló  képességél.  Különösen  azoknál  az  acéloknál,  amelyek 
erősen  ki  vannak  téve  a  kopásnak,  szükséges  a  ferromangán 
hozzátétele.  Még  a  rmilt  év  februárjában  bejelentette  a  német 
kormány,  hogy  egy  kémikus  felfedezte  a  ferromangán  egyenlő 
értékű  pótló  anyagát  és  az  acél  előállítását  is  olcsóbbá  tette. 
A  találmány  technikai  része  ma  még  titok,  de  Közép-Európa 
ipari  függetlenségé  nagy  lépéssel  haladt  előre.  Hasonlóan  a 
fémiparban  a  Krupp-gy  árnak  sikerült  a  szűkében  levő  bronzot 
számos  téren  speciális  előállítású  acéllal  pótolni.  Ez  természete- 
sen csökkentette  a  réznek  katonai  célokra  való  felhasználását, 
ami  annál  fontosabb,  mert  a  hadviselési  célokra  szükséges  ás- 
ványi anyagok  közül  ennek* vagyunk  talán  leginkább  szűkében. 

A  textilipar  tengerentúli  nyersanyagjaihoz  teljesen  hasonló 
volt  a  helyzetünk  a  gummi  tekintetében  is,  amely  az  automobi- 
lizmusnak nélkülözhetetlen  anyaga.  Az  automobil  a  modern 
háborúnak  egyik  legfontosabb  eszköze  és  igy  Anglia  nem  ok 
nélkül  helyezte  a  más  iparok  számára  is  fontos  gummit  a  leg- 
féltettebb dugáruk  listájára.  De  a  kiéheztetési  terv  itt  is,  mint 
az  egész  vonalon,  csütörtököt  mondott.  A  gummibehozatal  meg- 
szűnése okozott  ugyan  muló  természetű  zavarokat  és  nehézsége- 
ket, de  ezeket  sikerült  leküzdeni  és  ma  ugyanannyi  automobil 
áll  a  központi  hatalmak  hadseregeinek  szolgálatában,  mintha  a 
behozatal  egy  pillanatig  sem  szünetelt  volna. 

Valószínű,  bár  nem  bizonyítható,  hogy  a  központi  hatal- 
mak feldolgozatlan  gummikészletei  a  háború  kitörésekor  na- 
gyobbak voltak,  mint  általában  hitték.  Bizonyos  az  is,  hogy  a 
semleges  államok  készleteiből,  ha  nagyon  magas  árakon  is,  las- 
sankint elég  sok  átszivárgott  hozzánk,  mindezeken  felül  pedig 
Antwerpennek,  a  világ  egyik  legnagyobb  kaucsukpiacának  el- 
foglalásával igen  tetemes  készletek  jutottak  a  németek  kezére, 
amelyeket  a  menekülő  ellenség  már  nem  tudott  megsemmisíteni. 
Végül  a  háborúnak  aránylag  késői  stádiumában  a  német  tenger- 
alattjáró kereskedelmi  hajóknak  is  sikerült  bizonyos  mennyi- 
séget Amerikából  behozni. 

Az  első  és  legfontosabb  eszköz,  amellyel  Anglia  számítását 
meg  lehetett  hiúsítani,  a  takarékoskodás  volt.  A  kormányok  le- 
foglalták a  pneumatikokat  és  ugy  intézkedtek,  hogy  a  gummi 

csak  feltétlenül  szükséges  hadi  célokra  legyen  felhasználható. 
Második  stádiumban  nagy  szerepet  játszott  az  elhasznált,  de  még 
vegyi  átváltozást  nem  szenvedett  gummiagyagnak  vulkanizá- 
lása, illetőleg  a  régi  anyagnak  uj  feldolgozása,  regenerálása, 
amire  több  eljárás  Van  birtokunkban.  Harmadik  állomás  gya- 
nánt jelentkezett  a  gumminak  mesterséges  utón  való  előállítása. 
Hogy  ez  megtörtént,  alig  néhány  nappal  a  ferromangán  pótló 
anyagának  nyilvánosságra  jutása  után  jelentette  be  a  kancellár 
a  birodalmi  gyűlésén.  Valószínűleg  ugy  vélte,  hogy  a  tárgy 
fontossága  megérdemli,  hogy  ezen  az  uton  jusson  a  szövetséges 
hatalmak  és  ellenségeik  tudomására.  Beszédében  kiemelte  a 
kancellár,  hogy  az  uj  anyag  tulajdonságaiban  a  természetes 
gummit  megközelíti  és  automobilozási  célokra  teljesen  alkalmas. 

A  mesterséges  gummi  problémája  már  a  háború  előtt  is 
erősen  foglalkoztatta  a  vegyészeket.  A  gummi  felhasználása  az 
utolsó  évtizedben  rengeteg  arányokban  emelkedett,  amivel  a 
kaucsukfának  mesterséges  ültetése  nem  volt  képes  lépést  tartani. 
A  gummi  ára  évről-évre  oly  szédületes  szökkenéseket  tüntetett 
fel,  hogy  az  olcsó  és  jó  pótló  anyag  feltalálójának  megszámlál- 
hatatlan milliókat  biztosíthatott.  A  háború  kitörésével  a  ren- 
tabilitás kérdése  természetesen  háttérbe  szorult  és  a  fontos  csak 
az  volt,  hogy  a  kivánt  kaucsukpótló  anyag  meglegyen.  Ez,  mint 
a  kancellár  kijelentéséből  tudjuk,  megvan.  Az  uj  anyagnak  össze- 
tétele természetesen  még  ismeretlen  és  azt  sem  lehet  tudni,  hogy 
elég  gazdaságos-e  ahhoz,  hogy  a  háború  után  is  használatban 
maradjon.  Minthogy  az  izoprén  anyagok,  amelyek  kétségkívül 
a  mesterséges  gumminak  legfontosabb  alkotó  részeit  teszik,  elég 
drágák,  valószínű,  hogy  ez  a  gummi  sem  lesz  olcsó.  A  horribili- 
sán magas  gummiárak  mellett  azonban  lehetséges,  hogy  még 
mindig  rentábilis  marad,  az  egyre  növekvő  fogyasztás  és  az  elő 
állítási  technikának  várható  javulása  pedig  jövőt  ígér  neki.  Külö- 
nösen lehet  erre  számítani,  ha  sikerül  megszüntetni  azt  a  hát- 
rányt, amely  eddig  minden  ilyen  mesterséges  anyagnál  fenn- 
állott, hogy  a  levegő  oxigénje  a  természetes  gumminál  gyorsab- 
ban pusztítja  el.  Az  utóbbi  ugyanis  bizonyos  gyantákat  is  tar- 
talmaz, amelyek  ellenálló  képességét  fokozzák  a  levegő  oxigén- 
jével szemben.  Ennek  a  kérdésnek  megoldása  lesz  a  modern 
vegyészeinek  egyik  legközelebbi  fontos  feladata. 

Bár  igy  a  gummiszükség  leküzdése  terén  a  központi  hatal- 

Biak  óriási  sikerekre  hivatkozhatnak,  kár  volna  tagadni,  hogy 
sem  a  régi  anyagok  regenerálása,  sem  az  uj  gummipótló  anya- 
gok az  egész  szükségletet  nem  fedezhetik.  A  háború,  a  moto- 
rikus erővel  mozgatott  kocsiknak  óriási  igénybevétele,  a  kellő 
gondozás  hiánya  és  a  kocsik  gyors  elhasználódása,  a  gummi- 
szükségletet  minden  előrelátást  meghazudtoló  arányban  emelte. 
Az  automobilozásnál  tehát  más  kisegítő  eszközökhöz  is  kellett 
fordulni.  A  teherautóknál  a  pneumatijtot  sikeresen  lehetett 
acélrugós  kerekekkel  helyettesíteni.  Nem  ideális  dolog,  de  szűk- 
ségből  nagyon  megjárja.  Más  autóknál  alkalmasaknak  és  elég 
tartósaknak  bizonyultak  a  tömített  kenderkerekek,  amelyek  az 
acélrugóknál  kevesebb  zörejjel  járnak  és  eléggé  rugalmasak  is. 
Ha  a  háború  után  a  gummiárak  a  mai  magas  színvonalon  ma- 
radnak, ezek  a  kerekek  relatív  olcsóságuknál  fogva  hihetőleg 
továbbra  is  forgalomban  maradnak. 

A  villamossági  iparban  a  gummi-izolátorokat  preparált 
papírral  sikerült  helyettesíteni  és  ugyanott  a  külföldről  impor- 
tált rezet  nagyrészt  acéllal  helyettesítették.  Hasonlóan  helyet- 
tesítik a  gummit  bizonyos  vonatkozásokban  a  glicerintartalmu 
bichromát  és  kátrányolajjal  kezelt  enyvek  is. 

Szintén  a  legújabb,  technikailag  is  kihasználható  talál- 
mányok egyike  a  tűzálló  fa,  amelyet  a  faanyagnak  ammóniák-, 
horganysó-  és  bórsavas  szulfátokkal  való  impregnálásával  állí- 
tanak elő.  Az  igy  impregnált  fa  1000  fok  hőség  mellett  sem  fog 
tüzet.  A  fát  egyes  iparokban  kezdik  papirmasé-cementkeverék- 
kel  helyettesíteni,  sőt  egyes  automobilgyárak  ebből  az  anyagból 
már  egész  karosszériákat  állítottak  elő.  Rendkívüli  kilátásokat 
adnak  ezek  az  eredmények  a  lassankint  az  egész  világon  jelent- 
kező fahiány  leküzdésére. 

E  teljesen  uj  találmányok  mellett  igen  nagy  szerepet  ját- 
szanak még  azok  a  felfedezések,  amelyek  bizonyos  eljárásokat 
módosítanak  és  megjavítanak.  Említettük,  hogy  az  élelmezési 
iparban  a  konzerválási  eljárások  mennyire  tökéletesedtek.  \ 
burgonyakeményítőt  az  appreturánál,  művirágiparban,  kozmeti- 
kában stb.  talkummal  helyettesítik,  minek  következtében  több 
burgonya  marad  táplálkozási  célokra.  A  papir  impregnálva  a 
fém-  és  fadobozokat  helyettesítheti.  A  természetes  kámfor  be- 
hozatala meg  lévén  akasztva,  a  kémiai  iparban  fellendült  a  szin- 
tetikus kámfornak  terperstinolajból  való  előállítása.    Ez  az  el- 

járás  már  régebben  ismeretes.  Kémikusok  retortáiban  legújab- 
ban megszületett  egy  olyan  kámforpótló  anyag  is,  amelyhez 
terpentinolaj  sem  szükséges.  Annál  fontosabb,  mert  a  kámfor  is 
fontos  szerepet  játszik  a  robbanószerek  iparában. 

Nemrég  valamelyik  ipari  érdekképviseletnek  az  ülésén  hal- 
lottuk azt  a  kijelentést,  hogy  ma  már  minden  iparág  más  anya- 
gokat dolgoz  fel,  mint  a  háború  kitörésekor.  Némi  túlzás  van 
ebben  a  kijelentésben,  de  jól  jellemzi  azt  a  mélyreható  válto- 
zást, amelyen  egész  iparunk  három  esztendő  alatt  átment.  A 
központi  hatalmak  ipara  e  háború  alatt  szinte  csodával  határos 
alkalmazkodó  képességet  tanúsított  a  gyökeresen  megváltozott 
viszonyokkal  szemben.  Az  ipar  is  háborút  viselt  és  a  harcot 
győzelmesen  megállotta. 

De  a  harc  nemcsak  a  laboratóriumokban  és  gyárakban 
folyt,  hanem  folyt  a  közlekedési  eszközök  terén  is,  szárazon, 
levegőben,  víz  felett  és  viz  alatt  egyaránt.  Ma  még  korai  volna 
beszélni  róla,  hogy  az  egyes  közlekedési  eszközök,  helyesebben 
a  hadi  közlekedés  eszközei  teljesítő  képességükben  mekkorái 
fejlődtek.  A  fejlődésnek  egyes  nyomjelei,  a  repülőgépek,  kor- 
mányozható léghajók  és  különösen  a  tengeralattjáró  hajók  mű- 
ködési körzetének  kiterjedése,  gyermekkori  Verne-szerü  álmaink- 
nak megvalósulásai  mindenki  előtt  amúgy  is  ismeretesek.  Aki 
ennek  a  háborúnak  összefoglaló  történetét  megírja,  kénytelen 
lesz  kiterjeszkedni  ezeknek  a  technikai  eredményeknek  a  mél- 
tatására is. 

Óriási  változásokkal  járt  ez  a  háború  minden  téren.  Nem- 
csak a  katonai  tudományokat,  gazdasági  életet  fektette  uj  ala- 
pokra, nemcsak  messze  kiható  szociális  átalakulásoknak  per- 
spektíváit vetítette  előre,  de  forradalmi  jellegű  változásokai 
idézett  elő  a  kémiában,  technikában  és  ipari  technológiában  is. 
A  mi  felsorolásunk  távolról  sem  tökéletes,  csak  vázlatszerüen 
rajzolja  meg  az  ipari  háború  gigászi  arányainak  kontúrjait. 
Elég  azonban  annak  igazolására,  iiogy  ezen  a  téren  sem  ma- 
radtunk alul.  A  háború  találékonnyá  lelt  és  uj  meg  nj  felfede- 
zésekre kényszerített  bennünket.  És  ha  lesz  is  a  háborús  talál- 
mányok között  egy-kettő,  amelynek  csak  ma  van  létjogosult- 
sága és  a  békés  viszonyok  helyreálltával  nem  állhat  meg  a  ver- 
senybén, egészen  biztos,  hogy  van  közöttük  sok  maradandó 
értéké  is,  melynek  nemcsak  a  technika  Fejlődésében,  de  a  gazda- 
ságtörténetben is  meglesz  a  jelentősége. 

Költészet  és  filozófia  testvérhatalmak,  melyeik  egymási 
kölcsönösen  támogatni  és  kiegészíteni  vannak  hivatva.  Ez  a 
magyarázata  annak,  hogy  szépirodalmi  társulatban  ép  oly  kegye- 
Jettel  ünnepelhetjük  meg  Leibniz  emlékét,  mint  akár  tudós 
mathematikusok  és  fizikusok  között.  A  költészet  s  a  filozófia 
testvéri  viszonya  azon  alapul,  hogy  mind  a  ketten  az  emberi 
lélek  alkotó  erejéből  erednek.  Mert  mi  a  költészet?  s  mi  a  filozó- 
fia? Ha  az  emberi  kedély  felszabadul  a  mindennapi  élet  gondjai 
alól,  akkor,  ha  csak  igazán  szabaddá  tud  lenni,  teremtő  erővé 
válik  és  a  költészet  világát  hozza  létre.  Hasonlóan,  ha  az  emberi 
ész  le  tudja  rázni  a  gyakorlati  érdekek  békóit,  szabad  lendületé- 
ben az  örök  igazság  felé  törve  megalkotja  az  ész  világát,  a  filozó- 
fiát. A  költészet  tehát  a  kedélynek,  a  filozófia  az  észnek  teremtő 
erejéből  fakad.  Ezt  azért  emelem  ki,  mert  a  feltaláló  és  uj  világot 
fölépítő  értelemnek  talán  épen  Leibniz  egyik  legfényesebb  pél- 
dányképe. Az  újkornak  ő  mindenestre  legtermékenyebb,  leg- 
zseniálisabb bölcsészelméje. 

Bizonyos  tekintetben  Goethével  hasonlítható  össze:  Leibniz 
és  Goethe  képviselik  ugyanis  eddigelé  a  német  nemzeti  szellem 
legmagasabb  kivirágzását,  az  egyik  az  értelmi,  a  másik  a  kedély- 
beli  alkotó  erő  tekintetében.  Mind  a  kettő  kitűnik  szellemének 
egyetemessége,  határtalan  elsajátító  képessége  és  a  legteljesebb 
harmóniára  való  törekvése  által.  Mind  a  kettő  «az  élet  magas 
lataira»  emelkedve,  fejedelmi  kegyek  pazar  fényében  fürödhetett, 
minélfogva  egyéniségének  sokoldalúságát  kivételes  mértékben 
fejthette  ki.  Csakhogy  Leibniz  élete  éles  diszharmóniával  végző- 
dött. Öt,  kit  egész  pályafutásában  hir  és  dicsőség  sugároztak 
körül,  utolsó  pár  évében  nemcsak  igen  súlyos  testi  gyötrelmek 
bántották,  de  lelkileg  is  elszigetelődött,  társtalanná,  mellőzött  és 

kitagadott  emberré  lett,  s  ugy  halt  meg,  ugy  temették  el,  hogy 
koporsójának  —  mint  mondják  —  nem  volt  egyetlen  kísérője 
hű  szolgáján,  Eckharton,  kivül.  Sem  az  udvar,  sem  a  papság 
nem  képviseltette  magát  temetésén,  s  ami  talán  még  ennél  is 
jellemzőbb,  a  berlini  akadémia,  melynek  ő  volt  alapítója  és  első 
elnöke,  egyszerűen  agyonhallgatta  halálát.  Szóval  a  nagy  opti- 
mista bölcsész  Leibniz,  ki  ezt  a  világot  a  lehető  világok  legjobbi- 
kának hirdette  volt,  tulajdonképen  tragikus  véget  ért.  A  leg- 
önállóbb  és  legtalálékonyabb  emberi  elmék  egyike  plagiátorként 
megbélyegezve  szállt  sírjába,  —  a  legnémetebb  jellegű  gondolkozó 
fölött  —  mert  az  volt  ő  minden  francia  írása  dacára,  —  csakis 
a  francia  akadémiában  mondtak  magasztaló  emlékbeszédet!  A 
nagy  embernek  eme  szintén  gúnyos,  ironikus  balvégzete  fölött 
valóban  érdemes  eltűnődni. 

Ha  áttekintjük  Leibniz  pályafutását,  az  első,  ami  sze- 
münkbe ötlik,  hogy  ez  a  mathematikai  és  metafizikai  lángelme, 
aki  oly  mélyen  magába  merülő  és  szemlélődő  elmével  birt,  egy- 
ben igen  finom  gyakorlati  alkalmazkodó  képességekkel  is  volt 
felruházva.  Hogy  bölcsészlélek  ily  elasztikus  legyen  és  ép 
annyira  tudjon  kifelé,  mint  befelé  élni,  arra  alig  ismerünk  még 
egy  példát  a  történelemben.  Gazdag  levelezéseiből  és  minden  az 
életére  vonatkozó  adatból  látni,  hogy  Leibniz  igen  szeretetre- 
méltó, elmés,  humoros  társalgó  lehetett,  aki  nagy  mértékben 
értett  az  emberek  megnyeréséhez  és  a  maga  felsőbbrendű  poli- 
tikai, valamint  tudományos  céljai  szerint  való  hajlításához. 
Zsófia,  hannoverai  hercegnő,  majd  választófejedelemnő,  nem 
tudott  tanácsa  nélkül  lenni;  de  ép  oly  teljesen  birta  Leibniz  az  ő 
leányának,  a  későbbi  porosz  királynénak  bizalmát  is.  Zsófia  her- 
cegnő megvallja  neki  egyik  levelében  (1690  febr.  24),  hogy 
Leibniz  újévi  gratulációját  többre  becsüli  azoknál,  melyeket 
fejedelmektől  kap,  és  egy  másik  levelében  (1701  nov.  5)  nyíltan 
kimondja,  hogy  «Je  ne  vous  écrit,  que  pour  m'attirer  de  vos 
lettres»,  vagyis  csak  azért  irt  Leibniznak,  hogy  leveleket  szerez- 
zen tőle.  E  levelek  közül  néhány  valósággal  tudományos  érték- 
kel bir,  mert  Leibniz  bennök  metafizikáját  igen  behatóan  és 
részletesen  fejtegeti.  Az  ilyen  leveleket  a  hercegnő  aztán  rokonai- 
nak Franciaországba  is  elküldte,  különösen  az  orleansi  hercegnő- 
nek, a  bourgogni  hercegnek,  a  maynei  hercegnőnek  stb.,  hogy 
ők  is  okulhassanak  belőlük.  Az  az  érdekes  korszak  volt  ez,  mikor 

fejedelmi  hölgyek  szinte  mélyebben  érdeklődtek  metafizikai  el- 
méletek, mint  a  költészet  vagy  a  művészetek  iránt.  Zsófia  her- 
cegnő legidősebb  nővére,  Erzsébet,  Descartesnak  egyik  legbuz- 
góbb  hive  és  legtudósabb  ismerője  volt.  A  bölcsészet  akkori- 
ban —  a  XVII.  században  —  az  emberi  szellem  minden  meg- 
nyilatkozásai között  a  legmagasabban  állónak  tűnhetett  föl.  A 
metafizika  fénykora  volt  az,  s  Leibniz  annak  kicsúcsosodása. 

És  mondanom  sem  kell,  hogy  nem  a  fejedelmi  kegyeknek, 
hanem  saját  benső  értékének  köszönheti  a  XVII.  század  filozó- 
fiája örök  időkre  szóló  jelentőségét.  Descartesot  és  Leibnizot 
tekinthetjük  az  újkori  filozófia  tulajdonképeni  nagyságainak, 
s  harmadiknak  hozzájuk  sorozhatjuk  az  őket  összekötő  Spi- 
nozát. Leibniz  igen  erős  hatása  alatt  állott  nemcsak  Descartes- 
nak, hanem  Spinozának  is;  de  ő  egyben  tanulmányozója  volt  a 
filozófia  egész  addigi  történetének,  s  ebben  igazi  német  termé- 
szete jut  kifejezésre:  leszűrni  a  múltból  minden  leszűrhető  tanul- 
ságot s  a  történeti  fejlődésfolyamnak  ilyen  módon  a  tetejére 
hágni.  A  mérhetetlen  tanulási  és  elsajátító  szenvedély  az,  ami  a 
német  nemzeti  jellemnek  alapvonása.  Leibniz  ennek  az  önképző 
szenvedélynek  legegyetemesebb  és  legmohóbb  megtestesülése. 
De  ami  más  eredetiségnélküli  német  tudósoknál  és  professzorok- 
nál oly  kellemetlenül  érint,  az  Leibniznál  nagyszerű  ékesség 
gyanánt  jelentkezik.  Minden,  amit  a  régiektől,  a  középkori 
scholastikusoktól,  avagy  közvetlen  elődeitől,  Descartes  és  Spi- 
nozától tanul,  az  ő  monadológiai  rendszerében  uj  és  eredeti 
jelleget  ölt.  Ugy  tudott  mindent  megtanulni  s  a  maga  német 
lelkébe  olvasztani,  mint  Goethe. 

Nem  akarok  itt  a  Leibniz-féle  monadológiai  rendszer  szok- 
ványos kifejtésébe  bocsájtkozni,  mert  nem  szeretem  a  nagy 
problémáknak  és  gondolatoknak  konvencionális,  lapos,  nép- 
szerűsítő kezelését.  Megtalálhatják  az  effélét  a  filozófia-történeti 
könyvekben  és  katekizmusokban,  valamint  a  különböző  rangú 
lexikonokban,  encyclopédiákban  stb.  Csak  egy-két  olyan  szem- 
pontot kívánnék  megjelölni,  amelyek  Leibniz  nagyságának,  de 
egyúttal  gyarlóságainak  élesebb  megvilágítására  alkalmasak, 
anélkül  természetesen,  hogy  e  szempontok  részletező  fejtegeté- 
sébe merülhetnék.  Ismeretes,  hogy  Leibniz  a  világegyetemet 
lényegében  véve  a  lelkek  vagy  monászok  rendszerének  tekinti, 
melyek  között  a  kapcsolatot,  a  kölcsönhatást,  az  egységet,  az 

eleve  megállapított  örök  harmóniát  (a  ((harmónia  praesta- 
bilita»-t)  a  legfelsőbb  mónász,  az  istenség  tartja  fenn.  Ami  e  föl- 
fogásban 1  valóban  nagyszerű,  az  első  tekintetre  felötlik  rajta: 
pluralista  és  egyben  monista  rendszer  akar  ez  lenni,  oly  hatá- 
rozottan és  kifejezetten,  mint  talán  semelyik  más  filozófiai  kísér- 
let. A  lények  eredendő  sokaságát  ép  oly  mértékben  akarja  hang- 
súlyozni, mint  azoknak  eredendő  egységét.  Az  egyiket  a  másik 
kedvéért,  a  sokaságot  az  egység,  avagy  fordítva  a  világegységet 
a  sokaság  kedvéért  föláldozni  semmi  szin  alatt  nem  hajlandó. 
Mig  más  filozófusok  rendszerint  a  sokaságot  ugy  tüntetik  föl, 
hogy  annak  csak  a  muló  tünemények  és  látszatok  világában 
van  szerepe,  addig  Leibniz  leghatározottabban  arra  tör,  hogy  a 
sokaságot  —  ép  oly  mértékben,  mint  magát  az  egységet  —  a 
dolgok  örökkévaló  lényegében  megalapozottnak  tárja  elénk.  A 
filozófia  neki  ezért  örök  hálára  lesz  kötelezve,  mert  az  emberi 
gondolkozás  alig  tűzhet  ki  magasabb  célt,  mint  hogy  az  össze- 
férhetetlennek látszó  pluralitási  és  monista  elvet  kibékítse.  Csak 
oly  korszakalkotó  mathematikus,  mint  Leibniz  vállalkozhatott 
eme  legsúlyosabb  metafizikai  probléma  megoldására,  melynek 
az  a  jelleme,  hogy  minél  mélyebben  gondoljuk  át,  annál  több  és 
érdekesebb  világtitok  fölfedezéséhez  vezet  el  bennünket.  Ne 
csudálkozzunk  tehát  azon,  hogy  Leibniz  a  pluralista  és, monista 
világfelfogások  összeegyeztetése  közben  ellentmondásokba  keve- 
redett: hiszen  ezek  az  ellentmondások  voltaképen  csak  kérdő- 
jelek, melyek  uj  repertoire-t  teremtenek  a  továbbfejlődő  bölcsé- 
szet számára.  Ám  ha  ellentmondásokba  is  keveredik  a  bölcsész, 
csak* ne  leplezze  el  előttünk  gondolkozásának  örvényeit,  csak  ne 
áltasson  bennünket  látszólagos  megoldások  és  harmóniák  lyukas 
mogyoróival.  Leibnizról  elmondhatjuk,  hogy  mindenütt,  ahol 
vérmérsékletének  sajátos  opportunizmusa  ebben  nem  akadá- 
lyozza, fentartás  nélkül  és  egyenesen  az  örök  igazságot  keresi, 
ami  pedig  az  igazi  bölcsésznek  első  ismertető  jegye.  Innen  van, 
hogy  Leibniz  ama  kérdései,  melyek  a  pluralizmus  és  monizmus 
viszonyára  vonatkoznak,  mindmáig  közvétetíeri  frissfcséggel  ható, 
velőbe  markoló  kérdések  maradtak,  melyeknek  folytatólagos 
taglalása  nélkül  a  bölcsészet  haladása  el  sem  képzelhető. 

Ámde  Leibniz,  mint  minden  politikai  és  diplomata  tehet- 
séggel felruházol!  egyéniség,  bizonyos  opportunista  hajlamok 
embere  volt,  melyek  sajnos  a  gyakorlati  működés   teréről  át- 

ragadtak  elméleteire  is.  A  problémákat  néha  elsimítani,  kéz  alatt 
eltüntetni  iparkodik.  Ez  az  elsimító,  hajlama  igen  érdekesen 
nyilatkozik  meg  dicső  mathematikai  alkotásában,  a  differenciál- 
számolásban is,  de  igazán  nyugtalanító  módon  ott  mutatkozik, 
ahol  el  akarja  párologtatni  a  mindeneknél  jelentősebb  ellentétet, 
melyet  a  fizikai  és  lelki  világ  között  tátongani  érezünk.  Csak 
/Okozati  különbséget  akar  elismerni  az  anyagi  atomok  között 
egyrészt  és  az  élő  lelkek,  valamint  az  öntudatos  elmék  közt  más- 
részt: még  pedig  oly  értelemben,  hogy  az  anyag  legelemibb 
részecskéi  is  valóságos  lelkek,  csakhogy  tudatra  és  öntudatra 
nem  ébredő  lelkek,  monászok,  volnának.  Ily  módon  Leibniz  el- 
spiritualizálja  a  mindenséget;  mintegy  ellágyítja,  elkeni  azt  az 
élesen  fölvetett  problémát,  mely  Descartes  dualista  rendszeré- 
ben a  test  és  szellem  nagy  kérdőjele  gyanánt  áll  előttünk.  Leib- 
niznál  a  világegyetem  az  atómszerü  lelkek  rendszereiből  s  leg- 
finomabban  fokozott  ranglétrájából  épül  fel  az  eleve  megállapí- 
tott (praestabilita)  harmónia  értelmében.  Erről  a  világról  a  mi 
érzésünk  és  gondolkozásmódunk  szerint  csak  azt  mondhatjuk, 
hogy  az  egy  elpszichizált,  elszépített,  elédesített  világ.  Leibniz 
a  rafaeli  és  nem  a  michelangelói  lelkek  közé  tartozott.  Ő  maga 
is  akárhányszor  beismeri,  hogy  nem  tartja  kívánatosnak  a  világ- 
érem sötétebb  és  ijesztőbb  oldalának  kidomborítását,  nyilván 
mert  a  gyakorlati  cselekvő  energiát  és  a  merész  leleményt  félti 
a  pesszimista  töprengéstől.  A  leibnizi  idealizmus  alaphibája  át- 
ragadt az  egész  német  filozófiára  és  mint  sajátos  «németizü» 
idealizmus  jelentkezik  még  a  töprengő  Kantban  s  a  sötéthajlamu 
Schopenhauerben  is.  Nem  furcsa-e  az,  hogy  ép  a  vasas  németség 
termelte  a  legspirituálisabb,  legédeskésebb  idealizmust,  melye! 
a  történelemben  ismerünk! 

Leibniz  az  egész  német  bölcselet  atyja.  Nincsen  oly  német 
filozófus,  akinek  gondolkozásmódja  nem  függene  tőle.  Elsősor- 
ban Kant  és  Schopenhauer  az  ő  tanítványai,  még  pedig  annál 
nagyobb  mértékben,  mennél  jobban  lázadoznak  ellene.  Közön- 
ségesen azonban  inkább  csak  Herbartot,  Bolzanot,  Lotzet,  Fech- 
nert  és  általában  azokat  a  német  bölcselőket  szokás  igazi  leib- 
nizianusoknak  tekinteni,  akik  Leibniz  pluralizmusának  hatása 
alatt  állanak  és  ezen  a  réven  bizonyos  «realista»  gondolatot  visz- 
nek a  bölcselembe.  De  ez  a  megkülönböztetés  nem  változtat 
semmit  azon  az  alapvető  tényen,  hogy  a  német  filozófia  tudva 

vagy  nem  tudva,  akarva  vagy  nem  akarva  egész  kétszázévi 
továbbfejlődése  alatt  voltaképen  csak  a  Leibniz-féle  idealizmus- 
nak különféle  módosulatait  termelte.  Különösen  a  Schopen- 
hauer pesszimizmusa,  mely  látszólag  homlokegyenest  ellenkezik 
Leibniz  rendszerével,  voltaképen  el  sem  gondolható  Leibniz  opti- 
mizmusa nélkül,  mert  lényegében  véve  nem  egyéb,  mint  ez 
utóbbinak  sötét  színekkel  való  művészies  átfestése.  Leibnizé  az 
érdem,  hogy  a  szellemes  és  nagytudásu  Pierre  Bayle  hatása  alatt, 
ki  Isten  végtelen  jóságával  sehogy  sem  tudta  összeegyeztetni  olyan 
szerencsétlen  és  gonosz  lény  megteremtését,  minő  az  ember,  egye- 
nesen arra  a  vakmerő  feladatra  vállalkozott,  hogy  az  isteni  jóság- 
gal összeegyeztethetőnek  fogja  bizonyítani  az  embernek,  a  bűn- 
nek és  a  nyomornak  létezését  a  földön.  Az  optimizmus  és  pesszi- 
mizmus problémáját  ezáltal  ő  vezette  be  igazán  az  újkori  böl- 
csészet történetébe.  Hát  bizony  nem  ártott  volna,  ha  Leibniz 
nem  pártolja  vala  oly  rikítóan  az  isteni  világrendet  és  nem 
protezsálta  volna  oly  kifejezetten  az  istenséget;  de  azért  theo- 
diceája  mégis  az  újkori  bölcselem  egyik  legkimagaslóbb  alko- 
tása. Leibniz  ugyanis  korántsem  tagadja,  hogy  az  élet  mily 
szörnyűségeket  rejt,  sőt  teljességgel  elismeri  a  nyomorúságnak 
és  bűnnek  reális  voltát  ebben  a  világban.  Már  pedig  nézetem 
szerint  ez  ép  a  fődolog,  mert  aki  elismeri  a  hínárnak  és  fertő- 
nek realitását,  melybe  életünk  belesüppedhet  és  beleveszhet,  az 
minden  egyéni  optimista  hajlandósága  mellett  nyitva  hagyja  az 
utat  a  pesszimista  gondolkozás  felé  is.  Mert  könnyű  volna  ám 
elképzelni  olyan  metafizikust  is,  aki  a  nyomort  és  a  bűnt,  mivel 
épen  a  múló  jelenségek  világába  tartoznak,  egyszerűen  látszó- 
lagosságoknak nyilvánítaná,  melyek  semmit  sem  bizonyítanak 
a  világegyetem  tökéletes  rendje  ellen.  Sőt  épen  a  Schopenhauer 
filozófiája  az,  mely  az  érzékelhető  jelenésvilágot  látszatosnak, 
illuzóriusnak  hajlandó  tekinteni,  azt  hirdetvén,  hogy  az  álom- 
kép és  eme  jelenésvilág  közt  alig  lehet  komoly  különbséget  tenni. 
Neki  van  tehát  legkevésbbé  joga  —  már  t.  L  a  saját  bölcseleté- 
ből kifolyólag  —  a  pesszimizmus  hirdetőjének  fölcsapni,  mert 
erre  csak  oly  bölcsész  vállalkozhatnék  alaposan,  aki  fölöttébb 
komolyan  veszi  a  muló  jelenések  világát  s  ennélfogva  reálisnak 
állítaná  oda  a  szenvedést  és  a  luint.  De  hát  Schopenhauer  nem 
tartozik  ama  bölcsészek  közé,  kik  szükségesnek  látják  bármely 
tekintetben  is  ragaszkodni    gondolkozásuk  alapjaihoz.    Neki  a 

filozófiára  csak  mint  bizonyos  szerepkörre  van  szüksége,  és  ha 
Leibniz  a  védőügyvéd,  ugy  viszont  ő  a  közvádló  szerepét  vállalja 
el,  a  világrenddel  szemben.  És  el  kell  ismerni,  hogy  Schopen- 
hauer a  hálásabbik  szerepet  választotta,  mert  a  világrendet 
szidalmazni  nemcsak  a  legkönnyebb  és  legolcsóbb  mulatság, 
hanem  arra  mindenki  hajlik  is,  akinek  valaminémü  baja  vagy 
keserűsége  van.  A  világrend  ellen  való  legolcsóbb  ellenzékes- 
kedéssel  Schopenhauer  valóságos  főnyereményt  csinált,  mert  a 
nagy  közönségnek  semmiben  sem  telik  ugy  kedve,  mint  abban 
a  filozofikusnak  látszó  haragban  és  nekikeseredésben,  melyet  a 
frankfurti  bölcsész  produkált.  Schopenhauer  zseniális  iróművész 
volt,  elsőrendű  tanítványa  Byronnak,  Leopardinak  és  minden 
ujabbkori  világbánatos  lirai  költőknek.  Nem  is  tesz  ő  egyebet, 
mint  hogy  a  világfájdalmas  költészetet  átirja  bizonyos  filozófiai 
hangnembe,  mely  által  azt  a  költészetet  az  értelem  fóruma  előtt 
is  igazolni  látszik.  Pedig  alapjában  véve  csak  a  Goethe  és  Byron 
iskolájához  tartozó  esztheta  ember  volt,  aki  nemcsak  nagy  stiL 
művészettel,  hanem  kiváló  erudicióval  is  fölfegyverezve  vált 
ekhójává  a  modern  világfájdalomnak.  Ezenfölül  felcicomázta 
magát  a  buddhizmus  némely  külső  járulékaival,  miáltal  Írásai- 
nak szépirodalmi  hatását  roppant  mértékben  meghatványoznia 
sikerült.  Ez  a  szertelenül  haragos,  pártoskodó  és  intoleráns  lélek 
nem  átalja  magát  a  véghetetlenül  gyengéd,  szelid  és  részvétre 
hajló  buddhista  apostol  álarcában  mutogatni. 

A  Leibniztól  való  feltűnő  függését  azzal  mutatja  ki  Schopen- 
hauer, hogy  a  pesszimizmus  kérdését  egyenesen  mathematikai 
szempont  alá  helyezi,  azt  kutatván,  hogy  mennyiségileg  milyen 
viszonyban  vannak  egymással  a  szenvedés  és  a  gyönyör:  ez 
utóbbit  nagativ  mennyiségnek  állítva  be  az  előbbivel  mint  pozi- 
tív mennyiséggel  szemben.  Ő,  aki  valósággal  antimathematikai 
(mert  tisztán  esztheta)  elme  volt,  rendszerének  e  legkényesebb 
pontján  szinte  érthetetlen  módon  tonna  szerint  akarná  megálla- 
pítani a  fény  és  árnyék  eloszlását  e  siralomvölgyében,  hogy 
kvantitative  bizonyíthassa  az  árnyék  túltengését.  Sőt  annyira 
nyomon  követi  Leibnizot,  hogy  szószerint  annak  ellenkezőjére 
akar  fölesküdni,  amit  a  nagy  mester  tanított,  vagyis  a  világot 
egyenesen  «minden  lehető  világok  legrosszabbikának»  szeretné 
demonstrálni.  íme  ezen  a  ponton  tűnik  ki  legjobban,  hogy 
mennyire  meg  van  babonázva  a  nagy  Leibniz  elméjétől.  Leibniz 

szerint  ugyanis  az  isteni  szellem  sok  ((lehetséges  világ »  eszméjé- 
vel volt  terhes  s  ezek  közül  azt  választotta  ki  megvalósítás  végett, 
melybe  a  legtöbb  boldogságnak  s  a  legkevesebb  szenvedésnek 
tudott  helyet  szorítani.  Leibniz  itt  olybá  tűnik  föl,  mint  egy 
mathematikus  elme,  aki  még  a  teremtés  művét  is  egy  úgynevezett 
(anaximum-minimum  probléma))  gyanánt  fogja  föl,  hiszen  tudva- 
lévő, hogy  a  leibnizi  differenciálszámolás  ezen  problémák  jegyé- 
ben született  meg.  Leibniz  nem  vette  észre,  hogy  az  istenséget 
magát  teljesen  anthropomorph  alakban,  egy  nagyobb  szabású 
mathematikus  képében,  állítja  elénk,  aki  több  világterv  közül, 
melyet  agyában  forgat,  egyet  választ  ki  azért,  mert  ebben  véli 
a  legtöbb  boldogságot  és  a  legkevesebb  nyomort  megvalósíthatni. 

Ezzel  eljutottunk  Leibniz  metafizikájának  alapgyengéjé- 
hez, mely  abban  nyilatkozik  meg,  hogy  az  istenség  eszméjét, 
minden  föllengzése  dacára,  emberi  színvonalra  szállítja  le.  És 
ha  kutatjuk  ebbeli  tévedésének  gyökerét,  csudálatos  módon  épen 
abban  találjuk  meg,  amiből  legbámulatosabb  erejét  merítette: 
a  mathematikai  gondolkozásmódban,  melynek  az  a  sajátossága 
van,  hogy  mig  egyrészt  szárnyakat  ad  az  emberi  elmének  a  ter- 
mészet törvényszerűségének  megismerésében,  addig  másrészt  el- 
bizakodottá is  teszi  s  abba  a  képzeletbe  ringatja,  hogy  a  számok 
erejével  a  világegyetem  abszolút  megismeréséhez  is  el  lehetne 
jutni.  Midőn  az  emberi,  s  főként  a  mathematikai  s  természet- 
búvár elme  igy  túlbecsüli  önmagát,  egyben  az  isteneszmét  is  le- 
fokozza a  maga  korlátoltságának  szintjére.  Ennek  a  veszedel- 
mes megtévedésnek  a  filozófia  világán  belül  csak  egy  ellenszere 
van,  amelynek  neve:  ismerettan.  Az  ismerettan  legfőbb  feladata 
az  ember  értelmi  tehetségét  oly  módon  át-  és  átvilágítani,  hogy 
ne  mondjam  röntgenizálni,  hogy  ezáltal  annak  eredendő  gyarló- 
sága, korlátoltsága  szinte  kézzel  fogható  módon  domborodjék 
ki.  Már  pedig  ha  nehéz  és  kegyetlen  munkával  elménk  korlátolt- 
ságának megismerésében  megedződtünk,  akkor  óvakodni  tanu- 
lunk attól  a  legnagyobb  tévedéstől,  hogy  saját  fogyatékos 
ságiunkkal  magái  az  isteneszmét  ruházzuk  föl.  Ami  Leibnizot 
illeti,  ő  ugyan  nagy  előharcosa  voll  az  újkori  ismerettannak  is, 
ugy  hogy  hatása  van  még  a  legmodernebb  ezirányu  törekvésekre 
is,  —  mint  ezl  a  Bolzano  iskolája  mulatja  —  mégis  optimizmusa 
megakadályozta  abban,  hogy  á  kellő  energiával  leplezze  le  az 
emberi  elme  eredendő  fogyatékosságát,  aminek  következménye, 
hogy  isin  ere  Unna,  legalább  részben,  elavultnak  mondható. 

Mindazonáltal  Leibniz  ma  is  minden  újkori  bölcsészek 
között  a  legaktuálisabb:  már  azért  is,  meri  voltaképen  a  leg- 
kevésbbé  van  fölfejtve,  hiszen  műveinek  teljes  kiadását  még  ma 
sem  birjuk,  sőt  tekintettel  a  mai  áldatlan  viszonyokra  csak  az 
ég  tudja,  hogy  mikor  fogjuk  bírhatni.  A  mérges  balsors,  mely 
Leibniz  életének  végét  oly  kegyetlenül  megrontotta,  hű  maradt 
hozzá  még  halála  után  is,  immár  két  évszázadon  keresztül.  Mert 
báf  világhíre  nőttön  növekedik  s  a  bölcsészet  történetírói  azt 
hirdetik  róla,  hogy  ily  sokoldalú,  vagy  épen  egyetemes  lángelme 
Aristoteles  óta  még  nem  született,  azért  az  efféle  magasztalás- 
ban  még  sincs  igazi  köszönet.  A  német  filozófia  történetírói 
ugyanis  nem  jelölik  ki  számára  azt  a  történeti  helyet,  mely  őt  a 
filozófia  újkori  kialakulásában  valósággal  megilleti,  nem  tárják 
föL  hogy  ő  a  szó  szoros  értelmében  atyja  a  német  bölcselem- 
nek, sőt  bizonyos  tekintetben  a  német  hazafias  és  magasabb- 
rendű  politikai  (nemzetfölötti)  gondolkozásmódnak  is  —  és 
hogy  tőle  sugárzanak  ki  mindazok  az  irányok,  melyek  kétszáz 
év  óta  a  német  filozófiában  jelentkeznek.  Honfitársai  minden 
dicsőítése  mellett,  mégis  többé-kevésbbé  elfogultak  Leibnizzal 
szemben,  és  csodálatos  módon  oly  visszásán  állítják  be  Kant 
bölcsélétét,  hogy  ezáltal  lehető  sötét  árnyék  boruljon  a  leibnizi 
gondolkozás  jelentőségére.  Ennek  a  jellemzetes  német  féíszeg- 
ségnek  száz  és  egy  oka  van,  melyekre  itt  természetesen  nem 
terjeszkedhetem  ki.  De  szabad  legyen  legalább  arra  az  egyre 
utalnom,  hogy  a  német  műveltség  és  tudomány,  milyen  sajáto- 
san visszás  helyzetet  foglal  el  már  évszázadok  óta  ugy  a  franciá- 
val, mint  az  angollal  szemben,  minélfogva  olykor  a  saját  nagy- 
ságainak elfogulatlan  méltatásához  sem  tud  eljutni.  Leibnizot 
a  franciák  mindenha  módfölött  dicsőítették,  mintha  csak  az 
övéik  egyike  volna,  ami  a  német  lélekben  —  egészen  ok  nélkül  — 
kétségeket  gerjesztett  a  nagy  bölcsész  törzsökös  német  volta 
iránt.  Az  angolok  pedig,  az  általuk  istenített  Newton  kedvéért  és 
általán  az  angol  tudomány  világuralma  érdekében,  hajlandók 
voltak  Leibniz  érdemeit  az  infinitesimális  számolás  megalapí- 
tása körül  lehetőleg  lekisebbíteni,  sőt  eredetiségét  meg  is  gyanú- 
sítani, ami  sok  ideig  a  németeket  is  kishitüekké  tette  saját  jeles 
gondolkozójukkal  szemben.  Ily  módon  Leibniz  bizonytalan  hely- 
zete a  filozófia  történetében  mindmai  napig  úgyszólván  szimbó- 
luma annak  a  történeti  ingatagságnak,  melyet  a  németség  száza- 

dókon  keresztül  a  gall  s  még  inkább  a  brit  géniusszal  szemben 
mutatott  volt.  Vannak  még  ma  is  elfogult  germán  elmék,  akik 
Leibnizot  franciássággal  és  némettelenséggel  vádolják,  holott 
nyilvánvaló,  hogy  ő  egyengette  útját  annak  a  felvilágosodásnak, 
mely  Lessing  fényes  kritikai  Írásaiban  és  annak  az  univerzalitás- 
nak, mely  Herder,  majd  meg  Goethe  gondolkodásmódjában  és 
alkotásaiban  megnyilatkozott.  Kriptokatholikusnak  is  híresztel- 
ték, mint  aki  titkon  átpártolt  volna  a  jezsuitákhoz  és  a  katho- 
likus  hithez,  holott  ma  már  nem  is  kérdés,  hogy  benne  láthat- 
juk a  fajlagos  protestáns  felvilágosodásnak  legteljesebb  inkar- 
nációját.  Mély  vallásos  érzés  lakozott  benne,  de  a  theisták  ama 
filozófiai  fajtájához  tartozott,  kik  jóval  fölvilágosodottabbak, 
mert  értelmesebbek,  minden  úgynevezett  atheistáknál  és  «szabad 
gondolkozókénál.  Össze  akarta  egyeztetni  a  katholikus  és  pro- 
testáns felekezeteket,  vagyis  a  filozófia  erejével  meg  akart  szün- 
tetni a  kereszténységben  fennálló  minden  szakadárságot,  és  ezen 
a  ponton  tűnik  ki  e  nagyszabású  diplomata-elmének  —  naivi- 
tása is.  Az  akkoriban  száz  felé  szaggatott  németség  politikai 
érdekében  kívánta  volt  a  felekezeti  különbségek  elsimítását  és 
nem  vette  észre,  hogy  utópiás  törekvés  által  ragadtatja  magát .  .  . 

De  a  könnyen  érthető  emberi  gyengeségek,  melyek  Leibniz 
egyéniségéhez  tapadnak,  csak  futó  árnyként  homályosíthatják 
el  alkotó  értelmi  erejének  a  messze  századokba  kiható  fényes- 
ségét. Azok  a  kérdések,  melyek  az  általa  fölfedezett  differenciál- 
számolás és  energia-elvből  fakadnak,  ma  is  tengelyét  képezik 
nemcsak  a  mathematikai  és  természettudományi,  de  egyben  a 
metafizikai  gondolkozásnak  is.  És  aki  elmerül  a  mai  kor  nagy 
problémáiba,  az  ugy  érzi,  hogy  Leibniz  nagy  lelke  ma  is  együtt 
küzd  vele  a  legsúlyosabb  elméleti  és  gyakorlati  válságokban.  És 
ha  majd  támad  Leibniznak  méltó  szellemű  utódja,  olyan  egye- 
temes elme,  minő  az  övé,  akkor  fog  csak  kitűnni  az  elődnek  is 
igazi  nagysága.  Minden  nagy  elme  nem  önmagában,  hanem  csak 
hivatott  utódjában  dicsőül  meg,  pedig  ez  egyben  el  is  homályo- 
sítja hírnevét.  Ilyen  az  emberi  dicsőség  természete.  Mikor  a  Leg- 
fényesebben lobban  fel,  akkor  már  ki  is  élte  magái  s  el  is  ha 
vadott. 


Kőrajz. 

Elbeszélés. 
Irta  :  Szini  Gyula. 

—  Te,  mi  van  ezzel  a  lóval?  —  kérdezte  Nelli.  —  Tegnap 
még  olyan  volt,  mintha  élne  és  most  meg  valóságos  szörnyeteg. 

—  Már  a  feleségem  sem  ért  meg  engem!  —  sóhajtott  Ver- 
mes Balázs,  a  festő.  —  Hát  nem  érzed  ezen  a  lovon,  hogy  acé- 
losan hideg  levegőben  áll?  A  teste  párázik.  A  nyers,  érdes  levegő- 
ből melegen  elevenedik  ki  élő,  lihegő  állati  teste. 

—  Én  azt  hittem,  hogy  cigarettázik  a  ló,  —  gúnyolódott 
az  asszony. 

Vermes  Balázs  arca  hirtelen  elvörösödött  és  kezében  a 
vékony  ecsetszár  összeroppant. 

Az  ilyen  viták,  jelenetek,  napirenden  voltak  köztük.  A 
festőnek  rosszul  ment  a  dolga,  szegények  voltak  és  azonkivül 
az  asszonyt  folyton  ingerelte,  lázította  a  férje  ellen  a  saját 
édesanyja,  akit  a  festő  csak  magában  és  dühösen  nevezett 
<(  anyós  »-nak. 

—  Látod,  látod,  —  szólt  az  anyós  a  leányának,  ha  Vermes 
Balázs  nem  volt  odahaza  miért  voltál  olyan  büszke  a  vezér- 
igazgató úrral  szemben!  Ma  a  felesége  lehetnél,  saját  házad  és 
autód  volna.  Boldogabb  vagy-e  most,  hogy*  egy  szegény  piktor 
felesége  vagy? 

Efféle  beszédnek  egyszer  aztán  mégis  az  lett  a  vége,  hogy 
Nelli  fölkereste  a  «vezér»  urat.  Azt  gondolta  magában,  hogy 
csak  annyit  fog  tőle  kérni,  hogy  kissé  pártolja  a  férjét.  Vagy  meg- 
teszi, vagy  nem.  De  ha  az  öreg  ur  legenyhébb  célzást  is  fog 
tenni  holmi  «ellenszolgáltatásra»,  rögtön  ott  hagyja  faképnél. 

A  nyomorúságnak  eme  napjaiban  Vermes  Balázs  egyre 
nagyobb  csüggedtséggel  nézte  a  «párolgó  pinzgaui  mént»,  amely- 
nek nem  akadt  sehogyansem  gazdája.  Már  akármilyen  áron 
odaadta  volna  a  képet,  csak  tudna  rá  vevőt. 

És  amint  igy  elgondolkodott,  hogy  kinek  ajánlhatná  föl 
megvételre  a  képet,  eszébe  jutott  egy  gazdag,  öreg  ur,  akit  a 
kávéházból  ismert  és  aki  iránt,  maga  sem  tudta  miért,  nagy 
rokonszenvet  érzett.  Ugy  ismerkedett  meg  vele,  hogy  a  «Kunst» 
cimü  folyóiratra  véletlenül  egyszerre  tették  rá  a  kezüket  a  kávé- 
házban, de  Vermes  udvariasan  átengedte  az  elsőséget  az  öreg 
urnák.  Mikor  a  «Kunst»  következő  száma  megérkezett  a  kávé- 
házba, az  udvarias  öreg  ur  maga  hozta  el  a  folyóiratot  a  festő- 
nek. Vermes  ur  érezte,  hogy  különböző  koruk  ellenére  is  valami 
lelki  rokonság  van  köztük.  Ha  más  nem,  legalább  a  «Kunst». 

A  kávéházba,  amelyről  itt  szó  van,  többnyire  öreg  urak 
jártak.  Idestova  talán  harminc  év  óta  az  uzsonna  óráiban  ugyan- 
ahhoz a  kerek  márványasztalhoz  telepedtek  le.  Egyforma  korú, 
együtt  megőszült  emberek  voltak,  akik  a  régimódi  kávéháznak 
ebbe  a  sarkába  ménte'tték  meg  a  régi  pesti  kávéház  életének 
egy  darabját.  Az  öreg  pincér  is,  aki  csak  az  ő  asztalukat  szol- 
gálta ki,  legalább  husz  év  óta  volt  a  kávéház  alkalmazottja. 

Vermes  egy  távolabbi  asztal  mellől  szívesen  tanulmányozta 
őket,  régi  szokásaikat,  amiket  valami  öröküde,  fiatalos  viccelő- 
déssel fűszereztek.  Némelyiknek  még  a  fején  volt  a  dús  arany- 
hímzésű selyem  házisipka,  amilyet  ma  már  a  kávéházban  alig 
viselnek.  Borostyán  szopókás,  öblös  és  cifrára  faragott  tajték- 
pipát  szívott  az  egyik,  a  másiknak  piros  török  stilü  cserép- 
csibukja  volt  ébenfa  pipaszárral,  elefántcsont  szopókávaí,  a  har- 
madik szép,  magyaros,  ezüstkupakos  selmeci  pipafejből  szivta 
a  jóillatu  dohányt,  amit  talán,  ha  igaz,  még  ő  maga  vágott  oda- 
haza hajszálfinomra  a  régi  jó  kézi  géppel. 

Valamennyien  pipáztak  és  Vermes  meg  volt  győződve, 
hogy  füstjük  nemes*  és  kellemes  illata  nem  mai  keletű  dohány- 
tól ered.  «Latakia»,  «szkaferiáti»,  vagy  egyéb  ilyen  izes  török 
dohány  lehetett  az,  amit  mai  ember  legföljebb  múzeumban  lát- 
hat, üvegburában. 

Egyetlen  öreg  ur  volt  köztük,  aki  már  rátért  a  modernebb 
szivarozásra,  de  világos  pettyes  havannáját  gyönyörű  faragású 
tajtékpipából  szivta,  amelybe  a  tajtékmetsző  bámulatos  filigrán 
munkával  belefarigcsálta  Szent  Hubertus  legendáját  a  szárvas- 
sal, amelynek  agancsai  közi  megjelent  a  szent  kereszt  A  lajték- 
szipka  már  olyan  szép  piros  volt,  mini  az  éreti  meggy  és  leg- 
alább két  évtizednyi  gondos  ápolásra  és  munkára  mutathatott 
vissza. 

A  faragott  tajtékszipka  tulajdonosa  nem  volt  más,  mint 
az  az  öreg  ur,  aki  a  «Kunst»  folyóiratot  rendszeresen  átadta 
Vermes  Balázsnak.  A  szipka  is  műérzékre  vallott  és  ezért  hatá- 
rozta el  magában  Balázs,  hogy  a  párolgó  pinzgaui  mént  az  öreg 
urnák  fogja  fölajánlani. 

Vermes  Balázs  nem  volt  határozott  fellépésű  ember  és 
mikor  a  kávéházban  megpillantotta  az  öreg  urat,  nem  merte 
rögtön  megszólítani.  Csak  nézte,  nézte  vágyakozó  szemmel, 
hogy  hátha  az  öreg  ur  magától  kitalálja  a  gondolatát. 

Az  öreg  ur  néha  Vermesre  nézett.  Jóságos,  komoly  arca 
az  ötvenes-hatvanas  évek  Barabás-  és  Marasthoni-féle  kőrajzaira 
emlékeztetett,  csak  természetesen  megöregedve,  fehér  galambbá 
szelídülve. 

Az  öreg  ur  egyszer  csak  kivette  a  tajtékpipát  a  szájából, 
gondosan  megtörülte,  beletette  zöld  bársonybélésü  tokjába.  Fe- 
kete selyemsapkáját  gondosan  összehajtogatva  eltette  a  zsebébe 
és  szemmel  láthatólag  készült  az  elmenésre.  Vermes  Balázs 
összeszorította  a  fogát:  akarni  akart! 

Mikor  az  öreg  ur  apró,  fürge  lépéseivel  elment  Balázs 
asztala  előtt,  a  festő  hirtelen  fölugrott  a  helyéről  és  lázas,  lihegő 
elhatározással,  félig  magánkívül  megszólította  az  öreg  urat: 

—  Bocsánat,  uram,  néhány  szóra!  .  .  . 

Az  öreg  ur  meglepetve  nézett  rá,  megállt,  de  csak  félig, 
mint  akinek  sietős  a  dolga. 

—  Mi  tetszik?  —  kérdezte. 

—  Esedezem,  uram,  —  kérte  Vermes  Balázs  —  néhány 
pillanatig  hallgasson  meg  türelmesen .  .  .  Fiatal  festő  vagyok. 
Parisban  végeztem  tanulmányaimat ...  Nagyságodat  már  rég- 
óta van  szerencsém  ismerni ...  és  sokszor  meg  akartam  rá 
kérni,  hogy  szíveskedjék  modelt  ülni  nekem  .  .  .  Nagyon  szeret- 
nem nagyságodat  lefesteni  .  .  .  igazi  ambícióból  tenném  .  .  . 

—  Az  arcképemet?  —  szólt  az  öreg  ur.  —  De  akkor  előbb 
látnom  kellene,  hogy  mit  tud  ön?  Kitől  tanult? 

—  Blanche  Émíle  Jacques  volt  a  mesterem,  -*—  felelte 
Vermes. 

—  Azt  nem  ismerem,  —  szólt  az  öreg  ur.  —  De  a  magyar 
festők  közül  kii  követ,  ki  a  mestere?  Benczúr? 

—  Sajnos,  nem,  —  felelte  a  festő  zavartan.  —  Én  Páris- 
ban  tanultam. 

—  Szóval  maga  afféle  modern  festő?  Futurista  vagy  mi- 
csoda? 

—  Nem  vagyok  futurista,  —  szólt  Vermes  —  szerintem  a 
művészetben  csak  egyetlen  elvnek  van  jogosultsága  és  ez  a  — 
szépség. 

—  Hát  az  igazság?  —  kérdezte  az  öreg  ur. 

—  A  szépségben  benne  van  az  igazság  is. 

—  Fityfenét!  —  mondta  tréfás  haraggal  az  öreg  ur.  — 
Talán  fordítva?  Mert  csak  az  szép,  ami  igaz!  .  . .  Hanem,  öcsém- 
uram, ha  ezt  a  vitát  folytatni  akarja,  akkor  jöjjön  velem,  mert 
nekem  már  haza  kell  sietnem,  várnak. 

Vermes  elkísérte  az  öreg  urat,  aki  meglehetősen  lassan 
tipegett  és  minden  második  lépésnél  megállt,  hogy  nyomatéko- 
sabban vitatkozhassék.  Vermes  szelíden  ellenkezett,  de  azért 
igyekezett  megcáfolni  az  öreg  ur  állításait  és  eközben  egy  kis 
nemesen  régi  stílű  belvárosi  ház  elé  értek. 

—  Akármit  beszélnek  maguk,  modernek,  —  szólt  az  öreg 
ur  —  még  sem  tudnak  olyan  szép  képeket  festeni,  mint  a  régiek. 
Jöjjön  föl  a  lakásomra,  majd  megmutatok  néhány  régi  mestert. 
Azok  majd  beszélnek  helyettem. 

Fölmentek  együtt  az  első  emeletre.  Az  előszobában  inas 
segítette  le  az  öreg  ur  bundáját.  Az  inas  egyszersmind  jelentette: 

—  Méltóságos  uram,  várja  az  a  hölgy,  aki  bejelentette 
magát. 

Az  öreg  ur  egy  ajtóhoz  ment,  kopogott  és  benézett: 

—  Itt  vagyok,  —  szólt  be.  —  Rögtön  jövök. 

—  Méltóságos  uram,  —  felelte  belülről  egy  női  hang  — 
csak  egy  pillanatnyi  kérésem  volna. 

És  a  félig  nyitott  ajtóban  Vermes  legnagyobb  ámulatára 
megjelent  —  Nelli. 

—  Egy  perc  alatt  végzek  ezzel  az  úrral,  ha  níegengedi, 
Nellike,  —  mondta  az  öreg  ur  és  megsimogatta  az  asszony  orcá- 
ját csontos,  öreges,  de  még  mindig  fehér,  finom  kezével. 

És  jezt  a  reszkető,  keskeny  kezet  hirtelenül  elkapta  egy 
fiatalos,  kemény  szorítású  kéz: 

—  Bocsánat,  ez  az  én  feleségem! 

Az  öreg  ur  ámulva  nézett  Vermesre  és  aztán  Nellire  és 
kérdezte: 

—  Ez  a  férje? 

Nelli  lesütötte  a  szemét  és  szólt: 

—  Én  férjhez  mentem  és  ő  a  férjem. 

Az  öreg  ur  maga  elé  nézett,  egyszerre  elmosolyodott  és 

szólt: 

—  Különös  .  .  .  Most  már  értem,  hogy  miért  éreztem  ez 
iránt  a  fiatal  ember  iránt  önkénytelenül  is  olyan  szimpátiát! 
Hiszen,  ugy  látszik,  egyforma...  az  Ízlésünk. 

—  Haragszik?  —  szólt  gyáván  Nelli. 

—  Dehogy  haragszom,  Nellike,  —  felelte  az  öreg  ur.  — 
Hiszen  magának  van  igaza.  És  hogy  lássa,  hogy  mennyire  nem 
haragszom  magára,  hallgassa  meg,  amit  most  a  férjének  fogok 
mondani. 

Az  öreg  ur  Vermes  Balázshoz  fordult: 

—  Őszi  alkonyomnak  egy  órájában  —  mondta  és  hangja 
ugy  bongott,  mint  egy  régi,  zöngicsélő  óra  —  valami  káprázat 
fogott  el:  azt  hittem,  hogy  még  fiatal  vagyok.  Megkértem  Nel- 
like kezét,  aki  akkor  tizenhat  éves  volt.  Nellike  kikosarazott, 
mert  ő  már  akkor  okosabb  volt,  mint  én  valaha  még  lehetek. 
Azóta  nem  láttam  Nellikét,  ma  van  itt  először  nálam,  nem 
beszélhettem  még  vele,  de  azért  kitalálom  a  látogatása  célját, 
kitalálom  a  gondolatát,  amely  az  enyém  is  . . .  Magának,-  fiatal 
barátom,  le  kell  festenie  az  én  arcképemet,  kerüljön  bármibe  is! 

Nellihez  fordult: 

—  Ugy-e,  kérem,  ezt  akarta  nekem  megmondani? 
Nelli  lesütötte  a  szemét: 

—  Előtte  nem  merek  beszélni,  —  felelte  és  a  férjére  mu- 
tatott. 

Vermes  Balázs  az  öreg  ur  jóságos,  tiszta  kék  szemébe  nézett 
és  szólt: 

—  Bocsásson  meg,  hogy  az  előbb  olyan  hevesen  megfog- 
tam a  kezét.  Egy  pillanatnyi  félreértés  volt  csak. 

—  Félreértés?  —  szólt  az  öreg  ur  csalódottan.  —  Én  már 
azt  hittem,  hogy  komoly  féltékenység  és  olyan  boldog  voltam!  . . . 
De  most  már  mindegy,  kedves  barátom.  Az  arcképemet  maga 
fogja  megfesteni. 

Mosolyogva  adott  kezet  Balázsnak  és  Nellinek,  aztán  ki- 
ment a  szobából. 


A  kypti  cigányok. 


Koszovo-Polje,  április. 

Odahaza,  faluk  alján  és  városok  végében  s  az  országutak  porában- 
meg  bizonytalan  ösvények  rejtekén  erre,  erre  délfelé  fordul  minden 
kóbor  cigányok  nyugtalan  sejtése,  vándor  vágya,  ösztöne.  De  össze  is 
gyülemlettek  itt  a  Balkánon!  És  ha  jól  nézem,  csakugyan,  leginkább 
ez  a  nekik  való  világ.  Itt  valahogy  otthon  vannak.  Itt  kóboroknak  sem 
mondhatók.  Ankétet  itt  miattuk  bizonyosan  sose  tartottak,  tudósok  és 
filantrópok  velők  itt  sose  bajlódtak,  falvakat  nekik  nem  építettek, 
könyveket  róluk  nem  irtak,  —  és  mégis,  itt  gyökeret  vertek,  itt  meg- 
települtek, itt  ők  is  épen  ugy  itthon  vannak,  mint  a  többi  mindenféle 
balkáni  fajta.  Itt  el  nem  ütnek  természetükkel  a  többiektől,  —  mert 
itt  valahogy  mindenki  mintha  csak  olyan  jött-ment  állapotban  volna: 
albánok,  arnótok,  törökök,  szerbek,  crnagorcok  valami  cigányos  utra- 
készültségben,  tarka-barkán  össze-vissza  keveredve,  lomhán,  lomposan, 
dologtalanul,  éhezve,  tűnődve,  valamire  mindig  várva,  semmi  után 
igazán  el  nem  indulva,  csak  ugy  cigány-módra,  máról  holnapra  élnek. 
Ezért  valamikép  mintha  itthon  volnának. 

Itt  a  Koszovo-Poljén,  Vucitrn  városában  és  a  környéken  épen 
olyan  félig  elkészült  és  félig-meddig  mindjárt  roskadozó  házakban  lak 
nak,  mint  a  másfajta  népek.  Ép  olyan  szedett-vedett,  tarka-barkn  és 
mindig  rongyos  ruhákban  járnak,  mint  a  többiek.  És  épen  ugy.  mini  a 
többiek,  semmit,  semmit  nem  dolgoznak.  Valami  nagyon  hát  ki  nem 
nézhetik  maguk  közül  az  egyéb  fajtájúak  és  ezért  egész  otthonosan 
megülnek  itt  a  cigányok.  Házakban  laknak  és  komolyan  a  lakossághoz 
számítanak.  Vucitrnben  ezer  ház  közül  százötven  cigányház,  de  ei  a 
szám  nem  fejezi  ki  a  helyes  arányt,  mert  egy-egy  cigányházban  csak 
nem  kétszerakkora  népes  család  tanyázik,  mint  a  szerb,  török  és  albán 
házakban,  jóllehel  ezek  sem,  de  különösen  a  törököké,  nem  szűkölköd- 
nek gyermekek  dolgában.  A  cigány  ili  még  a  (öbbleleséges  töröknél  is 

szaporább.  Ezért  van,  hogy  bár  kevesebb  a  cigányház,  a  cigányok  mégis 
a  vticitrni  lakosság  huszonöt  százalékát  teszik.  Épen  ilyen  arányban 
élnek  itt  a  szerbek  is.  Ebből  tetszik  ki  leginkább  a  cigányok  tekintélyes 
száma:  mikor  ez  a  rész  Uj -Szerbia  volt,  az  uralkodó  nép  semmivel  sem 
volt  nagyobb  számban,  mint  a  cigányok. 


Mint  a  törökök  és  albánok,  a  cigányság  itt  mind  egy  szálig  moha- 
medán vallású.  És  mindannyian  törökös  nevet  viselnek.  Az  egyik 
legtekintélyesebb  vucitrni  cigány,  aki  a  városi  polgári  rendőrség  egyik 
legimponálóbb  tagja,  Adem  Musztafa  névre  hallgat.  Nyelvök  is,  jelen- 
tékeny cigányos  motívumokkal  és  erős  szerb  keveréssel  török  és  albán, 
épugy,  mint  itt  általában  a  lakosságé.  Mindezek  a  körülmények,  a  val- 
lás, a  nyelv,  a  nevek  és  az  életviszonyok  azonossága  lényegesen  erősítik 
a  cigányságnak  e  tarka  népkeverékben  való  kényelmes  elhelyezkedését. 

De  minden  alkalmazkodása  és  itthonossága  mellett,  itt  is  csak 
cigány  a  cigány.  Külön  elnevezése  is  van:  kypti,  ami  annyit  jelent, 
mint:  egyiptomi.  És  bár  ruházkodásuk  az  arnótok  és  törökök  rongyai- 
ból alakul,  bár  a  kypti-ember  ép  oly  sörény t  ereszt  nyakszirtjére  beret- 
vált koponyájáról,  mint  az  arnótok  (a  legigazibb  falusi  skipetárok), 
mégis  olajos  barna  bőre,  ragyogó  fekete  szeme,  csillogó  fehér  foga  és 
rimánkodó  hanghordozása,  testi  gyatrasága  és  hunyászkodó  mozdulatai 
élesen  elválasztják  a  kyptit  az  arn ótoktól.  Különösen  nagyon  megmutat- 
kozik cigányos  természete  az  asszonynépnek.  Hiába  mohamedán  val- 
lásúak ők,  —  mig  a  török  asszony  fekete  leplében  sürü  fekete  fátyol 
alatt,  s  az  arnót  asszony  fejét  fehér  burkolásba  rejtve  arcát  idegen 
férfinek  soha  nem  mutatja,  addig  a  cigány  nő  boglyas  haját  szabadon 
eresztve,  lesült  mellét  hanyagul  kitárva,  tipikusan  hiányos  öltözetben, 
fogai  közt  mindig  füstölgő  cigarettával  kódorog  az  utcán  félmeztelen 
porontyaival,  akiknek  okosszemü,  kerek  kobakjáról  egyébként  (ha 
alól  nagyon  is  sok,  ami  hiányzik)  elmaradhatatlan  a  kis  arnót  sipka, 
vagy  a  piros  török  fez.  És  itt  is  mindig  cipeli  hátán  a  kypti-asszony  a 
nagy  zsáktarisznyát  s  kezében  a  horgas  botot  és  minden  szemétbe  bele- 
piszkál és  minden  rongyot  összegyűjt  és  amit  lehet,  drágalátos,  sem- 
mittevő férjének  hazahord.  A  kypti  férfiak  részére  ilyenformán  a 
mohamedán  többnejűség  előnyös  megélhetési  forrás,  mert  több  feleség 
többet  keresgél  és  koldul  össze,  mint  egy. 

A  földet  nem  müvelik.  Zenész  nem  akad  közülök.  Vályogvető  igen. 
És  ha  valamilyen  munkát  mégis  végeztet  a  lusta  török,  a  kyptit  hívja 
munkába.  A  kovácsmesterséget  azonban  nagyon  szeretik.  Különösen 
télen,  mondhatni  majdnem  azért,  mert  ez  tűzzel  jár  és  a  tüz  körül 
.guggolva  naphosszat  ülni,  ezt  minden  balkáni    ember   kedveli.  Nem 

erőitelik  meg  azonban  magukat  a  kovácsmesterséggel  sem.  Alig  áll  ez 
egyébből,  mint  lovak,  ökrök  és  szamarak  patkolásából.  Lapos  leme- 
zekkel patkolják  itt  az  állatokat.  És  ezt  a  munkát  is  nagyon  kényel- 
mesen végzi  a  kypti-kovács.  Lekötözik  az  állatot  egy  vastag  gerendához 
s  a  kypti-kovács  szép  komótosan  leül  törökösen  a  földre,  mint  akár  a 
kafánában  s  az  eldöntött  állat  kinyújtott  lábára  ugy  veregeti  fel  a  vas- 
talpat.  Ha  a  tűznél  kalapálni  kell,  azt  már  a  porontyai  végzik. 

Mert  soha  semmiök  nincs,  az  éhezés  a  legfőbb  foglalkozásuk. 
Egyáltalában  nem  is  esemény  náluk,  különösen  télen,  ha  el-elnyulik 
egy-egy  gyermek  kihűlt  teste,  mert  a  hideget  és  éhséget  már  nem  birta. 
Ezért  mindig  kérésre  áll  nyújtva  a  kypti  keze  és  mindig  esdeklés  van 
az  ajkán. 

—  Ninia  drva,  nima  leba,  nima  nist!  Nincsen  fa,  nincs 
élelem,  nincsen  semmi!  —  ez  mindig  a  száján  van  és  ugy  tudnak  sirán- 
kozni, hogy  a  kőnek  is  meg  kell  lágyulni. 

Nagyon  megsokasodott,  nagyon  megtelepedett  élősdi  a  kypti  a 
lomha  és  ugyancsak  alamizsnás  életű  balkániak  testén.  Itt  nem  kell 
fáradozni  azon,  hogy  megtelepítsék  őket,  itt  nagyon  is  megtelepedtek, 
—  de  semmi  köszönet  benne.  Nem  vándorolnak,  de  el  kell  tartani  őket. 
A  télen  a  vucitrni  ingyen-kenyér  osztásnál,  (amely  intézményt  a  járás 
katonai  parancsnoka,  Timár  Ignác  százados  buzdítására  valóban  áldo- 
zatkészséggel, ezer-ezer  koronákat  adva,  létesítettek  az  egyszerű  török 
kereskedők),  ennél  a  kenyérosztásnál  leginkább  a  kyptik  sorakoznak 
fel  szomorú  csapatba,  amikor  báró  Bothmer  Ervin  huszárhadnagy  veze- 
tésével kiosztogatják  kétnaponként  az  ingyen  lebát.  De  ez  csak  az 
éhenhalástól  óvta  meg  őket  és  csak  megerősíti  a  minden  balkáni  ember- 
nek már  betegségévé  lett  azt  a  könnyelmű  hitét,  hogy  a  holnap  mindig 
osak  lesz  majd  valahogy  .  .  . 

A  kypti-kérdés,  —  amint  kitetszik,  —  itt  nem  a  letelepítésnél 
van  még;  itt  már  a  munkára-szorításnál  van,  mint  általában  a  balká- 
niaknál. A  parancsnok,  Timár  százados,  mindenképen  próbálkozik  is 
ezzel.  Közben  a  legkülönbözőbb  cselfogásokhoz  is  fordul.  A  gyerekeket 
például  azzal  csalogatja  az  iskolában  való  munkára,  a  tanulásra,  hogy 
aki  megjelenik  az  iskolában,  kap  egy  darab  kenyeret.  A  csontszedésre, 
és  igy  a  hulladék  eltakarítására  azzal  csalogatta  őket,  hogy  kihirdette: 
aki  egy  oka  csontot  hoz,  kap  egy  koronát,  jóllehet  4  fillér  egy  kiló  csont 
ára.  A  4  fillér  eddig  egyáltalán  nem  buzdította  őket  munkára,  inkább 
kóboroltak  éhesen,  és  az  állati  csontvázak  már  ijesztően  felgyülemlettek 
utcán,  uton-utfélen,  részben  még  mint  a  háború  maradványai  Fehér- 
lettek szanaszét  és  gyűltek  erősen,  mert  a  török  minden  hulladékot  s 
az  elesett  állatot  is  csak  kidobja  háza  végénél  az  utcára,  a  kóbor  ebek- 
nek és  a  falánk  fekete  csókáknak.  A  koronás  díj  azonban  megmozgatta 

á  csontokat.  Elindult  a  kypti-sereg  és  valóságos  csontpiramist  hordott 
össze.  Nemcsak  a  városban  szedtek  föl  minden  csontot,  nemcsak  a  kör- 
nyékből, de  elkalandoztak  a  falvakba  és  távoli  hegyekbe  is.  És  már 
hire  jött,  hogy  a  kyptik  itt-ott  ássák  a  földet,  hegyek  oldalát,  már  hor- 
dani kezdték  a  föld  alól  a  porladó  csontokat .  .  . 

Hanem  az  ilyen  trükköt  csak  egyszer  lehet  velők  megcsinálni. 


Egy  foglalkozás  van  még,  ami  a  kyptit  érdekli,  különösen  a 
legény-,  a  6eíi/ár-embert,  amint  itt  a  még  nőtleneket  nevezik.  A  betyár  - 
kypti  kis  szamarával  kimegy  a  hegyekbe,  a  néhai  albán  erdők  tarlott 
hegyvölgyeibe  és  gályákat  nyeseget,  aztán  vándorol  vele  vissza  a  vá- 
rosba, ha  ugyan  útközben  az  erősebb  arnótok  el  nem  veszik  tőle. 

A  planinákon  portyázva  sokszor  látni  ilyen  betyár-kyptit.  Estén- 
kint a  hegyoldalban  meggyújt  egy-egy  boróka  bokrot  s  ott  fekszik  a 
tüz  mellett  és  belebámul  a  lángba.  Fején  a  gondtalanság  kis  arnót- sip- 
kája, a  szeme  a  tüzfényben  mélán  csillan  és  mintha  olvasnám  a  szemé- 
ből: valahová,  valamerre  messze  vágyakozik;  hiába  hagyott  fel  a  kóbor- 
lással, látom  a  szemében  a  vágyat,  valahová  messze  vágyakozik.  És  igy 
esténkint,  mintha  a  szeme  mesét  mondana: 

—  Elátkozott  királyfi  vagyok  és  a  királykisasszony  valahol  messze 
van.  Valahol  messze  van;  a  szeme  kék,  és  a  gyönyörű  teste  fehér  mint 
a  hó  és  forró  mint  a  tüz.  Oda  vágyom  én.  Aludj  királynőm,  hunyd  le 
>zép  szemed,  mesét  mondok,  aludj  csak  ...  a  tiltó  varázs  egyszer  véget 
ér  és  a  királyfi  akkor  jönni  fog  .  .  . 

Álmodozik  a  betyár-kypti  és  itt  körülötte  is  minden  csak  álmo- 
dozva él.  Vájjon  mikor  lesz  vége  a  varázsnak? 

Nagy  Andor, 


Szemle. 


The  New  Statesman:  Csehország  felszabadítása.  —  La  Revue:  Az  élet 
meghosszabbítása.  —  Foi  et  Vie:  Németország  születési  statisztikája.  — 
Nord  und  Süd:  Mariavitizmus. 


Tanulságos  vita  folyt  le  mostanában  a  New  Statesman  hasábjain 
Csehország  felszabadításáról.  1917  január  20-iki  számában  Noel  Buxton 
tollából  egy  cikk  jelent  meg  The  Liberation  of  Bohemia  cimen,  amely 
szinte  megütközést  keltett  még  oly  aránylag  mérsékelt  irányú  lap.  mint 
a  New  Statesman,  olvasói  előtt  is.  Buxton  Csehország  felszabadítása 
ellen  foglalt  állást.  Nem  tagadja  meg  a  nemzetiségi  jogokat,  de  ellene 
van  az  önállósági  törekvéseknek,  melyeket  a  Home  Rule  formájában 
tart  csak  megvalósíthatónak.  Különben  is  szerinte  az  entente  békefel- 
tételeiben csak:  restitution,  reparation  és  guarantees-t  említett  s  nem 
egyúttal  uj  nemzeti  államok  megteremtését  is.  Azonkívül  egy  ilyen 
nagy  programm  felölelése  nagyon  kibővítené  az  entente  feladatát,  rend- 
kívül meghosszabbítaná  a  háborút  és  egy  fél  millió  brit  lélekbe  kerülne 
—  ennyibe  mindenesetre.  Végül  Csehország  felszabadítása  felborítaná 
a  hatalmi  egyensúlyt.  Ezek  nagyjában  Buxton  érvei,  amik  elég  logi- 
kusak ahhoz,  hogy  a  New  Statesman  éles  hangon  megtámadja  érte, 
mint  a  német-magyar  uralom  fentartásának  sampionját. 

Természetesen  Masaryk  is  sietett  felelni  Noelí  Buxton  fejtegeté- 
seire. Szerinte  az  entente  és  elsősorban  az  angol  államférfiak  a  háború 
kezdetétől  fogva  hadicélul  tűzték  ki  a  small  nations  elvének  érvénye- 
sülését. Buxton  azt  állítja,  hogy  Anglia  most  hall  először  beszélni  Cseh- 
ország felszabadításáról.  Masaryk  szerint  már  az  1618-iki  és  1848-iki 
cseh  szabadságharcok  is  megcáfolják  ezt.  Buxton  azt  állítja,  hogy  a 
tótok  és  csehek  egyesülése  álom  minden  szociológiai  kísérlet  nélkül, 
amire  Masaryk  mester  habozás  nélkül!  ezt  feleli:  A  valóságban  mindkét 
országban  erős  párt  (?)  dolgozik  ezen  az  egyesülésen.  Buxton  attól  fél, 
hogy    Ausztria-Magyarország    feldarabolásával    felborul    a  hatalmak 

egyensúlya.  Talán,  —  feleli  rá  Masaryk  —  de  az  entente  programmja 
és  az  igazi  demokrácia  és  haladás  politikája  értelmében  Európának 
nem  hatalmi  egyensúlyra,  hanem  az  igazság  legfőbb  elvei  szerint  való 
rekonstrukcióra  van  szüksége.  Különben  is  épen  az  u.  n.  hatalmi  egyen- 
súly borította  Európát  és  az  egész  emberiséget  ebbe  a  háborúba. 

Ezekre  a  támadásokra  Noel  Buxton  a  New  Statesman  február 
3-iki  számában  válaszol.  Szerinte  a  hivatalos  békefeltételek  «liberation» 
kifejezésén  csak  a  Home  Rule  megadását  kell  érteni,  igy  értette  ezt  az 
újságok  egy  része  is.  «Már  pedig  —  irja  —  semmi  sem  lehet  gyűlöle- 
tesebb, mint  kis  nemzetekbe  olyan  reményt  hinteni  el,  amik  ha  telje- 
sedésbe nem  mennek,  szerzőik  büntetését  vonják  magukkal.  Ez  a  dip- 
lomáciának olyan  módszere,  melyet  nagy  államok  borzalmas  ered- 
ménnyel használtak  kis  népekkel  szemben.))  Csehország  felszabadítása 
pedig  nem  is  kívánatos,  nem  is  lehetséges.  Elfelejtik  Angliában,  hogy 
Csehország  lakosságának  30  százaléka  német,  amely  egyenesen  ellen- 
szegül egy  önálló  cseh  királyság  gondolatának.  Olyan  jól  értesült  publi- 
cisták, mint  Chéradame  és  Sir  Charles  Eliot  egyetértenek  abban,  hogy 
Ausztria  szlávjai  nem  akarnak  az  uralkodóház  hatalma  alól  kikerülni. 
Ami  pedig  a  hatalmi  egyensúlyt  illeti,  vájjon  a  New  Statesman  szer- 
kesztője olyan  könnyen  túlteszi-e  magát  azon  régi  Palacky-féle  (aki 
maga  is  mindig  a  f ederáció,  sohasem  az  önállóság  hive  volt)  formulán: 
Ha  Ausztria  nem  volna,  fel  kellene  fedezni. 

Noel  Buxton  állásfoglalása  annál  inkább  figyelemre  méltó,  mert 
egyike  Anglia  becsült  publicistáinak,  aki  mint  a  nemzetiségi  kérdés 
egyik  legalaposabb  ismerője  és  a  szlávság  barátja  volt  nevezetes. 

Hosszabbítsuk  meg  az  életünket!  —  mondja  Jean  Finot  a  Revue 
1917  januári  számában.  Prolongeons  la  uie  —  az  élet  meghosszabbítása, 
most  már  ez  is  háborús  feladat  lett,  sőt  kötelesség,  s  ennek  teljesítésére 
lehet  és  kell  is  a  mai  nemzedéket  nevelni.  Röviden  ez  a  foglalata  Finot 
gondolatának,  melyet  egy  optimista  filozófus  makacsságával  már  rég- 
óta hirdet. 

Prolongeons  la  vie,  hosszabbítsuk  meg  életünket,  mert  Francia - 
országnak  szüksége  van  rá.  Már  a  háború  előtt  is  Németország  naponta 
6000  újszülöttel  volt  előnyben  Franciaországgal  szemben  s  mi  lesz  most 
Franciaországgal,  a  győztes  Franciaországgal  a  születési  és  halálozási 
statisztika  régi  adatai  mellett?  Arra  lesz  Ítélve,  hogy  győzelme  ölében 
eltűnjék!  Nemcsak  ez  a  gyermekstatisztika  fenyegeti  «a  riépek  legtehet- 
ségesebbikét  és  a  leghősibbeb).  Másik  ellensége  Franciaországnak  az 
alkoholizmus.  Évenkint  100.000  ember  pusztul  el  csak  az  iszákosságtól 
elősegített  tüdővészben.  1871  óta  9  millió  francia  lélek  pusztult  el  az 
alkoholizmus  közvetett  vagy  közvetlen  hatásaképen.  Holnap  Francia- 
országnak  az  alkoholizmus  ép  oly  elkeseredett  ellensége  lesz.  mint  ma 

Németország  s  azért  senki  sem  kiálthatja  ezt:  Éljen  Franciaország,  anél- 
kül, hogy  hozzá  ne  tenné:  Le  az  alkohollal. 

S  ha  most  ezekkel  a  veszélyekkel  szemben  orvoslás  után  nézünk, 
ezt  legkönnyebben  a  háború  tanulságai  közt  találhatjuk.  A  világháború 
módosította  a  nőre  vonatkozó  felfogásunkat.  (Nota  bene:  Jean  Finot 
megátalkodott  feminista  volt  már  a  háború  előtt  is.)  Strindberg  bohóc- 
kodásai és  Shopenhauer  gorombaságai  nagyon  is  befolyásolták  a  mi 
mentalitásunkat  s  a  nőre  vonatkozó  nézeteink  revizió  alá  szorulnak.  De 
még  inkább  revizió  alá  szorul  az  ember  életkoráról  vallott  nézetünk.  A 
mi  biológiai  fogalmaink  a  közhelyek  valóságos  őserdejét  teszik  s  a  mult 
nem  egy  téves  örökségének  sullyos  terhével  bolyongunk  benne.  Az  em- 
ber veleszületett  lustaságában  könnyen  hozzáalkalmazza  életfelfogásá- 
hoz ezeket  a  veleszületett  örökségeket,  anélkül  hogy  eszébe  jutna  ellen- 
őrizni azokat.  Ma  az  az  általános  hiedelem,  hogy  az  ember  60 — 80  év- 
nél nem  élhet  tovább.  A  száz  évesre  pedig  olyan  hihetetlenül  nézünk, 
mintha  két  feje  s  négy  karja  lenne.  A  valóság  pedig  az,  hogy  az  ember 
150  sőt  200  évig  is  elélhetne.  Az  emberi  szervezet  sokkal  ellenállóbb 
motor,  mint  aminőt  a  legkiválóbb  mechanikus  valaha  is  elő  tudna  állí- 
tani. De  valóban  azt  lehetne  mondani,  hogy  az  emberek  kora  gyer- 
mekkoruk óta  egyebet  sem  tesznek,  mint  nagy  ambicióval  azon  vannak, 
hogy  halálukat  minél  jobban  siettessék. 

Ezen  változtatni  kell.  Először  is  el  kell  pusztítani  a  halál  mai  kép- 
zetét, amely  életünket  valósággal  megmérgezi.  Irodalom,  vallási  nézetek, 
babona,  bölcsészet,  minden  arra  munkál,  hogy  a  halált  félelmesnek  és 
szörnyűnek  tüntesse  fel.  Ha  az  élet  fájának  levelei  hullani  kezdenek  az 
ember  jobban  kezd  figyelni  azokra  az  angyali  hangokra,  amiket  a  túl- 
világ csodája  küld  felé.  A  halhatatlanság  gondolata  lecsillapítja  a  ha- 
láltól való  képzetünket,  de  ki  nem  békít  vele.  Minden  nép  irodalma 
kétségbeesik  és  szenved  a  kikerülhetetlen  vég  előtt.  Homerostól  kezdve, 
Dantén,  Shakespearen  keresztül  Baudelaireig  szinte  elmerülnek  a 
vigasztalanság  tengerében.  Madame  de  Sévigné  pedig  igy  fejezi  ki 
magát:  «01yan  borzasztónak  találom  a  halált,  hogy  az  életet  jobban 
gyűlölöm  azért,  mert  hozzá  vezet,  mint  azért,  mert  annyi  tövis  van 
benne  elhintve.))  Valóban  a  legkiválóbb  emberi  gondolat  csúcsairól  szo- 
morúság és  kétségbeesés  ereszkedik  alánk.  Maga  a  derüli  görög  világ- 
nézet is  csak  leplezett  vigasztalanság.  Hat  még  a  latinságé!  Marcus  Aure 
lius  jóval  Hamlel  előtt,  panaszkodik  elhunyt  nagyjaink  csontjainál. 
De  hát  érdemes-e  igy  élni  Alfréd  de  Vigny  pesszimizmusával:  szenvedni, 
sirni,  nyögni?  Bizzuk  ezt  a  pesszimistákra  s  ne  feledjük  el,  hogy  az 
élet  megérdemli,  hogy  végigéljük  s  hogy  a  halálfélelmei  nem  szabad 
méregként  lelkünkbe  oltani. 

Ellenkezőleg:  adjuk  meg  az  embereknek  a  bizonyosságot,  hogy 

150  évig  is  elélhetnek  s  akkor  tovább  és  másképen  fognak  dolgozni. 
Ennek  a  bizonyosságnak  a  tudományos  tapasztalat  nem  áll  útjában, 
Strabo,  Plinius,  Marcus  Apponius  adatai  közt  a  150  év  nem  is  ritkaság. 
A  Szentek  Életéből  tudjuk,  hogy  Szent  Simon  107,  Szent  Narciss  165 
éves  korukban  szenvedtek  vértanúságot.  A  makrobiosok,  a  Jiosszu  éle 
lüek  közül  való  Thomas  Parr,  aki  150  és  Henri  Jenkins,  aki  169  évig 
élt.  Sao-Paulo  állam  a  szerző  rendelkezésére  bocsátotta  makrobiotikai 
statisztikáját.  Eszerint  két  millió  lakos  között  1889-ben  70  száz  éven 
leiüli  találtatott,  köztük  négy  ember  110,  egy-egy  120,  illetve  130  évvel. 

Nemcsak  az  éleikor  tartamára,  hanem  az  egyes  korok  jellegére 
vonatkozó  nézetünket  is  meg  kell  változtatni.  Egyáltalán  mintegy  fél- 
század  óla  az  emberi  életkor  határáról  való  fogalmaink  változást  szen- 
vedtek. Turgenyev  az  Apák  és  Fiukban  két  aggastyánt  mutat  be,  akik 
negyven  évesek.  Balzac  pedig  valóságos  botrányt  okozott  La  Femme 
de  T tente  ans,  a  harminc  éves  asszony  tipusának  megteremtésével,  mint 
9  akinek  joga  van  szeretni  és  szerettetni.  Pedig  milyen  természetesnek  tet- 
szik ma  mindez!  Nézzünk  csak  körül  s  tapasztaljuk,  hogy  a  70  éves 
férfi  még  az  élet  arénájában  küzködik.  A  legismertebb  német  táborno- 
kok 70  évesek  és  Franciaországnak  is  szüksége  van  még  a  maga  öreg- 
jeire. Nézzünk  végre  szembe  az  Utat  a  fiataloknak-féle  jelszavakkal, 
amikben  szinte  a  kannibalizmus  nyársának  szaga  érzik.  A  háború  való- 
színűleg nagy  pusztítást  fog  végezni  Franciaország  demiografiájában, 
amint  a  napóleoni  háborúk  is  végzetesek  voltak  rá  nézve.  Ezen  a  jogon 
is  élni  akarnak  még  a  hetvenesek. 

Különben  is  csak  felfogás  dolga,  hogy  hol  kezdődik  az  öregkor. 
Mint  analógiára,  érdemes  itt  rámutatni  arra,  hogyan  hódított  el  a  nő  20 
évet  az  öregségtől?  A  nő  távol  minden  szociális  tevékenységtől,  hamar 
öregedett  meg.  Mint  anya  vagy  nagyanya  egyszerre  csak  öreg  lett.  Ha 
csak  í'utó  pillantást  vetünk  a  női  vitalitás  fokára  a  XlX-ik  században, 
észre  kell  vennünk,  hogy  mily  gyorsan  változtak  meg  nézeteink.  Az  a 
kor.  amelyben  a  nő  szeret  és  viszont  szerettetik,  ez  a  ((szentimentális 
koefficiens)),  amely  annyira  hat  a  nőkre,  az  a  kor  nagyon  kitolódott. 
Az  1913  as  színházi  év  szerelmes  hősnői  majdnem  mind  50  évesek  s 
a  velük  levő  udvarlók  csoportja  is  ezen  vagy  ezen  az  évszámon  felül 
van.  Az  örök  női  radikális  változáson  ment  keresztül.  A  dolgozó  és 
gondolkozó  élite  hálása  alatt  a  női  korhatár,  amelyben  a  nő  még  sze- 
relmet tud  maga  iránt  gerjeszteni,  mindenütt  emelkedik.  Többé  nem 
játékbaba,  együtt  él,  együtt  rezdül  az  egész  kollektivással  s  a  gondol- 
kodás és  a  munkálkodás  által  meghosszabbodott  ifjúságának  áldását 
terjeszti. 

Épen  igy  megváltozol (  a  noi  szépség  fogalma  is.  A  mi  korunk 
mindjobban  csodálja  a  nő  értelmességét  és  erkölcsi  értékét  s  a  tisztán 

fizikai  szépség  háttérbe  szorul.  Elég,  ha  a  régi  s  a  modern  nő  arcképeit 
hasonlítjuk  össze.  A  mult  chefs-douvre-eiről  a  nő  mindig  mint  va- 
lami gyenge  lény  tekint  felénk,  akinek  szüksége  van  rá,  hogy  támogas- 
sák és  becézzék.  Angyal  vagy  ördög,  de  mindig  rabszolga  volt,  mig  a 
modern  nő*  majesztása  a  leghirhedtebb  antifeminista  nő  arcképéről  is 
felénk  ragyog.  Ez  a  háború  a  férfi  dicsőségéhez  hozzákapcsolta  a  nőét 
is.  Egyenlőnek  mutatkozott  vele,  anélkül,  hogy  nőiességét  elvesztette 
volna.  Minden  megváltozott  körülötte  s  ő  is  velük  változott. 

Balzac  előtt  ötven  évvel  Fourrier,  a  filozófus,  kétségbeesett  azok- 
nak a  fiatal  lányoknak  szomorú  sorsán,  akik  tizennyolcadik  életévükig 
nem  mentek  férjhez;  a  Théorie  des  quatre  mouve ments  szerint  a  tizen- 
nyolcadik tavasz  jelentette  a  nő  életében  a  kritikus  korszakot.  Balzac 
harminc  évre  tolta  ki,  Michaelis  negyvenre  és  ötvenre.  A  nő  igy  egy 
félszázad  alatt  legalább  husz  évet  nyert.  Uránia,  aki  ezelőtt  az  Olympu 
son  kapott  helyett,  mig  ide  lenn  Venus  uralkodott,  most  mind  gyako- 
ribb alakja  a  földnek.  Ez  a  szimbolikus  istennő  megtestesül  a  nőben, 
aki  az  évek  konvencionális  nyűgeit  levetve  gondolkozik  és  dolgozik. 
Plató  kizárta  a  nőt  erről  a  helyről,  a  mi  mai  felfogásunk  előszólítja  őt, 
hogy  velünk  együtt  ossza  meg  a  lét  örömét  és  szenvedését.  A  jövőben 
még  inkább  igy  lesz.  A  nő,  minél  kevesebb  esélye  lesz  a  férjhezmene- 
telre, annál  inkább  keres  kárpótlást  a  munkában  és  a  férfi  megbecsü- 
lésében. S  a  korok  előítéletének  ledöntésével  egy  második  élet  ragyo- 
gása csillan  fel  előtte.  S  ez  a  lélek,  amelyet  nemes  cselekedetek  és  fen- 
költ  gondolatok  táplálnak,  a  tekintetnek  valami  ellenállhatatlan  bájá- 
ban jelentkezik.  A  nő  talán  másképen  lesz  szép  ebben  a  második  éle 
tében,  de  a  íérfi  boldogabb  lesz  általa. 

Finot  cikke,  amely  az  emberi  élet  meghosszabbodásán  kezdődött, 
igy  az  uj  női  tipus  lelkes  apotheozisával  végződik.  Az  olvasó  bizonyára 
sok  elmemozdító  gondolatra  akadt  benne,  bár  az  egész  kérdés  nehezén, 
amely  Finotnál  kevésbbé  optimista  gondolkodókat  már  kétségbeejtett 
Franciaország  sorsán,  t.  i.  a  francia  népesedési  statisztika  tanulságain  a 
háború  tükrében,  könnyedén  átsiklik.  Mintegy  erre  a  kötelességükre 
akarja  figyelmeztetni  a  francia  szociológusokat  az  a  cikk.  amely  a  Foi 
et  Vie  1916  december  1-i  számában  jelent  meg  P.  Villard  tollából  La 
natalité  alfömande  cimen. 

A  német  születési  statisztika  is  lefelé  haladó  irányzatot  mutat 
1875-ben  1000  lakosra  42-6  szülelés  esett,  ez  a  szám  1900-ban  36'8-re, 
1913-ban  27*5-re  sülyedt.  A  háború  ezt  a  számokban  kifejezeti  szocio- 
lógia] jelenséget  még  aggasztóbbá  tette  ós  ezzel  szemben  Németország 
már  is  bámulatosan  szervezkedik.  Professzor  Mayér:  Die  Sicheruiig  der 
Volksuermchriinrj  (Berlin  1914)  és  Voertinc/  orvos:  Wie  crsctzt  Deutsch- 
land  am  schncllsten  die  Kriégsuerlüste  durch   gesuhder  Nachwuchs? 

(München  1916)  cimü  brosúráikban  foglalkoznak  ezzel  a  kérdéssel, 
nniely  a  mi  teljes  figyelmünket  is  megérdemli. 

A  szerzők  szerint  Németországnak  a  háború  egy  millió  ifjú  férfi 
életébe  fog  kerülni  s  egy  millió  ifjú  lány  lesz  a  házasságtól  megfosztva. 
A  születésekben  beálló  csökkenés  ugyanilyen  lesz  szomszédainál  is.  S 
ha  Franciaország  nem  is  nyugtalanítja  őt  ezért,  annál  nagyobb  nyug- 
talanságot okozhat  Oroszország,  mert  itt  a  születési  arányszám  még 
v mindig  40-ct  tesz  ki  s  a  nagy  halálozási  szám  mellett  a  birodalom  ter- 
mészetes szaporulatát  évente  3  millióra  lehet  tenni,  mig  Németország 
csak  834.000  lelket  nyert  1913-ban.  Ehhez  járul  még,  amint  professzor 
Wolff:  Krieg  und  Volksvermehrung  c.  cikkében  kifejti  (Das  neue 
Deutschland  1916  febr.  19),  hogy  a  neomalthusianizmus  a  gazdagok 
tályától  mindinkább  lefelé  terjed  a  munkásokhoz.  Hogy  a  házas- 
ságok minél  termékenyebbek  legyenek,  szükséges,  hogy  minél  koráb- 
ban kössék  azokat.  Helytelen  volt,  hogy  a  régi  porosz  törvényben  meg- 
állapított 17  éves  korhatárt  2 l-re  tolták  ki.  Átlag  véve  Németországban 
a  férfiak  29  éves  korukban  nősülnek  meg.  Ez  késői  kor,  mert  a  férfi 
termékenységének  maximumát  25  éves  korában  éri  el.  Ellenkezőleg  áll 
a  dolog  a  lányoknál.  A  nő  csak  25  éves  korában  fejlődik  ki  teljesen.  Ha 
nagyon  korán  megy  férjhez,  ennek  következménye  gyermektelenség 
lesz.  vagy  ha  szül  is,  gyermekei  nem  lesznek  oly  egészségesek,  mint  a  25 
éves  anyáké.  A  termékeny  házasságoknál  a  nő  rendszerint  idősebb  is  a 
férfinál.  Hasznos  lenne  tehát,  ha  a'  háborúból  hazatérő  ifjak  minél 
előbb  megnősülnének,  akár  maguknál  idősebb  feleséget  is  keresvén 
Liknak.  Voerting  orvos  a  fűző  használatára  is  visszavezeti  a  szüle- 
tési statisztika  tanulságait.  Nagyon  energikusan  kell  küzdeni  a  nemi 
betegségek  ellen  is  s  évenkint  200.000  lélekre  lehet  tenni  a  nemi  beteg- 
ségek csak  egyik  faja  által  előállott  emberveszteséget  Németországban. 
Azonkívül  gazdasági  eszközökkel  is  kell  küzdeni  a  születési  arányszám 
előmozdításán.  S  csak  ha  mindez  nem  segít  s  csak  ebben  az  esetben 
folyamodnék  Mayet  tanár  a  jutalmazás  rendszeréhez,  hogy  például 
minden  gyermek  után  kettőn  felül  a  szülő  napi  55  pfenniget  kapna  az 
államtól. 

Németország  jövőjének  ez  egyik  legfontosabb  kérdése.  Mehr  Kin- 
der. —  kiált  fel  a  Kölnische  Zeitung  egyik  cikkében.  Németország  való- 
ban felismertexennek  a  kérdésnek  égető  fontosságát  s  már  szervezkedik 
is  ügyében.  Megalakult  a  Deutsche  Gesellschaft  für  Beuölkerungspolitik 
cimü  egyesület,  amely  bizonyára  a  bámulatos  német  szervező  erő  segít - 
Régével  meg  is  fogja  oldani  a  kérdést.  A  francia  folyóirat  ezeket  a  moz- 
galmakat ismertetve  memento-t  állít  a  francia  szociológusok  elé,  ugyan- 
ezt tehetnők  mi  is  a  magunk  részéről. 

Mindig  egyike  volt  a  legtanulságosabb  szociológiai  jelenségnek 

vallási  kulturértékeknek  politikai  célra  való  felhasználása.  A  cezaro- 
papizmusnak  abban  a  tipikus  államképében,  ami  már  a  cári  Orosz- 
ország volt,  a  katholicizmus  helyzete  sohasem  volt  teljesen  kielégítő, 
mert  vele  szemben  az  orthodox  egyház  teljesen  az  államhatalom  kép- 
viselője lett.  Az  orosz  politika  azért  nagy  örömmel  fogadta  a  lengyel 
katholikusok  egy  mozgalmát,  melyet  mar iavit izmus  néven  ismerünk  s 
amely  az  orthodox  egyházzal  való  egyesülésre  törekedett.  A  mozgalom 
eredetéről  Páter  poloniensis  most  ezeket  írja  a  Nord  und  Süd  1917 
márciusi  számában. 

A  szekta  alapítója  egy  szegény  műveletlen  varrónő  volt,  akit  Fe- 
licja  Kozlowskának  hivtak.  Ez  a  lengyel  Jean  d'Arc  azzal,  hogy  égi 
jelenéseknek  volt  tanuja,  egy  csoport  világi  papot  gyűjtött  maga  köré, 
akik  teljesen  befolyása  alá  kerültek.  A  hozzá  csatlakozó  tömegben  pe- 
dig lassankint  annyira  nőtt  Felicja  Kozlowska  tekintélye,  hogy  mint 
«Anyácskát»  külön  imádásban  részesítették,  a  Szűz  Anyához  hasonlí- 
tották és  Szent  János  jelenéseiben  látott  Krisztus  jegyesének  ismerték 
el.  A  tömeg,  melyet  excentrikus  eszközökkel,  mint  az  oltári  szentség 
órákhosszat  való  imádása,  jóslások,  bucsuk,  hajuknak  skapuláréban 
való  viselése  (ami  szerencsés  halált  biztosít  viselőjének)  s  az  anyácska 
képének  a  szent  ostya  módjára  való  lenyelése  és  más  hihetetlen,  nép- 
bolondító  fogással  mindjobban  maga  köré  csoportosított,  végre  meg- 
érett ahhoz,  hogy  a  Szent  Szék  a  szekta  tagjait  kiközösítéssel  fenyegesse 
meg.  Erre  néhányan  elmaradtak  Kozlowska  mellől,  de  a  többség  hű 
maradt  az  anyácskához  és  1905-ben  nyilvános  apostasiával  kiléptek  az 
egyház  kebeléből. 

Az  orosz  kormány  ezt  a  szakítást  nagyon  jó  szemmel  nézte  és  tőle 
telhetőleg,  tehát  nagyon  hatásosan  támogatta.  A  hivatalnokoknak  hiva- 
talosan jóindulatukba  ajánlotta  őket  és  pénzzel  is  bőségesen  támogatta 
a  mozgalmat.  így  azután  1909-ben  számuk  már  állítólag  162.280  léi 
rúgott  s  kétségtelenül  megállapítást  nyertek  ezek  a  számok:  23  plébá- 
nia, 30  plébános,  3  püspök,  120  apáca,  44  imaház.  166  kápolna  —  és 
anyácska.  Az  orosz  kormány  megengedte    nekik    iskolák,  menedék-? 
helyek,  takarékpénztárak  stb.  felállítását  is  minden  állami  ellenőrzés 
nélkül.  A  varsói  püspököt  elitélték,  mert  vonakodott  egy  mariavita  há- 
zasságot érvényesnek  elismerni.  A  kormány  célja  azonban  lassankint 
mind  nyilvánvalóbb  lelt:  a  latin  lithurgia  helyébe  a  lengyel  behozatalát 
sürgette  s  a  mariavita  és  orthodox  papság  egyesüléséi  készítette  elő 
Mindez  felnyitotta  a  hivők  szemét  s  ettől  kezdve  számuk  folyton  apad. 
Ma  már  csak  14 — 15.000-re  leszik  a  hivők  számát. 


Följegyzések. 


Demokrácia.  A  szabadság  nagy  tüze,  amely  Oroszországban  ki- 
gyulladt, beleveti  lángnyelveit  a  magyar  közélet  liangyos  clair-obscur- 
jába  is  és  nálunk  most  igen  sok  izgatott  beszéd  esik  megint  a  demo- 
kráciáról. A  demokratikus  felvonulás  élén  nálunk  természetesen  gróf 
urak  állanak  és  a  néppárti  fekete  demagógiától  egészen  a  Károlyi 
Mihály- féle  vörös  radikalizmusig  minden  « demokrata »  árnyalatnak 
megvan  a  maga  grófi  vezérképviselője.  A  dolog  olcsó  és  kényelmes: 
aki  a  választójog  többé-kevésbbé  radikális  kiterjesztésének  hive,  az 
dij mentesen  viselheti  a  demokrata  cimet;  akinek  azonban  még  ma 
is  aggodalmai  vannak  a  nagy  ugrással  szemben,  az  konzervatív.  És 
igy  az  antiszemitizmusát  csak  nehezen  visszanyelő  néppárti  gróf: 
demokrata,  mig  a  munkapárt  zsidó  vallású  poligárképviselője:  fekete 
reakcionárius.  Majdnem  azt  mondhatnók:  a  demokrata  nálunk  a 
k  ama  r  áss  ágon  kezdődik. 

Világos,  hogy  a  beállításban  valami  hiba  vagy  félreértés  van, 
amelynek  tisztázása  magának  az  igazi  demokráciának  volna  érdeke. 
A  félreértés  onnan  ered,  hogy  a  választójogi  kérdéssel  szemben  el- 
foglalt álláspont  a  mi  speciális  viszonyaink  között  nem  lehet  a  demo- 
krácia aranypróbája.  A  magyar  választójog  kérdése  elsősorban  az 
egységes  nemzeti  állam,  illetőleg  a  nemzetiségi  veszedelem  kérdése. 
Midőn  a  Fejérváry-kormány  útjára  eresztette  a  választójogi  lavinát, 
igy  fogtuk  fel  a  kérdést  valamennyien,  akik  nem  voltunk  haladó- 
pártiak:  Károlyi  Mihálytól  kezdve  Apponyin  és  Andrássyn  keresztül 
Zichy  Aladárig.  Azóta  ezek  az  urak  jobb  belátásra  jutottak  és  meg- 
nyugodtak a  nemzeti  veszedelmet  illetőleg  és  kisebb-nagyobb  buzga- 
lommal követelik  a  választói  jogosultságnak  kisebb-nagyobb  mérték - 
ban  való  kiterjesztését. 

Meg  kell  azonban  állapítani,  hogy  az  általános  és  titkos  választó- 
jog nem  célja,  csak  eszköze  minden  demokratikus  fejlődésnek.  A  cél 
a  születési  előjogok  —  végső  eredménj^ében  minden  nemesi  cim  —  el- 
törlése, azonkívül,  a  mi  speciális  viszonyaink  között,  mindennemű 
kötött  birtok  felszabadítása,  végül  a  kapitalizmus  szárnyainak  meg- 
nyirbálása. 

Ha  az  urak  tudatosan  szolgálják  ezt  a  célt,  akkor  valóban  joguk 
van  hozzá,  hogy  demokratáknak  nevezzék  magukat'  és  konzervatívok- 
nak a  munkapártiakat.  Attól  lehet  azonban  tartani,  hogy  az  ellenzéki 
grófok  beleesnek  ugyanabba  a  számítási  hibába,  amelyet  előttük  már 
a  Girondins  is  elkövettek:  azt  hiszik,  hogy  megnyergelhetik  és  kedvük 
szerint  kormányozhatják  a  demokrácia  paripáját.  Ha  megértenék, 
hogy  az  ország  közvéleménye,  mondhatnók:  pártkülönbség  nélkül, 
milyen  gyorsan  fokozódó  idegességgel  tartja  a  politizáló  gróf  urakon 
a  szemét,  talán  máskép  gondolkoznának. 


A  maximális  árak  rendszerének  csődje.  A  középeurópai  hatalmak 
helyzete  a  világháború  kitörésének  pillanatától  kezdve  lényegesen  kü- 
lönbözött az  ellenséges  hatalmi  csoport  helyzetétől.  Amig  katonailag  a 
tények  által  bebizonyítottan  előnyben  volt  azáltal,  hogy  szorosan  össze- 
függő területi  egységet  alkot  —  mint  katonai  szakirók  mondták,  frontja 
a  belső  háromszöghöz  hasonlítható,  —  addig  gazdaságilag  épen  ez  a 
sajátságos  helyzete  volt  hátrányára,  mert  ez  tette  lehetővé,  hogy  könnyen 
elzárták  a  külvilágtól.  Az  entente-hatalmak  mindaddig,  mig  a  német 
tengeralattjárók  engedték,  szabad  forgalmat  tarthattak  fent  a  tengere- 
ken és  szárazföldön  egyaránt  s  rájuk  nézve  nem  állott  elő  a  teljes  gaz- 
dasági izoláltság  helyzete.  Természetes  következménye  ennek,  hogy  a 
középeurópai  hatalmak  más  rendszabályokhoz  nyúltak  háborús  gazda- 
sági politikájukban,  mint  ellenségeik.  Jobban  mondva,  olyan  rend- 
szabályokhoz voltak  kénytelenek  nyúlni,  amelyekre  az  ellenséges  álla- 
mok csak  a  tengeralattjárók  blokádjának  hatása  alatt  kényszerültek. 

Ilyen  különleges  rendszabályok  voltak:  az  árak  kényszerű  meg- 
állapításai, az  árak  hatósági  maximálása.  Amint  az  ellenséges  hatalmak 
gyűrűje  bezárult  körülöttünk,  a  gazdasági  élet  érzékeny  hőmérőjének 
higanya:  az  árak  hirtelen  a  magasba  szöktek.  Az  ártörvény  világos 
logikai  tétele  következett  be:  a  rendelkezésre  álló  árumennyiség  kiegé- 
szítése, utánpótlása  lehetetlenné  vált,  csökkenése  tehát  elkerülhetetlen 
lett,  a  kereslet  pedig  fokozatosan  emelkedőben  volt,  tehát  az  árak 
emelkedtek.  Hozzájárult  ehhez  egyeseknek  túlságos  nyerészkedési 
vágya,  amit  a  kapitalista  gazdasági  rendszer  terminológiájával  a  hábo- 
rús konjunktúrák  kihasználásának  nevezhetünk.  A  nagy  áremelkedés 
lehetetlenné  tette  volna  a  rendelkezésre  álló  készletek  igazságos  meg 
oszlását,  mert  az  alsóbb  osztályok  vásárló  képessége  a  régi  nívón  ma- 
radt vagy  legalább  is  alig  emelkedett  Ennek  a  meggátlására  nyúltak  ;j 
kormányok  az  ármaximálás  fegyveréhez. 

Ha  az  ármaximálások  beváltották  volná  azokat  a  reményeket, 
amelyeket  hozzájuk  fűztek,    felesleges  lenne  minden  vizsgálódás  és 

okoskodás,  hogy  honnan  származik  az  árak  maximálásának  gondolata. 
Minthogy  azonban  az  elmúlt  két  és  fél  háborús  év  tapasztalatai  épen 
az  ellenkezőt  mutatják,  nem  lesz  hiábavaló  fáradság  röviden  vissza- 
pillantani gazdasági  életünk  fejlődésére  és  megállapítani:  volt-e  példa 
már  abban  az  árak  egységes  megállapítására.  Eredete  visszanyúlik  a 
céhrendszer  kötött  gazdasági  korába,  amikor  a  céh  kötelező  erővel 
állapította  meg  az  árakat,  amelyen  tagjai  áruikat  eladhatták.  A  ható- 
ságok viszont,  hogy  a  fogyasztók  érdekeit  megvédjék,  megállapították 
azt  a  határt,  ameddig  a  céhek  által  kiszabott  árak  emelkedhetnek. 
A  céhek  egyoldalú  ármegállapítása  eltűnik  ugyan  a  19.  században, 
amikor  az  általános  szabadság-eszmékkel  együtt  az  ipar  szabadságának 
elve  is  diadalmaskodik,  de  visszatér  nemsokára  más  formában:  a  mono- 
póliumokkal kapcsolatban.  A  monopóliumok  nemcsak  kizárólagosak 
lehetnek,  vagyis,  hogy  az  állam  vagy  egyes  gazdasági  csoportok  kizár- 
nak minden  versenyt,  hanem  lehetnek  «nern  tulaj donképeni»  monopó- 
liumok, amikor  ugyanis  nincs  minden  verseny  kizárva,  csak  igen  szük 
korlátok  közé  szorul  a  verseny.  A  nem  tulaj donképeni  monopóliumok 
rendszerét  teremtette  meg  a  középeurópai  hatalmaknál  a  háborur 
azáltal,  hogy  megvalósította  a  fichtei  zárt  kereskedelmi  államot:  kizárta 
a  külföld  cikkeit,  miáltal  a  hazai  termelőket  megszabadította  a  külföld 
hatalmas  versenyétől. 

A  magyar  törvényhozás  igen  előrelátóan,  de  korántsem  kielégítő 
módon,  teljes  két  esztendővel  a  háború  kitörése  előtt  rendelkezett  arról 
(1912.  LXIII.  t.-c.  7.  §.  5  és  6.  bekezdés),  hogy  ha  a  katonai  készületek, 
vagy  a  háború  következtében  a  fogyasztási  cikkek  ára  aránytalanul, 
nem  indokolt  mértékben  megdrágulna,  a  minisztérium  rendeletére  a 
közigazgatósági  hatóság  legmagasabb  árakat  állapíthat  meg.  A  német 
birodalmi  tanács  később  intézkedett,  de  sokkal  nagyobb  hozzáértéssel. 
1914.  augusztus  4-én  hozott  felhatalmazási  törvény  3.  §-a  alapján  gon- 
dosan megfogalmazott  törvényt  hozott,  amely  később  módosításokat 
szenvedett  ugyan,  de  az  alapgondolata  változatlanul  megmaradt.  Ez 
a  törvény  felhatalmazta  a  birodalmi  tanácsot  arra,  hogy  a  mostani 
háború  alatt  a  mindennapi  szükséglet  cikkeire  nézve,  különösen  az 
élelmi  cikkekre,  takarmányfélékre,  valamint  nyersterményekre,  tüzelő 
és  világító  anyagokra  nézve  legmagasabb  árakat  állapíthasson  meg. 
Kötelezheti  az  áruk  tulajdonosait,  hogy  áruikat  piacra  hozzák  a  meg- 
állapított árakon;  ha  ellenkeznek,  elveheti  tőlük  az  árukat  és  mást 
bizhat  meg  azok  eladásával. 

A  birodalmi  kormány  később  ruháztatott  feli  a  legmagasab  árak 
megállapításának  jogával,  mint  a  magyar  kormány,  mégis  jóval  előbb 
élt  e  joggal.  Már  1914.  október  28-án  megjelent  az  első  ármaximálásí 
rendelet,  amely  egyes  gabonanemüek  legmagasabb  árát  állapította  meg~ 

A  magyar  kormány  csak  jóval  később  maximálta  a  gabonaárakat.  Az 
október  28-iki  ármaximálási  rendeletet  azután  sürün  követték  a  töb- 
biek Németországban,  Ausztriában  és  nálunk  is.  A  legóvatosabban  a 
német  birodalmi  tanács  járt  el,  csak  ott  maximálta  az  árakat,  abol 
már  elkerülhetetlen  volt,  mert  alapjában  véve  az  árak  ilyen  erőszakos 
megállapítása  elvi  meggyőződésével  ellenkezett.  Középeurópa  mind- 
bárom államában  elsősorban  az  élelmiszerek,  tehát  agrártermékek  árát 
maximálták. 

Milyen  eredménnyel  jártak  az  ármaximálások?  Az  első  ármaxi- 
málási rendeletek  hatása  körülbelül  ugy  nyilvánult,  mint  mikor  a 
tanulatlan  orvos  lázas  betegénél  csak  arra  törekszik,  hogy  a  lázat  a 
legkülönbözőbb  szerekkel  elnyomja,  ahelyett,  hogy  annak  okát  keresné 
és  azt  próbálná  meggyógyítani.  Természetes,  hogy  ideig-óráig  sikerül 
a  lázat  lenyomni,  de  akkor  más  szimptomák  mutatkoznak.  Tényleg 
megállapították  az  árakat  és  az  árak  nem  emelkedtek.  Csakhogy  a 
lüktető,  rugalmas  gazdasági  élet  nem  türi  az  ilyen  merev,  radikális  be- 
avatkozást, amely  rendkívüli  módon  egyoldalú,  annyira,  hogy  zavaró 
lehet.  Nézzünk  példákat:  a  birodalmi  kormány  maximálta  a  buza  és 
a  rozs  árát.  A  német  gazdák  erre  azzal  felieltek,  hogy  a  búzát  és  a 
rozsot  használták  takarmányozási  célokra,  a  zabot  pedig  öt-hatszoros 
árral  vitték  a  piacra.  A  kormány  kénytelen  volt  a  zab  árát  is  maxi- 
málni. A  magyar  kormány  maximálta  a  tej  árát;  a  gazdák  erre  aludt- 
tejet, sajtot,  vajat  készítettek  belőle  és  azt  adták  el  horribilis  áron.  Az 
első  hatása  a  maximális  áraknak  tehát  az  volt,  hogy  az  áru,  amelynek 
árát  maximálták,  eltűnt  a  piacról'.  Ha  tehát  tényleges  eredményt  aka- 
runk elérni  az  árak  maximálásával,  nem  szabad  egy  árura  szorítkoz- 
nunk, hanem  az  összes  hasonló  rendeltetésű  áruk  árát  maximálni  kell. 
De  még  ez  maga  sem  elégséges.  Ha  maximálják  egy  áru  árát  és  ennek 
az  árunak  van  valami  pótanyaga,  akkor  ez  az  ármaximálási  rendelet 
maga  lesz  okozója  e  pótanyagok  áremelkedésének.  Tehát  a  maximálás- 
nak azonnal  ki  kell  terjedni  az  áruk  pótanyagára  is.  Láthatjuk  tehát, 
hogy  ha  valamely  árunak  árát  maximálni  akarjuk,  mindjárt  egy  egész 
tömeg  árufajtának  árát  kell  egyidejűleg  szintén  maximálni. 

Ugyanezt  tapasztaljuk,  ha  az  ármaximálások  területi  hálását 
nézzük.  Nem  kell  nagyon  messzire  menni  példáért.  Budapest  székes- 
fővárosa maximálta  a  tűzifa  árát.  hogy  a  szegénysorsu  lakosság  ellát- 
hassa magái  vele.  Az  ország  többi  részében  azonban  nem  maximálták 
a  tűzifa  árakal.  Az  eredmény  az  volt.  hogy  azonnal  megszűnt  a  tűzifa 
behozatal  és  a  főváros  kénytelen  voll  nagy  favállalatokat  áldozatok 
árán  rávenni,  hogy  csak  szállítsanak  a  fővárosba  Iái,  sőt  még  a  fürész- 
vállalalokkal  is  neki  kellelt  megállapodni  —  természetesen  nem  a  saját 
előnyére.  Vehetünk  más  példát  is.  Ausztriában  maximálták  a  sör  árát. 

nálunk  nem.  Az  osztrák  sör  a  leglehetetlenebb  módon  —  minden  tila- 
lom dacára  —  mégis  átcsörgedezett  a  magyar  határon  és  itt  magasabb 
áron  kelt  el.  Sőt,  Németországban  a  birodalmi  kormány  megengedte, 
hogy  a  helyi  hatóságok  az  alapmaximálási  ártól  a  helyi  viszonyok  mér- 
legelése alapján  eltéréseket  állapíthassanak  meg  és  ennek  magának  az 
volt  már  a  hatása,  hogy  az  áruk  odaözönlöttek,  ahol  magasabb  volt  az 
ár.  Amint  tehát  nem  lehet  egy  árut  kiragadni  a  sok  közül  és  annak  árát 
maximálni,  ugy  nem  lehetséges  egy  kis  területre  szorítani  a  maximálás 
hatályát. 

Még  sokkal  bonyolultabb  a  kérdés  az  ipari  cikkek  árának  maxi- 
málásánál. Az  agráriusok  mind  erélyesebben  követelik  az  iparcikkek 
árának  maximálását,  ugyanakkor,  amikor  ők  maguk  meggyőződhettek 
már  a  maximálások  hiábavaló  voltáról,  kijátszásuk  könnyedségéről. 
Ha  a  mezőgazdasági  termékeknél  megállapítottuk,  hogy  csak  egy  egész 
árucsoport  maximálása  vezethet  eredményre,  még  inkább  áll  ez  az 
ipari  cikkeknél.  Maximálni  kellene  itt  a  nyersanyagot,  a  feldolgozáshoz 
szükséges  összes  segédanyagokat,  a  szerszámokat  és  végül:  a  munka- 
béreket. Már  pedig  tudjuk,  hogy  a  munkabérek  viszont  az  elsőrendű 
szükségletek  fedezésére  szolgáló  cikkek  árával  milyen  szoros  kapcsolat- 
ban vannak.  Ha  a  cipő  árát  maximálják,  a  munkaadó  nem  fizethet 
munkásának  annyit,  hogy  megvásárolja  a  drága  ruhát,  amelynek  az 
ára  nincs  a  cipőével  arányosan  maximálva,  a  munkás  kénytelen  lesz 
más  munka  után  nézni.  Tulaj  donképen  itt  érkeztünk  el  a  maximális 
árak  lehetetlen  voltának  megállapításához. 

Felvetődik  a  kérdés:  miért  nincs  hatásuk  az  ármaximálásoknak? 
Erre  vonatkozólag  utalhatunk  arra,  amit  már  fentebb  is  említettünk,  a 
gazdasági  élet  nem  tür  erőszakos,  kívülről  jövő  beavatkozást.  A  ter- 
melők állapíthatnak  meg  egységes  árakat,  a  fogyasztók  azonban  nem 
kényszeríthetnek  a  termelőkre  tetszésszerinti  árakat.  A  maximális, 
hatóságilag  előirt  áraknak  csak  akkor  lehetne  hatásuk,  ha  az  államok 
a  meglévő  készleteket  kisajátítanák  és  ezáltal  monopóliumot  teremte- 
nének. Ha  volt  némi  hatásuk  az  ármaximálásoknak,  ezt  csak  annak 
tulajdoníthatjuk,  hogy  a  kormányok  előbb-utóbb  rájöttek  erre  az  igaz- 
ságra. A  német  birodalmi  tanács  már  a  háború  elején  megkapta  a  jogot 
a  kisajátításra.  Sajnos,  egyik  kormány  sem  volt  elég  erős  ahhoz,  hogy 
a  kisajátítást,  a  rekvirálást  erélyesen,  következetesen  keresztül  vitte  volna. 
Ilyen  félrendszabályok  rosszabbak,  mintha  semmi  intézkedés  sem  tör- 
tént volna.  A  kisajátítás  mellett  nagy  szerepet  játszik  a  kényszerfor- 
galom és  a  készletek  beosztása.  A  német  birodalmi  tanács  pl.  pontosan 
suly  szerint  megállapította,  hogy  mennyi  abrakot  szabad  bizonyos  időn 
belül  egy  lónak,  egy  tehénnek  stb.  adni.  Az  emberi  táplálkozás  korlá- 
tozását, illetve  arányos  beosztását  a  különböző  élelmiszerjegyek  rend- 
szere kívánja  elérni. 

-  Az  ármaximálások  tehát  csak  akkor  vezethetnének  eredményre, 
ha  a  kormányok  mindent  kisajátítanának  és  igy  tényleg  monopolisz- 
tikus  helyzetbe  kerülnének.  Ettől  azonban  félnek  a  vezető  körök, 
mert  ez  egyet  jelentene  az  állam  szocializálódásával.  A  maximális 
árak  tarthatatlanságát,  legalább  az  ipari  cikkekre  vonatkozólag, 
mégis  belátta  a  német  kormány,  amikor  tartózkodott  attól,  hogy  ipar- 
cikkek árait  maximálja,  és  azokban  az  esetekben,  amikor  mégis  maxi- 
málta egyes  iparcikkek  árát,  rövid  időn  belül  hatályon  kivül  helyezte 
erre  vonatkozó  rendeleteit.  Az  iparcikkeknél  sokkal  helyesebb  útra  tért, 
amelyen  az  osztrák  és  a  magyar  kormány  is  követni  fogják  előbb-utóbb: 
az  ármegállapításnak  olyan  módjára,  amely  tökéletesen  hozzásimul  a 
rugalmas  gazdasági  élethez.  Ez  az  intézmény  az  árvizsgáló  bizottságok 
intézménye. 

Pereszlényi  Pál. 


A  munkaközvetítés  problémája  Belgrádban.  (Belgrádi  levél.)  Az 
elmúlt  esztendőben  a  magyar  törvényhozás  az  1916.  évi  XVI.  t. -cikkel 
rendezte  a  magyarországi  munkaközvetítés  ügyét  s  a  hivatalos  lap 
egyik  legutóbbi  száma  a  kereskedelmi  miniszternek  egy  terjedelmes 
rendeletét  közli,  amelyben  a  fenti  törvénycikkben  lefektetett  elvek 
alapján  a  hatósági  munkaközvetítés  szervezetét  és  ügyvitelét  állapítja 
meg.  Most  már  tehát  rövid  idő  kérdése,  hogy  az  egész  országban  ható- 
sági kezekbe  kerüljön  a  munkaközvetítés  ügye  s  hogy  ez  a  rendkívül 
nagyfontosságú  szociálpolitikai  kérdés  egységes  alapelvek  szerint,  az 
idegen  országokban  leszűrt  gyakorlati  tapasztalatok  hasznosításával 
oldassék  meg. 

Ez  az  immár  a  megvalósítás  küszöbén  álló  reform  ráterelte  ér- 
deklődésünket a  belgrádi  munka-  és  állásközvetítő  hivatalra,  amely 
időben  megelőzte  a  hasonnemü  magyarországi  intézmény  fölállítását, 
amiről  a  Magyar  Figyelő  egyik  régebbi  számában  már  megemlékez- 
tünk. A  belgrádi  hatósági  munkaközvetítő  a  katonai  kormányzat  al- 
kotása s  ide  s  tova  már  egy  esztendeje,  hogy  megkezdte  működését. 
Már  létesítésének  a  ténye  is  rászolgál  az  érdeklődésre.  Az  a  megszállás 
első  félesztendejére  esik,  amikor  már  megindult  volt  a  reorganizálás 
nagy  munkája  s  az  a  mindennapi  élet  összes  ágára  kiterjedt.  Alapos, 
mélyenjáró  munkára  volt  itt  szükség,  a  háború  ütötte  sajgó,  égető 
sebeket  csakis  igy  lehetett  gyógyítani.  Sok,  sok  ezer  család  állott 
minden  támasz  nélkül,  mindenéből  kifosztva  és  minden  anyagi  segfr 
ség  nélkül  s  azok  föntartásáról  nagyrészt  a  katonai  hatóságok  gon- 
doskodtak. S  köztük  sok  volt  a  munkabíró  ember  is.  akik  azonban 
a  munkaalkalmak  csaknem  teljes   megszűnése  s  megfelelő  közvetítő- 


Följegyzések 


209 


szervezet  hiánya  miatt  alkalmazást  nem  nyerhettek,  nem  dolgozhattak 
A  kormányzat  nyomban  fölismerte  a  helyzetet,  megértette  a  munka- 
közvetítés szociális  problémájának  rendkivüli  fontosságát  s  megtette 
a  szükséges  előkészítéseket  a  közvetítő  hivatal  létesítésére.  Egy  tarta- 
lékos tisztet  Budapestre,  Bécsbe  és  Zágrábba  küldött,  aki  ezeken  a 
helyeken  alaposan  tanulmányoz  la  a  munkaközvetítő  intézeteket  s  bő 
tapasztalatokká]  hazatérve,  élére  került  a  belgrádi  cs.  és  kir.  állás- 
közvetítő hivatalnak,  amely  mult  év  májusában  már  megkezdhette 
működését.  Erről  akarunk  az  alábbi  cikk  keretében  röviden  beszámolni. 

Négy  csoportra  oszlik  a  hivatal  munkaköre.  Az  elsőbe  a  volt 
szerb  állami  és  magánhivatalnokok  tartoznak,  a  másodikba  az  ipari 
munkások,  a  harmadikba  a  házi  személyzet,  mig  végül  a  negyedikbe 
a  napszámosok.  A  legsúlyosabb  föladat  az  első  csoportra  hárul, 
amennyiben  sokszor  a  szó  szoros  értelmében  kenyér  nélküli  maradt 
intelligencia  elhelyezéséről  kell  gondoskodnia.  A  vagyontalan  in- 
telligencia ugyanis  nagyrészt  csak  az  ország  belsejébe  menekült  el, 
ahonnan  az  okkupáció  befejezése  után  fokozatosan  visszatért  a  fő- 
városba. A  családfő,  illetve  a  családfentartó,  a  legtöbb  esetben  vagy 
elpusztult,  vagy  elmenekült  a  szerb  sereg  maradványaival  s  itthon 
általában  véve  csak  az  idősebb  férfiak  és  a  nők  maradtak  vissza. 
Tizeknek  kellett  tehát  a  családfentartás  súlyos  terhét  válllalniok. 

A  nők  vállalták  is  a  rájuk  nehezedő  terhet.  A  következő  szám- 
adatok nem  csupán  ezt  bizonyítják,  hanem  kimutatják  az  állást  kereső 
férfiak  és  nők  közötti  föltűnő  aránytalanságot.  Mig  például  az  állást- 
kereső intelligens  nők  száma  774  volt,  addig  a  férfiaké  csak  337.  Az 
intelligens  foglalkozások  valamennyi  ága  meglehetős  számban  adott 
állástkereső  férfit.  A  legtöbb  köztük  községi  hivatalnok,  tanító,  posta- 
és  pénzügyi  hivatalnok,  bírósági  és  rendőrségi  hivatalnok,  vasutas, 
könyvelő,  ügyvéd  volt.  Meglehetős  számban  akadtak  gyógyszerészek, 
színészek  és  kereskedők  is  az  állástkeresők  között.  Az  illetők  kora 
18  és  65  év  között  váltakozott.  A  legtöbbet  pénzintézetekben,  a  községi 
hivatalokban  helyezték  el,  de  katonai  parancsnokságok  és  intézetek 
is  sok  esetben  fordultak  a  munkaközvetítő  hivatalhoz  szerb  munka- 
erőkért, akiket  üzemükben  alkalmazlak  is.  Információink  szerint  ál- 
talában véve  jól  beváltak  a  hivatalokban  alkalmazott  szerb  alattvalók. 
A  női  alkalmzottak  fizetése  napi  3  és  4  korona,  a  férfiaké  egészen 
7  koronáig  emelkedik,  az  illetők  iskolai  képzettsége  és  használhatósága 
szerint.  Ezen  fölül,  hogy  helyzetük  lehetőség  szerint  megkönnyíttes- 
sék,  a  katonai  kormányzat  lehetővé  tette  nekik,  hogy  az  élelmiszereket 
és  fogyasztási  cikkeket  olyan  föltételek  mellett,  mint  tisztjeink,  a 
katonai  élelmezési  raktárakból  beszerezhessék.  Különösen  fát,  lisztet, 
cukrot,  kávét  és  petróleumot  vásárolnak.    A   háború   által  legjobban 

sújtott  szerb  intelligencia  helyzete  lényeges  javulási  tud  már  fölmutatni. 

Az  ipari  munkások  csoportjában  még  nagyobb  az  aránytalan- 
ság nők  és  férfiak  között,  mint  az  intelligens  osztályban.  Az  állási 
kereső  nők  száma  megközelíti  a  4000-et,  mig  a  férfiaké  alig  másfélezret 
tesz  ki.  A  tizenkét  éven  aluli  leányok  közül  511-en  jelentkeztek  mun- 
kára, a  fiuk  közül  784-en  (273-mal  többen).  Alkalmazást  1478  nő, 
655  férfi,  212  leány  és  294  fiu  kapott.  Valamennyi  iparág  képviselve 
van  az  állástkeresők  lisztájában  s  úgyszólván  mindegyikben  elhelye- 
zett a  közvetítő  hivatal  alkalmas  munkásokat.  A  munkára  jelentkezett 
nők  sorából  a  legtöbben  háztartásokban  helyezkedtek  el  (980-an); 
352  nő  házikisasszonynak  ment  el,  175  nő  ápolónőnek;  383  nő  szabó- 
üzletekben talált  elhelyezést;  százon  fölül  van  a  számuk  az  alkalma- 
zást talált  fehérvarrónőknek,  úgyszintén  a  katonai  varrónőknek;  a 
gyári  alkalmazottak  száma  pedig  meghaladja  a  300-at.  20  nő  könyv- 
nyomdában talált  alkalmazást,  másik  három  betűszedő  lett.  Az  érdekes 
lisztában  8  színésznővel,  1  zongoratanárnővel,  1  kertésznővel,  1  (!)  fod- 
rásznővel, 4  házmesternével  is  találkozunk. 

Az  iparosok  keresete  nagyjában  megegyezik  a  hivatalnokokéval: 
napi  4  és  7  korona  között  váltakozik  az.  A  napszámosok  napi  bére 
élelmezéssel  együtt  1  és  2  korona,  anélkül  3  és  4  korona.  Amint  már 
említettük,  a  napszámosok  az  utolsó  kategóriába  tartoznak,  mig  a 
harmadik  csoport  a  házi  személyzet  elhelyezésével  foglalkozik.  Ebben 
a  csoportban  (szakácsnő,  mosónő,  takarítónő,  háziszolga,  szállodai  al- 
kalmazott) 1044  nő  és  14  férfi  jelentkezett  munkára,  továbbá  107  leány 
és  3  fiu.  A  jelentkezőknek  eddig  mintegy  felét  tudta  a  közvetítő  hivatal 
munkához  juttatni, 

A  munkaközvetítési  hivatal  adminisztrációja  a  lehető  legegy- 
szerűbb s  ez  minden  tekintetben  megfelel  a  gyakorlati  követelmén  vek 
nek.  A  közvetítés  díjszabása  igen  csekély;  ezek  a  hivatalnokok  és  ipa- 
rosok egy  egészen  minimális  összeget  fizetnek  elhelyezésükért:  első 
havi  keresményük  öt  százalékát.  A  házi  személyzet  és  a  munkások 
50  fillért  fizetnek  a  közvetítésért,  előbbi  esetben  a  munkaadót 
50  fillérrel  terhelik  meg. 

A  munkanélküliség  leküzdésére  maga  a  munkaközvetítő  hivatal 
is  intézményeket  létesített,  amelyek  közül  a  kosárfonógyárat  kell  első 
sorban  megemlítenünk.  Ez  néhány  hó  leforgása  alatt  több  ezer  külön 
böző  kosarat  gyártott,  elsősorban  hadicélokra,  de  jelentékeny  meny 
nyiségben  került  ki  az  üzemből  gyümölcs-,  szén-  és  utazókosár  is. 

Az  elmúlt  év  végén  a  munkaközvetítő  hivatal  működési  köre 
kibővült:  november  óta  ugyanis  osztrák-magyar  alattvalók  szániára 
is  állásokat  közvetít.  A  katonai  kormányzat  ugyanis  elhatározta,  hogy 
a  szerbiai  hivatalokban  a  munkaerők  pótlásál  ezentúl  osztrák  és  ma- 

gyar  női  állampolgárokkal  végzi  el.  Ezért  november  elején  pesli  és 
bécsi  lapokban  hirdetést  tettek  közzé,  amelyre  877  nő  jelentkezett. 
Ezek  közül  eddig  Belgrádban  42  nőt,  az  ország  belsejében  pedig  51  nőt 
alkalmaztak.  A  cimük:  kezelőnők.  Első  sorban  az  elesett  harcosok 
özvegyei!  és  árváit  juttatják  álláshoz.  Fizetésük  napi  6  korona  és 
lakás,  világfi  ás.  Jütés,  továbbá  a  megállapított  étkezési  pénz  (nem 
egész  4  korona)  ellenében  tiszti  étkezés.  A  nőktől  a  német  nyelv  tudá- 
sán kivül  esetenként  a  magyar,  vagy  a  horvát-szerb  nyelv  tudását  is 
megkövetelik. 

—nyL 


«A  íiémet  rejtély.))  Négy  évvel  ezelőtt  Victor  Marguerittenek,  az 
ismeri  nevű  francia  romanistának  uj  regénye,  Les  Frontieres  du  coeur, 
rezdítette  meg  az  érdeklődés  forró  hullámait  Franciaországban,  nem 
annyira  művészeti  értéke,  mint  tárgyának  szuggesztív  politikai  célzala 
miatt  A  regény  tartalma  röviden  annyi,  hogy  egy  német  férfi  feleségül 
vesz  egy  francia  leányt.  Erre  kiüt  az  1870.  háború;  majd  egymásra 
zudnlnak  a  német  diadalok;  a  gloire  ronggyá  tépve.  Megtörténik  Ver- 
saillesben  a  császárproklamáció  Napóleon  sasainak  árnyékában.  A 
házasság  természetesen  felbomlik.  Mikor  az  ifjú  francia  nő  meghallja 
a  versaillesi  eseményeket  s  értesül  arról,  hogy  Gambetta  kétségbeesett 
kísérletei  eredínénytelenek  maradtak,  azt  mondja  férjének:  «Ti  csak  a 
mi  hibáink  által  győztetek.  Ti  csak  a  mi  gyöngeségünk  által  voltatok 
erősek!  )  A  német  erre  kenetteljes  emfázissal  azt  feleli:  «Ha  ti  a  tulaj- 
don hibáitok  következtében  vesztetek  el,  ugy  mi  saját  erényeink  által 
győztünk.  A  Mindenható  akarata  teljesedett...))  Valódi  kutmérgezés 
volt  ez  a  könyv,  egy  beteges  följajdulás,  a  régi  sebek  önmarcangolása 
nyomán,  egy  patologikus  «Hassgesang»,  amely  1912-ben  a  gyűlölet 
ii^zkél  szította  lángra  a  hamvadó  francia  emlékezetekben.  Hogy  a  könyv 
három  hóna])  alatt  lizeneg}^  kiadást  ért  el,  azt  bizonyította,  hogy  — - 
mint  René  Bazin  mondotta  a  strassburgi  emlék  előtt  —  a  feledés  homá- 
lyában megmozdultak  a  lelkek. 

Néhány  hónappal  később  Georges  Bourdon,  francia  újságíró,  a 
Gaulois  munkatársa.  L'enigme  allemande  cimen  összefoglalta  azt  az 
interview-  és  riportsorozatot,  amelyet  németországi  utazásából  gyűjtött 
Össze.  Bourdon  akkor  azért  utazott  Németországba,  hogy  saját  tapasz- 
látásából  meggyőződést  szerezzen,  vájjon  a  németek  háborút  vagy  békét 
akarnak-e?  Ez  alkalommal  német  barátai  és  összeköttetései  révén  meg- 
beszélést folytathatott  a  hivatalos  és  nem  hivatalos  Németországgal  egy- 
aránt. Társaságokban,  felolvasásokban,  a  német  Reichstag  tanácsko- 
zásain, magán-  és  hivatalos  személyek  ajkáról  mindenütt  csak  egy  vá- 

laszt  hallott:  azt,  hogy  Németország  békét  akar.  Ámde  ezek  a  stereotip 
nyilatkozatok  nem  oszlatták  el  a  francia  gyanúját.  Oly  preokkupált 
lelki  állapotban  ment  Németországba,  hogy  —  miközben  mindenütt 
csak  békés  és  szimpatikus  szavakat  hallott  —  érzékeit  becsukta  a  barát- 
ságnak és  rokonszenvnek  vastag  áradata  elől  s  azzal  a  megingathatatlan 
véleménnyel  tért  vissza  hazájába,  hogy  a  németek  szivük  és  elméjük 
titkos  redőiben  Franciaország  megtámadásának  gondolatát  rejtegetik, 
hogy  «vérünket  vegyék)).  A  riportage  tehát  azzal  végződött,  hogy  honfi- 
társainak fülébe  zúgja  a  riasztó  mementot:  ne  kábítsátok  el  magatokat 
a  hivatalos  német  államférfiak  és  publicisták  álnokságától,  mert  bár- 
mit mondjanak  is,  Németország  szilárdul  el  van  tökélve,  hogy  meg- 
támadja országunkat.  Ez  a  kiirthatatlan  gyanú,  amely  a  gyűlölet  és 
kételkedés  kalamárisába  merítette  tollát,  oly  hamis  pszichológiai  hely- 
zetbe hozta  Bourdont,  amely  megfosztotta  tiszta  belátásától,  amely  a 
rémület  hagy  mázában  a  legcsekélyebb  előjelekben  a  készülő  vihar 
fülledt  légcsöndjé^  éreztette  vele  s  amely  a  malit'] a  és  a  szikrázó  guny 
kommentárjaiba  foglaltan  tálalta  fel  a  legbecsületesebb  és  legvilágosabb 
német  nyilatkozatokat.  Ne  higyjetek  tehát  a  szőke  bestiáknak,  az  osz- 
lop-szakállu  professzor-démonoknak,  az  «exakt  helyzetekre  törekvő » 
német  diplomatáknak,  de  még  annak  a  kevés  intellektuelnek  se,  akik 
udvarlásukkal  a  francia  géniusz  trónja  előtt  mig  egyrészt  saját  tehetet- 
lenségüket árulják  el,  másrészt  megvesztegetik  érzékeiteket  és  politikai 
mentalitástokat,  mert  minden  túl  a  Rajnán  teuton  álnokság  és  sunyi 
ravaszság. 

íme  Kiederlen-Wáehter,  aki  gyermeki  ártatlansággal  fejtegeti 
Bourdon  előtt,  hogy  nem  és  nem  akar  konfliktust  Franciaországgal. 
Mosolygó,  acélszürke  szemeiben  egy  gonosz  villanást  lát,  mikor  meg- 
kérdezi a  német  külügyi  államtitkártól,  hogy  hát  akkor  mirevaló  a 
Reichstagnak  1912  június  14-iki  szavazata,  amellyel  csaknem  egy- 
hangúlag elfogadta  a  hadsereg-reformot  s  ezzel  állig  vasba  öltöztette 
Siegfriedet.  Mily  nehezére  esett  Kiederlennek  tunya  emlékezete  rak- 
tárából kiválogatni  a  felülmúlhatatlan  francia  nyelv  udvarias  szólamai!, 
amelyekkel  Bourdont  «narkolizálni»  vélte.  Hogy  a  balkáni  háború, 
Oroszország  hadseregreformja  stb.  Hogy  Németország  nem  teheti  ki 
magát  becsületének  és  méltóságának,  sőt  jövőjének  kára  nélkül,  hogy 
előkészület  nélkül  bocsátkozzon  diplomáciai  campagne-okba,  amelyek 
ben  eddig  mindig  vereséget  szenvedett.  A  helyzet  súlypontja  —  folytatja 
az  államtitkár  —  nem  is  a  francia-német  relációkon,  hanem  az  angol- 
német viszonyon  nyugszik.  Franciaországot  mindenki  szereti  itt  s 
mindenki  óhajtaná,  hogy  «barálunk  legyen ».  TIelyes.  bólint  a  francia, 
a  gall  kakas  átugorja  majd  a  gyűlölet  árkát,  csak  engedjétek  meg.  hogy 
á  gyészlepelt  levegyük  a  Strassburg  szoborról.  Adjátok  nekünk  vissza. 

amit  elraboltatok  .  .  .  Mink  a  békét  akarjuk  a  franciákkal,  darálta  a 
Reichstag  elnöke.  ((Rettenetes  szemei  vannak»,  irta  a  francia  iró  jegyző- 
könyvébe. 

Azután  el  a  szakállas  erdei  manókhoz:  a  professzorokhoz,  akik 
azt  a  kulturhatalmat  képviselik  Németországban,  mint  a  seik  ül  izlam 
a  törököknél.  Bourdon  leirja  egyiküket:  Excellenz  Schmollert,  aki 
papucsban,  dolgozó  zubbonyban,  könyveinek  piramidjai  között  cso- 
szogva fogadta  a  finom  franciát,  akit  ez  a  « szörnyű  családiasság))  vég- 
képen kétségbeejtett.  Rettenetes  és  joviális  volt,  mikor  kifejtette,  hogy 
Elszászt  el  kell  felejtenie  Franciaországnak,  s  azután  a  németek  nem 
kívánnak  mást  tőlük,  mint  barátságot.  De  tovább,  el  a  nagy  urakhoz, 
a  junkerekhez.  Lichnovszky  herceggel,  később  Németország  londoni 
nagykövetével  találkozik  Bourdon  s  kiállítja  róla  a  bizonyítványt:  el- 
ragadó világfi  és  telivér  gentleman.  Lichnovszky  nagyon  közlékeny. 
Beszél  Elszász-Lotharingiáról,  a  Revanche-ról,  amely  a  franciáknál  már 
hazafias  miszticizmussá  mélyült,  egy  anyagtalan  és  fájdalmas  remény, 
mint  a  zsidók  Messiás-hite  s  amit  politikai  törtetők  és  kalandorok  or- 
vosságnak tartanak  Párisban,  amelytől  minden  baj  meggyógyul  s  a  régi 
nagyság  napjait  visszahozza  majd.  Revanche-megtorlás,  ez  a  jelszó  nem 
bír  konkrét  politikai  tartalommal,  nincs  benne  produktív  energia  s 
visszaélés,  ha  egy  nemzet  erőforrásait  egy  teljességgel  negatív  hatású 
eszme  nevében  uzurpálják.  Franciaország  szive  reped  meg  egy  misz- 
tikus fájdalomtól.  Nem  a  Revanche  a  baj,  hanem  a  francia  lelkekben 
keserű  tudattá  vált  meggyőződés,  hogy  Európában  vezető  politikai  sze- 
repének vége  van.  Franciaország  szivén  egy-egy  anachronisztikus  gyász 
férge  rágódik  s  ettől  az  imaginárius  dolendi  voluptas-tól  vonaglik  a 
politikája  és  társadalma.  Kinek  jó  ez?  Csak  Angliának,  amely  a  Pom- 
pes  Funebres  kocsijába  zárta  a  maga  önzésének  aspirációját.  Hát  nem 
értik  meg  odaát,  —  kiált  fel  a  német  herceg,  —  hogy  ma  nincs  már 
kontinentális  egyensúly?  Ma  csak  világhatalmak  versenyeznek  és  bir- 
kóznak: a  francia  idol  —  nem  idea  —  hamupipőkéje  ott  őgyeleg  a 
kolosszusok  viadala  közepette.  Hát  ha  mi  visszaadjuk  az  elveszett  tar- 
tományokat, visszaadjuk-e  Franciaországnak  életerejét?  Schönaich- 
Carolath  herceg  továbbfüzi  Lichnovszky  elmélkedését,  Hatzfeld  is  azt 
mondja,  hogy  nincs  épeszű  ember  Németországban,  aki  provokálni 
akarná  a  franciákat.  Miért  gyűlöltök  és  miért  fenekedtek  ellenünk, 
kérdi  Hatzfeld.  Franciaország  európai  túlsúlya  visszahozhatatlanul  a 
múlté.  Eltemette  azt  a  német  egység,  Ausztria  és  Poroszország  viszályá- 
nak megszűnése,  a  közép-európai  kérdés  gyökeres  megoldása  Sadowa 
mellett  s  mindenekfelett  az  a  tény,  hogy  Franciaország-nem  lehet  többé 
döntő  biró  az  egyenetlenkedő  német  törzsek  között.  De  ha  minket  (t.  i. 
a  németeket)  le  is  igáznátok  újból  az  oroszok  és  angolok  segítségével. 

azt  hiszitek,  hogy  Európa  ura  lesz  Páris?  Nem.  Rászabadítjátok  Euró- 
pára a  pánrussz  rémet. 

Mit  mondanak  az  all-deutschok?  Bourdon  beszélt  Keim  tábor- 
nokkal és  Reventlow  gróffal,  ezzel  a  valódi  «charmeur»-rel  és  grand- 
seigneurrel.  Természetesen  tagadják,  mintha  izgatnának  Bourdon  ha- 
zája ellen.  De  hát  mit  akartok  akkor  és  miért  háborgatjátok  szívós 
propagandátokkal  a  világot?  Mi  azt  akarjuk  elérni,  feleli  Reventlow. 
hogy  vége  legyen  annak  a  szégyenteljes  állapotnak,  hogy  a  munkás 
és  tehetséges  német  kolóniák  Magyarországon,  Oroszországban,  a  Bal- 
kánon, egyszóval  mindenütt,  hol  német  telepek  elszórva  vannak,  fel- 
szívódjanak, eltűnjenek  és  alkotórészeivé  váljanak  egy  idegen  állami 
processzusnak.  Azt  akarjuk,  valahol  csak  német  enclave-ok  léteznek, 
hogy  németek  maradjanak,  hogy  egynek  érezzék  magukat  azzal  a  het- 
ven millióval,  amely  kirajzolta  őket  magából.  Mink  —  úgymond  Re- 
ventlow —  nem  szubverziv.  hanem  konzervativ  politikát  folytatunk. 
Franciaországgal  nincs  dolgunk,  Franciaországot  szeretnők  barátunk- 
nak megtartani.  Miért  veszitek  tőlünk  rossz  néven,  amit  magatokban 
dicsőitetek?  Miért  gyűlöltök  minket,  mert  van  önérzetünk,  amely  azon- 
ban senkiét  sem  bántja?  Mi  1870-ben  sem  törekedtünk  Franciaország 
leigázására.  Napóleon  ellenszegült  a  német  egységi  mozgalomnak:  Na- 
póleont ez  a  világtörténeti  folyamat  félresodorta  az  utunkból.  Ne  áll- 
játok  most  ismét  utunkat!  Akkor  barátok  és  szövetségesek  leszünk. 

Sudermann,  Helferich,  Ballin  ugyanezt  ismétlik,  csaknem  szóról- 
szóra. Az  egész  néniét  nép  telítve  van  tehát  hamissággal  és  hazugsággal, 
jegyzi  fel  a  francia.  Egy  breslaui  kereskedő,  akivel  a  vonaton  utazott, 
keserű  deklamációban  fakadt  ki  a  francia  gyanúsítása  ellen.  «Önök  - 
úgymond  —  azzal  vádolnak  bennünket,  hogy  hóbortos  világuralmi  ter- 
veinkkel zavarjuk  az  önök  életét  és  Európa  nyugalmát.  Önök  azok, 
akik  folyton  provokálják  türelmünket.  Fegyverhez  nyúltunk  Alge- 
zirasznák  azután  az  agadiri  affaire  alkalmával,  nem  nyeltük-e  le 
békén  pártfogoltunk nak ,  az  ottomán  birodalomnak  összeomláséi  és 
nem  hallgattunk-e.  mikor  az  önök  lapjai  azzal  kérkedtek,  hogy  azért 
nem  mertünk  kardot  húzni  Törökország  védelmére,  inert  azi  kellett 
tapasztalnunk,  hogy  a  Creusot- ágyuk  jobbak  a  Kruppnál.  hogy  a  porosz 
taktika  és  gyalogsági  kiképzés  szenvedeti  kudarcql  a  franciával  szem- 
ben Kirlikilisnéné!  és  Kumanovonnl.  Ha  csörtettük  fegyvereinket,  akkor 
azt  mondták:  rendzavarók  és  békerontók  vagyunk.  Ha  belenyugodtunk 
diplomáciai  kisemmiztetésünkbe,  azi  mondták:  meghunyászkodtunk,  S 
mikor  önök  még  szomszédaink  házát  is  felgyújtották,  mit  cseleked- 
hettünk volna  egyebet,  mini  szerveztük  és  reformáltuk  hádseregünket, 
mire  önök  nyomban  hozzál:! l lak  n  intruire  ses  reerűes.  Kicsoda  készüli 
tehát  háborúra:  mink  vagy  önök?» 

Végre  valaki  megmondta  az  « igazat »  Bourdonnak.  Alfréd  Kerr. 
az  i  ró.  volt  az  egyei  len  őszinte,  aki  nem  titkolta  el  francia  kartársa 
előtt,  hogy  igenis  Németország  rövid  időn  belül  meg  fogja  támadni 
Franciaországot.  Kerr,  az  iró,  «naivul  és  egyszerűen))  elárulta  magát. 
A  francia  ujságiró  tehát  nem  tévedett  intuiciójában:  az  irodalmár  és 
kritikus  nyilatkozata  halomra  döntötte  szemében  mindazokat  az  infor- 
mációkai és  vallomásokat,  melyeket  a  mai  Németország  legnagyobb 
tekintélyeitől  hallott.  Ezt  az  egyet  hitte  el,  mert  lelkiállapotába  az  a 
prediszpozició  idegződött  be,  hogy  csak  a  hóbortos  és  politikailag  súly- 
talan nyilatkozatot  higyje  el. 

Rábaközi 


Zeneesztétika.  A  magyar  zenei  irodalom,  a  szigorúan  tudomá- 
nyos, a  szakembereket  feltételező  s  a  közönséghez  népszerűen  szóló 
egyaránt  örvendetesen  gyarapszik  az  utóbbi  időben.  Talán  különös, 
hogy  épen  a  háború  alatt  konstatálható  ez,  de  hisz  akkor  még  külö- 
nösebb maga  a  zenei  fogyasztás,  ami  oly  nagymérvű,  amint  azelőtt 
sohasem  volt.  Valamennyi  művészet  közt,  mintha  a  zenei  élvezetek 
utáni  kivánkozás  volna  a  legintenzívebb,  legfeljebb  az  irodalom  állít- 
ható melléje  azokkal  a  példátlan  könyvsikerekkel,  amelyekhez  hason- 
lókat a  könyvkereskedelem  évkönyvei  alig  ismernek,  s  amelyekről 
korántsem  áll  az,  amit  pesszimista  kritikusok  szeretnének  bebizonyí- 
tani, hogy  a  tucatmunkák  kelendőségében  merülnek  ki,  a  silány  köny- 
veknek kedveznek.  E  kulturális  jelenségnek  mindenesetre  oka  van, 
sőt  okai  vannak,  épen  a  háború  lélektanával  is  összefüggők,  aminek 
felderítésével  itt  most  nem  foglalkozhatunk,  csak  lejegyezzük  a  tényt, 
hogy  a  mostanában  záródó  zenei  szezon,  tartalmasság,  színvonal  dol- 
gában is  igen  szerencsés  jegyű  volt,  látogatottság,  közönség-szám 
szempontjából  pedig  a  hangversenyirodák  egyszerűen  nem  is  emlékez- 
hetnek hasonlóra.  Minden  valamirevaló  hangverseny  hálás  publi- 
kumra talált,  az  Operaháznak  pedig  már  nem  az  a  problémája,  hogy 
nem  veszik  a  jegyeit,  hanem  hogy  nagyon  is  veszik.  A  zenei  irodalom 
ugyanily  képet  mutat.  Az  elmúlt  egy-két  év  alatt  több  zenével  foglal- 
kozó könyv,  tanulmány  jelent  meg,  mint  azelőtt  öt  esztendő  alatt  s 
vagy  két  hónapja,  egyszerre  két  folyóirattal  nőtt  az  idáig  egyébként 
szegényes  zenei  szaksajtó,  a  Temesvárott  megjelenő,  de  nem  «vidéki» 
bélyegei  hordó  ((Zenei  szemle* -vei  s  a  fővárosban  kiadott  « Szim- 
fónia »-val. 

Lavotta  Rudolf  könyve  —  ((Zeneesztétika))  —  a  zenetudományi 
könyvtárban  jelent  meg,  amelyet  dr.  Sereghy  Elemér  szerkeszt,  s  eddig 
már  egész  sor.  szakemberek  tollából  való  munkával,  könnyen  hozzá- 

férhető,  olcsó  füzetekkel  terjeszti  a  zenére  vonatkozó  ismereteket.  A 
pszichológiai  szempont  az,  amely  Lavotta  esztétikáján  végigvonul, 
ezen  az  alapon  állva  vizsgálja  nyolc  fejezetben  mindazokat  a  kérdé- 
seket, problémákat,  amelyek  a  zenei  alkotásokkal  szemben  felmerül- 
nek. Az  Ábrányi-féle,  ideje-mult  esztétika  után,  a  közönségnek  jó 
szolgálatot  tesz  Lavotta  könyve,  amely  a  legújabb  eredményekig  ér 
el.  Anyagát  világosan,  áttekinthetően  tárgyalja,  bár  nem  hallgathat- 
juk el,  hogy  némely  fejezet  nem  elégít  ki  bennünket.  Nem  sok  van 
ilyen,  szivesen  elismerjük,  de  a  nemzeti  zenéről  szóló  okvetlenül  az: 
elhamarkodott  és  konfuzus.  Itt  a  «népies»  zenét  a  «nemzeti»-vel  ugy 
állítja  szembe,  mintha  a  kettőnek  semmi  köze  nem  volna  egymáshoz, 
sőt  ellentétek  volnának.  Az  kétségtelen,  ezt  soha  senki  sem  tagadhatja, 
hogy  más  az  egyik  és  más  a  másik.  De  a  műzenében  is  az  a  faji  szel- 
lem folytatódik,  amelynek  a  nép-zene  csak  más  fejlődési  fokon  álló 
megnyilatkozása.  A  nemzeti  zenéről  —  helyesen  —  kijelenti,  hogy 
«legerősebb  támasza  minden  nép  zenekultúrájának)).  Ugyanekkor 
azonban  mit  jelentsen  az  ily  disztinkció:  «Ha  egy  nemzeti  költő  művét 
hallgatom,  ami  zenéjében  megragad,  az  az  egyénisége,  mig  az,  ami 
nemzeti  benne,  csupán  szinhatás».  Ugyancsak  ezen  a  helyen  azt  irja, 
hogy  «a  nemzeti  jellegnek  bizonyos  faji  sajátsága  van».  Ám  rögtön 
utána,  tévedésnek  minősíti,  ha  valaki  Bach  vagy  Beethoven  zenéjét 
német  nemzeti  zenének  nevezné.  Mi  nem  lovagolunk  a  szavakon,  e 
kérdés  fölött  sem  akarunk  itt  vitába  kezdeni,  de  röviden  annyit  mond- 
hatunk: ha  Beethoven  minden  egyetemessége  mellett  nem  német, 
akkor  Dante  sem  az  olasz  irodalom  kulminációja,  s  Petőfi  és  Arany 
sem  magyarok. 

(d) 

Irta:  Marezali  Henrik. 

A  világháborúnak  napról-napra  változó  prizmájába  uj  szín- 
képeket oltott  az  a  mozgalom,  mely  II.  Miklós  cár  lemondatásá- 
val  és  ideiglenes  kormány  alakításával  nyilt  meg  és  melynek  to- 
vábbi fejlődése  méltán  foglalkoztatja  a  közvéleményt,  egyaránt 
keltve  magasan  szárnyaló  reményt  és  lesújtó  aggodalmat.  To- 
vábbi lefolyása  még  az  idők  titka.  De  tán  megkönnyítjük  nem- 
csak megértését,  hanem  következéseinek  mérlegelését  is,  ha  meg- 
ismerjük eredetét  és  számba  vesszük  azokat  az  erőket,  melyek 
létrehozták,  ugy  mint  azokat  is,  melyek  további  haladására,  meg- 
akasztására,  vagy  iránya  megmásítására  befolyással  lehetnek. 

Nagy  Péterig  Muszkaország  csak  névleg  tartozott  Európá- 
hoz. Ez  a  nagy  uralkodó  átvette  a  nyugati  államoktól  azt,  mi  a 
katonai  erő  gyarapításához  és  fejlesztéséhez  tartozott  és  ez  által 
a  cári  hatalmat  is  fentartotta  és  emelte.  Ennyit  és  nem  többet. 
Amint  Péter  minden  utazása  ellenére  barbár  maradt,  ki  saját- 
kezüleg  szokta  levágni  a  pártütők  fejét,  ugy  barbár  maradt  népe 
is,  noha  sok  intézményének  már  európai  volt  a  neve  és  had- 
seregének európai  volt  ruházata,  fegyelme  és  fegyvere.  De  mivel 
ez  a  változás  idegenek  nélkül  nem  volt  végrehajtható,  sem  fen- 
tartható,  idegenek,  kik  mégis  már  műveltebbek  voltak,  jutottak 
nagy,  döntő  befolyáshoz  a  közigazgatásban  és  a  hadseregben  egy- 
aránt. Az  orosz  ezeket  nem  szerette  és  már  a  XVIII.  század- 
ban nagyon  érezhető  az  ellentét,  gyakran  a  gyűlölködés,  a  fő- 
tisztségeket  elfoglaló  idegenek  —  kivált  németek  —  és  a  ben- 
szülöttek  közt.  Pétervár  volt  «az  ablak  Európa  felé»;  Moszkva 
megmaradt  az  ősi  nemzeti  érzés  és  vallásos  tisztelet  székhelyé- 

nek.  Itt  koronázták  tovább  is  a  cárt,  ki  egyúttal  az  egyháznak  a 
feje;  de  a  tengerparti  uj  főváros  lett  nemcsak  az  Európával  való 
érintkezésnek,  hanem  az  egész  kormányzásnak  is  központja. 

Ha  áttekintjük  a  cárok  sorát  Nagy  Péter  óta,  szembetűnő, 
hogy  szinte  szabályosan  váltakozik  bennök  a  Nyugathoz,  a  hala- 
dáshoz való  hajlás,  az  ősi,  nemzeti  gondolkozás  istápolásával. 
1741-ig  többnyire  «német»  az  uralom.  Erzsébet  cárné  erényei- 
ben és  hibáiban  —  emezek  nagyon  túlnyomók  —  ó-orosz. 
III.  Péter  Nagy  Fridrik  bámulója,  szinte  majma;  neje,  a  felvilá- 
gosodott, szellemes  II.  Katalin,  ki  őt  megölette,  az  orthodox  egy- 
házzal ép  ugy  kacérkodik,  mint  orosz  születésű  gárdatisztjeivel. 
Fia,  I.  Pál,  féket  nem  ismerő  vad  despota,  lamellett  Bonaparte 
imádója;  fia,  I.  Sándor,  ki  atyja  megöletése  utján  jött  a  trónra, 
a  vallásos  miszticizmus  és  a  korszerű  liberalizmus  közt  ingadozik 
és  először  veszi  komolyan  a  közoktatás  ügyét  és  a  jobbágy- 
ság sorsának  javítását.  Öccse  I.  Miklós  —  jól  ösmerték  Magyar- 
országon is  —  a  minden  szabadsággal  s  haladással  ellenkező  ősi 
muszkaszellem  megtestesítője,  az  ő  fia  II.  Sándor  ellenben  a 
nagy  reformok  kezdeményezője  és  részben  végrehajtója  —  a 
«szabadító  cár».  Ugyanezt  az  ellentétet  látjuk  III.  Sándor  közt, 
kinek  I.  Miklós  az  ideálja  és  a  most  megbukott  II.  Miklós  közt, 
ki  vallásos  miszticizmusában,  töprengésében  és  a  liberális  esz- 
méknek hangoztatásában  sokban  emlékeztet  I.  Sándorra. 

Hol  ekkora  a  hatalom,  nagy  a  veszedelem  is.  Nagy  Péter 
ellen  még  tulajdon  fia  is  összeesküvést  szőtt.  Ritka  cár  fejezte 
be  uralmát  békén.  «A  despotizmust  csak  a  tőr  mérsékelte.))  De 
maga  a  cárság,  egyházi  s  világi  mindenhatósága  teljes  fényében 
maradt.  Trónkövetelőkben  nem  volt  hiány,  párthívek  is  min- 
dig akadtak,  de  ugy  mint  nálunk  az  Árpádok  korában,  maga  a 
dinasztia  rendületlenül  állott.  Ha  az  uralkodót  megölték,  még 
azoknak  is  akadt  pártjuk  és  kilátásuk,  kik  ál-Demetriusok  yagy 
Péterek  voltak.  Hisz  egy  kalandos  ember,  ki  magát  III.  Péternek 
vallotta,  ennek  köszönhette,  hogy  egy  ideig  fejedelme  lehetett 
Montenegrónak  —  egy  kozák  pedig,  ki  a  megölt  cárhoz  hason- 
lított, forradalomba  ragadta  a  Volga  és  Ural  mellékének  paraszt- 
jait és  pásztorait  a  ((gyilkos  asszony»  ellen.  (Pugacsev.)  Ki  is 
birta  volna  elképzelni  a  Szent  Oroszországot  cár  nélkül!  Mennél 
nagyobb  a  nyomorúság,  annál  nagyobb  szükség  volt  erre  a  földi 
gondviselésre.  Igaz,  hogy  «az  ég  magas,  a  cár  meg  messze  van». 

Ezt  a  hitet  nem  ronthatta  le  sem  a  cárok  erkölcstelensége, 
ísem  kegyetlensége,  még  kevésbbé  elmebeli  fogyatkozásuk.  Eszme 
volt  az,  nem  ember.  Ennek  ismerte  el  nemcsak  a  paraszt  és  a 
kozák,  hanem  a  művelt,  őt  szolgáló  külföldi  is,  ki  mindenét  neki 
köszönte  —  és  még  többet  várt  tőle.  Egyedül,  minden  lehető 
versenytárs  nélkül  vezeti  és  képviseli  birodalmát.  «Mikor  a  khinai 
határon  az  őrt  álló  kozák  kapitány  találkozik  egy  mongol  törzs- 
fővel, és  ez  azt  kérdezi,  hogy  van  a  cár  és  népe,  a  kozák  igy 
válaszol:  Császárunk  Isten  kegyelméből  jól  van  és  ezért  népe  is.» 

Ezt  a  bálványt  a  XIX.  század  kezdete  óta  két  eszme  támadja 
ínég  egyre  növekedő  erővel  és  hatással.  Az  a  két  eszme,  mely 
Nagy  Péter  óta  egyaránt  közreműködött  a  cárságnak  ily  páratlan 
és  szédítő  magasságra  emelésében:  a  nyugati  műveltség  és  ennék 
közvetlen  hatása  alatt  fejlődő  és  feltörekvő  orosz  nemzeti  szellem, 

A  XVIII.  században  az  uralkodó  mintegy  arcanumot  ma- 
gának, személyes  használatára  tartotta  azt  a  szellemi  és  anyagi 
hatalmat,  melyet  a  nyugati  műveltség  magában  rejtett.  Európá- 
val csak  a  hivatalos  Oroszország  érintkezett.  Csak  azok,  kiket 
a  cár  küldött,  juthattak  a  modern  eszmék  műhelyének  közelébe, 
Háborúit  a  törökkel,  perzsával  vagy  lengyellel,  hanyatló  népek- 
kel viselte.  Csak  a  forradalmi  és  napóleoni  háborúkban  jutott 
el  orosz  sereg  a  Pó,  a  Duna,  a  Rajna  s  végül  a  Szajna  mellé- 
kére. A  tisztek  megismerkedtek  más  életmóddal,  más  gondolko- 
dással, mint  aminő  otthon  divott.  A  szabadelvüség,  alkotmá- 
nyosság, népfelség  jelszavai  reájuk  annál  erősebben  hatottak, 
minél  távolabb  állott  hazájuk  azok  megvalósításától.  Társalgás, 
majd  olvasmány  által  egész  uj  világ  nyilt  meg  e  fogékony  lelkek 
előtt.  Az  első  orosz  jakobinusok  « dekabristák)),  tisztek  voltak, 
kik  az  I.  Sándor  cár  halála  után  a  trónöröklés  miatt  támadt 
néhány  napi  zavart  csapataik  felállítására,  az  alkotmány  kikiál- 
tására használták  fel.  I.  Miklós  hamar  végzett  velők.  Hogy  is 
lehetett  volna  eszméiknek  talaja,  mikor  még  az  alkotmány  első 
követeléséhez  is  trónkövetelő  kellett,  és  a  katonák,  állítólag,  csak 
akkor  éljenezték  a  «constitutiót»,  mikor  azt  magyarázták  nekik, 
hogy  az  Konstantin  nagyhercegnek,  Miklós  testvérbátyjának, 
felesége. 

Miklós  cárra,  ki  káplárésszel  és  erővel  fogott  feladata  meg- 
oldásához, döntő  hatással  volt  ez  az  esemény.  A  dekabristákat 
felakasztották  vagy  Szibériába  küldték,  Oroszországot  pedig  her- 

metikusan  igyekeztek  elzárni  a  nyugati  szabadelvüség  pestisé- 
től. Még  magyar  hadjáratát  is  ez  a  gondolkodása  idézte  elő. 
még  inkább  mint  világuralmi  törekvése.  Hisz  már  1837-ben 
felajánlotta  segítségét  az  osztrák  kormánynak  egy  esetleges  ma- 
gyar forradalom  ellen!  Letiporhatott  lengyelt  és  magyart,  de 
otthon  hiába  kancsukáztatott  és  akasztatott.  Az  orosz  elme  már 
megnyílt  az  uj  ige  előtt.  A  tiltott  könyveknek  ott  volt  legbiztosabb 
piaca.  Mikor  orosz  hadihajók  jutottak  az  akkor  még  dán  Kiel 
kikötőjébe,  egyszerre  megüresedtek  a  könyvesboltok  polcai,  igy 
beszélte  nekem  egy  régi  kiéli  professzor.  Aki  az  értelmiséghez 
akart  számíttatni,  —  kivéve  a  cár  legközelebbi  környezetét  — 
annak  liberálisnak  kellett  lennie,  vagy  legalább  látszania.  Mikor 
aztán  kitört  a  krimi  háború  és  megmutatta  a  cárság  legfőbb  tá- 
maszának, a  katonaságnak  gyöngéit,  a  közigazgatásnak  korhadt- 
ságát  és  romlottságát,  mindenki  bizton  számított  egy  uj  aera*  be- 
következésére. 

Idealizmus  nélkül  nem  élhet  meg  nagy  társadalom,  még  a 
muszka  sem.  A  pánszlávizmus  1812-ben  kezdődik,  ugyanaz  az  év 
tette  Moszkvát  Napóleon  hadának  sírjává.  A  régi  Oroszország 
mely  Európa  leghatalmasabb  seregének,  legnagyobb  vezérének 
ellen  tudott  állani,  teljes  misztikus  nagyságban  éledt  fel.  Könnyű 
volt  az  a  következtetés,  hogy  a  bomló,  aláásott  Európával  szem- 
ben a  hivő,  orthodox  orosz  nemzeté  a  jövő.  Vissza  kell  tehát  térni 
a  régihez,  iajz  egyházhoz,  a  cár  teljhatalmához,  ha  lehet  a  Nagy 
Péter  előtti  állapotokhoz.  Ezt  a  romantikát  pedig  kiegészíti 
az  a  természetes  kívánság,  hogy  az  ifjú  óriás,  az  orosz,  szövet- 
ségben még  elnyomott  szláv  testvéreivel,  induljon  a  világuralom 
biztos  útjára. 

Nemcsak  a  szlavofilok  bíztak  nemzetök  jövőjében,  ha- 
nem a  liberálisok,  a  forradalmárok  is.  Herzen,  midőn  a  forra- 
dalmi eszmék  fejlődését  ismerteti,  megjegyzi,  hogy  a  dekabrista 
Puskin  mindenkép  Byron  hatása  alatt  áll,  de  mig  az  angol 
romantikus  nem  hisz,  nem  remél  semmit  és  a  világfájdaloínnak 
martaléka,  ő  bízott  nemzete  jövőjében  és  remélt.  Ebben  az  egy- 
ben meg  volt  tehát  a  lelki  rokonság:  mindegyik  meg  volt  győ- 
ződve nemzete  nagy  történeti  hivatásáról.  Csakhogy  az  egyik  a 
múltban  kereste  és  nem  talált  más  ideált,  mint  a  harcot  és  hódí- 
tást, a  keresztes  hadjáratot  a  török  és  lengyel  ellen;  a  másnyel- 
vűek és  máshitüek  alávetését)  elnyomását  vagy  oroszosítását.  A 

másik  ellenben  a  jövőbe  nézett  és  Anglia^  Franciaország  vagy 
Németország  mintájára  akarta  boldogítani  hazáját.  Amazok 
szentnek,  megtámadhatlannak  tartották  a  cári  hatalmat;  ezek,  ha 
nem  is  eltörülni,  de  korlátozni  kivánták  volna  a  kancsuka  és  a 
korrupció  sivár  uralmát. 

Közben  Hegel  bölcselkedése  is  hatott  a  maga  abszolút  világ- 
szellemével, mely  nemzeteket  választ  céljai  teljesítésére.  Ebből 
az  elvont  gondolkodásból  ép  ugy  lehetett  a  kormányzat  teljes 
hatalmát  levezetni,  mint  az  egyesnek  teljes  szabadságát  és  rendel- 
kezési jogát.  Az  első  tan  Muszkaországban  Miklós  alatt  nem 
szorult  filozófiai  alapvetésre.  Annál  inkább  kapott  rajta  a  szélső 
radikalizmusnak  az  anarchiáig  fejlődő  iránya,  melynek  Baku- 
nin  Mihály  lett  ihletett,  tevékeny  és  mindenre  kész  apostola.  En- 
nek a  hitnek  már  nem  Pétervár,  nem  is  Moszkva  volt  Mekkája: 
kozmopolita  és  felforgató  volt  az  minden  izében. 

Miklós  cár  kidőlte  szabad  fejlődést  igért.  Az  európaiak  győz- 
tek, a  forradalmárok,  a  nemzetiek,  élükön  Herzennel,  úgymint 
Bakuninék  külföldről  terjesztették  tanaikat,  itthon  pedig  liberális 
szellemben  dolgoztak  a  cár  tanácsosai  a  jobbágyság  felszabadí- 
tásán és  Lengyelország  kibékítésén.  Egyik  sem  sikerült,  a  fel- 
szabadított «lelkek»  nem  dolgoztak,  hanem  —  ittak  és  a 
lengyel,  mihelyt  lazulni  érezte  a  bilincsét,  teljesen  le  akarta  azt 
rázni.  Az  1863-iki  lengyel  forradalom  teljesen  uj  irányba  terelte 
n  muszka  közszellemet.  Moszkva  föléje  kerekedett  Pétervarnak. 
Az  orthodoxia,  a  cári  mindenhatóság,  és  a  szent  háború  hir- 
detői, Katkov  és  Akszakov,  ragadták  magukhoz  a  vezetést.  A 
liberálisok  félénken  visszavonultak;  a  radikálisok  felvették  a 
keztyüt.  A  tanult  rajongó  fiatalság  már  nem  várt  semmit  —  ni- 
hilista lett  —  de  erkölcsi  kötelességének  tartotta  megszabadí- 
tani a  világot  az  elnyomás  e  rettenetes  gépétől,  melynek  kor- 
mányzóját, a  cárt,  tették  felelőssé  mindenért.  Megkezdődött  az 
attentatumok  végtelen  sorozata,  de  minden  mártír  követőre  ta- 
lált. Az  önkényuralom  eszközei  azóta  nem  lehettek  biztonságban. 
Hiába  volt  a  nagy  török  háború,  1877 — 78,  mely  Katkovék  és  a 
pánszlávok  álmát  közel  hozta  a  megvalósításhoz.  Férfiak  és 
nők,  különösen  diákkisasszonyok,  vetekedtek  egymással  a  nagy 
bün  megtorlásában.  II.  Sándort,  ki  végre  alkotmányt  igért,  ül- 
dözték mint  a  vadat  és  végre,  épen  mikor  ki  akarta  hirdetni  az 
alkotmányt,  1881.  márciusában,  el  is  ejtették. 

Nem  csuda  ezért,  ha1  III.  Sándor  r  alatt  Miklós  rendszere 
éledt  fel,  de  még  rémesebb  alakban.  Rémesebb  azért,  mert  már 
nem  számra  csekély  kört  sújtott,  hanem  az  egész  az  előbbi  arány- 
lag szabadabb  korban  nevelkedett  értelmiséget.  Rémesebb  azért 
is,  mert  az  a  hit,  melyre  ujraj  alapítani  akarták  az  egész  állami 
rendet,  már  nem  volt  meg,  és  Pobjedonoszov  orthodoxiájának 
csakl  szemforgató  színlelők  lehettek  követői.  A  cárnak  még 
moszkvai  koronázása  alatt  is  rettegnie  kellett  a  nihilisták  bom- 
bájától. De  a  kémkedés  és  erőszak  minden  eszközével  végre  si- 
került kiirtani  a  nihilistákat;  a  többi  meg  moccanni  is  alig  mert. 
A  szabadelvűek  és  zsidók  ellen  szervezni  kezdték  a  reakciónak 
rablásra  és  gyilkolásra  mindig  kész  huligánjait.  A  pánszlávizmus 
karöltve  haladt  a  hithűséggel  és  cárimádással.  Már  nemcsak  a 
lengyeleket  nyomják  el,  hanem  a  finneket  és  a  liviandi  némete- 
ket is.  Különben  is  meglazult  az  előbb  oly  szoros  viszony  a  po- 
rosz dinasztiához:  Oroszország  az  oroszoké  lett  a  jelszó.  III.  Sán- 
dor ágyban  halhatott  meg,  de  a  legszörnyebb  kísérlet,  minden 
szellemi  fejlődést  megakasztani,  mégis  kudarcot  vallott. 

A  nemesség  csak  nehezen  tűrte  1858-ban  nyert  rendi  jogai 
csorbítását.  A  polgárság  a  béke  idejében  nemcsak  meggazdago- 
dott, hanem  művelődött  is.  Nehezen  tűrte  mindenki  a  buta, 
kapzsi  és  tudatlan  csinovnikok  (tisztviselők)  korlátlan  uralmát. 
A  nagy  városokban  hatalmas  gyárak  keletkeztek,  mert  a  kor- 
mány, hogy  az  országot  az  idegenektől  függetlenítse,  már  nem- 
csak katonai  célokat  szolgáló  gyárak  létesítését  mozdította  elő. 
A  proletárok  közt  uralkodó  lett  Marx  tana.  A  parasztot  pedig, 
ki  nagyjában  nyomorult  szegény  maradt,  szabadságában  is, 
könnyű  volt  a  földosztás  tanának  megnyerni.  Annál  könnyebb, 
mert  hisz  az  ősi  földközösség,  a  mir,  még  nem  volt  eltörölve. 

A  gyönge  II.  Miklós  eleinte  ingadozott,  majd  —  ugy  látszik 
jobb  érzése  ellenére  —  szintén  Pobjedonoszovnak  hatalma  és  a 
pánszlávok  befolyása  alá  került.  A  finnek  leigázása  folytatódott; 
a  pogromoknak  nem  volt  sem  hossza,  sem  vége.  A  hármas  szö- 
vetség megakadályozván  a  terjeszkedést  Európában;  Ázsiában^ 
különösen  Khina  felé  foglalt  állást  a  birodalom.  Mialatt  a  cár 
a  hágai  nemzetközi  békekérdéseket  szervezte,  seregei  ellenállás 
nélkül  szállották  meg  Mandzsúriát.  Ha  Japánt  sikerül  legyőznie, 
tán  fennállhat  és  megerősödik  az  elnyomás  rendszere;  a  kelet- 
ázsiai kudarc  forradalomhoz  vezetett.   Az  elsőhöz,   mely  nem 

trónkövetelőtől  indult  ki,  hanem  amely  a  közelégedetlenségnek 
e  reform  szükségének  volt  természetes  folyománya. 

Ezt  a  forradalmat  a  proletariátus  zászlóaljai  indítják  meg 
és  vezetik  győzelemre.  A  cár  megteszi  a  döntő  lépést.  Alkotmányt 
ad,  népképviseletet  enged;  a  dumát.  Tanácskozó  és  eredetében 
törvényhozó  testület,  melynek  hatásköréhez  tartozik  a  budget 
megszavazása  és  ezen  az  alapon  az  egész  állami  életnek  és  külö- 
nösen a  kormányzásnak  ellenőrzése.  (1906.  okt.  30.)  A  mun- 
kások elszánt,  véres  küzdelme  hozta  ezt  az  eredményt.  Egész 
Oroszország  értelmisége  bámulta  őket,  tapsolt  nekik,  de  a  győze- 
lemnek nem  ők  szakították  gyümölcsét. 

Oroszország  fellélekzett.  Az  az  ólomsúly,  mellyel  a  cárság 
századok  óta  reánehezedett,  mintha  megingott  volna.  Bármi 
volt  és  lett  is  a  birodalmi  dumának,  melyben  Szibéria  s  a  Kau- 
kázus, valamint  Lengyelország  is,  valódi  hatalma,  történeti  szem- 
pontból roppant  haladást  képviselt.  Az  eddig  titokban  őrzött, 
mert  elnyomott  meggyőződések  megnyilvánulhattak;  az  orosz 
nemzeti  szellem  szabadabban  léphetett  elő,  mint  valahai  a  múlt- 
ban. Egyszerre  kitűnt,  minő  nagy  utat  tett  meg  a  « földalatti)) 
Oroszország  egy  század  óta.  Körülbelül  azt  az  utat,  melyen  Fran- 
ciaország a  Lajosok  alatt  eljutott  a  forradalomig.  A  vezető  is 
egy  volt:  az  irodalom.  Bárminő  nagy  köztük  a  különbség,  abban 
Turgenyev,  Dosztojevszky  és  Tolsztoj  megfelelnek  Voltaire, 
Rousseau  és  Diderotnak.  Messze  nemzetén  túl  terjedő  jelentősé- 
gét mindegyik  háromság  annak  köszönhette,  hogy  megtaní- 
totta irni  —  a  cenzúra.  Különös,  ha  dicsérem  ezt  az  institúciót, 
pedig  valóban  megérdemli.  Igaz,  hogy  ártatlan  benne,  nem  tud- 
ván, mit  cselekszik.  Az  irók  nemcsak  oktatni  akartak  és  élvezetet 
nyújtani,  hanem  hatni  is.  Hogy  ezt  tehessék,  meg  kellett  értetni 
mindent,  pedig  nem  volt  szabad  mindent  megmondani.  A  cenzúra 
kényszerítette  reájuk  azt  a  félhomályt,  mely  minden  közönséges- 
től és  durvától  távol  tartva  őket,  annyira  csiszolttá,  finommá 
avatta  stílusukat. 

Az  irók  mellett  érvényre  jutott  a  nagyobb  tanultság  is. 
Nagy  állam,  mely  európainak  akar  látszani,  mégsem  támasz- 
kodhatik  tisztán  katonákra  és  hivatalnokokra.  II.  Sándornak 
liberális  évei  alatt  javultak  az  iskolák  és  egyetemek,  számos  deák 
látogatta  a  külföldi  főiskolákat  is  és  itthon  érvényesíthette  ott 
szerzett  kincsét.  Az  orosz  arisztokrácia  már  II.  Katalin  óta  kapott 

az  idegen,  különösen  a  francia  műveltségen.  Most  igazi  értel- 
miség alakult,  mely  a  maga  szemével  kezdett  látni  és  Ítélni:  ügy- 
védek, orvosok,  tanárok,  mérnökök,  irók.  Ezt  az  intelligenciát, 
melyben  melegágyát  látták  a  nihilizmusnak,  már  II.  Sándor 
korában  is  megsokalták.  Gróf  Tolsztoj  közoktatási  miniszter  ugy 
akart  ezen  segíteni,  hogy  az  egyetemeken  megszorította  a 
humánus  tanulmányokat  —  ezek  szabadságra,  gondolkozásra 
tanítják  az  embert  —  és  inkább  az  ártatlanabbnak  látszó  exakt 
természettudományokat  pártolta.  De  mivel  ezek  művelésével 
meg  együtt  járt  a  technikai  vívmányok  kihasználása,  a  forgalom 
növekedése,  gyárak,  műhelyek  alapítása,  a  szerencsétlen  kor- 
mány ezzel  sem  tudott  boldogulni.  Egy  orosz  kollegámmal  — 
később  Szibériába  került  —  beszéltem  1892-ben  az  ottani  egye- 
temek állapotáról.  Elmondta,  hogy  államtudományokban,  jog- 
ban, történetben,  sőt  classika  philologiában  is,  mennyi  ^<a  ve- 
szélyes tan».  De  e  szakok  mégis  jobban  vannak  képviselve,  mint 
a  természettudományok.  Ennek  oka  pedig  az,  hogy  az  állami 
pálinkamonopólium  vezető  állásai  —  az  állami  jövedelemnek 
fele  e  monopóliumból  kerül  ki  —  sokkal  magasabb  fizetésben 
részesülnek,  mint  az  egyetemi  professzorok.  Ezért  sok  derék 
mathematikus,  már  a  megszorítások  miatt  is,  inkább  ezeket  az 
állásokat  foglalja  el  és  a  tanszékeket  néha  értéktelenebb  elemek- 
kel kell  betölteni.  Sokkal  egyszerűbb  lett  volna  egyáltalában  be- 
tiltani az  irást-olvasást;  minden  baj  ebből  származik. 

Kereskedelmi  szellem  sohasem  hiányzott  a  muszkából. 
Ezért  modta  Nagy  Péter,  hogy  országában  nem  kell  zsidó.  A 
«kupec»  orosz  szó.  A  forgalom  növekedése,  a  behozatal  és  ki- 
vitel emelkedése  gazdagította  a  kereskedő  osztályt.  A  jómóddal 
megjött  nemcsak  a  műveltségre,  hanem  a  nagyobb  önállásra 
vágyakozás  is.  A  policia  a  maga  szűk  látókörével,  tág  lelkiis- 
meretével és  folytonos  zsarolásával  épen  e  körök  előtt  vált  tán 
leginkább  gyűlöletessé. 

Nagy  ipart  meg  az  állam  szüksége  teremtett.  A  Miklós  cár 
által  behozott  védővám  nagy  nemzetgazdasági,  különösen  cukor- 
gyárak alapítását  is  lehetővé  tette.  Egyéb  iparcikkekben  nagy 
volt  ugyan  még  a  behozatal,  de  azért  a  fővárosokban  fejlődött 
már  műipar  is,  a  házi  ipar  pedig  felvirágzott.  (Tula.)  Volt  tehát 
már  jelentékeny  számú,  műveltségre,  szabadságra  törekvő  iparos 
osztály  is. 

A  gyárak,  állami  és  magánműhelyek  munkást  követeltek. 
Addig  csak  a  mezei  proletariátust  ismerte  Muszkaország,  most 
jelentőssé  válik  a  városi  munkás  is.  Pétervárnak  1892-ben 
1,055.000-re  ment  a  lakossága  (külvárosaival  együtt),  1900-ban 
1,439.000-re  emelkedett,  1912-ben  2,067.000  volt,  tehát  csaknem 
megkétszeresedett.  Moszkvánál  a  megfélelő  számok:  1893: 
862.000;  1902:  1,170.000;  1912:  1,617.000.  Tehát  itt  is  majdnem 
ugyanazon  arányú  a  szaporodás.  Bár  csekélyebb  arányban,  de 
hatalmasan  emelkedett  Varsó,  Odessza,  Kiev,  Kharkov  is;  Lodz 
pedig,  a  lengyel  gyárváros,  igen  csekély  kezdetekből  félmilliós 
emporiummá  emelkedett.  Itt  a  munkás  az  óriás  többség,  de  a 
többi  nagy  városban  is  világos,  hogy  a  szaporodás  legnagyobb 
százaléka  a  munkásproletariátusra  jut.  Mivel  pedig  ezt  sújtja  az 
elnyomás,  mert  fel  van  annyira  világosítva,  hogy  érezze,  mivel 
a  városban  legjobban  terjedhet  a  titkos  izgatás,  mivel  végre  az 
ellenállás  szelleme  mindig  arányban  áll  az  elnyomás  erejével:  ez 
a  proletariátus  nemcsak  szocialista,  hanem  a  tannak  a  legszélső, 
a  fegyveres  ellenállást  követelő,  minden  kormány  ellen  minden 
eszközt  megengedő  irányához  csatlakozik. 

A  parasztság  sem  zárkózik  el  teljesen  a  szocializmustól, 
hisz  a  nihilisták  azt  is  mindig  igyekeztek  megnyerni  terveiknek. 
Kőztük  azonban  inkább  a  földosztó  kommunizmus  talál  hiveket, 
mely  ősi  hajlandóságuknak  megfelel,  mint  bárminő  társadalom- 
tudományi elmélet. 

Mivel  főként  a  paraszt  adja  a  katonát:  a  szárazföldi  sereg 
inkább  konzervativ  elem,  bár  a  tisztekben,  már  csak  a  sok 
nemtelen  protekció  és  a  sikkasztások  miatt  sok  az  idealista  és 
forradalmár.  Viszont  a  tengerészet  általában  forradalmi.  Emlé- 
kezzünk csak  a  «Potemkin»  hadihajóra,  melynek  legénysége 
hajóstól,  mindenestől  Romániába  menekült  a  hadi  fegyelem  és 
büntetés  elől.  Ez  az  eset  csak  a  legismeretesebb  számos  hasonló 
között.  Általános  történeti  tapasztalás  különben,  hogy  a  hajóhad, 
már  csak  világlátottsága  és  nagyobb  értelmisége  miatt  is,  inkább 
hajlik  újításokra,  mint  a  szárazföldi  erő. 

Megmozdult  tehát  a  föld  alatt  minden.  Csak  a  cárság  nem 
ingott  meg  és  sértetlen  két  karja,  a  csin,  a  hivatalnoksereg  és  az 
egyház  a  maga  számtalan  szerzetesével  és  pópájával.  Ez  a  két 
intézmény  az,  melyet  Howard  P.  Kennard  épen  1907-ben  meg- 
jelent  könyvében   méregnek   nevez    Oroszország    részére.  Az 

egyik  az  erőszak  és  erkölcstelenség,  a  másik  a  tudatlanság,  ba- 
bona és  tétlenség  mérgét  tölti  a  népesség  millióinak  kelyhébe. 
Mozdulatlan  maradt  továbbá  a  parasztság  nagy  tömege,  melynek 
két  főjellemvonása  a  tudatlanság  és  szomorúság. 

Ezeknek  ia#  erőknek  kellett  a  dumában  megjelenniök  és 
megütközniök.  Megütközniök  azért,  mert,  ha  a  cár  tán  jóhiszemű- 
leg  adott  is  alkotmányt,  két  mérges  karja  és  az  azokhoz  fűződő 
roppant  érdekszövetkezet  mindent  megtett,  hogy  az  alkotmány, 
az  ellenőrzés,  legföllebb  szinleges  maradjon  és  a  « Szent  Orosz- 
ország)) orthodox  egyháza  és  a  mindenható  bürokrácia  által 
lenyűgözve,  tovább  is  prédája  maradjon  minden  visszaélésnek. 

Az  az  elkeseredés,  melyet  a  proletárok  ezreinek  lemészár- 
lása felidézett,  az  a  hazafias  bánat,  melyet  a  japáni  háború  ku- 
darca okozott,  végre  az  az  erkölcsi  felháborodás,  melyet  a 
szörnyű  hipokrizis  és  a  vele  karöltve  járó  romlottság  keltelt, 
oda  vezettek,  hogy  az  első  birodalmi  dumában  a  szélső  és  forra- 
dalmi pártok  jutottak  többségre.  Elég  erős  volt  a  reakcionárius 
jobboldal  is,  mely  «az  orosz  emberek  egyesületében))  fegyveres 
és  mindenre  kész  csatlósokat  talált  a  munkások  forradalmának 
hasonló  eszközökkel  való  ellensúlyozására.  Gyöngék  ellenben  a 
középső  pártok:  az  októbristák,  kik,  mint  nevök  is  mutatja,  az 
alkotmányt  akarták  fentartani,  és  a  kadétek  (konstitucionális 
demokraták  rövidített  neve),  kik  azt  szabadelvű  és  parlamentáris 
módon  tovább  akarták  volna  fejleszteni.  E  végletekkel  kor- 
mányozni lehetetlen  volt.  Az  első  dumát  már  összeülése  évében 
feloszlatták.  A  másodikban,  melynek  előkészítésére  a  kormány 
a  különben  is  nagyon  bonyodalmas,  osztályok  szerint  való  vá- 
lasztási jogot  meghamisította  és  közigazgatási  intézkedésekkel  a 
választók  nagy  részét  elzárta  a  szavazástól  —  igy  a  vasutasokat, 
körülbelül  100.000-et  és  a  pétervári  munkásság  nagy  részét  — 
még  mindig  igen  erős  a  radikális,  munkás  ellenzék,  de  a  kadétok 
és  mérsékeltek  száma  is  megnőtt,  csak  a  monarchistáké  csekély, 
Minthogy  Sztolypin  miniszterelnök  kijelentette,  hogy  a  kor- 
mány az  alkotmány  alapján  áll,  elismeri  a  duma  kezdeménye- 
zési jogát  és  kész  a  parasztok  sorsán  javítani,  a  tanácskozások 
meg  is  kezdődtek.  Állandó  többség  azonban  nem  volt  —  a  leg- 
fontosabb kérdésekben  a  lengyelek  és  a  mohamedánok  döntöt- 
tek. Megszavazták  a  kölcsönt  az  éhínség  enyhítésére  és  elvben 
elhatározták,  hogy  a  parasztbirtok  magántulajdon  legyen  és  ne 
közös  föld. 

De  mikor  a  gyűlés  komolyan  hozzáfogott  a  számadások  áfy 
nézéséhez,  mikor  e  célra  és  a  budget  előkészítésére  szakértőket 
akart  meghallgatni  és  érintkezésbe  lépett  a  helyhatósági  gyűlések- 
kel (zemsztvókkal),  a  kormány  kijelentette,  hogy  túllépett 
hatáskörén.  Mikor  aztán  a  kormány  követelte  16  felségsértéssel 
vádolt  szocialista  követnek  gyors  kiadását,  a  gyűlés  pedig  egy 
bizottság  elé  utasította  az  ügyet,  alig  három  hónapnyi  ülésezése 
után  feloszlatták  ezt  a  dumát  is.  (1907.  jun.  16.)  Egyúttal  meg- 
változtatták a  választási  törvényt  is,  főleg  azzal  a  kimondott 
célzattal,  hogy  a  duma  orosz  legyen  és  nem-oroszok  ne  dönt- 
hessenek orosz  kérdésben. 

Az  eredmény  meg  is  felelt  lai  kormány  várakozásának.  Most 
már  a  jobbpárt  a  legerősebb,  kivüle  csak  az  októbristák  számosak, 
ugy,  hogy  ha  a  baloldal  velők  tart,  övék  a  többség.  Sztolypin  már 
kimondhatta,  hogy  Oroszországot  a  cárság  alkotta  meg  és  tartja 
fenn,  és  hogy  az  orosz  gyökérbe  nem  lehet  külföldi  galyat  oltani. 
Ez  a  duma  munkaképesnek  bizonyult,  noha  még  mindig  nem 
engedelmes  eszköze  a  kormánynak. 

Talán  nem  tévedünk,  ha  a  birodalmi  gyűlésnek,  mely  mégis 
csak  kifejezője  volt  a  közakaratnak,  ezt  a  jobbra  kanyarodását 
nem  tulajdonítjuk  csupán  a  kormány  választási  rendszabályai- 
nak és  a  szocialisták  ellen  kifejtett  terrornak.  Lehetett  valami 
része  e  változásban  a  forradalmárok  túlzásainak,  de  igazi  okát 
csakis  a  külső  helyzet  gyökeres  átalakulásában  kell  keresnünk. 
A  forradalom  csak  a  japáni  háború  és  Kelet-Ázsiában  szenvedett 
vereség  hatása  alatt  válhatott  1905-ben  általánossá.  A  legnyugod- 
tabb, legkonzervatívabb  elméknek  is  be  kellett  látniok,  hogy  a 
birodalom,  ha  hatalmát  fenn  akarja  tartani,  alapos  rekonstruk- 
ciókra szorul.  A  nacionalisták,  pánszlávok  ebben  az  egyben 
egyetértettek  a  szocialistákkal.  Most  azonban  Oroszország  diplo- 
máciai helyzete  rendkívül  erősödik.  1907-ben  létrejő  a  meg- 
egyezés az  addigi  örökös  ellenséggel,  Angliával,  mely  Japánt  is 
rázudította  volt  a  birodalomra.  Pontosan  megállapították  a  két 
világhatalom  érdekszféráját  Ázsiában.  1908  júniusában  pedig 
VII.  Edvárd  angol  király  eljő  Révaiba,  hol  a  cár  fényesen  fo- 
gadja. A  két  uralkodó  toasztjában  a  legbensőbb  barátságos  vi- 
szonyt hangsúlyozza  országaik  javára  és  a  világbéke  fentartására. 
Eddig  csak  Franciaországgal  állott  fenn  szövetség,  most  Anglia 
is  tagja  lesz  az  ententenak! 

Ennek  pedig  kettős  a  következése.  A  külső  politikának  az, 
hogy  az  orosz  politikának  százados  céljai,  melyek  elérésének 
eddig  főkép  Anglia  állotta  útját,  egyszerre  megvalósíthatónak 
látszanak.  Törökország  földarabolása,  a  tengerszorosok  meg- 
nyitása, sőt  Konstantinápoly  megszerzése  is,  már  a  közel  jövő- 
ben lehetőknek  látszottak.  Nem  csuda  tehát,  ha  a  régi  moszkvai 
párt,  melyből  az  októbristák  és  kadetok  kerültek  ki,  ha  az  egész 
nem  forradalmi  értelmiség  rajong  a  szövetségért  és  nem  akarja 
gátolni  az  uralkodót,  ki  ily  nagy  eredményt  ért  el.  Annál  erősebb 
ez  az  áramlat,  mert  az  összes  szláv  népek  egyesítése  orosz  pa- 
rancs alatt,  most  már,  ennyi  és  ekkora  segítséggel,  épen  nem 
tűnik  fel  álomképnek.  Mozog  is  a  pánszlávizmus.  Nem  látszik  vé- 
letlennek, hogy  közvetlen  a  revali  találkozás  előtt  tartották 
meg  a  pánszláv  kongresszust  Pétervárott.  Ezen  pedig  a  csehek 
szónokoltak  leghangosabban  és  legszenvedélyesebben.  Ha  pedig 
Oroszország  a  szlávság  élére  áll:  orosznak  kell  lennie.  Megkez- 
dődhetik tehát  Finnország  oroszosítása,  alkotmányának  elkob- 
zása, a  végletekig  mehet  mindannak  üldözése,  mi  a  lengyel 
szellemből  megmaradt  a  Visztula  kormányzóságban.  Kifelé 
pedig  iaz  uj  szövetséges  csakhamar  mutatja  hatását  az  1908 — 9. 
török-szerb-osztrák-magyar  bonyodalomban.  Anglia  szinte  el  - 
lenségesebb  a  monarchiával  szemben  az  orosznál  is.  Háborúra 
azonban  nem  kerül  a  dolog,  mert  Franciaország  épen  nincs 
készen  és  az  ententenak  engednie  kell. 

Külügyi  kérdésekben  tehát  jobb-  és  baloldal,  reakcionáriu- 
sok  s  szabadelvűek  egyaránt  támogatják  a  kormányt.  Nemcsak 
támogatják,  még  unszolják  is.  1908 — 9-ben  az  egész  orosz  sajtó 
gyöngének  és  túlságos  engedékenynek  Ítélte  Izvolszky  eljárását. 

Belügyi  tekintetben  szintén  oly  kedvező  a  cárnak  és  kor- 
mányának helyzete.  Mióta  a  legszabadelvübb  országokkal  áll 
szövetségben  —  1909-ben  a  Racconigiban  történt  találkozás  Itá- 
liával is  meghozta  az  egyetértést  —  a  forradalmi  párt  onnét 
sem  számíthatott  többé  sem  erkölcsi,  sem  anyagi  támogatásra. 
Ép  oly  kevéssé  számíthattak  erre  a  létökben  megtámadott  finnek. 
Még  az  annyi  ideig  ápolt  szimpátiák  Lengyelország  iránt  is 
elhamvadtak.  A  nacionalizmus  nemcsak  Oroszországban  bizo- 
nyult erősebbnek  minden  más  eszménél  és  érzelemnél. 

Ha  tehát  a  fejlődést  nézzük  T.  Miklós  ideje  óla,  azt  látjuk, 
hogy  az  angol  szövetség  hatása  alatt  a  régi  orthodox  cári  párt 

rendkívül  megerősödött.  Megerősödött  pedig  főkép  az  által,  hogy 
a  liberálisok  teljes  erejöket  a  hagyományos  nemzeti  eszmékért 
vetik  latba,  elősegítenek  minden  elnyomást,  vagy  legalább  el- 
nézik azt,  csakhogy  a  cárság  régi  hatalmi  törekvéseit  megvalósít- 
hassák. 

Maradt  tehát  komoly  ellenségnek  az  internacionális  ér- 
zelmű forradalmi  munkásság,  meg  az  állítólag  azt  serkentő  és 
nevelő  zsidó.  E  két  elem  ellen  van  mozgósítva  az  egész  állami 
hatalom.  Már  1907  decemberben  elitélik,  fegyházba,  Szibériába 
küldik  a  második  duma  harminc  volt  szocialista  képviselőjét. 
1908-ban  elitélik  az  első  duma  tizenhét  tagját.  1909-ben  kitűnt, 
hogy  a  forradalmárok  terrorisztikus  szervezetének  feje,  Azev, 
titkos  ügynöke  a  rendőrségnek,  ki  társait  felizgatja,  aztán  fel- 
adja. Ezt  az  ügyet  felkapta  az  ellenzék  és  megtámadta  a  kor- 
mányt. Erre  50  jobboldali  képviselő  követelte  Miljukov  képviselő- 
nek, a  kadétok  vezérének,  bíróság  elé  állítását,  mert  ő  is  tagja 
a  forradalmi  szervezetnek.  A  kadétok  másik  vezérét,  Henen- 
steint,  megölték;  gyilkosa  4000  rubelt  kapott  az  orosz  férfiak 
szövetségétől,  melyet  a  cár  pénzzel  is  segélyezett.  Mikor  Milju- 
kov interpellált  a  számos  kivégzés  ellen,  rögtönitélés  utján  és 
orvoslást  követelt,  Gucskov,  az  októbristák  vezére,  ennek  ellent- 
mondott, mert  ismeretes  a  kadétpártnak  a  terroristák  iránti  von- 
zalma. Összesen  ebben  az  évben  1449  halálitéletet  hoztak  (kato- 
nákat nem  számítva);  1910-ben  már  csak  450-et.  Az  egész  idő 
alatt  folyt  a  harc  a  deákok  ellen  is.  Csak  a  kievi  egyetemből 
egyszerre  800-at  zártak  ki.  A  rendőrség  eljárása  miatt  1910  ele- 
jén Pétervárott  2500  diák  sztrájkol;  körülbelül  400-at  kicsapnak. 
Varsóban  200,  Moszkvában  135  deák  jut  fogságba;  az  utóbbi 
helyen  33  tanár  lemond.  1912-ben  az  örmény  forradalmárokkal 
végeznek,  százával  lövik  le  iái  munkásokat  a  Lena  folyó  melletti 
aranymezőknél  és  mikor  Pétervárott  emiatt  tüntetnek,  százával 
fogják  el  a  deákokat.  Méltán  mondhatta  a  kadétok  választási 
nyilatkozata,  hogy  az  októberi  alkotmány  papíron  maradt,  való- 
sággal mindenütt  ostromállapot  uralkodik  és  a  mostani  duma 
elvesztette  tekintélyét  és  a  nép  bizalmát.  Az  1912  őszén  lefolyt 
választás  azonban  még  mindig  erősödését  mutatja  a  jobboldal- 
nak és  a  vele  együtt  járó  és  szavazó  nacionalistáknak.  A  közbenső 
októbrista  párt  nagyon  megfogyott,  de  a  többi  is  vesztett.  A 
duma  elnöke  Rodzianko  lett,  ki  megjelent  az  április  7-ikén  tar- 

tolt  pánszláv  ülésen  és  hevesen  tapsolt  az  Ausztria-Magyarország 
ellen  a  görög-keletiek  állítólagos  elnyomása  miatt  elhangzó  izgató 
beszédeknek.  Ebben  az  évben  van  a  hires  kievi  rituális  gyilkos- 
sági per.  A  kormány  a  sajtóra  parancsolt,  hogy  csak  a  gyilkos- 
ság mellett  írjanak  és  midőn  a  per  mégis  a  vádlott  felmentésé- 
vel végződött,  vád  alá  helyezett  több  mint  száz  ügyvédet,  mert 
illetéktelenül  beavatkoztak  a  perbe!  Igaz,  hogy  a  dumának  nem 
kevesebb  mint  49  pap  volt  tagja.  Meg  is  szavaztak  mindent,  mit 
a  kormány  a  hadsereg  és  flotta  részére  kért. 

Az  egyik  ellenséggel,  a  forradalommal  tehát  elbántak.  Sok 
ezerre  kell  tennünk  azok  számát,  kiket  nem  tettek,  hanem  véle- 
mények miatt  nyíltan  elfogtak  vagy  Szibériába  küldtek.  Mint 
nálunk  a  Martinovics-per  után,  a  forradalom  elnyomásának  örve 
alatt  minden  szabad  eszmét  igyekeztek  elfojtani.  Hogy  ebben 
sikert  értek  el  az  ostromállapot,  vagyis  a  katonai  diktatúra  által, 
azt  világossá  teszi  a  duma  átalakulása  forradalmiból,  majd  sza- 
badelvűből a  cárság,  orthodoxia  s  nacionalizmus  bástyájává.  Még 
1913-ban  20  októbrista  is  kilépett  a  pártból,  hogy  egészen  a 
kormányhoz  csatlakozzék.  Annál  nagyobb  azok  dicsősége,  kik 
ily  szörnyű  viszonyok  közt  fentartották  nem  is  a  szabadság,  ha- 
nem az  emberiség  zászlaját  s  készek  voltak  szenvedni  elveikért, 
mint  ahogy  előttük  annyiam  szenvedtek  értök.  Mégis,  ha  hozzá- 
vesszük még  azt,  mi  pogromok  és  szocialista  irtások  dolgában 
a  háború  alig  ellenőrizhető  szakában,  1914-től  1917-ig  történt, 
el  kell  ismernünk,  hogy  a  fehér  terrorizmus  eredménnyel  szál- 
lott szembe  a  vörössel.  Eredménnyel  azért,  mert  a  szabadelvű 
közép,  mely  csakis  a  proletariátus  véráldozatának  köszönte,  hogy 
némi  politikai  jelentőségre  jutott,  a  nemzeti  sovinizmus  zász- 
lója alatt  csaknem  teljesen  behódolt  az  addig  oly  gyűlölt  kor- 
mánynak. 

Maradt  a  másik  ellenség.  Oroszország  európaivá  vedlésé- 
ben  minden  nyugati  nemzet  között  a  németnek  volt  a  legnagyobb 
része.  Liviandi,  esztiandi  és  bevándorlott  német  hadvezéreknek 
és  államférfiaknak  nagy  részük  volt  a  birodalomnak  nagyhata- 
lommá emelkedésében.  Münnich,  Ostermann,  Benckendorf,  Tot- 
leben,  hogy  csak  a  legnevezetesebbeket  említsük,  halhatatlanná 
tették  a  nevöket.  A  német  pontosság  és  szigorúság  igen  alkalmas 
volt  az  orosz  indolencia  és  puhaság  vezetésére.  Ebből  követke- 
zett, hogy  a  cárok  német  szolgáikban  biztak  leginkább;  jobban, 

mint  az  orosz  születésüekben.  Mikor  Miklós  cár  Jermolov  tábor- 
nokot, kit  nagyon  szeretett,  megkérdezte:  mit  tehetne  még  érte? 
az  öreg  ur  azt  felelte:  tégy  meg  németnek.  De  nemcsak  az  állami 
szolgálatban  voltak  nélkülözhetetlenek,  a,zok  voltak  az  iparban, 
a  kereskedésben  is.  A  legtöbb  gyárban  ők  a  művezetők;  a  vas- 
utaknál a  főnökök;  az  orosz  inkább  a  közönséges  munkát  végezi. 
Nagyobb  takarékosságuk  miatt  jobban  is  megszedik  magukat. 
Mindez  gyűlöletet,  irigységet  keltett  ellenök,  mely  érzelmeket 
épen  nem  szeretetreméltó  modoruk  csak  fokozta.  Különben, 
mely  nép  szerette  volna  valaha  idegen  iskolamesterét?  Az  igaz 
oroszok  egyesülete  bennök  látta  az  idegent,  azért  gyűlölte  őket; 
a  szabadelvű  pártok  és  a  forradalmárok  meg  azért,  mert  a  cári 
önkény  kész  és  a  többinél  értékesebb  eszközei. 

Az  otthoni  németeket  tehát  nem  szerette  a  jobbpárt  sem, 
de  azért  a  német  birodalommal  és  különösen  Poroszországgal, 
melyet  a  konzervativ  elvek  előharcosának  tartott,  meg  akarta 
őrizni  a  hagyományos  jó  viszonyt.  Épen  ezen  okból  tiltakozott 
a  szövetség  ellen  Angliával,  a  hagyományos,  örökös  ellenséggel. 
'  Ez  a  tiltakozás  igen  erős  volt  a  revali  találkozás  előtt,  de  később 
sem  szűnt  meg. 

Viszont  a  szabadelvűek  és  forradalmárok  ugyanazon  okok- 
ból ellenségei  voltafc  Németországnak.  Elhitették  velők  —  való- 
színűleg francia  és  angol  cselszövés  volt,  —  hogy  a  német  császár 
iefolyása  a  cárra  akadályozza  meg  az  alkotmány  életbelépte- 
tését és  a  haladást.  Miljukov  1911  március  15-én  a  dumában 
keményen  megtámadja  Szaszonov  politikáját,  mely  ápolja  a  Né- 
metországgal való  jó  viszonyt.  A  német  politika  a  távoli  keletre 
irányítja  Oroszországot,  hol  Khinában  Japánt,  Indiában  Ang- 
liát találná  magával  szemben.  Viszont  el  akarja  vonni  a  közeli 
kelettől,  hová  régi  hagyományai  s  legnagyobb  érdekei  utalják. 
Ez  a  politika  bizalmatlanná  teszi  szövetségesüket  Franciaorszá- 
got és  Angliát  és  a  birodalmat  olyan  helyzetbe  sodorja,  minő 
a  Japánnal  való  háború  előtt  volt.  A  külügyminiszter  a  beszéd 
alatt  kiment  a  teremből,  de  hatásán  nem  változtathatott.  Már 
május  6-ikán  törvényt  hoz  a  duma  a  nyugati  tartományokba 
való  telepítésről.  Eleinte  a  lengyeleket  is  ki  akarták  onnét  zárni, 
most  már  azokat  beengedik,  hogy  a  németek  ellen  megnyerhes- 
sék őket,  de  a  németeket  kizárják  onnét,  majd  a  délen  való  tele- 
pedésből  is.  Már  előbb  törvényt  hoztak  a  német  telepesek  el- 

távolítására  Podoliából,  Volhyniából  és  Kievből.  Szabadelvűéit, 
nacionalisták  és  a  jobbpárt  mindezekben  egyetértettek  Stolypin 
kormányával. 

A  diplomáciai  viszony  Németországgal,  mely  1909  elején 
kiélesedett,  azóta  megjavult.  Szerződések  jöttek  létre  a  keleti 
tengeri  hajózást,  Perzsiát  és  a  bagdadi  vasutat  illetőleg.  A  német 
császár  ellátogatott  Pétervárra,  a  cár  Berlinbe.  A  cár  egyenesen 
tudatta  a  francia  kormánnyal,  hogy  a  marokkói  kérdésben 
(1911)  nem  számíthat  fegyveres  támogatására.  Ezt  a  jó  egyetér- 
tést még  a  balkáni  háború  sem  zavarja  meg.  A  cár  1913  június 
17-ikén  megköszönte  külügyminiszterének,  hogy  oly  jó  sikerrel 
ápolta  a  jó  viszonyt  a  német  és  angol  udvarral. 

Igaz,  hogy  közben  egyre  gyorsított  lépésben  folyik  a  fegy- 
verkezés, a  sereg  növelése,  a  flotta  kiépítése.  A  dúlna  meg- 
szavaz mindent.  Oroszország  a  balkáni  háború  kimenetele  által 
kiterjeszti  befolyását,  végkép  meggyöngíti  Törökországot  és 
Mongólia  megszerzése  által  megnyitja  magának  az  utat  Khina 
belsejébe. 

Ilyen  viszonyok  közt  tört  ki  a  háború.  A  hivatalos  Orosz- 
országnak, magának  a  cárnak  is,  nagy  ellenállás  után,  el  kellett 
fogadni  jaj  nemzeti  és  szabadelvű  pártok  irányítását.  El  kellett 
fogadni,  pedig  előre  lehetett  látni,  hogy  ez  a  háború  még  a  japá- 
ninál  nagyobb  válsághoz  és  igy  az  eddiginél  is  erősebb  forra- 
dalmi mozgalmakhoz  vezet.  A  háborút  előbb  ugy  szólva  mint 
zsoldos  viszi  Oroszország  —  hisz  francia  pénzen  élt  s  fegyver- 
kezett 20  év  óta.  Eleinte  nem  is  ígértek  neki  többet  az  egész 
Lengyelországnál,  mi  valóban  Danaos-ajándékszámba  mehet 
Csak  első  nagy  veresége  után  1915  tavaszán,  helyezi  neki  ki- 
látásba Anglia  Konstantinápolyt  és  a  tengerszorosok  megszer- 
zését és  ezzel  válik  háborúja  igazán  nemzetivé. 

A  háború  alatt  az  előbbinél  még  elnyomóbb,  zsarnoki  a  kor- 
mány. A  duma  ellenáll;  szabadulni  kell  hát  tőle.  Ez  csak  béké- 
től remélhető.  így  hajlik  a  cár  és  a  jobbpárt  a  német  békére, 
melyhez  még  az  egyház  áldása  sem  hiányzik.  így  válik  teljessé 
az  érdekközösség  a  duma  és  az  entente  között.  Sztolypinnak 
erős  kormánya  igyekezett  tenni  is  valamit  az  igazi  oroszért,  a 
parasztért.  Megengedte  a  magántulajdont  és  a  parasztbirtok  né- 
hány éven  át  növekedett  is.  Behozta  az  általános  iskolázást  és 
e  célra  évi  10  millió  rubelt  szavazott  meg  a  duma.  De  a  háború 

egyszerre  véget  vet  mindennek.  Nyomor,  tudatlanság,  betegség, 
üldözés  mindenfelé.  Ez  Oroszország  képe  az  1917.  március  13-iki 
forradalom  kitörésekor. 

Ezt  a  kitörést  legjobban  megértjük,  ha  ismerjük  Anglia  fel- 
fogását az  orosz  viszonyokról  a  háború  alatt.  «A  hadsereg  fel- 
szerelésének krizise  és  a  galíciai  és  lengyelországi  roppant  vesz- 
teség, nagy  aggodalmat  keltett  Oroszország  belső  nyugalmát  ille- 
tőleg. Annyi  ezer  rokkantnak,  ki  mind  a  hadiszerben  való  hiányt 
mondta  a  pusztulás  okának,  visszatérése,  szörnyen  felizgatta  a 
közvéleményt.  Kitűnt,  hogy  a  fegyverkezés  épen  nem  volt  meg- 
telelő, az  ország  belseje  ép  oly  fontos  lett,  mint  a  harcvonal  és 
az  ország  minden  erejére  szükség  volt,  hogy  ia  kudarcot  győze- 
lemmé változtatása.  (Edinburgh  Review,  Oroszország  céljai  és  re- 
ményei. 1916  jul.  szám.)»  Mindenki  a  duma  összehívását  kövér 
telte  és  a  kormánynak  átalakítását.  A  duma  középső  csoportjai 
egy  haladó  blokká  egyesültek;  csak  a  forradalmárok  és  reakcio- 
náriusok  vonultak  ki  belőle.  A  kormány  megváltozotjt,  a  duma 
összeült  és  a  cár,  először,  meglátogatta  ezt  a  testületet.  A  nemzet 
képviselői  által  egy  az  uralkodóval.  A  duma  jelentősége  nőttön- 
nőtt;  a  miniszterek  változtak,  a  duma  megmaradt. 

Ez  a  helyzet  nem  elégíthette  ki  a  cárt,  még  kevésbbé  a  kon- 
zervatívokat. Igazi  parlament,  miniszteri  felelősséggel,  a  pénzügy 
és  közigazgatás  ellenőrzésével,  nemcsak  a  cári  hatalmat  korlá- 
tozta volna,  hanem,  mi  Oroszországban  még  ennél  is  fontosabb, 
a  bürokrácia  százados  visszaéléseit  is.  A  tisztviselők  régi  min- 
denhatósága csak  ugy  maradhat  meg,  ha  a  cár  tekintélye  fedi;  a 
cári  tekintély  meg  csak  ugy,  ha  békét  köt  és  bent  újra  követheti 
Sztolypin  politikáját.  Addig  a  belső  küzdelmek  annyiszor  harcra 
kényszerítették  a  cárokat,  hogy  a  reform  alól  kibújhassanak, 
vagy  legalább  azt  elodázhassák.  Most  ugyanezen  nehézség  bé- 
külékennyé teszi  II.  Miklóst.  Tudjuk,  hogy  ez  év  februárjában 
csakugyan  komoly  alkut  folytat  a  központi  hatalmakkal. 

Ezen  alkunak  meghiúsítása  életérdeke  Angliának.  Meghiú- 
síthatja pedig  forradalom  által.  Ennek  a  forradalomnak  egyik 
tényezője,  a  duma  többsége  úgyis  meg  van  nyerve  az  angol 
érdeknek.  A  másik,  a  munkásság,  ha  céljai  nem  is  azonosak, 
sőt  ellenkezők  az  angolokéval,  mindig  kész  zászlóaljait  a  cár  és 
miniszterei  ellen  mozgósítani.  A  hadsereg  egy  részéből  sem 
voltak  kiirthatok  azok  az  eszmék,  melyek  az  1905-iki  forradal- 

mat  előidézték.  A  kormányt  elfogják,  a  cárt  leteszik,  provizórius 
kormányt  rendeznek  be,  melynek  az  októbrista  Rodzianko  az 
elnöke,  a  kadét  Miljukov  a  külügyminisztere,  a  szocialista  Ke- 
renszky  az  igazságügyminisztere.  A  kormány  mellett  pedig  a 
munkások  és  katonák  egy  egyesült  bizottsága  gyakorolja  Péter- 
várott  az  ellenőrzést.  Ez  mintegy  a  jakobinus  klub  a  modern  jó- 
létbizottság mellett. 

Egyebekben  is  hasonlít  a  muszka  1917  a  francia  1792 — 
93-hoz.  Mihelyt  a  katonaság  egyesült  a  néppel  és  kivivta  a  diadalt, 
nemcsak  a  cárt  birták  lemondásra,  nemcsak  a  minisztereit  fogták 
el,  hanem  felkeresték  és  megölték  a  régi  rendszer  támaszait 
és  pártfogoltjait,  katonát,  civilt  egyaránt.  Állítólag  csak  Péter- 
várott  5000  embert  öltek  meg  a  lakásán  vagy  az  utcán.  Megfelel 
ez  az  eljárás  annak,  melyet  Marat  és  Danton  indítottak  meg  Páris 
börtöneiben  1792  szeptemberében.  De  a  muszka  szeptembrizálók 
vadabbak  és  őszintébbek  francia  elődjeiknél,  mellőzték  a  tör- 
vényességnek és  ítéletnek  még  üres  formáit  is.  A  pétervári  rém- 
uralom azonban  végső  alapjában  megegyezett  a  párisival:  gyil- 
kolt, hogy  meg  ne  öljék. 

Amennyire  a  gyér  tudósításokból  meg  lehet  Ítélni,  a  péter- 
vári csak  egyik  ága  volt  a  forradalomnak,  bár  a  legtermé- 
kenyebb, mert  a  székvárosnak  és  vele  a  kormányzati  gépezetnek 
elfoglalása  volt  gyümölcse.  Egy  időben  vele,  vagy  még  valamivel 
előbb,  Moszkva  utcáin  is  folyt  vér.  Ott  is  a  proletároké.  De  hátuk 
mögött  a  nacionalista  Oroszország  állott,  a  Nagy  Péter  előtti 
Moszkva  háborúra  éhes  iparosai,  kereskedői  és  földbirtokosai. 
Ezek  biztosítják  voltakép  a  dumát  és  az  ideiglenes  kormányt,  nem 
a  pétervári  radikálisok,  kik  részben  békét  akarnak.  Még  mindig 
szembeszáll  egymással  Moszkva  és  Petrográd.  Igen  jellemző, 
hogy  az  alkotmányozó  gyűlést  a  szent  fővárosban  akarják  meg- 
tartani, kivonva  azt  a  békét  óhajtó  szociáldemokraták  közvetlen 
hatása  alól.  Máris  mindennap  érkeznek  hirek  a  két  tábor  közti 
mély  ellentétről  és  alig  lehet  kétségünk  afelől,  hogy  ha  nyilt 
küzdelemre  kerül  a  dolog,  a  különben  is  megoszlott  és  csak  a 
nagy  városokra  szorítkozó  proletariátus  nem  állhat  ellen  a  had- 
seregnek, melyet  a  paraszt  állít  és  az  entente  fizet. 

A  további  fejlődés  és  végső  megoldás  még  sok  érdekes  kér- 
dést rejt  magában.  Ezek  közül  az  első,  a  minket  legközelebbről 
érdeklő,  már  elintézettnek  látszik.  Különbékénk  ép  oly  kevéssé 

lesz  a  cár,  mint  Cseidze  tábora  utján.  A  jónak  ellenkezője  a 
jobb:  a  különbékét  Anglia  és  Amerika  igen  ügyesen  megbuktat- 
ják a  világbékével.  Ezzel  körülbelül  meg  van  oldva  a  hatalmi 
kérdés  is.  Ha  tart  a  háború,  tovább  küzd  a  hadsereg,  melyet  az 
entente  financiroz,  és  igy  annak  vezetői  tartják  kezökben  a  ha- 
talmat. Ebben  azonban  már  nagy  az  ellentét  a  forradalmi 
Franciaországgal.  Ott  a  hadsereg  képviselte  nemcsak  a  respubli- 
kát, hanem  a  külföldtől  való  teljes  függetlenséget  és  a  nemzeti 
nagyhatalmat  is.  A  jelen  esetben  pedig,  legkedvezőbb  esetben 
sem  kerülhető  ki  a  szövetségesek,  különösen  az  angolok  be- 
folyása. 

De  feltéve  az  esetet,  hogy  sikerülne  a  radikális  munkássá- 
got eltiporni  és  angol  auspiciumok  alatt  berendezni  a  háborút 
minden  erejével  folytató  nemzeti  Oroszországot,  még  mindig 
nagy  veszélyben  forog  minden  provizórius  kormány,  melyet  az 
uralkodó  osztályok  állítanak  fel  és  igyekeznek  fentartani.  Még  a 
francia  forradalomnak  is  meg  kellett  küzdenie  egy  kettős  ellen- 
forradalommal: a  decentralizáló  Gironde-al  és  a  rojalista  és  kleri- 
kális Vendée-val.  Oroszországban  sokkal  nagyobbak  nemcsak  a 
decentralizáció,  hanem  a  széthullás  veszélyei,  amellett  pedig 
olyan  Vendée-ra  van  alapos  kilátás,  mely  nem  egy  kis,  elmaradt 
tartományt  ragad  magával,  hanem  a  lakosság  legnagyobb  részét 
szólítja  fegyverbe  minden  gyökeres  változás  ellen. 

A  decentralizáció  a  leszerelés.  Megengedheti  azt  magának 
az  olyan  minden  izében  békés  birodalom,  mint  a  régi  német  szent 
birodalom  volt;  megengedhette  azt  a  háború  előtti  Amerika,  sőt 
Anglia  is  magának.  De  nagy  háborúba  bonyolult  államra  nézve 
veszedelmes  játék.  Máris  látjuk,  a  harci  állapot  mennyire  dikta- 
túrává tette  Anglia  szabad  kormányzatát  és  ha  a  háború  eltart, 
igen  furcsa  tapasztalatokat  tehet  a  még  szabadabb  északamerikai 
Unió  is.  De  ezek  legalább  nagyjában  egységes  államok.  Mivé 
lenne  azonban  a  roppant  terjedelmű,  kevés  közlekedési  eszköz- 
zel rendelkező  orosz  birodalom,  a  maga  128  nemzetiségével, 
melyek  közül  az  uralkodó  nagy  orosz  még  Európában  is  alig 
felét  teszi  népességének.  Képzeljünk  el  egy  autonóm  Finnorszá- 
got, Litvániát,  Ukrajnát,  Kaukázust  és  Szibériát  cár  és  egységes 
kormányzat  nélkül!  Vagy  van  birodalmi  gyűlés,  és  akkor  az 
olyan  nemzetiségi  viszályoknak  színhelye,  akár  az  osztrák  volt, 
vagy  nincs,  és  akkor  az  elszakadás  valóban  csak  idő  kérdése. 

Anglia  most  játszhatik  a  muszka  decentralizációval;  mig  tart  a 
háború,  neki  ott  is  központosításra,  diktatúrára  lesz  szüksége. 
A  feldarabolást  csak  akkor  keríti  sorra,  —  mikor  neki  áll  majd 
érdekében  a  birodalom  felborulása.  Egyelőre  csak  Ausztria- 
Magyarországot  igyekszik  —  decentralizálni. 

Sokkal  közelebb  eső  és  nagyobb  szabású  lehet,  a  cárság,  ha 
nem  is  a  cár  érdekében  támasztott  ellenforradalom.  A  cár  eddig 
valóban  az  isteni  gondviselés  képviselője  volt  150  millió  ember 
szemében.  Nemcsak  az  állam  korlátlan  uralkodója,  hanem,  mi 
többet  nyom  a  latban  e  szempontból,  a  görög  egyház  feje.  Mit 
szólna  a  katholikus  világ  ahhoz,  ha  egyszerre  eltörülnék  a  római 
pápaságot?  Pedig  a  görög-keleti  orosz  nagyrészt  sokkal  konzer- 
vatívabb és  hitéhez  buzgóbban  ragaszkodó,  mint  pl.  a  francia 
vagy  olasz  katholikusok.  Lehet-e  a  cári  bálványt  a  kozák  és 
paraszt  szemében  bárminő  dumával,  elnökkel  vagy  tanáccsal 
pótolni?  Ha  valahol,  itt  volt  Isten  kegyelméből  való  az  uralkodó 
és  a  cár  iránti  személyes  kultusz  pótolta  a  legtöbb  muszkánál 
ugy  a  vallásos  érzést,  mint  a  politikai  gondolkodást.  Élő  személy 
helyett  elfogad-e  bárminő  szép  eszmét? 

Minden  paraszt  elsősorban  földbirtokra  törekszik:  az  orosz 
is.  Természetes  tehát,  ha  a  forradalom  őt  az  egyházi  és  állami 
javakra  való  kilátással,  esetleg  még  a  földbirtokosok  depossze- 
dálásával  is  igyekszik  megnyerni.  Ez  az  izgatás  azonban  csak 
pillanatnyi  eredményű  lehet.  Még  Franciaországban  is  paraszt 
volt  a  vendéei  is.  A  mostani  forradalmi  szintéren  sokkal  több  az 
olyan,  kire  inkább  hat  a  pap  és  szerzetes  szava,  mint  amennyi 
1792-ben  volt  francia  földön.  Aztán  a  francia  paraszt  rabolt 
ugyan  a  forradalom  kezdetén,  de  aztán  művelte  a  földet,  mert 
mint  jobbágy  megtanulta  ezt  a  mesterséget.  Valószínű,  hogy  a 
muszka  paraszt  is  rabol,  mihelyt  alkalma  lesz  reá,  de  hogy  meg- 
tanult-e dolgozni:  az  legalább  is  kétséges,  mig  a  zavarok  tar- 
tanak. 

Lényegében  attól  függ  a  kérdés  megoldása:  mennyire  ter- 
jedt el  a  parasztszocializmus.  De  még  ha  igen  nagy  arányát  vesz- 
szük  is  fel  azoknak,  kikre  hatott,  még  mindig  maradnak  milliók, 
kiket  nem  érintett,  vagy  kik  ellenállottak.  A  reakció  ezekből  a 
milliókból  szedi  majd  zászlóaljait. 

De  nemcsak  a  parasztságnak,  vagyis  a  nemzet  legnagyobb 
részének  van  szüksége  cárra.  Szüksége  lesz  erős,  központi  és  el- 

ismert  hatalomra  az  iparosnak,  a  kereskedőnek  is,  mindenek- 
fölött pedig  a  hadseregnek.  A  proletariátust  meg  lehet  ugyan 
fosztani  jelenleg  gyakorolt  hatalmától,  de  megtörni  nem.  Sőt 
száma  és  jelentősége  abban  az  arányban  kell,  hogy  szaporodjék, 
amelyben  a  birodalom  természetes  gazdagságát  kiaknázzák  és 
feldolgozzák.  Ha  van  mindenre  elszánt,  az  anarchiáig  is  elmenő 
munkássereg,  az  orosz  az.  Azzá  nevelte  a  kegyetlenség,  a  deszpo- 
tizmus.  A  vörös  rémuralomnak  csak  árnyéka  is  elég  ott  a  fejér 
rémuralom  előidézésére. 

Hogy  még  világosabban  láthassuk  a  tényleges  viszonyokat, 
vegyük  szemügyre,  mikép  képzeli  az  angol  Oroszország  jövendő- 
jét. Vezetőnk  ebben  is  az  ^Edinburgh  Revie\v»  föntebb  említett 
cikke. 

Szerinte  Oroszország  első  követelése,  felszabadulása  a  német 
gazdasági  uralom  alól.  A  második,  szabad  kezdeményezés  anyagi 
eszközeinek  kifejlesztésére.  E  célból  szükséges  a  hivatalos  gyám- 
kodás helyettesítése  a  helyi  erőfeszítés  által.  A  duma  haladó  cso- 
portja fel  is  vette  a  helyi  önkormányzat  kiterjesztését  programm- 
jába.  Kivált  a  község  (Canton)  az,  melynek  autonóm  igazgatását, 
különösen  hadi  segély  céljaira,  már  elvben  meg  is  adta  a  kor- 
mány. Azonfelül  bizonyos,  hogy  a  már  fennálló,  választott,  ipar- 
és kereskedelmi  tanács  már  régen  kivánja  a  hivatalos  kezde- 
ményezés kiterjesztését  a  kereskedelem  terén. 

Oroszország  megnőtt,  meggazdagodott.  Moszkva  csupa  for- 
galom és  élet.  Terjeszkedése  dél  felé  vonja.  Galícia  úgyis  rokon 
Kis-Oroszországgal,  Kievvel.  Konstantinápoly  sorsának  végleges 
eldöntése  nemcsak  legnagyobb  aspirációja  az  orosz  nemzetnek, 
hanem  egyúttal  elsőrangú  szüksége  az  orosz  gazdaságnak.  Ha 
megnyílnak  a  tengerszorosok,  szabad  lesz  az  ut  az  iparos  Ang- 
lia felé. 

Ezt  az  utat  Németország  készül  elállani.  Ezért  törekszik 
gazdasági  egyesülésre  a  tőle  ujjá  szervezett  Ausztriával  és  a  bal- 
káni szlávok  fölötti  uralomra.  ((Oroszországnak  a  Balkán  felé 
törekvése  jogos  és  a  balkáni  államok  függetlenségének  fentartása 
közös  angol  és  orosz  érdek.  Mindkét  állam  érdeke  megakadá- 
lyozni, hogy  Auszria — Németország  gazdaságilag  rendszeresen 
penetrálja  a  török  birodalmat  és  mindkettőnek  gazdasági  és  kato- 
nai bástyája  a  balkáni  államok  függetlensége. » 

A  háborúnak  egy  más  kérdése  az  osztrák  birodalom  fen- 
maradása,  melynek  három-ötödében  szláv  lakosságát  elnyomja 
a  német  uralom.  Ez  a  kérdés,  igy  folytatja,  nem  merült  fel  ad- 
dig, mig  Ausztria  független  állam  volt;  de  akuttá  vált,  mihelyt 
eszközévé  vált  a  porosznak.  E  kérdés  megoldása  előtt  nem  lehet 
vége  a  háborúnak.  «Az  osztrák  szlávok,  amennyire  lehetett,  elébe 
vágtak  e  megoldásnak  azáltal,  hogy  tömegesen  szabadítóik  mellé 
állottak  (a  harcvonalon).  Veszélyes  eljárás,  de  az  egyetlen,  mely- 
lyeí  tanúságot  tehettek  nemzeti  vágyaikról)). 

Oroszországra  visszatérve  kijelenti,  hogy  állandósítani  kell 
az  angol-orosz  barátságot  a  háborún  túl  is.  «Az  angol  befolyást 
kívánják  Oroszországban  a  német  helyett,  mert  egész  más  ter- 
mészetű. —  Az  a  hézag  Oroszország  gazdasági  életében,  melyet 
a  német  ajánlatok  megszűnése  okoz,  páratlan  alkalmat  nyújt  az 
angol  embernek.)) 

Ugy  hiszem,  e  sorok  figyelmes  olvasása  után  nem  lep  meg 
senkit  az  angolcsinálta  muszka  forradalom.  Nem  szabad,  hogy 
a  német  penetrálja  gazdaságilag  Törökországot,  de  igenis  helyes, 
kívánatos  és  szükséges,  hogy  az  angol  gazdaságilag  gyarmatává 
tegye  felszabadított  szövetségesét. 

Ez  tehát,  angol  beállítás  szerint,  Oroszország  célja  és  re- 
ménye. Ez  a  remény  nehezen  megy  teljesedésbe.  Jó  forrásból 
tudom,  hogy  a  háború  kezdete  óta  a  « semleges »  Amerika  nagyon 
is  megvetette  lábát  a  cár  birodalmában.  Amit  csak  lehetett: 
bányát,  erdőt,  csatornát  magának  szerezte  meg.  Ha  pedig  az 
angol  nem  bírt  a  német  versennyel,  nem  bír  majd  az  amerikai- 
val sem.  John  Bull  és  Jonathan  testvére  tehát  a  háborti  befeje- 
zése után  hajba  kapnak  a  koncon.  Oly  koncon,  mely  él  és  tudja, 
hogy  politikai  függetlenség  nincs  gazdasági  nélkül. 

Félek,  hogy  e  sorokkal  még  sok  más  ideális  számítást  is  le 
kell  rontanom.  Vannak,  kik  hiszik,  hogy «  az  orosz  nemzet  fel- 
támadásával uj  érája  kezdődik  a  békének,  boldogságnak  az 
egész  emberiségre  nézve.  Vajha  ugy  lenne,  de  ne  feledjük,  hogy 
még  magasabb  szárnyalással  fogadták  a  francia  forradalmat  és 
lett  belőle  rémuralom,  anarchia  és  Napóleon  császársága.  Olyan 
olcsón  nem  lehet  menyországba  jutni.  Sajnos,  még  sokat  kell 
szenvednie  Oroszországnak  mig  —  nem  boldogsághoz  —  csak 
nyugalomhoz  jut.  És  ugy  látszik,  hogy  még  többet  kell  szen- 
vednie mostani  «barátaitól»,  mint  ellenségeitől. 

De  azért  mégse  vehetjük  kevésbe  azt,  mi  Péterváron  és 
Moszkvában  történik.  A  nép  mozgalma  lesújtotta  az  emberiség 
egyik  nagy  átkát,  a  teljesen  korhadt,  romlott,  amellett  kegyetlen 
bürokráciát.  Visszajöhet  a  cárság,  de  a  «csin»-nak,  régi  értelmé- 
ben vége.  Abban  a  mértékben,  amint  az  orosz  nép  felvilágoso- 
dása halad,  amint  mind  több  lakója  élhet  emberhez  méltó  életet, 
válik  majd  ebből  a  nagy  nemzetből  az  emberiségnek  valóban 
értékes  része  és  a  béke  kedvelője  és  fentartója. 


A  tehetségek  kiválasztása  és 
támogatása. 

Irta  :  dr.  Ozorai  Frigyes. 

A  német  kancellár  hires  mondása:  «Szabad  utat  a  tehetség- 
nek!)) az  egész  német  nép  körében  hatalmas  visszhangot  keltett. 
Hatása  alatt  a  Németbirodalomban  talán  először  gyűltek  össze 
az  összes  iskolafajok  képviselői  az  elemi  iskolától  fel  az  egye- 
temig, képviselői  a  technikának,  az  iparnak,  a  kereskedelemnek, 
a  mezőgazdaságnak,  theológusok,  orvosok  és  jogászok,  hogy  a 
nevelés  és  oktatás  ügyét,  melynek  fontosságát,  jelentőségét  soha 
jobban  át  nem  érezték,  revízió  alá  vegyék,  korszerűvé  s  ezzel 
sikeresebbé  és  hatékonyabbá  tegyék.  Egy  uj  hatalmas  egyesü- 
letbe1) tömörültek,  amelyik  már  eddig  is  több  mint  32  külön- 
féle kulturális  egyesületet  olvasztott  magába  s  igen  sok  kiváló 
nőt  és  férfit  nyert  meg  munkatársául.  Ez  az  egyesület  egy  bizott- 
ságot küldött  ki  azzal  a  céllal,  hogy  a  tehetséges  tanulók  problé- 
májával foglalkozzék,  keresse  és  jelölje  meg  azokat  az  utakat 
és  módokat,  amelyek  szerint  a  kancellár  szociálpolitikai  követe- 
lésébe bele  lehet  kapcsolni  azt  a  pedagógiait  is,  hogy  miként 
lehet  a  tehetségek  érvényesülését,  a  kiváló  képességűek  számára 
már  az  iskolában  a  szabad  utat  biztosítani?  A  kiküldött  bizottság 
feladatának  megfelelt  s  munkásságáról  egy  páratlan  jelentőségű 
és  érdekességü  könyvben2)  számolt  be.  A  bizottság  tagjai, 
pszichológusok,  pedagógusok,  különböző  technikai  és  ipari  nagy- 

1)  A  „Deutscher  Ausschuss  fur  Erziehung  und  Unterricht". 

2)  A  könyv  cime:  Der  Aufstieg  der  Begabten.  Vorfragen.  Teubner: 
Leipzig  208  pp. 

üzemek  vezetői  azt  igyekeznek  megállapítani,  hogy  a  tehetségek 
miképen  nyilatkoznak  meg  az  iskolában  és  az  életben,  hogyan 
ismerhetők  fel,  milyen  módon  fejlődnek  és  érvényesülnek, 
micsoda  eszközöket  nyújtanak  nekik  az  élet,  az  iskola,  a  tudo- 
mányok. Felfedik  az  érvényesülés  szempontjából  figyelembe  jövő 
előnyöket  és  gátló  körülményeket  s  reámutatnak  arra,  miképen 
lehet  ez  utóbbiakat  kiküszöbölni,  elkerülni.  Ez  alapon  aztán,  a 
tehetség  érvényesülésének  a  lehetőségét  tekintve,  egy  olyan  is- 
kolai szervezet  megteremtésén,  illetve  a  mainak,  a  meglévőnek 
olyan  átszervezésén  fáradoznak,  amelyiknek  súlypontja  a  tehet- 
ség, a  képesség  elvének  az  elismerésére  támaszkodik  s  emellett 
egyrészt  alkalmazkodik  a  németség  múltjához,  hagyományaihoz, 
másrészt  figyel  a  mai  s  az  eljövendő  idők  feladataira  is.  Mert 
egészen  kétségtelen,  hogy  a  tehetség  problémáját  a  jelen  idők 
világtörténelmi  átalakulásai  tolták  előtérbe  és  tették  tudatossá. 
Az  a  követelés  ugyanis,  hogy  a  háború  után  emberökonómiát 
kell  űznünk,  nem  puszta  jelszó  többé.  Nemcsak  pedagógiai,  ha- 
nem igen  nagy  jelentőségű  szociálethikai  és  nemzetgazdaságtani 
probléma  is  az,  hogy  az  emberek  képességeiknek  megfelelő  állá- 
sokat foglaljanak  el,  s  hogy  minden  egyes  tehetséget  a  nemzeti 
munka  összességébe  akként  kapcsoljanak  bele,  hogy  az  erejét  a 
leghatékonyabban  fejthesse  ki  s  hogy  a  hamis  pályaválasztásnak 
és  a  tehetségek  elsorvadásának  a  lehetőség  szerint  útját  álljuk. 
Azonban  miként  ismerjük  fel,  fejlesszük  ki  és  értékeljük  az 
egyesek  különös  képességeit  s  hogy  e  kiválasztottakat  miként 
illesszük  bele  a  nemzeti  életközösségbe,  igen  súlyos  és  sokoldalú 
probléma.  Mert  itt  nem  arról  van  szó,  amire  már  a  háború  előtt 
is  gondoltak,  hogy  minden  tehetséges  tanulót  lehetőleg  az  egye- 
temre küldjünk,  hanem  hogy  miként  ismerjük  meg,  már  a  fej- 
lődés éveiben,  a  gyermek  tulajdonképeni  hajlamait  és  képességeit 
s  hogyan  készítsük  elő  a  hajlamoknak,  képességeknek  megfelelő 
életpályákra.  Más  szóval,  hogyan  kell  kiművelni  az  igazi  techni- 
kust, iparost,  kereskedőt,  mezőgazdát,  orvost,  jogászt,  theológust 
és  hivatalnokot.  Csak  igy,  ezen  az  alapon  emelkedik  a  tehetséges 
tanulók  problémája  nagy  nemzeti  és  nemzetgazdasági  jelentő- 
ségre s  lesz  elsőrangú  szociális  üggyé.  A  háború  után  minden 
nemzetre  a  szociális  és  gazdasági,  de  meg  a  kulturális  feladatok 
óriási  tömege  fog  hárulni,  s  hogy  egy  nemzet  e  megsokasodott 
feladatokkal  megbirkózhassék,  mindenkit  a  maga  helyére  kell 

állítani  s  olyan  nevelésben  és  oktatásban  részesíteni,  hogy  meg 
tudjon  felelni  azoknak  a  követeléseknek,  amelyeket  ez  az  uj 
élet  állít  eléje.  Egy  nemzet  sem  lesz  a  háború  után  olyan  gazdag, 
hogy  megengedhesse  magának  azt  a«  fényűzést,  hogy  a  szegé- 
nyebb néposztályok  tehetséges  gyermekeit  mellőzze  s  el  ne 
hárítsa  azokat  az  akadályokat,  amelyekbe  eddig  ütköztek,  ha 
magasabb  szellemi  műveltségre  s  ezzel  kapcsolatban  magasabb 
társadalmi  állások  felé  törekedtek.  A  felsőbb  társadalmi  osz- 
tályok soraiban  támadt  veszteségeket,  az  alsóbb  néprétegek  e 
tehetséges ,  elemeinek  a  kiválasztásával  kell  pótolni.  De  miként 
lehetséges  ez?  Van-e  valami  eszköz,  mód,  eljárás  a  tehetség  fel- 
ismerésére, megállapítására  s  ha  van,  mit,  mennyit  és  hogyan 
tehet  az  iskola  fejlődésük  érdekében? 

Ezek  azok  a  problémák,  amelyek  megoldását  a  németek 
egyrészt  tudományos  eszközökkel,  másrészt  iskolarendszerük  át- 
szervezésével óhajtják  megoldani.  Az  alábbiakban  az  erre 
irányuló  törekvéseket  és  kísérleteket  fogjuk  megismertetni. 

Hogy  a  tehetség  hogyan  eszmél  önmagára,  hogy  mit  tudunk 
mi  a  geniális  képességű  gyermekekről,  más  szóval  ami  a  tehet- 
ség problémájának  tudományos  tárgyalását  illeti,  erre  vonat- 
kozólag a  nemrég  elhunyt  kiváló  pszichológus  Meumann  Ernő 
azt  mondta,3)  e  nehéz  kérdéstől  ne  várjunk  túlságos  sokat,  any- 
nyival  is  inkább  ne,  mert  a  pedagógia  és  pszichológia  eddig 
sohasem  közeledlek  exakt  módszerrel  e  kérdés  tárgyalásához. 
Oswald  Vilmos  a  nagy  természettudósok  életfolyásáról  szóló 
művében  megkísérelte,  hogy  a  kiváló  tehetségek  felismerésére 
kritériumokat  állítson  fel.  Ebben  a  művében  megállapítja  azt, 
hogy  a  legtöb  nagy  ember  ifjú,  fiatal  korában  koraérett  volt.  Ez 
a  koraérettség  nemcsak  azt  jelenti,  nemcsak  annak  a  kifejezése, 
hogy  a  tehetséges  gyermek  a  kevésbbé  tehetségest  fejlődésében 
megelőzi,  hanem  azt  is  mutatja,  hogy  a  gyors  fejlődés  tigy  kvali- 
tás, mint  kvantitás  tekintetében  egyik  fontos  tényezője  a  tehet- 
ségnek. Sajnos,  hogy  Oswald  fejtegetései  aztán  ai  gimnázium 
kritikájára  irányultak  s  nem  tartalmaznak  több  ilyenfajta  meg- 
állapítást. 

Ma  a  tehetség  problémájának  tudományos  vizsgálatával 

3)  Vorlesungen  zur  Einführung  in  die  exp.  Paed.  című  nagy  művé- 
nek III.  kötetében. 


A  tehetségek  kiválasztása  és  támogatása 


243 


talán  az  egész  világon  a  legtöbbet  William  Stern  foglalkozik,  aki 
Meumann  utódja  lett  Hamburgban.  A  föntebb  említett  könyvben 
erre  a  kérdésre  vonatkozólag  a  következőket  mondja.4)  Manap- 
ság már  eléggé  pontosan  ismerjük  mindennemű  nyersanyagnak 
a  Németbirodalomban  való  előfordulását,  annak  helyét,  töme- 
gét, faját,  megoszlását  tekintve  s  ebbeli  ismeretünket  eléggé  ér- 
vényesíthetjük is  anyagi  létünk  biztosításában  és  előmozdításá- 
ban. Azonban  szellemi  nyersanyagunk  kincsének  a  nagyságáról 
és  fajáról  —  ezek  a  képességek,  tehetségek  —  megszégyenítőleg 
keveset  tudunk,  pedig  ez  az  ismeret  ép  oly  fontos,  mint  az  anyagi 
segédeszközök  ismerete.  A  német  pszichológiai  tudományra 
hárul  az  a  feladat,  hogy  a  tehetségek  szellemi  kincsének  meg- 
ismerését elősegítse  s  ezzel  a  pedagógia  és  pályaválasztás  problé- 
máinak a  megoldását  megkönnyítse. 

Ami  a  tehetségek  sokféleségének  és  megoszlásának  a  meg- 
ismerését illeti,  itt  nem  azoknak  a  tehetségeknek  a  megállapításá- 
ról van  szó,  amelyek  a  mai  iskolában  az  ottani  követelések  tel- 
jesítése körül  föltűnnek,  hanem  mindama  képességek  teljes  át- 
tekintéséről, amelyek  a  gyermek  és  ifjú  korban  kifejlődnek. 
És  épen  itt  ki  fog  tűnni  az,  hogy  igen  sok  olyan  fontos  képesség 
van,  amelyeket  az  iskola  vagy  egyáltalán  nem,  vagy  csak  kevéssé 
méltat  figyelemre,  jóllehet  épen  olyan  értékű  tehetségek,  mint 
amilyenekre  az  iskola  súlyt  helyez.  William  Stern  szerint  tisztán 
lélektani  szempontból  a  tehetségeket  kvalitatív  és  kvantitatív 
különbözőségük  szerint  osztályozhatjuk.  Mindenekelőtt  azonban 
különbséget  kell  tenni  az  intelligencia  és  talentum  között.  Az  in- 
telligencia egy  olyan  általános  szellemi  képesség,  amelyik  a  leg- 
különbözőbb területeken  megnyilatkozó  uj  jelenségeket  gyorsan 
fölfogja,  átgondolja,  a  talentum  pedig  az  a  képesség,  amelyik 
kiváltképen  egy  szűk  területen  produkál  értékes  eredményeket. 
E  két  fogalmat  sokszor  felcserélik,  holott  egész  világos,  hogy  az 
intelligens  gyermekek  számára  más  művelő  eszközökről  kell 
gondoskodnunk,  mint  a  talentumos  gyermekek  számára. 

Minden  egyes  tehetség  aztán  mennyiségi  tekintetben  is 
részekre  oszlik,  amennyiben  nagy  fokozati  lépcsőt  mutat.  Ilyen 

4)  „Psychologische  Begabungsforschung  und  Begabungsdiagnose"  a  cime 
ennek  az  értekezésnek,  amelyik  egy  most  megjelent  művének  a  „Jugendkunde 
ais  Kulturforderung"  cimünek  egyik  legértékesebb  része. 

fokozati  megállapításokat  különösen  az  intelligencia  területén 
igen  sokat  végeztek  gyermekeken  és  felnőtteken.  E  vizsgálatok- 
ból kitűnt,  ami  már  nagy  gyakorlati  jelentőségű  is,  hogy  a  ki- 
váló, a  normálist  messze  fölülmúló  intelligencia  igen  ritka,  mig 
a  normálist  meghaladó  s  ezért  különös  bánásmódot  igénylő  in- 
telligencia már  gyakoribb.  Az  magától  értetődik,  hogy  az  átlagos- 
nál magasabb  képességűeket  nem  szabad  mind  magasabb  isko- 
lákba vinnünk.  A  tehetségek  kiválasztásának  egyik  főfeladata 
ezért  az  lesz,  hogy  olyan  szélesebb  művelési  és  művelődési  esz- 
közökről, alkalmakról  gondoskodjék,  amelyek  vagy  az  elemi 
iskola  keretében,  vagy  az  elemi  és  felsőbb  iskolák  közt  foglalná- 
nak helyet.  Vigyázni  kell  arra  is,  nehogy  a  tehetségek  túlságos 
nagyszámú  kiválasztása  által  s  a  középiskolákba  terelése  által  a 
nép  szélesebb  rétegeit  és  az  ipari  pályákat  teljesen  kietlenné 
tegyük. 

Sokkal  kevesebb  adat  áll  rendelkezésünkre  a  talentumokat 
illetőleg.  Itt,  e  téren  is  első  sorban  azt  kell  megállapítani,  hogy 
mekkora  ama  gyermekek  száma,  akik  kimondottan  olyan  külö- 
nös tehetséggel  bírnak,  hogy  ezen  az  alapon  aztán  különös  osz- 
tályban, vagy  szakiskolákban  kell  őket  tovább  fejleszteni. 

Természetes,  hogy  a  tehetség  szoros  kapcsolatban  áll  más 
lelki  tulajdonságokkal,  az  érdeklődéssel,  a^  akarattal.  Az  érdek- 
lődés például  nem  áll  egyenes  arányban  a  tehetséggel.  Nem  egy 
kiváló  tehetség,  képesség  elsorvad,  mert  hiányzik  az  érdeklődés 
a  tehetségnek  megfelelő  terület  iránt,  vagy  fordítva,  egy  terület, 
tárgy  iránti  élénk  érdeklődés  a  megfelelő  lelki  képességet  igen 
erős  mértékben  fokozhatja.  Az  akarati  tulajdonságok  közül 
mindenekelőtt  a  szorgalom,  a  kitartás,  a  kötelességtudás,  az  ön- 
fegyelem, az  önérzet,  szociális  érzés  jönnek  figyelembe.  Mind- 
ebből az  következik,  hogy  a  tehetségesek  kiválasztásánál  nem 
egyedül  az  értelmi,  intellektuális  képességnek  keH  dönteni,  ha- 
nem figyelemb|e  veendők  az  érdeklődés  erőssége  és  az  akarat 
szilárdsága  is.  Hasonlóképen  számolni  kell  a  tehetség  szociális  és 
biológiai  feltételeivel  is,  azzal,  hogy  mennyiben  függ  a  tehetség 
belső  tényezőktől,  mint  amilyenek  családi  öröklés,  faji,  nemi 
tényezők,  mennyiben  külsőktől,  mint  aminők  szociális  helyzet, 
állás  stb. 

Mig  igy  a  tehetség  kutatása  azt  a  célt  szolgálja,  hogy  a 
képességek    kiválasztásának    általános    módjait  tudományosan 

támogassa,  a  tehetség  diagnózisának  az  egyéni,  a  konkrét  mun- 
kát kell  állandóan  kisérnie.  A  jövőben  azt  a  kérdést,  hogy  milyen 
iskolába  és  milyen  pályára  lépjen  a  gyermek,  nem  szabad 
többé  a  véletlenre  bizni,  hanem  ennek  a  kérdésnek  az  eldöntésé- 
nél figyelembe  kell  venni  az  egyéni  tehetség  typust.  De  milyen 
módon  lehet  ezt  a  diagnózist  megállapítani? 

Első  sorban  természetes,  hogy  a  tanítóra  esik  a  tekintet, 
mert  ő  van  a  szülők  után  a  legtöbbet  a  gyermekekkel.  Azonban 
az  ő  ítéletét  túlságosan  a  véletlenen  alapuló  megfigyelés  irányítja 
s  az,  hogy  Ítéletének  alapja  az  iskolai  munka,  nem  is  szólva 
arról,  hogy  a  nagy  létszám  miatt  a  tanító  megfigyelése  többnyire 
felületes,  rendszertelen.  Ezért  a  jövőben  ebben  a  munkában  a 
pszichológusnak  kell  támogatni  a  tanítót.  Minden  tanulóról 
egyéni  lapot  kell  kiállítani,  amelyiknek  más  képet  kell  adni  a 
gyermek  lelki  világáról,  mint  ai  mai  iskolai  bizonyítványnak. 
Ennek  az  egyéni  lapnak  a  helyes  megszerkesztése  okvetlenül 
megkívánja  a  szakpszichológus  résztvételét  s  a  tanítók  alaposabb 
pszichológiai  kiképzését,  iskolázottságát.  William  Stern  szerint 
nincs  messze  az  idő,  amikor  az  iskola  pszichológus  intézményét 
ép  oly  szükségesnek  tartják,  mint  az  iskolaorvosét.  A  tanító- 
személyzet kezdetben  talán  azt  fogja  hinni,  hogy  itt  az  ő  jogaiba 
avatkoznak  bele,  azonban  csakhamar  reá  fognak  jönni,  hogy 
ez  az  iskolapszichológiái  hivatal  olyan  feladatokat  akar  meg- 
oldani, amelyek  a  tanító  munkalehetőségét  messze  felülmúlják. 

íme  röviden  a  tehetség  problémájának  tudományos  oldala. 
Sok  része  nem  uj,  de  uj  jelentőséget  nyert  most  a  tehetségek  ki- 
választásának és  érvényesülésének  az  iskola  által  vájó  felkarolása 
által.  S  ezzel  elérkeztünk  azokhoz  az  iskolai  reformokhoz, 
amelyek  jórészben  a  szabad  utat  a  tehetségnek  a  jelszava  alatt 
haladnak  a  megvalósulás  felé. 

Az  első  kérdés  az,  hogy  a  mai  iskola  miként  értékeli,  fej- 
leszti a  tehetségeket,  képességeket?  Egyszerűen  ugy,  hogy  egy 
előirt  tanterv  szerint  osztályozza  a  gyermekeket  s  bizonyos  rang- 
fokozatokat állapít  meg  köztük,  amely  fokozat  egyszersmind  a 
tehetség,  a  képesség  meghatározása  is.  A  gyermekben  azonban 
sokféle  erő,  képesség  szunnyad,  de  a  mai  nagy  üzemű  iskolában 
csak  a  legmegbizhatatlanabb  tehetséggel,  az  emlékezettel  foglal- 
koznak, erre  építenek.  A  mai  iskola  a  tanulónak  csak  az  iró  és 
beszélő  képességét  veszi  figyelembe  s  csak   elfogadó  (receptív) 

és  utánzó  erőit  fejleszti.  Hogy  a  gyermekben  szunnyadó  alkotó 
képességek  s  a  vele  kapcsolatos  mechanikai  készségek,  ai  kon- 
struktív hajlamok,  a  megfigyelés,  a  tervezés,  az  öntevékenység, 
a  tanuló  iniciativája  stb.  nem  jutnak  szóhoz,  általánosan  ismere- 
tes tény.  Pedig  a  tehetséget  csak  eredményeken  lehet  megmérni, 
munkákon  felismerni,  olyanokon,  amelyek  a  tehetség  különös 
gondolkodási  módját,  fölfogását  érzékelhető  formában  juttatják 
kifejezésre.  Eredménnyé,  munkává  pedig  az  teszi  azt,  amit  a 
tanuló  alkot,  hogy  egész  énjével  részt  vesz  benne,  egészen  föl- 
olvad abban,  amivel  foglalkozik.  Csak  az  eredmény  kvalifikál, 
minősít.  Az  eredmény  jelölheti  ki,  teremtheti  ímeg  minden  téren 
a  vezetőket.  Hol  vannak  az  iskolában  a  vezető  képességek?  Mi- 
ben nyilatkozik,  miben  jelentkezik  az  ő  sajátosságuk  nyelvben 
és  kifejezésben,  cselekvésben  és  tudásban?  Pedig  ezeket  a  vezető 
tehetségeket  már  az  iskolában  támogatnunk  kell  s  nem  szabad 
őket  többé  mellőznünk. 

A  Németbirodalomban  a  reformpedagógusok  Kerschen- 
steiner  György  müncheni  iskolaügyi  tanácsnokkal  az  élükön 
ezért  az  elemi  iskola  olyan  külső  és  belső  átszervezésén  dolgoz- 
nak, hogy  az  a  fősúlyt  a  gyermek  alkotó  ösztöneire,  a  cselekvésre 
helyezze.  Kerschensteiner  München  elemi  iskoláinak  olyan  szer- 
vezetet adott,  hogy  az  egyes  tantárgyak  módot  adjanak  a  ta- 
nulóknak az  önálló  munkára,  a  produktív  erők  használatára, 
a  megfigyelésre,  az  alaposságra,  a  lelkiismeretességre.  Ebből  a 
szempontból  az  iskolaépületeket  laboratóriumokkal,  műhelyekkel 
látta  el,  bevezette  a  kézimunkát,  a  fa-  és  fémmunkát,  a  fizikai 
és  chemiai  önálló  gyakorlatokat,  meghonosította  az  iskola- 
kerteket és  kötelező  vándorlásokat  a  természetben,  egyszóval 
megteremtette  a  munka  iskoláját.  A  munka  iskolája  problémája 
sem  uj,  de  nagy  jelentőséget  nyert  most,  mikor  arról  van  szó, 
hogy  a  tehetségeket  már  az  iskolában  felismerjük.  A  munka 
iskolája  ugyanis  a  gyermek  sokféle  képességét,  hajlamát  veszi 
igénybe  s  igy  kiváló  alkalmat  és  módot  nyújt  a  tehetségek  fel- 
ismerésére. Ma  Németországban  már  igen  sok  helyen  megvaló- 
sították a  munka  iskoláját  s  a  háború  után  aiz  iskolák  belső  át 
szervezése  a  munkaiskola  szellemében  gyorsan  fog  előre  haladni. 

A  tehetségek  kiválasztásának  a  problémáját  tekintve  a 
munka  iskoláján  kivül  ma  különösen  a  mannheimi  iskolarend- 
szer vonja  magára  a  figyelmet.  Mannheim  városának  az  iskola 

rendszerét  dr.  Sickinger  iskolaügyi  tanácsnok  még  a  háború 
előtt  akként  szervezte  meg,  hogy  az  egész  elemi  iskolai  szervezet 
ne  csak  az  életévek  szerint  tagozódjék,  hanem  hogy  a  tanulók 
a  meglévő  iskolakereteken  belől,  tekintettel  szellemi  mivoltuk 
sajátosságára,  képességeik  eltérésére,  családi,  otthoni  körül- 
ményeikre különböző  művelődési  utakon  haladhassalak.  Három 
művelődési  utat  jelölt  ki,  az  elsőt  a  kiválóbb  képességű  tanulók 
számára,  a  másodikat  a  kisebb  képességű  vagy  alacsonyabb  szel- 
lemi fokon  álló  vagy  külső  okok,  körülmények  miatt  kevésbbé 
szabályszerű  oktatásban,  tanításban  részesült  gyermekek  szá- 
mára, egy  harmadikat  pedig  az  igen  gyenge  tehetségű  tanulók 
részére. 

E  művelődési  utaknak  megfelelően  van  a  rendes  8  osztályú 
elemi  iskola  (Hauptklassensystem),  a  nem  rendesen  haladó,  vagy 
gyengébb  képességűek  számára  a  pótló  rendszerű  osztályok 
ÍFörderklassensystem)  s  végül  az  abnormálisan  gyenge  gyer- 
mekek részére  a  kisegítő  osztályok  (Hilfsklassen).  Jóllehet  e 
három  osztályrendszer  munkatervét  tekintve  különbözik  egy- 
mástól, mégis  mind  a  három  szerves  részét  alkotja  egy  elemi 
iskolának.  Az  egyes  részek  között  megvannak  a  szükséges  össze- 
kötő utak,  ugy  hogy  minden  egyes  tanuló  aszerint,  hogy  mi- 
ként fejlődik,  egyéni  képességének,  erejének  megfelelő  rendszerű 
osztályban  nyer  oktatást. 

A  rendes  elemi  iskolai  osztályokba  jár  a  tanulók  legnagyobb 
része,  az  összes  tanulók  84*6% a.  Ezeket  koruknak  és  képessé- 
güknek megfelelően  osztályozzák  évről-évre  s  ha  a  tanulók  min- 
den osztályban  megfelelnek,  8  év  alatt  elvégzik  az  iskolát.  Kül- 
sőleg a  rendes  elemi  iskolák  osztályai  nem  igen  különböznek 
más  városok  elemi  iskoláitól  s  mégis,  ha  összehasonlítást  te- 
szünk, feltűnik,  hogy  hiányoznak  a  legjobb  és  leggyengébb  ele- 
mek, ugy  hogy  az  egy  osztályban  lévő  tanulók  egy  aránylag 
egyforma  s  a  tanítás  szempontjából  egyértékü  anyagot  alkotnak. 
A  kiváló  képességű  tanulókat  ugyanis  a  második  iskolai  év  végén 
külön  előkészítő  osztályokba  gyűjtik  s  a  középiskolákra  megfelelő 
előkészítésben  részesítik.^  Azok  a  tanulók  azonban,  akik  kiváló 
képességeik  dacára  sem  óhajtanak  középiskolába  jutni,  az  elemi 
iskola  felsőbb  osztályaiban  egy  idegen  nyelvet  is  tanulhatnak. 
Végül  a  nyolcadik  elemi  osztályban  a  kiváló  képességűeket  még 
egyszer  összegyűjtik  külön  osztályokban  s  ezek  átléphetnek  vagy 


248 


Dr.  Ozorai  Frigyes 


a  reáliskola  negyedik  osztályába*,  vagy  a  leányok  a  lyeeumok 
megfelelő  osztályaiba. 

A  pótló  rendszerű  osztályokba  azokat  gyűjtik,  akik  a  ren- 
des elemi  osztályokban  a  tantervszerü  célt  nem  érik  el.  Az  ösz- 
szes  tanulóknak  9*2% -a  jár  ezekbe.  Ezek  az  osztályok  nemcsak 
abban  különböznek  a  rendesektől,  hogy  bennök  a  tanulók  szel- 
lemi képessége  csekélyebb  fokú,  hanem  abban  is,  hogy  ezeket 
a  tanulókat  külön,  nekik  megfelelő  tanterv  szerint  oktatják. 
Ez  a  különbség  nem  annyira  a  tanítási  anyag  minőségére,  mint 
inkább  mennyiségére  vonatkozik.  A  tanítók  ezekben  aiz  osztá- 
lyokban pusztán  a  leglényegesebbre,  a  fődolgokra  szorítkoznak, 
A  kisegítő  osztályokba  a  leggyengébb  tanulók  kerülnek. 

Sickinger  rendszerének  helyességét  pszichológiai,  pedagó- 
giai, ethikai,  hygienikus  s  gazdasági  szempontokból  okolja  meg. 
Az  igazság,  a  méltányosság  megköveteli,  hogy  minden  tanulótól 
csak  annyit  követeljünk,  amennyire  képes,  s  a  gyermek  fejlődési 
fokához  mérjük  a  szellemi  táplálékot.  Szociális  tekintetből  meg 
az  a  jelentősége,  hogy  a  tanulók  megtanulják  egész  erejük  latba- 
vetését egy  munka  elvégzésénél  s  a  tehetségeket  nem  öli  meg  az 
unalom,  a  kedvetlenség  s  nem  sorvadnak  el  képességeik. 

Ekként  törekszenek  a  munka  iskolája  hivei  és  Sickinger 
gyakorlatilag  a  tehetségesek  érvényesülését  előmozdítani.  De  a 
németek  itt  nem  állnak  meg,  ők  az  iskolarendszerükben  mutat- 
kozó összes  hibákat  ki  akarják  küszöbölni  s  ezzel  a  tehetség  szá- 
mára a  fejlődést,  a  szabad  utat  biztosítani.  Melyek  a  német 
iskolai  szervezet  hibái?  Az  iskolák  munkásságát  túlságosan  be- 
folyásoló hagyományok,  a  különféle  iskolafajok  merev  elkülöní- 
tése, a  szükséges  kapcsolatok  és  átmenetek  hiánya,  a  gyerme- 
kek elválasztása  társadalmi  rétegek  szerint  a  népiskolában  (elő- 
készítő iskolák),  az  iskolaügy  tagozódása  egyházi  szempontok 
szerint  s  ez  elkülönüléseknek  megfelelően  a  tanítással  foglal- 
kozó testületeknek  az  egyes  iskolafajok  szerinti  szétválása.  Mind- 
eme bajok  és  ellentétek  megszüntetésére  a  német  tanító-egyesü- 
let, mely  132.000  tagot  számlál,  1914  június  2-án  Kiéiben  tartott 
gyűlésén  Kerschensteiner  indítványára  elhatározta,  hogy  köve- 
teli az  egységes  nemzeti  iskolát,  amelyben  mellőzve  legyen  min- 
den társadalmi  és  vallásos  ellentét. 

E  határozat  abból  a  meggyőződésből  fakadt,  hogy  a  német 
nép  művelődési  javait  a  nép  mennél  szélesebb  rétegei  számára  kell 

hozzáférhetővé  tenni,  hogy  a  német  nép  szellemi  erőit  ne  csak 
egyes  meghatározott  osztályok  köréből,  hanem  a  népesség  összes- 
ségéből merítse  s  hogy  a  fejlődés  utja  csak  akkor  van  biztosítva,  ha 
az  állam  mindazokat,  akik  az  ő  kötelékébe  tartoznak,  belső  érint- 
kezésbe hozza  az  egyes  művelődési  javakkal,  ugy  hogy  erőik, 
képességeik  egyéniségüknek  megfelelő  módon  fejlődhessenek. 
Ennek  megvalósítása  az  iskola  feladata  s  ezért  az  államnak  nem 
szabad  tűrnie,  hogy  bizonyos  körök  bizonyos  művelődési  java- 
kat, forrásokat  a  maguk  számára  kisajátítsanak.  Követelik  tehát 
a  nyilvános  iskolarendszernek  olyatén  módon  való  kiépítését  és 
berendezését,  hogy  minden  képesség,  tehetség  megtalálja  a 
neki  megfelelő  utakat  és  eszközöket.  Ez  az  iskola  az  egységes 
iskola,  amelyik  egy  közös  alappal  bir,  amelyikből  kiindulva 
annyiféle  ut  vezet  fölfelé  és  előre,  mint  amennyi  főirány  van  a 
képességeket  és  életcélokat  tekinfve.  Hangsúlyozni  kívánjuk, 
hogy  itt  elsősorban  nem  azokról  a  gyermekekről  van  szó,  akik- 
nek a  mai  felsőbb  iskolákba  kellene  jutniok.  Az  egységes  iskola 
hivei  előtt  nem  olyan  iskolaszervezet  lebeg,  amelyik  a  különös 
értelmi  képességű  tanulókat  az  eddiginél  könnyebben  ereszti  a 
középiskolába,  hanem  amelyik  a  gyakorlati,  az  ipari,  a  művészi, 
a  kereskedői  képességek  számára  is  gondoskodik  megfelelő  isko- 
lákról, eszközökről,  hogy  a  szükséges  iskolai  ismereteket  meg- 
szerezhessék. A  nagy  német  pedagógus  Rein  Vilmos,  aiki  szintén 
hive  az  egységes  iskolának,  a  következőkép  határozza  meg  ez 
iskola  fogalmát:5) 

1.  A  nemzeti  egységes  iskola  a  hazai  művelődés  ügyének 
egy  olyan  átfogó  rendszerét  jelenti,  amelyiket  egy  egységes  szer- 
vezetté kell  kiépíteni  s  amelyikben  az  egyes  részek  egymásba 
kapcsolódnak  s  egymással  eleven  kapcsolatban  állnak. 

2.  Erre  a  szervezetre  pedig  a  nemzeti  kulturfejlődés  érde- 
kében van  szükség,  még  pedig  a  fiatalkorúak  tehetségének  gon- 
dos figyelembe  vételével  s  tekintet  nélkül  a  szülők  társadalmi 
és  vagyoni  állására. 

3.  Ebből  a  célból  először  is  egy  általános  alapiskolát  kell 
berendezni,  amelyikben  bőséges  alkalmai  kell  adni  az  egyéni  te- 
hetségek vizsgálatára. 

5)  Wilhelm  Rein:  Zur  Neugestaltung  unseres  Bildungswesen.  Tat. 
Flugschriften  19.  Diederich:  Jena. 

Magyar  Figyelő.  1° 

4.  Ez  egységes  alap  után  tagozódjék  a  rendszer  három  fő- 
csoportra, amelyek  a  megfelelő  felsőbb  iskolákra  készítsék  elö 
a  tanulókat.  A  sok  tagozódásu  szakiskolák  pedig  alkossák  a  be- 
tetőzését annak  a  német  iskolaügynek,  amelyik  egy  közös  alap- 
ból kiindulva  annyifelé  ágazik  el,  amennyire  azt  a  német  kultur- 
munka  sokoldalúsága  követeli. 

Mindezekről  a  problémákról  ma,  a  háborúban  is,  rendkívül 
élénk  vita  folyik  Németországban,  még  pedig  nemcsak  a  peda- 
gógusok körében.  Hatalmas,  széles  arányú  s  nagyjelentőségű 
irodalom  is  keletkezett  e  kérdések  körül,  sőt  az  egyes  államok 
kormányai  is  egyre  behatóbban  foglalkoznak  velők.  Mindez 
végső  eredményében  amellett  tanúskodik,  hogy  mig  a  németek 
birodalmuk  határain  földig  rombolják  egy  már  meglevő  kultúra 
vívmányait,  addig  otthon  egy  olyan  kultúra  megalapozásán 
fáradoznak,  amelyik  mindennél  hatalmasabbnak  s  erősebbnek 
mutatkozik  körvonalaiban,  mert  az  igazságon  épül  fel  a  tehetség 
mindent  leigázó  erejével. 


Kulturális  problémák  Törökországban. 

Irta :  Dr.  Germanus  Gyula,  a  m.  kir.  keleti  akad.  tanára. 


Körülbelül  hatvan  éve  annak,  hogy  utazók  és  politikusok 
az  «ujtörökök»  nevével  és  pártjával  megismerkedtek,  és  azóta 
e  többnyire  fiatal  emberek  igyekezetét  az  Európához  való  köze- 
ledés eszméje  gyanánt  fogják  fel.  Abdul-Hamid  egyoldalú  monar- 
chikus uralma  alatt  az  ujtörököknek  jelentősége  csupán  poli- 
tikai volt:  ők  képviselték  az  iszlám  szellemével  nem  egyező  par- 
lamentarizmust és  népképviseleti  alkotmányt.  Legnagyobb  sike- 
reiket azonban  öntudatlanul,  miként  ez  olyan  országokban,  ahol 
politikai  egyesületek  és  népgyűlések  ismeretlenek,  máskép  nem 
is  lehetett  —  irodalmi  uton  érték  el.  Ellenezték  az  iszlám  törvé- 
nyeinek betűszerinti  magyarázatát,  és  a  mohamedán  univerza- 
lizmus  egyoldalúan  sablonszerű  felfogását,  mig  idegen,  francia 
és  svájci  befolyások  hatása  alatt  a  török  nemzeti  szellem  elő- 
harcosaivá  váltak.  Ez  a  nemzeti  államgondolat,  amely  a  jelen- 
korban a  legtöbb  európai  nemzetet  bűvkörébe  vonta,  és  a  gazda- 
sági fellendülés  kapcsán  a  népekben  oly  erős  nemzeti  önérzetet 
fejlesztett,  amely  a  XVI.  és  XVII.  században  ismeretlen  volt 
Európában,  éles  ellentétben  állt  a  legtöbb  állam  tényleges  nem- 
zetiségi helyzetével  és  a  nemzetiségeknek  ugyanoly  gondolatfor- 
rásból táplálkozó  követeléseivel.  Az  iszlám  nem  ismer  nemzeti- 
séget, ennek  helyét  a  vallás  és  annak  a  nyilvános  és  magánéletet 
átölelő  szervezete  foglalja  el.  Tagadhatatlan  azonban,  hogy  az 
iszlámnak  ez  ideális  univerzalizmusa  csak  első  századában,  a 
hódítás  korában  és  az  első  Abbaszidák  fénykorában  volt  meg. 
Földrajzi,  gazdasági  és  történelmi  viszonyok  és  okok  többszörö- 

sen  komplikált  partikularizmust  hoztak  létre,  amelyben  az  ősi 
iszlám  elmerült.  Vallási  okok  nagy  szerepet  játszottak.  A  perzsa 
elem  vallási  szinkretizmusa  uj  politikai  áramlatokkal  kapcso- 
lódott, amelyeknek  mindig  megvolt  kimutatható  gazdasági  hát- 
terük. A  törököknek  feltűnése  és  politikai  szerepe  által  a  késői 
Abbaszidák  idejében,  és  azután  az  önálló  szeldsuk  birodalmak- 
ban, az  iszlámban  uj  faktor  jutott  uralomhoz,  amely  lassankint 
áthatotta  az  iszlám  vallási  orthodoxiát,  és  uj  világnézetet  és  ezzel 
uj  szervezkedési  alapot  teremtett.  Ez  uj  alap  a  praktikus,  a  val- 
lási fanatizmustól  idegenkedő,  szabadabb  nézeteket  is  pártoló 
nemzeti  szellem  volt.  Nem  az  orthodoxia,  hanem  a  perzsa-közép- 
ázsiai miszticizmus,  amely  a  pantheista  Szúfi  költők  és  gondol- 
kodók műveiben  látott  napvilágot,  jelölte  meg  azt  az  utat,  amely- 
ben a  török  állameszme  képes  volt  haladni.  A  törökök  hatalma 
határozottan  dinasztikus  volt,  és  a  pietisztikus  iszlám  univerza- 
lizmusa  helyét  a  szufizmus  eszméi  által  támogatott  és  lelkesített 
merev  militarizmus  foglalta  el.  A  törökök  győzelmei,  amelyeket 
Ázsiában,  Afrikában  és  Európában  az  iszlám  jelében  arattak, 
harcias,  de  teljesen  monarchikus  és  nemzeti  szervezkedésből 
folytak.  Az  oszmánoknak  fellépése  és  hatalmi  terjeszkedése  az 
iszlámnak  uj  alakot  kölcsönzött:  a  próféta  arab  szózatát  a  török 
nemzeti  eszmék  és  az  ősiszlámmal  ellenkező  szufizmus  uj  győ- 
zelmi babérokhoz  juttatta.  Külsőleg  az  oszmánok  uralma  álta- 
lánosságban az  iszlám  uralmát  jelentette,  közelebbi  vizsgálatra 
azonban  kiderül,  hogy  a  törökség  az  iszlámnak  a  nemzeti  füg- 
getlenség felé  való  fejlődését  fejezi  ki.  Az  emberi-pietisztikus 
ősiszlám  univerzalizmusának  háttérbe  kellett  szorulnia  az  ázsiai 
törökök  ősi  nemzeti  szervezkedése  előtt,  akik  ugyan  felvették  az 
iszlám  vallási  hitét,  de  örökös,  dinasztikus,  nemzeti  katonai  álla- 
mot alkottak. 

Törökországban  az  iszlám  ébredése  nem  a  szorosan  vett 
iszlám  hitből,  hanem  a  török  faj  nemzeti  erejéből  és  öntudatá- 
ból fakadt.  Azt  a  mozgalmat,  amelyet  manapság  a  ((kalifátus 
ébredése»  jelszóval  szoktak  illetni,  nem  szabad  az  egész  iszlám 
vallásháborúja,  az  összes  moszlim  népek  összefogása  gyanánt 
egy  nagy  közös  cél  érdekében  felfognunk,  hanem  azt  az  oszmá- 
nok állami  és  nemzeti  fennállására  irányuló  törekvéseknek  kell 
tekintenünk. 

E  mozgalom,  első  kezdeténél  Törökországban  erős  ellen- 

zékre  talált.  A  nemzeti  és  vallási  ellentét  a  kultúrai  tevékeny- 
ségben nyilvánult,  és  ma  is,  midőn  az  politikai  fontosságot  ért 
el,  szintén  társadalmi  és  kulturális  kérdésekben  csúcsosodik  ki. 
Az  iszlám  kinyilatkoztatást  nyújtott  arab  nyelven,  amelynek 
erejét,  szépségét  és  mély  értelmét  senki  sem  tagadhatja,  jólkifej- 
lett,  hatalmas  kultúrát  teremtett  volt,  amely  előtt  a  durva,  har- 
cias török  nép  feltétlenül  meghódolt.  Saját  nyelve  háttérbe 
szorult  és  szókincse  aztán  az  arab-perzsa  kultúra  vívmányaival 
olyannyira  gazdagodott,  hogy  az  oszmánok  első  tapogatózó  pró- 
zai kísérletei  már  arab-perzsa-török  keveréknyelven  láttak  nap- 
világot. Ez  a  keveréknyelv,  az  uralkodó  áramlat  és  divat  szerint 
majd  értelmetlen  dagállyá  fajult  el,  majd  ügyes  felhasználásakor 
a  gondolatok  jólhangzó,  alkalmazkodó  és  árnyalatdús  kifejezési 
eszközévé  vált.  A  költészetet,  amely  keleten  inkább  a  kifejezés 
szépségét,  mint  az  érzelmek  mélységét  kedveli,  a  perzsa,  a  prózát 
főleg  arab  minták  befolyásolták,  és  e  hatások  alatt  a  török  iro- 
dalmi nyelv  szókincsében  csak  néhány  segédige  és  esetrag 
maradt  török,  a  többi  elemet  az  arab  szótár  kimeríthetetlen  tár- 
házából kölcsönözte.  Értelmetlenségek  és  félreértett  fordulatok 
is  bekerültek  e  nyelv  mesterséges  szövetébe,  amelyben  a  klasz- 
szikus  arabság  mellett  gyakran  találunk  a  népnyelvből  kölcsön- 
zött grammatikai  alakokat.  Ez  a  keveréknyelv,  amely  az  uni- 
verzális iszlám  arab-perzsa-török  háromságából  állt,  volt  az  osz- 
mán idők  kalifátusának  hivatalos  nyelve.  A  török  szultánságnak 
nem  volt  külön  nemzeti  irodalmi  nyelve.  A  népnyelve  paraszti 
nyelv  maradt  («türkdili»  vagy  «kaba  dili»  =  durva  nyelv)  és 
századokon  át  megvetették.  így  álltak  egymással  szemben  nyel- 
vileg az  iszlám  képviselői  a  nemzeti  törökséggel.  Nem  csodál- 
kozhatunk azon,  ha  ma  Törökországban  a  politikai  tényezővé 
kinőtt  nemzeti  irány  először  kulturális  téren,  a  nyelvhasználat- 
ban, a  nyelv  elbírálásában  nyilvánult.  Az  arab  szók  korlátlan 
használatát  meg  kellett  szorítani,  és  azok  helyébe  igazi  török, 
mindenki  előtt  érthető  szókat  ültetni.  Arról  panaszkodtak,  hogy 
az  érthetetlen  arabos  nyelv  a  nép  szabad  fejlődésének  útjában 
áll,  és  ezért  a  Korán  és  hagyománygyüjtemény  tanulásából 
ismert  kifejezéseket  és  gondolatokat,  a  török  nemzeti  igyekezet 
és  cél  kedvéért  fel  kell  áldozni.  Az  arab  nyelv  elvesztette  szent 
tekintélyét  a  nemzeti  költők  és  prózaírók  szemében.  A  minden 
moszlim  számára  könnyen  elsajátítható  arab-perzsa-török  iro- 


254 


Dr.   Germanus  Gyula 


dalmi  nyelv  helyére,  az  arab  Koránt  nem  értő  törökök  nemzeti 
nyelvét  emelték  és  eszményítették.  Jelszavuk  az  volt,  hogy 
minden  nemzetnek  saját  nyelvének  kell  lennie,  saját  szavaival 
kell  birnia.  Ezt  az  eszményt  azáltal  is  el  akarták  érni,  hogy 
pótolhatatlan  arab  szókat  tatár,  vagy  pedig  mesterséges  szókkal 
helyettesítettek.  Ezeket  a  közönség  ép  oly  kevéssé  értette,  mint 
az  arab-perzsa  kifejezéseket,  de  a  nemzeti  tendenciákra  utaltak, 
amelyeket  kiterjesztettek  a  «középázsiai»  török  népekkel  való 
szorosabb  kapcsolatokra. 

Az  oszmán  nyelvújítók  nem  álltak  nyelvtudományi  alapon; 
hiszen  a  nyelvtudomány  tanulmányozása  csakhamar  kioktatta 
volna  őket  más  európai  keveréknyelvek  példáival.  Az  oszmán 
puristák  és  az  orthológusok  között  dúló  harc  kultúrpolitikai: 
ez  az  egyetemleges  iszlám  eszményének  harca  a  nemzeti  török 
államéval,  amelynek  gyökere  visszanyúlik  a  Bektási  janicsárok 
szerzethadseregének  felállításáig. 

Az  újítók  az  arab  irás  érintetlenségét  sem  tisztelték.  Az 
arab  betűket  a  Korán  szentesítette,  és  valamennyi  nép  nyelvének 
Írására  alkalmazták,  amely  az  iszlám  hódításának  kereteibe 
került.  Perzsák,  indusok,  malájok  stb.  ezt  az  ABC-t  használják 
saját,  az  arab  nyelv  háromhanggyökös  rendszerével  össze  nem 
férő  nyelveinek  írására.  Ez  az  arab  irás  lassankint  a  moszlim 
vallás  külső  jelévé  vált.  A  karamáni  görögök,  akik  elfelejtették 
eredeti  görög  nyelvüket  és  teljesen  eltörökösödtek,  leveleiket 
törökül  irják  —  görög  betűkkel:  ez  a  nyoma  és  jele  görög  erede- 
tüknek és  keresztény  hitüknek.  Ugyanezt  a  jelenséget  találjuk 
a  keresztény,  csupán  törökül  beszélő  örményeknél. 

Az  arab  irás  nem  illik  a  török  nyelvre.  Az  arab  ABC  egy- 
részt túl  bő,  másrészt  túl  szük  a  török  hangok  számára.  Az  arab 
nyelvben  oly  hangok  is  szerepelnek,  amelyek  a  török  nyelvben 
hiányoznak,  mig  egyes  török  hangoknak -nem  találtak  megfelelő 
arab  betűt.  Az  összes  török  nyelvekre  alkalmas  volna  a  latin 
alfabetum,  amely  a  fonetikus  irás  alapján  nyugszik.  Az  arab 
ABC  a  sémi  nyelvek  sajátságos  háromgyökhang  rendszeréből 
fakadt,  amely  szerint  a  gyökök  hajtogatása  segédhangoknak 
bizonyos  állandó  képletek  (hasonlóan  a  mathematikai  behelyet- 
tesítéshez) mintájára  való  be-,  elő-  vagy  utána-illesztéséből  tör- 
ténik. A  grammatikai  szabályok  ismerete  olvasási  kételyek  felett 
játszva   eligazít,   és  igy   nem   szüséges  n:<  Írásban  valamennyi 

hangot  megjelölni.  A  török  nyelvben  ily  merev  gyökrendszer 
nincs,  hangtanilag  a  főszerepet  a  hangrendilleszkedés  játsza, 
amely  meghatározza  a  ragok  mély  vagy  magas  voltát,  és  amelyek 
fonetikus  jelölése  tehát  elhanyagolható,  mivel  a  szónak  magas 
vagy  mélyhanguságával  eléggé  meg  vannak  határozva.  Csodá- 
latos, hogy  azok  a  tudósok,  akik  az  arab  irást  török  nyelvre 
alkalmazták,  a  török  hangrendszert  alapjában  helyesen  fogták 
fel  és  a  nyomatékos  arab  mássalhangzókat  valamely  török  szó 
mélyhanguságának  jelölésére  használták,  és  miután  a  szó  hang- 
neme ilyképen  meg  volt  határozva,  a  ragokban  megelégedtek 
állandó  rövidítésekkel,  melyek  csak  mássalhangzókból  állnak. 
Ugyanazt  az  elvet  követték,  melyet  Markovics  hatszáz  évvel 
később  a  Gabelsberg-féle  gyorsírásnak  a  szintén  ragozó  és  hang- 
rendilleszkedő magyar  nyelvre  való  alkalmazásánál  elfogadott. 

így  alakult  ki  és  határozódott  meg  a  török  helyesirás,  és 
bárki  csekély  gyakorlat  árán  pontosan  olvashatja  a  török  szókat 
,arab  Írásban.  Ez  az  irás  nem  fonetikus,  nem  török,  hanem  arab 
és  moszlim.  Ezért  a  török  nyelvújítók  az  irást  is  a  török  nem- 
zeti szellem  szerint  igyekezték  átalakítani,  és  ha  a  betűket  nem 
is  helyettesíthették  idegen  jelekkel,  legalább  a  fonetikai  elvet 
akarták  keresztülhajtani.  Egyes,  bizonyára  túlzó  újítók  egy  oly 
irásfajt  ajánlottak,  amelynek  feltalálását  a  jelenlegi  hadügy- 
miniszternek, Enver  pasának  tulajdonítják,  és  amelyben  az  arab 
betűk  nincsenek  egymáshoz  kapcsolva,  hanem  külön  állnak,  — 
hasonlóan  a  mi  nyomtatott  betűinkhez.  Elfelejtik,  hogy  a  mi 
"fonetikus»  Írásunk,  amely  állandóan  szemük  előtt  lebegett, 
tulajdonképen  nem  fonetikus,  hanem  a  hangoknak  konvencio- 
nális jelek  által  történő  rögzítése,  amely  folyékony  olvasásnál 
összefüggő  képpé  olvad  egybe,  amelyet  agyunk  mondatok  és 
értelemsorok  gyanánt  fog  fel.  Senki  sem  olvas  betünkint.  Ha 
tehát  eme  utánzásnál  már  szembe  ötlik  a  mi  Írásunk  lényegének 
félreismerése,  annál  elidegenítőbb  az  olyan  helyesirás,  amely  a 
szónak  csupán  kiejtett  alakját  fogadja  el  annak  Írásbeli  meg- 
rögzítésére  nézve,  és  eltekint  a  nyelvtani  és  nyelvészeti  rendszer- 
től. Sokszor  feltűnt  nekem,  és  török  iró  barátaimat  gyakran 
figyelmeztettem  ama  nyelvtani  képtelenségekre  és  értelmetlen- 
ségekre, amelyeket  ama  eljárás  teremtett,  hogy  egyformán 
hangzó,  vagy  csupán  olybá  vett  szókat  és  ragokat  egyformán 
irnak.  A  konstantinápolyi  napilapok  a  magashangu  infinitivusob 

tulajdonító  esetét  (gelmej-e),  amelyben  az  eredeti  kef  «j»-vé 
lágyult,  ép  ugy  irják,  mint  az  igei  főnév  dativusát  (gelme-je), 
ahol  a  «j»  eufonikus  toldalék  az  «e»  rag  előtt.  Ez  Írásmód  fel- 
tűnő nyelvtani  kétértelműséget  hoz  létre,  amelyet  még  az  is 
fokoz,  hogy  lassankint  a  mélyhangu  igéket  (ahol  kaf  a  dativus- 
ban  ghájnná,  és  nem  «j»-vé  lágyul,  tehát  nem  is  hangzik  egy- 
formán!) is  hasonlóan  irják.  Ezenkívül  hemzseg  a  sok  helyes- 
írási következetlenség  az  újítók  könyveiben,  amely  méltán  arra 
indíthat  bennünket,  hogy  íróik  helyesírási  tudásában  és  elvi  meg- 
értésében komolyan  kételkedjünk. 

Ha  a  reformpárt  és  az  «öregek»  közötti  ellentétet  a  nyelv- 
használatban és  írásban  ily  élesnek  és  áthidalhatatlannak  talál- 
juk, annál  különösebbnek  és  ellentétesebbnek  tűnnek  elénk  ama 
eszmék  és  célok,  amelyeket  az  ujtörökök  hirdetnek.  Az  ellentét 
itt  is  ugyanaz:  iszlám  kultúra  versus  nemzeti-európai  kultúra. 
Ott  a  vallási  eszméhez  való  ragaszkodás,  itt  az  európai  minták 
szolgai  utánzása,  és  lehetőleg  az  orosz  uralom  alatt  élő  és  sók 
tekintetben  kulturailag  az  oszmánok  felett  álló  tatár  elemeknek 
a  török  nemzeti  célok  megvalósításába  való  bevonása.  Az  iszlám 
egysége  megtörött.  A  nemzetiségi  kérdés,  amely  a  késői  abba- 
szida  birodalomban  a  perzsák  öntudatos  fellépése  által  kulturális 
téren,  de  még  a  klasszikus  arab  nyelven,  oly  gazdag  gyümöl- 
csöket érlelt,  ma  politikai  téren  magas  lángokkal  tör  elő.  Az 
újítók  jelszava  «Turán»  lett,  amely  kivetkőztetve  mithológiai 
jelentéséből,  minden  török  dolognak  az  egyetemes  iszlám  rová- 
sára történő  eszményítésévé  vált,  és  a  törökségnek  a  kalifátus 
fölötti  hegemóniáját  jelenti.  így  fogják  fel  írók,  költők  és  lanto- 
sok. A  nemzeti  eszme  bűvkörében,  tehetséges  fiatal  törökök  tiszta 
török  népnyelven  irják  verseiket,  amelyek  levetették  az  arab 
verstan  merev  páncélját  és  a  népies  rithmusban  szólalnak  meg. 
Ez  az  irány  európai  és  török  igyekszik  lenni,  az  ezeréves  arab- 
perzsa iszlám  kultúrájáról  hallani  sem  akar.  A  «Turán»  szó 
varázserejében  bizva,  valamennyi  <(rokon»-népnél  támaszt  és 
kapcsolatot  keres,  bárhol  és  bárki  is  legyen  az.  A  ((turáni »  népek 
alatt  természetesen  nem  ama  nomádokat  értik,  akik  a  Krisztus 
előtti  évszázadokban  Irán  fensíkjait  fenyegették  betöréseikkel, 
és  akik  bebizonyíthatóan  nem  voltak  valamennyien  rokonok,  és 
nem  is  tartózlak  a  török  nyelvcsaládhoz,  hanem  «Középázsia » 
török  táj&zólásdkai  beszélő  lakóit,    A  nyelvtudomány  azonban 

nem  képezi  alapját  a  « turáni »  népek  osztályozásának.  A  rokon- 
szenv játszik  ebben  is  fontos  szerepet,  és  ha  a  törökök  a  magya- 
rokat is  « turániak »-nak  ismerik  el,  ugy  ez  a  tagadhatatlan  erős 
rokonszenv  mellett  azért  történik,  mert  török  irók  azt  hiszik, 
hogy  a  magyar  nyelv  csak  tájszólásilag  különbözik  a  köztörök 
nyelvtől!  A  turánizmus  eszméjét  néhány  rajongó  —  a  tudomá- 
nyos tényeknek  nem  nagyobb  mértékben  való  ismeretével  mint 
török  társai1)  —  Magyarországban  is  lelkesen  fogadta,  és  mivel 
itt  is  a  «távol  Ázsiában  élő  rokonokra))  támaszkodó  jelentést 
kölcsönöztek  neki,  a  soviniszta-nemzeti  rétegekben  csakhamar 
elterjesztette.  Magyarországban  azonban  a  turánizmus  egyelőre 
csak  Ázsia  népeinek  tudománytalan  osztályozását  jelenti,  és  egy 
álmot,  amely  a  politikában  nem  érhet  meg  többé;  a  kalifa  biro- 
dalmában azonban  ez  a  leghatalmasabb  fegyver  a  nemzeti  sovi- 
niszták kezében,  amelyet  a  mohamedán  arabok,  a  kurdok,  a 
lázok  stb.  és  az  egész  keresztény  lakosság  ellen  irányítanak.  Amig 
e2  az  eszme  egyfelől  az  egyetemleges  iszlám  megtörését  célozza, 
addig  valamennyi  nemtörök  keresztény  alattvaló  elleni  harc  jel- 
szava. Amig  a  magyar  turánizmus,  amely  poétikus  érzelmekből 
fakadt  és  sohasem  volt  híjával  a  hangzatos  frázisoknak,  a  velünk 
derekasan  harcoló  bolgárokat  is,  akiknek  elődjei  valamikor  tö- 
rökök (csuvasok)  voltak,  beveszi  a  testvéri  kötelékbe,  addig  az 
oszmánok  sehogy  sem  akarják  a  bulgárt  fajrokonnak  elismerni. 

A  ((turáni))  eszmével  a  belátással  bíró  törökök  éles  ellen- 
tétbe helyezkedtek.  Az  iszlámra  hivatkoztak,  amely  valamennyi 
moszlim  számára  egyforma  jogokat  és  kötelességeket  biztosított, 
és  az  oszmán  alkotmányra,  amely  valamennyi  alattvalóját  egyen- 
jogosította.  Hivatkoztak  a  balkáni  háborúra,  amelynek  veszedel- 
mét a  török  sovinizmus  és  az  albánok  elleni  merev  nemzeti 
magatartás  idézett  elő.  Az  öreg  vallás-  és  jogtudósok  idegenke- 
déssel nézik  az  «ifju»  emberek  európaiaskodó  igyekezetét,  aki- 
ket, a  Seriát  jog  vallási  légkörében  felnőtt  tudósok,  tudatlanok, 
tanulatlanok  gyanánt  kigúnyolnak.  Eme  megfontolt,  maradi 
elemekből  rekrutálódnak  az  «ótörökök». 

Az  újítók  európai  mintára  irodalmi  egyesületet  alapítottak, 

l)  A  Magyar  Figyelő-ben  (1916)  megjelent  dolgozatomban  is  kifejtettem 
e  véleményemet,  az  azóta  megjelent  különböző  cikkek  ellenére  változatlanul 
fentartom. 

előadások  és  népszerű  folyóiratokkal,  amelyek  célja  a  nép  fel- 
világosítása volt,  és  érdeklődésének  felkeltése  kulturális  kérdé- 
sek iránt.  A  «Türk  Odsagi»  (Török  Tűzhely)  nevü  egylet,  amely- 
nek élén  Hamdullah  Szubhi  áll,  kiváló  munkásságot  fejt  ki, 
Hamdullah  jó  szónok,  ügyes  iró,  és  fáradhatatlan  agitátor. 
Havonkint  két-három  előadást  tart,  amely  jótékony  hatást  gya- 
korol a  török  ifjúságra,  és  munkára  serkenti  a  szunnyadó  tehet- 
ségeket. Mindama  ifjak,  akik  ma  még  számos  becses  munka 
mellett  sok  ki  nem  forrott  irodalmi  alkotást  teremtenek,  a  «török 
tüzhely»  köré  csoportosulnak.  Az  egyesület  tevékenysége  az 
ellenfeleket  is  munkára  buzdította.  A  konzervatívok  a  Szebil- 
ÜT-Resád  («a  derekasság  utja»)  cimü  folyóirat  körül  csoporto- 
sulnak, amely  az  iszlám  érdekeit  védi  és  képviseli.  Mindkét 
irányzat  tevékenységének  köszönhető,  hogy  Törökországban,  leg- 
alább a  fővárosban  élénk  irodalmi  és  kulturális  munka  és  érdek- 
lődés fejlődött  ki. 

Az  uj törökök  és  a  «régiek»  közötti  ellentét  a  nevelés  elvei- 
ben is  visszatükrözik.  Sükri  bej,  a  jelenlegi  közoktatásügyi 
miniszter,  a  konstantinápolyi  egyetemet  átszervezte  és  német 
tanárokat  hivott  meg,  hogy  a  török  tudományosságot  rövid  időn 
belül  a  német  egyetemek  magaslatára  emelje.  Ebben  azonban 
fontos  kérdések  merültek  fel.  Vájjon  milyen  előképzettség  szük- 
séges ahhoz,  hogy  a  tolmács  által  törökre  fordított  német  elő- 
adásokat megértsék?  Sokaknak  az  volt  a  véleményük,  hogy 
német  tanároktól  vezetett  egyetem  felállítása  oly  országban, 
amelyben  még  nem  fejlődött  ki  a  középoktatás,  nagyon  hasonlít 
ama  eljáráshoz,  ha  a  ház  tetejét  építik,  mielőtt  az  oldalfalakat 
felállították  volna.  Nem  tudták  eldönteni,  vájjon  az  egyes  tudo- 
mányágak szakkifejezéseit  arabul,  vagy  franciául  tanítsák-e.  Az 
arab  nyelvnek  az  összes  fogalmakra,  amelyek  valamely  tudo- 
mányban előfordulhatnak,  világos  szakkifejezései  vannak,  de 
mivel  az  újítók  szemeiben  az  arab  nyelv  az  elavultság  bélyegét 
hordja  magán,  előnyben  részesítették  e  határozott  arab  kifeje- 
zések felett  a  görög-latin  terminusokat  —  francia  kiejtéssel.  \ 
török  irás,  amely  a  magánhangzók  jelölését  elhanyagolja,  szintén 
nehézséget  támasztott  és  igy  e  műszavak  jőrésze  megcsonkult. 
A  pszichológiát  a  török  «piszkolosi»-nak  ismeri,  ami  a  kiejtés- 
ben pillanatnyira  a  «piszkos  kar  leveséire  emlékeztet.  Külön- 
ben is  kellemetlen  görög-latin  kifejezéseket  olyan  művelt  török- 

tői  hallani,  aki,  mivel  sem  görögül,  sem  latinul  nem  tud, 
azok  valódi  értelmét  fel  nem  fogja.  Az  a  kérdés,  el  kell-e  cse- 
rélni a  szellemi  kultúra  eddigi  arab  alapját  a  görög-latin  kultú- 
rával? Az  ujtörökök  vonzalma  Európához  e  kérdést  eleve  el- 
döntötte: minden,  ami  európai,  az  jó,  minden,  ami  arab,  az  rossz. 
Elfelejtik,  hogy  Európa  is  csak  százados  szellemi  munka  árán 
tudta  a  görög  kultúrát  feldolgozni  és  megérteni,  holott  ez  a  kul- 
túra képezi  egész  fejlődésünk  alapját.  Joggal  kételkedhetünk 
latin  nyelvi  tudás  szükségességében,  ha  iparosokról,  kereskedők- 
ről, vállalkozókról  van  szó,  de  hogy  a  művelt  társadalom,  az 
irók,  tudósok,  jogászok  stb.  nem  lehetnek  el  a  klasszikus  kul- 
túra ismerete  nélkül,  az  vita  tárgyát  nem  képezheti.  Az  orvos- 
tudomány összes  műszavai,  a  jog,  az  államtan  sajátos  kifejezései 
klasszikusak;  filozófiai  gondolkodásunk  fogalmait  már  a  görö- 
gök határozták  meg.  Hogyan  szoknánk  mi  arab  szókhoz  és  ki- 
fejezésekhez, hogyan  vennénk  mi  iskoláinkban  példákat  az 
Omajjádok  történelméből  és  jogi  intézményeiből,  amelyek  át- 
öröklött felfogásunkkal  és  állami  berendezéseinkkel  oly  éles 
ellentétben  állnak!  Különösnek  hangzik,  habár  tény,  hogy  művelt 
törökök  a  görög  és  latin  kultúrában  nem  birnak  mélyebb  tudás- 
sal, mint  a  mi  művelt  hontársaink  a  szeldsuk  szultánság  viszo- 
nyaiban. A  görög  klasszikusokat  az  iskolában  nem  olvastatják, 
-és  ezért  görögök  alatt  csak  a  kelet  mai  görög  kereskedőit  és 
politikusait  értik.  Az  a  kérdés,  vájjon  az  uj  török  középiskolá- 
ban a  görög-latin  oktatást  vezessék-e  be  az  arab  nyelv  helyett, 
amely  minden  tanulót  arra  képesít,  hogy  a  Koránt  olvashatja? 
(Ha  nem  is  érti  meg.)  Vájjon  az  iszlám  fénykorában  élt  kiváló 
mohamedán  arab  tudósok  műveit,  avagy  Vergiliust  és  Liviust 
tanulmányozzák-e?  Vájjon  engedjék-e  át  az  oszmán  költészet, 
bármennyire  mesterkélt  remekeit,  és  a  prózaírók  nagy  tömegét, 
teljesen  európai  orientalistáknak  (akik  eddig  is  egyedül  tanul- 
mányozták azokat),  mert  megértésükhöz  tökéletes  perzsa  és 
arab  nyelv  és  régiségbeli  tudás  szükséges,  és  enélkül  elveszne 
a  művelt  török  számára?  Vájjon  a  török  szellemi  kultúra  mind- 
azt, amit  mohamedán  alapon  hatszáz  év  óta  teremtett,  halomra 
döntsön-e  csak  azért,  mert  az  európaiak,  akik  saját  szokásuk, 
erkölcsük  és  felfogásuk  szerint  élnek,  virágzó  államokat  létesí- 
tettek, mig  a  moszlim  törökség  gazdagságban  és  tekintélyben 
sülyedt?  Az  arab  nyelv  és  a  latin  nyelv  közötti  választás  min- 

denült  iskolai  ügy  maradna,  Törökországban  azonban  sajátos 
körülmények  következtében  kultúrpolitikai  probléma. 

Európában  ótörökök  alatt  rendesen  ama  elemeket  értik, 
akik  keleti  tunyaságban  elmerülve,  minden  újításnak  ellen- 
szegülnek. Abdul-Hamid  uralkodása  alatt  e  felfogás  helyes  lehe- 
tett. Akkor  minden  szellemi  mozgalom  az  uralkodó  üldözési 
mániája  következtében,  aki  emellett  nem  volt  híjában  a  keleti 
despoták  sok  kiváló  tulajdonságának,  —  el  volt  tiltva  és  meg 
volt  bénítva.  Fizetett  ügynökei  a  szellem  legkisebb  megnyilvánu- 
lását csirájában  elfojtották.  Akkor  valamennyi  hazafi  és  felvilá- 
gosodott ember  ujtörök  volt.  A  mai  ótörökök  azonban  nem 
azonosok  Abdul-Hamid  idejebeli  konzervatív  emberekkel,  és 
egyáltalán  nem  ellenségei  a  haladásnak  és  változásnak,  csupán 
az  idegen  eszmék  túlgyors  és  korai  meghonosításával  szemben 
viselkednek  megfontolással.  A  mai  ótörökök,  akik  valamennyien 
ujtörökök  voltak  Abdul-Hamid  alatt,  az  egyetemes  iszlám  eszmé- 
jét és  a  kalifátust  akarják  megmenteni  a  túlbuzgó  nemzeti  sovén 
újítók  túlkapásaitól.  Nem  nagyon  lelkesednek  a  török  militariz- 
musért, amely  a  németek  oldalán  az  oszmánok  régi  erejét  fel- 
újította, és  dicső  harcokban  a  még  mindig  becsült  angolokra  és 
mindenki  által  szeretett  franciákra  oly  súlyos  csapásokat  mért. 
Az  ótörökök  és  a  buzgó  újítók  közötti  ür,  amely  oly  sok  kultu- 
rális nézetben  nyilvánul,  nem  nélkülözi  a  politikai  és  gazdasági 
hátteret.  A  nyelvi  vitatkozások  mögött  gyakran  átcsillámlik  a 
gazdasági  és  világuralmi  ellentét  az  angol  és  német  nagyhatalom 
között. 

Törökország  újjászületése  nem  véletlenül  esik  össze  a  világ- 
háborúval. E  tűzvész  szunnyadó  parázsa  már  régóta  fenyeget  az 
Égei-  és  Földközi-tenger  partjain.  Politikai  és  gazdasági  kér- 
dések, a  perzsa  öböl  birtoka,  és  a  mezopotámiai  olajforrások 
szoros  kapcsolatban  vannak  az  araboknak  állásfoglalásával  a 
törökök  ellen,  amely  nemcsak  anyagi  előnyre  támaszkodik, 
hanem  amelynél  hagyományos  kultúrai  és  faji  ellentét  játszott 
döntő  szerepet.  Ez  a  gyűlölet  és  az  angolok  politikai  előrelátása, 
másrészt  a  török  nemzeti  sovinizmus  volt  az  oka,  hogy  arai) 
törzsek  az  angolokhoz  csatlakoztak,  és  együtt  ragadták  c\  a 
törököktől  Mekka  városát,  a  próféta  szülőhelyét. 

Egyszerű,  pártonkívüli  idegen  gyanánt  ma  minden  poli- 
tikai mozgalomtól  távol  állok,  habár  másfél  évtizeddel  ezelőtt 

az  ujtörökök  titkos  röpiratait  terjesztettem  Kisázsiában.  Magyar- 
ország a  törökök  szeretetét,  amely  őket  hozzánk,  « turáni »  test- 
vérekhez fűzi,  csak  megelégedettséggel  és  örömmel  fogadhatja. 
A  törökökhöz  való  viszonyunkat  és  Törökország  ismeretét  azon- 
ban nem  szabad  csupán  ilyen  érzelgős  alapokon  nyugosztalni, 
hanem  azt  az  emberi  közösség  legerősebb  kötelékével,  a  közös 
anyagi  érdekeltséggel  kell  megszilárdítani.  Háborúk  uj  ellen- 
ségeket és  uj  barátokat  szereznek,  de  az  anyagi  kapcsolatok 
egyedül  azok,  amelyek  évtizedeken  át  békében  oda  hatnak,  hogy 
háborúk  elkerülhetők  legyenek.  Nem  a  háború  lelkes  jelszavai, 
amelyeknek  közelebbi  vizsgálatra  sem  értelme,  sem  jelentése 
nincsen,  hanem  Törökország  néprajzi  és  gazdasági  viszonyainak 
tényleges  ismerete  lehet  egyedül  garancia,  a  magyaroknak  e 
téren  való  sikeres  együttműködésére  nyugati  népekkel.  Tudo- 
mányos mázzal  átfestett  nemzetiségi  és  faji  hazugságok  nem- 
csak sajátmagunkat  tévesztenek  meg,  hanem  mérges  táplálékot 
adnak  sok  őszinte  török  politikusnak,  aki  rajongó  poétáinkat 
követve,  országát  a  polgárháború  veszedelmébe  sodorhatja. 
Törökország  egy  egész  világ:  arab,  kurd  és  örmény,  drúz,  maro- 
nita  és  cserkesz,  görög  és  török,  nomád  és  városlakó,  filozófus 
és  ősember,  dervis  és  atheista,  ulema  és  szocialista,  beduin  és 
szabadkőműves  mind  képviselve  vannak  ebben  a  világban,  és  a 
tizennyolc  millió  lakóból  csak  hat  millió  a  török!  Nekünk  mind- 
egyik barátunk  és  mindegyik  érdektársunk.  Nem  megbontani, 
de  összetartani  kell  e  látszólag  heterogén,  de  a  földrajzi  és  gazda- 
sági érdekközösség  és  kulturális  tradició  által  egybeforrt  biro- 
dalmat, hogy  anyagilag  megerősödve,  szemébe  nevethessen  az 
entente  és  sok  mások  modern  hazugságának,  mely  szerint  csak 
egynyelvű,  egyfaju  államok  alkothatnak  hatalmas  birodalmakat. 

A  titkos  rendőrség  Pesten  két  nevezetes  legényt  számított 
tagjai  közé  a  régebbi  esztendőkben:  Kilojzer  és  Bau  volt  a  két 
férfiú  neve,  akiket  bátran  lehetett  volna  Castor  és  Polluxnak  is 
hivni,  mert  mindig  egy  kézre  dolgoztak.  Kilojz?r  és  Bau  a  rend- 
őrség politikai  osztályához  tartoztak,  olykor  tétlenkedve  folytak 
napjaik,  legfeljebb  Vidlicskay  József  függetlenségi  követet,  vagy 
Moháczi  bácsit,  a  mamelukot  figyelték  meg  s  róluk  jelentést 
tettek.  Kilojzer  sovány,  kétségbeesett  külsejű,  lécekből  össze- 
rakott férfiú  volt,  lehetett  harminc  esztendős,  de  hatvan  is. 
Mig  Bau  megelégedett,  pocakos,  pofaszakállas,  ezüstláncos  és 
igen  rövid  kabátos  gavallér  volt,  nehezen  lélekzett,  de  kurta  láb- 
száraival ugy  tudott  futni,  mint  egy  kutya.  Vastag,  szegeit  boto- 
kat hordtak,  kürtőkalapot  és  többnyire  Makk  disznóhoz  címe- 
zett belvárosi  kis  korcsmában  üldögéltek,  ahol  nappal  is  olyan 
sötét  volt,  hogy  gyertyával  nézték  meg  a  faliórát. 

Kilojzer  katholikus  volt,  Bau  bécsi  református  és  többnyire 
vallási  kérdéseken  vitatkoztak.  A  mesterségükről  sohasem  beszél- 
gettek, mert  nem  igen  érdekelte  őket  a  magyar  politikai  élet. 
Kilojzer  fiatalkorában  üzletvezető  volt  egy  táncteremben,  de 
hajnalban  mindig  misére  járt  a  Szent  Teréziáról  elnevezett  temp- 
lomba, mialatt  a  királyutcai  mulatóhelyen  a  bérkocsisok  és 
grófok  verekedtek.  Bau  artista  volt.  Stallmeister  és  bohóc  volt 
egy  ausztriai  cirkusznál.  Beleszeretett  a  trapézmüvésznőbe,  aki 
a  műlovart  szerette.  Bau  elkeseredésében  bucsut  mondott  pályá- 
jának. 

Kilojzer  és  Bau  szegény  ördögök  voltak,  kis  fizetésüket 
nem  javíthatták  a  hamiskártyások,  mulatóház-tulajdonosok  és 
setétkezü,  álorcás  hurkos-emberek  adományaiból;  a  rendőrség 
politikai  osztályán  kopogtatták  szegeit  botjaikat  és  jóravaló 
összeesküvés  egy  emberöltő  óta  nem  fordult  elő  Budapesten.  El- 
keseredve vitatták  a  vallási  kérdéseket  és  Estve  Fáni  kis  korcs- 
májában főzeléket  ettek  oldalassal  vagy  savanyu  tüdőt.  A  spric- 
cert, amely  négy  krajcárba  került,  takarékosan  fogyasztották. 
Estve  Fáni,  aki  régebben  a  Flóra-teremben  volt  táncosnő,  amig 
a  hólyagos  himlő  meglátogatta  és  végleg  a  tisztesség  útjára 
terelte,  régi  rongyait  varrogatta  a  hátulsó  szobácskában,  amig 
a  két  rendőrügynök  elbúsulva  hajolt  pohara  fölé. 

—  A  régi  világban,  —  sóhajtott  Estve  Fáni  —  ha  a  poli- 
cájnak  nem  volt  aprópénze,  betört  a  legelső  éjszakán  valamely 
boltba. 

„  Kilojzer  és  Bau  becsületes  és  félénk  emberek  voltak.  Ki- 
lojzer Estve  Fáni  szavaira  mindig  megsimogatta  kiálló  ádám- 
csutkáját. 

—  Aztán  jött  a  zsineg,  asszonyság!  —  felelt  elkomolyodva. 
Bau  gömbölyű  fejével  bólintott. 

—  Nem  mindig,  —  folytatta  Estve  Fáni  elmerengve.  — 
Ismertem  egy  feketebajuszos,  Csárli  nevü  titkosrendőrt,  aki 
házat  és  telket  vett  öregségére.  Hamis  bankót  csinált.  Mindenki 
szamár,  aki  szegény  marad  a  rendőrségnél. 

A  két  becsületes  ember  megbotránkozva  hallgatta  a  korcs- 
márosné beszédét.  Régen  elmaradtak  volna  a  Makk  disznóból, 
de  már  nagyon  megszokták  ezt  a  kis  korcsmát.  Azon  emberek 
közé  tartoztak,  akik  egész  életükben  ugyanazon  korcsmába 
járnak,  külön  poharuk  van  és  a  fekete  rigó  setét  kalitkájában 
névszerint  ismeri  őket;  nem  hagyhatják  el  ócska  kalapjukat 
boros  fejükről  a  környék  bármely  utcájában,  hogy  valaki  vissza 
ne  hozza  a  kalapot  a  korcsmába. 

Egy  délután,  midőn  a  nyári  napsugár  álomba  ringatta  a 
régi  belvárosi  házakat,  hálóingben  gunnyasztott  a  lakó  és  a  ház- 
mester hortyogása  a  második  emeletre  hallatszott:  némi  riada- 
lom támadt  a  Kalap-utcában.  Valaki  belökte  a  Makk  disznó 
üvegajtaját  és  egy  öreg  cseléd  kétségbeesetten  rimánkodott. 
Gulliver  Lujzát  meggyilkolták  a  tizenkettős  szám  alatt. 

—  Policáj!  —  üvöltött  egy  öreg  házmester  alsóruhában  az 
utca  közepén. 

Estve  Fáni  letette  a  varrást: 

—  Megérdemelte,  —  mondta  röviden. 

A  rendőrügynökök  tanácstalanul  néztek  egymásra. 

—  Mit  bámészkodnak?  Menjenek  az  urak  a  tett  helyére. 
Ennek  a  nőnek  sok  pénze  és  ékszere  volt,  végigtáncolt  egész 
Pesten,  a  legszebb  lány  volt  és  a  szive  olyan  hideg,  mint  a  kés. 
A  szalmazsákot  okvetlenül  nézzék  meg. 

A  titkos  rendőrök  felcihelődtek.  Kilojzer  elővette  dupla- 
csövű pisztolyát,  Bau  az  acélpereceket.  Az  utcán  felhevült  em- 
berek várakoztak.  Kilojzer  nyomban  végigvert  egy  suszter- 
inason, hogy  az  eljárás  meginduljon. 

Gulliver  Lujza  egy  kis,  egyemeletes  házban  lakott,  amilyen 
sok  volt  a  régi  belvárosban.  Sötét,  nyirkos  és  életunt  hely  volt. 
Az  udvaron  örökké  csepegett  a  kut  vize.  A  grádics  körbe  futott 
és  eSY  jóravaló  koporsót  nehezen  lehetett  volna  lehozni. 

A  függönyökkel  és  szőnyegekkel  megrakott  szobában  a 
szép,  kövér  asszony  megfojtva  feküdt  egy  sarokban.  Kilojzer, 
aki  a  házkutatáshoz  értett,  nyomban  hozzálátott  tudományá- 
hoz. A  szekrényeket  és  titkos  fiókokat  kereste.  Mig  Bau  meg- 
rendülve törölgette  a  verejtéket  homlokáról  és  kituszkolta  a 
csőcseléket  a  szobából.  Az  ajtónak  vetette  hátát  és  a  kívülről 
ismétlődő  kopogtatásokra  haragosan  felelt. 

Kilojzer  ügyet  sem  vetett  a  pénzes-erszényre,  ékszeres- 
dobozra,  amely  egy  falbavájt  fiókban  volt  elrejtve.  Egy  kis 
kézzel  irott  könyv  kötötte  le  a  figyelmét,  amelyben  nyomban 
lapozgatni  kezdett,  miután  jelentősen  hunyorított  Bau  barátjára. 
A  könyvecske  azon  férfiak  névsorát  tartalmazta,  akik  Lujzái 
szerették.  Némely  megjegyzések  is  voltak  a  nevek  mellé  írva. 
amelyeket  széles  mosollyal  olvasott  a  detektív. 

Ezenközben  újult  dörömbölés  hallatszott  az  ajtón.  A  ka 
pitány  érkezett  meg.  A  vörös  ember  mindenkit  kiparancsolt  a 
szobából.  így  szokott  nyomozni.  Kilojzer  csendesen  a  kabátja 
zsebébe  eresztette  a  könyvecskét. 

—  Mit  hoztak?  —  kérdezte  Estve  Fáni,  midőn  a  titkos 
rendőrök  esti  harangszó  után  megjelentek. 

Kilojzer  hunyorított,  Bau  megigazította  izzadt  gallérját  és 
tiltakozólag  intett: 

—  Semmi  különöset  nem  hoztunk.  Volt  ott  bankjegy, 
smtik  és  rongy.  Az  ördög  kíváncsi  a  semmiségekre. 

—  A  szalmazsákot  megnézték? 

Kilojzer  felkötötte  az  asztalkendőt  és  kanállal  látott  a 
savanyu  tüdőnek. 

—  Fánika,  bizza  maga  csak  rám  a  dolgot.  Egy  perc  alatt 
kikopogtattam  a  falban  a  fiókot. 

—  Hát  semmit  sem  hoztak,  maguk  élhetetlenek?  —  kér- 
dezte Estve  Fáni  és  a  haragtól  kivörösödött.  —  Többé  egyiket 
sem  engedem  be  a  szobámba. 

Bau  csillapítótag  integetett,  mig  Kilojzer  egy  kenyérdarab- 
bal törölgette  a  bajuszát,  amelyet  aztán  megevett. 

—  A  tettest  hoztuk  el,  Fánika,  —  szólt  ünnepélyesen  és  a 
kis  könyvet  az  asztalra  csapta. 

Estve  Fáni  az  első  percben  megtagadta  a  spriccert  a 
rendőrügynököktől. 

—  Volt  egy  igaz  gyöngye  is!  —  siránkozott.  —  A  pénzről 
nem  beszélek. 

—  Láttuk  a  gyöngyöt!  —  felelt  Bau. 

—  És  a  rubintgyürüket? 
Kilojzer  vállat  vont. 

—  Legalább  egy  régi  ruháját  csapták  volna  a  köpenyeg 
alá.  Amelyikben  megfojtották. 

Kilojzer  és  Bau  ügyet  sem  vetettek  az  asszony  szavaira. 
A  könyvecske  tanulmányozásához  fogtak  és  csaknem  éjfélig 
olvasták  a  neveket  és  dátumokat,  megjegyzéseket  és  reményeket. 
A  fővárosnak  csaknem  valamennyi  ismert  férfiuja  szerepelt  a 
könyvben.  Grófok  és  zsidók,  papok  és  kereskedők,  költők  és 
katonák  .  .  .  Kilojzer  az  utolsó  névnél  megállott.  Csupán  ennyi 
volt  felírva  meglehetős  szép  írással: 

((18**  nyár.  Megismerkedésem  vőlegényemmel,  Piros 
Pistával.)) 

—  Ez  a  tettes,  —  szólalt  meg  Bau. 
Kilojzer  bólintott. 

Estve  Fáni  az  ajkára  tette  a  kezét  és  gonoszul  nézett 
maga  elé. 

A  titkos  rendőrök  keveset  aludtak  ezen  az  éjszakán.  Be- 
járták a  város  kávéházait  és  mulatóhelyeit.  Piros  Pista  hires 
verekedő  volt  Pesten:  abból  élt,  hogy  mindenkit  megvert.  A 

kék  macskánál  már  majdnem  nyakon  csípték.  Az  udvaron  el- 
menekült, miután  egy  bérkocsis  legénynek  a  karját  eltörte. 

Kilojzer  és  Bau  hajnalfelé  egy  terézvárosi  pincébe  kukucs- 
káltak be  az  ablakon.  Verklisek,  pincérek  és  éjjeli  népek  között 
ott  ült  Piros  Pista.  Sápadt,  gyűrött  volt  a  hatalmas  ember.  Egy 
leány  a  sarokban  énekelt  és  reá  függesztette  a  szemét.  A  korcs- 
máros olyan  volt,  mint  egy  rőt  vadkan.  A  titkos  rendőrök  les- 
ben álltak  az  utcán. 

Piros  Pistára  nem  sokáig  kellett  várakozni. 

Felbotorkált  a  lépcsőn  és  a  menekülő  Baunak  elkapta  a 
kabátja  szárnyát. 

—  Hallom,  engem  keresnek  a  biztos  urak. 

—  Szeretnénk  veled  egy  pohár  bort  üríteni,  —  szólt  közbe 
Kilojzer. 

—  Lehet,  —  felelt  a  legény. 

Hármasban  megindultak  és  Estve  Fáni  vendéglőjébe  tar- 
tottak. A  himlőhelyes  arcú  asszony  még  ébren  volt,  ajtót  nyitott 
és  a  legjobbik  borából  szolgált. 

—  Mondd  el,  Pista,  ezeknek  az  uraknak,  miért  ölted  meg 
Lujzát?  —  szólt  a  korcsmárosné  és  az  asztalhoz  telepedett. 

A  legény  vállat  vont. 

—  Nem  érdekes  az!  —  felelt  odavetőleg  és  egy  hintás- 
nótát  fütyörészett. 

Bau  megveregette  a  legény  vállát: 

—  Halljuk  no.  Mi  titkos  emberek  vagyunk.  Lakat  van  a 
szánkon. 

Piros  Estve  Fáni  poharához  ütötte  a  poharát. 

—  Ez  az  asszony  legyen  a  birám. 
A  rendőrök  bólintottak. 

—  Hát  az  történt,  hogy  Lujzát  feleségül  akartam  venni. 
Magános  nő  volt,  pénze  volt,  kell  egy  erős  ember  a  háznál.  Meg- 
egyeztünk. Egy  hét  múlva  hirdetnek,  három  hét  múlva  meg- 
esküszünk. Minden  este  ott  vacsoráztam.  Egy  este  azt  mondom, 
hogy  adjuk  el  a  házat,  menjünk  Téténybe  lakni,  mert  én  nekem 
kisül  a  szemem  Pesten.  Lujza  azt  felelte,  ebből  semmi  sem  lesz. 
ő  karonfogva  akar  sétálni  velem  a  Hatvani-utcában.  Szó  szót 
követett.  Megmondtam  neki,  amit  én  gondolok;  megmondta  ő, 
amit  gondolt.  Olaj  volt  a  tűzre,  hogy  eldugta  előlem  a  pénzét 
Azt  mondta,  hogy  ne  járjak  én  lányok  után,  üljek  otthon,  eleget 

verekedtem  már,  törje  be  más  a  fejét  a  kék  macskásnak.  Azt 
feleltem,  jól  van.  Nem  iszom,  nem  kártyázom,  csak  Téténybe 
menjünk.  Kinevetett.  Én  tűrtem,  vártam.  Tán  megjön  a  jobbik 
esze  az  asszonynak.  Téténybe  megyünk,  kezdtem  mindennap. 
Sétálni  megyünk  Pesten,  felelt  ő.  Mojst  vasárnap  kellett  volna 
esküdni.  Az  esküvő  után  Téténybe  megyünk,  szóltam.  A  Hat- 
vani-utcába, felelt  Lujza.  Kinevetnek  az  emberek,  megbuktam, 
kisül  a  szemem,  feleltem  én.  Bánom  is  én,  mondta  ő.  Ö  meg 
akarja  mutatni  a  világnak,  hogy  a  hires  Piros  Pista  milyen 
jámbor  ember  lett  a  kedvéért.  Tétényben  ezt  nem  mutathatja 
meg,  legfeljebb  a  vincelléreknek.  Elmegyünk  Téténybe?  kér- 
deztem utoljára.  Akarsz-e  tisztességes  asszony  lenni  mellettem? 
Azt  felelte:  nem.  Erre  megcsavartam  a  hurkot.  Semmit  sem 
vittem  el. 

—  Igazad  volt,  —  felelt  Estve  Fáni.  —  Ezt  érdemelte  a 
cudar. 

Kilojzer  és  Bau  tanácstalanul  néztek  egymásra. 
A  morál  Piros  Pista  pártján  volt. 

Ők  is  megdicsérték  tehát  a  legényt  és  szélnek  bocsátották. 

Piros  Pista  nemsokára  ezután  talált  egy  nőt  a  Flóra-terem- 
ben, aki  a  kedvéért  tisztességes  asszony  akart  lenni.  Téténybe 
költöztek  és  hosszú  életet  éltek. 


Színház. 


Rosmersholm.  Szinmű  4  felvonásban.  Irta:  Ibsen  Henrik.  Fordította: 
Ambrus  Zoltán.  Bemutató  előadás  a  Nemzeti  Színház  ban.  —  A  varsói 
citadella.  Szinmű  5  felvonásban.  Irta:  Zapolska  Gabriella.  Fordította: 
Vajda  László.  A  Magyar  Színház  újdonsága.  —  A  márványmenyasszoiny. 
Operetté  3  felvonásban.  Irta:  Blumenthal  Oszkár.  Fordította:  Heítai 
Jenő.  Zenéjét  szerzetté:  Strausz  Oszkár.  A  Vígszínház  újdonsága. 

Kissé  soká  tartott,  amig  a  Nemzeti  Színház  kaput  nyitott 
Rosmersholm  előtt  és  a  hosszú  idő,  mely  a  darab  világrajövetele 
és  mostani  bemutatása  között  eltelt,  Ibsen  művét  arra  a  sorsra 
juttatja,  mely  a  megkésve  érkezetteké.  Ha  a  többiekkel,  a  vele 
egynemüekkel  jön:  elvegyül  a  többi  közé  és  legfeljebb  a  kimagas- 
lással  válik  ki  a  sorból.  így  azonban,  mikor  egymagában  és  utó- 
lagosan érkezik:  nem  mivoltának  a  rangja,  hanem  legfőként  meg- 
jelenésének a  formája  tűnik  szembe.  A  ruházata,  a  fellépése,  a 
modora,  szóval  az,  amibe  beleöltözködött. 

Ez  észrevételen  nem  változtat,  hogy  a  megkülönböztetés 
talán  nem  a  helyes  megnevezéseket  alkalmazza.  Lehet,  hogy 
Ibsennek  épen  az  volt  a  fontos,  amit  mi  mellékesnek  nézünk  és 
a  darab  szempontjából  az,  ami  külsőségnek  tetszik,  voltaképen 
a  legfőbb  része  a  tartalomnak.  De  hát  mindez  —  külső  és  belső, 
tárgy  és  forma,  tartalom  és  felöltöztetés  —  csak  az  elnevezés 
dolga;  a  lényeges  az,  hogy  különböző  elemeket  pillantunk  meg 
és  hogy  ha  a  szálak  sokszor  még  oly  szorosan  egymásba  sodrot- 
tak is,  a  társtalan  mutatkozás  megkönnyíti  a  szétválasztás  mun- 
káját. Ugy  nézhetjük  a  darabot,  mint  valami  vándorsziklát, 
melyei  a  jégár  a  hegyek  csúcsáról  valaha  lemosott!  a  síkságra. 
Épen  a  környezettől  elütő  volta  figyelmeztet  sajátosságaira  és 
az.  hogy  leszakadva  az  anyabérc  kebeléről,  egyedül  áll,  csak  még 


Színház 


269 


nagyobb  szabadságot  enged  a  minden  oldalról  való  szemügyre- 
vételnek. Tömör  vagy  mállékony  összeállása  mellett  jobban  lát- 
juk a  benne  futó  ereket,  semmint  ha  egykori  helyezetében  pil- 
lantanék meg. 

A  vándorszikla  képe  egyébiránt  magára  Ibsenre  is  reáillik. 
Nemcsak  annyiban,  hogy  élete  nagy  részét  hazájától  távol  vetődve 
élte  le,  de  azért  is,  mert  az  idegenben  mindig  idegen  maradt  és 
bárhol  bolyongóit,  mindenütt  északi  mivoltába  zárkózottan  jeleni; 
meg.  Amig  Norvégiában  élt:  képzelme  még  elkalandozott  más 
tájak  felé;  de  attól  fogva,  hogy  odahagyta  eredeti  otthonát: 
tárgyért,  alakokért,  mondanivalóért  az  iró  mindig  hazajárt  benne. 
Mindegyik  darabja  a  tengertől  szakgatott  Norvégiában  játszik, 
szereplői  északi  emberek  és  a  képeken,  melyeket  felmutat,  rajta 
az  ellenséges  természet  emlékeivel  egyező  nyomott  és  vivódó 
komolyság.  Az  otthoni  világhoz  való  e  ragaszkodás  Ibsen  művé- 
nek nemzeti  jellege  és  a  nemzeti  jellegnek  itt  is  megvan  az  az: 
előnye,  hogy  a  legtermészetesebben  biztosítja  az  irónak  a  való- 
sággal való  kapcsolatát,  de  következményeiben  nincs  hiányával 
bizonyos  dekoncertáló  eredményeknek.  Ibsen  a  világnak  irt,  de 
mert  szeme,  bárhonnan  nézett  is,  mindig  Norvégiát  látta  maga 
előtt:  a  világ  néha  szinte  komikusnak  kénytelen  érezni  a  pathe- 
tikussá  felhangolt  kijelentéseket,  melyeket  szereplőinek  ajkára 
ad:  Vagy  mit  szóljunk  például  Rosmersholm  hősének:  Rosmer 
Jánosnak  programmjához,  hogy  meg  fogja  nemesíteni  az  em- 
bereket és  pedig  mi  módon?  Tüzhelyről-tüzhelyre  akar  járni, 
mint  felszabadító  vendég,  aki  felszabadítja  a  lelkeket  és  meg- 
tisztítja az  akaratot.  Az  ember  szinte  szeretné  odakiáltani  neki: 
tessék  csak  megpróbálni  és  ha  hallgatunk,  ez  az  elkedvetlenedés 
hallgatása.  Fülünk  ugyanis  már  elszokott  az  efféle  frazeológiától 
és  most,  a  szólamok  e  magányossá  késett  felcsendülésekor  csak 
még  jobban  észrevesszük  egyrészt  az  üres  voltukat,  másrészt 
a  szűkre  szabott  szemléletből  való  kieredésüket.  Minden  fel- 
lengző  kijelentése  mellett  is,  Rosmer  valójában  egy  hangot  se 
árul  el  a  titokból,  hogy  mivel  akarja  célját  megvalósítani,  mi 
az,  ami  felszabadítja  a  lelkeket  és  megtisztítja  az  akaratot,  vala- 
mint viszont  Ibsen  is  ugy  beszél  az  emberiségnek,  mintha  a  világ 
megtérítésében  egy  kis  norvég  város  kapacitálásáról  volna  szó. 

Azonban,  mondhatnók,  mire  való  e  szőrszálhasogatás?  Mit 
bánjuk,  hogy  nem  tudjuk,  mi  az,  amiről  Rosmer  beszél,  de  amit 

nem  mond  meg?  Programmjában  nem  az  a  fontos,  amit  téte- 
lekbe lehetne  foglalni  belőle,  hanem  az,  amivel  ő  reá  magára 
visszavilágít.  Amit  az  emberek  megnemesítéséről  mond,  abból 
csak  annyit  kell  értenünk,  hogy  valami  nagy  ideális  feladat  lel- 
kesíti. Nem  eszméről  van  tehát  szó,  hanem  bizonyos  magasabb- 
rendű  törekvésről,  nem  gondolati  tartalomról,  hanem  Rosmer 
személyleirásáról .  . .  így  már  elengedhetjük  a  szabatos  meg- 
jelölést, csakhogy  ez  a  felmentés  —  súlyos  elmarasztalása  ugy  a 
darabnak,  mint  Ibsen  eszméket  nyilvánító  tekintélyének.  Mert 
először  is,  ha  Rosmer  megváltást  hirdető  szavait  nem  tartalmuk 
szerint,  hanem  csak  a  rajongásra  hajló  lélek  jelzéseként  kell 
értenünk:  bizonyos,  hogy  a  rang,  mellyel  e  kijelentések  a  darab- 
ban szerepelnek,  az,  hogy  jóformán  folyton  és  folyton  róluk  be- 
szélnek, sokszorosan  felülmúlja  a  jelentőségüket  és  ez  az  arány- 
talanság, a  sok  szónak  és  a  gondolatbeíi  meddőségnek  e  pároso- 
dása  igazolja  a  néző  gyakori  feszengését,  melyet  csak  a  tisztelet 
tartóztat,  hogy  unatkozásnak  ismerje  fel  magát,  másodszor  pedig 
Rosmersholm  példája  e  tekintetben  nemcsak  Rosmershoim-ról 
szól,  hanem  jellemző  Ibsen  egész  elmélkedő  mivoltára.  Végig- 
nézve a  darabon  és  szemlét  tartva  a  nyomában  tolongó  emléke- 
ken: be  kell  látnunk,  hogy  a  kifogások,  melyeket  Rosmer  nyilat- 
kozatai támasztanak,  érvényességükkel  kiterjednek  Ibsen  irói 
hagyatékának  egész  gondolati  tartalmára.  Eszmélkedésében  min- 
denütt megvan  az  a  kettős  fogyatkozás,  mely  Rosmersholm-b&n 
oly  idegenítő  benyomást  tesz  és  amely  a  gondolkodó  képességet 
úgyszólván  hasznavehetetlenné  teszi:  egyfelől  a  nagy  általánossá- 
gok kedvelése,  másfelől  a  pozitívumoktól  való  húzódás.  Ahogy 
Rosmer s/io/m-ban  folyton  a  felszabadítást,  a  megnemesítést,  a 
megtisztítást  hangoztatják,  anélkül,  hogy  tudhatnók,  mit  kell 
ezen  érteni,  ellenben  egyetlen  tárgyias  szót  se  hallunk,  ami  pél- 
dául arról  szólna,  hogy  Rosmer  János,  a  lelkész,  honnan  veszi 
azt  a  derűt,  mely  hitének  elvesztésén  eltölti  (az  ártatlanság 
«édes»  érzése  ide  nem  vonatkozhat):  ugyanúgy  hirdeti  Ibsen 
egyéb  darabjaiban  is  a  szabadságot,  az  igazságot,  az  egyéniség 
jogát,  anélkül,  hogy  valójában  bármikor  is  máskor  szembe  nézne 
e  nagy  szavakkal,  mint  csak  keserű  kiábrándulásainak  pillana- 
taiban, amikor  a  gúny  maró  folyadékát  önti  végig  rajtuk  és 
ugyanúgy  mellőzi  emellett  mindvégig  a  valóságos  kérdések  figye- 
lembevételét is. 

Társadalmi  reformátorra,  holott  Ibsen  valamikor  épen  ezen 
a  cimen  kapta  a  leghódolóbb  tekinteteket  és  tőle  magától  se  volt 
idegen,  hogy  ilyennek  nézze  magát,  nem  mondható  ennél  kedve- 
zőtlenebb ítélet.  A  sors,  mely  itt  Ibsent  érte,  még  rosszab,  mintha 
eszméi  elavultak  volna.  Kitűnt,  hogy  nem  volt  minek  elavulnia, 
igazában  és  a  pontos  meghatározás  értelmében  nem  voltak  esz- 
méi. Szerepének  és  tanításának  ez  összetévesztése  onnan  gyöke- 
redzik, hogy  radikalizmusa  nem  értelmi,  hanem  érzelmi  termé- 
szetű, a  szenvedélyes,  keserű  és  haragvó  és  talán  a  soha  be  nem 
telt  férfi-ösztön  álutakra  térült  szomjuságától  (gondoljunk 
a  gossensassi  epizódra  és  Strindberg  oly  rokon  és  mégis  oly  hom- 
lokegyenest ellenkező  figurájára)  lázongásba  hajtott  lélek  tilta- 
kozása volt  a  társadalmi  elnyomás,  a  hazugság,  az  egyéni  élet  bi- 
lincsbeverése ellen,  nem  pedig  dialektikai  folyamat  eredménye 
és  tanúságtétele,  —  reagálás  inkább,  mely  az  ellenséges  nyomás 
érzése  alatt  támadt,  semmint  rendszer,  mely  a  törekvésnek  célo- 
kat jelöl  ki  —  az  eredmény  pedig  az,  hogy  rettenetes  ballasztot 
hord  magával,  mely  valamikor  tekintélyének  javára  számított, 
ma  azonban  ártó  súllyal  nehezedik  reá.  Le  kell  hántani  róla,  mint 
a  tűskés  héjat  és  amily  mértékben  sikerül  a  kihámozás,  aszerint 
változik  az  érték,  melyet  darabjai  megőriznek.  Rosmersholm  ese- 
tében ugyan  vajmi  sok  megy  veszendőbe  e  művelet  folyamán;  de 
azért  marad,  ami  megjutalmazza  a  türelmet.  Bár  a  megszelídült 
démont:  West  Rebekát  nem  látjuk  oly  érdekesnek,  még  kevésbbé 
pedig  oly  démonszerünek,  mint  ahogy  a  híre  tartja  és  bár  a  hajó- 
törött, eszméiből  és  önmagából  kiábrándult  géniének,  Brendel  Ul- 
riknak  megrajzolásában  is,  ugy  véljük,  több  az  izetlenség,  mint  a 
fölényes  irónia:  kétségtelen,  hogy  mindennek  meg  a  többi  leszá- 
mítandónak  a  leszámítása  után  is  van,  amire  a  darab  hivatkozhat: 
néhány  izgalommal  és  nyomatékkal  teljes  jelenet  és  a  sok  törme- 
lék között  meg  mögött  a  lelkiismeretfurdalás  masszív  drámája, 
mely  az  ártatlanság  érzésének  elvesztésén  és  ez  elvesztés  mérgező 
hatásán  sarkallik.  És  ha  Rebeka  vallomásának  jelenete,  hogy  mi- 
ként számol  be  Rosmer  feleségének  halálba  hajszolásáról,  reávall 
a  színpad  mesterére,  az  ártatlanság  érzésének  domináló  kiemelése 
viszont  a  nagy  emberlátóra  mutat,  aminthogy  ugy  tetszik,  hogy 
e  kettős  jelleg  az,  mely  Ibsen  rangját  megállapítja.  Valamikor 
szinte  sértésnek  hangzott  volna,  de  ma  nyilvánvaló,  hogy  Ibsen- 
ben a  színpadi  technikus  védi  a  nagy  igéket  hangoztató  elméi- 

kedőt,  ugyanúgy,  mint  ahogy  az  emberlátó  és  emberalkotó  menti 
meg  benne  a  forradalmi  álmodozót.  A  mérleg  ugy  áll,  hogy  az 
egyik  oldalon  van  a  gondolkodás  soknak  hangzó  és  keveset 
mondó  szóhajtogatása,  a  sejtelmes  és  a  megfoghatóság  elől  tova- 
sikló  bölcselkedés,  a  kitöprengett  és  szimbólumokká  terpesztett 
ötletek  erőlködése,  a  másikon  a  szinpadi  prezentálás  és  főleg  az 
emberábrázolás  annyi  sok  bravourja.  Amaz  a  halottá  való  el- 
multság  része;  ez  a  genie  maradandó  életteremtése.  Az  egyik 
oldalon  az  orákulumszerü  szózatok  és  a  mélyértelmünek  mondott 
dadogás,  a  másikon  a  léleklátás,  az  életsorsok  feltárása  és  a  fe- 
ledhetetlenné formált  emberalakok:  Nóra  férje  és  barátnője,  az 
Ekdalok,  Hedda  Gabler,  Borckman  meg  a  többiek,  akik  önmaguk 
teljes  kinyilatkoztatásában  osztályosaik  egész  tömegeiről  beszél- 
nek. A  néző  vagy  az  olvasó  sajnálhatja,  hogy  nem  lehet  őket  ki- 
vágni a  kereteikből;  de  szerencsére,  nem  mindegyiknek  egyforma 
széles  a  kerete  és  van,  amelyiké  oly  keskeny,  hogy  nem  zavarja 
a  tekintetet.  Ha  szabad  igy  mondani:  a  gyenge  és  esendő,  a  szinte 
misztikus  és  még  inkább  misztifikáló  Ibsenek  mellett  ezek  a  ki- 
tűnő Ibsenek. 

Akik  azonban  kevésbbé  válogatósak,  a  többiekben  is  meg- 
érzik a  varázst,  különösen  ha  fiatalok,  akikben  a  maguk  határo- 
zatlan sóvárgása  egyberezdül  Ibsen  határozatlan  sejtelmessé- 
gével.  A  kommentár  e  kiegészítését  Zapolska  Gabriella  szín- 
műve: a  Varsói  citadella  juttatja  eszünkbe,  mikor  a  második 
felvonásban  egy  csomó  lengyel  diák  meg  diákkisasszony,  meg- 
annyi intellectuel  és  intellectueUe.  Nietzscheianus  meg  forradal- 
már a  lámpafénynél  körültelepszi  az  asztalt  és  a  szerepeken 
megosztozva  együtt  olvassa  a  Tenger  asszonyá-{.  Sajátságos 
qui-pro-quo  folyik  itt.  A  Tenger  asszonya  Ibsennek  az  a  darabja, 
melyben  a  költő,  kit  a  szerelem  autonóm  jogainak  az  érzése  hevít, 
valódi  lényének  legmerevebb  eltagadásával  ölti  magára  a 
gondolkodó  maszkját  és  csak  reá  kell  pillantani  az  olvasók  e 
társaságára,  hogy  lássuk,  érdeklődésükben  épen  ez  álarcozás 
megfordítottjáról  van  szó.  E  fiuk  és  leányok  azt  hiszik,  hogv 
Ibsenhez  fordulva  a  gondolkozóhoz  közelednek,  amiként  az*  az 
ilyen  önművelődő  és  komolykodó  társasághoz  illik,  holott  a  köl- 
tővel találkoznak,  akivel  ösztöneik  forrongása  kapcsolja  össze 
őket.  Ibsen  filozófiára  fordítja,  ami  érzésében  kóvályog:  ők 
viszonl  érzéseikbe  öntik  át,  amiről  azl  tartják,  hogy  az  elméjük- 

nek  szól.  A  kép,  mely  ezt  felmutatja,  gyorsan  múlik,  hogy  rend- 
őri házkutatásnak  adja  át  a  teret;  de  rövid  felvillanásában  is 
reávilágít  ugy  a  szerzőre,  mint  a  darabra.  Kedves  pepecskélése 
tanúságot  tesz  arról  a  szeretetteljes  érdeklődésről,  mellyel  Za- 
polska Gabriella  alakjai  iránt  viseltetik  és  a  rajz  jellemzetessége 
egyezik  az  ábrázolásnak  azzal  az  őszinteségével,,  mely  az  ellen- 
féllel szemben  is  megőrzi  az  elfogulatlanságot.  Azonban  ha 
Zapolska  Gabriella  türelmes  is  az  emberek  iránt:  a  viszonyokkal 
szemben  éppenséggel  nem  lanyha  érzésű  és  darabja,  mely  egy 
forradalmár  diákkisasszony  és  vőlegénye  sorsán  át  az  orosz 
terror  alatt  nyögő  Lengyelország  szenvedéseit  tünteti  fel,  tele  van 
a  brutális  elnyomás  kifejező  festéseivel.  Minthogy  Lengyel- 
ország ma  már  felszabadult  az  orosz  uralom  alól,  azt  mondták, 
hogy  a  darab  időszerűtlenné  vált.  Ha  azt  várjuk,  hogy  akik 
végignézik,  előadás  után  egyenesen  a  varsói  citadella  megostrom- 
lására  fognak  sietni:  akkor  csakugyan  időszerűtlen;  de  ha  nem 
füzünk  hozzá  ily  messzemenő  követeléseket:  akkor,  eltekintve 
attól,  hogy  egy  darab,  mely  embereket  és  életet  tüntet  fel, 
nem  a  politikai  események,  hanem  az  ábrázolás  ereje  szerint 
érintkezik  az  örökkévalósággal  vagy  ennek  egy  kisebb-nagyobb 
parcellájával  (ha  nem  igy  volna,  mi  lenne  például  Shakespeare 
király-drámáival?)  Zapolska  Gabriella  darabját,  épen  ellenke- 
zőleg, valósággal  időszerűnek  is  mondhatnók.  Még  pedig  annál 
fogva,  hogy  a  dantei  szó  megfordítva  is  érvényes  és  ha  rossz 
sorsban  fáj  reáemlékezni  az  egykori  boldog  napokra:  a  biz- 
tonságból viszont  jól  esik  visszanézni  az  elmúlt  veszedelmekre 
és  a  leküzdött  bajokra.  Sőt,  minden  egyéb  előnye  mellett,  talán 
épen  ez  az,  ami  a  Varsói  citadella  legfőbb  ajánló  levele. 

Ibsen  és  Lengyelország  sorsa  után  emlékezzünk  meg  még 
a  Vígszínház  újdonságáról  is,  noha  ez  —  mint  ahogy  a  Vígszín- 
házban ilyen  időtájban  évek  óta  szokásos  —  operetté.  A  rész, 
mely  a  közbecsülésből  az  operettének  általában  kijut,  nagyjá- 
ban megfelel  a  minőségnek,  de  erősen  mögötte  márad  a  műfaj 
érdemének.  Mert  az  operetté  épenséggel  nem  egy  jelentésű  csak 
a  második  felvonás  nagy  keringőjével  és  a  primadonna  minden 
lehetőt  a  lehetetlenbe  fokozó  szenzációs  öltözékével,  hanem  vala- 
mivel több  és  érdemesebb  ennél  és  bár  a  szövegírók,  azon  a 
címen,  hogy  az  operettet  nem  írni,  hanem  szerkeszteni  kell  és 
az  operetté-szerkesztés  nem  művészet,  hanem  tudomány,  kissé 

túlon-túl  adagolják  a  konszolidált  együgyűséget,  a  poetikusnak 
keresztelt  laposságot  és  a  szinte  intézményessé  tekintélyese 
dett  értelmetlenséget:  az  operetté  más  példákra  is  hivatkozhat 
és  különb  nevekkel  is  dicsekedhet.  Többek  között  olyanokkal, 
mint  Aristophanes  és  Lukianos,  akik  közül  az  utóbbi  ugyan  csak 
operettejeleneteket,  pontosabban  és  annak  megfelelően  mondva, 
hogy  a  cabaret-móka  az  operetté  leánya:  cabaret-tréfákat  hagyott 
reánk,  de  az  előbbinek  a  darabjai  teljes  és  tökéletes  operette-ek. 

Az  elődök  e  minősítésének  igazolása  megkívánja,  hogy  ne 
hagyjuk  emlí  tétlenül  a  helytelen  megjelöléseket  se.  Mert  Aristo- 
phanestől  a  bécsi  Stein  Leo  mesterig  bizonyára  nagyon  nagy  a  tá- 
volság és  ezt  csak  az  hidalja  át,  hogy  az  operetté  elnevezés  alatt  az 
egyszerű  sületlenségtől  a  zenés  vígjátékig  igen  sokféle  változat 
kelleti  magát.  De  hát  ha  nem  is  minden  arany,  ami  az  operetté- 
jelmezben  fényeskedik,  van  igazi  operetté  is,  melyet  jeles,  sőt 
dicsőséges  művek  illusztrálnak  és  mely  annál  érdekesebb,  mert 
a  közönséghez  való  viszonya  merőben  ellentétes  törvényt  mutat, 
mint  a  másfajta  színdaraboké.  Szemben  ezekkel,  melyeknél  a 
színpad  hajlítja  uralma  alá  a  nézőteret:  az  operetté  a  nézőtér 
irruptióját  tünteti  fel  a  színpadra.  Tragédia,  vígjáték,  vagy  akár 
opera  is:  a  hatásnak  mindig  az  az  utja,  hogy  a  néző  kifeledkezik 
magából,  a  színpadon  szereplők  ügyét  vállalja  a  magáénak, 
hozzájuk  azonosul,  átadja  magát  a  színpadnak  és  ekként,  hogy 
ugy  mondjuk:  kerülő  uton  találja  meg  önmagát;  az  operetténél 
azonban  megfordul  a  helyzet.  Itt  nem  a  néző  ölti  magára  a  szín- 
padi szereplők  érzéseit,  hanem  a  szinész  válik  mintegy  másod- 
példányává a  nézőnek.  Ugy  kell  tennie  és  azzal  hízeleg  neki,  hogy 
ő  érzéseinek  a  szószólója,  az  ő  véleményeit  mondja  el,  az  ő  dol- 
gairól és  az  ő  kedvéhez  alkalmazkodva  beszél  és  mig  máskor  a 
néző  engedelmeskedik  a  színpadnak,  most  a  színpad  bocsátja 
rendelkezésre  magát  és  minden  eszközét,  színésznek,  rendezőnek, 
irónak  és  zenésznek  minden  képességét  a  nézőnek. 

Ez  alapvető  jellemvonásból  következnek  az  operetté  összes 
meghatározó  tulajdonságai.  Minthogy  a  néző  kedvéhez  kell  al- 
kalmazkodnia, kímélnie  kell  a  nézői.  Innen  van,  hogy  az  ope- 
retté kerüli  a  kellemetlen  képeket,  nem  veszi  tudomásul  va,g5 
idyllikusra  színezi  a  szomorú  ínséget,  eltagadja  vagy  kiforgatja  a 
lehangoló  témákat,  ellenben  keresi,  amit  kellemes  látni:  a  diszt, 
a  festői    vagy   fényes    jelmezekel,  a  női    szépség    kiállítását,  a 

bonyodalomban  a  kedvező  irányítást  és  nemkülönben  a  zenében 
is  azt,  amit  kellemes  hallgatni,  ami  könnyed,  kecses,  élénk  és 
tetszetős.  Továbbá:  minthogy  az  operetté  a  néző  helyett  beszél, 
azt  keli  mondania,  ami  a  nézőt  foglalkoztatja  és  amit  az  is  szí- 
vesen elmondana.  Innen  az  aktualitásokhoz  való  vonzódás,  a 
közélet  jelenségeinek  és  embereinek  kifigurázása,  a  szatirikus 
hajlandóság,  a  nagy  problémák  apró  furcsaságainak  felmutatása 
és  legfőként,  ami  az  operetté  legfőbb  tartozéka  és  nemeslevele: 
az  elmésség,  mely  minden  merészségnek  önmagában  hordja  az 
igazolását  és  mely  az  operette-et  jóformán  a  néző  elégtételévé 
és  kritikusi  ténykedésévé  teszi  a  világ  folyásával  szemben.  íme, 
ilyen  az  operetté,  mely  tömérdek  szabadságot  enged  a  szerke- 
zetnek, de  ugyancsak  nem  is  keveset  követel  a  mindig  felülkere- 
kedő ötletességtől  és  a  mozgékony  fantáziától.  A  szabadságokkal 
könnyebb  élni,  mint  a  követelményeknek  eleget  tenni;  de  a  Víg- 
színház operette-je  ném  marad  teljesen  adós  nekik.  Niobe  meg- 
elevenedett szobra  a  modern  életkörülményekkel  való  kombinált- 
ságában  —  ez  operette-ötlet  volt  már  vigjátékkorában  is  és  ha  a 
lelemény  azóta  nem  is  gyarapodott  a  mulatságosságban:  Strausz 
Oszkár  zenéje  igen  kellemes  kísérettel  szolgál  hozzá,  Heltai  Jenő 
csupa  kecses  könnyedség  és  elmés  humorral  telt  versei  pedig  az 
igazi  operetté  levegőjét  lehelik.  Kár,  hogy  csak  ily  ritkán  és  csak 
mintegy  suttyomban  van  hozzájuk  szerencsénk. 

Salgó  Ernő. 


Följegyzések. 


Magyar  királyi  Operaház.  A  Budapesti  Hírlap  ban  olvassuk,  hogy 
a  királyi  Opera  Miller  Vilmost,  a  bécsi  udvari  opera  tenoristáját,  öt 
esztendőre  szerződtette,  még  pedig  évi  75,000  koronáért,  tehát  jóval 
nagyobb  fizetéssel,  mint  amennyiért  Környei  Bélát  eleresztették.  Miller 
ur,  irja  a  B.  H.y  amerikai  állampolgár  és  állandóan  németül  fog  éne- 
kelni. Nem  tudjuk,  mindenben  alapos-e  a  lap  értesülése  és  nem  is 
füzünk  ehhez  a  szerződtetéshez  semmiféle  kommentárt.  Általánosságbán 
azonban  a  következőket  szeretnők  megjegyezni  az  Operaház  jövőjére 
vonatkozólag: 

A  mi  meggyőződésünk  szerint  annak  a  kormánynak,  amely  nem 
akar  megelégedni  azzal,  hogy  az  Operaház  egyik  szezontól  a  másikig 
valahogyan  tengesse  a  maga  művészi  életét,  hanem  méltóvá  akarja 
tenni  az  intézetet  a  magyar  királyi  jelzőre,  amelyet  most  még  elég 
indokolatlanul  visel:  annak  a  kormánynak  el  kell  rendelnie,  hogy  az 
Operában  más  nyelven,  mint  magyarul,  senki  se  énekelhessen  és  hogy 
az  opera  színpadján  és  zenekarában  más  nyelven,  mint  magyarul,  senki 
se  beszélhessen. 

A  magyar  zenei  élet  körül  kotnyeleskedő  kis  okosak  énre 
természetesen  fölényesen  mosolyognak  és  azt  mondják  :  soviniz- 
mus! Itt  azonban  nem  sovinizmusról,  hanem  egészen  más  valamiről 
van  szó:  az  egyetlen  útról,  amelyen  haladva  az  Operaház  valamelyes 
szolgálatokat  tehet  a  magyar  zenei  kultúrának.  Erre  az  útra  előbb- 
utóbb  rá  kell  térnie,  mert  el  nem  kerülheti  és  minél  .később  teszi  meg, 
annál  rosszabb  az  Operára  nézve. 

A  máról  holnapra  való  magyarosításnak  természetesen  az  lenne  első 
következménye,  hogy  az  Opera  művészi  színvonala  hirtelen  leszállana. 
Egyideig  kevesebb  lenne  a  jó  muzsikus  és  az  elsőrendű  énekes.  Biztos 
azonban,  hogy  ez  az  ország,  amely  oly  bámulatós  gazdagsággal  termi 
a  zenei  és  a  színpadi  tehetségekéi  nagyon  hamar  el  tudná  látni  az 
Operát  azzal  a  személyzettel,  amelyre  egy  nagy  Operaháznak  szük- 
sége van. 

A  mi  meggyőződésünk  szerint  a  magyar  operál  belülről  és  alulról 

keli  fölépíteni.  Ha  elmulasztották  a  múltban,  meg  kell  tenni  a  jövőben, 
de  kitérni  nem  lehet  előle.  Ha  tiszta  magyar  személyzete  lesz  az  Operá- 
nak, akkor,  de  csakis  akkor  beszélhetünk  arról,  hogy  a  rengeteg  pénz- 
ből, amit  az  állam  az  Operára  költ,  valami  tényleges  és  nem  csak 
mondvacsinált  haszna  legyen  a  magyar  kultúrának. 

Ne  áltassuk  magunkat:  mai  szervezetében  az  Operának  édes-kevés 
köze  a  magyar  zenei  élethez.  Ez  csak  afféle  magasabb  rendű  mulató 
hely,  az  előkelő  osztályok  szórakoztatására  alkalmas,  amely  akár  San 
Franciscóban,  akár  Bukarestben  is  játszhatna.  Ez  az  Opera  nem  repre- 
zentálja a  magyar  zenei  kultúrát,  hanem  csakis  a  magyar  költekező 
kedvet.  Az  állam  a  zsebébe  nyul  és  megveszi  Tangó  mestert  vagy  Miller 
urat  —  Alles  was  gut  und  teuer  ist!  —  de  ha  az  oláh  bojár  vagy  a  san 
franciscoi  vasúti  spekuláns  mélyebben  belenyúl  a  zsebébe,  akkor  ő 
veszi  meg  a  magyar  királyi  Opera  diszeit. 

Azt  mérnők  mondani,  a  királyi  Opera  mai  rendszere  inkább 
ártalmára  van,  mint  hasznára  a  magyar  zenének.  Mert  ha  ez  az  állami- 
lag erősen  pénzelt  intézet  nem  monopolizálná  Budapestet,  akkor  a 
magánvállalkozás  —  tisztán  üzleti  érdekből  —  már  előbbre  vitte  volna 
a  zenei  kultúránkat.  Utalunk  a  tanulságos  precedensre,  amellyel  a 
magyar  drámairodalom  szolgált.  Amig  a  drámát  a  Nemzeti  Szinház 
monopolizálta,  addig  Budapest  volt  a  külföldi  színdarabok  legjobb 
piaca.  Aztán  megnyíltak  a  magánszínházak  és  azok  —  nem  hazafiság- 
ból, hanem  üzleti  érdekből  —  fölfedezték,  hogy  magyar  színdarabot 
előadni  jó  üzlet.  Azóta  óriás  lendületet  vett  a  magyar  színműirodalom 
és  ma  már  ebben  a  tekintetben  export-ország  vagyunk.  A  magyar  állam 
semmit  nem  lendített  a  magyar  drámairodalmon,  a  magyar  zenén 
sem  lendíthet  sokat,  jó  volna  azonban,  ha  legalább  nem  állana  útjába 
a  természetes  fejlődésnek. 


Sir  Carson  és  a  tengeralattjárók.  Hiába  hullt  el  James  Gonnolly^ 
John  Modermoth  s  a  többi  James  s  a  sok  John  lázadó,  hiába  színezték 
be  a  sinn-feinek  O'Connel  dublini  utjának  gránitját  vérükkel,  hiába 
halt  meg  Sir  Roger  Casement  tragikus  bizonyossággal  —  hiába  volt 
minden,  mert  Carson  ur  nem  engedett.  The  Right  Honourable  Sir 
Edward  Carson,  Privy  Councillor,  King's  Counsellor  és  a  többi  és  a 
többi  —  és  az  admiralitás  lordja.  Carson  nem  engedett. 

Mi  ezen  a  helyen  figyelemmel  kisértük  az  ír  eseményeket  s  azért 
legyen  szabad  önmagunkat  idézni:  ((Egyelőre  —  irtuk  1916  december 
16-án  —  nyilván  nem  is  a  béke  és  a  háború,  hanem  az  ir  kérdésben 
fog  az  uj  miniszterelnök  a  legnagyobb  nehézségekre  akadni.  Hogy  fogja 
Lloyd  George  nyélbe  ütni  a  Home  Rulet?  Carsonnak  már  is  van  egy 

adott  s  egy  megcáfolt  nyilatkozata,  melyből  csak  azt  látjuk,  hogy  az 
ir  kérdés  nehézségeit  rögtön  felismerték.  Pedig  ezt  a  kérdést  nem  utasít- 
hatják el  maguktól  s  aki  meg  fogja  oldani  —  és  vájjon  Lloyd  George 
képes  lesz-e  rá?  —  az  méltán  elviselheti,  hogy  a  modern  Anglia  leg- 
nagyobb államférfiujának  nevezzék.)) 

Azóta  az  ir  naptárba  a  következő  eseményeket  jegyezhetjük  fel: 
Lloyd  George  az  összes  erőket  akarta  egyesíteni  a  nagy  war-cabinetbe, 
de  maga  volt  kénytelen  egy  beszédében  elismerni,  hogy  a  kormányban 
a  négy  angol  párt  közül  csak  három  foglal  helyet  és  a  három  párt  saj- 
nálja, hogy  a  negyediket,  az  ir  pártot  egyáltalán  nem  lehetett  a  rész- 
vételre megnyerni.  Pedig  az  uj  miniszterelnök  a  Home  Rulenak  még 
a  háború  alatti  megvalósítását  igérte  meg,  de  Redmond  és  társai  gyanú- 
perrel éltek.  És  joggal. 

Alig  telepedett  meg  a  «nagy  kabinet»  a  Westminsterben,  épen 
hogy  a  Times  még  egyszer  megírhatta  mindegyikükről,  hogy  «a  meg- 
felelő ember  a  megfelelő  helyen»  —  s  Lloyd  George  azzal  az  ürüggyel, 
hogy  előbb  a  központi  hatalmak  békeajánlatát  kell  visszautasítani 
sietnie,  a  Home  Rulet  egyszerűen  félretolta.  De  az  ir  pártok  nem  hagy- 
ták annyiban  a  dolgot.  O'Connor  &  parlamentben  javaslatot  terjesztett 
elő  a  Home  Rule  azonnali  bevezetése  érdekében,  hogy  ezzel  a  kor- 
mányt színvallásra  kényszerítse.  A  határozati  javaslatban  többek  között 
ezeket  mondja:  «A  szövetségesek  programmjának  szellemében,  a  kis 
nemzetek  védelmének  nevében,  annak  a  princípiumnak  nevében,  mely 
a  német  zsarnoksággal  ellentétben  nem  katonai  uralmat  s  nem  a  kény- 
szer uralmát  akarja,  mondassék  ki,  hogy  eljött  az  ideje,  amikor  az 
Írországnak  tett  Ígéretek  teljesítését  nem  lehet  tovább  halogatni. »  Red- 
mond maga  erélyes  támadásra  készült,  a  külpolitikai  helyzet  is  elég 
kedvezőtlen  volt  a  kormányra,  de  Garson  résen  állt.  Carson  nem  enge- 
dett. Carson  kijelentette,  hogy  nem  lehet  Home  Ruleről  beszélni,  ami- 
kor az  ellenség  Anglia  kapui  előtt  áll! 

Ugyanekkor  bent  az  országban  újra  fellángolt  a  sinn-fein-moz- 
galom.  Dublinban,  Galvayban,  Skibbereenben,  Lymerickben  és  másutt 
számos  embert  letartóztattak  a  birodalom  védelméről  szóló  törvény 
alapján.  Köztük  Peador  O'Hannrachint,  a  Gael-liga  elnökét.  Ezzel  egy- 
időben  —  február  23-án  —  North  Rescommonban  egy  nevezetes  kép- 
viselőválasztás történt.  Az  O'Kelly  redmonista  képviselő  halálával  meg- 
üresedett kerületben  a  nacionális  párt  s  a  redmonisták  jelöltjének  meg- 
buktatásával nagy  többséggel  Plunkett  sinn-feinista  jelöltet  választották 
meg  képviselőnek.  Egy  sinn-feinista  jelöltnek  ez  a  nagy  sikere,  a  big  suc- 
ce$,  Angliaszerte  nagy  feltűnést  keltett.  Hozzá  még  ez  a  Plunkett,  vagy 
Count  Plunkett  maga  is  nevezetes  ember  volt.  A  grófi  cimet  XIII.  Leó- 
tól kapta,  maga  deportálva  volt.  később  visszajött,  Redmondhoz  csatla- 

kozott,  azután  maga  is  támogatta  a  sinn-fein  felkelést,  melyben  két  fia 
is  részt  vett.  (Az  egyiket  azóta  ki  is  végezték,  a  másik  még  ma  is  bör- 
tönben szenved.)  És  most  ezt  a  Count  Plunkettet  megválasztják  Member 
of  Parliamentnek!  Az  angol  lapok  újra  felidézik  a  priest  in  politics 
rémét,  mert  azt  látják,  hogy  Plunkett  megválasztását  elsősorban  az  ir 
katholikus  papság  közreműködésének  köszönheti. 

Szóval  ez  a  választás  mintegy  azt  szimbolizálta,  hogy  Írországban 
a  mérsékelt  redmonisták  uralma  recsegni  kezd.  Ugyanekkor  Plunkett 
« grófot  választói  —  a  sinn-fein-programm  értelmében  —  eltiltották  attól, 
hogy  a  Westminster  kapuját  átlépje.  Lloyd  George  tudott  olvasni  a 
jelekből.  23-án  történt  a  választás  és  26-án  a  Manchester  Guardian  már 
azt  jelentette,  hogy  a  kormány  megbízott  három  nagyállásu  személyi- 
séget, dolgozzák  ki  a  parlament  elé  terjesztendő  Home  Rule-javaslat 
alapelveit.  Maga  Lloyd  George  a  parlamentben  egy  hét  múlva  ki  is 
jelentette,  hogy  a  kormány  kész  Írország  minden  tartományának  meg- 
adni az  önkormányzati  jogot,  de  nem  hajlandó  rákényszeríteni  Ulsterre. 
Carson  őrt  állt,  Ulster  nyugodt  lehetett. 

Erre  heves  jelenetek  következtek  a  Westminsterben.  Asquith 
akkoriban  tette  azt  az  érdekes  indítványt,  hogy  a  kormány  valamely 
semleges  állam  tekintélyes  államférfiát  kérje  fel  a  kormány  és  Írország 
közti  ellentétek  kiegyenlítésére.  A  nagy  Ulsterman  erről  sem  akart  tudni 
semmit  és  Lloyd  George-zsal  kijelentette:  «a  kormány  szilárdan  el  van 
határozva,  hogy  Írország  északkeletéből  egy  csücsköt  sem  ad  át  olyan 
kormányzásnak,  amely  iránta  ellenséges  érzületeket  táplál. »  Asquith 
még  egyszer  felszólalt  s  ezeket  mondta  többek  közt:  «Hacsak  nem  akar- 
juk magunkat  politikailag  csődbejutottnak  nyilvánítani,))  meg  kell 
találni  az  utat  az  egyezségre.  S  erre  következett  a  coup  de  théátre.  Fel- 
állt Redmond  s  élete  egyik  legszenvedélyesebb  beszédét  tartotta.  «Azok 
után,  amiket  itt  hallottunk  —  fejezte  be  beszédét  pártja  felé  fordulva  — 
nem  érdemes  a  vitát  tovább  folytatni.  Történjék,  aminek  történnie  kell, 
nem  látom  be,  miért  kérjem  még  tovább  is,  hogy  ezen  haszontalan  és 
lealázó  tárgyaláson  résztvegyünk,  hanem  felszólítom  Önöket,  hogy 
velem  együtt  távozzanak  el,  hogy  a  továbbiakról  tanácskozhassunk.)) 
A  redmonisták  magukon  kivül  voltak  az  izgalomtól,  öklök  emelkedtek 
a  kormány  felé  s  a  hatvan  nacionalista  kivonult  a  Westminsterből. 
Még  az  ülés  alatt  hire  kelt,  hogy  az  ausztráliai  szenátus  a  Home  Rule- 
lörekvések  iránti  rokonszenvét  kifejező  határozatot  hozott. 

A  párt  kivonulása  után  manifesztumot  intézett  az  ir  néphez, 
amelyben  kijelenti,  hogy  Lloyd  George  miniszterelnök  magatartása  hit- 
szegés  az  ir  párttal  és  az  ir  nemzettel  szemben.  Erre  Lloyd  George  és 
Carson,  az  egykori  dublini  ügyvéd,  taktikázni  kezdenek  és  Redmond 
—  aki  már  maidnem  az  ellenzékhez  csatlakozott  —  újra  bevonult  hivei- 

vei  a  parlamentbe.  Ez  Garson  sikere  volt,  de  ezen  a  napon  a  Daily 
Chronicle  rendkivül  éles,  elkeseredett  hangú  támadást  intézett  ellene. 

Közben  sok  minden  történt.  A  széthúzó  ir  pártok  egyesülni  töre- 
kednek. A  Nation  League  magához  vonja  az  ir  köztársaságiakat  s  a 
Republicansek  sl  Sinn-Feinersekkel  együtt  uj  blokkot  alkotnak.  A  Natio- 
nal-Leaguers  s  a  Sinn-Feinersek  közt  ugyan  nagy  elvi  ellentétek  van- 
nak a  Home  Rule-kérdésben.  Mig  ugyanis  az  utóbbiak  nem  akarnak 
tudni  a  Westminsterben  való  képviseltségről  s  önálló  parlamentet, 
sovereign  Irish  Parliamenteí  követelnek,  addig  az  előbbiek  meg  akar- 
ják tartani  a  westminsteri  képviseletet  s  az  úgynevezett  Dominion 
status  for  Ireland  alapján  állanak.  A  megegyezés  alapja  nem  is  ez  volt, 
hanem  az  a  fontos  követelményük,  hogy  a  világbéke  konferenciáján 
az  ir  delegátusok  is  résztvegyenek!  (L.  The  New  Statesman  1917  február 
24-iki  számát.)  S  a  világtörténelem,  mintha  csak  ezt  a  határozatot  akarta 
volna  segíteni,  megcsinálta  az  orosz  forradalmat.  Nem  szándékunk  itt 
fejtegetni,  hogy  milyen  rendkivüli  hatása  volt  a  márciusi  forradalom- 
nak arra  a  népre,  amely  a  sinn-fein  forradalomban  ezt  a  mozgalmat 
mintegy  megelőzte.  A  tömegpszichológia  legelemibb  törvényei  szabá- 
lyozzák ezeket  a  hatásokat  és  Garsonnál  kisebb  koncepciójú  politikus 
is  észrevette  volna  a  történelemnek  ezt  a  brutális  útmutatását.  De  Gar- 
son, a  nyakas  vezér  még  mindig  nem  engedett. 

Hogy  rövidek  legyünk:  jöhetett  volna  akármi,  jöhettek  volna 
ujabb  forradalmak,  különbékék,  Ázsia  elszakadhatott  volna  Európától, 
századok  finom  munkája:  a  bit  birodalom  elveszthette  volna  legszebb 
dominiumait:  Garson  és  a  mögötte  levő  brit-ir  ellentétek  hagyománya 
megmaradt  volna.  Mindez  nem  következett  be,  de  megindult  a  német 
tengeralattjáró  háború.  Bizonyára  csak  elavult,  naiv  elmék  merészel- 
nek még  ma  is  a  történelemben  megszemélyesített  erőket  látni,  de  most 
az  egyszer  mintha  őket  igazolná  az,  hogy  ezekben  a  napokban  épen 
Sir  Edward  Garson  áll  az  admiralitás  élén! 

Az  U -haj ók  katasztrofális  helyzetet  teremtettek  Angliában,  —  hogy 
elérik-e  végső  céljukat,  még  nem  bizonyos.  De  két  dolgot  már  is  el- 
értek: Garson  állása  megingott  s  az  ir  megegyezés  szüksége  előtérbe 
lépett.  Sir  Edwardnak  már  első  —  februári  —  nyilatkozatai  is  nagyon 
óvatosak  voltak  s  a  közönséget  épenséggel  nem  nyugtatták  meg.  Azóta 
megért  a  dolog  annyira,  hogy  az  egész  angol  admiralitást  át  kell  szer- 
vezniök.  Megbukik-e  Carson,  nem-e,  most  már  nem  is  fontos.  Politikai 
presztizse  mindenesetre  nagyon  megtépázotlnak  látszik  még  a  mi  messzi 
periszkopjainkból  tekintve  is.  A  benső  krízis,  amit  az  élelmiszerhiány 
rendkivüli  mértékben  fokoz,  már  a  feszültséghez  közeledik.  És  május 
első  napjaiban  csakugyan  jelentik  is  Bonar  Law  alsóházi  nyilatkozata 
kapcsán,  hogy  a  kormány  kész  a  Home  Rule- javaslatot  előterjeszteni 

Carson  és  Redmond  megegyeztek.  Hogy  pénzügyi,  gazdasági  változások- 
ról, népszavazásról  beszélnek,  az  várható  volt.  Carson  és  Anglia  félté- 
keny félelme  még  időt  akar  nyerni.  Most  már  minden  a  tengeralattjáró- 
kon múlik.  Sir  Edwárd  Carson  még  megpróbálja  a  taktikázást,  de  még 
egy  áprilisi  herosztrateszi  munkája  a  német  tengeralattjáróknak  és 
Carson  meg  fog  törni. 

Nem  egy  lángeszű  politikus  előrelátó  bátorsága,  nem  forradalmak 
vértől  párolgó  szuronyai,  hanem  a  tengeralattjárók  torpedói  hozzák 
meg  talán  az  évszázados  ir  törekvések  sikerét.  Világesemények  lesújtó 
tanulsága,  hogy  ennyi  pusztulás  szükséges  egy  kis  nép  szabadságának 
kivívásához.  Gamma. 


Aranyszájú  Zongh.  Novelláskönyv  viseli  e  eimet,  az  első  novella 
után,  amely  egy  kántorköntösben  rejtőzködő  művészlélekről  szól. 
Aranyszájú  Zonghról,  aki  országok  és  udvarok  kegyelt  fia  lehetne,  ha 
maradása  volna  az  idegenben  s  atavisztikus  erővel  nem  vonzaná  magá- 
hoz a  debreceni  nagy  erdő.  A  novellákat  Mariay  Ödön  irta,  akinek 
fiziológiai  képéről,  indiszkréció  nélkül  idelophatjuk  azt  a  megjegyzést, 
hogy  csontos,  fekete  tatárfején  valami  álmatag  tekintet  ül.  A  szeme 
pillantása  olyan,  mint  az  Alföldön  a  pásztoroké:  mintha  mindig  vala- 
hol messze  járna.  Különös  összetétele  Mariay  Ödön  a  délibáb  szép- 
ségein nevelkedett,  a  hortobágyi  föld  dobbanásait  megérző  s  nyugati 
artisztikumok  iránt  fogékony,  Páris-járt  magyarnak.  Van  egy  novellája, 
«A  szekrény»,  az  akarat  és  cselekvés  problémáján  örökösen  fennakadó, 
dekadens  embertípus  pompás  rajza,  amely  ha  franciául  jelent  volna 
meg,  elég  volna,  hogy  nevét  ismertté  tegye.  Viszont  «A  hajdúsági  biró», 
erőteljes  és  szinte  zsoltáros  hangú,  ugy  végződik,  mint  egy  régi  magyar 
ballada.  Ezt  a  novellát  s  hozzá  még  néhány  hasonlót  csak  oly  valaki 
Írhatta,  akinek  bölcsője  a  szilaj  és  napos  Hajdúság,  a  széljárta  pusztán 
ősi  sóhajtásokat  hall,  a  magyar  mult  örökségképen  van  vérében,  vagy 
a  faji  asszimilálódásnak  oly  csodálatos  példányképe,  mint  a  Stein- 
gastnerből  lett  Tömörkény.  Ahogj^an  Mariay  ir:  a  nyelv  efajta  kifejező 
képességére  szintén  bajosan  tehet  szert  a  budapesti  frazeológiában 
gyökerező  iró.  Nem  a  stílus  szabatosságára,  fordulatosságára,  a  szer- 
kezet tisztaságára  gondolunk,  hanem  izességére,  ritmikájára,  oly  sza- 
vakkal való  átitatottságára,  amelyek  a  kálvinista  Róma  légkörében 
teremnek  s  amelyek  Mariaynál  anélkül  jelentkeznek,  hogy  előadás- 
módja plebejus  értelemben  lenne  népies.  Öröm  olvasni  Mariay  sokszor 
zengő  mondatait,  a  szapora  novellatermésben  ritkán  üt  meg  valaki 
hasonló  hangszert. 

Általában    borongásra    hajló    világfelfogásból  sarjadnak  Mariay 

MHgyar  Figyelő.  20 


282 


Följegyzések 


történetei.  Azt  mondhatnánk,  hogy  a  boldogtalanságra  determinált  em- 
berek érdeklik,  akik  jók  s  az  élet  mégis  átgázol  rajtuk.  Egyébként  a 
kötet  novelláit  —  az  alájuk  tett  dátumokból  kitűnik  —  meglehetős  idő- 
beli távolság  választja  el  egymástól:  az  első  és  utolsó  közt  hét  esztendő 
van.  Most  nem  mondjuk,  hogy  ez  kevés,  ha  tényleg  véve  hét  év  ajatt 
egy  novellás  könyv  csakugyan  nem  sok.  Az  ily  kifogást  ugyanis  Mariay 
Ödönnél  kivédi  eddigi  fiatalsága,  készülődése,  az  irodalmi  munkától 
várt  s  önmagával  szemben  szigorúan'  támasztott  igénye.  Mariay  nem 
ügyeskedő,  olcsó  és  fürge  sikerhajszoló,  egyetlen  novellájáról  sem 
mondható  el  büszkén,  hogy  «odacsapta.»  Oly  kötésű  irótalentumok  közé 
tartozik,  akik,  épen  mert  mélyebb  értékekre  törekszenek,  nem  sémák- 
ból élnek:  a  fejlődésük  lassú,  nem  vajúdások  és  kétséges  pillanatok 
nélkül  való.  Mégis,  mindezt  tekintetbe  véve,  reméljük,  hogy  azért  egy 
ujabb  Mariay-kötetre  nem  hét  évig  kell  várni.  Főleg,  ha  ennek  a  nyil- 
vánosságtól való  túlszemérmes  huzódozás,  vagy  az  önkritikából  hátra- 
maradó skepszis  volna  oka.  Aki  a  mai  megrendült,  fenekéig  kavart 
világban  olyasvalamit  lát  meg,  mint  a  ló  háborús  sorsa,  s  ezt  ugy  tudja 
elmondani,  amint  Mariay  irja  meg  «Nyalka  élete  és  halála»  cimü  novel- 
lájában egy  hortobágyi  csikó  élettörténetét  —  igen,  élettörténetét  — 
a  ménestől  a  csatatérig:  az  többre  termett  annál,  hogy  csak  úgynevezett 
előkelő  amatőr-módra,  az  «egyszer  esik  esztendőben  karácsony»  elv 
alapján  nyúljon  az  irótollhoz.  Nem  áll  az  a  tétel,  hogy  a  legkülönb 
irók  produkálták  a  legkevesebbet.  Mariay  Ödön  könyve  a  «Táltos» 
kiadásában  jelent  meg.  Dömötör. 


Pártütő  angyalok.  Jehova  igazi  neve  nem  Jehova,  nem  is  Jahve, 
hanem  Jaldabaoth.  Szereti,  ha  mindenható  istenként  tisztelik,  pedig 
tulajdonképen  csak  afféle  másodosztályú  Demiurgosz,  a  Földön  van 
ugyan  valamelyes  hatalma,  de  már  a  naprendszer  többi  bolygójához 
semmi  köze,  nem  is  szólva  a  távolabbi  naprendszerekről.  Jaldabaoth 
távol  van  attól,  hogy  tökéletes  legyen.  Nagyon  hiu,  azt  kivánja,  hogy 
mindenki  az  ő  oltárai  előtt  fetrengjen  és  az  ő  dicsőségét  zengje,  amellett 
indulatos,  bosszúálló,  gyanakvó,  erőszakos  —  szóval'  zsarnok.  Egy  mili- 
tarista isten,  aki  a  Mennyország  elavult  várrendszerének  közepén  tanyá- 
zik, katonailag  szervezett  angyallégiók  védelme  alatt. 

Akik  a  közelében  élnek  —  nem  a  papok,  hanem  az  angyalok  — 
vagy  kritikátlanul  alávetik  magukat  zsarnokságának,  vagy  pedig,  ha 
gondolkozni  mernek,  akkor  előbb-utóbb  elfordulnak  tőle.  Az  utóbbiak 
közé  tartozik  Arcade  is,  egy  d'Esparvieu  nevü  párisi  gavallér  őrangyala. 
Az  őrangyal  theológiai  munkákat  olvasott  a  d'Esparvieu-könyvtárban 
és  mivel  a  tudás  a  hit  ellensége,  végleg  kiábrándul  Jaldabaothból,  le- 

mond  égi  hivataláról  és  —  nyomdász  lesz  Párisban.  Párisban  sok 
bukott  angyal  él  együtt,  ezek  különböző  mesterségeket  folytatnak,  van 
köztük  bankár,  zeneszerző,  kertész,  homályos  foglalkozású  nő  és  hiva- 
tásos anarchista  is. 

A  bukott  angyalok  népgyüléseket  tartanak  és  elhatározzák,  hogy 
újból  fellázadnak  Jaldabaoth  ellen.  Detronizálni  akarják  istent,  hogy 
helyébe  ültessék  Sátánt,  aki  tudvalevőleg  a  jóság,  az  igazságosság  és 
az  irgalmasság  princípiumának  ősi  képviselője.  Minden  rendben  volna 
már,  a  forradalmi  hadsereg  készen  áll,  modern  villamos  battériái  két- 
ségtelenül csúffá  fogják  tenni  Mihály  arkangyal  elavult  mennykőveit, 
de  Sátánnak  a  hadüzenet  előestéjén  álma  van,  amely  elveszi  kedvét  a 
xendüléstől.  Megálmodja  ugyanis  győzelmének  következményeit  és 
ezek  a  következmények  nagyon  vigasztalanok.  Álmában  a  Sátán  hata- 
lomra jut  és  mivel  a  hatalom  birtoka  megrontja  a  jó  erkölcsöket, 
hamarosan  szakasztott  olyan  zsarnok  lesz  belőle,  mint  volt  a  detroni- 
zált Jaldabaoth.  Mert,  ugylátszik,  jóság  és  irgalmasság  csak  az  elnyo- 
mottan szenvedők  szivében  tenyészik,  a  boldog  és  hatalmas  istenek 
nem  tudnak  róla.  A  Sátán  fölébred  álmából!  és  azt  mondja:  hagyjuk  az 
egészet,  nem  érdemes!  —  és  azzal  vége  is  a  Pártütő  angyalok  furcsa 
históriájának. 

A  Pártütő  angyalok  Anatole  Francé  regénye,  amelyet  Kunfi  Zsig^ 
mond  kitűnő  magyar  fordítása  most  a  közönség  szélesebb  rétegei  szá- 
mára is  hozzáférhetővé  tett. 

Azt  hiszem,  ez  a  legszomorúbb  könyv  mindazok  közül,  amelyeket 
életemben  olvastam.  Igazán,  nem  érzek  magamban  semmiféle  hivatást, 
hogy  megvédjem  az  Úristent  Anatole  France-szal  szemben,  nagyon  sze- 
retném azonban,  ha  egy  hatalmas  és  irgalmas  kéz  meg  tudná  védeni 
Anatole  France-ot  önmaga  ellen.  Mert  alig  képzelhető  emberileg  le- 
alázóbb  látványosság,  mint  az  öreg  költő,  aki  immár  útra  készül  az 
ismeretlen  ország  felé  és  olyképen  végzi  el  földi  számadását,  hogy  dirib- 
darabra tör,  választóvízzel  leönt  és  végül  kivet  magából  mindent,  amit 
saját  ifjúkorában  szentnek  tartott.  Rettenetesen  alapos  a  pusztító 
munka,  amelyet  végez:  visszatér  gyermekkorának  naiv  és  ártatlan  őr- 
angyal hitéhez  és  erotikus  élcekkel  szennyezi  be  annak  emlékét.  És 
az  öreg  ember  ugy  hat  reánk,  mint  a  gonosz  vendég,  aki,  miután  meg- 
itta utolsó  pohár  borát  és  ütött  a  bucsu  órája,  feldúlja  a  vendéglátó 
házat,  nehogy  más  találjon  ott  pihenést  és  üdülést. 

A  keserű  rombolási  vágyon  kivül  más  értelmet  nem  lehet  ki- 
hámozni a  könyvből.  Anatole  Francé  nem  ad  nekünk  semmi  pozitív 
ellenértéket  azért,  amit  elpusztított,  az  ő  bukott  angyal-legendája  nem 
is  költészet,  csak  vigasztalan  cinizmus.  Amellett  a  könyv  szinte  ijesztő 
erővel  demonstrálja,  hogy  az  ember  magában  hordja  az  istenség  fo- 
galmát és  midőn  istene  ellen  támad,  önmagát  marcangolja. 

Mondanunk  sem  kell,  hogy  a  Pártütő  angyalok,  bár  a  regény 
kompozíciója  meglehetősen  laza  és  a  megírása  feltűnően  egyenetlen, 
mégis,  mint  Anatole  Francé  minden  munkája,  sok  részletében  magám 
hordja  a  nagy  iró  keze  nyomát.  Ha  visszagondolunk  a  nemes  élvezet 
óráira,  melyeket  fényes  tehetsége  szerzett  nekünk  a  múltban,  részvéttel 
és  szomorúsággal  a  szivünkben  fogjuk  letenni  kezünkből  ezt  a  könyvet. 


Könyv  Wagner  Richárdról.    Mindeddig  a  magyar  irodalomba* 

hiányát  éreztük  oly  könyvnek,  amely  ha  nem  is  okvetlen  magyar  iré 
tollából,  de  nyelvünkön  adja  elő  Wagnernek  korszakos  zenei  pálya- 
futását, ismertesse  küzdelmekben  gazdag  életét,  összefüggő  képet  adjom 
törekvéseiről,  kibontsa  alkotásainak,  valamikor  oly  sokat  és  oly  heve- 
sen vitatott  művészetének  szépségeit.  Tanulmányok,  cikkek,  amelyek 
Wagnert  propagálták,  évtizedek  során  bőven  jelentek  meg  ugyan  napi- 
lapokban és  különböző  folyóiratokban,  ezen  a  téren  egész  légió  az,  amit 
a  statisztika  összeszámlálhat.  De  Wagner-monografia  nem  akart  fel- 
tűnni a  könyvpiacon,  s  Wagner  irodalmi  művei  közül  is  csak  három 
évvel  ezelőtt  jelent  meg  egy  kötet  « Művészet  és  forradalom))  cimmel 
a  Világ-könyvtárban,  mintegy  félszázaddal  azután,  hogy  ugyancsak  ily 
irányú  publikációt  még  Ábrányi  Kornél  kezdett. 

Bizonyos,  hogy  ismertség,  népszerűség  dolgában  Wagner  Richárd 
ma  már  nem  szorul  nálunk  semmiféle  monográfiára,  tisztelői  bővem 
vannak,  sőt  már  túl  vagyunk  azon  a  « Wagner-lázon))  is,  amely  nálunk 
—  jóval  később  mint  Bécsben  —  de  szintén  elkövetkezett,  s  egy  ideig 
lefojtva  tartotta  a  magyar  zenei  élet  sajátos  levegőjét.  De  az  a  helyzet 
mégis  visszás  volt,  hogy  a  közönség,  a  Zeneakadémiának  és  más  zene- 
intézeteknek növendékserege,  ha  olvasni  akart  e  valóban  titánnak 
nevezhető  művészről,  ha  meg  akart  ismerkedni  elméletileg  a  wagneriz- 
níussal:  idegen  nyelvű  művekre  volt  szorítva,  német  könyveket  kellett 
fogyasztania.  A  Tudományos  Akadémia  most  segített  ezen  a  hiányon, 
amikor  kiadott  egy  vaskos,  ötszázoldalas  könyvet,  amelynek  első  fele 
monográfia,  életét  és  munkásságát  ismerteti,  másik  része  pedig  Wag- 
nernek a  magyar  művelődéssel,  a  magyar  zenei  élettel  való  kapcsolatait 
foglalja  össze  igen  kimerítő  tanulmányben.  Az  életrajz  Lichtenberger 
Henrik,  a  párisi  egyetem  tanárának  műve,  amely  ugy  német,  mint 
francia  nyelven  több  kiadást  ért.  Könyvét  Esty  Jánosné  ültette  át  ma- 
gyarra. Haraszti  Emil,  az  ismert  és  képzett  zenekritikus  « Wagner: 
Richárd  és  Magyarország))  cimmel  irt  munkájával  foglal  helyet  a  ki- 
adványban. Tiz  fejezetben  mondja  el  mindazt,  ami  Wagner  műveinek 
magyarországi  szerepére  vonatkozik.  Időrendben  ismerteti  egyes  ope- 
ráinak Budapesten,  később  vidéken  történt  fogadtatását,  Wagner  kap 

csolatait  a  magyar  muzsikusokkal,  látogatását  a  fővárosban,  az  úttörő 
magyar  wagneristákat,  hatását  egyes  régebbi  és  ujabb  zeneszerzőinkre, 
a  magyar  Wagner- éneklést.  Haraszti  igen  kitűnő  munkát  végzett,  rend- 
kívüli gonddal,  a  legnagyobb  részletességgel  hordta  össze  anyagát, 
annyira,  hogy  utána  ezen  a  téren  már  nincs  is  semmi  felkutatni  való. 
Mindent  kiásott,  ami  adat  Wagnerre  nézve  található,  s  egész  sor  oly 
adatot  közöl,  amely  teljesen  uj;  igy  azt  a  hat  levelet,  amelyeknek  szö- 
vege  most  jelenik  meg  először  nyomtatásban  s  amelyeket  Wagner 
Richárd  Mosonyi  Mihályhoz,  Erkel  Ferenchez,  Kafka  Theodorhoz, 
Radnótfáy  Sámuelhez,  Mihalovich  Ödönhöz,  Liszt  Ferenchez  irt.  Érde- 
kes és  tartalmas  könyve  végén  említést  érdemel  az  a  függelék  is,  amely- 
ben külön  pontos  kimutatását  adja  a  magyar  nyelvű  Wagner-irodalom- 
nak. Wagner  Richárd  fontosabb  magyarországi  vonatkozású  leveleinek, 
a  Wagner-bemutatók  időrendjének,  a  Wagner-operák  énekeseinek  a 
Nemzeti  Szinházban  és,  az  Operaházban,  a  Wagner-előadások**  operaházi 
statisztikájának. 


Lioyd  George.  A  Magyar  Figyelő  1917  március  1-én  megjelent 
számában  Gamma  néven  irt,  Lloyd  Gorgeról  szóló  tanulmányra  vonat- 
kozólag a  következő  nyilatkozatot  kaptuk: 

« Kötelességemnek  ismerem  a  mélyen  tisztelt  Szerkesztőségnek 
uagybecsü  tudomására  adni,  hogy  Lloyd  George  cimmel  az  Egri  Újság 
április  25-iki  számában  nevem  alatt  ismertetés  jelent  meg,  melyhez  a 
gondolatmenetet  Gamma  idézett  tanulmányából  vettem  —  célom  lévén 
a  kérdésről  egy  szűkebb  kört  nagy  vonásokban  tájékoztatni  —  s  mivel 
a  Magyar  Figyelőre  való  hivatkozás  kezelési  hiba  folytán  a  lapból  ki- 
maradt, azt  kötelességszerűen  e  helyen  pótolom. » 

Dr.  Altorjay  Sándor. 

A  Magyar  Figyelő  a  maga  részéről  megjegyzi,  hogy  copyrightot 
agyán  nem  tesz  cikkei  elé,  de  nem  is  veszi  rossz  néven,  ha  cikkeit  — 
a  reá  való  hivatkozással  —  felhasználják.  A  fenti  nyilatkozat  alapján 
tehát  tudomásul  vesszük,  hogy  az  Egri  Újság  1917  április  25-iki  szá- 
mában megjelent  említett  cikk  mellől  a  Magyar  Figyelőre  való  hivat- 
kozás tévedésből  kimaradt. 

Egyébként  megjegyezzük,  hogy  Gamma  néven  dr.  Gesztesi  Gyula, 
a  Magyar  Figyelő  munkatársa  ir. 

A  szerkesztőség. 


A  Magyar  Keleti  Tengerhajós  r.-t.  Ullmann  Adolf  főrend  elnöklésé- 
vel április  28-án  tartotta  meg  XIX.  évi  rendes  közgyűlését.  Az  igazgató- 
ság jelentése  szerint  a  társaság  hajói  közül  azok,  amelyek  a  hadvezető- 
ség szolgálatába  állíttattak,  nagyobbrészt  állandóan  üzemben  voltak, 
de  ezzel  szemben  a  háború  okozta  terhek  növelték  a  társaság  üzleti 
kiadását. 

A  háború  kitörésekor  a  társaságnak  két  hajóját,  és  pedig  az 
«Attilát»  (5200  tonna)  és  a  «Kárpátot»  (7700  tonna)  Angliában,  a 
«Turult»  (6200  tonna)  pedig  Ausztráliában  foglalták  le,  mig  az  olasz 
kikötőkbe  menekült  és  az  ottani  hatóságok  által  rekvirált  «Tátra» 
(7574  tonna)  és  «József  Ágost»  (4670  tonna)  gőzösök  közül  ez  utóbbi 
a  mult  év  április  hónapban  a  háború  áldozatául  esett.  A  hajóállomány- 
ban beállott  hiányt  pótlandó,  az  igazgatóság  az  1914.  évi  közgyűléstől 
nyert  felhatalmazás  alapján  a  társasági  részvénytőkének  6,000.000 
koronáról  10,000.000  koronára  való  fölllemelését  határozta  el,  amely 
művelet  végrehajtása  jelenleg  folyamatban  van.  A  közgyűlés  elhatá- 
rozta, hogy  részvényenként  10  korona  (5  százalék)  osztalék  fizettessék 
ki.  A  részvényszelvényeket  április  30-tól  kezdődően  a  Magyar  Általános 
Hitelbank  főpénztára  váltja  be.  A  felügyelőbizottság  tagjaivá  Kovács 
Gyula  drt,  Mende  Rezsőt,  Sarlós  Zsigmondot  és  Schwarz  Ármint  válasz- 
tották újból  meg. 

A  Magyar  Általános  Kőszénbánya  Részvénytársulat  április  28-án 
tartotta  huszonötödik  rendes  évi  közgyűlését  Simon  Izidor  királyi  taná- 
csos elnöklésével.  Vida  Jenő  vezérigazgató  terjesztette  elő  az  igazgató- 
ság évi  jelentését,  mely  visszapillantást  vet  a  vállalat  negyedszázados 
fejlődésére.  Hálás  elismeréssel  idézte  fel  az  alapítók  és  úttörők  emlé- 
kezetét, kik  a  vállalatot  megalapozták.  A  huszonötödik  évfordulót, 
úgymond,  munkásaik  és  alkalmazottaik  jólétéről  való  gondoskodással 
kivánják  megünnepelni.  Munkásjóléti  tartalékukat  1,800.000  koronára 
növelik.  Tisztviselőik  nyugdijalapját  korszerűen  módosították.  Java- 
solják továbbá  ez  alkalomból,  hogy  a  háborús  segítőalapot  900.000 
koronára  növeljék.  A  bányamunkások  társpénztárának  200.000  koro- 
nát, a  tisztviselők  nyugdijalapjának  100.000  koronát  utalnak  át. 

A  jelentés  beszámol  rólía,  hogy  az  összes  bányák  szénszállítása 
24,291.637  q  volt,  mintegy  IV2  millió  q-val  több  az  előző  évinél.  Az 
anyag-  és  élelembeszerzés  nehézsége  fokozódott,  az  év  második  felében 
az  üzem  összes  ágai  mintegy  ugrásszerűen  megdrágultak.  A  munkások 
és  tisztviselők  megnehezült  létfentartási  viszonyait  drágasági  pótlékok- 
kal és  jelentékeny  élelmiszerkedvezményekkel  enyhítették.  A  háborúval 
kapcsolatos  kiadás  1916-ban  több  mint  3,200.000  koronára  ingott  A 
hadikőlcs  ön  jegyzés  a  kezelés  alatt  álló  alapokkal  együtt  mintegy  tíz 


millió  koronára  növekedett.  A  melléküzemek  fejlődése  során  legfon- 
tosabb a  cementgyár  termelőképességének  fokozása,  ami  napi  száz 
vaggon  cementet  jelent.  A  cementszállítás  1,176.846  q-ra  növekedett, 
igazolva  ezen  gyártmány  minőségét.  A  miskolci  mésztelep  fokozta  tel- 
jesítményét. A  vasmegyei  fatermelés  kitűnően  bevált,  ezért  erdőállo- 
mányukat gyarapították.  Csikmegyei  erdeik  kitermelése  a  román  be- 
törés óta  szünetel.  Síkvölgyi  erdőbirtokukon  erdei  vasutjukat  megépí- 
tették, ezzel  tüzifatermékük  kiszállítását  biztosították.  Ez  év  tavaszán 
megvásárolták  a  Tatabánya  tőszomszédságában  fekvő  mintegy  2600 
holdas  szári  uradalmat  slzzbI  a  célzattal,  hogy  munkásaik  élelmezését 
saját  terményeikkel  is  hathatósan  szolgálják.  A  közgyűlés  egyhangúan 
tudomásul  vette  a  jelentést  és  jóváhagyta  az  évi  zárószámadást.  Ezután 
egyhangúan  megadták  a  fölmentést  és  elhatározták,  hogy  az  osztalék- 
szelvényt május  1-től  kezdődően  42  koronával  fogják  beváltani.  Az 
igazgatóságba  újból  beválasztatott  Bellák  Gyula;  a  felügyelő  bizottságba 
Kürthíj  István  főispán  és  Ofner  József.  A  közgyűlést  követő  igazgató- 
sági ülésen  alelnökké  Bisteghi  Rudolfot  választották  meg;  Löw  Istvánt 
és  Vida  Samut  cégjegyzőkké  nevezték  ki. 

Az  Urikány-zsilvölgyi  kőszénbánya  közgyűlése.  Az  Urikány-zsil- 
völgyi  kőszénbánya  részvénytársaság  Ullmann  Adolf  elnöklete  alatt 
május  12-én  tartotta  közgyűlését.  Az  igazgatóság  jelentése  szerint  a  tár- 
saság a  szabályszerű  leírások  figyelembevételével  1,234.185  korona 
tiszta  nyereséget  ért  el  s  ebből  a  részvényeseknek  5  százalékos  oszta- 
lékot —  10  koronát  —  fizetnek.  Az  igazgatósági  jelentés  megemlékezik 
azokról  a  károkról,  amelyeket  a  románok  okoztak  a  Zsil  völgyében. 
Leginkább  a  bányák  belső  berendezésében  történt  kár,  továbbá  a  kész- 
letekben és  anyagokban.  Három  hónapig  tartották  megszállva  a  Zsil- 
völgyet s  november  végén,  amikor  kitakarodtak  onnan,  szabadultak 
fel  a  társaság  bányatelepei.  November  18-án  kezdték  meg  újra  a  bánya- 
üzemet s  ma  már  a  rendes  kerékvágásba  terelődött  a  termelés.  A  bányák 
széntermelése  a  mult  évben  kitett  400.950  tonnát,  az  előző  esztendőben 
600.150  tonna  volt  az  eredmény. 


A  hatodik  magyar  hadikölcsön. 


A  hosszan  elhúzódó  háború  nagy  pénzügyi  követelményeket  támasztván 
az  államhatalommal  szemben,  a  hadiszükségletek  zavartalan  ellátása  céljából  uj 
hadikölcsön  kibocsátása  vált  szükségessé.  A  hadviselés  költségeinek  fedezésére 
a  pénzügyminiszter  ezúttal  kizárólag  6  százalékkal  kamatozó  adómentes 
járadékkölcsön-kötvényeket  bocsát  nyilvános  aláírásra.  A  pénzügyminiszter 
tehát  ez  alkalommal  is  közvetlenül  fordul  a  közönséghez. 

Az  aláírás  tartama  és  az  aláírási  helyek.  Az  aláírás  időtartama  1917. 
május  12-től  június  12-ig  bezárólag  terjed.  Aláírási  helyekül  fognak  szerepelni 
az  összes  állami  pénztárak  és  adóhivatalok,  a  postatakarékpénztár  és  annak  köz- 
vetítő helyeiül  szolgáló  összes  postahivatalok,  valamint  az  összes  számottevő 
hazai  pénzintézetek. 

A  címletek  nagysága.  A  kibocsátásra  kerülő  és  6%-kal  kamatozó  jára- 
dékkölcsön  kötvényei  50,  100,  1000,  5000  és  10.000  koronás  címletekben  fognak 
kiállíttatni. 

Az  aláírási  ár.  A  6%-kal  kamatozó  járadékkölcsön-kötvény  kibocsátási 
ára  tulajdonképpen  97  K  13  f-rel  van  számítva.  De  arra  való  tekintettel,  hogy 
a  járadékkötvény  kamatozása  csak  folyó  évi  augusztus  1-én  veszi  kezdetét  s  a 
jegyzéstől  1917.  augusztus  l-ig  járó  kamatok  az  aláírási  árba  be  vannak  szá- 
mítva, a  kötvény  aláírási  ára  minden  100  korona  névértékért  a  következő  ösz- 
szegekben  van  megállapítva: 

1.  arra  az  esetre,  ha  az  aláíráskor  az  aláirt  összeg  egész  ellenértéke  be- 
fizettetik: 

a)  az  1917.  évi  május  12-től  május  25-ig  bezárólag  történő  aláírás  ese- 
tén 96  korona; 

b)  az  1917.  évi  május  25-ét  követő  időben  1917.  évi  június  12-éig  be- 
zárólag történő  aláírás  esetén  96  korona  30  fillér; 

2.  ha  pedig  az  alább  ismertetendő  kedvezményes  (részletekben  történő) 
fizetési  módozat  vétetik  igénybe,  az  aláírási  határidő  egész  tartamára  szólólag 
96  korona  80  fillérben. 

Kamat-esedékesség.  A  hatodik  hadikölcsön  járadékkötvényei  minden 
év  február  és.  augusztus  1-én  lejáró  félévi  utólagos  részletekben  évi  6°/o-kal 
kamatoznak;  az  első  szelvény  1918.  évi  február  1-én  esedékes.  Az  aláírástól 
1917.  augusztus  l-ig  járó  kamatok  az  aláírási  árba  vannak  beszámítva. 

Részletfizetési  kedvezmény.  Az  esetben,  ha  a  6%-os  járadékkölcsönre 
aláirt  összeg  100  koronát  meg  nem  halad,  az  aláírás  alkalmával  az  aláirt  ösz- 
szeg  egész  ellenértéke  befizetendő.  A  6%-os  járadékkölcsönre  történő  és  100 
koronát  meghaladó  aláírásoknál  ellenbén  a  befizetés  részletekben  is  teljesíthető. 
Ez  esetben  az  aláírás  alkalmával  az  aláirt  összeg  10%-a  biztositékképen  leteendő 
és  pedig  készpénzben  vagy  megfelelő  értékpapírokban.  A  részletek  pedig  a  kö- 
vetkezőkép fizetendők: 

a  jegyzett  összeg  ellenértékének  25%-a  legkésőbb  1917  június  26-ig, 

a  jegyzett  összeg  ellenértékének  25%-a  legkésőbb  1917  július  7-ig. 

a  jegyzett  összeg  ellenértékének  25%-a  legkésőbb  1917  július  17-ig, 

a  jegyzett  összeg  ellenértékének  25%-a  legkésőbb  1917  július  28-ig. 

Az  utolsó  befizetés  alkalmával  az  aláírási  hely  a  letett  biztosítékot  el- 
számolja, illetőleg  visszaadja. 

Különleges  kedvezmény  a  hatodik  hadikölcsönnél.  A  most  kibo- 
csátásra kerülő  6%-os  járadékkötvények  felhasználhatók  lesznek  az  1916.  évi 
XXIX.  t.-c.  alapján  kivetendő  hadi  nyereségadó  fizetésére. 

Kölcsönnyújtás  kedvezményes  kamatláb  mellett  a  kibocsátandó 
kötvényekre  kölcsönjegyzés  céljaira.  A  kibocsátandó  kötvényekre  az  Osz- 
trák Magyar  Bank  és  a  M.  Kir.  Hadikölcsönpénztár  a  kötvényeknek  kézizálogul 
lekötése  (lombardirozása)  mellett  a  névérték  75%-áig,  a  mindenkori  hivatalos 
váltóleszámitolási  kamatlábon,  tehát  jelenleg  5%-os  kamat  mellett,  nyújtanak 
kölcsönt.  Ezek  a  kedvezmények  1917.  évi  december  31-ig  maradnak  érvényben. 
A  hatodik  hadikölcsönnél  egyébként  is  mindazok  a  kedvezmények  biztosítva 
vannak,  amelyek  az  ötödik  hadikölcsönnél  az  aláírókat  megillették. 


HUNGÁRIA  KÖN YV NYOM OA. 


Művészet  és  háború. 


Irta :  Alexander  Bernát. 

I,  A  művészet  a  háború  után. 

Ugy  érezzük  magunkat  most,  mint  a  tengeri  utas,  ki  még 
nem  lát  ugyan  szárazföldet,  de  sejti  közellétét.  Sejtjük  az  el- 
jövendő békét;  gondolataink  fölébrednek  hosszú  tespedtségükből 
és  merik  kutatni  a  jövőt.  Mi  lesz  kultúránkból  e  példátlan  há- 
ború után?  Mekkoráknak  fognak  kitűnni  veszteségeink,  ha  majd 
számba  vesszük  őket?  Milyenek  leszünk  mi  magunk,  ha  majd  a 
vész  és  veszély  tudata  nem  feszíti  meg  egész  mivoltunkat?  Egyike 
ezeknek  a  kérdéseknek,  mely  megérdemli  figyelmünket,  hogy  mi 
sorsa  lesz  művészi  életünknek  a  háború  után?  Nem  jövendölés- 
ről van  itt  szó,  hanem  oly  aggodalmaknak  és  reményeknek  a  ki- 
fejezéséről, melyekre  a  helyzet  számbavételéből  némi  valószínű- 
séggel lehet  következtetni. 

A  nagy  témának  tehát,  melyet  a  művészet  és  háború  viszonya 
magába  foglal,  csak  egyetlen  egy  részletét  ragadjuk  ki,  de  talán 
épen  azt,  mely  e  pillanatban  legjobban  izgat  bennünket.  Nem 
vizsgálom  tehát,  mily  hatással  volt  a  háború  általában  a  művé- 
szetre, hogyan  szabta  meg  a  városok  fejlődését  és  ezzel  az  építé- 
szet bizonyos  irányait,  mikép  teremtette  meg  a  háború  a  maga 
egyenes  művészi  ábrázolásait  a  csataképben,  szobrászati  emlék- 
művekben, diadalmi  jelvényekben,  fegyverek  alakításában, 
mennyire  vitte  ábrázolásával  az  emberek  fantáziáját  bizonyos 
meghatározott  irányokba,  szóval  mit  köszön  a  művészet  a  hábo- 
rúnak, mely  évezredek  óta  egyik  főtárgya  a  művészi  alkotásnak. 
Hogy  ezt  a  kérdést  a  béke  idején  nem  nagyon  kutattuk,  azért  van, 

mert  mi  itt  Európában  nem  hittünk  a  háborúban,  azt  hittük,  hogy 
a  háború  a  mult  eltévelyedéseinek  egyike,  melytől  alig  kell  tar- 
tanunk ti/böe.  Elfelejtettük,  hogy  a  háború,  ameddig  történeti 
emlékezetünk  ér,  mindig  egyik  legfontosabb  ügye  volt  államok- 
nak és  nemzeteknek,  melyre  mindig  készültek,  melyre  irodalmi 
és  művészi  kultúránk  folyton  emlékeztetett  bennünket,  mely 
tehát  a  művészi  életben  is  megteremtette  magának  művészi  ki- 
fejezését. Igaz,  hogy  a  modern  művészet  a  XIX.  század  második 
felétől  kezdve  kevés  érzéket  mutatott  a  háborús  témák  és  kifeje- 
zési módok  iránt,  még  a  nagy  német-francia  háború  is  művészi- 
leg csak  gyorsan  tova  tünő  epizódnak  tetszett  a  művészet  fejlődé- 
sében, ebben  is  a  művészet  kifejezése  volt  kultúrai  életünk  köz- 
érzésének, de  akik  az  államokat  vezérlik,  nem  feledkezhettek 
meg  a  háborúról,  mely  évtizedek  készülődése  után  oly  rettenetes 
erupcióval  keltett  föl  bennünket  békeálmainkból.  De  a  kérdés- 
nek ezt  az  egyetemes  oldalát  nem  akarjuk  most  tekinteni.  Ezt  •* 
témát  egy  előadás  keretébe  nem  lehet  befoglalni.  Ezért  szemel- 
tünk ki  magunknak  kisebb  kérdést,  azt,  hogy  mily  perspektívák 
nyílnak  meg  előttünk  a  művészet  jövőjéről  a  háború  befejezése 
után. 

Természetesen  mellőzzük  a  károkat  is,  melyeket  a  háború 
általában  vagy  a  jelen  háború  a  művészeti  életben^  ejtett.  Nagy- 
reményű ifjak  pusztultak  el  nálunk  is,  a  külföldön  is,  tehetsége- 
sek, kiknek  még  nem  is  nyilt  alkalmuk  értéküket  megnyilvání- 
tani, vesztek  el  és  a  hír  sem  fog  róluk  megemlékezni.  A  háború 
legszörnyűbb  kegyetlensége  az  ifjú  életek  elpusztítása,  kiknek 
feláldozását  oly  természetesnek  és  szükségesnek  tartjuk.  De  ezek 
az  ifjak  jelentették  a  jövőt,  az  ő  elveszésük  jelenti  a  jövő  szüksé- 
ges elszegényedését.  Arról  sem  szólok,  mennyi  műemlék  pusztult 
el  a  mostani  háború  folyamán  is.  A  flandriai  és  francia  műemlé- 
kek megsemmisítése  kultúrai  kincseink  egy  részének  elvesztét  je- 
lenti és  habár  az  államok  gondoskodnak  a  műemlékek  megvédé- 
séről, biztos  helyre  szállításáról  és  ez  korunk  művészi  lelkiismere- 
tének némi  javulásáról  tanúskodik,  azért  a  rheimsi  kathedrálét 
maguk  a  franciák  felhasználták  megfigyelő  állásnak  és  ezzel 
kényszerítették  a  németeket,  hogy  ne  kíméljék  ezt  a  gyönyörű 
műemléket.  Erdélyben  és  Galíciában  is  megsemmisültek  vagy 
tulajdonost  cseréltek  jeles  műalkotások  és  Rártfa  kincseit  ugy 
látszik  csak  egy  emberséges  orosz  parancsnok  mentette  meg  a 

végveszélytől.  Hogy  régebbi  háborúkban  a  katonák  sokkal  kímé- 
letlenebbek voltak  a  művészet  alkotásai  iránt,  azt  főleg  Itália  és 
Görögország  műkincseinek  sorsa,  de  némely  nagy  múzeum  gyűj- 
teményeinek története  is  eléggé  bizonyítja.  De  ez  külön  és  különö- 
sen érdekes  és  szomorú  fejezete  a  művészeti  kultúra  történetének. 

Végül  pedig  nem  akarom  azokat  a  panaszokat  ismételni, 
melyek  a  háborút  vádolják,  hogy  megakasztotta  egész  művészi 
életünket.  A  csaták  zajában  elhallgatnak  a  múzsák,  mondották 
a  rómaiak  és  ez  igy  maradt  a  mai  napig.  A  háború  alatt  a  monu- 
mentális művészetnek  jóformán  semmi  tere  nincsen,  államok  és 
városok  nem  építenek  és  nem  állítanak  emlékműveket  és  a  ma- 
gánemberek sem  ^költhetnek  sokat  művészi  célokra;  de  a  művé- 
szeknek egy  része  nem  is  talál  ihletet  művészi  alkotásra,  a  köz- 
részvétlenség is  súlyosan  nyomja  alkotó  kedvüket.  Ez  különben  is 
a  legkevésbbé  szomorú  jele  az  időknek.  A  művészet  terén  hatá- 
rozott túlprodukció  volt  a  háború  előtt  és  a  beállott  szünet  talán 
jótékony  hatással  lesz  művészekre  és  közönségre  egyaránt.  Mind- 
ezeket tekintetbe  véve  alig  kételkedhetünk  benne,  hogy  valóban 
a  jövő  kilátásainak  kémlelése  a  jelen  pillanatban  fontosabb,  mint 
bármely  más  kérdésnek  a  vizsgálata. 

II.  A  közhely -művészet. 

Az  aggodalmak  közt,  melyekkel  a  jövőt  nézik,  sokszor  han- 
goztatják, hogy  a  háború  után  olcsó  hatásokra  vadászó,  köz- 
helyeket ismétlő,  sekélyes,  a  megindítást  hajhászó,  szóval  a  giccs- 
művészettől kell  félnünk.  Ez  az  aggodalom  nem  ok  nélkül  való, 
mert  már  most  is  mutatványokat  kapunk  ebből  a  fajtából,  mégis 
nem  nagyon  fontos.  Az  irodalom  máris  tele  van  háborús  motí- 
vumokkal, melyek  vagy  nyers  utánzatai  a  valóságnak  és  csak  az 
időszerűségnek  köszönik  pillanatnyi  életüket,  vagy  mondva  csinált 
élményei  a  háborúnak,  minden  művészi  formáitság  nélkül.  Néhány 
szép  lirai  vers,  egy-egy  művészi  prózai  rajz  stb.  kiemelkednek 
az  erőtlen  hangzavarból.  Ezen  nincsen  mit  csodálkoznunk;  a  mű- 
vésznek szüksége  van  időbeli  disztanciára,  hogy  élményei  megérje- 
nek és  formaalkotókká  váljanak.  A  háború  után  jobbat  várha- 
tunk. Az  építészetnek  nagy  feladatai  lesznek,  lerombolt  városok 
és  falvak  fölépítése,  síremlékek  művészi  alakítása,  egyéb  nagy 

emlékművek  alkotása  a  nagy  események  megörökítésére.  Bizo- 
nyos, hogy  a  szobrászat  és  festészet  is  ezekben  az  alkotásokban 
helyét  fogja  találni  és  igy  a  képzőművészetek  természetes  és  ter- 
mékeny kapcsolata  újból  helyre  fog  állani.  Másrészt  nagyon  sze- 
gények leszünk  a  háború  után,  ennek  első  áldozata  a  művészei 
lesz,  és  akik  meggazdagodva  élik  túl  a  háborút,  többnyire  oly  mű- 
vészi érzék  nélkül  valók,  hogy  a  közhely-művészetnek  ők  lesznek 
legerősebb  és  ezzel  legveszedelmesebb  támasztékai.  Ha  hires  had- 
vezéreink közkézen  forgó  arcképeire  gondolunk  vagy  a  képes- 
levelezőlap szentimentalizmusát,  másrészt  vértől  csepegő  krude- 
litását  nézzük,  a  legrosszabbra  lehetünk  elkészülve.  De  mondot- 
tuk, hogy  mindennek  kevés  jelentősége  van.  Ez  vele  jár  a  tömeg- 
produkcióval, mely  vele  jár  a  tömegeknek  mindenben  való  rész- 
vételével és  általában  a  művészet  bizonyos  részének  iparszerü 
üzemével.  Ezt  nem  a  háború  csinálta.  Az  indusztrializmust  a  mű- 
vészetben nem  a  háború  szülte,  sőt  nem  is  igen  fogja  fokozni.  Ez 
az  indusztrializmus  készen  áll,  prédáját  lesve,  quaerens  quem 
devoret.  A  kor  eseményei  szolgáltatják  neki  az  anyagot,  de  neki 
minden  anyag  jó,  föltéve,  hogy  kiaknázható.  A  jelszó  az  olcsóság* 
a  nagy  forgalom  kicsiny  haszon  mellett.  Ebbe  bele  kell  törőd- 
nünk, erre  el  kell  készülve  lennünk.  Az  igazi  művészek  lassan 
dolgoznak,  megvárják  az  ihlet  élményét  és  nincs  az  a  művész* 
kinek  kétségei  ne  volnának  és  ne  küzködnék  a  forma  meghódítá- 
sáért. Az  iparüzők  nem  haboznak,  nem  kételkednek,  nem  küz- 
ködnék, ők  készen  állanak,  ők  ismerik  az  érvényesülés  módját, 
ők  biztos  minták  után  dolgoznak,  ők  tudják  a  közönség  művész- 
ellenes érzéseit  és  készek  azokat  a  legteljesebben  kielégíteni.  Ők 
tudják,  hogy  kikkel  kell  szövetkezniük,  kikre  kell  bizniok  cikkeik 
elárusítását,  hogyan  lehet  megbízásokat  szerezni.  A  kereskedők 
is  bennük  biznak,  tudják,  hogy  ezek  a  művészek  teljesen  meg- 
bízhatók, szavuk  annyi  mint  a  készpénz,  pontosan  a  terminusra 
elkészülnek.  A  háború  után  persze  nagyszerű  alkalmak  nyílnak, 
az  iparüző  művészek  csak  ugy  el  fogják  özönleni  ezeket  az  uj 
békés  csatatereket.  Viszont  ebben  van  a  gyógyulás  is,  a  baj  maga 
magát  szünteti  meg.  A  közönség  hamar  meg  fogja  unni  őket  és 
alkotásaikat,  a  frázis  még  mindig  maga  ölte  meg  magát,  mert 
előbb-utóbb  széjjelpattan.  Ez  muló  baja  lesz  a  háború  utáni  mű- 
vészetnek, melynek  csökkentésére  a  felsőbb  forumok  és  tényezők 
is  sokat  tehetnek.  Mert  a  legnevezetesebb  alkotásokat  a  kormány, 

a  városok  és  egyéb  nagy  testületek  rendelik  meg  és  intézik  és  ha 
ezek  felelősségük  tudatában  résen  fognak  állani,  nagyon  meg- 
akaszthatják a  baj  terjedését  Az  irodalommal  nagyobb  a  baj, 
mert  a  kritika  nálunk  részben  megszűnt,  részben  pedig  nem  talál 
figyelmes  olvasót.  Ugyanígy  vagyunk  a  művészi  kritikával,  mely- 
nek alig  van  orgánuma.  De  az  irodalom  minden  időben  két  részre 
oszlott:  az  egyik  a  tömegnek  szól,  de  elterjedésének  mennyisége 
ellenmérget  talál  erejének  gyöngeségében.  Hogy  most  a  háborús 
témák  fognak  túlsúlyra  jutni  minden  művészetben,  azt  el  kell 
viselnünk.  A  frázisművészet  egyelőre  legyőzhetetlen,  mint  az  egy- 
napiak az  alsóbbrendű  élők  világában.  De  nem  ez  dönti  el  a  mű- 
vészet jövőjét. 


III.  A  nemzeti  szempont  a  művészetben. 


Számos  jel  érezteti  velünk,  hogy  a  háború  után  mindenütt 
fokozottan  fogják  hangsúlyozni  a  nemzeti  szempontot.  A  francia 
művészet  ily  hangoztatásra  nem  szorult  rá;  reflexió  nélkül  zárkó- 
zott el  mindig  az  idegen  jellegű  művészettől,  kivéve  a  zenében;  itt 
is  sokáig  ellenkezett  Wagnerrel,  de  végül  befogadta,  hogy  most 
ismét  kiutasítsa.  De  Beethovennak  nem  nézte  német  karakterét 
és  minthogy  most  sem  akart  megválni  tőle,  megtette  hollandus- 
nak. A  francia  formaérzék  oly  biztos,  sajátos  és  kifejlett,  hogy 
beérhette  maga  magával.  Hogy  az  orosz  irodalomért  való  lelke- 
sedése oly  igaz  és  őszinte,  mint  mutatja,  nem  tudjuk  megítélni. 
Ez  az  egyoldalúság  nem  ideálja  az  emberi  fejlődésnek,  nem  is 
vihető  keresztül.  A  görög  művészet  sem  volt  egészen  autochthon, 
ámbár  a  legönállóbb  valamennyi  között;  nekünk  pedig  nem  gö- 
rögnek, hanem  kiválóan  emberinek  tetszik.  A  német  művészi  fej- 
lődésnek is  voltak  teuton  velleitásai;  de  annyira  át  van  itatva 
reflexióval,  öntudatossággal,  mely  pedig  a  művészileg  értékest, 
akárhol  termett,  méltatja  és  befogadja,  hogy  itt  nemzeti  elfogult- 
ságtól a  háború  után  sem  kell  tartanunk.  Nem  akarok  a  többi 
nemzetekről  most  részletesen  szólni,  de  nem  kell  megijednünk 
az  ententenak  sem  gazdasági,  sem  művészi  elzárkózásától.  Be- 
jelenteni bejelentik  mindkettőt,  de  mig  a  kereskedelmi  elzárkó- 
zást törvényekkel  tán  fenn  tudják  tartani  egy  ideig,  a  művészetit 
csak  a  gyűlölet  tarthatná  fenn,  de  a  gyűlölet  rossz  fentartó,  maga 
magát  sem  tudja  túlságos  soká  fentartani.  A  nacionalizmus  a  mű- 

vészetben  tetszetős  jelszó  és  nem  erőtlen,  nem  megvetendő  fegy- 
vertársa a  politikainak,  mert  van  egészséges  magva,  mely  a  maga 
igazságát  ráhazudja  a  politikaira.  Akiknek  az  üzletük  vagy  el- 
vakult szenvedélyük  a  gyűlölet  fentartása  a  nemzetek  közt,  a  mű- 
vészi nacionalizmust  a  háború  után  is  hangoztatni  fogják  és  a  há- 
ború gyilkolóan  keserű  emlékei  segíteni  fogják  őket.  A  művészet- 
nek éltető  forrása  a  nemzeti  érzés  elsősorban  az  irodalomban,  de 
a  többi  művészetekben  is.  A  nemzet  a  maga  lelkének,  érzésének^ 
vágyainak,  ideáljainak  tükrét  a  művészetben  látja,  hogyan  szok- 
hatna, kedvelhetne  meg  idegent?  A  művész,  ki  nem  ebben  a  lé- 
lekben gyökerezik,  hogyan  teremthetné  rneg  ennek  művészi  kép- 
mását? Nemzet  és  művész  válhatatlanul  egymásra  vannak  utalva; 
amaz  benne  találja  tolmácsát;  emez  abban  formaalkotó  erejének 
forrását.  így  mondják  ezt,  kiemelvén  az  elkülönítő  mozzanato- 
kat. Legyünk  elkészülve  a  teutonizáló,  gallizáló  szokásokra  a  há- 
ború után,  nem  is  említve  a  Made  in  Germany  praktikus  angol 
jelszót,  mely  a  nacionalisztikus  ideált  oly  kellemesen  egybekap- 
csolja a  pénzbeli  jutalommal.  Az  igazság  pedig  az,   hogy  amit 
nemzetinek  nevezünk,  nem  egyéb  mint  szükséges  ut,  mely  az  em- 
berihez vezet.   Minden  ut  Rómába  vezet,  mondták  a  régiek;  a 
természet  is  i|y  centrumot  alkotott,  melyhez  minden  ut  vezet,  az 
emberit.  Az  ütak  az  egyes  nemzetek  szellemi  élete.  Amig  félig- 
meddig  állatok  voltunk,  nem  ismertünk  rá  rokonságunkra.  A  kul- 
túra egyetemes  értékek  kincsesbányája,  melyben  mind  részesek 
vagyunk.  A  magunk  sajátosságában  gyökerezünk,  mint  a  fa  a 
földnek  ama  kis  részében,  ahol  gyökerei  tanyáznak.  De  fejünket 
ég  felé  emeljük,  ahol  az  egyetemes  nap  süt.  Az  a  legjobb  francia, 
német,  magyar,  aki  magában  az  emberinek  azt  a  változatát,  me- 
lyet nemzete  alkotott,  legteljesebben  kifejlesztette.  Fölismeri  ezek- 
ben a  változatokban  a  közös  emberit,  a  kultúra  legnagyobb  diada- 
lának ebben  az  értelemben  valljuk  az  irodalmi  és  művészi  nacio- 
nalizmust, de  nem  elkülönítő,  kizáró,  gyűlölködő  jelentésében. 
Aki  nem  nemzetében  él,  az  gyökértelen,  művészileg  karakter- 
telen,  de  ez  talán  nem  is  lehetséges.  Azért  nem  félünk  a  háború 
után  az  elkülönítő  nacionalizmustól.  Nekünk  magyaroknak  leg- 
kevesebb okunk  van  ettől  félni,  inkább  az  ellenkezőtől.  Sokat  ké- 
rünk kölcsön  más  nemzetektől  és  néha  uzsorakamatot  fizetünk 
érte.  A  nisus  meglesz  az  elkülönítő  nacionalizmusra,  de  az  még 
mindig  és  mindenütt  a  nem-művészek  lármás  jelszava  volt  Itt 

különben  két  jelszó  fog  egymással  harcra  kelni:  a  demokratiz- 
mus és  a  nacionalizmus.  A  demokratizmus,  mely  az  emberek 
egyenlőtlenségét  sok  irányban  meg  akarja  szüntetni,  csak  nem 
fog  uj  egyenlőtlenséget  teremteni  nemzetiségek  szerint?  Sokkal 
nagyobb  ellenségei  és  más  akadályai  vannak  a  világ  demokratizá- 
lódásának, hogysem  a  küzdő  demokrácia  lemondana  a  külön- 
böző nemzetek  segítségéről.  Az  emberek  hamar  át  fogják  látni, 
hogy  a  nacionalizmus  jelszavával  lerontják  azt,  amit  a  demokra- 
tizmussal teremtettek.  Soha  igaz  művész  nem  volt  művészetében 
nacionalista,  azaz  idegen  művészetet  elvileg  kizáró  és  tagadó.  A 
nagy  művészek  egymástól  tanultak  és  egymás  megbecsülésében 
haladtak  előre.  A  kultúra  majd  ezt  a  népet,  majd  a  másikat  hasz- 
nálja föl  munkájának  végzésére,  de  a  kész,  a  tökéletes  munka 
valamennyi  számára  való.  Ez  igy  lesz  a  háború  után  is.  A  haza- 
szeretet elvakíthatja  az  embereket  háború  idején,  mint  a  mámor 
az  ivókat,  de  az  emberinek  érzése  ép  a  legjobb  emberekben  kiolt- 
fcatatlan. 

IV.  Az  anyag  a  művészetben. 

Az  esztéták  kisded  serege  a  legnagyobb  aggodalommal  nézi 
a  jövő  fejlődésének  esélyeit.  Ők  a  tiszta  forma  hivei,  nekik  a  fel- 
dolgozott tartalom,  vagy  anyag,  vagy  téma  vagy  akárhogy  neve- 
zik, egy  szükséges  rossz,  melyet  egészen  lenyomnak.  A  szent  kos 
híveinek  is  nevezhetnők  őket,  mert  azt  tanítják,  hogy  a  jól  meg- 
festett kos  többet  ér,  mint  a  rosszul  megfestett  madonna,  ebben 
igazuk  is  van,  és  ugyanannyit  ér  mint  az  ép  oly  jól  megfestett 
madonna,  ebben  pedig  nincsen  igazuk.  Ők  a  háborús  téma  irrup- 
ciójában  ellenséges  inváziót  látnak,  mely  a  tiszta  művészet  vesz- 
tét jelenti.  A  természetes  józan  ész  sohasem  fogja  elfogadni  taní- 
tásukat, de  minthogy  a  természetes  józan  ész  minden  józansága 
Hiellett  is  nagyot  botlik,  ha  körét  túllépi,  a  józan  észnek  egyet- 
értése nem  elég  erős  argumentum  ellenük.  Az  egész  baj  azonban 
a  forma  szó  félreértéséből  és  egy  jogos  szempont  meg  nem  érté- 
séből származik.  A  jogos  szempont  az,  hogy  az  esztétikai  érték 
lem  származhatik  nem  esztétikai  forrásokból.  Lelkesedés,  be- 
csületesség nem  elégségesek  ahhoz,  hogy  valaki  jó  költő  vagy 
festő  legyen.  A  legnemesebb  eszme  nem  avat  rossz  verset  jóvá.  A 
19.  század  művészeti  romlásából  fakad  a  nyers  anyag  túlbecsü- 

lése  a  művészetben.  Ezzel  szemben  az  eszme  szó  üres  hangozta- 
tása a  másik  szélsőség  képviselője.  Igen  a  forma  a  legbecsesebb, 
az  egyedüli  becses  a  művészetben,  de  a  forma  teljes  átszellemü- 
lése  az  anyaginak,  a  tartalminak.  Mit  gondolnak  az  esztéták,  a 
vonalak  ritmusa,  a  szinek  harmóniája  stb.  stb.  az  igazi  értékek  a 
műalkotásban?  Az  igazi  értékek,  de  csak  ha  valami  magasabb  ér- 
ték testet  ölt  bennük.  Forma  és  anyag  egyek  a  műalkotásban;  az 
anyaginak  teljes  átformásítása  az  igazi  művészi  érték.  Ha  pedig 
a  műtörténetet  nézzük,  azt  találjuk,  hogy  csak  nagy  eszmék  szül- 
tek nagy  művészi  korszakokat.  Ilyen  eszmék  a  görög  humaniz- 
mus, a  krisztusi  szeretet,  a  renaissance-felszabadulás,  a  nagy  for- 
radalom gondolatköre.  Ezek  szántották  föl  az  emberi  lelkeket  és 
tették  őket  fogékonyakká  művészi  eszmék  megtestesítésére.  A 
művészet  fejlődése  kivülről  halad  befelé:  legfelső  foka  a  lélek 
titkainak  láthatóvá  tétele.  Ha  ez  igaz,  akkor  a  nagy  háború  ter- 
mékenyítőleg hathat  és  fog  hatni  a  művészetre. 

Nem  vagyok  a  háború  dicsőítője.  Végső  elemzésben  esz- 
telen hatalmak  kitörésének  tartom,  melybe  az  ész  mindenféle 
jelszók  leple  alatt  be  akar  lopózni,  de  a  látó  ember  fölismeri 
benne  az  ész  vad  ellenségét.  Mindazonáltal  tagadhatatlan,  hogy 
ha  meg  nem  értett,  félremagyarázott  indítékokból  fakad  is, 
mégis  óriási  esemény,  mely  a  nemzetekből  meg  nem  sejtett  erőt, 
energiát  vált  ki  és  ha  a  jelen  háborút  nézzük,  iszonyú  tespedés- 
ből  ragadta  ki  az  embereket.  A  rettenetes  önzéseket  mégis  leveri, 
a  nemzetet  magára  eszmélteti,  a  nemzeti  szolidaritás  igéjét  való- 
sággá váltja.  Ne  nézzük  mindig,  mi  itt  a  front  mögött,  az  ember- 
telen uzsorásokat,  a  hitvány  bujkálókat,  a  pénzhajhászás  ha- 
bozást nem  ismerő  rablólovagjait.  Nézzük  az  emberi  lélek  nagy 
vonásait  is,  odaadását,  szellemi  erőinek  felfokozását,  önfeláldozá- 
sát, szenvedélyes  hazaszeretetét,  belső  nemességét.  így  ellent- 
állani  egy  világkoaliciónak,  mint  eddig  nekünk  sikerült,  oly 
nagy  látványa  az  emberi  történetnek,  melyre  eddig  még  nem 
volt  példa.  Ennek  ki  kell  hatnia  az  egész  nemzet  lelkére,  annak 
felszínre  kell  hoznia  benne  legjobb  tulajdonságait  is.  Merném 
mondani,  mit  Madách  Éváról  mond,  hogy  rossz  tulajdonságai 
csak  a  kor  bűnei,  nem  az  övéi.  Nem  kicsinyítem  a  rosszat  mit 
láttunk,  de  nem  szabad  a  jót  sem  kicsinyíteni.  Csak  ha  a  korszak 
nagy  érzéseket  támaszt  a  lelkekben,  keletkezik  nagy  művészet, 
mely  ilyféle  «anyag»  nélkül  könnyen  puszta  pepecseléssé  fajul. 

Most  már  kitűnik,  hogy  ez  a  háború  nem  a  kapitalisták  szolgá- 
latra kész  térdhajtása  volt  Mars  előtt;  nagy  átalakulások  mentek 
végbe.  Azok  az  óriási  követelések,  melyek  teljesítését  a  népek 
magukra  vállaltak,  visszahatnak  a  nép  önérzetére.  Ki  hitte  volna, 
hogy  a  cárizmus  szentséges  hatalma  oly  könnyen  fog  engedni  a 
támadásnak,  mint  a  haszontalan  gyom  a  mezőn?  A  háborút  a 
cári  hatalom  indította  meg  és  ime  a  fegyverek  visszafelé  sültek  el. 
E  nagy  véráldozátok,  szenvedések  nem  lehetnek  hiábavalók.  Még 
most  folyik  a  birkózás,  de  a  lelkek  átalakulnak.  Az  igaz  értékek 
most  fognak  fölismerszeni  és  az  uj  lélek  uj  művészetet  fog  te- 
remteni, uj  formákkal,  melyek  nem  lesznek  kölcsönvételek,  mint 
a  művészetellenes  19.  századéi.  Lehet,  hogy  nagy  ernyedés  fogja 
követni  a  háborút  a  béke  első  éveiben.  De  az  nem  ismeri  az  em- 
beri természetet,  aki  kételkedik  életakaratában  és  az  életakarat 
leleményességében,  mellyel  uj  létformákat  ád  magának.  Mind- 
nyájan eszközök  vagyunk  annak  a  félelmetes  nagy  hatalomnak 
a  kezében,  mely  a  milliók  összeforró  lelkében  érezteti  magát 


V.  Az  individualizmus  veszte. 


Legjellemzőbb  vonása  az  uj  művészetnek  individualisz- 
tikus  jellege  volt.  Individualizmuson  értem  itt  a  művészetben  az 
egyénnek  azt  a  forradalmi  magatartását,  mellyel  a  hagyomány, 
a  mult,  a  céh  ellen  föllép,  mellyel  nem  tűri,  hogy  lelkét,  akaratát, 
gondolkodását  idegennek  érzett  hatalom  békóba  verje.  Mindenütt 
Európában  az  individualizmus  harcra  kelt  az  akadémizmus  ellen, 
mely  a  megállapodott  formákhoz,  szabályokhoz,  kifejezési  mó- 
dokhoz ragaszkodik,  és  valami  átlagizlést  elégít  ki,  melyhez  az 
ízléstelenek  szolgáltatják  a  legnagyobb  járulékot.  Hogy  ez  a  for- 
radalom szükséges  mozzanat  volt  a  modern  fejlődésben,  csak  az 
nem  látja,  ki  azt  hiszi,  hogy  a  szellem  dolgaiban  a  véletlen  játssza 
a  főszerepet.  De  amily  szükséges  forradalmi  tett  volt  az  indivi- 
dualizmusé, oly  bizonyos  az  is,  hogy  a  művészet  teljes  káoszát 
idézte  fel.  Tulajdonképen  csak  egy  művészietlen  korban  volt  le- 
hetséges, ahol  merev  hagyományok  uralkodtak  a  művészetben, 
az  eleven  művészi  érzés  és  alkotó  erő  helyett.  Forradalmakat  csak 
az  önkény  uralma  csalja  ki  a  nép  lelkéből,  az  önkény  dogmája, 
mely  az  eleven  életerőt  meg  akarja  fojtani.  Az  individualizmus 

szakítani  akart  minden  hagyománnyal,  mert  rosszul  értetf  ha- 
gyományok igát  akartak  rakni  a  művészek  nyakába.  De  az  in- 
dividualizmus minden  időben  gyönge  volt  nagy  alkotások  véghez- 
vitelére. A  művészet  csakúgy  mint  a  tudomány  vagy  vallás,  er- 
kölcs nem  az  egyén  műve;  az  egyén  csak  összesürítője  annak, 
ami  egy  nagy  közösség  belsejében  nagy  törvények  szerint  forr  és 
formára  törekszik.  Az  individualizmus  uralma  idején  minden  ön- 
kény jogosultnak  hirdeti  magát.  Én  igy  látom  a  dolgokat,  mondja 
a  festő,  és  aki  nem  igy  látja,  azt  csak  sajnálni  tudom.  A  költő  ke- 
resi ami  másoktól  megkülönbözteti,  keresi  a  «mást»,  ez  a  fő,  ez 
hatásának  titka,  mert  kétségtelen,  hogy  a  régi  nagyon  fárasztotta 
már  a  közönséget,  először  mert  nagyon  is  megszokták,  azután 
mert  magában  is  üres  volt.  A  «más»  Ígérete  volt  valami  jobbnak, 
uj  volt,  legalább  annak  látszott.  Az  impresszionizmus  a  festészet- 
ben helyes  elvet  vallott,  a  konkrét  eleven  benyomás  ábrázolását 
követelte,  de  ez  nem  zárja  magában,  hogy  ez  a  személyes  be- 
nyomás a  valószinütlenségig  egyéni  legyen.  Az  individualizmus 
hű  kifejezése  volt  a  kultúra  háború  előtti  állapotának.  Az  érvé- 
nyes társadalmi  erkölcs  is  az  egyén  korlátlanságát  irta  zászla- 
jára. Ezért  szerette  a  renaissancieot  és  vonzódott  hozzá  életfel- 
fogásban is,  majmolta  ennek  erőtől  duzzadó  egyéniségét.  Az  em- 
beri összetartozás  érzései  már  csak  diszül  szolgáltak  a  rút  való 
eltakarására.  Az  individualizmus  dicsőítése  oly  általános  volt, 
hogy  bizonyára  azok  közt,  akik  ezeket  hallják  vagy  olvassák, 
vannak,  akik  megbotránkoznak  szavaimon,  melyek  kifogástalan- 
nak tartott  tételeket  támadnak.  Nincs-e  minden  erő  az  egyéni  erő 
felfokozott  megnyilvánulásában  és  fokozhatja-e  más  valami  föl 
az  egyént,  mint  saját  érdekének,  hatalmának  korlátlan  érvénye- 
sítése. De  a  művészetben  az  egyéni  akarat  nem  jelent  semmit.  Az 
önkény  alkotásai  komikus  karrikaturák.  Vájjon  az-e  a  jó  mathe- 
matikus,  aki  Pythagoras  tétele  ellen  saját  szuverénitásánál  fogva 
uj  tételt  akar  meghonosítani?  De  amily  egyetemesek  és  minden 
önkénytől  függetlenek  a  mathematikai  tételek,  ép  oly  tisztán  tör- 
vényszerüek  a  művészi  forma  követelései.  Más  a  természetük,  de 
nem  más  az  egyetemességük.  Más  változatait  engedik  meg  az 
egyetemes  típusnak,  de  e  változatok  is  a  tipus  törvényszerűségé- 
nek mélyéből  származnak.  Hiszen  azt  tapasztaltuk,  hogy  már 
a  háború  előtt  az  egyénieskedés  lejária  volt  magát.  A  mélyebben 
látók    stílust    kövelellek,    egységes  formatörvényi,  a  művészek 

nagy  erőfeszítéssel  e  követelésnek  iparkodtak  eleget  tenni.  De- 
rengett az  emberek  lelkében,  hogy  az  egyéniség  bélyege  nem  az 
önkény,  nem  a  szubjektív  szabály,  nem  a  minden  áron  való  ere- 
detieskedés,  hanem  az  objektív  törvény  meglátása  és  megteste- 
sítése.  Lehetetlen,  hogy  ami  a  háboru  előtt  kezdődött,  a  háboru 
után,  mely  az  individualizmus  kicsapongásait  elsöpörte,  ne  ta- 
lálja meg  folytatását.  Ki  fogunk  szabadulni  az  Ízlésnek  ama  ret- 
tenetes anarchiájából,  melyben  mindenki  Zeust  játszott  és  villám- 
lani  meg  menydörögni  iparkodott.  A  nagy  idők  a  művészetben  uj 
stílust  fognak  teremteni.  A  dolgok  természetesen  nem  fognak  oly 
simán  lefolyni,  mint  itt  a  papiroson.  A  már  kifejlett  művészek 
rabjai  múltjuknak;  a  fiatalok  képzelődésüknek;  a  közönség 
hosszú  elferdülés  folytán  nem  érzi  az  egyenes  alkat  báját,  nor- 
malitását  és  erejét.  A  művészeti  uj  korszakok  nem  dátumra  és 
nem  parancsszóra  jelentkeznek.  De  a  réginek  az  ujjal  folytatott 
küzdelmeiből  lassan-lassan  ki  fog  bontakozni  az  uj  érték.  Az  em- 
beriség, mihelyt  a  mai  rettenetes  eltévelyedéséből  föl  fog  ébredni, 
bünbánólag  mellét  fogja  verni  és  a  nagy  szolidaritás  érzésének 
engedve  komolyabb,  tisztább  lélekkel  fogja  a  békét  megbecsülni 
és  a  béke  műveit  alkotni.  Nem  tudom,  hogy  mindig  igy  lesz-e  ez, 
hogy  nagy  katasztrófák  fognak  kelleni,  hogy  az  emberek  meg- 
térjenek, de  számos  jelből  és  saját  lelkünk  sugallatából  azt  érez- 
zük, hogy  az  uj  béke  olyan  béke  lesz,  minő  idáig  még  nem  volt 
a  földön.  Megváltozott,  megtért,  miegnemesedett  nemzetek  és  em- 
berek békéje  lesz. 


A  magyar  közlekedési  rendszer  a 
többtermelés  és  a  katonai  érdekek 
szempontjából. 

Irta :  Iklódy-Szaoó  János,  orsz.  gyúl.  képviselő. 

É 

A  képviselőház  legutóbbi  vitáját  a  többtermelés  kérdései 
dominálták.  Ez  természetes;  Magyarország  államadósságát  a 
most  folyó  háború  kapcsán  felmerült  kiadások  óriási  mérték- 
ben fogják  növelni.  Az  ezzel  kapcsolatos  rendkívüli  adóterhek, 
amelyek  ránk  a  világháború  után  várnak,  már  most  előre  vetik 
árnyékukat. 

Önkénytelenül  is  felmerül  a  kérdés,  hogy  a  magyar  állam 
rendkívül  megszaporodott  terheit  miképen  leszünk  képesek  el- 
viselni. Ehhez  csak  a  többtermelés  segíthet  bennünket,  mondják 
általában.  Halljuk  a  német  példákat.  Németországban  hektáron- 
ként átlag  20*7  mm.  búza,  nálunk  12*8  mm.,  Németországban 
135*1  mm.,  nálunk  75*4  mm.  burgonya  termett  az  utóbbi  évek- 
ben. Egészséges  földeloszlás  tehát  uj  birtokpolitika,  intenzív 
gazdasági  szakoktatás,  a  műtrágyának  fokozottabb  mértékben 
való  használása,  ezek  volnának  általában  azok  az  eszközök, 
amelyek  a  közfelfogás  szerint  a  többtermeléshez  segítenének 
bennünket.  A  többtermelés  utján  nyert  javak  értékesítését  pedig 
általában  a  következőleg  képzeljük  el.  A  világháború  Európa 
nemzeteinek  a  tengerentúli  kereskedelmet  közvetítő  hajóparkját 
már  eddig  is  csökkentette,  a  központi  hatalmak  által  most  be- 
jelentett és  sikeresen  folytatott  élesebb  buvárha jó-harc  pedig 
még  nagyobb  mértékben  fogja  megapasztani,  ami  a  vüágháboru 

befejezése  után  a  tengerentúlról  való  szállítás  díjtételeit  oly  mér- 
tékben fogja  emelni,  hogy  az  ausztráliai,  argentínai,  északame- 
rikai kenyérmagvak,  ezenkívül  az  egyéb  oceánontúli  termények 
többé  nem  fognak  a  nyugateurópai  nemzetek  ellátása  szem- 
pontjából oly  mértékben  rendelkezésre  állni,  amint  azt  a  világ- 
háború kitörése  előtt  láttuk  és  tapasztaltuk.  A  nyugaton  lakó 
iparos  nemzetek  megfelelő  ellátására  tehát  Keletről,  igy  tehát 
Magyarország  felől  is  egy  nagy  arányú  mezőgazdasági  export 
fog  kifejlődni,  amely  a  nyers  anyagok  és  az  élelmiszerek  árának 
a  fent  vázolt  okokból  való  emelkedése  folytán  a  valóságban  fei 
fog  érni  egy  háború  előtti  ipari  expanzivitással.  Terményeinkéri 
cserébe  kapott  arannyal  nemcsak  pénzünk  belső  értékét  javít- 
hatjuk meg  és  hozzájárulhatunk  a  magyar  állam  már  a  háború 
előtt  is  nagy  mértékben  passzívnak  mutatkozó  fizetési  mérlege 
javulásához,  de  egyúttal  az  ily  módon  nyert  anyagi  javak  segít- 
ségével folytathatjuk  a  beruházásokat  oly  irányban,  hogy  végre 
elérkezhessünk  oda,  hogy  saját  terményeinket,  vagy  azoknak 
legalább  jelentékeny  részét,  sőt  a  kulturális  szempontból  mögöt- 
tünk álló  Balkán  terményeinek  egy  részét  is,  amint  azt  Gratz 
Gusztáv  külgyi  osztályfőnök  ur  is  helyesen  mondotta,  mi  magunk 
dolgozzuk  fel  iparilag  s  ezáltal  a  közel  jövőben  várhatónál  is 
nagyobb  gazdagodásnak  nézhessünk  elébe. 

Ez  az  optimisztikus  felfogás,  amely  sokakat  mosolyra 
kényszerít.  Azt  mondják,  Magyarország  klimatikus  viszonyaiban 
rejlik  elsősorban  az  ok,  hogy  a  mi  termelésünk  annyira  mögötte 
áll  a  németének.  A  magyar  földmívelő  intelligenciája  ezenkívül 
nem  áll  azon  a  nívón,  mely  őt  a  többtermelésre  képessé  tenné, 
a  földbirtok  arányosabb  megosztása,  igy  a  mai  latifundiumok 
helyébe  kisgazdaságok  létesítése  egyenesen  a  mai  produkciót 
kisebbítenék,  ami  pedig  a  Balkán  termékeinek  Magyarországon 
való  ipari  feldolgozásának  lehetőségét  illeti,  erre  vonatkozólag 
a  Károlyi-párt  egyik  szónoka,  Beck  Lajos  egyenesen  azt  mondja, 
hogy  ez  egyszerű  utópia,  mert  a  Balkán-államok  már  a  világ- 
háború előtt  ugy  érzelmileg,  mint  gazdaságilag  annyira  egybe 
voltak  forrva  az  entente-nemzetekkel,  hogy  ezen  a  téren  a  világ- 
háború változásokat  alig  fog  előidézni  és  hogy  azok  ily  körül- 
mények között  továbbra  is  a  velük  való  gazdasági  kapcsolatot 
fogják  favorizálni. 

Jövendölésekbe  belemenni  bajos  dolog,  magam  is  elisme- 

rem.  Anélkül,  hogy  azoknak  az  érveknek  komoly  voltát,  amelyek 
a  többtermelés  nehézségeire  mutatnak  rá  a  maga  teljes  egészében, 
megcáfolni  akarnám,  ez  alkalommal  csak  egy  körülményre  mu- 
tatok rá,  amely  igenis  reményt  nyújt  arra  nézve,  hogy  a  több- 
termelés a  fenforgó  nehézség  dacára  is,  nálunk  is  lehetséges.  A 
nagyközönség  általában  mindeddig  nem  eléggé  méltányolta 
azoknak  a  munkálatoknak  a  jelentőségét,  amelyeket  gróf  Berch- 
told  volt  külügyminiszter  uradalmi  intézője,  Székács  végzett,  bár 
az  általa  feltalált  Székács-buza  azért  eléggé  ismeretes,  amely  az 
eddigi  vetőmag  termésénél  25 — 30% -kai  többet  ad.  E  találmány 
jelentőségét  maga  a  magyar  kormány  is  honorálta;  a  feltalálót 
a  harmadosztályú  vaskoronarend  kitüntetésre  találta  érdemes- 
nek. E  találmány  a  sokszor  bevált  és  emellett  szerfelett  egyszerű 
teórián,  az  úgynevezett  faji  kiválasztáson  alapszik,  amely,  ha 
már  egyszer  a  jég  e  téren  meg  van  törve,  további  terjesztésé- 
hez s  az  ahhoz  való  alkalmazkodáshoz  különösebb  intelligenciát 
és  különösebb  szorgalmat  sem  igényel. 

Ugy  tudom,  hogy  a  Székács-buza  kiosztása  folyamatban 
van  s  Magyarország  egész  gazdaközönsége  rövid  néhány  éven 
belül  abban  a  helyzetben  lesz,  hogy  hozzájuthat  e  nagyfontos- 
ságú vetőmaghoz.  Székácsot  e  buza-vetőmaghoz  az  a  praktikus 
alapgondolat  vezette,  hogy  a  legszebb,  a  legjobban  kifejlődött 
kalászok  a  legalkalmasabbak  a  vetőmag  céljaira.  Kiválasztott 
tehát  a  gabona  beérése  idején  hullámzó  táblából  olyan  kalászo- 
kat, amelyek  e  tulajdonságokat  leginkább  mutatták  s  azok  mag- 
vát külön  vetve  el,  a  kisarjadt  kalászokat  újból  szelektálta  és 
igy  érte  el  a  már  előbb  említett  fényes  eredményt.  Ha  a  neme- 
sített búzát  minden  magyar  gazda  tovább  szelektálja,  képes  lesz 
a  saját  földjének  és  saját  vidéke  klimatikus  és  egyéb  viszonyai- 
nak legmegfelelőbb  vetőmagot  teremteni.  E  szelekció  természet- 
szerűleg folytatható  az  egyéb  kenyérmagvaknál  is  és  már  ezen 
az  egyszerű  módon,  amely  az  egyébként  nálunk  meghonosodott 
gazdálkodási  rendszer  gyökeres  megváltoztatását  nem  is  igényli, 
elérhető  volna  az  eddigi  mezőgazdasági  produkciónak  a  mainál 
sokszorta  nagyobbá  való  emelése. 

De  a  rendes  kenyérmagvak  ezenkivül  az  ugyancsak  tömeg- 
produktum jellegével  biró  tengerin  és  burgonyán  kivül  nagy  fon- 
tossága van  az  egyéb,  akár  élelmiszer  céljaira,  akár  ipari  föl- 
dolgozásra váró  termények  a  mainál   fokozottabb  mértékbe* 

leendő  előállításának.  Ezek  az  említetteknél  kevésbbé  bírnak  a 
tömegprodukció  jellegével;  a  szükséglet  ezekben  mindenesetre 
kisebb,  a  föld  hozama  kisebb  területen  itt  jóval  nagyobb,  jelentő- 
ségük .pedig  egyrészt  az  emberi  élelem,  másrészt  az  emberi  el- 
látás céljából  egyenesen  óriási.  Hogy  csak  egynéhány  példái 
említsek,  itt  van  a  borsó,  a  bab,  a  lencse,  a  mák,  a  hajdina,  a 
cirok,  a  kender,  a  len,  különböző  zöldségfélék,  a  növényi  olaj, 
a  rizs,  sőt  a  gyapot  is,  amelynek  a  magyar  földben  való  akli- 
matizálására  vonatkozólag  a  Magyar  Magtenyésztési  R.  T.  részé- 
ről ujabban  igen  értékes  és  eredményes  kísérletek  történtek. 
Ezeknek  a  terményeknek  előállításához  tényleg  nagyobb  intelli- 
gencia szükséges,  azonban  figyelembe  véve  azt,  hogy  minden- 
esetre kevésbbé  birnak  a  tömegproduktum  sajátságaival,  még 
ha  kisebb  területek  is  használtatnának  fel  előállításukhoz, 
nagyobb  értéküknél  fogva  még  ily  körülmények  között  is  jelen- 
tékeny mértékben  segítenének  bennünket  célunk:  gazdasági 
megerősödésünk  felé. 

A  magyar  bankok,  sőt  a  német  tőkének  a  magyar  föld  felé 
való  fordulását  bizonyos  idegességgel  kiséri  a  magyar  közönség 
egy  része.  Mindaddig,  mig  ez  a  jelenség  túlzott  arányokat  nem 
ölt,  a  hozzá  fűződő  aggodalmakat  magam  részéről  egyáltalában 
nem  osztom,  sőt  ellenkezőleg  a  nagytőkének  s  a  vele  kapcsolatos 
nagyobb  intelligenciának,  szakképzettségnek  és  szorgalomnak  a 
magyar  földmívelés  terén  való  megjelenését  azért  látom  öröm- 
mel, mert  ez  a  jelenség  igenis  reményt  nyújthat  arra,  hogy 
mezőgazdasági  termelésünk  az  eddigi  sablonos,  úgyszólván  ki- 
zárólag a  tömegproduktumokra  szorítkozó  termelését  legalább 
részben  megváltoztatva,  hozzá  fog  bennünket  vezetni  olyan 
speciális  termények  előállításához,  amelyek  jelentősége  egyrészt 
az  élelmezés  nehéz  kérdéseinek  megoldása,  másrészt  indusztria- 
lizálódásunk  szempontjából  is  végtelen  fontosságú.  A  jó  példa 
és  ahhoz  fűződő  jelentékeny  gazdasági  haszon  követésre  fogja 
sarkalni  a  magyar  gazdatársadalom  azon  köreit  is,  akik  a  ter- 
melés ily  irányára  vagy  egyáltalában  soha,  vagy  legalább  is  nehe- 
zebben jutottak  volna  el. 

A  többtermelésnek  s  ezzel  kapcsolatos  nyugat  felé  irányuló 
mezőgazdasági  exportunknak  lehetőségei  igenis  megvannak,  az 
e  réven  bár  közvetett  uton,  de  mindenesetre  elérhető  indusztria- 
lizálódásunk  pedig  lehetővé  fogja  tenni  a  Balkán  termékeinek 

ipari  földolgozás  céljaira  általunk  való  felszívását.  Beck  Lajos 
képviselő  ur  e  felfogással  szemben  felállított  tézisével  nem  veszi 
figyelembe  azokat  a  politikai  és  gazdasági  eltolódásokat,  amelye- 
ket a  most  duló  világháború  a  Balkánon  létrehozott.  A  Balkán 
népek  legerősebbikének,  legéletrevalóbbjának  e  háború  folya- 
mán a  török  mellett  a  bolgár  bizonyult,  mely  ha  a  mi  segítsé- 
günkkel is,  de  elsősorban  a  saját  életrevalóságával,  végtelen  ön- 
feláldozóságával  és  szívósságával  domináló  helyzetre  jutott. 
Alig  hihető,  hogy  ezen  a  helyzeten  a  világháború  további  folya- 
mán jelentékenyebb  változások  történnének.  Érzésben,  gondol- 
kozásban, a  jövő  gazdasági  céljainak  mikénti  felfogásában  e  ki- 
váló nép  velünk,  valamint  német  és  török  szövetségeseinkkel 
teljesen  együtt  érez.  Az  a  bizonyos  kijózanodási  processzus, 
amely  lehetővé  fogja  tenni,  hogy  a  velünk  szemben  ugy  politikai, 
mint  gazdasági  téren  ellenséges  indulatot  tanúsító  szerb  és  román 
ajkú  balkáni  népek  végre  fölismerjék  valódi  életérdekeiket, 
bizonyára  széles  körben  fog  náluk,  a  háború  folyamán  talán 
egyelőre  a  lelkiekben,  később  gyakorlati  téren  is  utat  törni  magá- 
nak. Sőt  a  semlegességét  a  jelenlegi  háború  alatt  oly  kétségbe- 
esett elszántsággal  védő  görög  nép  már  az  entente  részéről  szen- 
vedett megalázkodások  miatti  elkeseredéséből  kifolyólag  is  egy- 
részt szuverénitásának  a  későbbi  jövőben  a  maihoz  hasonló  meg- 
támadásának megelőzése,  másrészt  a  geográfiai  közelség  által  is 
kellően  indokoltan  keresni  fogja  a  velünk  való  politikai  és  gazda- 
sági megértés  alapjait. 

Ha  ehhez  még  hozzávesszük,  hogy  a  most  duló  világháború 
tanulságai  felettünk  sem  fognak  elhaladni  nyomtalanul  s  a  ma- 
gunk részéről  is  bizonyára  enyhíteni  fogjuk  azt  a  gazdasági  el- 
zárkózottságot,  amelyet  a  Balkánnal  szemben  a  múltban  sok 
tekintetben  tanúsítottunk,  minden  valószínűség  meg  van,  hogy 
a  Balkán  felől  egyrészt  a  Duna,  másrészt  az  Adria  s  a  már  eddig 
létező  s  a  jövőben  kiépítendő  vasutvonalak  utján  egy  hatalmas 
gazdasági  forgalom  irányuljon  Magyarországon  keresztül  nyugat 
felé,  amelynek  legalább  egy  részét  kellő  szorgalommal,  intelli- 
genciával és  a  balkán-népek  érdekeinek  megfelelő  méltánylásá- 
val igenis  megtarthatjuk  és  felszívhatjuk  hazánk  határai  között. 
Bizonyos  kapzsiságot  és  talán  túlzott  önzést  jelentene,  ha  az  előt- 
tünk álló  gazdasági  campagnera  oly  módon  akarnánk  felkészülni, 
hogy  a  Kelet  felől  jövő  forgalmat  kizárólag  magunk  számára 

abszorbáljuk.  De  ez,  még  ha  lehetséges  volna  is,  nem  volna  lojá- 
lis eljárás  egyrészt  a  Habsburg  jogar  alatt  velünk  összeforrt 
testvér-államunk,  Ausztriával  és  nagy  szövetségesünk,  Német- 
országgal szemben.  Viszont  azonban  nagyfokú  gyöngeségről, 
kishitüségről  és  közgazdasági  érzéketlenségről  tennénk  tanú- 
bizonyságot, ha  azt  az  előnyös  földrajzi  helyzetet,  amelyben  a 
Balkánnal  szemben  vagyunk,  a  háború  után  követendő  gazda- 
sági politikánk  helyes  alapjainak  megállapítása  alkalmával  tel- 
jesen figyelmen  kivül  hagynók. 

Rekapitulálva  tehát  az  elmondottakat,  megállapíthatjuk, 
hogy  egy  mezőgazdasági  tömegprodukciónak  s  az  ahhoz  fűződő 
ipari  expanzivitásnak  az  előfeltételei  nálunk  megvannak,  azon- 
ban a  létező  és  egy  okos  gazdasági  politika  utján  még  ezután  elő- 
állítandó gazdasági  javaknak  tömegét  mozgósítanunk  kell,  mert 
máskülönben  ismét  ránk  feküdne  a  magyar  átok,  minden  szor- 
galmunk, minden  energiánk  kárba  veszne  s  mint  az  egykori 
példaszó  tartotta:  «Ujból  saját  zsírjába  fúlna  a  magyar. » 

A  többtermelés  tehát  egy  helyes,  az  összes  körülményeket 
számbavevő  közlekedési  politikát  kiván  é4  talán  nem  túlzás,  ha 
e  kérdést  ugy  állítjuk  oda,  hogy  az  utóbbi  voltaképen  megelőzi 
az  előbbit,  helyes  közlekedési  politika  nélkül  többtermelés  feles- 
leges, céltalan  dolog. 

II. 

A  magyar  közlekedési  rendszer  vizsgálatánál  a  következő 
szempontokra  kell  figyelmet  fordítanunk:  Miképen  hagyja  el 
valamely  termék  a  termelési  helyet,  a  forgalomba  jött  áru  mi- 
képen  kapcsolódik  bele  a  nagyforgalomba  ugy  országos,  vala- 
mint nemzetközi  vonatkozásokban,  végre  azon  nagyfontosságú 
feladatokat,  amelyeket  egy  háborús  korszakban  egyrészt  a  csa- 
patok szabad  mozgása,  a  gyors  utánpótlás  lehetősége,  másrészt 
a  frontmögötti  és  a  háborús  célok  elérése  szempontjából  ép 
olyan  fontos,  zavartalan  belső  gazdasági  munka  biztosítása  tekin- 
tetében reá  várnak,  miképen  képes  biztosítani. 

Mindezek  a  feladatok  helyes  betöltése  nemcsak  speciális 
magyar  szempontból,  hanem  a  központi  hatalmak  szövetségének 
általános  érdekei  szempontjából  egyaránt  fontosak.  Magyar- 
ország a  most  duló  világháború  folyamán  valóságos  országut- 

jává  vált  centrális  fekvésénél  fogva  a  szövetséges  nemzetek  har- 
coló seregeinek.  Csapateltolások,  terménykicserélések  Magyar- 
országon keresztül  napirenden  voltak  és  vannak.  A  magyar  vas- 
utak e  téren  valóban  rendkívülit  produkáltak.  A  legnagyobb 
csodálat  és  elismerés  hangján  kell  megemlékeznünk  arról  az 
igazán  fáradhatatlan  munkát  végző  vasúti  tisztikarról,  amely 
dacára  a  fenforgó  nehézségeknek  —  ezekkel  később  részletesen 
kivánunk  foglalkozni  —  a  forgalom  lebonyolítására,  ha  gyakori 
torlódások  árán  is,  ennek  dacára  képes  volt. 

Gazdasági  szempontból  pedig  Magyarországot  a  háború 
kitörésekor  ugy  tekintették  általában,  mint  egy  olyan  országot, 
amely  az  élelmezés  oly  rendkívül  nagyfontosságú  kérdéseiben 
szövetségeseit  jelentékeny  mértékben  támogatni,  segíteni  lesz 
képes.  Sajnos,  e  remények  a  háború  folyamán  csak  részben  való- 
sultak meg.  A  háborús  évek  a  kedvezőtlen  időjárási  viszonyok 
által  indokolt  eddigi  rendkívül  rossz  termései,  ezenkívül  talán 
a  magyar  közlekedési  hálózat  hiányosságai  is,  sajnos,  bénítólag 
hatottak  reá  abban  a  tekintetben,  hogy  ezeket  a  feladatainkat  oly 
mértékben  teljesítsük,  amint  azt  mi  magunk  is  szerettük  volna. 
Tekintélyes  mezőgazdasági  export,  ez  volt  az  álmunk  a  háború 
elejétől  fogva.  Mennyire  emelkedett  volna  a  magyar  állam  tekin- 
télye szövetségesei  sorában,  mennyire  javult  volna  a  magyar 
állam  fizetési  mérlege  is,  ha  Magyarország,  a  tejjel  és  mézzel 
folyó  Kánaánnak  tartott  boldog  ország  szövetségeseit  épen  az 
élelmezés  oly  végtelen  fontosságú  kérdésében  megfelelően  támo- 
gatni lett  volna  képes. 

A  háborús  évek  folyamán  jelentkező  bizonyos  mértékű 
csalódásoknak  azonban  nem  szabad  sem  minket,  sem  szövet- 
ségeseinket kishitüekké  tenni.  Ellenkezőleg,  a  háborús  tapasz- 
talatokból okulást  kell  merítenünk  abban  az  irányban,  hogy  ugy 
a  magunk,  mint  szövetségeseink  érdekében  oly  nagy  fontosságú 
feladatainkat  a  jövőben  a  mainál  tökéletesebben  legyünk  képe- 
sek betölteni.  Ez  vonatkozik  ugy  a  háború,  mint  a  béke  kor- 
szakára. A  központi  hatalmak  szövetsége  ma  egy  ostromlott  vár; 
kérdés,  hogy  ez  az  állapot  a  háború  befejezése  után  nem  fog-e 
legalább  gazdasági  téren  bizonyos  mértékig  fentartatni.  Azok  a 
gazdasági  tanácskozások,  amelyeket  a  velünk  szemben  álló 
entente  fölváltva  különböző  fővárosaikban  tart,  már  előre  vetik 
árnyékukat  a  béke  utáni  gazdasági  készülődéseik  tekintetében. 

Említettem  már,  hogy  az  oceánontúli  behozatal  a  háború  után 
rendkívül  nehézzé  fog  válni.  Közös  érdekünk  tehát,  hogy  a  köz- 
ponti hatalmak  szövetségének  határain  belül  a  termelést,  más- 
részt a  termelt  áru  elszállításának  lehetőségét  oly  mértékben 
fokozzuk,  hogy  a  harctérről  hazajövő  hőseink  és  azok  hozzá- 
tartozói a  béke  korszakában  szükséget  ne  szenvedjenek.  Azt 
pedig,  hogy  Magyarország  ennek  az  óriási  fontosságú  feladat- 
nak a  betöltésére  különösen  alkalmas,  igazolják  azok  az  ered- 
mények, amelyeket  a  még  sok  tekintetben  kezdetleges  és  fejlő- 
désre váró  gazdasági  rendszere  dacára  is  felmutatni  képes  volt. 
Egy  olyan  ország,  amely  normális  években  45,000.000  mm.  búzát 
és  45 — 50,000.000  mm.  tengerit  volt  képes  produkálni,  igazolja 
a  legmesszebbmenő  várakozásokat. 

Magától  értetődik,  hogy  a  mezőgazdasági  exportunk  nem 
tekinthető  öncélnak,  ez  csak  eszköz  ahhoz,  hogy  eljuthassunk  a 
fejlődés  ama  fokához,  hogy  terményeinket  magunk  dolgozzuk 
föl  iparilag  s  azokat  mint  ipari  cikkeket,  tehát  értékesebb  formá- 
ban bocsássuk  világgá.  Ha  tehát  közlekedési  rendszerünket  vizs- 
gáljuk, ugy  állandóan  figyelemmel  kell  kisérnünk  azokat  a  szem- 
pontokat is,  amelyek  bennünket  e  célunk  eléréséhez  juttatnak, 
a  nagy  nemzetközi  vonatkozások  mellett  tehát  figyelmet  kell 
fordítanunk  a  helyi  s  az  országos  szempontokra  is. 

A  magyar  állam  fő  közlekedési  eszköze  a  vasút,  és  pedig 
oly  mértékben,  amint  az  a  magasabb  kultúrát  felmutató  álla- 
mokban, talán  az  egyetlen  Ausztriát  kivéve,  sehol  sem  található. 
Ausztriában  azonban  e  körülmény  megfelelő  indokát  találja 
abban,  hogy  nem  alkot  geográfiai  egységet,  hanem  kizárólag 
politikai  fogalom,  igy  nem  egységes  vízrendszerének  a  nagy  for- 
galomba leendő  beállítása  óriási  költségeket  igénylő  csatorna- 
hálózat utján  válnék  csak  lehetővé.  Magyarország  földrajzi  egy- 
séget alkot  s  a  helyzet  ennek  dacára  teljesen  ugyanaz.  E  körül- 
mény okát  kutatva,  megállapíthatjuk,  hogy  mi  oly  időben  jutot- 
tunk bele  a  nagyobb  kultúrába,  amikor  a  vasutaknak  az  álta- 
lános forgalmat  annyira  átalakító  korszaka  már  teljes  virágjá- 
ban volt.  A  rendelkezésre  álló,  aránylag  csekély  anyagi  erőinket 
ily  körülmények  között  elsősorban  a  vasutaink  kiépítésére  hasz- 
náltuk fel.  Felhasználtuk  elsősorban  a  szélrózsa  minden  irányá- 
ból Budapestre  összefutó  fővonalaink  kiépítésére,  amelyek  révén 
elértük  azt,  hogy  az  aránylag  kis  provinciális  város  jellegével 

biró  fővárosunkból  rövid  idő  alatt  világváros  fejlődött.  Ezekbe 
a  fővonalainkba  vezettük  be  a  jobbára  külföldi  tőke  igénybe- 
vételével kiépített  vicinális  vonalaink  óriási  hálózatát,  amelyek 
hossza  igazán  jelentékeny;  1910-ben  20.646  km.  hosszú  összes 
vasutvonalainkból  11.543  km.  vicinális  alakjában  volt  kiépítve. 
Fővonalainkba  fektetett  a  magyar  állam  pénzügyi  erejéhez  viszo- 
nyított, aránylag  rendkívül  nagy  tőke  az  intéző  köröket  arra  is 
sarkallotta,  hogy  a  közlekedés  nagyfontosságú  föladatait  ne  csak 
általános  közgazdasági  szempontból  és  annak  a  révén  az  államra 
háruló  közvetett  haszonból,  hanem  talán  elsősorban  fiskális 
szempontból  nézzék.  A  vasút  egyenesen  kerülte  a  viziutat,  sőt 
verseny-tarifákat  állított  fel  a  viziuttal  szemben,  amelyeket 
csupán  boldogult  Hieronymi  Károly  szüntetett  meg  1910.  évben 
kereskedelmi  miniszterré  történt  kineveztetése  alkalmával,  azon- 
ban a  szerves  kapcsolat  a  vasút  és  a  viziut  között  még  min- 
dig hiányzik.  Hogy  egy  gyakorlati  példával  éljek,  a  hatalmas 
Duna  folyam  ma  ugy  fut  végig  az  országon,  mintha  a  Bécs — ■ 
Marchegg — Budapest — Szabadka — Belgrádi  vonalba  egyetlenegy 
másodrendű  vagy  vicinális  vonal  nem  torkolna  be.  Pedig  hiszen  a 
dolog  épen  ellenkezően  áll,  mert  a  jelzett  vonal  igenis  sok  mel- 
lékvonalat fogad  magába,  sőt  a  Galánta — Zsolnai  vonal  révén 
magába  szívja  a  Németország  felől  Kelet  felé  irányuló  nagy  for- 
galmat is.  Viszont  a  Duna  forgalma  azért  oly  kicsi,  mert  a  Duná- 
nak a  vasutakkal  keresztező  pontjain  nincsenek,  vagy  legalább 
is  kevés  számban  vannak  a  modern  technika  minden  vívmányá- 
val felszerelt  oly  átrakodó  állomások,  amelyek  segélyével  a  nagy 
forgalmat  magába  szívhatná,  vagy  esetleg  megfordítva  a  for- 
galom további  közvetítését  a  vasútnak  adhatná  át.  Jellemző  adat 
pl.,  hogy  a  Duna  mellett  fekvő  milliós  fővárosnak,  Budapestnek 
még  ma  sincs  rendes  kereskedelmi  kikötője  s  hogy  e  hatalmas 
folyam,  dacára  annak,  hogy  a  főváros  kellő  középén  több  kilo- 
méter hosszúságban  foly  át  Budapesten,  aránylag  egy  igen  kis 
helyen  érintkezik  a  vasúttal  s  az  átrakodás  céljait  biztosító  mo- 
dern berendezések  ezidőszerint  még  ott  is  hiányoznak. 

Magyarország  területének  jelentékeny  része  a  nagy  Alföld 
medencéje,  amely  földjének  jóságánál  fogva  elsősorban  alkal- 
mas az  intenzív  mívelésre,  úgyszólván  teljesen  nélkülözi  a  köz- 
utak alapozásához  és  burkolásához  szükséges  fedőanyagot,  amely 
viszont  folyóinknál,  igy  pl.  a  Dunánál  is,  annak  Vác — Esztergom 

közti  szakaszán,  a  Sió  most  folyamatban  lévő  csatornázási  mun- 
kálatainak végrehajtása  után  vele  közvetlen  hajózási  kapcsolatba 
jövő  Balatonnál,  ezenkívül  az  Alduna  vidékén  is  óriási  mérték- 
ben áll  rendelkezésre.  A  nyers  kő  pedig  annyira  tipikus  tömeg- 
áru jellegével  bir,  amely  a  drága  hosszabb  vasúti  szállítást  egy- 
általában nem  bírja  és  csak  az  olcsóbb  vízi  szállítás  esetén  vál- 
hatnék nagyobb  mértékben  forgalomképessé.  Itt  újból  Hieronymi 
Károlyra,  magyar  közgazdasági  életünk  e  kiváló  szellemére  hivat- 
kozom, aki  1902.  évben  a  magyar  mérnök-  és  építészegyletben 
tartott  nagyszabású  előadásában  kimutatta,  hogy  a  vasúti  szállí- 
tás díjtétele  az  azóta  több  ízben  eszközölt  tarifaemelést  meg- 
előzően tonna-kilométerenként  átlag  4*46  fillér  és  a  viziuton  való 
szállítás  díjtétele  tonna-kilométerenként  1  fillér.  Kimutatta  to- 
vábbá, hogy  mintegy  8  millió  évi  kamatteherrel  1564  km.  uj 
hajózó  utat  építhetnénk,  aminek  segélyével  720  millió  tonna-km. 
teljesen  uj  forgalmat  volnánk  képesek  teremteni.  A  Magyar- 
országon kényelmes  vasúti  kocsijában  keresztül  száguldó  utasok 
közül. bizonyára  sokan  nem  tudják,  hogy  télviz  idején  a  fővonal- 
hoz közelfekvő  gazdaság  tejeskocsija  gyakran  alig  képes  a  hozzá 
vezető  ut  járhatatlansága  következtében  a  feladó  állomást  elérni. 

Közlekedési  szempontból  tehát  a  többtermelés  felé  vezető 
első  lépés  közúti  hálózatunk  kiépítése  volna,  amihez  csak  a  vizi- 
utak  megfelelő  fölkarolása  segíthet  bennünket.  De  nagy  fontos- 
sága volna  viziutaink  megfelelő  fölkarolásának  jelenlegi  fővona- 
laink tehermentesítése  szempontjából  is.  A  világháború  folya- 
mán többször  hallottuk  e  sóhajt:  «Mily  mások  lennének  a  magyar 
vasúti  közlekedési  viszonyok,  ha  jelenlegi  fővonalaink  második 
sínpárral  el  lettek  volna  látva. » 

Azok  a  forgalmi  torlódások,  melyek  e  panaszt  kiváltották, 
egyébként  nem  uj  keletűek.  Már  a  világháború  kitörése  előtt, 
különösen  a  nagy  őszi  szállítások  idején  érezhettük  közgazda- 
sági életünk  működésére  bénító  hatásukat.  A  háborús  rendkívüli 
forgalom  és  ezzel  kapcsolatban  a  vágányzatnak,  kocsiknak,  moz- 
donyoknak megkopása,  a  vasúti  személyzetnek  a  túlfeszített 
munka  következtében  beállott  kifáradása,  ezek  az  egyébként 
nem  speciális  magyar  bajok  természetesen  kétszeresen  éreztet- 
ték nálunk  is  kedvezőtlen  hatásukat.  Nehézségek  merültek  s 
merülnek  fel  egyrészt  a  csapatok  szabad  mozgása,  az  utánpótlás 
lehetősége,  másrészt  a  frontmögötti  ellátás  szempontjából. 


310 


Iklódy-Szabó  János 


Én  azt  hiszem,  hogy  mindaddig,  amig  nem  változtatunk 
mai  közlekedési  rendszerünk  azon  egyoldalúságán,  mely  egy- 
részt elhanyagolta  a  tömegszállításra  oly  fontos  tiziutak  fölkaro- 
lását, másrészt  fentartotta  azt  a  vasúti  centralizációt,  amelynek 
szükségszerű  folyománya,  hogy  a  vidéknek  egymásközötti  nagy 
forgalma,  tehát  az  egyszerű  tranzité  forgalom  is  Budapesten 
keresztül  kénytelen  a  maga  lebonyolítását  keresni,  a  tényleg 
létező  bajok  orvoslásának  leghatékonyabb  eszközét  nem  a  meg- 
levő fővonalak  második  sínpárral  való  ellátásában,  vagy  leg- 
alább is  nem  egyedül  ebben  kell  keresnünk.  A  kettős  sínpárok 
lefektetése  szabadabbá  tenné  ugyan  a  forgalmat  nyílt  pályán, 
de  nem  szüntetné  meg  a  forgalmi  torlódásokat  a  forgalom  cen- 
trumában, magában  Budapesten.  x\zt  mondják  általában,  hogy 
a  nagy  kultúrájú,  vagy  arrafelé  haladó  államok  vasutai  általá- 
ban második  sínpárnak,  azonban  ha  ez  a  tézis  áll  is,  nem  szabad 
megfeledkeznünk  arról,  hogy  az  említett  államok  már  ott,  ahol 
ennek  lehetősége  megvolt,  viziutaiknak  megfelelő  fölkarolása  és 
a  miénknél  mindenesetre  decentralizáltabb  vasuii  közelekedési 
hálózat  mellett  jutottak  el  a  fejlődésnek  arra  a  fokára,  amitől, 
sajnos,  mi  ezidőszerint  még  messze  vagyunk.  A  vasúti  centralizá- 
ciót nem  szabad  ugy  tekintenünk,  mint  a  forgalom-politikai 
szempontból  elérhető  fejlődés  tetőpontját.  Ez  csak  a  fejlődés 
egyik  etappeja,  igazán  tökéletessé  közlekedési  rendszerünk  csupán 
egyrészt  a  vasúti  decentralizáció,  másrészt  a  viziutak  megfelelő 
fölkarolása  mellett  válhatik.  De  ne  higyjük,  hogy  a  most  meg- 
levő vasúti  közlekedési  hálózatunk  bármily  méretű  tökéletesítése 
egy  előnyös  közlekedési  politikát  jelentene  még  a  rideg  financiá- 
lis szempontból  is.  Nekünk  e  tekintetben  állandóan  figyelembe 
kell  vennünk,  hogy  a  magyar  állam  mindenesetre  korlátoltabb 
anyagi  erejét  oly  irányban  használjuk  fel,  amely  egyúttal  a  leg- 
gyümölcsözőbb is.  A  vasúti  centralizáció  fentartása  nem  teszi 
lehetővé  a  tömegáru  jellegével  biró  termények  nagyobbszabásu 
mozgósítását,  amely  egyrészt,  amint  azt  láttuk,  a  mezőgazdasági 
többtermelés,  azután  indusztrializálódásunk  szempontjából  oly 
végtelen  fontosságú.  A  tömegáru  túlnyomó  részének  belső  értéke 
nincs  arányban  egy  nagy  anyagi  beruházások  utján  tökéletesített 
vasúti  hálózatban  rejlő  tőke  megfelelő  kamatozásával,  amely  ily 
körülmények  között  magas  szállítási  díjtételeket  involvál.  A 
tömegáru  ily  körülmények  közölt  nem  válik  forgalomképessé  s 

igy  a  benne  rejlő  őserőnek  megszűnik  az  aktivitása  oly  értékek 
megteremtése  tekintetében,  amelyek  magasabb  szállítási  díjtéte- 
leket elbírva,  biztosítanák  a  vasutban  rejlő  tőke  megfelelő  kama- 
tozását. A  helyes  közlekedési  politika  tehát:  Vasúti  decentralizá- 
ció, a  viziutak  megfelelő  fölkarolása  és  a  már  meglevő  fővona- 
lainknak kettős  sínpárral  való  fokozatos  ellátása  ott,  hol  ez  a 
végrehajtott  rendszerváltozás  dacára  szükségesnek  mutatkozik. 
Itt  azt  hiszem,  hogy  elsősorban  a  Szabadka — Belgrádi  vonal 
jöhet  majd  figyelembe,  amelynek  jelentősége  már  a  Balkán- 
relációk révén  is  a  jövőben  sokszorosan  emelkedni  fog. 

A  decentralizáció  keresztülvitele  felé  az  első  lépésnek  tar- 
tanám két  uj  fővonalnak  építését.  Az  egyik,  amely  a  Kassa — 
Oderbergi  vonalból  kilépve,  átmetszené  a  nagy  alföldi  medencét 
és  Báziásnál  lépne  át  a  Balkánra  s  ezáltal  közvetlen  kapcsolatot 
teremtene  a  Balkán  és  a  nagy  alföldi  metropolisok,  Versec, 
Temesvár,  Arad,  Nagyvárad,  Debrecen,  Nyíregyháza  és  a  távo- 
labbi relációban  Kassa  között,  a  másik,  amely  a  Galánta — Zsol- 
nai vonalból  kilépve,  átvágna  a  Dunán  és  a  Dunántúl  átmet- 
szésével a  fiumei  vonalba  torkolna  be  és  igy  közvetlen  kapcso- 
latot hozna  létre  északnyugati  Magyarország  és  a  Dunántúl 
között  és  a  jelzett  relációban  tehát  Németország  és  Oroszlengyel- 
ország felől  is  a  mainál  gyorsabb  és  közvetlenebb  kapcsolatot 
teremtene  a  magyar  Adria  felé.  A  jelzett  vonalak  egyébként  vici- 
nális, vagy  másodrendű  vonalak  alakjában  már  ma  is  megvan- 
nak és  igy  létesítésük  aránylag  kevesebb  költséggel  is  meg  volna 
oldható. 

Ami  a  többtermelés  szempontjából  oly  nagyfontosságú 
tömegszállítás  lehetőségét  illeti,  e  tekintetben  elsősorban  a  Duna 
és  hajózható  mellékfolyói  jöhetnek  számításba.  Az  az  ellenvetés 
pedig,  hogy  nyugat  felé  haladó  .tömegszállításra  nagy  akadályt 
jelent,  hogy  a  Duna  e  forgalommal  ellenkező  irányban  foly,  azt 
hiszem  nem  szünteti  meg  e  hatalmas  folyam  nagy  forgalom- 
politikai jelentőségét.  Hiszen  egy  1000  lóerős  gőzös  Galactól 
Gönyőig,  tehát  Budapestnél  jóval  feljebb  6000  tonnát,  tehát  egy 
közepes  nagyságú  tengeri  gőzös,  vagy  husz  30 — 30  vasúti  kocsi- 
ból álló  vonat  rakományát,  Gönyőtől  Regensburgig  pedig  2400 
tonnát,  tehát  nyolc  vonat  rakományát  képes  elvontatni  felfelé! 
Egyedül  az  Ó-Moldova — Vaskapu  közötti,  aránylag  rövid  szakasz 
az,  hol  a  hajózásnak  még  ezidőszerint  jelentékenyebb  akadályok- 

kai  kell  megküzdeni.  A  Duna  nagy  forgalom-politikai  jelentő- 
ségét a  németek  egyébként  már  honorálták  azzal  a  törvényjavas- 
lattal, amelyet  a  bajor  kormány  a  közelmúltban  terjesztett  a 
müncheni  Landtag  elé,  amely  egyrészt  kimondja  a  Dunának 
Ingolstadttól  Passauig  való  szabályozását,  másrészt  a  Duna — 
Rajna-csatorna  részletes  terveinek  kidolgozására  5,000.000  már- 
kát irányozva  elő,  megteszi  az  első  lépést  a  csatorna  megvalósí- 
tása felé.  Én  azt  hiszem,  hogy  mindazokat,  akik  fájdalommal 
látták  a  Duna  eddigi  háttérbe  szorítását,  legnagyobb  örömmel 
töltheti  el  a  németek  e  nagyszerű  elhatározása. 

Közös  érdekünk,  hogy  e  hatalmas  folyam  végre  bekapcsol- 
tassák a  nagy  forgalomba  és  hogyha  megfelelően  felszerelt  vas- 
úti átrakodók,  kereskedelemi  kikötők  és  hozzávezető  utak  segé- 
lyével hozzáférhetővé  tesszük  a  Dunát,  nemcsak  mi,  hanem  a 
#  balkán-népek  is  a  nagyforgalom  számára,  egy  gyönyörű  gazda- 
sági perspektíva  tárul  elénk;  —  Goethe  egykori  álma,  a  Rotter- 
damtól Sulináig  vezető  hatalmas  folyami  ut,  melyet  szeretett 
volna  megélni,  főerévé  fog  válni  a  központi  hatalmak  és  szövet- 
ségesei gazdasági  együttműködésének! 

III. 

Bizonyára  vannak  sokan,  akik  közlekedési  rendszerünk 
helyes  alapokra  való  fektetésének  kiindulási  pontját  egy  osztrák 
minta  szerinti  önálló  vasúti  minisztérium  felállításában  látják. 
A  példa  azonban  nem  helyes,  ami  már  abból  is  nyilvánvaló, 
mert,  amint  arra  már  egy  izben  rá  is  mutattam,  Ausztria  csak 
politikai  fogalom,  Magyarország  ezenkívül  földrajzi  egységet 
alkot.  Ausztria  kultúrában  előrehaladottabb,  Magyarország  még 
nincs  azon  a  fejlődési  fokon  s  igy  nálunk  a  magasabb  kultúrát 
még  ezután  kell  az  összes  erők  felhasználásával  megteremte- 
nünk. Közlekedési  szempontból  tehát  a  vasút  mellett  fel  kell 
használni  folyóinkat  a  hajózás  céljaira,  a  hegyeinkben  rejlő 
követ  közutaink  kiépítésére  s  az  összes  erők  felhasználása, 
amelyben  minket  az  ország  geográfiai  egysége  támogat,  adják 
egy  helyes  közlekedési  politika  alapját.  Ausztria  már  bizonyos 
mértékig  túl  van  azon  az  uton,  amelyet  nekünk  még  ezután  kell 
megtennünk;  közutai  pl.  ki  Vannak  építve,  azután  —  mint  em- 

lítettem  —  nem  alkot  egységes  geográfiai  fogalmat,  igy  nem 
egységes  vízrendszerének  jelentősége  is  ennélfogva  kisebb.  Ott 
a  vasút  oly  formában  való  előtérbe  tolása,  amint  az  egy  önálló 
vasuti  minisztérium  fölállításával  is  kifejezésre  jutott,  egy  ter- 
mészetes állapot;  vízrendszerének  megfelelő  kihasználása  pedig 
óriási  költséget  igénylő  csatorna-hálózat  kiépítése  utján  válnék 
csak  lehetővé,  amelyek  a  mi  Duna — Tisza  (Budapest — Szolnok, 
vagy  Csongrád),  vagy  Duna — Száva  (Vukovár — Samac)  kiépí- 
tésre váró  csatornáink  költségeit  messze  túlszárnyalják.  Ausztriá- 
ban egyébként,  amint  azt  Henrik  Ferdinánd  főherceg  most  meg- 
jelent gyönyörű  tanulmányából  is  látjuk,  az  ottani  csatorna- 
tervek még  igy  sem  vesztették  el  aktualitásukat.  A  mi  csatorna- 
terveink  Hieronymi  halála  óta  majdnem  teljesen  lekerültek  a 
napirendről. 

Nekünk  nem  vasuti,  hanem  közlekedési,  hogy  még  precí- 
zebben fejezzem  ki  magamat,  közmunka-  és  közlekedésügyi 
minisztériumra  van  szükségünk,  ugyanazon  gondolatmenet  alap- 
ján, amely  az  országos  közélelmezési  hivatalnak  életet  adott. 
Az  egységes  vezetés,  a  rendelkezésre  álló  összes  erők  sorbaállí- 
tása az  előttünk  fekvő  cél  megvalósítása  tekintetében  csak  igy 
válik  lehetségessé.  Az  országos  vízépítési  igazgatóságnak  pl., 
amely  a  közlekedési  feladatokat  végző  kereskedelmi  miniszté- 
riumból kiszakítva,  a  földművelésügyi  minisztériumban  műkö- 
dik, helye  feltétlenül  az  újonnan  alakítandó  közmunka-  és  köz- 
lekedési minisztériumban  volna.  Lehetséges,  hogyha  az  egységes 
vezetés  segélyével  már  leraktuk  a  jövő  közlekedési  politika  alap- 
jait, a  további  fejlődés  során  esetleg  szükségesnek  mutatkozó 
munkamegosztás  indokolttá  tenné  nálunk  is  egy  külön  vasut- 
figyi  és  közmunkaügyi  minisztérium  felállítását.  Jelen  pillanat- 
ban azonban  ugy  érzem,  hogy  a  fejlődés  e  pontjához  nem  érkez- 
tünk el  s  az  összes  közlekedési  feladatoknak  egy  kézben  való 
egyesítése  mutatkoznék  célirányosnak. 

Vizsgálva  már  most  a  közvetlen  feladatokat,  megállapít- 
hatjuk, hogy  az  első  s  a  legfontosabb  védeni  a  meglevőt.  Vasuti 
hálózatunkat  s  mindazt,  ami  hozzá  tartozik,  tehát  a  vasuti  sze- 
mélyzetet, a  vágányzatot,  a  kocsikat,  mozdonyokat  kímélnünk 
kell,  anélkül,  hogy  a  jelenleg  oly  rendkívül  fontos  hadi  forgalom 
lebonyolítása  bármi  tekintetben  is  akadályt  szenvedne.  Nem 
szabad  megengedni,  hogy  a  cselekvésre  és  akarásra  kész  magyar 

nemzet  a  háború  után  arra  ébredjen,  hogy  neki  a  maga  teljesen 
elnyűtt  vasúti  közlekedési  hálózatát  kell  talpraállítani  ahhoz* 
hogy  tovább  élni  és  dolgozni  tudjon.  Nem  szabad  megengedni, 
hogy  a  magyar  nemzet  összes  energiája  a  háború  után  a  már 
meglevő  közlekedési  hálózatának  talpraállításában  merüljön  ki„ 
hiszen  neki  azt  fejleszteni  kell,  ha  méltó  részt  akar  venni  a  reá 
váró  gazdasági  munkában.  Bizonyára  ez  a  gondolatmenet  ve- 
zette a  magyar  kormányt  akkor,  amikor  pár  hónappal  ezelőtt  a 
polgári  forgalmat  lényegesen  redukálta,  egyúttal  a  közönséghez 
fölszólítást  intézett,  hogy  a  fölösleges  utazásoktól  tartózkodjék. 
Valóban  a  közönség  hazafias  dolgot  teljesít,  ha  utazásait  lehe- 
tőleg mérsékli  s  ezáltal  is  hozzájárul  a  jelenleg  oly  fontos  hadi 
forgalom  könnyebb  lebonyolításához  és  vasutaink  teljes  elkopása 
megelőzéséhez.  Ez  az  intézkedés  azonban,  ha  hatékony  eszköz 
is,  mégis  csak  egyszerű  negatívum,  pedig  óhajtandó  volna,  ha 
közlekedési  kormányzatunk  pozitív  irányban  is  közreműködne 
az  előttünk  fekvő  cél  megvalósítása  érdekében. 

Talán  indokolt  volna  bizonyos  enyhülés  a  minden  beruhá- 
zásoktól visszariadó  takarékossági  politika  tekintetében,  amelyet 
közlekedési  szempontból  a  háború  folyamán  tapasztaltunk.  Két- 
ségtelen, hogy  nagyobb  beruházásokra  e  pillanatban  egyrészt  a 
szükséges  anyag,  másrészt  a  munkás  kezek  hiánya  következté- 
ben gondolni  nem  lehet,  ami  azonban  nem  zárná  ki  azt,  hogy 
nem  eszközölhetnénk  közlekedési  hálózatunkon  kisebb  termé- 
szetű javításokat,  amelyek  azonban  nagyjelentőségüekké  válná- 
nak az  általános  forgalom  lebonyolítása  szempontjából.  Ebben 
a  tekintetben  nemcsak  szövetségeseinktől,  a  németektől,  hanenj 
ellenségeinktől  is  sokat  tanulhatnánk,  noha  ismerve  a  mi  kor- 
látolt anyagi  erőinket,  ezenkívül  a  nagyobb  beruházások  végre- 
hajtásának a  háborúval  kapcsolatos,  nálunk  előforduló  egyéb 
nehézségeit,  olyan  nagyszabású  munkálatok  végrehajtására  e 
pillanatban  igazán  nem  gondolhatunk.  Az  oroszok  pl.  az  ango- 
lokkal való  összeköttetés  biztosítására  kiépítették  Kóla-félszige- 
ten keresztül  a  több  száz  kilométer  hosszú  Murman-vasutat, 
fel  egészen  a  Jeges-tengerig.  Haig  tábornok  csak  nemrégiben 
jelentette  ki  az  előtte  megjelent  semleges  állambeli  újságírók- 
nak, hogy  az  angol-francia  front  mögött  több  száz  kilométer 
hosszú  uj  vasutvonalat  építettek.  Minél  több  ágyúban  és  minél 
több  vasutban  látja  ő  is  a  háború  diadalmas  befejezésének  leg- 

főbb  eszközét.  Mily  kár  volt  pl.  nálunk,  hogy  a  Visó-völgyi  vasút 
további  folytatásával  nem  teremtetett  meg  a  rendes  nyomtávú 
kapcsolat  Magyarország  és  Bukovina  között.  így  történt,  hogy 
mikor  az  egyetlen  magyarországi  kapcsolat,  a  Cernovitz — Kóló- 
mé ai  vonal  az  orosz  ágyuk  tüze  alá  került,  a  vasúti  kapcsolat 
Magyarország  és  Bukovina  között  egyszerre  megszűnt.  Mily  sok 
érték  ment  ennekfolytán  a  tavalyi  nyári  visszavonulásunk  alkal- 
mával veszendőbe.  Mennyire  sajnálatos  pl.  az  is,  hogy  a  Vác — 
Hatvani  aránylag  rövid  transverzális  vonalat  mindeddig  ki  nem 
építettük.  Ha  e  vonalat  megteremtettük  volna,  ezáltal  szabadabbá 
tettük  volna  a  forgalmat  nemcsak  a  nyugat-keleti,  hanem,  mi- 
után Hatvannak  már  ma  is  megvan  Szolnokkal  a  vasúti  kap- 
csolata, a  déli  relációkban  is.  Vác,  Hatvan,  Szolnok  lehettek 
volna  a  mi  centralizált  vasúti  hálózatunknak  a  decentralizáci6 
keresztülviteléig  is  azok  a  sarkpontjai,  amelyek  lehetővé  tették 
volna  egyrészt  a  Budapest  felé,  másrészt  a  perifériákról  a  peri- 
fériákra igyekvő,  tehát  elsősorban  hadi  forgalmunknak  a  mai- 
nál gyorsabb  és  akadálytalanabb  lebonyolítását. 

Ha  pedig  a  decentralizációt  még  a  háború  előtt  végrehaj- 
tottuk volna,  egészen  máskép  lettünk  volna  képesek  a  csapatok- 
nak a  vasutak  segélyével  egyébként  rendkívül  bevált  szabad 
mozgását  biztosítani.  Képzeljük  el,  hogy  az  északi  és  a  déli  harc- 
terek jelentőségükben  a  pillanatnyi  stratégiai  helyzet  szerint  vál- 
tozó állapotához  az  adott  pillanatban  szükséges  csapatoknak 
kellő  időben  való  fölvonultatása  tekintetében  mennyivel  köny- 
nyebben  lettünk  volna  képesek  a  már  előzőleg  említett  alföldi 
és  dunántúli,  észak-déli  irányban  haladó  fővonalak  birtokában 
alkalmazkodni.  Ez  nemcsak  kilométerekben  kifejezett  utrövi- 
dülést  jelentett  volna,  de  azáltal,  hogy  a  katonai  forgalom  leg- 
alább részben  elkerülte  volna  a  forgalmi  centrumot,  Budapestet* 
lebonyolítása  már  ebből  az  okból  is  akadálytalanabb,  tehát  gyor- 
sabb is  lehetett  volna.  Annak  a  részletezésébe,  hogy  egy  katonai 
transzportnak  mennyi  idejébe  kerül,  mig  a  mai  viszonyok  között 
átjut  a  budapesti  rendező  pályaudvarok  labirintusán,  ez  alkalom- 
mal belemenni  nem  kívánok,  azonban  azon  katonai  transzport- 
kommandánsoknak,  akiknek  irányításuk  a  marcheggi,  brucki, 
dombóvári  vonalról  Hatvan,  Szolnok,  Szabadka  felé,  vagy  meg- 
fordított irányban  szólott,  e  téren  igen  szomorú  tapasztalataik 
lehettek. 


316 


Iklódy-Szabó  János 


Az  egy  sinpáru  fővonalakon  megfelelő  számú  és  hosszú- 
ságú kitérők  segélyével,  ezenkívül  nagyobb  csapateltolások  ese- 
tén a  polgári  forgalom  redukálása,  vagy  időleges  teljes  meg- 
szüntetése segélyével  a  forgalmi  torlódások  nagy  mértékben 
eliminálhatók.  Ha  pedig  több  egy  sinpáru  vonal  áll  rendel- 
kezésre abban  az  irányban,  amelyre  a  nagyobb  csapateltolások 
történnek,  a  forgalom  lebonyolítása  történhetik  akként  is,  hogy 
a  csapatok  elszállítására  egy  meghatározott  fővonal  használtatik 
fel  s  ha  egyszer  a  csapatok  elérték  a  rendeltetési  állomást,  a 
visszautazásra  az  üres  kocsik  egy  másik  vonalat  használnak  feL 
Ez  a  rendszer  a  háború  folyamán  több  izben  ki  lett  próbálva, 
kitűnően  be  is  vált  s  az  előfordult  forgalmi  torlódásokat  leg- 
inkább a  megfelelő  kitérők  hiánya,  ezenkívül  a  centralizáció 
okozta. 

A  katonai  forgalom  sikeres  lebonyolításának  fő  kritériuma 
a  gyorsaság.  Itt  tehát  úgyszólván  kizárólag  a  vasutak  jöhetnek 
figyelembe.  A  vasutaknak  a  hadi  forgalom  céljaira  való  igénybe- 
vétele azonban  természetszerűleg  lényegesen  megnehezíti,  sőt 
gyakran  egészen  megakasztja  a  polgári  forgalmat,  aminek  káros 
hatása  egy  hosszú  háború  sikeres  folytatása  szempontjából 
ugyancsak  rendkívül  fontos  frontmögötti  ellátást  nehezíti  meg. 
E  bajoknak  megelőzésére  egyúttal  a  katonai  forgalom  által 
amúgy  is  rendkívül  igénybevett  vasutaink  teljes  elkopásának 
megelőzésére  viziutainknak  a  mainál  nagyobb  mértékben  való 
kihasználását  tartanám  már  a  háború  folyamán  szükségesnek. 
Ez  történhetnék  átrakodó-állomások  megteremtésével,  amelyek 
utján  a  vasutak  forgalmuk  legalább  egy  részét  a  viziutnak  át- 
adhatnák. A  németek  egyébként  megmutatták,  hogy  ilyen  át- 
rakodó-állomások létesítése  a  háború  folyamán  is  lehetséges, 
hisz  ott  vannak  a  romániai  gabonabehozatal  céljaira  Újvidéken, 
Vukováron,  Zimonyban,  Báziáson  és  Orsován  általuk  létesített 
átrakodó-állomások.  Ezek  az  átrakodó-állomások  a  hazai  for- 
galom céljára  is  beállíthatók  volnának,  egyúttal  hasonló  át- 
rakodó-állomások létesíthetők  volnának  a  Duna  és  hajózható 
mellékfolyóinak  vasutakat  keresztező  egyéb  pontjain  is,  ami 
által  a  vasutak  tehermentesítésének  kedvező  hatása  az  egész 
országban  érezhető  volna,  ami  megkönnyítené  elsősorban  a 
katonai  szállításokai,  továbbá  a  gyors,  időhöz  kötött  szállít- 
mányok  elfuvarozását,    egyúttal    megkímélné  a  nagy  nemzeti 

vagyont  magukban  rejtő  vasutainkat  a  teljes  elkopás  veszélyétől, 
A  vizre  jövő  áru  pedig,  amelynek  jelentékeny  része  egyrészt  az 
élelmiszer,  másrészt  az  emberi  ellátás  céljaira  oly  fontos  szén 
volna,  akadálytalanul  jutna  rendeltetési  helyére,  ami  természet- 
szerüleg  könnyítené  a  belső  ellátás  nehézségeit  is. 

E  pillanatban  minden  gondolatunk  elsősorban  a  győzelem 
kivívására  irányul,  amelyért  oly  csodálatos  önfeláldozással  har- 
colnak a  lövészárokban  küzdő  katonáink.  Mily  borzalmasan 
rettenetes  valóságra  ébrednének  ők,  ha  minden  hősiességük, 
minden  kitartásuk  dacára  a  háború  sikeres  folytatásához  szük- 
séges egyéb  tényezők  ki  nem  elégítő  működése  következtében 
kiragadtatnék  kezükből  a  győzelem  pálmája.  Látjuk,  hogy  a 
közlekedési  feladatok  sikeres  megoldásának  kérdése  mily  döntő- 
leg  kapcsolódik  a  jó  stratégia,  a  csapatok  kitartása  mellé,  a 
győzelem  kivívása  szempontjából.  Közlekedési  tekintetben  tehát 
elsősorban  azokat  a  feladatokat  kell  helyesen  megoldanunk, 
amelyek  a  most  duló  világháború  sikeres  befejezésével  kapcso- 
latosak. Ha  megoldjuk  e  problémát,  egyúttal  megtesszük  az  első 
lépést  a  többtermelést  lehetővé  tevő  közlekedési  rendszer"  felé. 
Többtermelés  és  a  stratégia  érdekei,  mint  láttuk,  nem  állnak 
nálunk  egymással  szemben  közlekedési  tekintetben.  A  háborús 
közlekedési  feladatok  megoldása  után  a  megkezdett  uton  egy- 
szerűen tovább  haladva  meg  fogjuk  teremteni  nemcsak  a  jövő 
feladatai  szempontjából  annyira  fontos  többtermelés  lehetőségét, 
de  egyúttal  lehetővé  fogjuk  tenni,  hogy  ugyanezen  közlekedési 
rendszer  a  mainál  sokkal  tökéletesebben  töltse  be  azt  a  szerep- 
körét, melyre  az  ép  oly  fontos  katonai  érdekek  szempontjából 
hivatva  van. 

Irta:  Buday  Dezső  dr. 

Horatius  idejében  ötödször  énekelték  a  babérkoszorus  ifjak  és  a 
virággal  ékes  hajú  lányok  a  Carmen  saeculárét.  A  nagy  költő  ekkor 
irta  legnagyobb  dalát.  Könyörgése  az  istenekhez,  hogy  adjanak  erős 
fiukat,  szép  és  egészséges  anyákat,  szerencsés  szülést,  boldogságot,  ter- 
mékenységet: voltaképen  a  Lex  Júlia  de  maritandis  ordinibus  imád- 
ságba foglalt  óhajtása,  egy  ódába  foglalt  szociálpolitikai  programm. 

A  bőség,  boldogság,  bor,  buza,  békesség  régen  feledett,  ma  már 
oly  messziről  lelkünkbe  szürenkező  harmóniája  csendül  ki  most  a 
Nemzetvédő  Szövetség  uj  törvényelőkészítő  értekezletének  a  programm- 
jából. 

Valóban,  Magyarországon  is  uj  Lex  Juliára  van  szükség. 

Mindenre  kiterjedő  törvényalkotásra,  amely  egységes  vonalakkal 
építi  fel  a  jövő  Magyarország  családi  erkölcseit  és  életképességét.  Az 
elszórtan  felbukkanó  javaslatokat  egyesíteni  kell.  Egységes  szellemmel, 
a  tudomány  kémlőcsövén  keresztül  nézve,  a  más  államok  eddig  jó  tör- 
vényeivel összevetve,  hatalmas  konstrukciójú  társadalmi  alkotásokkal 
fölvértezve,  egységes  politikai  szemmel,  egyetlen  nagy  törvénykom- 
plexumba kell  foglalni  mindazt,  amit  egy  modern  Lex  Júliában  meg 
kell  alkotni,  hogy  egységes  lendülettel  törhessen  a  nemzet  etikai  élete 
az  uj  célok  felé. 

Mert  az  uj  célok  erős  generációt  kívánnak.  És  ma  a  generáció 
gyönge.  Sőt  —  fájdalom  —  nemcsak  gyönge,  hanem  fertőzött  is.  Hi- 
szen az  alkalmat  minderre  a  szociálpolitikai  gondoskodásra  a  nemi- 
betegségeknek a  háború  okozta  óriási  elterjedése  szolgáltatta. 

Nagyon  helyes,  hogy  nemcsak  a  nemi  élet  szabályozására,  hanem 
az  egész  családi  élet  politikájára  kiterjed  a  Nemzetvédő  Szövetség  tör- 
vényelőkészítő értekezletének  a  figyelme.  A  nemibetegségek  leküzdésé- 
nek orvosi  és  közigazgatási  akciójától  kezdve,  a  hírlapok  apróhirdeté- 
sére is  kiterjedő  gondossággal,  folytatva  az  egyke  elleni  küzdelmen,  a 
családalapítás  megkönnyítésén  s  befejezve  az  ifjúság  erkölcsi  nevelésén: 
mindezek  a  dolgok  a  társadalom  minden  ágára  kiterjedő,  széleskörű 
akciót  kivannak. 

Az  ország  orvospolitikusai,  büntetőjogászai,  államférfiai,  pro- 
fesszorai, a  konzervatív  és  radikális  politikusok  százai  adják  a  garan- 

<ciát,  hogy  ez  a  nagyjelentőségű  országos  értekezlet  nem  fog  utópiszti- 
kus hozzászólásokban  és  javaslatokban  kimerülni,  hanem  adatokat  és 
ötleteket  fog  szolgáltatni  a  hatalmas  szociálpolitikai  munkához. 

E  sorok  irója  azonkívül,  hogy  részletes  javaslataival  ré^zt  vesz  a 
tárgyalásban,  most  itt  megkisérli  azoknak  az  általános  elveknek  a  le- 
szögezését,  amelyeknek  az  összefoglaló  munkát  majdan  irányítani  kell. 
Egységes  törvényre  van  szükség,  amelyet  az  egész  társadalmi  és  állami 
apparátus  felhasználásával  kell  kiépíteni. 

Azt  a  huszonhárom  kérdésből  álló  hatalmas  komplexumot,  ami  a 
kongresszus  tárgyalási  anyagát  képezi,  nagyjából  három  sarkalatos  fő- 
kérdésre  lehetne  bontani.  Az  első  a  nemibetegségek  ellen  való  védeke- 
zés, a  másik  a  nemi  és  erkölcsi  élet  szabályozása,  a  harmadik  pedig  a 
családalapítás  megkönnyítése.  Jóvá  kell  tenni  a  mult  bűneit,  meg  kell 
csinálni  a  jelent  és  fel  kell  építeni  a  jövőt. 

A  nemibetegségek  ellen  való  védekezést  nemcsak  a  közegészségi 
igazgatásnak,  hanem  az  egész  társadalomnak  kell  a  kezébe  venni.  A 
kötelező  bejelentés,  a  kötelező  gyógyítás,  a  veszélyeztetés  büntetése, 
mind  olyan  dolgok,  amelyek  az  egész  társadalom  összeműködő  szolida- 
ritását föltételezik. 

Sajnos,  nehezebben  állunk  az  értekezlet  egy  másik  javaslatával, 
a  mindenkire  általánosan  kiterjedő  orvosi  vizsgálattal  szemben.  A  mai 
orvoslétszám  mellett  ez  lehetetlen.  Ha  a  vizsgálatot  csak  hetenkint 
akarnák  is  eszközölni,  akkor  is,  öt  percet  számítva  egy  lefolytatott 
vizsgálatra,*  Budapesten  kétezer  orvos  kellene  hozzá,  heti  ötven  óra 
munkaidővel,  tehát  ugy,  hogy  az  illető  orvosok  kizárólag  ezzel  foglal- 
kozzanak .  .  .  Hol  vagyunk  a  vidék  extenzív  lakottságu  helyein  még 
ettől  az  állapottól  is?  Ez  a  terv  keresztülvihetetlen.  De  a  bejelentési  és 
gyógyítási  kényszer  egyelőre  jó  orvosszerek  lesznek  ugy  is. 

A  másik,  már  több  oldalról  megfogható  kérdés  a  nemi  élet  ügyei- 
nek rendezése. 

Elkezdve  a  leánykereskedés  ellen  való  védekezéssel,  amelyre  nem- 
zetközi megállapodásaink  vannak  és  amelynek  meggátlására  egyesüle- 
tünk is  alakult,  folytatva  a  lányok  védett  korhatárának  még  mindig 
lehetséges  fölemelésén,  a  hirdetőorvosok,  kuruzslók  közigazgatási  meg- 
rendszabályozásán,  belenyúlva  mélyen  a  prostitúció  szabályozásába,  itt 
már  több  dolga  akad  a  jó  értelemben  vett  közigazgatásnak. 

A  prostitúció  eddigi  félszabályozásaival  az  állam  eddig  tulajdon- 
képen csak  előmozdította  az  erkölcsi  romlást.  Ami  csekély  és  bizony- 
talan szolgálatot  tett  a  közegészségügynek,  azt  elrontotta  azzal,  hogy  a 
férfiak  kényelmére  szabályozott  prostitúcióval  oly  sok  kényelmes  agg- 
legénynek tette  lehetővé  a  család  nélkül  élést  és  megfosztotta  őket  attól 
az  intenziven  serkentő  energiától,  attól  a  férfiszomjuságtól,  amely  a  nő- 

keresésnek  legnagyobb  ösztönzője  s  igy  önkénytelenül  is  szaporította  a 
családon  kivül  élő  férfiak  és  nők  számát.  Itt  a  tiszta  abolicionizmusnak 
vagyunk  hivei;  egyelőre  természetesen  átmeneti  formákról  kell  gondos- 
kodni, de  ugyancsak  meg  kell  neheziteni  és  közegészségügyi  ellenőrzés- 
sel ellátni  a  még  rendelkezésre  állított  és  szabályozott  visszamaradó 
prostitúciót.  Ki  kellene  mondani,  hogy  a  nyilvános  mulatóhelyek  női 
személyzete  ezeken  a  mulatóhelyeken  egyáltalán  ne  köthessen  ismeret- 
séget. A  prostitúciót  igénybevevő  férfiak  orvosi  vizsgálatát  is  szükség- 
szerűvé kellene  tenni  és  szakítani  kellene  a  prostitúció  eddig  türt  formái 
közül  az  igazolványos  rendszerrel. 

A  hírlapok  apróhirdetéseinek  szabályozása  is  kell,  hogy  gondját 
képezze  a  jövő  törvényhozójának.  Ezek  különösen  abból  a  szempontból 
veszedelmesek,  hogy  a  hirdetés  közzététele  felelősség  nélkül,  név  nélkül 
történik,  a  hirdetésre  jött  ajánlatok  pedig  sokszor  nem  egy  általánosan 
tisztelt  család  gyermekének  a  nevét  állítják  prédájául  a  kalandkereső- 
nek. Az  ismeretségek  kötését  teljesen  nem  lehet  eltiltani.  Mégis  a  név 
védelméről  kellene  gondoskodni  olyképen,  hogy  az  apróhirdetésekkel 
működő  nagy  napilapok  erre  a  célra  külön  kauciót  tegyenek  le  és  fele- 
lősek legyenek  alkalmazottaiknak  minden  indiszkréciójáért,  a  levelezés 
közvetítését  pedig  esetleg  dij  ellenében  csakis  ők  végezzék. 

A  postajog  nemzetközi  megállapodásainak  revíziójára  is  szükség 
lesz  abból  a  célból,  hogy  a  posták  a  poste  restante  küldeményeket 
csakis  akkor  adják  ki,  ha  azok  az  illetőknek  teljes  nevére  szólnak,  ha 
az  magát  a  posta  előtt  igazolta  és  az  átvételt  elismerte.  A  háború  alatt 
úgyis  mindenütt  ez  a  rendszabály  lépett  érvényre. 

A  pornográfia  ellen  való  küzdelem  azért  maradt  eddig  hatástalan, 
mert  az  ügyészség  hatósági  jellegénél  fogva  népszerűtlen  ura  volt  az  el- 
kobzásnak: a  pornografikus  tartalmú  könyvek  elkobzásánál  mindenki 
a  gondolatszabadságot  siratta.  így  virágzott  föl  a  rossz  ponyvairodalom, 
a  Nick  Carterek  és  az  éjszakai  bűnök  emlékiratainak  legjobban  jöve 
delmező  könyvei. 

A  pornografikus  termékek  elkobzásának  kimondását  egy  országos 
tanácsra  kellene  bizni,  amelynek  a  tagjai  pedagógusok,  professzorok, 
írók,  művészek  lennének;  mintegy  erkölcsi-irodalmi  Ítélőszéke  volna  ez 
az  irodalmi  termékeknek.  Pornográfia  cimen  kellene  üldözni  minden 
olyan  dolgot,  amely  kifejezetten  erkölcstelen,  vagy  erkölcstelenségre 
csábít,  azonkívül  mindazt,  amely  művészietlenül  érzékié s  és  amelynél 
a  főcél  az  érzékiességnek  fölkeltése  anélkül,  hogy  művészettel  volna 
megírva,  végül  mindazt  az  irást,  ami  az  emberi  házasságot,  szerelmet, 
vagy  nemi  életet  az  annyira  divatos  cinizmussal  veszi  tollára.  így  egész 
bátran  be  lehetne  tiltani  a  harmadrendű  varietéink  kupiészövegeit,  vagv 
akár  azokat  az  élclapokat,  amelyek  kifejezetten  a  szerelem  és  a  nemi 

élet  köréből  veszik  cinikus  élceiket.  Ha  ilyen  tanácsra  biznánk  a  meg- 
ítélését valamilyen  munka  pornografikus  jellegének,  akkor  például  a 
Szaninban  előforduló  pár  érzéki  hely  nem  kavarta  volna  föl  a  köz- 
véleményt a  betiltás  miatt  és  az  egyébként  unalmas  és  művészietlen  re- 
gény csöndesebben  vonult  volna  be  a  feledés  jól  megérdemelt  homá- 
lyába. 

De  az  államnak  pozitive  is  be  kell  majd  a  jövőben  avatkozni  az 
emberek  szerelmi  életébe.  Ha  kiküszöböli  a  kényelmes  prostitúciót  és  a 
mulatóhelyek  könnyű  ismerkedését,  akkor  gondoskodnia  kell  arról  is, 
hogy  az  a  vágyakozás,  ami  most  a  kifejezetten  erkölcstelen  irányba  te- 
reli a  férfiak  életét,  ezentúl  megtalálja  a  maga  helyes  útját  és  a  család- 
alapítás révébe  biztosan  beérjen. 

Egyik  legszebb  föladata  lesz  az  államnak  a  házasságközvetítés 
államosítása  és  hivatalos,  de  nem  bürokratikus  uton  előmozdítása  a  há- 
zasságok megkötésének. 

Az  állami  házasságközvetítés  szociális  jelentősége  egyenesen  ki- 
számíthatatlan. Ennek  ingyenesnek,  egységesnek,  formákat  lehetőleg 
mellőzőnek  és  a  magyar  szokásokon  alapulónak  kell  lennie. 

A  magyar  faj  zárkózott  családi  életet  él.  Nem  ugy,  mint  a  német, 
amelynél  köztudomású  dolog,  hogy  ugyancsak  ismerkedő  természetű  s 
nála  erősen  flörtölő,  széleskörű  ismeretségek  előzik  meg  a  házasságot. 
A  magyar  vasutas,  a  munkás,  az  Amerikába  szakadt  és  onnan  vissza- 
jövő házasulandó,  a  magyar  intelligens  középosztály  nehezen  talál  fele- 
séget. Talál  helyette  prostitúciót,  mulatóhelyeket.  És  ha  a  lányos  por- 
tákon kopogtat  azon  a  kis  helyen,  ahová  esetleg  végzete  sodorta,  nem 
tud  ismerkedni,  mert  a  lányos  porták  is  zárkózottak  és  az  ismerkedésre 
való  alkalmak  sincsenek  meg.  A  régi  magyar  szüretek,  fonók,  torok, 
névnapok  megszűntek;  helyette  nincsenek  más  ismerkedő  alkalmak. 

Ezeken  a  bajokon  lenne  hivatva  segíteni,  amilyen  mértékben  csak 
lehet,  a  jól  megszervezett  állami  házasságközvetités. 

Az  állam  tulaj  donképen  a  most  működő  és  csakis  nyerészkedésre 
dolgozó,  de  ismeretséget  vajmi  ritkán  létrehozó  hivatásos  közvetítők 
helyét  foglalhatná  el  ugy,  hogy  azokat  egyszerűen  mindennemű  köz- 
vetítéstől eltiltaná  s  maga  maradna  verseny  nélkül  a  téren. 

Magát  a  közvetítést  igen  egyszerű  elvekkel  lehetne  megvalósítani: 
a  gyorsaság,  pontosság  és  köteles  hivatali  diszkréció  szemmeltartásával. 

A  házasulandó  férfi,  vagy  a  férjhezmenendő  lány  (az  utóbbi 
helyett  esetleg  szülője)  bejelentené  szándékát  az  állami  anyakönyvveze- 
tőnél. Ez  annak  teljes  személyi  és  egyéb  adataival  együtt  szépen  rubri- 
kázná  a  házasulandókat,  annak  elvenné  arcképét  s  azt  az  Írásokkal 
együtt,  amelyeket  kiegészítene  a  községi  elülj áróságnak  részletes  infor- 
mációjával, elküldené  a  tulaj  donképeni  hivatalba,  mely  az  állami  házas - 

Magyar  Figyelő.  23 


322 


Buday  Dezső  dr. 


ságközvetítéssel  foglalkozik.  Ilyen  házasságközvetítő  hivatalt  mindea 
nagyobb  városban  fel  lehetne  csekély  eszközzel  állítani;  eleinte,  amikor 
még  kevés  a  kereső  fél,  valamelyik  állami  közigazgatási  hatóságot  is 
meg  lehetne  bizni  vele. 

Ez  a  hivatal  az  irások  alapján  keresőlapokat  szerkesztene  és  azok- 
hoz az  arcképet  is  hozzácsatolná,  de  ugy,  hogy  az  illető  férfi,  vagy  lány 
neve  a  lapon  ne  legyen  feltüntetve. 

A  férfi  keres,  a  nő  választ.  Ha  már  most  Kis  János,  aki  előzetesem 
jelentkezett  s  akinek  az  információja  is  ott  van  már  a  hivatalnál,  beállít, 
hogy  ilyen  és  ilyen  termetű,  hajú,  kinézésű,  vagyonú,  lehetőleg  községé- 
ben lakó,  vagy  ahhoz  közel  lakó  feleséget  keres,  azt  a  hivatal  vezetője, 
az  állami  házasságközvetítő  gyorsan  kikeresheti  számára,  sőt  több  egy- 
forma közül  még  az  arcképek  szemmelvétele  után  is  választhat,  anélkül, 
hogy  az  illető  lányok  nevét  ismerné.  A  dolog  komolyságát  tekintve, 
azonban  egyszerre  csak  egy  lányos  házhoz  küldené  el  a  házasságot  köz- 
vetítő az  ő  ajánlatát,  arcképével  együtt. 

Ha  a  régi  szép  magyar  népszokást  szemmel  akarjuk  tartani,  még 
jegykendőt,  vagy  valami  más  szimbólumot  is  küldhet  a  kereső  férfi.  Ha 
a  lánynak  a  hivatalosan  elküldött  arckép  és  információ  nem  nyeri  meg 
a  tetszését,  azt  visszaküldi.  A  kosarat  név  nélkül  adja  a  nem  ismert  nevü 
férfinak.  Ha  pedig  megtartja  az  arcképet,  akkor  az  ajánlatának  sorsa 
felől  érdeklődő  férfi  most  már  föl  van  hatalmazva  arra,  hogy  a  végle- 
ges megismerkedést  akármilyen  uton,  de  esetleg  már  formák  megelőzé- 
sével is  keresse.  Az  állam  ekkor  már  leveszi  a  kezét  róluk  és  nem  kí- 
váncsi többet  a  közvetítés  eredményére.  Csak  akkor,  ha  a  közvetítés 
meghiúsult  és  ha  a  két  arckép  ismét  visszakerül  a  keresők  sorába. 

Nemcsak  a  kereső  férfiak  kényelmét,  hanem  az  otthonülő  ezernyi 
lány  sorsát  is  szolgálná  az  állami  házasságközvetítésnek  ez  a  módja. 
Szociológiai  jelentősége  is  beláthatatlan,  mert  a  helyes  nemi  kiválasztást 
(a  szó  darwini  értelmében)  elősegítené  és  a  sok  egyforma  közül  bizonyos 
szempontok  szerint  való  választással  szerelmi  és  egészséges  házasságok- 
nak vetné  meg  az  alapját. 

Más  lapra  tartozik  ismét  a  házasulok  egészségi  megvizsgálása  a 
házasság  előtt.  Néhány  amerikai  államnak  a  szó  spenceri  értelmébe* 
szigorú  és  a  természetes  kiválasztás  rideg  elvei  szerint  meghozott  há- 
zasságkötési tilalma  túllőtt  ebben  a  tekintetben  a  célon.  Ma  még  keresni 
kell  ennek  a  dolognak  a  helyes  formáját  és  módját. 

Az  egyke  ellen  való  küzdelmet  is  fölveszi  a  Nemzetvédő  Szövetség 
törvényelőkészítő  értekezlete  az  ő  gazdag  programmjába. 

Az  egykekérdés  egyike  a  legkomplikáltabb  szociológiai  kérdések- 
nek; tudományos  eredménye  ma  mindössze  abban  foglalható  ossz§, 
hogy  az  egyke  nem  a  proletároknak  társadalmi  jelensége,  hanem  épea 

ellenkezően  olyan  szociális  kapillaritás-féle,  ami  a  fölfelé  törekvő  a 
standard  of  life-jük  teljes  kifejtésében  mégakadályozott  társadalmi  osz- 
tályok sajátja.  A  helyes  elv  itt  is:  nem  az  egyéni  családi  életbe  való  be- 
avatkozás, hanem  olyan  szociálpolitikai  törvényhozás,  ami  a  családala- 
pítást megkönnyíti. 

Természetesen  a  nőtlenségi,  vagy  gyermektelenségi  adó  helyén- 
valóságát, vagy  a  gyermekprémiumok  ideiglenes  célravezetőségét  nem 
akarjuk  tagadni.  De  ez  a  kérdés  már  annyira  összefügg  az  egész  kü^ 
szöbön  levő  világátalakulással,  hogy  mélyebb  belenyúlás  a  társadalmi 
életbe  egy  ilyen  erkölcstörvény  keretében  egyelőre  aligha  lehetséges. 
Talán  nem  téves  az  a  jóslatunk,  hogy  épen  a  küszöbön  levő  nagy  világ- 
átalakulás  miatt  is  jó  ideig  az  egész  viliágon  szünetelni  fog  az  az  intenzív 
népszaporodás,  ami  a  nyugodt  gazdaságú  időket  általánosságban  jel- 
lemzi. 

Még  sokkal  szembeszökőbb  baja  a  magyar  társadalmi  életnek  a 
honorácior  osztályoknak,  a  nemzet  elitjének  rohamos  hanyatlása.  Ezen 
nemcsak  anyagi  eszközökkel  kell  segíteni,  hanem  ugy  is,  hogy  a  hono- 
rácior-osztályoknak  a  családalapítását  meg  kell  könnyíteni. 

Az  életnek  nem  jó  latinistákra  és  számtanistákra,  hanem  fiatal 
apákra  van  szüksége. 

Le  kell  szállítani  a  középiskola  nyolc  esztendejét  hétre  s  az  egye- 
tem elvégzése  után  hamarosan  kenyeret  kell  adni  a  küzdő  szellemi  mun- 
kás kezébe.  Meg  kell  könnyíteni  az  orvosi  pályát  ösztöndíjakkal,  állami 
szolgálat  kötelezettségével,  mert  a  községi  egészségügy  hihetetlen  el- 
hanyagolásán másképen  nem  lehet  segíteni.  Meg  kell  könnyíteni  még  a 
jogi  pályát  is,  mert  az  államnak  a  jövőben  nagyon  sok  közigazgatási  és 
szakjogászra,  vasúti,  postai,  pénzügyi  stb.  jogászra  lesz  szüksége. 

Az  anyaság  biztosítása  szintén  elsőrendű  állami  érdek.  Azt  az  or- 
szágos betegápolási  alap  adminisztrációjával  kapcsolatosan  lehet  leg- 
rövidebben megoldani. 

A  házassági  ígéret  ok  nélkül  való  megszegését  büntetni  kell  és  kár- 
térítéssel kell  sújtani. 

A  véderő  törvény  és  a  családalapítás  .  .  .  Külön  óriási  probléma. 
Reméljük,  hogy  a  háború  után  nem  fog  a  problémák  között  létezni .  .  . 

És  nevelni  kell  az  ifjúságot .  .  .  Minden  eszközzel.  A  fölvilágosítás 
és  a  koedukáció  radikalizmusa  és  a  vallás  konzervativizmusa  egyfor- 
mán jó  eszközök,  ha  az  ifjúságot  a  tisztaságra  akarják  nevelni.  Lehet- 
ségessé kell  tenni  a  koedukáció  életbelépése  után  a  korai,  ünnepélyes 
formák  között  történő  eljegyzéseket,  amik  az  ifjúság  erkölcsi  életének 
legfőbb  biztosítékai .  .  . 

Ennél  a  pontnál  megint  eszünkbe  jut  a  Carmen  saeculare  és  a  ba- 
bérkoszorus  fiuk  és  a  virágos  szüzek  .  .  .  Lex  Juliára  van  szükség. 


A  haldokló  ajándéka. 

Elbeszélés. 
Irta:  Ifj.  Hegedűs  Sándor. 


Napnyugta  után  jöttem  le  a  hegyről  és  mikor  bekanyarod- 
tam a  hidra,  egy  autó  közeledett  sebes  vágtatással  a  vár  felőL 
Épen  csak  annyi  időm  volt,  hogy  félreugorjam  s  megmentsem 
életemet,  de  a  száguldó  gép  már  kegyetlenül  leütött  egy  előttem 
haladó  öreget.  Azonnal  odasiettem,  az  autó  azonban  elszáguldott, 
mielőtt  gaztettéért  a  vezetőt  felelősségre  vonhattuk  volna.  Az 
öreg  elterülve  feküdt  a  földön,  két-három  ember  segélyével  azon- 
ban mégis  talpra  tudtam  állítani.  Karomba  kapaszkodott  s  feléin 
hajolva  idegen  nyelven  suttogta: 

—  Nem  kell  lármát  csapni,  vezess  el  innen. 

Lassan  megindultam  vele  a  hid  melletti  park  felé.  Ő  maga 
kérte  meg  egyenként  az  érdeklődőket,  hagyják  el,  nincs  sem- 
mire szüksége  és  elég  neki  az  én  segítségem.  Lassan  lementünk 
a  kert  útjaira  s  a  távoleső  sarokban  leültünk  egy  magányos 
padra.  Az  öreg  nehezen  lélegzett,  de  azért  nem  panaszkodott 
Én  csak  most  kezdtem  figyelmesen  megvizsgálni  emberemet. 
Ősz  szakállú  öreg  volt,  olyan  arcvonásokkal,  amilyen  típusokat 
csak  keleten  lát  az  ember.  Nagy,  prémes  bundát  viselt,  bár  május 
volt,  és  fején  asztrakán  sipkát.  Magunk  voltunk.  Kezét  kezemre 
téve  felém  hajolt  és  igy  szólt: 

—  Fiam,   nekem  végem   van,   pár   perc  és  megszűntem 

élni  ! 

—  Hívjak  orvost?  —  kérdeztem  én. 

—  Nem,  nem,  —  tiltakozott  —  senkit!    Nincs  közöm  az 


A  haldokló  ajándéka 


325 


emberekhez.  Az  életben  távol  tartottam  őket  magamtól,  most 
halálom  percében  pedig,  még  inkább  ezt  akarom. 

—  De  hát  mit  tehetek?  —  tudakoltam. 

—  Ide  figyelj.  Egy  nagy  titkot  hagyok  én  rád,  melyet  keb- 
lembe rejtve  hordok.  Nyúlj  be  a  ruhám  alá.  A  szivem  fölé  van 
téve.  Egy  selyemszálon  függ  ott.  Szakítsd  le  a  zsinórt  és  vedd 
el.  Legyen  a  tied,  ezt  rád  hagyom. 

Kigomboltam  ruháját,  benyúltam  a  mellény  alá  s  onnan 
egy  régi,  mécsesszerü  lámpát  húztam  elő,  olyat,  amilyet  a  régi 
korban  olajjal  megtöltve  használtak.  Kis  füle  volt,  elől  karcsú 
szája,  az  egész  egyszerű  és  lapos.  Értéke,  —  nem  lehetett  több 
két-három  koronánál. 

—  Ez  az  a  drága  kincs,  —  suttogta  a  haldokló  —  de  egyre 
figyelmeztetlek,  csak  akkor  szabad  megdörzsölni,  ha  teljesen 
egyedül  vagy,  különben  elveszti  erejét.  Most  pedig  siess  el  innen, 
mert  végpercem  elérkezett  és  aztán  ne  törődj  többé  velem,  bármi 
történjék  is  és  ne  kutass  és  ne  érdeklődj  soha  utánam.  Alláh 
áldása  legyen  veled! 

Megszorítottam  kezét,  ő  pedig  intett,  hogy  távozzam. 
Haza  mentem,    a  lámpát  felsőkabátom  zsebébe  sülyesz- 
tettem. 

Egész  este  erről  a  különös  dologról  tűnődtem,  de  abban 
szűrődött  le  gondolkodásom,  hogy  a  véletlen  egy  eszelőssel  hozott 
össze  és  az  egész  dologban  nincs  semmi.  Másnap  még  megnéz- 
tem a  lapokat,  de  egy  sor  sem  volt  róla,  hogy  holt  embert  talál- 
tak volna  a  hid  melletti  parkban,  aztán  a  következő  nap  sem 
volt,  harmadnap  magam  is  arra  sétáltam,  de  semmi  nyomát  nem 
láttam  az  öregnek  és  igy  mint  jelentéktelen  dolgot  elfelejtettem 
és  nem  foglalkoztam  többé  az  esettel. 

Pár  hét  mult  el  eközben  és  egy  délután  roppant  zivatar 
támadt.  Olyan  sötét  volt  szobámban,  hogy  alig  lehetett  látni. 
Mintha  az  ég  bosszúból,  haragjával  akarna  lesújtani  a  földre. 
Egyedül  voltam  a  lakásban,  inasom  nem  volt  otthon.  Fel  akar- 
tam gyújtani  a  villánylámpát,  de  bosszúságomra  az  egész  lakás- 
ban elromlott  a  vezeték,  —  ezért  gyertyát  kerestem  a  szekrény- 
ben. És  elkezdtem  kutatni  az  ottlevő  lim-lom  között.  Mikor  igyf 
felkapom  a  fejemet,  egyszer  csak  megkoppanik  a  tarkóm.  A 
ruhák  között  valami  kemény  tárgyba  ütődött.  Odanyúltam. 

Ni,  a  lámpa! 

Kivettem,  nézegettem,  aztán  egy  helyen,  ahol  fényesebb 
volt,  mint  a  többi  patinás  része,  megdörzsöltem,  hogy  lássam, 
milyen  is  lehetett  ennek  az  eredeti  szine.  Ebben  a  pillanatban 
nagy  villanást  láttam  és  ime,  nagy,  ködalaku  szellem  lebegett 
előttem  és-  dörgő  hangon  igy  szólt: 

—  Mit  kivánsz?  Kész  vagyok  szolgálatodra,  mint  rab- 
szolgád s  rabszolgája  mindazoknak,  kiknél  a  lámpa  van,  ugy  én, 
mint  a  lámpa  többi  rabszolgái! 

Megdöbbentem  s  kiáltásommal  olyanféle  hangot  hallattam, 
mint  a  buzdító,  harci  dalokat  zengő  költő,  mikor  meghallja, 
hogy  őt  is  besorozták. 

Jaj,  —  nem  igy  gondoltam  a  dolgot! 

De  a  szellem  újra  szólt: 

—  Várom  a  parancsodat! 

—  Bujj  be  a  kaminba!  —  szóltam. 

S  ime  kívánságom  rögtön  teljesült.  Erre  bátorságom  kez- 
dett visszatérni. 

Ni,  hisz  ez  nem  is  olyan  rossz! 

Erre  a  szellem  parancsot  váró,  sürgető  szavára  meghagy- 
tam neki,  hogy  űzze  el  a  fellegeket  és  csináljon  jó  időt.  Alig 
ejtettem  ki  szavaimat,  mire  nagy  szélvihar  kerekedett,  mely 
addig  fújta,  fújta  a  felhőket,  mig  az  arany  nap  újra  kisütött. 
Szép  májusi  nap  lett.  Azonnal  felvettem  kabátomat  és  sétára 
indultam.  Amint  a  vízparton  járok,  egyszer  csak  egy  karcsú 
repülőgépet  látok  keringeni  fejem  fölött.  Nagy  vágy  fogott  el, 
mig  irigykedve  néztem  a  földről  a  bátor  légi  utast,  hogy  én  is 
repüljek  szabadon  a  város  felett  és  gyönyörködjem  a  lég  sík- 
jairól, a  nap  aranyos  fényében  fürdő  tájban.  Haza  mentem, 
szobámba  zárkóztam,  cs^k  az  erkélyajtót  nyitottam  ki  és  a 
balkonról  elnéztem  a  lent  tovasiető  embereket,  aztán  vissza- 
vonultam szekrényemhez,  elővettem  a  csodalámpát,  megdör- 
zsöltem, mire  újra  előttem  termett  a  szellem  s  ugyanolyan 
szavakkal  kérte  parancsaimat.  Fölényes  hangon  szóltam  rá: 

—  Azonnal  keríts  részemre  egy  repülőgépet,  mert  innen 
az  erkélyről  egy  kis  légiutra  akarok  indulni! 

Pár  pillanatba  sem  tellett,  a  repülőgép  ott  termett  az  er- 
kélyen. Egy  kéz  beleemelt,  mire  az  acélmadár  száguldani  kez- 
dett velem  fel  a  magasba.  Milyen  hatalmas  érzés  repülni!  A 
világ  urának  képzeli  magát  az  ember,  amikor  ott  jár  a  lég  sik- 

jain,  ahol  azelőtt  csak  a  szilfek  tanyáztak  és  most  ott  lebeg  az 
ember  is  az  ő  birodalmukban  és  lent  a  föld,  a  folyó,  á  hegyek, 
a  város  és  a  pici  hangya-emberek  mind  milyen  más,  milyen  uj, 
milyen  rendkivüli.  Boldog  ember,  hogy  elérhette  azt,  hogy  most 
már  saját  erejével  ott  szárnyal  a  saslégiók  nyilt,  szabad  világá- 
ban és  szárnyaival  versenyre  kél  a  lég  vándoraival. 

Vagy  egy  óra  hosszáig  utaztam,  mire  visszatért  velem  a 
repülőgép  az  erkélyre.  Kiszálltam,  bementem  a  szobámba  és 
miire  visszafordultam,  a  gép  már  eltűnj. 

Csodálkozni  szerettem  volna  e  rendkivüli  dolgok  felett, 
de  valaki  kopogott  ajtómon.  Először  halkan,  aztán  erősebben. 
Végül  olyan  dühösen,  hogy  mire  ajtót  nyitottam,  már  majdnem 
betaszította  azt.  Felnyitottam  az  ajtót  és  nem  kis  meglepetésemre 
a  házmester  állt  előttem,  de  feldúlt  arccal,  mikor  belépett  és 
azonnal  rám  támadt. 

—  Hallja  az  ur,  miket  művel  ön  ebben  a  házban? 

—  Azt,  amit  jónak  látok,  —  feleltem. 

—  Hát  majd  meglátjuk,  hogy  fog-e  az  ur  a  mi  erkélyünk- 
ről röpködni?  Ha  repülni  akar,  menjen  ki  a  mezőre. 

—  Én  ott  repülök,  ahol  nekem  jól  esik. 

—  Azt  már  nem,  —  pattogott  emberem.  —  Ez  nem  ga- 
lambdúc, hogy  mindenki  ugy  repüljön  ide,  ahogy  a  fejébe  veszi. 
Van  tisztességes  lépcső,  tessék  azon  járni.  Már  meg  is  jelentet- 
tem a  háziúrnak.  Fel  van  dühödve,  azonnal  idejön,  lesz  itt  szép 
jelenet. 

—  Házmester  ur?  Tudja  mi  lesz  a  szép  jelenet?  Magát 
fogják  kidobni,  aztán  az  ügy  el  lesz  intézve! 

—  Hát  azt  már  aztán  szeretném  látni!  —  felelte  emberem 
és  becsapva  az  ajtót,  dühösen  távozott. 

Én  pedig  lámpám  segítségével  magam  elé  idéztem  a  szel- 
lemet, megparancsoltam  neki,  hogy  a  házmestert  azonnal  távo- 
lítsa el  a  házból.  Aztán  vacsorázni  indultam. 

Mikor  a  kapunál  a  házmester  lakása  előtt  elmentem,  ott 
láttam  emberemet,  amint  nagyban  pakolt. 

—  Na,  mit  csinál?  —  kérdeztem. 

—  Mit  csinálok,  hát  pakolok,  mert  az  urak  egy  húron 
pendülnek.  Aztán  ne  legyen  az  ember  szocialista!  Előbb  az  ur 
repült,  most  meg  én  repülök.  A  háziúr  engem  dobott  ki. 

—  Hát  ugy-e  megmondtam?    Node  nézze,  itt  van  ötszáz 

korona  fájdalomdíj.  Jegyezze  meg,  hogy  én  nem  vagyok  rossz 
ember,  csak  nem  szeretem,  ha  valaki  a  dolgaimba  avatkozik. 

Az  estét  baráti  körben  töltöttem  és  ott  rá  akartak  venni, 
hogy  másnap  menjek  el  velük  a  ligetbe  megnézni  azt  a  beduin 
karavánt,  amelyet  ott  mutogatnak.  Azt  mondják  közel  száz  teve 
van  arabokkal,  vad  lovakkal  és  egyéb  keleti  furcsaságokkal.  De 
nem  fogadtam  el  meghívásukat,  mert  ugy  szándékoztam,  hogy 
másnap  kiköltözöm  a  nyaralómba. 

—  Micsoda  gondolat,  —  mondták  barátaim  —  hisz  nem 
kapsz  semmiféle  járművet,  sem  igavonót,  hisz  általános  sztrájk 
van. 

—  Majd  csak  elrendezem  én  azt  valahogy,  —  válaszoltam, 
aztán  elbúcsúzva  barátaimtól  hazamentem,  szobámban  elővet- 
tem a  lámpát,  megdörzsöltem,  mire  a  szellem  azonnal  meg- 
jelent s  elmondta  rendes  szavait. 

—  Mit  kívánsz,  kész  vagyok  szolgálatodra,  mint  rabszolgád 
és  rabszolgája  mindazoknak,  kiknél  a  lámpa  van.  Ugy  én,  mint 
a  lámpa  többi  rabszolgái. 

—  Jól  van,  szellem,  —  feleltem  —  ezt  jól  megtanultad. 
De  most  arról  van  szó,  hogy  holnap  reggelre,  ugy  fél  kilencre, 
mert  előbb  nem  akarom,  hogy  zavarjanak,  legyenek  itt  teher- 
hordók és  mit  bánom  én  milyen,  akármilyen  igavonók,  neked 
kell  őket  előteremteni,  ha  kell  a  föld  alól  is,  hogy  a  bútoraimat 
és  málháimat  a  nyaralómba  kiszállítsák. 

—  Rendben  lesz  uram,  —  felelte  a  szellem  és  eltűnt. 

Én  pedig  lefeküdtem  és  nagy  lelki  nyugalommal  aludtam, 
mint  akinek  semmi  gondja.  Éjjelre  nyitva  hagytam  az  ablakot 
is,  hogy  a  tavaszi  hajnali  szellő  szabadon  simogassa  alvó  arco- 
mat. Pompás  álmom  volt,  de  az  álomba  egyszer  csak  valami 
siró,  nyekergő  sípszó  furakodott  be,  tam-tam-ütésektől  kisérve, 
amilyeneket  keleten  hallottam.  Szememet  nem  akartam  ki- 
nyitni, mert  azt  hittem,  hogy  az  egész  csak  az  álom  folytatása 
és  egyszerre  majd  elmarad  az  egész,  de  mily  nagy  volt  bámu- 
latom, mikor  a  furcsa  sípszó  még  akkor  is  jajongott,  mikor  fel- 
nyitottam szememet.  Mi  az  ördög  lehet  ez?  Kiugrottam  ágyam- 
ból és  az  ablakhoz  léptem. 

—  Jézus  Mária!  —  kiáltottam  fel  ijedtemben.  Tenger  nép 
az  utcán,  beduinok,  tevék,  burnuszba  bujt  arabok  szilaj  lova- 
kon, négerek,  bajadérok  s  ezek  mind  ott  állnak  az  én  házam 


A  haldokló  ajándéka 


329 


előtt.  Mikor  észrevettek,  örömüvöltésbe  törtek  ki.  Visszaugrot- 
tam  az  ablaktól.  Mire  megfordultam,  két  arab  lépett  be  szo- 
bámba s  keleti  szokás  szerint  földig  hajolva  előttem  elkezdték 
mondókájukat: 

—  Alláh  il  Alláh!  Nagy  küldetésben  jöttünk  hozzád. 

—  Meg  vagytok  bolondulva,  az  a  ti  bajotok,  —  vála- 
szoltam. 

—  Urunk  felső  parancsát  követjük,  midőn  átszállítjuk 
nyaralódba  holmidat. 

—  Ja  vagy  ugy?  —  most  már  kezdtem  neszelni.  Az  általános 
sztrájk  miatt  a  szellem  nem  talált  más  igavonót,  mint  ezt  a 
furcsa  karavánt.  Ezeket  rendelte  ide,  hogy  parancsomnak  eleget 
tegyen.  Hát  most  már  nem  baj,  azért  intettem  az  araboknak, 
hogy  rendben  van.  Erre  az  egyik  fickó  kettőt  tapsolt,  mire  a 
néger  szolgák  beözönlöttek  lakásomba  s  lehordták  az  összes 
holmit,  a  megjelölt  bútorokat,  aztán  felrakták  a  tevékre,  mire 
a  karaván  nagy  sípzöngés  mellett  utrakelt  a  hidon  át  a  nyara- 
lómba. 

De  alig  tűntek  el  furcsa  szolgáim,  nagy  loholva  ott  termett 
előttem  az  uj  házmester  s  egészen  magából  kikelve  elkezdett 
velem  szócsatázni. 

—  Bocsánat,  uram,  mindennek  megvan  a  határa. 

—  Tudom,  —  feleltem  —  még  a  hazának  is  megvannak  az 
ő  határai. 

—  De  uram!  —  pattogott  ő.  —  Amit  ön  itt  csinál  a  mi 
házunkban,  az  már  nemcsak  furcsa,  hanem  sok  is.  És  milyen 
botrány  volt  még  hozzá  a  hidnál,  kérem.  Az  Erzsébet-hid  nincs 
berendezve  teve-jegyekre.  De  ki  is  hallott  ilyet,  hogy  az  ur  a  nya- 
ralójába teveháton  hordatja  ki  a  holmiját,  meg  vadszamarakon,.. 

—  De  ha  maga  nincs  soha  kéznél,  hát  mit  tegyek? 

—  Uram,  azt  fogják  hinni  a  városban,  hogy  ez  a  bolon- 
dok háza! 

—  Ha  maga  itt  lakik  —  teljes  joggal!  —  feleltem. 

—  Kérem,  kérem,  —  méltatlankodott  ő. 

—  Na!  elég  lesz,  fiatalember,  mert  aztán  majd  magát  is 
kilakoltatom,  ugy  mint  az  elődjét. 

—  Amilyen  ördöge  van  az  urnák,  még  képes  erre  is,  — 
mormogta  és  dühösen  eltávozott. 

Ezután  bementem  a  dolgozószobámba,  hogy  átnézzem  a 

leveleimet  s  ime  az  egyikben  tudatják  velem,  hogy  ma  felolva- 
sást kell  tartanom.  Rendben  van,  —  gondoltam  —  majd  reggel 
előhívom  a  szellemet,  aztán  ő  kisegít  a  bajból.  Nem  dolgoztam 
egy  betűt  sem.  Ma  reggel  aztán  elővettem  a  lámpát  és  megdör- 
zsöltem. A  szellem  azonnal  előttem  termett,  szokásos  bejelentő 
szavaival.  Erre  igy  szóltam  hozzá: 

—  Nekem  egy  nagyon  szép  elbeszélés,  vers  vagy  ,egy  kisebb 
fajta  regény  kell,  amellyel  meglephetem  a  közönséget  s  amely 
gyönyörűségére  szolgálhat  az  embereknek.  Teremtsd  ezt  elő 
mire  felöltözködöm,  mert  egy  óra  múlva  szükségem  van  erre. 

Nagy  álmélkodásomra  azonban  a  szellem  igy  felelt: 

—  Ebben  az  egyben  nem  lehetek  szolgálatodra,  ez  kivül 
esik  az  én  hatalmi  körömön. 

—  Itt  nincsenek  hatalmi  körök,  —  feleltem  én.  —  Nekem 
ez  kell,  tehát  parancsolom. 

—  Sajnálom,  nem  tehetem,  —  felelte  a  szellem.  —  Az  más 
erőtől  függ,  mint  amilyen  az  én  erőm,  mert  ne  feledd,  az  én 
apám  Rock! 

—  Kedves  szellem  ur,  az  ön  családfája  engem  egyáltalá- 
ban nem  érdekel,  nekem  a  novella  kell. 

—  Én  is  sajnálom,  —  felelte  ő  —  hogy  te  a  lelki  világból 
kívánsz  valamit,  nem  pedig  a  földi  gyönyörök  köréből,  ahol 
szolgálhatnálak.  Mert  két  világ  van,  jól  tudod,  és  e  kettőt  hatal- 
mas távolság  választja  el  egymástól. 

—  Micsoda  ostoba  fecsegés  ez!  Még  ilyen  semmitérő, 
haszontalan  szellemet  nem  láttam  sohasem. 

—  Bocsánatot  kérek,  ezt  nekem  idáig  még  nem  mondta 
senki  sem.  Pedig  már  sok  urat  szolgáltam,  többek  közt  Aladin 
urat  is  számos  éveken  át,  teljes  megelégedésére. 

—  Mi  közöm  van  nekem  Aladinhoz?  Először  is,  Aladin 
nem  volt  ur,  hanem  egy  közönséges  kinai  szabólegény  és  még 
hozzá  csavargó.  Én  meg  talán  mégis  vagyok  valaki. 

—  Lehet,  hogy  igazad  van,  uram,  de  én  parancsodat  nem 
teljesíthetem. 

—  Hát  én  mit  tegyek,  hát  mivel  mentsem  ki  magamat  a 
közönség  előtt? 

—  Az  a  te  dolgod,  uram. 

—  Hát  nem  bánom.  Tudod  mit,  szellem,  gyere  velem  oda 
a  felolvasóasztalhoz  s  olt  a  közönség  előtt  ments  ki  engemet 

ferde  helyzetemből,  amelybe  tulajdonképen  te  sodortál.  Meri 
ilyen  blamage-ban  nem  maradhatok  —  ezt  be  kell  látnod.  És 
lásd,  most  már  nem  parancsolok,  de  kérve-kérlek,  szellem,  ne 
hagyj  el! 

—  Sajnálom,  ezt  sem  tehetem,  mert  a  fölöttem  uralkodó 
törvények  tiltják,  hogy  a  nagynyilvánosság  előtt  megjelenjek. 

—  Dehát  mit  tegyek  én? 

—  Ahhoz  nekem  semmi  közöm,  —  mondá  a  szellem. 

—  Semmi  közöd?  Nohát  lesz  közöd! 

Ezzel  fogtam  a  lámpát  és  hozzávágtam.  A  lámpa  dirib- 
darabra tört  szét  szobám  falán,  a  szellem  pedig  eltűnt. 

Magamra  maradtam  és  mit  volt  mit  tennem,  eljöttem  ide, 
de  ezennel  bocsánatot  kérek  mindnyájuktól,  hogy  bár  önhibá- 
don kivül,  de  meg  mertem  jelenni  önök  előtt  —  szellem  nélkül, 

Mercure  de  Francé:  A  német  egyetemek  politikai  szerepe.  —  Contem- 
porary  Review:  A  pánszlávizmus  Anglia  szempontjából.  —  La  Revue: 
Mondjunk  le  a  húsról.  —  Nineteenth  Century:  A  német  császár  felelős- 
sége. —  Fortnightly  Review:  Lehetséges-e  forradalom  Németországban? 

A  Mercure  de  Francé  1917.  április  hó  1-ei  számában  W.  H.  Frie- 
del  cikket  irt  a  német  egyetemek  politikai  szerepéről:  Le  Rőle  politique 
des  Universités  allemandes  cimen.  A  cikkből,  amelyből  természetesen 
nem  hiányzanak  a  francia  gyűlölet  alanyiságai,  közöljük  a  követ- 
kezőket: 

A  német  egyetemek  hagyománya  volt  az  intelligencia  szervezése 
háború  esetén.  Fichte  és  társai  a  Napóleon  elleni  háborúkban  épugy 
teljesítették  ezt  a:  Staatsbewusste  nationale  Stimmungsmache-t,  mint  a 
Bismarck  1870-es  professzorai.  Az  ő  művük  a  Deutschland  über  Alles 
ín  der  Welt  képzetének,  ennek  a  veszedelmes  babonának  (superstition 
dangereuse)  a  tömegtudatba  való  bevitele. 

Amint  a  világháború  kitört,  a  német  professzorok  felismerték 
háborús  feladatukat.  A  tudományt  hozzá  kell  igazítani  a  világháború- 
hoz és  kiadták  a  jelszót:  Ifmwertung  aller  Werte,  Umlernen.  Öntuda- 
tossá kellett  fokozniok  azt  a  régi  német  hagyományt,  hogy  a  germán- 
ság az  «öreg  német  Isten»  kiválasztott  népe,  az  auserwáhltes  Volk.  Ez 
a  benső  meggyőződés  füti  a  93  német  professzornak,  az  u.  n.  intellek- 
iüeleknek  kiáltványát  a  háború  elején.  Felismerni  rajta  von  Harnack, 
a  teológia  hires  tanárának  ujját,  aki  mint  egykor  Kant  is,  balti  eredetű. 

A  német  egyetemek  által  képviselt  politikai  gondolat  ennek  a 
szolgálatában  állott  már  régóta.  A  háború  nem  is  volt  neki  meglepetés. 
Titokban  és  észrevétlenül  fejlődtek  ki  nzok  a  szálak,  melyek  n  tudo- 
mányt, az  universitas  liüerarum  et  scientiarum-ol  a  politikával  össze- 
kötötték, fis  meg  Kell  adni,  hogy  jól  dolgoztak  —  für  Kaiser  und  Rcich: 

a  német  faj  kulturális  hivatásának  tudata  és  a  ((leküzdhetetlen))  német 
expanzió  az  ő  művük.  Különben  ne  feledjük  el,  hogy  az  egyetemi  ta- 
nárok véglegesítése  a  királyi  jóváhagyástól  függ  s  igy  az  uralkodó) 
közvetlenül  is  befolyást  gyakorolhat  az  egyetemre.  Ez  a  királyi  jóvá- 
hagyás —  porosz  királyit  jelent;  az  egyetem  pedig  —  a  berlini  egyete- 
met. Arról  pedig  gondoskodtak,  hogy  a  berlini  egyetem  a  többi  fölött 
túlsúlyra  jusson.  A  hires  egyetemi  tanár,  Du  Bois-Reymond,  mondta 
1870  augusztus  5-iki  beszédében:  «A  berlini  egyetem,  a  királyi  palotá- 
val szembe  kirendelve,  a  Hohenzollern  családnak  szellemi  őre.» 

A  német  egyetemnek  a  germán  «Kultur»-nak  nagy  üzemei.  Ennek 
a  szellemi  gyárnak  az  igazgatója  a  pángermán  törekvésű  LampreeM 
volt,  II.  Vilmos  hires  történetirója.  Még  megérhette  a  világháborút, 
mint  ami  beleillett  programmjába.  Minden  önálló  gondolatot  elpusztít 
ez  a  gyár,  hogy  mindent  a  Kultur  szolgálatába  állíthasson.  Az  egyéni- 
ség olyan  emberi  anyag,  amit  —  szerintük  —  át  kell  gyúrni  —  dureh- 
kneten! 

Ezekre  a  szellemi  telepekre  várt  tehát  az  intellektuális  mozgósítás, 
és  a  háborús  fölkészültség  szervezése.  V.  H.  Friedel  azonban  (ki  lehet 
ez  a  német  nevü  francia?)  minden  háborús  ügyeskedése  mellett  is  — 
anélkül  hogy  akarná  —  maga  hoz  fel  példákat  arra,  hogy  a  német 
tudományosság  egyes  képviselői  milyen  szellemi  magaslatra  emelked- 
tek. Ha  ma  valaki  Franciaországban  a  német  tudomány  megbecsülését 
hirdetné,  feszítsd  meg-et  kiáltanának  és  sárba  tipornák  köpenyét.  De 
nem  is  akadt  három  év  alatt  egyetlen  francia  sem,  akire  majd  egykor 
büszkén  tekinthettünk  volna  fel  s  ha  valaki  hallgatott,  már  hálásnak 
kell  lennünk  érte  neki.  És  ezen  a  helyen  e  sorok  Írójának  meg  keli 
emlékezni  E.  Sieper-ről,  akinek  előadásait  egykor  a  müncheni  egyetem 
padjaiból  —  milyen  más  időkben  —  hallgatta.  Milyen  nyugodt,  csen- 
des emelkedettséggel  beszélt  épen  Chatterton  mulatságos  plágiumáról, 
a  Rowley-ről,  erről  a  régieskedő  nyelven  irt  csempész-munkáról,  anél- 
kül, hogy  a  cant  kiszaladt  volna  száján.  Az  angol  szellem  nem  talált 
nála  bátrabb  megbecsülőre.  És  Sieper  nemcsak  megírta  cikkét,  amely- 
ben kifejtette,  hogy  az  angolgyülöletnek  ez  a  mai  brosürás  igazolása 
méltatlan  a  német  tudományhoz,  hanem  ezt  a  Berliner  Tageblatt  191S 
október  30-iki  számában  ki  is  adta.  Franciaországban  elképzelhetetlen 
ilyen  egyetemi  tanár  s  még  inkább  ilyen  újság!  Maga  Friedel  is  szinte 
megbocsát  Sieperért  M.  Meyer-nek,  Mommsen  utódjának  a  berlini  egye- 
temen, akinek  Angliáról  irt  könyvét  a  német  proselytismus  legellen- 
szenvesebb fajtájának  tartja. 

A  berlini  egyetem  első  Kriegsrectora  U.  von  WiUamowitz-Mölleíi' 
dorf  volt,  a  nagynevű  hellenista.  Az  egyetem  választása  szimbolisztikus 
és  háborús  lehetett.  Willamowitz  apósa,  Mommsen  az  1870-ben  elhalt 

hősök  emléktábláját  mint  ugyanennek  az  egyetemnek  a  rektora  lep- 
lezte le  egykor,  most  veje  teheti  majd  meg.  Maga  WiMamowitz  1870-ben 
Páris  alatt  táborozott  mint  a  porosz  gárda  grenadérosa.  Németország 
tudományos  köreiben  páratlan  tekintélynek  örvend.  És  aki  személye- 
sen is  hallgatta  már,  mint  e  sorok  irója  is,  az  sohasem  felejti  el  mar- 
káns vonásait,  melyek  mintha  csak  valami  római  gemmáról  volnának 
másolva,  előadásának  elegánciáját  és  tudásának  közvetlen  hatását. 
Nemcsak  az  Alma  Mater,  hanem  a  legmagasabb  társaságnak  is  nép- 
szerű alakja.  Vilmos  császár  maga  is  nagy  tisztelettel  halmozta  el  és  a 
kormány  gyakran  meghallgatja  szavát  —  biztosít  róla  Friedel.  Az  két- 
ségtelen, hogy  midőn  Oxfordban  a  hellenizmusról  konferenciát  tar- 
tott, az  egyik  angol  lap  jogosan  jegyezte  meg,  hogy  előadásai  többet 
tettek  a  német-angol  megértésért,  mint  a  politikusok  minden  szép 
szava.  Maga  Friedel  sem  tagadhatja,  hogy  Willamowitz  mindig  olyan 
magaslatról  beszél,  amely  méltó  a  modern  világ  legnagyobb  klasszikus 
filológusához.  Joggal  tiltakozik  az  entente  rosszakaratú  beállítása  ellen, 
mintha  Németország  politikai  vagy  szellemi  zsarnokságra  törekednék. 
Ellenkezőleg,  a  német  tudományosság  történeti  és  bölcseimi  eredmé- 
nyei alapján  a  világkultúra,  a  Weltkultur  biztosítására  törekszik, 
amelyhez  minden  nép  műveltsége  hozzájárulna  a  magáéval.  De  sze- 
rencsétlenség volna  ennek  a  Weltkulturnak  teljes  uniformizálódása, 
amely  mindig  valamely  nemzeti  kultúrának  túlsúlyra  jutásával  állott 
elő,  mint  a  régi  kor  görög,  vagy  a  XVIII-ik  század  francia  műveltsége. 
Anglia  világuralmának  pedig  ez  lenne  a  kulturális  visszahatása,  mig 
Németország  ilyesmire  nem  is  gondol. 

Ha  már  Friedel  ur  elismerőleg  nyilatkozik  az  angol  irodalom 
művelőjéről,  ha  megértőnek  mutatkozik  a  klasszikus  filológia  nagy 
alakja  iránt,  mindezt  csak  azért  teszi,  hogy  annál  több  joggal  szorít- 
hassa kebelére  Fr.  W.  Foerster-í,  a  pedagógia  tanárát  a  müncheni  egye- 
temen. Egyetlen  egy  igaz  találtatott  Szodomában,  kiált  föl!  —  un  seul 
qui  ait  parié  assez  haut  —  egyetlen,  aki  felemelte  tiltakozó  szavát  a  né- 
met «Kultur»  erőszakos  propagandája  ellen.  A  Foerster  «eset»  eléggé 
ismeretes.  Foerster  csakugyan  tiltakozott  a  német  pedagógiának  olyan 
iránya  ellen,  amely  inkább  akarja  biztosítani  a  Kriegsbereitschaft-ot 
mint  a  Friedensbereitschaft-ot.  Foerster  nyilatkozata  eléggé  támadó 
élíü  volt  s  kollégái  a  müncheni  egyetemen  erre  egy  deklarációt  adtak 
ki,  amelyben  Foerstert  teljesen  dezavuálták.  Foerster  különben  —  aki 
nagyon  ügyes  előadó  és  jótollu  iró  —  jól  tudja,  hogy  a  világháborúban 
Németország  létérdeke  forog  kockán,  csak  azt  hirdeti,  hogy  az  ifjú- 
ságba a  nyers  erő  tisztelete  helyett  az  eszme  erejébe  és  az  erkölcsi 
értékek  sorshatározó  szerepébe  vetett  hitet  kell  beoltani.  Ezért  meg  is 
kritizálta  a  német  hadügyminiszter  1914  augusztusi  rendeletét,  amely 
a  tanulóifjúság  katonai  kiképzését  rendelte  el. 

Akármit  is  ir  Seton  Watson,  figyelnünk  kell  rá.  Amióta  Szebenyey 
Józsefet  «leleplezte»,  egyelőre  újra  az  « elvont »  publicisztikára  adta 
magát.  A  Contemporary  Reuiew  1917  januári  számában  cikket  irt  ezen 
a  címen:  A  pánszlávizmus  Anglia  szempontjából.  Olvasói  számára  szük- 
ségesnek tartotta,  hogy  visszamenjen  a  pánszlávizmus  eredetéhez,  nyil- 
ván, mert  az  ilyen  történelmi  visszatekintéssel  az  objektivitás  látszóla- 
gos kötelességének  is  eleget  tesz.  De  megállapítja,  hogy  a  pánszláviz- 
mus fogalma  rendkivül  tág.  Megfér  benne  minden.  Ma  autokratikus  és 
teokratikus,  holnap  liberális  és  nyugati  elméletek  takarója.  Szinte  a 
napikérdésekkel  együtt  változik.  Néha  a  faji  kérdések  kerülnek  elő- 
térbe, máskor  politikai  vagy  vallásos  szempontok  jutnak  benne  túl- 
súlyra. Egyébként  általában  ez  a  három  áramlat  szabályozza  sodrát. 
Nagyjában  ez  az,  amit  benső  pánszlávizmusnak  neveznek. 

Ez  a  benső  pánszlávizmus  a  szláv  testvérek  iránt  néha  egészen 
sajátságos,  hideg  «désinteressement»-ot  tanúsított.  De  a  háború  a  faji 
kérdések  egész  tömegét  vetette  fel  olyan  érzelmi  hevességgel,  ami  elől 
nem  lehetett  kitérni.  A  szláv  népek  egysége  —  a  háború  bebizonyította 

—  erősebb  mint  hitték  s  egymás  közti  civódásaik  csak  az  avatatlant  ve- 
zették félre.  Ez  voltaképen  az  igazi  pánszlávizmus.  Definiálni  bajos 
volna  s  Scotus  Viator  igy  irja  körül:  a  vérnek  valami  mélyről  jövő 
szava,  amely  erősebbnek  bizonyul  a  nyelvi,  vallási,  földrajzi  s  a  tör- 
ténelem hagyományai  közti  különbségnél  is.  (Természetesen  ennél  a 
belletrisztikus  körülírásnál  könnyen  tudnánk  sokkal  megfelelőbb  defi- 
níciót találni.  De  nemcsak  mi.  Cseidze,  Kerensky,  Skobelov  és  társai 
azóta  leleplezték  a  naivat  tetető  Scotus  előtt  a  pánszlávizmusban  rejlő 
imperialista  célzatot.) 

A  pánszlávizmus  által  fölvetett  politikai  kérdéseket  két  részre 
lehet  osztani:  1.  Konstantinápoly  és  Lengyelország  kérdésére,  mint 
amelyből  a  német-orosz  ellentét  is  fakadt.  2.  Ukrania  problémájára, 
amely  az  osztrák-magyar  és  az  orosz  ellentét  csirája  volt. 

A  szlávságnak  szemére  hányják  nyelvi  különbségüket.  Ez  a  kü- 
lönbség azonban  inkább  látszólagos,  mint  valódi.  Egyetlen  szláv  nyelv- 
nek elmélyedő  tanulmánya  után  az  ember  kezébe  kapja  azt  a  kulcsot, 
amellyel  a  többit  kinyithatja.  Egy  tót  koldus  —  mondja  Scotus  Viator 

—  Bécstől  Vladivosztokig  kéregethet,  mindenütt  megértik  őt.  Ami  pe- 
dig faji  öntudatukat  illeti,  a  tót  paraszt  —  ugy  mond  —  makacsul  tar- 
totta magát,  nem  mondott  le  arról  a  kapocsról,  amely  150,000.000  test- 
véréhez fűzi,  hogy  hely  ette  egy  ázsiai  idiómát  fogadjon  el,  amelynek 
használata  Magyarország  közepére  szorítkozik. 

Renongons  á  la  viande!  —  mondjunk  le  a  húsról  —  ugy  mond  a 
Revue  egyik  cikke  (1917  februári  szám),  s  benne  Max  Abbat  a  követ- 
kezőket irja: 

A  háborút  közvetlenül  megelőző  években  az  amerikai  Egyesült 
Államokban  Food  Reformation  néven  nagy  arányú  mozgalom  indult 
meg  a  táplálkozás  megváltoztatására.  Ennek  élén  az  amerikai  köz- 
egészségügy vezetői  állanak,  akik  hosszas  vizsgálódás  és  kísérletek  után 
arra  az  eredményre  jutottak,  hogy  az  ember  napi  táplálkozásában  a 
husadagokat  le  kell  szállítani  —  ez  az  u.  n.  low-meat  diet  elve,  —  sőt 
lehetőleg  egészen  kiküszöbölni.  A  hússal  való  táplálkozás  ellen  a  követ- 
kező argumentumokat  szokás  mozgósítani: 

1.  A  hus  izgalmat  okoz;  olyan  izgékonyságot,  amelyet  a  növényi 
táplálkozásnál  nem  tapasztalunk.  Különösen  azt  figyelték  meg,  hogy 
a  hus  túl  bőséges  étkezésre  késztet.  A  falánkság  a  modern  társadalom- 
nak ép  oly  bűne,  mint  az  antiknak.  Plures  occidit  gula  quam  gladius 
—  mondták  már  a  régiek.  Többeket  ölt  meg  a  torok,  mint  a  kard! 

2.  A  hus  csökkenti  az  izmok  rugékonyságát.  Az  amerikai  Yale 
egyetemen  kísérletet  végeztek  erre  vonatkozólag  egy  húsevő  s  egy  vege- 
táriánus atléta  között.  A  kísérletre  a  térdhajlás,  az  u.  n.  deep  knee 
bending  mozgást  választották.  A  növényevő  bajnok  egymásután  5000- 
szer  csinálta  meg  a  knee  bending-et,  míg  a  húsevő  csak  1000-ig  jutott 
el  s  ebbe  is  majd  bele  halt.  Ezt  az  állatvilág  tapasztalatai  is  igazolják: 
a  ló  vagy  a  teve  sokkal  szívósabb  izomzatú,  mint  a  tigris  vagy  oroszlán. 

3.  A  hus  megrövidíti  az  emberi  élet  tartamát,  mert  különösen  az 
ereket  pusztítja  el.  A  növényevő  vérében  sokkal  több  á  lugsó  (alkáli)  s 
ezért  sokkal  tisztább  mint  a  húsevőé,  mert  a  hus  felette  megnöveli  a 
vérsavót,  aminek  a  szervezetre  nagyon  pusztító  hatása  van.  Ez  az  oka 
nagyrészt  az  érelmeszesedésnek  s  általában  annak,  hogy  az  emberiség 
idő  előtt  öregszik  meg. 

4.  A  hus  higiénikus  szempontból  nem  oly  tiszta  táplálkozási  esz- 
köz, mint  a  növények.  Még  a  legnagyobb  gonddal  sem  tudjuk  biztosan 
megállapítani  valamely  állatról,  hogy  tiszta-e  —  mondja  az  5.  pont. 
Már  pedig  az  állati  húsban  élősdiek  vannak,  melyeket  a  táplálkozással 
egyenesen  az  emberi  szervezet  élő  szövetébe  viszünk  be  —  figyelmeztet 
a  6.  paragrafus.  Ami  pedig  a  húskonzerveket  illeti,  azokról  tudjuk, 
hogy  milyen  kevés  gonddal  készülnek  —  olvassuk  a'  7.  részben  s  a 
szerző  nem  felejt  el  hivatkozni  a  chicagói  hírhedt  konzervgyárnak  le- 
leplezéseire, amiről  Upton  Sinclair  olyan  megrázó  képet  festett.  A  vágó- 
híd borzalmak  tanyája  —  kiált  fel  végre  a  8.  pont.  Különben  is  mind- 
inkább terjed  az  emberek  közt  az  a  hit,  hogy  senki  sem  ölhet  meg  élő 
lényt  anélkül,  hogy  erkölcsi  érzülete  kárt  ne  szenvedjen. 

Milyen  bizarr-furcsán  hat  most  a  háború  véres  mészárszéke  kö- 
zepette az  írónak  ez  a  finomkodó  állatvédelme.  De  Max  Abbat  ur  még 
valamit  tesz  hozzá:  valami  megdöbbentően  fonákot,  ami  jellemzőbb, 
mint  az  egész  cikk  a  maga  érzelgős  vegetáriánus  tízparancsolatával. 

Mikpr  tudniillik  arról  szól,  hogy  a  viviszekció  elleni  mozgalom  terjed 
az  emberiség  közt,  azt  irja,  hogy  erre  vonatkozólag  közös  hit  él  az  em- 
berekben. «Une  parenté  universelle  existe  entre  tous  les  étres  animés.» 
De  mindjárt  hozzá  is  teszi  zárójelben:  Les  Boches  exceptés!  Kivéve  a 
németeket! 

Max  Abbat  ur,  ez  a  gyengédlelkü  természettudományi  iró,  aki  oly 
finom  megértéssel  dicséri  a  ló  izomzatát  s  oly  szelid  fájdalommal  borul 
egy  élve  kimúlt  liba  halotti  teteme  fölé,  a  németeket  természetesen  a 
legszörnyűbb  bűnben  marasztalja  el:  ők  élve  ölik  meg  az  állatokat. 
És  a  sorok  közt  —  e  komolykodó  munka  szimpla  sorai  közt  —  is  ki- 
gyúl a  gyűlölet  lángja  a  háború  szégyene  és  megdöbbentő  tanulságakép. 
Ha  a  szerzőnek  kellene  választani  egy  haldokló  csirke  és  egy  haldokló 
boche  között!  ... 

A  Nineteenth  Century  1916  decemberi  számában  /.  Ellis  Barker 
a  német  császár  felelősségéről  ir  tanulmányt.  Ebben  elismerésre  méltó 
szőrszálhasogatással  fejti  ki  azt  a  tételt,  hogy  «a  németek  császárja  a 
háború  megüzenésével  túllépte  azt  a  hatalmat,  amely  a  német  alkot- 
mány szerint  megilleti)).  Németország  nem  az  a  centralisztikus  állam, 
ahogy  alapjában  képzelik.  Németország  független  államok  szövetsége. 
A  birodalom  szuverénsége  nem  a  porosz  királyt,  hanem  magukat  a  szö- 
vetséges államokat  illeti  meg.  A  porosz  király,  a  szövetségesek  leghatal- 
masbika,  egyszerűen  csak  a  szövetség  örökös  elnöke.  «A  császár  az 
elnöke  és  nem  uralkodója))  a  birodalomnak,  amint  Woodrow  Wilson, 
az  államról  irt  munkájában  megállapítja.  «Ő  a  legfőbb  hivatalnoka  egy 
nagy  politikai  korporációnak.  S  a  német  alkotmány  alapvető  gondolata, 
hogy  a  német  fejedelmek  testülete  a  három  szabad  város  szenátusával 
együtt  egységesnek  tekintve  —  tamquam  meum  corpus  —  a  császári 
főhatalom  letéteményese. 

Már  pedig  az  1871  április  16-iki  Alkotmánynak  negyedik  fejezete 
—  amelynek  a  cime:  Az  elnökség  —  11.  és  19.  pontjában  intézkedik  a 
hadüzenetről  s  többek  közt  ezeket  mondja:  «A  szövetségi  tanács  (Bun- 
desrat)  hozzájárulása  szükséges  a  háború  megüzenéséhez  a  birodalom 
nevében,  kivéve,  ha  a  szövetség  területébe  vagy  határaiba  betörés  tör- 
ténik.)) Ezzel  az  utóbbi  feltétellel  ugyan  könnyű  visszaélni  —  mondja 
Barker,  de  hogy  a  szövetség  alkotmányának  csakugyan  ez  volt  az  ér- 
telme, az  Bismarck  ünnepélyes  nyilatkozatában  szó  szerint  benne  fog- 
laltatik: «Az  uj  császárság  részéről  a  béke  egyik  biztosítéka,  hogy  a 
császár  lemondott  a  hadüzenet  korlátlan  jogáról,  amely  a  porosz  királyt 
megillette.)) 

Megállapíthatjuk  különben,  hogy  az  angol  sajtó  —  napilapok  és 
folyóiratok  egyaránt  —  mind  többet  figyelnek  Németország  benső  álla- 
potaira. Arccal  kelet  felé  fordulva  küldik  csapataikat  az  Aisne  mellé 

Magyar  Figyelő.  24 

vagy  Mezopotámiába.  De  tulaj  donképen  mindig  Németországon  jár  az 
eszük.  Németországon  és  a  Hohenzollerneken.  A  német  dinasztiát  szá- 
nalmas elvakultsággal  gyűlölik.  A  Daily  News  hónapokon  át  ezeket  a 
betűket  hordta  homlokán:  A^o  terms  with  the  Hohenzollems:  Nem 
állunk  szóba  a  Hohenzollernekkel!  Wells,  az  ismert  angol  irónak  ezt  a 
mondását  olvastuk  a  napokban:  Ha  tudnám,  hogy  életemmel  meg- 
menthetném a  világot  a  Hohenzollernektől,  habozás  nélkül  főbe  lőném 
magam!  Az  ilyen  feneketlen  gyűlölet  elveszi  az  emberek  világos  eszét, 
a  gondolatmenet  könnyen  olyan  pályára  téved,  amely  az  igazi  állomás 
helyett,  a  gyűlölet  célpontjához  vezet.  Mivel  nem  látnak  más  megoldást, 
kénytelenek  felvenni  egy  német  forradalom  lehetőségét.  Ezt  azután 
minden  rendelkezésükre  álló  rabulisztikával  igazolják  is.  Bár  a  re- 
ménykedés lélektanához  tartozik,  hogy  a  lehetségest  összetévesztik  a 
valószínűvel,  még  sem  hisszük,  hogy  komolyan  számítanának  a  német 
forradalomra. 

A  Fortnightly  Review  1916  decemberi  számában  Politicus  fog- 
lalkozik ezzel  a  kérdéssel:  vájjon  lehetséges-e  forradalom  Németország- 
ban? Ebből  a  szempontból  elsősorban  a  német  szociáldemokrácia  hely- 
zetét kell  vizsgálat  alá  venni.  Ez  a  párt  az  ő  4,250.000  szavazójával 
mindenesetre  hatalmas  erőt  jelent.  De  egy  politikai  párt  ereje  nem  a 
szavazatok  többségétől,  hanem  jellegétől  és  összetételétől  függ.  A  né- 
met szociáldemokrácia  azonban,  amelynek  tagjai  nemcsak  proletárok, 
hanem  az  intelligencia  soraiból  kerülnek  ki,  mert  ebben  a  politikai 
keretben  fejthetik  ki  a  császári  kormánnyal  szemben  ellenzéki  meg- 
győződésüket, a  német  szociáldemokrácia  sem  összetételében,  sem  jel- 
legében nem  forradalmi.  A  népén,  amely  a  háborút  lelkesedéssel  fo- 
gadta, a  nélkülözések  következtében  általános  lehangoltság  vett  erőt. 
Ilyen  tömeghangulatból  szoktak  megszületni  a  hirtelen  és  döntő  for- 
radalmak. Németország  óriási  gőzkazán,  amelynek  benső  nyomása 
napról-napra  fokozódik. 

Különben  is  tévedés  azt  hinni,  mintha  Németországban  hiányoz- 
nék a  szükséges  gyújtóanyag.  Ellenkezőleg,  a  németségben  nagyon  erős 
demokratikus  ösztönök  rejlenek.  Már  Tacitus  leirja  a  régi  germánok 
demokratikus  intézményeit:  fejedelmeiket  maguk  választják,  különös 
tehetségük  van  társadalmi,  szociális,  gazdasági  csoportok  szervezésé- 
nél. Egyszóval  a  németség  első  rendű  demokratikus  faj.  Ha  vereség  és 
éhinség  következik  be,  a  nép  forradalma  hirtelen  ki  fog  törni. 

Politicus  jóslása,  a  forradalom  azóta  be  is  következett,  csakhogy 
nem  Németországban,  hanem  Oroszországban.  A  gyűlölködés  nyilván 
nem  jó  barométer. 


Opera. 


A  fából  faragott  királyfi.  Táncjáték  egy  felvonásban.  Szövegét  Balázs 
Béla,  zenéjét  Bartók* Béla  irta.  Bemutatta  a  m.  kir.   Operaház  1917 

május  hó  12-ikén. 

1. 

A  művészetek  megújhodását  nem  a  színházaktól  várjuk.  Az  uj 
művészi  irányok  rendszerint  csak  kisebb,  izlés  és  míveltség  dolgában 
fejlettebb  kör  helyeslésével,  találkoznak,  a  színházi  vállalkozás  viszont 
a  nagy  tömeg  tetszésére  számit,  az  úttörő  művészek  ép  ezért  nem  a 
színpadot  szemelik  ki  katedrául.  Ez  alól  #  szabály  alól  azonban  az 
opera:  kivétel.  A  művészet  ügyes  és  gyakorlott  mesteremberei,  akik 
azért  dolgoznak,  hogy  pénzt  keressenek,  aligha  az  operairást  választják 
meggazdagodásuk  utjának.  A  színpadi  zenében  külön  műfaj  alakult 
ki  a  nagy  közönség  szinpadzenei  és  a  zeneszerzők  anyagi  ambícióinak 
kielégítésére.  Ez  a  műfaj:  az  operett.  Aki  sok  pénzt  akar  keresni  és 
a  népszerűségben  találja  meg  munkája  jutalmát:  operettet  ir,  ha  tud. 
Mert:  operát  írni  csak  a  legritkább  esetben  « fizetődik  ki».  Nincs  műfaj, 
amely  nagyobb  fizikai  munkát  róna  a  művészre,  mint  az  opera.  Nincs 
műfaj,  amely  nagyobb  eszközöket  mozgósítana.  Nincs  műfaj,  amely 
hatásában,  tehát  eredőiben  is  összetettebb  lenne.  Nincs  műfaj,  amely- 
nél a  hatás  és  a  siker  épen  az  összetettség  következményekép,  kétsége- 
sebb lenne.  Az  opera  előadása  nagy  apparátust  igényel.  Az  előadási 
lehetőségek  tehát  kedvezőtlenül  alakulnak.  A  zene  hatását  a  szöveg,  a 
színpad,  az  előadás  megsemmisítheti,  aminthogy  valóban:  légió  ama 
zenedrámák  száma,  amelyeket  a  szövegkönyv  vagy  az  előadás  gyarló- 
sága némított  el.  Az  opera-élvezet  komplik áltságából  következik  az  is, 
hogy  az  aprecipiáló  képesség  nagyobb  fejlettségét  tételezi  fel  a  közön- 
ség részéről,  ami  más  szóval  azt  jelenti,  hogy  sokkal  kevesebb  ember 
tud  gyönyörködni  az  operában,  mint  az  operettben  és  ez  a  kevés  em- 
ber ezenfelül  ítéletében  még  nagyobb  igényű  is.  A  zeneszerző  anyagi 
és  népszerűségi  kilátásai  tehát  kisebbek. 

Mindezt  egybevetve  meg  lehet  állapítani,  hogy  aki  operát  ir,  ha  te- 
hetség híján  is,  de:  magasabbrendü  törekvésből,  valószínűleg:  művészi 
ambícióból,  belső  szükségből  cselekszi.  A  kivételek:  az  olasz  opera  szá- 

mos  példája,  amelyeket  komoly  operettnek  lehetne  nevezni,  a  szabályt 
csak  erősítik.  Az  opera  sorsa  a  sors  játékától  függ,  a  sorsjátékban  azon- 
ban még  a  legkedvezőbb  esetben  sem  üti  meg  a  főnyereményt.  A  fő- 
nyereményt az  operett  foglalta  le  magának.  Az  operakomponistáktól 
mindezek  alapján  méltán  várhatnánk  jelentékeny  művészi  tetteket,  a 
zenetörténet  tényleg  számos  példát  tud  arra,  hogy  nagy  művészi  refor- 
mációknak operaszinpad  volt  a  színhelye.  A  magyar  zenetörténet  ilyen 
példára  azonban  egyelőre  csak:  vár.  Évtizedek  óta,  hasztalan.  Az 
Operaház  sohasem  buzdította  zeneszerzőinket  munkára,  buzdítás  és 
előadás  reménye  nélkül  viszont  a  magyar  zeneszerző,  akinek  a  min- 
dennapi kenyérért  is  alaposan  meg  kell  dolgoznia,  nem  fogott  bele 
olyan  nagyarányú  munkába,  mint  amilyent  operapartitura  irása  köve- 
tel. A  magyar  zenedráma,  a  magyar  táncjáték  stilusa,  formanyelve  még 
ma  is  nyilt  kérdés,  a  kísérletek  között  egy  sem  akadt  eddig,  amelynek 
igazi  sikere  lett  volna. 

A  krónikás  olyan  bemutatóról  számol  be  a  következő  sorokban, 
amely,  meggyőződése  szerint,  e  kérdések  egyikére  érdekes  és  megfelelő 
választ  ad,  jelentékeny  zeneszerzőtehetség  megnyilatkozása  és  amelyet 
a  közönség  zajos,  sőt  tüntető  helyeslése  is  kisér.  Ez  az  újdonság  Balázs 
Béla  és  Bartók  Béla  táncjátéka:  A  fából  faragott  királyfi. 

2. 

Balázs  Béla  a  magyar  irodalomban  ritka  és  uj  hangot  képvisel. 
A  metafizikus  költőét.  Ez  a  hang  nagy  visszhangra  sem  az  irodalom- 
ban, sem  a  közönségben  nem  talált.  A  költő  művészete  ellen  és  mellett 
felsorakoztatható  érvek  azonban  a  táncjáték  alkalmából,  nem  idő- 
szerűek. A  fából  faragott  királyfi  szövegkönyvének  bírálatába  itt  nem 
bocsátkozunk,  csak  annak  az  ismertetésébe,  amit  ebből  a  szövegkönyv- 
ből látunk  a  színpadon.  Táncjáték  színpadi  történésének  vázát  adja  itt 
Balázs.  Ez  a  váz:  mese.  A  mesének  két  oldala  van.  A  valóság  és  a  jel- 
kép. A  valóság:  mindenkié.  A  mese  tehát  mindenkinek  mond  valamit 
és  kiengeszteli  az  iró  haragosait  is.  A  mese  két  emberkéről  szól,  királyfi- 
ról és  királykisasszonyról  és  egy  felsőbb  lényről:  tündérről.  A  királyfi 
hasztalan  udvarol  a  királykisasszonynak,  figyelemben  nem  részesül. 
Ekkor  arra  szánja  magát,  hogy  valami  különös  «kunszt»-tal  kelti  fel  a 
királykisasszony  érdeklődését.  Fából  bábut  farag,  ráakasztja  bibor  pa- 
lástját, szőke  haját  és  felkínálja  a  királykisasszonynak.  A  kisasszonyt 
valóban  elbűvöli,  de  nem  a  királyfi,  hanem  a  bábu,  a  korona  és  a 
bibor  és  amikor  a  tündér  megeleveníti  a  bábut,  kábultan  omlik  kar- 
jába és  avatja  táncosává.  A  királyfi  tört  szivét  a  tündér  ^yót^yít ja.  De 
hasztalan.  Az  orvosságot  a  mese  hozza  meg  a  sebre,  amelyet  a  mese 

ütött.  A  fából  faragott  királyfi:  elromlik,  eltörik.  A  királykisasszony 
felismeri,  hogy  a  korona  és  a  bársony  mit  sem  ér,  az  élet  igazi  értékei: 
az  ifjúság  és  a  szerelem.  És  ezen  a  megismerésen  át  jut  el  a  királyfi- 
hoz. Most  már  érti,  méltányolja,  szereti  őt.  Alázatosan  és  áhitatosan 
járul  elé  és  elfogadtatik.  Egymáséi  lesznek.  A  királyfi  és  a  királykis- 
asszony kedvesek  és  cseppet  sem  rejtélyesek.  A  játékot  azonban  meg- 
rontja a  tündér.  Erdőkkel,  vizekkel  akarja  elválasztani  mátkájától  a 
fiut.  Életre  kelti  a  fabábut.  Vigasztalja  a  királyfit.  Meg  akarja  hiúsí- 
tani a  kibékülést.  Nyugtalanít.  Ki  ő?  Talán  a  Halál?  az  Elmúlás?  a 
Végzet?  a  Jóság?  a  Művészet?  a  Földöntúli?  Ez  és  még  számos  egyéb 
jelképe  lehelne.  A  közönség  nem  ismeri  fel.  Mi  sem.  Ha  nem  tündér 
lenne:  magasrendű  hölgyre  gondolnánk,  aki  csak  boldogtalan  lehet,  ha 
emberkébe  lesz  szerelmes,  mert  a  kis  királyfit  a  kis  királykisasszony 
számára  teremtette  az  Isten,  de  nem  emberi  lény  ő,  hanem  tündér.  Ka- 
rakterbabát már  láttunk  a  játékkereskedésben,  de  karaktertündért,  aki 
eltér  a  sémától,  aki  titokzatos  lelki  életet  él:  nem.  A  tündérek  mind 
egyformák.  Ez:  nem.  De  inkognitóját  a  darab  végén  túl  is  megőrzi,  amit 
a  közönség  méltán  vehet  rossz  néven  a  költőtől.  Balázs  Béla  fantasztikus 
és  nagy  ballettet  képzelt  el  maga  előtt,  táncoló  erdőkkel  és  táncoló  pa- 
takokkal, amikor  a  táncjátékot  irta.  Hogy  elképzeléseiből  mi  lett  a 
színpadon:  később  látjuk. 

3. 

A  zene  megítélésénél  egy  általános,  nagy,  elvi  kifogást  kell 
visszautasítani,  ami  nem  Bartók  Bélára  vonatkozik,  hanem  uj  zenei 
irányra  általában:  az  atonális  zenére.  A  mai  zeneművészetnek,  tudo- 
mánynak, esztétikának  ugyanis  a  tizenkéthangu  hangsor  a  kiinduló- 
pontja, a  diatonikus  skála.  Erre  épül  számos  hangszer  és  erre  épül  az 
összhangzattan.  Ha  ezt  az  alapot  megingatjuk:  kártyavárként  omlik 
össze,  amit,  nem:  évezredek,  de  évszázadok  óta  erre  az  alapra  építettek. 
Már  pedig:  megingatni  ezt  az  alapot:  lehet.  Lehet,  mert  a  diatonikus 
hangskálát,  mint  p.  o.  a  tizes-számrendszert,  nem  a  jó  Isten  teremtette, 
hanem  emberek  találták  ki  és  noha  nem  véletlen  kitalálás,  lehetőség- 
nek sem  egyedül  való.  El  lehet  ugyanis  képzelni  sok  és  sokféle  más 
hangrendszert  is  és  nem  is  kell  elképzelni,  mert  ilyen  hangrendszerek 
a  valóságban  léteztek  és  léteznek,  a  régi  és  az  exotikus  népek  zenéiben. 
Ilyen  exotikus  nép,  például,  a  sok  között,  az  oláh,  az  örmény,  a  szé- 
kely. Bartók  Béla  a  magyarországi  nemzetiségek  zenéjének  legtudósabb 
ismerője,  miközben  a  paraszti  muzsikát  gyűjtötte  és  tanulmányozta  a 
magyar  vidéken,  meggyőződhetett  róla,  hogy  a  zenei  kifejezőképesség 
nem  merül  ki  azokban  a  lehetőségekben,  amelyeket  a  diatonikus  ská- 
lára és  a  hangrokonság  elméletére  építő  összhangzattan  ad  és  hogy  an- 

nak,  aki  a  faji  muzsikából  meríti  anyagát  (ez  az  anyag:  a  művészet 
aranya),  annak  szinte  szükségkép  szakítani  is  kell  azokkal  a  nagyszerű 
logikával  összekovácsolt  elméletekkel,  amelyek  a  művészi  zene  esztéti- 
káját teszik  és  amelyeket  a  természet,  a  nép  muzsikája,  lecáfol.  Bartók 
Béla  szakított  is.  Mi  nem  várunk  csodákat  ettől  a  szakítástól.  Nem 
képzeljük,  hogy  a  tonalitás  tagadása  a  zene  uj  világrészeinek  felfede- 
zéséhez vezet.  Viszont  kétségtélen,  hogy  a  művészetben  nem  lehet  dogma 
alapon  tiltakozni  eljárás  ellen,  amellyel  a  művész  keze  szabadabb  lesz, 
amely  a  művészet  kifejezőképességét  növeli.  Ha  valaki  ma  kitalálna 
ezer  uj  szót  és  ezekkel  olyan  dolgokat  lehetne  kifejezni,  amiket  eddig 
nem  lehetett,  vagy  nem  lehetett  ilyen  könnyen,  a  kitalálást  akkor  is 
hálával  kellene  elfogadni,  ha  megdöntené  is  a  nyelvtant.  Már  pedig  az 
kétségtelen,  hogy  ezzel  a  zenével  a  zenei  kifejezések  száma  mégnöve- 
kedett és  kétségtelen,  hogy  Bartók  zenekara  másként  hangzik,  szól, 
mást  mond  és  másként  mondja,  mint  a  többi  zeneszerzőké.  Ez,  igazo- 
lására, elég. 

A  táncjáték  zenéjének  másik,  fülbeütköző  sajátossága:  erős  faji 
jellege.  Ez  azok  előtt,  akik  a  101  magyar  népdal  alapján  alkották  meg 
fogalmaikat  a  népi  zenéről,  az  első  pillanatban  nem  egészen  nyilván- 
való. Miként  azonban  Bartók  Bélának  a  helyszínén  eszközölt,  nem- 
csak feljegyzései,  de  gramofon  felvételei  is  tanúsítják,  a  paraszti  zene 
nagyon  kevéssé  hasonlít  a  « kedvelt,  cigányos  modorban,  zongorára  le- 
tett magyar  ábrándokhoz)),  amelyek  a  magyar  zenét  a  művelt  családok, 
asztalán  eddig  képviselték.  A  paraszti  zene  sokkal  merészebb,  csiszo- 
latlanabb, érdekesebb,  mint  az  egy  húron  pendülő  «magyar  nóták »,. 
amelyekben,  mint  tudjuk,  nemzetünk  évezredes  mélabú  ja  sir,  amelyek- 
nek történeti  eredete  viszont  rendszerint  egészen  homályos  és  legfel- 
jabb:  vidéki  cigányprímásig  követhető.  Bartók  nemcsak  a  magyar,  ha- 
nem általában  a  magyarországi  nemzetiségek  zenéjéből  válogatta  ki 
zenei  anyagát,  amit  annál  inkább  megtehetett,  mert  a  magyar  faji  ze- 
nének alig  van  olyan  emléke,  amelyen  a  nemzetiségek  zenéjének  ha- 
tása érezhető  ne  lenne,  a  tiszta  magyar  faji  muzsika,  miként  a  keveret- 
len,  tiszta  magyar  vér,  a  legnagyobb  ritkaságok  közé  tartozik.  A  pa- 
raszti motívumok,  midőn  Bartók  minden  lehetőségre  kész  zenekarából 
elénk  lépnek,  megtarthatják  sajátos,  senkihez  sem  hasonló  jellegzetes- 
ségüket, nem  kényszerülnek  arra,  hogy  megfésülve  és  szmokkingban 
járuljanak  elénk,  megszólalhatnak  a  saját  nyelvükön,  mint  ahogy  Gár- 
donyi Géza,  Móricz  Zsigmond,  Tömörkény  István  parasztjai  is  a  saját 
nyelvükön  szólalnak  meg. 

Bartók  gazdag  képzelmü  zeneszerző,  aki  művészetének  mester- 
ség- vagy,  ha  jobban  tetszik:  tudományrészén  ur,  mini  kevesen.  Cso- 
dálatos az  az  alakító  képesség,  amellyel  ezt  a  nagyrészt  Faji  jellegű 

zenei  anyagot  művészi  szimfonikus  költeménnyé,  táncjátékká  formálja, 
a  népi  motívumok  ércét  arannyá  változtatja.  És  mindezeken  felül:  ez  a 
zene  nemcsak  önmagában:  uj,  érdekes,  egyéni,  de  kifejező  képessége, 
"drámai  szenvedelmessége,  amely  hangra  váltan  fejezi  ki  a  mese  és  a 
szereplők  külső  és  belső  történéseit,  megjelenítő  képessége  is:  varázsla- 
tos. Bartók  Béla  a  dús  képzelmü,  gazdag  leleményü  és  hiánytalan  tu- 
dású zeneszerző^  mint.  a  színpad  ura  lép  elénk  ebben  a  táncjátékban. 

4. 

Az  előadás  némely  részletében  szinte  tökéletesnek  mondható.  A 
magánszereplők,  a  káprázatos  készségű  Brada,  de  Nirschy  Emma  és 
Pallay  Anna  is,  művészet  dolgában  nem  állanak  az  orosz  ballett  első 
táncosai  mögött.  A  zenekartól  Tangó  karmester  meg  nem  alkuvó  erélye 
kikényszerítette  a  partiturának  hűséges  megszólaltatását.  Bartókért 
magyar  karmester  sohasem  lépett  sorompóba,  hogy  Tangó  megtette, 
nem  kell  sajnálnia.  A  zeneszerzővel  együtt  idézte  őt  a  közönség  tapsa 
a  kárpit  elé.  Az  előadás,  a  színpad,  a  rendezés  ellen  a  következő  kifogá- 
sok emelhetők:  a  színpad  szük,  nyomott;  a  kar,  amely  az  erdőket  és  a 
folyókat  személyesíti,  jelképnek:  sok,  erdőnek:  kevés,  kifejezésében: 
sablonos;  a  tündér  személyét  a  rendezés  Sem  hozza  közelebb  a  néző- 
höz; a  világítási  hatásokról  a  rendezés  lemondott;  a  játék  nagy  része 
—  táncjáték!  —  sötétben  folyik,  sötétben  is  ér  véget. 

A  közönség  tüntetett  a  bemutató  előadáson.  Kifejezésre  akarta 
juttatni  az  Operaházban,  hogy  ennek  a  művészetnek  ma  már  van  kö- 
zönsége Budapesten.  A  táncjáték  sikerét  azonban  hiba  lenne  művészet- 
politikai állásfoglalásnak  tulajdonítani.  A  taps,  zeneileg  művelt  és  fej- 
lett izlésü  közönség  mély  és  teljes  kielégülésének  volt  az  eredménye. 

II. 

ötbello  mesél.  Opera  két  szakaszban,  négy  részben.  Orbán  Dezső  szö- 
Tegére  zenéjét  Sztojanovits  Jenő  irta.  Bemutatták  a  m.  kir.  Operaházban 
1917  május  hó  24-én. 

Régi  színházi  szokás,  hogy  a  téli  műsort,  a  záporpróba  előtt  lát- 
▼ányos  revü  vei  váltják  fel.  Az  Operaház  ezzel  a  szokással  élt,  amikor 
szinre  hozta  Sztojanovits  Jenő  uj  operáját,  amelynek  a  szövegkönyvé- 
ből színes  és  érdekes  látványosságot  varázsolt  a  néző  szeme  elé,  míg  a 
revüről  a  zeneszerző  gondoskodott,  végigvonultatván  vezérkönyvében 
az  összes  ismert  és  kedvelt  operákat,  nem  ugyan  idézetek,  de  még  fel- 
ismerhető emlékezések  formájában.  A  szövegkönyv  Becker  német  festő 
egykor,  olajnyomatokból  népszerű  képéhez  kapcsolódik,  amelyen 
Othello  elmeséli  Desdemonának  ama  harcokat,  amelyeket  mint  Velence 

zsoldosa  vivott  a  iávol  Keleten  és  Afrika  partjain.  Ezt  a  képei  szólal- 
tatja meg  az  elő-  és  az  utójáték.  A  két  középső  rész  viszont  a  mesét, 
Othello  meséjét  viszi  szinpadra.  A  mese:  mesevárosban  játszik.  A  mese- 
város istennője:  Csitra  oltáráról,  a  szolgálatot  tevő  papnő:  Zuara  gon- 
datlansága következtében  a  mesebeli  madár  ellopta  a  szent  diadémot. 
A  népet  az  ereklye  elveszte  kétségbe  ejti.  Othello,  ki  idegenként  vető- 
dik kalandozásai  közben  a  városba,  zene  és  tánc  segítségével  kicsalo- 
gatja fészkéből  a  madarat,  lenyilazza  és  visszaszerzi  a  kincset.  Zuáráa 
megesik  a  szive  és  hogy  megmentse  a  biztos  haláltól,  amely  gondatlan- 
sága miatt  vár  rá,  nyakába  akasztja  az  ékszert,  amelyről  azt  tartja  a 
legenda,  hogy  vagy  elveszíti,  vagy  istenné  magasítja  azt,  akit  megérin- 
tenek vele.  Zuara  az  érintéstől  nem  omlik  össze,  a  nép  tehát  istennőt 
lát  benne.  Az  ékszer  átka  alól  azonban  nem  menekül  meg  a  leány,  ön- 
gyilkos lesz  afelett  való  bánatában,  hogy^  megmentője,  Othello,  nem 
szereti  és  elhagyja.  Az  ékszer  a  Nibelung-gyüjteményhez  tartozik:  A 
mesebeli  madár,  a  szárnyra  kapott  sárkány.  Zuara  az  Afrikai  nő  és  a 
Lakmé  unokahuga  vagy  mértani  középarányosa.  Egyedül  Othello  az, 
akinek  semmi  köze  sincs  Shakespeare  hőséhez,  ő  mindössze:  hatásos 
tenorszerep,  semmi  más.  A  zené  olyan  muzsikus  munkája,  aki  sok 
operát  ismer,  a  mesterségbeli  fortélyokkal  tisztában  van,  rendkívül 
gyakorlott  és  ügyes  és  nincs  semmi  mondanivalója,  kételyei  sincsenek 
önmagával  és  művével  szemben,  mint  egykor  dicséretként  mondották: 
őszintén,  közvetlenül  leirja,  ami  a  szivéből  —  szivéből?  nem!  —  ami 
rögtönző  készségéből  egyenest  papírra  kívánkozik.  Mi,  bevalljuk,  ezt  a 
közvetlenséget  nem  méltányoljuk,  jobb  szeretnők,  ha  a  választékos  és 
szigorú  izlés  rostáján  bocsátaná  át  zenéjét,  mielőtt  vélünk  közli.  Sze- 
retnők, ha  csak  akkor  szólna  művész  a  közönséghez,  ha  van  mondani- 
valója a  számára.  Megbocsátjuk  a  dadogást  is,  ha  gondolatot,  érzést 
közöl,  viszont  nem  lelkesedünk  a  legragyogóbb  ékesszólásért  sem.  ha 
a  mondani  való  hiányának  leplezésére  szolgál.  Nem  hisszük,  hogy  va- 
laki is  akad,  aki  kezét  szivére  téve,  lelkesedik  Sztojanovits  Jenő  uj  ope- 
rájáért. 

Az  előadás  igen  jó,  a  meseváros:  tündöklik  és  ragyog,  színbe*, 
formában,  mozgásban  gazdag,  ötletes,  változatos,  a  szereplők,  élükön 
két  kiváló  művésszel:  Króo  Margittal  és  Burrián  Károllyal,  mindent  el- 
követtek a  siker  érdekében,  művészetük,  függetlenül  a  darabtól,  több 
ízben  tetszésének  hangos  nyilvánítására  indította  a  közönséget. 

* 

A  Riemann-féle  zenei  lexikonban  ezt  olvassuk  Sztojanovits  Jenő- 
ről: schrieb  für  Budapest  Opern.  Operetté.  Ballette.  Az  a  Budapest, 
amely  számára  Sztojanovits  operáit  irta.  nincs  többé. 

Fodor  Gijula. 


Följegyzések. 


Az  első  magyar  miniszterelnök  a  választói  jog  kiterjesztésének 
hatásáról.  Az  utolsó  rendi  országgyűlés  ugyancsak  kiterjesztette  a  ma- 
gyar választói  jogot.  A  nemesi  vármegyék  követei  lelkesedtek  a  demo- 
kráciáért és  annyi  jogot,  annyi  szabadságot,  annyi  birtokot  adtak  a 
népnek,  hogy  a  későbbi  demokratikus  alapon  választott  országgyűlések 
tagjai  nagylelkűség  dolgában  nem  versenyezhettek  velők.  Gróf 
Batthyány  Lajos  támogatta  a  főrendiházban  az  alsóház  reformjavas- 
latait és  örömmel  rendelte  el  a  választásokat  az  uj,  a  liberális  törvény 
alapján  mint  miniszterelnök.  Az  első  népképviseleti  országgyűlésnek 
megnyitása  július  5-ikén  nagy  nemzeti  ünnep  volt.  De  Batthyány 
öröme  nemsokára  keserűséggé  változott.  Midőn  1848  szept.  29-ikén 
Szőgyény-Marich  László  volt  udvari  alkancellárral  találkozott  Csóorott, 
hajdani  politikai  ellenfele  előtt  kiöntötte  szive  keserűségét.  «Hisz  ön 
emlékezni  fog»,  igy  szólt  Szőgyény-Marichhoz,  «a  legutóbbi  pozsonyi 
országgyűlésre,  amelynek  tagjai  közt  már  sok  kivetni  való  volt  s  mégis 
biztosíthatom  önt,  hogy  ezek  valóságos  római  szenátorok  voltak  a  mos- 
tani pesti  országgyűlésen  együtt  lévőkhöz  képest. » 

íme  a  választói  jog  rohamos  kiterjesztésének  hatása.  Szőgyény 
Batthyány  nyilatkozatairól  megjegyzi,  hogy  határozottsággal  és  nyiltan 
szólt,  látszott  rajta,  hogy  jól  esik  neki  érzelmeit  leplezetlenül  kitár- 
hatni, hogy  kételkedni  nem  lehet  nyilatkozatai  őszinteségén,  melyek 
szintúgy  tiszta  honszeretét,  mint  a  koronás  királyhoz  való  hűségét  fé- 
nyesen bizonyítják.  (Szőgyény  Emlékiratai  I.  94.,  95.  1.)  Valóban  ki 
kételkednék  Batthyány  Lajos  tiszta  honszeretetében  és  a  királyhoz  való 
hűségében?  Csak  a  Reichspost  munkatársai  kételkednek  azokban,  akik 
most  az  általános,  titkos  választói  jog  áldásaiban  akarják  részesíteni 
Magyarországot.  Ne  higyjük,  hogy  Batthyány  nyilatkozata  «pillanatnyi 

gerj  edelem  hatásának))  tulajdonítható,  noha  Szőgyény  emlékiratainak 
kiadója  hajlandó  e  föltevésre.  Hiszen  Batthyánynak  a  képviselőházhoz 
irt  lemondó  levele  is  bizonyítja,  hogy  amit  Szőgyénynek  mondott,  azt 
valóban  átérezte.  És  az  a  keserű  tapasztalat,  amit  a  magyar  demokrá- 
cia és  függetlenség  mártírja  szerzett,  oly  könnyen  volna  felejthető? 
Római  szenátorokká  akarjuk-e  avatni  mostani  parlamentünk  száj- 
hőseit?  Gondoljuk  meg,  hová  juthatunk  a  választói  jog  rohamos  ki- 
terjesztése által.  Emlékezzünk  a  mártírnak  tapasztalatára;  ne  enged- 
jük, hogy  a  pártpolitika  szenvedélye,  a  könnyelmű  nagyravágyók  és 
a  rövidlátó  teoretikusok  lármája  túlharsogják  Batthyány  Lajos  intő  szó- 
zatát. 

Memor. 


A  munkapárt.  Hogy.  a  mai  ellenzék  valamikor  is  magasra  taksálta 
Yolna  a  munkapárt  politikai  és  erkölcsi  színvonalát,  azt  ugyan  nem 
mérnők .  állítani.  A  munkapárt  az  ellenzékiek  felfogásában  kezdettől 
fogva  mint  közpénzen  összetoborzott  zsoldoscsapat  szerepelt,  amelynek 
egyetlen  programmpontja  a  hatalomhoz  való  rendületlen  ragaszkodás. 
Ez  a  felfogás  kicsúcsosodott  egy  mondásban,  amelyet  a  harc  hevében 
egyik  ellenzéki  vezér  vágott  oda  nemrégiben  a  munkapártnak:  «Fognak 
önök  még  nekem  tapsolni,  ha  majd  hatalmon  leszek. »  Ebben  a  fel- 
kiáltásban benne  volt  a  hatalomra  született  politikai  oligarchia  egész 
lenézése  az  engedelmességre  kötelezett,  de  renitenskedő  misera  plebssel 
szemben.  Az  ellenzék  a  munkapártban  szolgálatkész  szavazógépek  tö- 
megét látta,  amelyeket  a  váltakozó  kormányok  inventárium  mellett  ad- 
hatnak át  egymásnak.  A  nullák  sorozatát,  amelyeknek  politikai  értékét 
az  eléjük  biggyesztett  vezérszám  adja  meg. 

Ez  a  felfogás,  ha  nem  is  ártott  a  munkapártnak,  mégis  karára  volt 
a  magyar  parlamentarizmusnak,  mert  azt  eredményezte,  hogy  törpe 
kisebbségek,  sőt  elszigetelten  álló  egyes  politikusok  is,  megfordítván  a 
matematikai  példát  és  abban  bizakodván,  hogy  a  saját  szerény  értékük 
domináló  jelentőséghez  juthat  a  ^munkapárti  nullák»  csatlakozása  ré- 
vén, elszántan  törtettek  a  hatalom  felé.  Tehát  azok,  akik  jogot  formál- 
tak arra,  hogy  lenézzék  a  munkapárti  szavazógépeket,  minden  remény- 
ségüket abba  helyezték,  hogy  ezek  a  gépek  egykor  az  ő  érdekükben  fog- 
nak működni.  Ez  a  furcsa  spekuláció  a  politikai  nyugtalanságok  állandó 
forrásává  lett  és  az  alkotmányos  harcok  színhelyét  áthelyezte  a  bécsi 
előszobákba, 

Kisebbségi  felfogás  szerint  ahhoz,  hogy  valaki  magyar  kormányt 
alakítson,  csak  az  udvar  kegyének  egy  sugarára  van  szükség  —  a  jó 

Isten,  aki  észt  szokott  adni  a  hivatalhoz,  majd  megadja  a  munkapárti 
többséget  is. 

Nekünk  az  a  benyomásunk,  hogy  az  ellenzék  kalkulációjába  ez- 
úttal goromba  számtani  hiba  csúszott  be.  Az  ellenzék  nem  vette  kombi- 
nációba azt  a  körülményt,  hogy  az  utolsó  választások  alkalmával  az 
ország  intelligenciájának  szinejava  került  a  jobboldalra,  amely  ma  annyi/ 
vagyonilag  független  és  társadalmi  szempontból  erős  embert  egyesít 
magában,  mint  a  kiegyezés  óta  talán  még  soha  magyar  párt.  Ez  a  párt 
amely  példás  fegyelmezettséggel  vivta  meg  harcait  a  többségi  elv  meg- 
mentése érdekében,  igen  jól  tudja,  hogy  mindaz,  ami  ma  történik, 
megint  csak  a  parlamentarizmus  lényegének  megkerülésére  irányuló 
kisérlet.  Az  obstrukció  nem  tudta  letörni  a  többséget,  most  tehát,  sok 
csütörtököt  mondo.tt  kisérlet  után,  azzal  próbálkoznak,  hogy  az  ön- 
gyilkosság gondolatát  szuggerálják  a  munkapártnak.  Hogy  milyen 
eredménnyel,  azt  alkalmasint  már  ma  is  meghökkenve  tapasztalják  az- 
ellenzéken. 


Rékeszereiők-e  a  nők?  Rédy-Schwimmer  Róza  a  következő  sorok 
közlésére  kér  fel  bennünket: 

Az  Uj  Idők  minapi  számának  «Kerek  asztal»  cimü  rovatában  ez 

állt: 

«A  feministák  is  újból  előállottak  a  követeléseikkel.  Igen 
és  Bédy-Schwimmer  Róza  a  nők  politikai  egyenjogúsításától 
várja  az  örök  békét.  Azt  mondja,  hogy  a  nők  meg  akarták 
akadályozni  a  világháborút,  de  szavuk  gyöngének  bizonyult 
mert  egyenlőtlen  erővel  álltak  a  porondon.  « Adják  meg  nekik 
a  politikai  jogokat  és  ők  szent  esküvést  tesznek,  hogy  fölneve 
lik  az  örök  béke  generációját. » 

Én  csak  azt  nem  értem,  honnan  veszi  a  feministák 
illusztris  elnöke  azt  a  meggyőződést,  hogy  a  nők  annyira  béke- 
szeretők.  Azok  a  nők,  akiknek  szavuk  volt  a  világpolitikában; 
egy  cseppet  sem  viselkedtek  békésen.  Az  orosz  anyacárno, 
Mária  román  királyné,  Elena  olasz  királyné  és  a  montenegrói 
hercegnők  tudvalevőleg  vérszomjas  valkürökként  szították  á 
háború  tüzét.  A  világ  leghíresebb  feminista  egyesülete,  a  lon- 
doni suffrágetteké,  háborús  lázban  őrjöngött.  Ezek  után  igazán 
nem  tudom,  hogy  kinek  a  nevében  teszi  le  szent  esküvését  st 
béke  mellett  Bédy-Schwimmer  Róza-.)) 
Válaszképen  tehát  hadd  magyarázzam,  honnan  veszem  e  meg- 
győződésemet, amelyre  egyébként  «szent  esküvést»  nem  tettem,  mert 

nem  szoktam  teátrális  pózzal  dolgozni.  Eskü  helyett  érvekkel  és  ada- 
tokkal szoktam  meggyőződésemet  támogatni.  Bizalmam  a  nők  béke- 
szeretetében a  következő  forrásokból  táplálkozik: 

Politikai  jog  felelősségével  felruházott  nők  a  világháború  egész 
tartama  alatt  sehol  és  soha  sem  uszítottak  háborúra.  Példa  erre  Jean- 
nette  Rankin,  Montana  állam  képviselője  az  Északamerikai  Egyesült 
Államok  parlamentjében,  aki  nemmel  szavazott  a  háború  kérdésében, 
továbbá  azoknak  az  amerikai  államoknak  a  nőszavazói  és  állami  nő- 
képviselői  és  nőszenátorai,  akik  kivétel  nélkül  békés  politikát  sürget- 
tek. Példa  rá  Finnország  nőszavazói  és  parlamentjének  nőképviselői, 
Dánia  és  Norvégia  szavazójogukkal  békés  politikát  sürgető  női,  Ausz- 
trália nőszavazói,  akiknek  sikerült  a  kötelező  katonai  szolgálat  javas- 
latát megbuktatni.  Politikai  jog  birtokában  levő  nő  nemcsak  hogy  nem 
uszított  háborúra,  hanem  mindenütt  nemzeti  és  nemzetközi  békéért 
szállt  sikra.  E  históriai  ténynek  dokumentumai  egyelőre  a  cenzorok 
kezén  sikkadtak  el. 

Fogalomzavarban  szenved,  aki  a  nők  politikai  egyenjogúsítása  é* 
az  állandó  béke  biztosítása  közti  összefüggés  megdönthetetlen  igaz- 
ságára az  olasz,  orosz,  román  és  montenegrói  fejedelmi  családok  egy- 
egy  háborúra  uszító  nőtagjának  példájával  cáfol. 

E  koronás  hölgyeknek  ép  oly  kevéssé  volt  politikai  joguk  és  fele- 
lősségük, mint  Horvát  Mária  napszámosasszonynak.  Az  ő  háborús  uszí- 
tásuk tehát  csak  fejetetejére  állított  logikával  szolgálhat  annak  cáfolá- 
sára, hogy  a  politikai  jogok  felelősségével  felruházott  nők  a  békét  szol- 
gálnák. 

Ezekkel  a  koronás  hölgyekkel  szemben  állanak  a  politikai  jogot 
tényleg  gyakorló  koronás  nők:  Hollandia  királynője  és  Luxemburg 
fejedelmi  úrnője.  Ezek  bezzeg  nem  uszítanak  háborúra.  Luxemburg 
hercegnője,  ifjú  leány  létére  még  a  sablonos  hazafiság  frázisának  is 
ellen  tudott  állni,  ki  birodalmát  meg  tudta  óvni  Belgium  szörnyű 
sorsától. 

A  nők  politikai  jogainak  megszerzésére  törekvő.  26  állam  mil- 
liónyi öntudatos  asszonyait  összefoglaló  szervezetek  kivétel  nélkül  a 
békét  és  a  nemzetközi  egyetértés  fentartását  és  megerősítését  szolgálták 
a  háború  kitörése  napjától  mindmáig.  Nemzetközi  szervezetük  fen- 
maradt  és  állandóan  fentartotta  és  közvetítette  az  összeköttetést  a  kél 
háborús  párt  egymást  megértő  és  a  háborútól  egyaránt  sújtott  női  közt. 
Nemzetközi  lapjuk  a  legigazabb  testvériség  frázis  nélküli  demonstrá- 
ciója, közös  fájdalmak  kifejezője,  az  emberi  faj  jövőjét  biztosító  nem- 
zetközi elhatározások  kincsesládája. 

Sorsfordító  korunk  komolyságának  könnyelmű  arculcsapása  e 
ténnyel  szemben.  -     melynek  dokumentumai    ugyancsak    a  cenzorok 

kezén  sikkadnak  el  —  ezt  állítani,  hogy  «a  világ  leghiresebb  feminista 
egyesülete,  a  londoni  suffragetteké,  háborús  lázban  őrjöngött)).  A  világ- 
nak egyetlen  egy  feminista  egyesülete  sem  uszított  háborúra.  Ennek 
igazolására  a  nemzetközi  demonstrációk  egész  sorozata  és  kötetekre 
menő  irodalmi  manifesztációja  áll  rendelkezésünkre. 

Két  szál  angol  suffragette  ((őrjöngött  háborús  lázban»,  név  szerint 
Mrs.  Emmeline  és  Miss  Christabel  Pankhurst.  Ügyes  ripacsigazgató 
ugyan  «a  világ  leghiresebb  feminista  egyesületét))  alakíthatná  e  két  nő- 
yel,  mint  ahogy  két  kóristája  győzedelmes  hadsereget  ábrázol.  De  az 
emberiség  legsúlyosabb  problémáját  ezzel  az  elkereszteléssel  nem  intéz- 
hetjük el  a  világ  színpadján,  ahol  az  elvérző  emberiség  a  maga  leg- 
nagyobb tragédiáját  játssza.  Pankhurstné  és  Christabel  leányának  egye- 
sülete még  a  háború  előtt  feloszlott,  azóta  sem  szerveződött  újra.  Ez  az 
•  egyesület))  csupán  antifeminista  érvekben  szűkölködő  antifeministák 
fantáziájában  él. 

A  tényleges  suffragette  egyletek,  mint  a  Sylvia  Pankhurst  elnök- 
sége alatt  lévő  East  London  Suffrage  League,  a  Sir  French  tábornok 
nővére,  Mrs.  Charlotte  Despard  vezetése  alatt  álló  Womens  Freedom 
League  és  a  Mrs.  Pethick  Lawrence  vezetése  alatt  működő  United 
Suffragists  egyesülete,  valamint  Nagybritannia  összes  többi  választójogi 
szervezete  minden  lehetőt  megtett  1914.  augusztus  4-ike  előtt,  hogy 
Anglia  ne  vegyen  részt  a  háborúban,  azóta  pedig  a  háború  befejezésének 
siettetése  érdekébén.  Politikai  jogtalanságukban  látják  törekvéseik  si- 
kertelenségének tűrhetetlen  akadályát. 

A  politikai  egyenjogúsítást  az  utóbbi  évtizedekben  oly  szenvedé- 
lyesen sürgető  nővilág  az  erőszak  uralmának  korunkhoz  méltatlan  álla- 
pota ellen  lázadt.  Az  erőszak  uralmának  ikertünetei:  a  nők  politikai, 
gazdasági  és  társadalmi  jogtalansága  és  a  szárazföldi,  tengeri  és  levegő- 
beli militarizmus.  Azok  a  nők,  akik  az  egyik  tünet  ellen  küzdenek,  nem 
szolgálhatják  a  másikat,  mint  ahogy  a  minden  rendbeli  militarizmus 
őszinte  ellenségei  az  erőszak  uralmának  a  nők  jogfosztottságában  rejlő 
intézménye  ellen  is  állást  foglalnak.  A  politikai  jogot  felelősség  mellett 
gyakorló  nők  milliói  közül,  trónon  ülő  uralkodóktól  proletárig,  egyet- 
len egy  sem  akadt,  aki  háborúra  uszított  volna.  Nem  akadt  a  politikai 
jogok  megszerzésére  szervezett  nők  milliói  között  sem.  Ez  örök  időkre 
súlyos  jelentőségű,  történelmi  tény  marad.  Emmeline  és  Christabel 
Pankhurst  még  békében  sem  tartozott  a  Nők  Választójogi  Világszövet- 
ségéhez, amikor  pedig  még  egyesület  állt  mögöttük,  mert  az  ő  destruk- 
tív módszerüknek  nem  volt  helye  az  erőszak  minden  tünete  ellen  állást 
foglaló  világszervezetben.  E  két  nő  békében  is  kivételes,  férfiutánzó 
módszerrel  dolgozott,  most  is  hű  maradt  férfiasságához.  A  Máriák  és 
Alexandrák  pedig  nem  politikai  befolyást    gyakorló  nők.  A  politikai 

jogok  birtokában  levők  és  az  e  jogok  megszerzésére  törekvő  milliók 
mellett  most  még  az  e  két  kategórián  kivül  eső  óriási  asszonytömeg 
Mkeakaratát  kell  elemeznünk. 

E  táborból  valók  a  családi  befolyással  biró,  de  politikai  jogok 
felelőssége  nélküli  Elenák,  Máriák,  Alexandrák  és  a  montenegrói 
királylányok.  Ezzel  a  félmaroknyi  nővel  szemben  áll  a  világ  száz- 
milliónyi asszonyserege.  Az  ezer  sebből  vérző:  fiát,  férjét,  fivérét,  barát- 
ját, leendő  gyermekének  apját  sirató,  féltő  asszonytábor.  A  hadviselés 
minden  szörnyűségén  átviharzott,  hontalanná  vált  asszonyok  hada.  A 
pokol  minden  kinját  átélt  anyák  néma  tömege.  A  nemzetek  gazdasági 
és  társadalmi  terheinek  súlya  alatt  roskadozó  emberi  voltából  majdnem 
kifordított  nőtársadalom. 

Az  Elenák  és  Máriák  viselkedése  mellett  is  ezeknek  az  asszony- 
millióknak a  szenvedéseiből  merítem  a  nők  békehajlandóságáról  vallott 
meggyőződésemet. 

Tessék  a  világ  összes  asszonyait  megkérdezni:  ha  tőlük  függne, 
tennének-e  róla,  hogy  soha  többé  ne  legyen  háború,  meglesz  a  válasz 
arra  a  kérdésre,  kinek  a  nevében  állítom,  hogy  a  nők  az  örök  béke  ge- 
nerációját nevelnék  fel.  Ha  csak  egy  pillanatra,  szóbeli  vagy  Írásbeli 
kifejezésre  juthatna  az  asszonyok  világszerte  kormányzsarnokság  és 
a  militarizmus  minden  erőszakosságával  elnyomott  békekivánsága:  senki 
sem  merné  megforgatni  az  emberi  faj  anyáinak  szivében  a  tőrt,  gúnyos 
kétkedéssel  kérdezve:  vájjon  békegenerációt  nevelnének  a  nők,  ha  raj- 
luk  állana. 

Az  Elenák  és  Ghristabelek  szavának  van  krónikása,  a  világ  sajtója 
buzgón  jegyzi  fel  tetteiket.  Ahol  a  társadalmi  hatalom  egyoldalúan  fér- 
fias, az  értékméretek  is  egyoldalúak.  Ezért  elismerésre  és  érvényesü- 
lésre azok  a  nők  számíthatnak,  akik  elkorcsosodott  nőiességgel  a  férfi- 
szempont  napibörzéjén  kelendő  értékekkel  ékesítik  magukat. 

Ezért  irnak  az  Elenákról,  Christabelekről.  Róluk  ezért  szabad 
írni.  De  pl.  az  1914  novemberében  békeagitáció  miatt  fogházba  zárt 
francia  nőkről,  a  békeagitáció  miatt  három  havi  fogházban  sínylődött 
német  Lilly  Janaschróli,  a  magukat  a  katonákat  szállító  vonatok  elé 
dobó  olasz  nők  ezreiről  és  a  világ  minden  részében  tehetetlenségtől 
megtörten  gyötrődő  anyák  millióiról  nem  irnak,  nem  szabad  irni. 

De  azért  ők  léteznek  és  a  békevágyuk  és  békeakaratuk  világos 
azok  előtt,  akik  a  cenzúra  és  hatalmi  erőszak  minden  eszközével  fel- 
épített ércfalakon  keresztül  is  meg  tudják  látni  az  igazi  nőt,  az  emberi 
faj  anyját.  Ha  neki  idejében  lett  volna  politikai  joga,  akkor  tudta  volna, 
hogy  gyermekei  megvédése  érdekében  első  és  legfontosabb  feladata  az 
erőszak  egyéni,  társadalmi  és  nemzetek  közi  uralmának  megszüntetése 
s  a  jog  uralmának,  civilizációt  alapozó,  életet,  kultúrát  és  gazdasági  ja- 

vakat  biztosító  trónraültetése.  Most  fiaik  életével,  leányaik  reményénél^ 
elpusztításával,  a  maguk  testi-lelki  szenvedésével  fizetnek,  amiért  tűi 
soká  négy  fal  közé  záratták  magukat,  ahová  nem  juthatott  el  az  a  ta- 
nulság, hogy  békeidőben  a  parlamentekben  politikai  hatalommal  építik 
fel  a  háborúnak  az  emberiség  elpusztítására  vezető  masinériáját.  A  nő- 
nek választójogot  kell  adni,  hogy  az  emberevő  masinéria  leszerelésénél 
közreműködhessék,  mert  a  férfiak  egymagukban  erre  a  munkára  nem 
Jképesek.  ! 

Bédy-Schwimmer  Róza, 

Udvariasságból  helyet  adtunk  Bédy-Schwimmer  Róza  cikkének 
és  a  magunk  részéről  a  következő  rövid  megjegyzéseket  tesszük  hozzá: 

Mi  a  nők  politikai  egyenjogúsításának  nem  vagyunk  elvi  ellenzői, 
ugy  találjuk  azonban,  hogy  ezt  a  kérdést  mostanában  olyan  raffinált 
tapintatlansággal  dobták  bele  a  politika  boszorkányüstjébe,  amely 
szinte  kizárja  azt,  hogy  valaki  komolyan  foglalkozzék  a  kérdés  lénye- 
gével. Egyébként  azonban* nem  lehetetlen,  hogy  a  jövőben  magunk  is 
követelni  fogjuk  a  feministák  kívánságainak  teljesítését,  még  pedig 
azért,  mert  a  nők  politikai  egyenjogúsításától  egészen  más  eredménye- 
ket várunk,  mint  Bédy-Schwimmer  Róza.  A  nők  egyenjogúsítása  a  mf 
meggyőződésünk  szerint  nálunk  a  pluralitás  egy  nemét  fogja  létesíteni, 
amennyiben  kettős  szavazatot  fog  biztosítani  a  házas  emberek  nagy 
tömegének,  tehát  az  idősebb  és  komolyabb  elemeknek.  Annyira  soha 
sem  fogják  ((felvilágosítani))  a  magyar  népet,  hogy  a  parasztasszonyok, 
között  említésre  érdemes  számmal  akadjanak  olyanok,  akik  elkövessék 
a  gazdájukon  azt  a  «gyalázatot»,  hogy  képviselőválasztáskor  az  ő  je- 
löltje ellen  szavazzanak.  Az  érettebb  korú  gazdáknak  két  szavazatuk 
lesz  és  ez  talán  nem  is  lesz  baj. 

Ami  a  feministák  békeakcióját  illeti,  az  mindenesetre  igen  dicsé- 
retes érzésekből  fakadt.  Azzal  az  igyekezetükkel  azonban,  hogy  kisajá- 
títsák a  napról-napra  növekedő  általános  békevágyat  a  női  nem  szá- 
mára, nagyon  megkéstek,  azt  már  megcselekedte  a  férfi  vezetés  alatt 
álló  nemzetközi  szociáldemokrácia,  még  pedig  imponáló  erővel  és  cél- 
tudatossággal. A  békepálmát  a  feministák  nem  fogják  kicsavarni  ezek- 
ből a  férfikezekből,  azért  nem  is  érdemes  azon  vitatkoznunk,  hogy  kik 
az  igazi  békepártiak:  az  anyák  vagy  az  apák  milliói  és  hogy  három- 
éves háború  után  beállott  általános  békevágy  azt  bizonyítja-e,  hogy  a 
népeknek  mindig  föltétlenül  békepártiaknak  kell  lenniök,  akkor  is,  ha 
a  szomszédjuk  szijat  készül  hasítani  a  hátukból? 

A  szerkesztő. 

Néhány  észrevétel  a  többtermclcs  kérdéseihez,  Dániel  Arnold 
úrtól  a  következő  levelet  kaptuk:  E  szemle  folyó  évi  4.  és 
6.  számában  dr.  báró  Szentkereszty  Zsigmond  a  többtermeiésröl 
irt  cikkében,  egyebek  között,  foglalkozik  e  sorok  Írójának  ((Többter- 
melés »  cimű  könyvével  is,  amelynek  alapgondolatait  általában  hely- 
teleníti. Természetes,  hogy  ennek  a  már  1912-ben  megirt  dolgozatnak 
egy  és  más  részlete  azóta  edavult,  főleg  a  lefolyt  világesemények 
miatt,  amelyeknek  agrárpolitikai  következéseit  időközben  megjelent 
egyéb  dolgozataimban  le  is  vontam.  De  az  alapgondolatok  érvényét, 
az  események  nem  érintették  és  igy  ezeket  fönn  kell  tartanom  báró) 
Szentkereszty  ellenvetései  dacára.  —  Említett  dolgozatomban  egye- 
bek közt  abból  indultam  ki,  hogy  a  magyar  földművelés  orvoslásra 
szoruló  bajainak  elseje  a  talaj  kimerülés,  amelyet  a  marhaállomány 
és  a  trágyázás  elégtelensége  okoz.  Ezt  csak  ugy  lehetne  megszüntetni, 
ha  a  szántóföldön  több  helyet  lehetne  szorítani  a  takarmánytermelés 
számára,  csökkentvén  ennek  javára  a  szemes  terményekkel  bevetett 
területet.  De  hogy  ez  megtörténhessék:  fokozni  kellene  a  szemes  ter- 
mények holdanként  való  terméshozamát.  Az  a  közfelfogás,  hogy  ily 
termésfokozáshoz  nagy  tőke  szükséges,  nem  okvetlenül  helytálló,  mert 
vannak  termésfokozó  rendszabályok,  amelyek  számottevő  tőkebefek- 
tetés nélkül  is  alkalmazásba  vehetők.  Ilyen  rendszabályok,  amelyek 
segítségével  a  gazda  saját  földjéből  kitermelheti  a  gazdálkodása  további 
fejlesztéséhez  szükséges  tőkét,  főleg  a  következők:  1.  A  talajművelés 
okszerüsítése  a)  az  igáserő  szaporítása  révén,  vagy  ha  ez  nem  lehet- 
séges b)  a  talajművelő  eszközök  megjavítása  révén  (pl.  Jurenák-ekev> 
vagy  a  meglévő  igáserő  és  a  már  ismert  és  használt  talajművelő  esz- 
közök okszerű  felhasználása  révén  (Többtermelés  105.  1.);  ha  pedig 
a  talajművelés  javítása  nem  lehetne  a  kiindulás:  ugy  2.  a  növényter- 
melés oly  rendszabályai,  amelyek  még  ily  esetben  is  növelhetik  a  szem- 
terméseket (pl.  Demcsinszki-féle  gabonatermelés). 

Jól  esik  megállapítanom,  hogy  báró  Szentkereszty  ebből  a  gon- 
dolatsorból azt  a  részt,  amely  szerint  mezőgazdaságunk  átalakításához 
tőke  nélkül  is  hozzáfoghatunk,  valamint  azt  az  elvet,  hogy  földműve- 
lésünk átalakításának,  étape-ok  szerint  kell  végbemennie,  nemcsak 
hogy  helyesli,  de  ő  maga  is  alkalmazza,  sőt  fokozott  szabatossággal 
juttatja  kifejezésre.  (Pl.  cikkének  a  257.  és  419 — 420.  lapokon  levő 
fejtegetéseiben.)  A  gondolatsor  egyéb  részeire  vonatkozólag  báró  Szent 
kereszty  körülbelül  ezt  mondja:  Dániel  szerint  a  legfőbb  feladat  a 
marhaállomány  szaporítása  a  tala  j  kimerülés  orvoslása  végett.  Az  esz 
köz,  melyet  javasol:  az  igásállatállomány  szaporítása.  «Itt  tehát  Dániel 
sorozata  egy  circulus  vitiosusba  futna  bele.  Ebből  a  circulus  yitiosusból 
.a  mélyművelés  lehetőségét  a  Jurenák-eke  volna  hivatva  kirántani  .  .  .» 

Ezzel  szemben  alig  kell  utalnom  arra,  hogy  az  igáserő  nem  azonos  a 
marhaállománnyal,  hanem  ennek  csak  egy  részét  aülkotja  és  a  növelése 
megtörténhetik  a  marhaállomány  szaporítása  nélkül  is,  különösen  kis- 
gazdáknál, az  igás-  és  haszonállattartás  megfelelő  egybeolvasztása  révén, 
aminek  csak  kivételes  esetekben  vannak  legyőzhetetlen  akadályai. 
(Többtermelés  104.  1.)  Tehát  a  circulus  vitiosus  esete  nem  forog  fönn. 
Az  sem  helytálló,  hogy  a  talajművelés  javítását  lényegében  a  Jurenák- 
ekére  alapítanám  —  amit  báró  Szentkereszty  hangsúlyoz  —  hiszen 
hivatkozom  (a  « Több  termelés »  105.  lapján)  Cserhátira,  aki  a  Sack-eke 
alapján  is  lehetségesnek  tartotta,  számottevő  tőkebefektetés  nélkül,  az 
intenzivebb  talaj  művelésre  való  áttérést. 

Báró  Szentkereszty  azt  áMtja  továbbá,  hogy  a  fenti  gondolatsor 
« néhány  mindenesetre  vitás  modern  mezőgazdasági  vívmány  pl.  a  Dem- 
csinszki-féle  gabonaművelés  stb.  pillérjére  támaszkodik  és  azokkal  áll 
és  bukik.  Ez  megfosztja  a  módszert  attól,  hogy  közgazdasági  értelemben 
általános  értékűnek  tekinthessük.))  Itt  hibás  a  következtetés.  Föltéve 
(bár  meg  nem  engedve)  hogy  a  fenti  gondolatsor  bizonyos  agrártech- 
nikai vívmányokkal  áll  vagy  bukik:  csak  az  esetben  lehet  tőlie  meg- 
tagadni az  általános  közgazdasági  érvényt,  ha  bukik,  de  az  esetben, 
ha  áll,  semmi  szin  alatt.  De  különben  is  tévedés,  hogy  egyes  vívmányok- 
hoz fűzném  mezőgazdaságunk  átalakulását,  mert  nem  ezektől,  hanem 
kifejezetten  a  tudományos  mezőgazdaság  szerves  fejlődésétől  várom  ezt. 
(Többtermelés  19 — 21.  és  64.  1.)  Kénytelen  voltam  azonban  a  konkrét 
agrártechnikai  vívmányok  közül  egynéhányat  felsorolni  annak  kimuta- 
tása végett,  hogy  a  mi  aránylag  kedvezőtlen  természeti  viszonyaink 
között  is  lehetséges  az  intenzív  földművelés:  mert  öt  évvel  ezelőtt  ezt 
az  állítást  még  bizonyítani  kellett,  az  ellenkezőt  valló  uralkodó  fel- 
fogással szemben.  És  késztetett  erre  az  a  törekvés  is,  hogy  —  a  lehető- 
séghez képest  —  kijelölést  nyerjen  a  legkönnyebben  járható  ut,  a  leg- 
kisebb ellenállás  vonala,  amelyen  földművelésünk  a  modern  intenzitás 
felé  haladhat.  Örvendetes,  hogy  ezt  a  törekvést,  amely  szóban  forgó  dol- 
gozatomnak vezérlő  elve,  báró  Szentkereszty  is  osztja,  sőt  hangsúlyozza. 
(L.  pl.  e  szemle  254.  lapját.)  Már  most,  hogy  a  « Többtermelés » -ben 
megjelölt  termelő  módszerek  valóban  megfelelnek-e  a  várakozásnak:  azt 
majd  eldönti  a  gyakorlat.  Egyelőre  például  a  Demcsinszki-féle  feltöltő 
gabonaműveléssel  kisgazdák,  az  ország  több  vidékén,  80 — 100  százalékos 
többterméseket  produkáltak.  Jobb  lenne  persze,  ha  rendszeres  tudomá- 
nyos kísérletek  döntenék  el  az  ilyen  termelőmódok  értékét;  e  tekin- 
tetben szívesen  csatlakozom  báró  Szentkeresztynek  ahhoz  a  —  Kerpely 
Kálmánnal  szemben  tett  —  megjegyzéséhez,  hogy  sokat  igérő  uj  ter- 
melő eljárásokkal  szemben  «ha  bizonytalanoknak  tartjuk  őket,  csak  egy 
álláspont  lehetséges:  minél  előbb,  minél  alaposabb  kísérleteknek  kelt 
alávetni  azokat!*  (260.  t.) 

Magyar  Figyelő.  25 

«A  több  termelési  pragrammnak  rendszeres  kollektív  szeílemi  mun- 
kával való  előkészítése  merőben  idegen  Dániel  gondolataitól))  mondja 
báró  Szentkereszty.  Ez  sem  helytálló,  mert  én  kifejezetten  hangsúlyoz- 
tam a  rendszeres  tudományos  összefoglaló  munka  előnyét,  —  csak 
nem  tekintém  azt  a  többtermelés  conditio  sine  qua  non-jának.  (Több- 
term.  19.  1.)  És  ha  nem  is  foglalkoztam  a  kisérletügy  organizálásával 
—  minden  modern  termeléspolitika  keretében  magától  értetődőnek  te- 
kintvén ezt  —  viszont  mindaz,  amit  kifejtettem,  a  legcsekélyebb  ellen- 
tétben sincs  a  kisérletügy  kollektív  organizációjával  és  ezzel  minden 
nehézség  nélkül  egybekapcsolható.  A  tudományos  munka  kollektív  szer- 
vezésének nagy  előnyeit  ugyan  ki  akarná  kétségbe  vonni?  Báró  Szent- 
kereszty Zsigmond,  amidőn  a  többtermelés  kérdésének  erre  az  oldalára 
fölhivta  a  közfigyelmet:  mindenesetre  elismerésre  méltó  hasznos  mun- 
kát végzett. 

Dr.  Báró  Szentkereszty  Zsigmond  ur  a  következő  megjegyzéseket 
fűzi  Dániel  Arnold  észrevételeihez,  amelyeket  a  Magyar  Figyelő  4.  és 
6.  számában  megjelent  tanulmányomra,  illetve  az  ő  munkáját  érintő 
fejtegetéseimre  vonatkozólag  tesz,  csak  egészen  röviden  kivánok  vála- 
szolni. Nem  bocsátkozhatom  az  eltérő  nézetek  felett  polémiába,  csak 
azon  pontokra  nézve  teszek  megjegyzést,  ahol  Dániel  azt  véli,  hogy 
nem  pontosan  reprodukálom  állításait,  vagy  felfogását. 

A  mélyművelésre  vonatkozólag  azért  mondom,  hogy  azt  lényegé- 
ben a  Jurenák-féle  ekére  alapítja,  mert  azok  a  javaslatok,  amelyeket  a 
marhaállomány  igáserejének  jobb  kihasználására  nézve  tesz:  tehenek- 
kel és  még  haszonba  növekvő  ökrökkel  való  szántás  eléggé  kiterjedt 
szokás,  de  akadályai  nagyon  is  sok  helyütt  vannak.  Dániel  maga  mutat 
rá,  hogy  ha  a  föld  messze  van  a  lakóháztól,  tanyától,  célszerűbb  a  ló- 
tartás.  A  mélyebb  művelésre  való  áttérésre  vonatkozólag  Dánielnek 
Cserháti  munkájából  vett  idézete  ép  oly  kevéssé  kerülte  el  figyelmemet, 
mint  munkájának  bármely  más  részlete  sem,  de  azt  hiszem,  hogy  a 
mélyebb  műveléshez  szükséges  jobb  takarmányozásnak  nagy  akadá- 
lyai vannak.  Ezek  után  valóban  ugy  látszik,  hogy  ha  eltekintenénk  más 
módoktól,  amivel  az  egész  gazdálkodást  intenzivebbé  tehetnők,  csak- 
ugyan maga  a  mélyművelés  lényegében  jobb  ekékkel  érhető  el  és  Dá- 
niel határozottan  ezt  emeli  ki  leginkább. 

Avval,  hogy  Dániel  gondolatsoráról  azt  mondom,  hogy  azt  álta- 
lános közgazdasági  értékűnek  nem  tekinthetjük,  csak  annyiban  követ 
tem  el  hibát,  hogy  az  általános  szót  alá  nem  húztam.  Eszemben  sincs 
a  gondolatmenet  közgazdasági  értékét  kétségbevonni,  csupán  azt  állí- 
tom és  fentartom,  hogy  részleges  jelentőségű.  A  különbség  köztünk, 
hogy  én  nem  tartom  valószínűnek,  hogy  bárki  is  egyedül  agrártechni- 
kai részletekkel  egy  általános  értékű  többtermelési  programmot  képe* 

legyen  felállítani,  én  az  ilyen  technikái  részleteket  csak  példák  gyanánt 
szerepeltetem.  Mindegyik  eljárás  védhető,  a  Dánielé  avval,  hogy  a  szel- 
lemi munka  kollektivizálását  nem  tartja  valószinünek,  illetve  «condi~ 
tio  sine  qua  non»-nak  sem. 

Végül  idézem  azt  a  részt,  amelyre  azt  az  állításomat  alapítottam, 
hogy  «a  többtermelési  programmnak  rendszeres  kollektiv  szellemi  mun- 
kával való  előkészítése  merőben  idegen  Dániel  gondolataitól)).  Ezt  a 
részt  annak  idején  azért  mellőztem,  mert  gondoltam,  hogy  azoknak, 
akik  Dániel  munkáját  elolvassák,  amúgy  is  tel  fog  tűnni. 

«Ne  gondoljuk  azonban,  hogy  ezt  a  megkivánt  egységes  magyar 
földművelő  rendszert  előbb  még  valakinek  föl  kell  találnia,  vagy  terv- 
szerűen, egységesen  ki  kell  dolgoznia.  Nem  volna  ugyan  rossz,  ha 
akadna  egy  ilyen  agronómiai  lángész,  de  nincs  rá  okvetlenül  szükség. 
Az  intenzív  földművelés  magyar  rendszere  ki  fog  alakulni  magától, 
automatice,  mihelyt  a  tudományos,  s  a  gyakorlati  gazdákban  erőre  kap 
a  mezőgazdaság  fejlesztésére  való  törekvés;  össze  fog  tevődni  kisebb 
és  nagyobb  részjavításokból  egy  nagy  egésszé.  Mert  a  gazdák  a  termés- 
fokozó és  munkamegtakarító  eszközök  azon  nagy  tárházából,  melyet 
a  mezőgazdasági  tudomány  mai  állása  az  egész  világon  létrehozott,  nyil- 
ván azokat  fogják  kiválogatni  és  megtartani,  amelyek  leginkább  meg- 
felelnek a  mi  természeti  viszonyainknak.)) 

Erre  nézve  csak  azt  jegyzem  meg,  hogy  agronómiai  lángészre  csak- 
ugyan nincs  okvetlen  szükség,  de  nem  mindegy,  hogy  rábízzuk  a 
gazdákra,  hogy  mit  választanak  ki  abból  a  nagyon  is  korlátozott  isme- 
retkörből, amely  felett  rendelkeznek,  vagy  pedig  a  szaktudást  sikerül 
könnyen  asszimilálható  formában  és  főleg  kipróbáltan  a  termelők  ren- 
delkezésére bocsátani. 

Dr.  Báró  Szentkereszty  Zsigmond. 


Az  európai  szénkrizis  okai  és  lefolyása.  Értékes  és  figyelemre- 
méltó közgazdasági  monográfiát  bocsátott  közre  ezzel  a  cimmel 
dr.  Szana  Sándor.  Szerzőnek  tanulmánya  megírására  az  a  szomorú, 
de  remélhetőleg  átmeneti  helyzet  szolgáltatott  alkalmat,  melynek  súlyos 
következményeit  a  szénfogyasztás  is  megérezte.  Vizsgálatait  azonban 
—  nagyon  helyesen  — ■  nemcsak  az  adott  helyzetre  terjeszti  ki,  hanem 
egy  magasabb  nézőpontból  kiindulva  azt  igyekszik  tárgyilagosan  meg- 
állapítani, hogy  a  háboruokozta  körülményekeri  kivül  vannak-e  más 
s  általános  közgazdasági  szempontból  jelentősebb  okai  is  a  jelenlegi 
európai  szénkrizisnek,  s  miképen  volnának  ezek  orvosolhatók. 

Szerző  mindenekelőtt  német  iskolára  valló  alapossággal  össze- 
gyűjtötte mindazokat  az  adatokat,  melyek  Európa  államainak  szénter- 

melésére  és  fogyasztására  vonatkoznak.  Kiemeljük  ez  adatokból,  hogy 
a  világ  széntermelésének  egy  negyede  esik  Angliára:  átlag  260  millió 
tonna  évenként.  Németország  széntermelése  1913-ban  190  millió  ton- 
nára növekedett  s  folytonos  emelkedésre  nyújt  kilátást.  Tehát  Anglia 
és  Németország  normális  viszonyok  között  nemcsak  saját  szükségleté- 
nek fedezésére,  hanem  nagyobb  mennyiségű  exportra  is  képes. 

A  szénbehozatalra  szoruló  európai  államok  között  még  a  legked- 
vezőbb Ausztria-Magyarország  helyzete.  Szükségletének  egy  tekintélyes 
részét  saját  termelésével  képes  fedezni,  hiányzó  szükségletét  pedig 
Németországgal  való  szoros  földrajzi,  közlekedési  és  gazdasági  kap- 
csolata folytán  nehézségek  nélkül  szerezheti  be.  Nehézségeket  e  téren 
csak  a  háborús  helyzet  teremtett,  különösen  a  háború  utolsó  évében. 
A  monarchia  széntermelése  ugyanis  csökkent,  s  ugyanekkor  Német- 
ország is  redukálta  behozatalát,  melyet  a  háború  kezdetén  csupán  a 
békekontingens  80  százalékára  szállított  le.  A  közlekedés  és  admini- 
sztráció fogyatékossága  szintén  hozzájárult  ahhoz,  hogy  a  szénhiány 
mindinkább  érezhetővé  vált. 

A  magyar  széntermelés  fejlődésére  vonatkozólag  figyelemreméltó 
az  a  nagy  ellentét,  mely  a  kevéssé  értékes  barnaszén  és  a  kőszén  ter- 
melése között  mutatkozik.  A  barnaszén  termelése  ugyanis  1900-tól 
1912-ig  26*6  millió  tonnáról  81*32  millió  tonnára  emelkedett,  ami  261 
százaléknyi  emelkedésnek  felel  meg.  Ugyanezen  idő  alatt  a  kőszénter- 
melés csak  8  százaléknyi  emelkedést  mutat.  Ez  az  aránytalanság  idézte 
elő,  hogy  1912-ben  a  behozott  áruk  között  érték  szerint  második  helyen 
állt  a  kőszén  192*492  millió  koronával,  mig  ugyanakkor  75  millió  korona 
értékű  barnaszenet  exportáltunk. 

Ezen  a  helyen  éles  szemmel  mutat  rá  szerző  arra  a  súlyos  meg- 
terhelésre, mely  Magyarországot  épen  nagyarányú  kőszénimportjánál 
fogva  pénzügyi  szempontból  fenyegeti,  s  melynek  elhárítására  kőszén- 
termelésünknek  a  lehetőségig  való  fokozása  a  legsürgősebb  feladatok 
közé  tartozik.  A  40  pfenniges  uj  német  szénadó  azt  jelenti,  hogy  ameny- 
nyiben  1917-ben  ugyanannyi  lesz  szénbehozatalunk  Németországból, 
mint  volt  1913-ban,  ugy  Magyarország  16  millió  koronával  fog  a  német 
hadiadóhoz  hozzájárulni. 

Szerzőnek  ezt  a  számítását  igazolja  dr.  Wekerle  Sándornak  egy 
cikke  is,  mely  a  magyar-német  gazdasági  közeledés  kérdésével  foglal- 
kozva, súlyos  taktikai  hibának  itéli  az  uj  német  szénadót,  mely  szerinte 
a  jelenlegi  helyzet  feltételezése  mellett  évi  10  millió  márka  megterhelést 
jelent  számunkra.  Azonban  Wekerle  is  nyomatékosan  utal  arra,  hogy 
a  magyar  kőszéntermelés  fokozható  s  ettől  a  fenti  összeg  lényeges  csök- 
kentését reméli. 

Sajnos,  nem  áll  módunkban  e  helyütt  szerzőnek  fejtegetéseit  és 

érdekes  adatcsoportosításait  tanulmányának  menetét  követve  államról- 
államra ismertetni.  Csupán  azt  emeljük  tehát  ki,  hogy  szerző  kutatásai- 
nak és  számításainak  eredménye  gyanánt  megállapítja,  hogy  az  európa- 
szerte  érezhető  szénkrizis  okait  nem  szabad  kizárólag  a  háborús  viszo- 
nyokban keresnünk,  mert  annak  egyik  legfőbb  oka  az  utolsó  években, 
az  iparfejlődés  korszakában  bekövetkezett  s  ugrásszerűen  emelkedő 
szükséglet  a  szénfogyasztás  terén,  mellyel  karöltve  járt  a  szénnek  pa- 
zarló, nem  kellően  gazdaságos  kihasználása.  Mint  negativ  orvosszer 
tehát  elsősorban  a  takarékosság  ajánlatos.  Szükséges  azonban  a  ter- 
melés cél-  és  tervszerű  fokozása  is,  főképen  azonban  a  természeti  erők 
és  a  természetnyujtotta  anyagok  felhasználása  a  szén  helyettesítésére. 
Ebből  a  szempontból  a  viz  s  a  viz  energiájának  villamos  energiává  való 
változtatása,  továbbá  a  földgáz  jöhetnek  számításba.  Fával  a  szénszük- 
ségletnek még  egy  kis  hányada  sem  pótolható,  mert  a  faanyagra  egyéb 
irányban  van  nagy  mértékben  szükség.  Ellenben  sok  reménnyel 
kecsegtet  az  eddig  kellőleg  nem  méltányolt  turfa,  mely  Németország- 
ban, Oroszországban,  Svédországban,  Norvégiában,  Írországban  és  Hol- 
landiában nagy  mennyiségekben  található,  ugy  hogy  ebből  az  anyagból 
elméleti  számítások  szerint  150  milliárd  lóerő  volna  kitermelhető. 

A  takarékosság  elvének  ismételt  hangsúlyozásával  fejezi  be  szerző 
tanulmányát,  mely  sok  jeles  tulajdonságával  nemcsak  meghaladja  a 
háborús  közgazdasági  irodalom  átlagos  színvonalát,  hanem  értékes  és 
használható  forrásmunka  is. 

Feleky  László. 


Névmagyarosítás.  Lengyel  Zoltán,  az  egykor  sokat  és  nem  feltűnés 
nélkül  szerepelt  politikus,  most  oly  munkával  lepte  meg  a  nyilvános- 
ságot, amely  messze  esik  a  politikai  arénától.  A  dolgozószoba  csöndjé- 
ben született  «Magyar  névkönyv»  ez,  több  mint  kétszáz  oldalas  kötet, 
amely  a  minap  jelent  meg  s  a  visszavonultnak  hitt  Lengyel  Zoltán  ne- 
vére újból  ráirányítja  a  figyelmet.  Jó  néhány  esztendő  tudományos 
buvárlatának  eredménye  a  ((Magyar  névkönyv».  Lengyel  Zoltánnak, 
régi  oklevelek  garmadáiban,  levéltárakban  kellett  kutatnia,  hogy  össze- 
hordja e  könyv  anyagát,  amely,  mint  mondtuk,  nem  politizál  s  végső 
eredményben  mégis  a  nemzeti  politika  kiépítésének  teljességét  szol- 
gálja. Célzata  az,  hogy  a  lélekben  magyar,  de  nevükben  még  idegen 
állampolgárok  megszámlálhatatlan  légiója,  azt  az  utolsó  jegyét  is  le- 
vesse idegenből  való  eredetének,  amire  a  név  emlékeztet,  még  akkor  is, 
ha  ez  a  bevándorlás  vagy  királyi  telepítés  révén  történt  eredet  már  a 
távoli  múltba  nyúlik  vissza.  Alig  van  még  egy  állam,  ahol  a  nevekben 
oly  nemzetközi  káosz  uralkodnék,  mint  a  magyar  állam  lakosságának 

névkönyvében,  s  ha  külföldi  ember  e  nevek  aJapján  itéli  meg  a  magyar- 
ság kontingensét,  okvetlen  hamis  képet  kell  kapnia:  a  nemzetiségek 
arányszáma  igy  nagyobbnak  tűnik  fel,  mint  amilyen  a  valóságban. 

Sovén  érzés  hatja  át  Lengyel  Zoltán  könyvét,  de  ez  az  érzés  pro 
duktiv,  a  nemzeti  kultúra  szépsége  és  hatalma  csillog  mögötte.  A  név- 
magyarosítás ügyének  ma  szüksége  van  oly  temperamentumos  mozga- 
tókra, mint  Lengyel  Zoltán.  Minél  többre,  mert  hisz  ez  a  mult  század 
közepe  felé  megindult  s  a  magyarság  politikai  és  kulturális  újjászüle- 
tését kisérő  mozgalom  már  régóta  fogyó  napokat  él,  amit  mutat,  az  alig 
több  a  stagnálásnál.  Egészen  meglepő  Lengyel  Zoltán  könyvében,  hogy 
eddig  mindössze  körülbelül  hetvenezer  esetben  történt  névmagyarosítás. 
Oka  ennek  részben  az  is,  hogy  az  annak  idején  gyönyörű  lendülettel 
indult  ügy  hibás  vágányra  tévedt.  Különös  előszeretettel  vett  igénybe 
történelmi  csengésű  neveket,  azokat  régies  Írásmóddal  használta  (az 
«y»-láz!),  s  igy  oly  visszahatás  támadt,  amely  sokakat  elriasztott  nevük 
megváltoztatásától,  nem  akarván  az  «ötvenkrajcáros  magyarok »  sorába 
tartozni.  Ma  is  viszont  nem  egy  embert  az  tart  vissza  a  névmagyarosí- 
tástól, hogy  nem  talál  jó,  megfelelő  nevet,  amelynek  hangzásakor  ne 
gondoljunk  egy-egy  ismert  történelmi  hősre,  s  ne  szaporítsa  vele  a  ha- 
gyományos Kis-ek  és  Nagy-ok,  vagy  az  ujabb  keletű  Salgó-k  és  Radó-k 
amúgy  is  rengeteg  számát.  Lengyel  Zoltán  könyve  ezt  a  gyakorlati  célt 
egy  hatalmas  család-  és  keresztnévgyüjteménnyel  szolgálja.  Kihalt  régi 
magyar  családok  neveivel  is  találkozunk  a  gyűjteményben,  amely  azért 
természetesen  korántsem  a  régies  Írásmódra  buzdít,  s  mutatóba  közöl 
egy  sorozatot  ama  históriai,  közéleti  nagyságok  neveiről  is,  amelyek- 
nek felvétele  eltiltassék.  A  könyv  ismerteti  a  névmagyarosítás  eddigi 
sorsát,  a  névügyre  vonatkozó  kormányzati  intézkedéseket,  pontos  út- 
mutatását adja  a  névváltoztatásra  vonatkozó  eljárásnak,  s  végszavában 
egy  rövid,  de  érdekes  genealógiáját  a  magyar  család-  és  keresztnevek- 
nek. A  «Magyar  névkönyv»  Dick  Manó  bizománya,  ára  öt  korona,  ezen  a 
ponton  azonban,  ugy  véljük,  hogy  épen  a  célra  való  tekintettel  a  könyv- 
nek olcsóbb,  mindenki  számára  könnyen  hozzáférhető  formájára  lett 
volna  szükség.  Szinte  azt  kell  mondanunk,  hogy  ily  tartalmú  könyvet 
füzetként  az  utcán  kellene  osztogatni. 


A  román  árulás  okai.  Annak  a  politikának,  amely  a  vérmes  remé- 
nyekkel indított,  de  keserűen  csalatkozott  román  támadáshoz  vitt: 
lehetőség  szerint  a  magyar  sajtó  feltárta  motívumait.  Ami  még  hátra 
van,  az  már  inkább  csak  kulisszatitok,  apró  részlet,  amit  jelenleg  néma 
ajkak  vagy  elzárt  diplomáciai  levelesládák  őriznek.  Botár  Árpád  röp- 
irata azonban  erről  a  kérdésről  mégsem  fölösleges,  meri  nem  egy  alig 

ismert  adattal,  népszerűen  ad  összefoglaló  képet  a  román  külpolitika 
kanyargó,  a  mi  oldalunkon  konszolidálódott,  de  végül  az  entente  vizébe 
torkoló  útjáról.  A  kis  füzet  nem  érzelmi  irat,  előnye,  hogy  bár  ok 
volna  rá,  tartózkodik  a  személyes  izü  felháborodás  vagy  megbélyegzés 
hangjától.  Ehelyett  annál  meggyőzőbb  oknyomozó  előadása,  amellyel 
kifejti,  hogy  a  román  állam,  független  kialakulása  pillanatában,  ösztön- 
szerűen is  húzódott  Németország  és  a  kettős  monarchia  mellé,  véde- 
kezést keresve  az  orosz  terjeszkedés  balkáni  iránya  ellen,  ugyanekkor 
azonban  már  a  megszületés  stádiumában  voltak  azok  az  okok  is, 
amelyek  ma  beavatkozásra  kényszerítették.  Besszarábia  és  Erdély  volt 
a  román  külpolitika  célkitűzése  s  a  politikusok  közt  csak  annyiban 
volt  különbség,  hogy  melyiket  tartották  sürgősebben  megoldandó  fel- 
adatnak. A  román  hivatalos  politika  Janus-arccal  leplezte  Erdélyre  vo- 
natkozó aspirációit,  ezt  az  utóbbi  időben  felelőtlen  személyektől,  taná- 
roktól és  szerkesztőktől  már  provokálóan  hirdetett  aspirációt  azonban 
az  úgynevezett  «monarchia-barát»  politikusok  sem  tagadták  meg,  s 
csak  a  megoldás  módjára,  a  végrehajtás  idejére  nézve  foglaltak  el  más 
álláspontot,  mint  Carp  Péter,  aki  szerint  «az  erdélyi  kérdés  megoldása 
Besszarábiában  van.»  Botár  Árpád  röpiratának  bevétele  a  «Pro  Trans- 
sylvania)) egyesület  céljait  szolgálja. 


Az  Anker  élet-  és  járadékbiztosító  társaság  Bécsben  1917  május 
18-án  tartotta  meg  gróf  Prokesch  Osten  Antal  ur  elnöklete  alatt  58.  ren- 
des közgyűlését.  Napirend  előtt  az  elnök  megemlékezett  a  társaságnak 
a  harctéren  levő  igazgató  tanácsosairól  és  alkalmazottairól.  A  lefolyt 
üzletév  előterjesztett  zárszámadási  jelentése  a  duló  világháború  dacára 
kielégítő  képet  nyújt.  4451  kötvény  állíttatott  ki,  32,460.730  korona 
42  fillér  tőkéről  és  231.031  korona  42  fillér  járadékról.  A  biztosítási 
állomány  az  1916.  év  végén  85.653  szerződésre  rúgott,  588,315.534  ko- 
rona 88  fillér  tőkéről  és  2,396.594  korona  52  fillér  járadékról.  A  be- 
vételek dijakban  és  kamatokban  a  számadási  évben  38,057.285  korona 
12  fillért  tettek  ki,  a  legmagasabb  összeget  a  társaság  fennállása 
óta!  Az  összes  vagyon  249,692.994  korona  94  fillér.  A  biztosí- 
tottak részére  a  kifizetések  az  1916.  évben  biztosítási  összegekért, 
visszavásárlásokért,  járadékokért  és  nyereségosztalékokért  21,892.143 
korona  66  fillért  tettek  ki.  A  társaság  fennállása  óta  teljesített  összes 
kifizetések  kerek  összegben  546  millió  koronát  tesznek  ki.  Az  évi  feles- 
leg az  egyes  nyereségosztalék-kategóriák  üzemszámlájának  beszámítá- 
sával 3,649.638  korona  54  fillért  tesz  ki;  ebből  a  halálesetre  nyereség- 
részesüléssel biztosítottak  javára  2,300.928  korona  35  fillér  esik.  A  biz- 
tosítottak nyereségosztalékai  A-terv  (régi  számla)  szerint  40  százalékát, 
A-terv  (uj  számla)  szerint  20  százalékát,  B-terv  szerint  a  biztosítás  tar- 
tamához képest  az  évi  dij  46  százalékáig  terjedő  részét  teszik  ki;  C-terv 
szerinti  biztosításoknál  a  kötvényben  garantirozott  osztalék  mellett  az 
évi  dij  8  százalékát  kitevő  pótosztalék  adatik.  A  részvényesek  480.000 
koronát  kapnak  (részvényenkint  240  koronát,  mint  a  mult  évben),  az 
árfolyamkülönbözeti  alapba  500.000  korona  utaltatik  át.  Megemlítésre 
méltó,  hogy  a  háborús  halálesetek,  melyek  eddig  a  folyószámlából  fizet- 
tettek, 1916  végéig  49,036.130  korona  22  fillérnyi  összeget  értek  el;  sok 
száz  családnak  nyújtott  az  «Anker-kötvény»  a  családfentartó  hősi  ha- 
lála után  támaszt  és  megélhetési  lehetőséget.  A  4.  és  5.  magyar  és  osz- 
trák hadikölcsönre  a  társaság  saját  számlájára,  a  tisztviselők,  biztosí- 
tottak és  üzletfelek  által  jegyzett  összegek  50  millió  koronát  tettek  ki. 
Az  igazgató-tanácsba  báró  Fuchs  Viktor  dr.-t  ismét  megválasztották. 

A  Magyar-Hollandi  Biztosító  Részvénytársaság  a  VI.  magyar  hadi- 
kölcsönre máj.  hó  14-én  tartott  igazgatósági  ülésének  határozata  szerint 
félmillió  korona  6%-os  magyar  királyi  adómentes  állami  járadékköl- 
csönkötvényt  jegyzett.  A  társaság  1916.  évi  december  31-iki  mérlegében 
kimutatott  5,209.040  koronának  megfelelő  hatodfél  millió  korona  név- 
értékű magyar  hadikölcsön  befektetésével  együtt  a  «Magyar-Hollandi» 
eddig  hat  millió  korona  hadikölcsön  címleteket  vásárolt,  illetve  jegyzett. 


HUNQARIA  KÖNYVNYOMDA  BUDAPFSr. 


Demokrácia  és  háború. 


Irta :  Balogh  Artliur. 

Á  harmadik  éve  duló  világháború  forgatagában  az  utóbbi 
időkben  két  esemény  ragadja  meg  különösen  figyelmünket  s 
alkalmas  arra,  hogy  erős  gondolkozásra  késztessen:  az  Egyesült- 
Államoknak  a  háborúba  avatkozása  ellenségeink  oldalán  és  az 
orosz  birodalomnak,  melynek  színleges  alkotmányos  szabadsága 
mögött  valósággal  még  mindig  autokratikus  önkény  lappangott, 
a  demokratikus  formára  való  forradalmi  áttérése. 

Minő  eredménye  lesz  az  oroszországi  zűrzavarnak  a  hábo- 
rúra, a  még  ki  nem  alakult  helyzet  mellett,  egyelőre  egészen 
bizonytalan.  A  száz  milliós  észak-amerikai  demokráciának,  a 
legutóbbi  időkig  a  legnagyobbnak,  mely  valaha  létezett,  nyíl- 
tan ellenségeink  mellé  állása  azonban  már  befejezett  dolog. 
Igaz,  hogy  magatartása  majdnem  kezdettől  fogva  se  felelt  meg 
a  «jóakaratu»  semlegesség  kivánalmaniak.  Több  mint  két  mil- 
liárd dollárt  kölcsönzött  az  óceánontúli  «semleges»  nagyhatalom 
ellenségeinknek,  ellátta  őket  ágyukkal,  lövedékekkel,  az  ember- 
pusztítás minden  félelmetes  eszközeivel  oly  mértékben,  hogy  ha 
ezt  nem  teszi,  vége  szakad  a  háborúnak.  Legalább  is  minden- 
esetre voltak  olyan  időszakok,  midőn  mindennemű  szállításai- 
nak beszüntetése  ezt  eredményezte  volna.  Az  osztrák-magyar 
monarchia  és  Németország  jegyzékeikben  nem  egyszer  rámutat- 
tak az  észak-amerikai  semlegesség  e  furcsa  alakulására,  kívánva, 
hogy  az  Egyesült-Államok  ne  legyenek  továbbra  is  az  entente- 
hadseregek  óriási  municiógyártó  műhelyei.  Mindhiába!  Az  em- 
beriesség szava  nem  tudott  győzedelmeskedni  a  Morgan-ok  kai* 
már  önzésén,  mely  bemocskolta  a  nemzeti  becsületet. 

Magyar  Figyelő.  26 

Ez  előzményekre  gondolva  az  Unió  legújabb  magatartásá- 
tól tulajdonképen  meg  is  kell  vonnunk  a  szenzációs  hatás  ki- 
váltására való  képességet.  S  ha  már  volt  két  demokrácia  ellen- 
ségeink sorában  a  mult  század  innenső  felétől  mindig  annyira 
demokratikus  színezetűnek  hirdetett,  ősi  angol  monarchia  fő- 
vezetés  mellett,  az  se  lephet  meg  bennünket,  hogy  az  uj  ellenség 
is  demokrácia.  Igaz,  hogy  csak  száz  és  néhány  éves,  a  hatszáz 
éves  svájci  demokráciával  nem  versenyezhet  ősiség  dolgában  ez 
a  nagy  demokrácia.  De  legalább  olyan  népuralom,  mely  minden 
természetes  előfeltétel  mellett  alakult  meg  s  igy  méltán  várhatta 
tőle  az  ó-világ,  hogy  a  legpazarabb  mértékben  fogja  ragyogtatni 
a  politikai  szervezkedés  e  formájának  minden  erényeit. 

A  legutóbbi  időkig  politikailag  is  egészen  külön  világot  al- 
kotó, az  önmagának  elégség  politikai  elvét  valló,  hódításokra 
nem  törő,  csak  a  gazdasági  elsőségért  versengő  nagy  amerikai 
demokrácia  megjelenése  ellenségeink  sorában  mégis  gondolko- 
dásra késztet  bennünket  s  mintegy  eddigi  tapasztalataink  reví- 
ziójának szükségét  érezve,  végérvényes  feleletet,  megállapítást 
sürgetve  tolulnak  elénk  a  kérdések:  Demokrácia  és  háború 
hogyan  egyeznek  össze?  Nem  háborúellenes  tehát  a  demokrácia 
se?  Vagyis  bizonyos  viszonyok  közt  okvetlen  háborúra  kell  ve- 
zetni a  dolgoknak,  legyen  az  a  nép  akár  a  leglenyűgözőbb  auto- 
kratikus hatalom  alatt,  akár  a  legszabadabb  népuralom?  Hogyan 
lehetséges  ez,  hisz  a  demokrácia  természeténél  fogva  nem  lehet 
háborús. 

* 

Demokrácia  és  háború  elvileg  valóban  sehogy  se  egyeznek 
meg,  kizárják  egymást.  A  háború  se  társadalomalakító  hatásá- 
ban, se  egyébként  egyáltalán  nem  demokratikus.  Sőt  határozot- 
tan mondhatjuk,  inkább  egyenesen  arisztokratikus. 

A  demokrácia  az  egyenlőség.  —  Helyes,  —  szól  erre  a  felü- 
letes szemléletből  táplálkozó  ellenvetés  —  de  hiszen  akkor  a 
háború  épen  a  legdemokratikusabb.  Mert  teheti-e  valami  erő- 
sebbé az  egyenlőség  érzetét,  mint  a  törekvéseknek  és  céloknak, 
szenvedésnek  és  dicsőségnek,  életnek  és  halálnak  az  a  közös- 
sége, mely  a  küzdőket  a  harciéren  várja?  A  vallás  a  teremtő 
előtt  való  egyenlőséget  hirdeli.  A  liberalizmus  a  jogegyenlőséget 
vívta  ki.  De  a  polgár  egyenlősége  igazán  csak  a  háborúban  való- 
sul meg. 

Mindez  egyenlőségnek  látszhatik,  valóban  azonban  csak 
optikai  csalódás  a  dolgok  nézésében.  Olyan  egyenlőség,  mint  a 
halmos  vidék  közeli  dombjainak  egyenlő  magassága  a  távol 
ködében  emelkedő  hegyóriás  kontúrjaival.  A  törekvéseknek  és 
céloknak,  szenvedésnek  és  dicsőségnek,  életnek  és  halálnak 
háborús  egyenlősége  messze  áll  attól  az  egyenlőségtől,  melyre 
a  demokrácia  áhítozik.  —  A  háború  célját  nem  az  egyes 
küzdő  tűzi  ki,  hanem  nálánál  magasabb  hatalmak.  A  cél  az 
egyes  küzdő  szemében  egészen  másként  fest.  Az  egyik  hős  akar 
lenni,  a  másik  csak  hogy  valamiképen  megússza  a  háborút.  A 
szenvedés  se  egyenlő,  a  dicsőség  se.  A  lövészárok  embere  többet 
szenved,  mint  az  autóvezető.  Emberi  gyarlóság,  hogy  a  dicső- 
séget se  osztogatják  egyenlően,  még  ha  egyenlően  rászolgáltak  is. 
Az  élet  hát  nem  egyenlő,  de  még  a  halál  se.  Egy  tüzérségi  veszte- 
ségre négy-öt  gyalogsági  veszteség  esik,  nem  is  szólva  azokról, 
akik  halálveszedelemnek  nincsenek,  vagy  alig  vannak  kitéve.  És 
—  lám  mily  nem  demokratikus,  sőt  épen  arisztokratikus  a  há- 
ború —  rendszerint  épen  a  jobb  módúak  vannak  abban  a  hely- 
zetben, hogy  ily  kevésbbé  veszélyes  fegyvernemekhez  és  beosz- 
tásokhoz (lovasság,  tüzérség,  autók)  kerüljenek,  másfelől  a  sebe- 
sülési kockázat  a  rang  emelkedésével  aránylag  folyton  csökken. 

Az  életnek  és  halálnak  az  az  úgynevezett  egyenlősége, 
melyet  a  háború  ad,  nem  demokratikus  egyenlőség  tehát.  Még 
sokkal  inkább  demokratikus  az  életnek  amaz  egyenlősége,  mely 
a  békében  katonai  szolgálatot  teljesítőre  vár,  mert  egyenlőtlen- 
ségei sokkal  szelídebbek.  Azt  pedig  ismét  felesleges  hosszasan 
fejtegetni,  hogy  a  frontok  mögött  küzdők,  az  egész  nagy  társa- 
dalom szintén  nem  egyformán  érzi  a  háború  terheit.  Az  egyiket 
vasmarokkal  nyomja  le  a  mindenféle  sanyaruság,  a  másik  ke- 
vésbbé érzi  a  bajokat,  a  harmadik  alig  —  vagyon,  társadalmi 
helyzet,  összeköttetés  szerint.  Itt  sincs  tehát  egyenlőség,  csak 
ugy,  mint  amott,  hanem  egyik  oldalon  előnyösebb  helyzet,  privi- 
légium. Emellett  van-e  még  valami,  ami  a  társadalmi  egyenlőt- 
lenséget jobban  emelni  képes,  mint  épen  a  háború,  mely  a  leg- 
jobb alkalom  millióknak  a  legkönnyebb  szerrel  összeharácso- 
lására és  ilyformán  a  társadalmi  rétegeket  egymástól  elválasztó 
szakadékokat  még  mélyebbé  és  áthidalhatatlanabbá  teszi. 

A  demokrácia  azonban  nemcsak  az  egyenlőség,  hanem  a 
szabadság   is.   A  szabadságra  a  háborúnál   nagyobb  korlátozó 

nincsen,  hiszen  háborúban  politikai,  gazdasági,  minden  téren 
oly  megszorításait  vagyunk  kénytelenek  elviselni  szabadságaink- 
nak, hogy  normális  időkben  arra  gondolni  se  lehetne. 

Nem,  a  háborút  és  a  demokráciát  elvileg  sehogy  se  lehet 
összehozni.  A  háború  minden,  csak  nem  demokratikus.  Sőt  épen 
arisztokratikus.  Hiszen  a  háború,  harci  vitézség  alapja  a  törté- 
neti nemességnek,  tehát  az  egyenlőtlenségnek,  a  privilégiumnak 
és  alapja  a  történeti  királyságnak.  De  minek  folytassuk  tovább? 
A  demokrácia  és  háború  elvi  ellentétét  mi  se  mutatja  jobban 
annál,  hogy  a  demokrácia  vezető  gondolata  a  maga  atomizáló^ 
mindent  az  egyénre  visszavivő  konstrukciójával  az  egyes,  mely- 
nek sok  milliónyi  összetevéséből  a  mindenható,  nagy  nép- 
istenség áll  elő.  A  háború  ellenben  csakis  épen  azon  az  ezzel 
diametrálisan  ellenkező  gondolaton  lehetséges,  hogy  az  egyes 
ember  nem  számít,  el  kell  törpülnie,  semmivé  kell  válnia,  ha  az 
egész  érdeke  ugy  kívánja,  melyért  mindenét,  életét  kell  áldoznia. 

* 

A  demokrácia  életberendezéseiből  is  háborúellenes  tenden- 
ciájára lehetne  következtetnünk.  A  politikai  szervezkedésnek 
egyetlen  formája  se  mutatja  fel  a  reális  és  ideális  háborúellenes 
garanciák  oly  sorozatát,  mint  a  demokrácia.  A  békés  munka 
után  vágyakozó  emberek  milliói  minden  mesterséges  kizárás 
nélkül  folynak  be  az  állam  ügyeibe;  a  demokrácia  nyilvánossági 
elve  még  a  háborús  veszélyeket  magukban  rejtő  titkos  diplo- 
máciai mesterkedéseket  is  kizárhatja;  a  hadüzenés  ki  van  véve 
egy  ember  kezéből,  a  nemzet  vérével  csak  a  parlamentben  kép- 
viselt egész  nép  rendelkezhet. 

Ha  van  demokrácia,  mely  ezeket  a  garanciákat  lehető  teljes 
mértékben  mutatja,  ez  épen  az  észak-amerikai.  Még  a  külpoli- 
tika gyeplőjét  is  teljesen  a  nép  tartja  kezében,  mert  az  elnök 
még  nemzetközi  szerződéseket  se  köthet  a  kongresszus  hozzájáru- 
lása nélkül,  mindennemű  titkos  szerződés  ki  van  zárva  és  igy  a 
külpolitika  nem  hét  pecséttel  lezárt,  hanem  nyitott  könyv  az 
utolsó  polgár  előtt  is.  De  egyáltalán  az  Unió  egész  politikai  be- 
rendezése, különleges  földrajzi  helyzete  nem  a  háború,  hanem 
a  béke  céljait  szolgálják.  Már  Washington  felállította  az  elvet, 
hogy  az  Egyesült-Államok  ne  lépjenek  szerződésre  semmiféle 
európai  halalommal,  ami  által  azt  akarta  elérni,  hogy  az  euró- 

pai  politikai  bonyodalmaktól  távol  tartsák  magukat,  ne  kény- 
szerüljenek állandó  nagy  hadsereget  tartani  és  egészen  a  gazda- 
sági fejlődésnek  szentelhessék  zavartalanul  minden  erejüket. 
Monroe  elnök  mondotta  ki  a  nevéhez  fűződő  elvet,  mely  külügyi 
államtitkára:  J.  Q.  Adams  értelmezése  szerint  nemcsak  azt  jelenti, 
hogy  ((Amerika  az  amerikaiaké)),  hanem  azt  is,  hogy  viszont 
az  Egyesült-Államok  se  törekednek  semmi,  földrészükön  kivül 
eső  területnyerésre.  Az  amerikai  földön  az  Unió  ugyan  magának 
követelte  a  vezető  szerepet,  de  politikája  alapelveként  hangoz- 
tatta, hogy  az  amerikai  államok  függetlenségét  nem  kivánja 
megtámadni.  Terjeszkedési  szándékot  a  legutóbbi  időkig  nem 
árult  el  s  területi  növekedései  mind  békés  uton,  vétel  vagy  be- 
olvadás utján  jöttek  létre.  A  soha  nem  álmodott  mértékben  fel- 
lendült gazdasági,  főleg  ipari  tevékenység  mellett  a  korlátlan 
lehetőségek  hazája  nem  gondolhatott  háborús  kalandokra,  mert 
ez  épen  a  legnagyobb  gazdasági  erőkifejtésre,  a  forgalomra  a 
legkedvezőtlenebb  lett  volna.  Tényleg  Észak-Amerikának .  száz- 
harmincnégy év  alatt,  a  függetlenségi  és  a  szecessziós  harcok  le- 
számításával, mindössze  három  háborúja  volt.  És  egész  háború- 
ellenes irányzatának  jellemzésére  elég  arra  utalni,  hogy  az 
Egyesült-Államok  honosították  meg  először  a  világon  a  béke- 
szerződéseknek azt  a  rendszerét,  mely  mindennemű  nemzetközi 
konfliktusok  elintézését  választott  bíróságra  bizva  a  hadüzenet 
előtt,  az  első  komoly  lépés  volt  a  bonyodalmak  háború  utján  való 
elegendő  a  demokrácia  tényleg  háborúellenes  magatartásának 
megállapítására. 

Nagyon  csalódnánk  azonban,  ha  azt  hinnők,  hogy  mindez 
elegendő  a  demokráciának  tényleg  háborúellenes  magatartásá- 
nak megállapítására. 

A  mostanit  megelőzőleg  a  világ  legnagyobb  háborúja  az 
alapjaiban  szétmállott  francia  «régi  uralom»-nak  a  demokratikus 
formába  nem  átalakulása,  hanem  átszökése  kapcsán  állott  elő. 
A  tizenkilencedik  század  folyamán  a  francia  demokrácia  ha  nem 
volt  háborús,  csak  azért  nem  volt  az  kifelé,  mert  ez  az  állam  a 
háborút  úgyszólván  a  letűnt  egész  század  folyamán  bent,  ön- 
magával folytatta,  egész  története  nem  lévén  egyéb,  mint  a  társa- 
dalmi osztályok  küzdelme  a  ma  egyeduralom,  holnap  köztársa- 
ság formájában  megjelenő  hatalomért.  És  mikor  e  küzdelem 
nyugvópontra  látszott  jutni  mai,  leghosszabb  életű,  leginkább 

megerősödött  demokráciájában,  ez  a  haladó,  nagy  demokrácia 
nem  lett  kevésbbé  militáris  és  harci  szellemű  —  bár  a  leginkább 
háborúellenes  szocializmussal  lépett  frigyre  —  mint  a  konzer- 
vativizmus és  feudalizmus  palástjába  burkoltnak  látott,  annyit 
ócsárolt  német  monarchiák.  Két  magyar  megyével  felérő  terület- 
vesztesége miatt  folyton  csak  az  alkalmat  kereste  'az  ujabb  le- 
számolásra. Ma  pedig  a  háborús  gyülölségnek  már  alig  túl- 
szárnyalható példáját  épen  ők  mutatják. 

De  a  spanyol-amerikai  háború  óta  Észak-Amerika  is  el- 
hagyta a  békés  külpolitika  hagyományait.  Ázsiai  birtokszerzésük- 
kel Monroe-elvöket  tagadták  meg  s  ma  már  a  Csendes-óceánon 
való  hatalmi  túlsúly  kérdése,  melyben  Japánnal  versenyeznek, 
minduntalan  akuttá  váló,  legfontosabb  problémájuk.  Még  az 
amerikai  földön  is  szakítottak  a  békés  terjeszkedés  tanával.  A 
Panama-csatornához  fűződő  érdeköknél  fogva  Mexikót  állan- 
dóan fenyegetik,  az  ott  észak-amerikai  pénzen  szított  zavar- 
gásokat kedvező  pillanatban  fel  akarván  használni  az  okku- 
pációra.  Kanadában  az  Unió  természetes  kiegészítését  látják  s 
állandóan  falánk  pillantásaik  tárgya.  A  mai  háborúban  német- 
ellenes hajlamaik  jól  ismertek  s  bizonyára  csak  Németországa 
engedékenysége  a  Sussex  és  Lusitania-afférekben  vette  elejét  már 
akkor  a  nyilt  kenyértörésnek.  Most  pedig,  miután  kezdettől 
fogva  csak  a  német  embertelenséget  látta,  de  az  angol  részről 
saját  kereskedelmét  ért  lealázásokat  nem  volt  hajlandó  észre- 
venni, nyíltan  Anglia  oldalán  áll.  Pedig  valamikor  a  tengerentúli 
nagy  demokrácia  elnöke,  Jefferson  mondotta  e  lesújtó  Ítéletet 
Angliára:  «Mi  az  angol  kormányt  ugy  tekintjük,  mint  amely 
teljesen  hiján  van  az  erkölcsiségnek,  az  elviselhetetlenségig  orcát- 
lan, hiúságában  felfuvalkodott.  A  tengerek  kizárólagos  uralmára 
törekedve,  romlottságában  megmételyezve  lelkének  mélyéig, 
mélyen  gyökeret  vert  gyűlölettel  irántunk,  ellensége  a  szabad- 
ságnak —  bárhol  igyekszik  is  fejét  felütni  —  s  a  világ  békéjé- 
nek örökös  megzavarója.»  —  Keményebbel  ennél  az  észak-ame- 
rikai Ítéletnél  alig  sújtották  Angliát. 

Ha  a  demokrácia  már  politikai  berendezkedésének  alap- 
elveinél fogva  annyira  nem  kedvező  a  háborús  hajlamokra,  mi 
az  oka,  hogy  mégis  nem  háborúellenes?    A  választ  e  kérdésre 

épen  magában  a  demokráciában,  a  nép-pszichológiában  és  a 
gazdaságban  kell  keresnünk. 

A  történelem  tanulsága  azt  mutatja,  hogy  demokráciák 
sokszor  egyenesen  háborusabbak,  mint  a  monarchiák.  A  nép 
önérzete  sehol  sincs  annyira  kifejlődve,  mint  ép  ebben  az  állam- 
formában. Minden  egyes  a  néphatalom  egy  részét  érzi  magában. 
A  nép,  mely  mindenható  a  belügyekben,  mindenható  akar  lenni 
a  béke  vagy  háború  kérdésében  is.  Hogy  a  nép  által  kivánt,  nép- 
szerű háborúk  épen  a  legelkeseredettebbek  és  legvéresebbek, 
szintén  történeti  tapasztalat. 

Csakhogy  a  nép  háborús  hangulata,  vágya  és  akarata  is 
csak  olyan,  mint  minden  más  hangulata,  vágya  és  elhatározása. 
Abban  a  népakaratban,  mely  elemi  erővel  követeli  a  háborút,  ♦ 
valójában  ép  oly  abszolutizmus  lehet,  mint  egy  autokrata  abszo- 
lutizmusa, aki  a  maga  egyetlen  parancsszavával  mondja  ki  a 
háborút.  Azzal  a  különbséggel,  hogy  a  demokráciában  nem  egy, 
hanem  több  kényúr  fog  dönteni,  azok,  akik  úrrá  tudnak  lenni 
demagógiájukkal,  megtévesztéseikkel,  a  kisebbség  terrorizmusá- 
val a  nép  felett.  Rég  megállapított  igazság,  hogy  az  egymásra 
hatás,  szuggeszció  következtében  lavinaszerű  rohamossággal  fej- 
lődnek ki  benne  az  ügyes  népvezetők,  jobban  mondva  népámí- 
tók  által  beléjük  dobott  érzelem-  és  indulatcsirák.  így  aztán  az 
egész  nép  által  kivánt  háború  természetesen  csak  egy  kis  résztől 
akart  háború  lehet.  A  háborúk  kitörésekor  a  kormányok  rend- 
szerint egymásra  tolják  a  felelősséget  annak  előidézésében,  azt 
azonban  a  legdemokratikusabb  állam  kormánya  is  vajmi  ritkán 
állíthatja,  hogy  a  háborút  a  nép  a  maga  összességében  valóban 
akarta  volna. 

Hogy  a  nép  mennyire  nem  tud  ellenállni  egyesek  befolyá- 
sának, épen  Észak-Amerika  példája  mutatja,  ahol  a  mult  század 
harmincas  éveiben  egy  olyan  demagóg,  aminő  Jackson,  kinek 
nevéhez  a  «victoribus  spolia»  ott  ma  is  divatos  csúf  elve  tapad, 
tudott  úrrá  lenni  a  népszenvedélyen.  A  nép  mindig  impulzív 
természetű,  a  nem  mindennapi,  nem  megszokott,  vagy  épen 
csillogó  tehetség,  nyilatkozzon  ez  bár  csak  valóban  kevésbbé  ko- 
moly értékekben  is,  okvetlen  elszédíti.  Ez  az  impulzív  természet 
az  amerikainál  különösen  megvan,  ami  természetesen  háborús 
hajlamát  is  növelni  alkalmas.  És  ennek  az  impulzív  népnek  a 
nyelvén  alig  tud  valaki  is  jobban  beszélni  az  Unió  mai  elnöké- 

nél,  aki  mái  mint  New-Yersey  állam  kormányzója  a  parlament- 
tel szemben  folyton  a  népre  hivatkozott.  «Amit  a  nép  akar, 
annak  meg  kell  történni)),  hangoztatta  már  akkor.  De  ugyan- 
akkor azt  mondotta:  «A  nép  tanácsadója,  védelmezője,  vezetője 
leszek.»  —  Csak  a  népléleknek,  a  demokráciának  nagyon  alapos 
ismerője  beszélhet  igy,  tudván,  hogy  a  népet  igenis  lehet  vezetni 
egy  embernek,  csak  épen  azt  a  hitét,  illúzióját  nem  szabad  bán- 
tani, hogy  azért  az  a  vezető  csak  az  ő  szolgája,  akaratának  karja 
s  az  ur,  a  parancsoló  ő  marad.  És  mit  szóljunk  a  franciákról, 
akiknél  még  kisebb-nagyobb  szabású  politikai  kalandorok  is 
oly  könnyedén  tudták  alakítani  a  néplelket,  mint  a  trópusi  szél 
a  sivatag  homokját. 

De  nemcsak  a  néplélek,  indulat  és  akarat  oly  könnyen  be- 
folyásolhatósága, változtathatósága  adja  annak  okát,  hogy  bizo- 
nyos körülmények  közt  a  demokrácia  is  ép  olyan  háborússá 
lehet,  mint  a  legmilitárisabb,  hódításra  legvágyóbb  monarchia. 
Ha  egyszer  a  gazdasági  élet  az  ipari  túltermelés  útjára  lépett, 
ha  a  túlprodukciónak  folyton  uj  piacok,  végtelenbe  növekedő 
fejlődésének  folyton  uj  lehetőségek  kellenek,  szóval,  ha  egyszer 
az  imperializmus  ördöge  megszállta  a  demokráciát,  előbb-utóbb 
agresszív  irányúvá  kell  válnia,  le  kell  mondania  a  gazdasági 
világversenynek  csak  békés  eszközökkel  való  megvívásáról  és 
vérrel-vassal  kell  uj  értékes  területeket  szereznie  termelése  ki- 
bővítésére, produktumainak  elhelyezésére.  Emellett  a  gazdasági 
világversenyben  jelentős  szerep  a  demokráciát  is  hova-tovább 
belesodorja  a  nagy  világpolitikába,  még  ha  földrajzi  helyzeténél 
fogva  addig  ettől  távol  is  tarthatta  magát.  A  világpolitika  kon- 
stellációi viszik  aztán  az  elkerülhetlen  szövetségek  révén  mind 
tovább  és  tovább  azon  az  uton,  mely  bizonyos  körülmények 
közt  szükségszerűvé  teszi  a  háborút. 

Ennek  igazságát  legékesebben  épen  az  Egyesült-Államok 
példája  mutatja.  Mióta  a  védvámrendszer  által  iszonyú  túlter- 
melésre nevelt  ipar  nem  tud  betelni  piacaival,  azóta  e  nagy 
demokrácia  is  kénytelen  volt  szakítani  a  maguknak  elégség 
korábbi  elvével  s  háborúval  szolgálta  imperialisztikus  céljait. 
Mindinkább  mérvadó  tényező  kiván  lenni  a  világpolitikában  a 
igy  természetesen  a  Washington-féle  hagyományokkal  is  szakí- 
tania kell.  Az  északamerikai-angol  rokonszenv  bajosan  táplál- 
kozik csupán  a  municiószállításhoz  fűződő  nagy  anyagi  érdek- 

bői.  Igaz,  hogy  ez  az  érdek  is  óriási,  hisz  az  elmúlt  évben  az 
ententenak  szállított  hadiszerek  értéke  majdnem  egyharmadát 
teszi  ki  az  észak-amerikai  összkivitelnek.  De  az  angol  barátság 
megnyerését  ennél  sokkal  hatalmasabb  érdek,  a  sárga  emberrel 
szemben  való  fellépés  sikerének  biztosítása  mutatja  okvetlen 
szükségesnek.  S  valóban  nem  tudhatjuk,  a  német-amerikai  viszony 
kiélesítése  az  Unió  részéről  nemcsak  ürügy  volt-e  arra,  hogy 
miután  a  marinizmus  már  megvetette  lábát  a  szabadság  minta- 
földjén, az  általános  védkötelezettségnek  már  megtörtént  el- 
fogadásával a  militarizmus  is  bevonuljon  oda,  egészen  utánozva 
ekként  az  őshazát. 

A  háborússá  vált  demokrácia  azonban  épen  azokkal  az 
alapelvekkel  jön  a  legélesebb  ellentétbe,  melyeken  politikai  szer- 
kezetét felépíti.  Mert  a  szabadság  és  egyenlőség  eszméit  alkal- 
maznia kellene  nemcsak  saját  politikai  határoszlopain  belül, 
hanem  mint  a  nemzeteknek  a  békés  fejlődésre  való  egyforma 
szabasága,  joga  elismerését  ki  kellene  terjesztnie  a  politikai 
emberegészek  összességére  is.  Imperialisztikussá  válva  pedig  a 
szabadságnak  épen  azt  a  fogalmát  kénytelen  megnyirbálni;  mely 
a  nagyipari  termeléssel  együtt  jár  s  mely  egyenesen  azt  kívánja, 
Jiogy  az  államhatalom  egyáltalán  mennél  kevesebbet  vegye 
igénybe  az  egyest,  mennél  kevésbbé  avatkozzon  annak  életébe 
s  hagyja,  hogy  csakis  gazdasági  tevékenységének  szentelje  min- 
den erejét.  Spencer  formulázása,  hogy  a  fejlődés  a  harcos  társa- 
dalmi szerkezetből  a  gazdaságiba  való  átmenetben  áll,  egyed- 
uralomra és  demokráciára  egyaránt  érvényes.  A  militarizmus- 
sal  azonban,  az  általános  hadkötelezettséggel  és  polgári  szolgá- 
lattal megszűnik  a  szabadságnak  a  nagyipari  demokráciában  is 
elfogadott  értelme,  meg  a  Spencer-féle  erkölcsileg  magasabban 
álló  gazdasági  társadalmi  tipus  s  az  állam  nem  lehet  többé  a 
legjobb,  vagyis  az  ipari  társadalmi  tipus  életében  legjobban 
alkalmazkodni  tudó  emberek  társasága.  Megszűnik  a  polgár 
«teljes »  élete. 

A  jóakaratú  semlegességnek  az  a  fura  felfogása,  amely 
eddig  az  Egyesül-Államoknak  lehetővé  tette,  hogy  köszönettel 
fogadják  angol  részről  nagylelkű  megengedését  a  számukra  való 
municiószállításnak  és  minden  komolyabb  ellenszegülés  nélkül, 
egykedvűen  vegyenek  tudomást  arról,  hogy  Brémával,  Hamburg- 

gal  való  összeköttetésüket  a  háború  kitörésének  pillanatától  ki 
kell  kapcsolniok  abból  a  hatalmas  szervezetből,  mellyel  Wilson 
utóbbi  üzenetének  szavai  szerint  «békés  módon  dolgoznak  a 
világ  ipari  munkájának  fentartásán»  —  valóban  eléggé  alkalmas 
volt  az  óceánontúli  önzés,  pénzsóvárgás  kielégítésére.  Már  az  is 
vajmi  sajnálatos,  hogy  a  Wall  Street  pénzkirályainak  szava 
hatalmasabb  a  humanizmus  parancsánál.  Az  amerikai  nép  nem 
akarja  a  háborút  —  hallottuk  folyton  a  White  House  félelmetes 
energiájú,  örökké  titokzatos,  kifürkészhetlen  szándékú  lakójá- 
nak ajkáról.  Ne  csodálkozzunk  rajta,  ha  végül  mégis  akarta.  Az 
angol  pénzzel  szított  németellenes  propaganda  napról-napra  nőtt 
s  az  angol  pénz  átvitte  az  óceánon  túlra  az  angol  erkölcsöket  is. 
A  nagyképüsködésnek,  a  snobbizmusnak  és  a  képmutatásnak, 
a  cant-nek  ma  már  egész  külön  válfaját  látjuk  az  Unióban. 
Annak  a  cant-nek,  amelyben  Nietzsche  az  összes  angol  bűnök 
összefoglalását  fedezte  fel,  amely  a  kereszténység  köpenyege 
alatt  misszionáriusokkal  árasztja  el  a  világ  setét  tájait,  hogy 
azokat  hódító  utja  egyengetőivé  tegye;  amely  a  kereszténység 
igéit  hordja  ajkán  folyton,  hogy  aztán  a  legborzasztóbb  kegyet- 
lenségeket kövesse  el.  Annak  a  cant-nek,  mely  ma  is  oltárokat 
emel  London  utcáin,  de  emberiességet  nem  ismer.  Hogy  az* 
amerikai  nép  akarja  a  háborút,  ezért  kellett  a  megvásárolt  sajtó 
hazug  uszítása,  ezért  kellett  az  agitátorok  legveszedelmesebb 
fajtájából  való  ex-elnök  izgatása,  aki  nyolc  éves  uralma  alatt 
oly  feltűnő  módon  tett  tanúságot  erőszakos,  egyenesen  cezarisz- 
tikus  hajlamairól.  S  a  nép  végül  elhitte,  hogy  valóban  meg  van 
támadva  a  csillagos  lobogó  nemzeti  becsülete  s  Németország  egy 
második,  nagyobb  Belgiumot  akar  csinálni  a  szabad  tengerekbőL 
A  demokratikus  néphangulat  változandóságát  ismerve,  nem 
lehetünk  meglepődve  ezen  a  fordulaton.  A  «damned  Germans» 
militarizmusa,  aminek  tökéletes  leiiprása  előtt  az  entente-menta- 
litás  szerint  egészen  kárbaveszett  dolog  a  világ  békéjéről  beszélni, 
bevonul  a  tengerentúli  nagy  demokráciába  is  az  imperializ- 
musra feltétlenül  káros  minden  hatásával.  Mert  hogy  rezet, 
gyapotot  és  sok-sok  egyéb  mindent  jobban  lehet  a  dolgozó  em- 
berek millióinak  ipari  seregével  termelni,  mini  ahogyan  arra 
egy  fegyverben  álló  nemzet  képes,  bizonyítgatni  felesleges.  A 
nagy  demokrácia  saját  földrészén  se  biztos  támadással  szemben, 
távol  nyugaton  meg  épen  ott  settenkedik  az  alattomos  ellenség 

ugrásra  készen  várva  a  pillanatot.  A  mult  hagyományai,  a  jelen 
rideg  valója,  a  jövő  kilátásai  mind  a  békét  ajánlották  volna.  De 
a  hideg  megfontolás  ép  a  kritikus  pillanatokban  nem  erénye  a 
demokráciának. 

Ha  a  népszuverénitás  márványból  faragott  szimbóluma  ott 
a  Pennsylvania  Avenue  végén  elhatározta  a  háborút,  mert  egy 
különben  minden  demokratikus  egyenlőség  mellett  is  egész  em- 
bernek nem  tartott  amerikai  állampolgár  áldozatul  eshetik  a 
német  buvárhajóknak,  ha  most  az  Unió,  Bryan-ként  szólva, 
háromezer  mértföldnyire  elküldi  hajóit,  hogy  találkozhassanak 
a  háborúval  és  partjaira  hozhassák  s  ha  ez  a  háború  oly  spontán 
egyértelműséggel  kívántnak  látszik  is,  mintha  a  demokrácia 
nagy  fanatikusának  társadalmi  szerződés-elméletéhez  képest 
egy  valóságos  népszavazás  határozta  volna  el,  bízvást  megkímél- 
hetjük magunkat  a  túlzó  ámulat  fájdalmas  izgalmától.  Nem 
lörlént  semmi.  Elvégre  Észak-Amerika  is  csak  küzdhet  talán 
((szuverén  jogainak  megvédéseért)),  küzdhet  «az  alapvető  emberi 
jogokért»,  s  ha  még  kellene  háboruok,  szolgál  ezzel  túlontúl  az 
eritente- frazeológia.  Mindössze  annyi  történt,  hogy  néhány  tör? 
téneti  dokumentumot,  néhány  bizakodó  jóslatot,  melyek  a  demo- 
krácia háborúellenessége  mellett  szóltak,  végkép  ad  acta  tehe- 
tünk s  még  nagyobb  figyelemmel  fordulunk  a  fejlődés  Marx- 
féle törvénye  felé. 

Az  angol-amerikai  háborút  nyomon  követve  az  Egyesült- 
Államokban  vert  gyökeret  először  a  világon  a  szervezett  béke- 
mozgalom. A  háborús  Észak-Amerika  végkép  elfeledteti  velünk 
ezt  a  biztató  kezdetet.  És  nem  egy  csalódás  megállapítására 
kényszerít.  Canning  büszke  szózata:  ((megalapítottuk  az  új- 
világot, hogy  abban  az  ó-világ  hibáit  helyrehozzuk)),  ép  oly 
csalódás,  mint  a  königsbergi  nagy  békeálmodozó  várakozása, 
hogy  az  államok  demokratizálódása  hova-tovább  majd  a  háború 
megszüntetésére  vezet.  De  persze  hiu  számítás  ezek  szerint 
epigon  tanítványának:  Greynek  terve  is,  hogy  a  teuton  militariz- 
mussal  szemben  kényszerű ton  kell  a  német  államokba  a  demo- 
kráciát bevezetni.  Politikai  elvei  közül  a  Monroe-elvet,  melyet 
egyébként  eddig  is  megsértett,  most  már  végleg  ki  kell  selejtezni 
a  nagy  amerikai  demokráciának.  Egy  elvvel  kevesebb  ama  sok 
között,  melyeket  a  töprengő  emberiség  kieszel  magának,  hogy 
földi  létét  mennél  jobbá  tegye  s  egy  tapasztalattal  több  azok 

sorában,  melyek  már  a  megingathatlanság  igényével  lépnek  fel. 
Mert  be  kell  látnunk,  hogy  demokrácia  és  háború  hiába  zárják 
ki  egymást  eszméikben,  a  valóságban  ép  ugy  megférnek  egy- 
mással, amint  megfér  a  háború  bármely  más  politikai  szerkezet- 
tel. Nem  a  demokráciától,  csak  az  emberi  természetnek  mai 
megítélésünk  szerint  még  nagyon  messze  bekövetkező  átala- 
kulásától várhatjuk  a  nagy  béke  napjának  elérkeztét  —  ha 
valaha  felvirrad. 


A  közös  vámterület  ötven  éve. 


A  magyar  vámpolitika  története. 
Irta :  Magyar  Lajos. 

A  közös  vámterület  jubilál.  Az  idén  lesz  ötven  esztendeje, 
hogy  a  magyar  törvénykönyvbe  került.  A  császári  rendeletek  tára 
már  1850  óta  ismeri,  de  a  nemzet  jóváhagyásával  és  beleegyezé- 
sével csak  ötven  éve  él.  Ebből  a  történelmi  távolságból  érdeme* 
és  érdekes  visszanézni  a  magyar  vámpolitika  történelmi  fejlődé- 
sére, amig  nagy  válságokon,  nehéz  küzdelmeken  át  Deák  Ferenc 
bölcsesége  nyugvópontra  juttatta  a  közös  vámterület  akarásá- 
ban . .  . 

Ezt  a  visszatekintést  lényegesen  megkönnyíti  Rudolf  Sieg- 
Ziarí-nak,  a  kitűnő  osztrák  tudósnak  «Zolltrennung  und  Zoli- 
einheit»  cimü  könyve,  amely  közli  a  közös  pénzügyminisztérium, 
az  osztrák  pénzügyminisztérium,  az  udvari  levéltár  történelmi 
érdekű  aktáit.  Ezek  az  akták  szokatlan  világossággal  mutatnak 
rá  azokra  a  törekvésekre,  áramlatokra,  amelyek  két  évszázad 
óta  uralkodók  a  magyar  vámpolitikában. 

A  vámpolitika  már  a  középkorban  is  sokkal  nagyobb  sze- 
repet játszott  a  rendi  országgyűléseken,  mint  sokan  gondolnák. 
A  magyar  nemzeti  és  gazdasági  életnek  egyik  legnagyobb  és  leg- 
fontosabb kérdésévé  azonban  akkor  lett,  mikor  Európa  szerte 
kezdtek  nagyobb  figyelmet  fordítani  a  nemzetgazdaság  problé- 
máira. Az  Ausztriával  való  gazdasági  viszonyunk  szabályozása 
pedig  akkor  vált  a  magyar  gazdasági  élet  alapvetően  nagy  kér- 

désévé,  mikor  Mária  Terézia  1775-ben  az  osztrák  örökös  tarto- 
mányokat egyetlen  lezárt  vámterületté  egyesitette.  A  felvilágoso- 
dott abszolitizmus  gazdasági  politikája  francia  hatás  alatt  a  mer- 
kantilizmus jegyében  állott  és  Mária  Terézia  Kobenzl  gróf 
tanácsára  a  tiz  vámterületre  osztott  osztrák  örökös  tartományo- 
kat egységes  vámterületté  egyesítette,  hogy  « testvéri  egyetértés- 
ben fokozhassák  értéktermelő  erejüket)).  Már  ekkor  felmerül 
az  udvari  kancelláriák  tanácskozásai  alatt  az  a  gondolat,  hogy 
Magyarország  és  az  osztrák  örökös  tartományok  között  is  le  kel- 
lene rombolni  a  vámsorompókat;  a  királynő  tanácsosai  azonban 
nyomatékosan  hangsúlyozzák,  hogy  amig  Magyarországon  más 
az  adózási  rendszer,  mint  Ausztriában,  addig  az  osztrák  tarto- 
mányok kára  nélkül  nem  lehet  megszüntetni  a  közbenső  vám- 
vonalat Ausztria  és  Magyarország  között. 

Ezen  a  közbenső  vámvonalon  magyar  hatóságok  szedték 
az  úgynevezett  harmincadot.  Az  áru  értékének  harmincad  része 
volt  a  történelmileg  kialakult  magyar  vámtétel  és  hogy  mennyire 
csak  az  állam  pénzügyi  szükségleteinek  szempontjai  és  nem 
nemzetgazdasági  szempontok  voltak  irányadók  e  vámtétel  meg- 
állapításánál, azt  világosan  mutatja,  hogy  a  Magyarországból  ki- 
vitt áruk  ép  ugy  fizették  a  harmincadot,  mint  a  Magyarországba 
behozott  áruk.  A  vám  tehát  nem  eszköz  volt  a  nemzeti  termelés 
védelmére,  hanem  az  állami  bevételek  egyik  forrása.  A  vámok 
nagy  jelentőségét  a  nemzeti  termelés  védelmének  szempontjá- 
ból a  merkantilista  iskola  ismerte  fel  és  tette  hatásos  fegyverré 
a  felvilágosodott  abszolitizmus  kormányainak  kezében.  A  leg- 
főbb szempont  az  volt,  hogy  <(kein  mehreres  Geld  aus  dem  eige- 
nen  Lande  in  fremde  Lánder  gehe,  als  nicht  wieder  in  jenes 
eingeführt  wird»,  ahogy  Mária  Terézia  irta  Kaunitz  herceg- 
nek. Ebből  a  törekvésből  folyik,  hogy  a  külföldi  áru  elől  prohi- 
bitiv  vámokkal,  sokszor  behozatali  tilalmakkal  igyekszik  elzárni 
a  hazai  piacot  a  királynő  kormánya;  ellenben  minden  eszközzel 
arra  törekszik,  hogy  a  kivi  leli  emelje.  Az  állam  bevételi  forrásai 
azonban  olyan  korlátoltak,  hogy  a  kivi  leli  vámról  nem  mondhat 
le  a  kormányzat,  de  leszállítja  öl  százalékról  kellőre,  a  tranzito- 
forgalom  vámtételeit  öt  százalékról  egy  százalékra.  A  behozatali 
vámot  ellenben  a  behozoll  áru  húsz  százalékában  állapítják  meg, 
ami  a  merkantil  korszakban  nem  is  túlságosan  magas  vámtétel. 

Az  osztrák  vámrendszer  megállapítása  után  a  királynő  újra 

szabályozza  a  magyar  harmincadét  is.  Egy  roppantul  komplikált 
és  terjedelmes  tarifarendszer  ennek  az  uj  szabályozásnak  ered- 
ménye. Más  és  más  vámtételeket  állapítanak  meg  a  magyar  ki- 
vitelre Ausztriába,  a  magyar  kivitelre  az  osztrák  határon  túl,  az 
osztrák  behozatalra,  a  távolabbi  külföld  behozatalára,  azokra 
a  külföldi  árukra,  amelyeket  az  osztrák  örökös  tartományokból 
hoznak  be  Magyarországba  és  a  tranzitoforgalmra.  Ez  az  uj  har- 
mincadrendszer —  nem  is  titkolták  —  sok  tekintetben  sérelmes 
volt  a  magyar  érdekekre.  Mária  Terézia  maga  azt  irja  egyik 
rendeletében,  hogy  «az  osztrák  manufaktúráknak  eladását  ma- 
gyar országaimba  minden  módon  elő  kell  mozdítani)).  Gebler 
báró  megmondja  az  okot  is:  «Amig  Magyarország  nem  járul 
olyan  arányban  a  közös  állami  terhekhez,  addig  a  magyar  gyárak 
alapítását  nem  kell  előmozdítani,  mert  ott  —  Magyarországon  — 
adó-  és  vámmentesség  kedvezményében  részesülő  nemes  em- 
berek alapítanak  gyárakat.)) 

Az  összes  aktákban,  tárgyalások,  tanácskozások  jegyző- 
könyveiben, bizalmas  utasításokban,  legalázatosabb  referátumok- 
ban, legfelsőbb  rendeletekben  és  kéziratokban  ez  a  gondolat  tér 
vissza.  Magyarországon  a  nemesi  földbirtok  adómentes,  a  nemes 
ember  vámfizetés  kötelezettsége  nélkül  hozhat  át  a  vámhatáron 
minden  árut,  amire  saját  magának  szüksége  van,  a  magyar  ne- 
messég adómentessége  folytán  Magyarország  aránytalanul  kevés- 
sel járul  hozzá  a  közös  állami  kiadásokhoz,  tehát  a  kormány- 
zat kereskedelmi  és  vámpolitikájának  minden  erővel  és  esz- 
közzel az  adó  és  vámköteles  osztrák  termelést  és  kereskedést 
kell  támogatnia.  A  hét  éves  háború,  //.  József  török  háborúi,  ké- 
sőbb a  francia  forradalom,  majd  Napóleon  ellen  vívott  háborúk 
addig  nem  is  képzelt  mértékben  megnövelték  az  állam  pénzszük- 
ségletét. A  magyar  nemesség  adott  katonát,  eltűrte,  hogy  job- 
bágyai a  beszállásolási  terheket,  a  katonaság  élelmiszereinek 
költségeit  viseljék,  de  a  hadiadón  kivül,  amelyet  szintén  a  job- 
bágy fizetett,  —  körülbelül  négy  millió  forintot  esztendőnként,  — 
nem  járult  hozzá  az  állami  terhekhez.  Nem  is  igen  volt  módjában, 
mert  a  termelés  primitívsége,  utak,  a  tengeri  forgalom  hiánya 
olyan  arányúvá  tették  a  pénzszükséget,  a  tőkeszegénységet, 
hogy  ujabb  terheket  az  ország  nem  igen  vállalhatott.  A  magyar 
termelés  tehát  igazságtalanságnak  érezte,  hogy  a  királynő  taná- 
csosainak vám-  és  kereskedelmi  politikája   osztrák    gyarmattá « 

sülyeszti  le  Magyarországot,  megakadályozza  «az  ipari  és  keres- 
kedési szorgalom»  fejlődését,  előmozdítja  azt,  hogy  az  osztrák 
ipar  a  külföld  konkurrenciájának  kizárásával  monopolizálja  a 
magyar  piacot.  Igazságtalanságnak  érezte,  hogy  a  magyar  mező- 
gazdasági terményeknek  magas  vámot  kell  fizetni  az  osztrák 
vámhivataloknál  és  majdnem  lehetetlen,  hogy  a  jobban  fizető 
külföldi  piacot  elérjék.  Ezek  a  panaszok  még  élesebben,  han- 
gosabban  ismétlődnek  II.  József  uralkodása  alatt,  akinek  vám- 
politikája még  gyarmatibbá  teszi  Magyarország  helyzetét.  A 
reformcsászár  még  teljesebbé  teszi  a  prohibitiv  rendszert  a  kül- 
földdel szemben,  ellenben  az  osztrák  manufaktúrákat  vámmen- 
tessé teszi  a  magyar  határon.  Az  osztrák  iparnak  nem  kell  a 
harmincadot  fizetni  a  magyar  vámsorompóknál,  a  magyar  ipar 
és  mezőgazdaság  azonban  továbbra  is  a  régi  vámtételeket  fizeti 
az  osztrák  határon  és  a  magyar  fogyasztó  helyzete  még  azzal 
is  rosszabbodik,  hogy  kétszáz  árucikkre  '  behozatali  tilalmat 
bocsátanak  ki,  tehát  az  osztrák  termelés  monopóliuma  még  tel- 
jesebbé válik.  A  magyar  karok  és  rendek  véres  igazságtalanság- 
nak érezték  ezeket  az  ujabb  rendelkezéseket,  kizsákmányolásról^ 
a  bécsi  kormány  vámpirpolitikájáról  panaszkodtak.  Ha  objek- 
tívek vagyunk,  meg  kell  állapítani,  hogy  nem  egészen  alaptalanul. 
De  épen  az  objektivitás  állapíttatja  meg  velünk  azt  is,  hogy 
II.  József  császár  látszólag  igazságtalan  és  kizsákmányoló  ren- 
deletei egy  nagy  és  igazságos  célt  szolgáltak.  A  császár  céljar 
programmja  az  volt,  hogy  Magyarország  és  Ausztria  között  le- 
döntse a  közbenső  vámvonalat,  hogy  a  Habsburgok  jogara  alatt 
álló  országokat  és  népeket  egyetlen,  nagy,  egységes  gazdasági 
területté  egyesítse.  Kaunitz  herceg  most  már  teljes  határozott- 
sággal amellett  foglal  állást,  hogy  «a  közbenső  vámvonal  ledön- 
tése az  osztrák  örökös  tartományok  és  Magyarország  között,  a 
közös  vámterület  megteremtése  a  közös  jót  előmozdító  dolog 
lenne  és  a  kormányzatnak  ezt  a  nagy  végcélt  mindig  szeme  előtt 
kell  tartani,  és  a  Magyarországon  még  meglevő  akadályokat  el 
kell  hárítani  útjából ».  II.  József  császár  ezt  a  «nagy  végcélt* 
tartotta  szem  előtt.  Nem  akarta  Magyarországot  osztrák  gyar- 
mattá tenni,  kizsákmányolni,  kiszívni  gazdasági  erőit  mini  a 
vámpir,  hanem  az  osztrák  örökös  tartományok  és  Magyarország 
közös  javára  közös  vámterületet  akart. 

A  közös  vámterületnek,  az  egységes  gazdasági  területnek 

legfőbb  előfeltétele  azonban  az,  hogy  a  termelés,  kereskedés  fel- 
tételei egyformák  legyenek.  Az  osztrák  földbirtok  adót  fizetett, 
a  magyar  nemesi  birtok  nem;  az  osztrák  fogyasztó  vámköteles 
árukat  fogyasztott,  a  magyar  nem;  a  magyar  kivitel  csak  száz- 
ezer forinttal  több  vámot  fizetett,  mint  az  osztrák,  holott  az 
osztrák  földbirtok  tiz;  millió  pengő  forintot  fizetett  adóban,  és 
a  hadiadó,  a  katonaság  élelmezése,  elszállásolása  ép  ugy  terhelte 
az  osztrák  jobbágyot,  mint  a  magyart.  A  létfeltételeknek  ezt  az 
egyenlőtlenségét  akarta  kiegyenlíteni  vámpolitikájával  a  nagy- 
koncepcióju  császár,  akit  az  állam  nehéz  pénzügyi  helyzete  is 
szorított  arra,  hogy  Magyarországot  igy,  közvetve  a  vámok  utján 
adóztassa  meg.  A  magyar  adórendszer,  a  magyar  nemesség 
privilégiumai  ellen  harcolt  vám-  és  kereskedelmi  politikájával . . . 
A  nagy  végcélt  nem  tudta  elérni  a  császár  erőszakos  energiája 
sem  és  halála  eltemette  az  ő  kereskedelmi  politikáját  is.  Utóda, 
II.  Lipót,  visszaállította)  Mária  Terézia  harmincadrendszerét, 
amely  gyakori  módosításokkal  bár,  de  alapelveiben  változatlanul 
negyven  esztendőre  megállapította  Magyarország  és  Ausztria 
vámpolitikáját.  A  külföldi  áru  értékének  husz  százalékát  fizeti 
vám  gyanánt  a  határon,  minden  mezőgazdasági  termény  a  teljes 
külföldi  vámtételt  fizeti  a  közbenső  vámvonalnál.  Magyar  manu- 
faktúra a  külföldi  vám  hatodát  vagy  értékének  tiz  százalékát 
fizeti  az  osztrák  vámsorompónál,  az  osztrák  manufaktúra  pedig 
értékének  alig  három  százalékát  fizeti  a  magyar  harmincados 
hivataloknál .  .  .  Ezek  voltak  negyven  esztendőn  át  az  osztrák 
örökös  tartományok  és  Magyarország  vámpolitikájánajk  alapvetői 
normái. 

* 

A  patriarchális  abszolutizmus  elvesztette  szemei  elől  a 
«nagy  végcélt)),  amely  felé  II.  József  és  tanácsosai  közeledtek.  A 
napóleoni  háborúk  után  olyan  súlyos  volt  a  pénzügyi  helyzet, 
hogy  a  bécsi  kormány  csak  arra  törekedett,  hogy  az  állami  szük- 
ségleteket fedezni  tudja  és  a  pénzügyi  politika  szolgálatába  állí- 
totta a  vámpolitikát  is.  A  merkantilista  iskola  Európa  szerte  meg- 
bukott, Smith  és  Ricardo  tanai  diadalmaskodtak  a  nemzetgazda- 
ságban és  a  kormányok  politikájában;  Metternich  bürokráciája 
azonban  mereven  ragaszkodik  a  prohibitiv  vámok  rendszeréhez 
a  külfölddel  szemben  és  nem  tudja  magát  arra  elhatározni, 
.hogy   lemondjon  a  közbenső   vámvonal   jövedelmeiről.  Nincs 

bátorsága  ahhoz,  hogy  folytassa  II.  József  harcát  a  magyar  adó- 
zási rendszer,  a  magyar  nemesség  privilégiumai  ellen  és  inkább 
lemond  a  közös  vámterület  eszméjéről.  Az  állam  pénzügyi  szük- 
ségletei rákényszerítik,  hogy  1817-ben  reformálja  az  osztrák 
földadót,  amely  most  már  ötvenkilenc  millió  pengő  forinttal  ter- 
heli az  osztrák  mezőgazdaságot.  Tizenkét  esztendővel  később 
1829-ben  a  különböző  helyi  és  rendi  illetékek  reformja  utján  rá- 
kényszerülnek az  örökös  tartományokban  ai  fogyasztási  adó  be- 
hozatalára. Sör,  ecet,  hus,  gabonanemüek,  liszt,  bor,  ökör 
fogyasztási  adó  alá"  esnek  Ausztriában  s  mindez  az  állam  jövedel- 
meit szaporítja.  A  dohánymonopolium  is  csak  Ausztriában  van 
meg  és  körülbelül  •tizennégy  millió  pengő  forinttal  terheli  az 
osztrák  fogyasztókat.  Ezzel  szemben  Magyarországon  alig  válto- 
zott az  adórendszer.  A  jobbágy  fizeti  a  hadiadót,  a  háziadót, 
viseli  a  robotot,  dézsmát,  utvámot,  de  a  nemesség  adómentessége 
még  mindig  dogmája  a  bécsi  kormányzatnak,  amelyhez  nem 
szabad  hozzányúlni.  Magyarországon  hatalmas  áramlat  küzd  a 
közteherviselésért,  a  nemesi  privilégiumok  megszüntetéséért; 
Metternich  bürokráciája  azonban  ellenségesen,  bizalmatlanul  nézi 
ezeket  a  törekvéseket,  holott  maga  is  folyton  azon  panaszkodik, 
hogy  az  osztrák  mezőgazdaságnak  el  kell  pusztulnia  az  adómentes 
magyar  nemesi  birtok  konkurrenciája  miatt,  hogy  az  osztrák 
termelés,  kereskedés  az  adózási  rendszerek  különbözősége  foly- 
tán sokszorta  nagyobb  terheket  visel,  mint  a  magyar.  Ezt  a  tény- 
legesen fennálló  egyenlőtlenséget  az  osztrák  mezőgazdaság  védel- 
mével, az  osztrák  ipar  és  kereskedés  protegálásával  igyekszik  ki- 
egyenlíteni Metternich  bürokráciája!,  holott  egyszerűbb,  célra- 
vezetőbb, gyökeresebb  és  magyar  szempontból  is  hasznosabb 
megoldás  lett  volna,  ha,  a  magyar  reformtörekvéseket  támogatva, 
Magyarországot  előbbre  juttatja  az  átalakulás  utján.  A  közbenső 
vámvonal  tarifái  olyan  szembeszökően  igazságtalanok  a  magyar 
termeléssel  szemben,  a  prohibitiv  vámrendszer  annyira  kizáró- 
lagossá teszi  az  osztrák  manufaktúra  monopóliumát  a  magyar 
piacon,  hogy  még  a  bécsi  hivatalnokok  is  felszólalnak  ellene.  Egy 
mérő  magyar  gabona  huszonkét  és  fél  krajcár  vámot  fizet  az 
osztrák  határon,  az  osztrák  gabona  csak  négy  és  fél  krajcárt  a 
magyar  vámsorompónál.  Egy  mérő  török  buza  vámja  tizenkél 
krajcár  az  osztrák,  két  krajcár  a  magyar  sorompónál.  A  magyar 
liszt  mérője  tizenkét  krajcárt  fizet,  az  osztrák  liszté  hét  és  felet. 

A  magyar  gyapjú  vámtétele  tizenöt  krajcár  Ausztria  felé,  az 
osztrák  gyapjú  vámmentes  Magyarország  felé.  A  magyar  ország- 
gyűlés egy  albizottsága  összeállította  a  többi  fontosabb  árucikkek 
vámtételeinek  ilyen  összehasonlítását  is. 

A  magyar  vas  vámja  Ausztria  felé  1  forint. 

Az  osztrák  vas  vámja  Magyaroroszág  felé  6  krajcár. 

A  magyar  pálinka  vámja  Ausztria  felé  2  forint  30  kr. 

Az  osztrák  pálinka  vámja  Magyarország  felé  1  forint  36  kr. 

A  magyar  ökör  vámja  Ausztria  felé  2  forint. 

Az  osztrák  ökör  vámja  Magyarország  felé  45  krajcár. 

Ilyen  szembeszökő  aránytalanság  uralkodik  az  osztrák  ter- 
melés javára  a  közbenső  vámvonalon.  A  karok  és  rendek  tilta- 
koznak, követelik,  hogy  a  vámtételeket  az  országgyűlés  állapítsa 
meg,  követelik,  hogy  az  osztrák  örökös  tartományok  és  Magyar- 
ország szerződéses  alapon  állapítsák  meg  a  vámtarifákat,  a  bécsi 
kormány  azonban  visszautasítja  követeléseiket.  A  közbenső  vám- 
vonal azonban  nemcsak  a  nagyobb  terhet  viselő  osztrák  ipar 
és  mezőgazdaság  védelmét  szolgálta,  hanem  pénzügyi  szemponto- 
kat is.  A  vámok  révén  akarták  nagyobb  mértékben  megadóztatni 
Magyarországot.  A  legfőbb  cél  az  volt,  hogy  a  vámbevételeket 
emeljék.  A  vámkezelés  javítása,  az  ellenőrzés  szigorítása,  a  csem- 
pészet leküzdése  mind  ezt  a  célt  szolgálták.  Különösen  a  magyar 
csempészet  —  nevezetesen  a  dohánycsempészet  —  leküzdése  oko- 
zott nagy  gondot  a  bécsi  bürokratáknak.  Mivel  ezek  az  eszközök 
nem  voltak  elégségesek,  állandóan  emelték  a  vámokat.  1822-ben, 
1824-ben,  1828-ban,  1836-ban,  1838-ban,  1840-ben,  1844-ben 
revideálták  a  vámtarifákat  s  ha  e  módosítások  alatt  kapott  is 
némi  kedvezményeket  Magyarország,  lényegében  minden  válto- 
zás vámeuielelést  jelentett.  1812-ben  az  osztrák,  a  magyar  és  a 
közbenső  vámvonal  jövedelme  nem  egészen  négy  millió.  1822-ben 
már  hét  és  fél  millió,  1830-ban  már  kilenc  és  fél  millió,  1835-ben 
már  tizenegy  millió,  1840-ben  már  tizenhárom  millió,  1847-ben 
már  tizenhat  millió  forint  a  bruttó  vámbevétel.  A  vámigazgatóság 
maga  dicsekedik  azzal,  hogy  ((kolera,  háború,  rossz  termés  nem 
tudtak  változtatni  a  kedvezően  alakuló  bevételeken)).  A  mi  fogal- 
maink szerint  talán  nem  is  sok  tizenhat  millió  forintos  vám- 
jövedelem, de  meg  kell  gondolni,  hogy  ez  az  összeg  akkor  folyt 
be,  mikor  Kossuth  Lajos  szerint  Magyarországon  nem  volt  száz 
millió  forintnyi  forgó  tőke  és  az  első  felelős  magyar  minisztérium 

Magyarország  évi  bevételeit  tizenhét  millió  forintban  irányozta 
elő.  A  magas  vámtételek  tehát  elképzelhetően  súlyosan  érintették 
a  tőkeszegény  és  pénztelen  magyar  termelőt.  A  vámtételek  ma- 
gasságánál is  kínosabban  érezték  a  vámok  bizonytalanságát. 
Tizenkét  esztendő  alatt  hétszer  változtattak  a  vámtarifán,  ami 
még  Széchenyit  is,  aki  pedig  az  osztrák  ipar  protegálásában  nem 
látott  nagy  sérelmet  (ép  a  magyar  adórendszer  miatt),  annyira 
elkeserítette,  hogy  igy  fakad  ki:  «Ha  azon  vámot  tekintjük,  mely 
azon  portékáinkat  nyomja,  mellyek  vagy  egyenesen,  vagy  tőlünk 
a  Király  örökös  tartományain  keresztül,  azaz:  transito  vitetnek 
külföldre,  kétséget  nem  szenved,  hogy  minden  iparkodás  mel- 
lett is  a  legjobb  szorgalmi  és  kereskedési  gazdák  tönkre  jutnak, 
míg  ezen  vámok  egészen  el  nem  tör  ültetnek,  vagy  oly  bizonyos 
és  alacsony  lábra  nem  tétetnek,  hogy  azokat  semmi  többé  ne 
változtathassa  s  a  terhek  az  ipart  meg  ne  öljék  s  hogy  jobb  a 
vám  mostani  ingadozó  léte  miatt  mechánice,  mint  eddig,  egy 
táblába  őszit,  másba  tavaszit,  harmadikba  semmit  se  vetni,  mint 
kivitelre  termeszteni  kendert,  dohányt  s.  a.  t.,  röviden:  gondol- 
kodva gazdálkodni)).  A  vámok  bizonytalanságát  akarja  meg- 
szüntetni Széchenyi,  hogy  a  kereskedő,  iparos  és  földbirtokos 
«oly  bizonyosan  tudja  fel  nem  emelését  és  nem  változását,  mint 
a  becsületes  keresztény  ember  hiszi  s  reményli  lelke  egykori 
boldogulását)). 

Smith  és  Ricardo  tanai,  az  angol  szabadkereskedelmi  iskola 
természetesen  buzgó  hivőket  találtak  Magyarországon,  ahol  még 
a  legmérsékeltebbek  is  a  kiviteli  és  tranzito  vámokban,  a  köz- 
benső vámvonal  igazságtalanságában  látták  a  magyar  mező- 
gazdaság, ipar  és  kereskedés  fejlődésének  legnagyobb  akadályai l. 
A  «nagy  végcélt»,  a  vámterület  közösségét  most  nem  Bécs  akarja 
megvalósítani,  hanem  a  magyar  karok  és  rendek.  A  magyar 
karok  és  rendek  követelik  a  közbenső  vámvonal  ledöntését  és  a 
bécsi  kormány  ragaszkodik  fentartásához.  Közben  olyan  ese- 
mény is  történik  Európa  vámpolitikájában,  amely  még  izzóbbá 
teszi  a  magyarság  vágyakozását  az  egységes  osztrák-magyar 
gazdasági  terület  után.  1834-ben  megalakul  a  német  vámegylet, 
amely  hihetetlen  gyorsasággal  fejleszti  tagjainak  iparát,  keres- 
kedését, jólétét.  Magyarországon  élénk  és  termékeny  vita  indul 
meg  afölött,  hogy  nem  kellene-e  nekünk  is  a  német  vámegylet- 
hez csatlakozni.   Kossuth  Lajos  ellenzi   a   csatlakozást  nemzeti 

okokból,  de  annál  hangosabban,  sürgetőbben  követeli,  hogy  a 
német  vámegylet  helyett  csatlakozzunk  Ausztriához,  valósítsuk 
meg  a  közös  vámterületet.  A  közös  vámterület  szükségességének 
1834-től  1844-ig  Kossuth  Lajos  volt  a  legbuzgóbb  hirdetője. 
Cikkekben,  tanulmányokban,  beszédekben  sürgeti,  hogy  Magyar- 
ország és  az  örökös  tartományok  között  le  kell  dönteni  a  vám- 
sorompókat, meg  kell  teremteni  az  osztrák-magyar  egységes  gaz- 
dasági területet,  amely  negyven  millió  fogyasztóval  döntő  tényező 
lehetne  Európa  gazdasági  életében.  Ha  Metternich  és  kereske- 
delmi minisztere  Kübeck  kellő  időben  felismerték  volna  a 
magyar  politika  e  korszakos  törekvéseit,  sok  nehéz  válságtól 
kimélhették  volna  meg  a  Habsburgok  országait.  Az  abszolutizmus 
bürokráciája  azonban  csak  tiz  esztendő  múlva  jutott  el  oda, 
ahova  a  magyar  közélet,  mely  akkor  gazdasági  kérdésekben 
csodálatosan  érett,  érzékeny  és  tanult  volt,  jóval  előbb  eljutott. 
Bécs  nem  értette  meg,  amit.  Budáról,  Pozsonyból  harsogtak  felé 
és  nem  hallgatott  Kossuth  és  Széchenyi  tanácsaira,  akik  a  ma- 
gyar adórendszer,  a  nemesi  privilégiumok  romjain  akarták  meg- 
építeni a  közös  vámterületet . . . 

* 

.  .  .  Tiz  esztendő  múlva  már  Metternich  és  Kübeck  is  meg- 
értik, hogy  Ausztria  politikai  jövőjét  kockáztatják  a  német  biro- 
dalomban, ha  nem  igyekeznek  a  német  vámegylethez  csatlakozni. 
A  német  vámegylethez  való  csatlakozásnak  előfeltétele  azonban 
a  közbenső  vámvonal  megszüntetése  volt.  A  monarchia  addig 
akcióképtelen  kereskedelempolitikailag,  mig  Ausztria  és  Magyar- 
ország között  vámsorompók  vannak.  Ezt  a  tételt  a  német  vám- 
egylet vezetője  Delbrück  porosz  kereskedelmi  miniszter  állítja 
fel  és  ezzel  hárítja  el  Metternich  és  Kübeck  csatlakozási  törek- 
véseit. ((Magyarország  viszonya  a  monarchia  többi  részeihez 
—  irja  Delbrück  —  tesz  lehetetlenné  Ausztria  számára  egy  aktiv 
kereskedelmi  politikát.  Az  örökös  tartományokban  van  direkt 
és  indirekt  adó,  egységes  vámtarifa,  fogyasztási  adó,  melyet  min- 
den szeszes  ital,  hus  utón  szednek,  van  dohány-  és  sómonopolium. 
Mindez  adókból  Magyarországon  csak  a  sómonopolium  van 
meg.  A  direkt  adózás  rendszere  is  egészen  más  .  .  .  Ezeknek  az 
alapvető  különbözőségeknek  szükségszerű  következménye  a  köz- 

benső  vámvonal  Ennek  a  közbenső  vámvonalnak  feladatai,  hogy 
az  osztrák  dohánymonopoliumot  védje  a  magyar  dohány  ellen,  ki- 
egyenlítő vámokkal  sújtsa  a  Magyarországból  érkező  olyan  áru- 
kat, melyek  Ausztriában  fogyasztási  adó  alá  esnek,  védje  a  föld- 
adóval terhelt  osztrák  gazdát  az  adómentes  magyar  gazda 
konkurrenciája  ellen,  végül  a  kereskedelmi  forgalom  megadóz- 
tatása utján  kényszerítse  Magyarországot,  hogy  viseljen  ő  is  vala- 
mit az  állami  terhekből.  Ausztria  két  külön  vámterületre  oszlik, 
aminek  következménye,  hogy  Ausztria  nem  nyújthat  a  német 
vámegyletnek  semmit ...» 

Ezt  most  már  Bécsben  is  tudták,  érezték  és  szerettek  volna 
segíteni  a  dolgon.  Most  már  Metternich  is  II.  József  «nagy  vég- 
célja)), a  közös  vámterület  felé  törekszik,  ahogy  néhány  év  előtt 
a  magyar  karok  és  rendek.  De  e  néhány  esztendő  alatt  forra- 
dalmi átalakuláson  mentek  át  a  magyar  lelkek.  Friedrich  List 
könyve:  «A  politikai  ökonómia  nemzeti  rendszere))  teljesen  át- 
formálta a  magyar  gondolkodást.  Az  elkeseredettség,  amely  a 
bécsi  kormány  vámpolitikája  ellen  felgyülemlett,  előkészítette 
List  védővámos  tanai  számára  a  magyar  gondolkodásban  a  talajt. 
Most  már  Kossuth,  a  tiltó  vámok  ellensége  és  közös  vámterület 
hive,  követeli  a  közbenső  vámvonal  fentartását  és  kiépítését.  Nem 
egységes  gazdasági  terület,  hanem  a  magyar  ipar  védelme 
Ausztria  ellen:  ez  most  már  a  jelszó.  Védővámokkal  akarja  vé- 
deni Kossuth  a  magyar  ipart,  kereskedést  Ausztria  ellen  és  fana- 
tikusabb  hivője  a  védővámoknak,  mint  maga  List,  akit  Kossuth 
sok  tekintetben  félreért.  Vámpolitikai  önállóságot  követel  Ma- 
gyarország számára  és  mivel  a  bécsi  kormány  ezt  nem  adja  meg, 
a  Védegylet  megalapításával,  társadalmi  agitációval,  szervezke- 
déssel akarja  pótolni  a  magas  védővámokat.  Az  agitáció  még 
Deákot  is  magával  ragadja;  csak  Széchenyi  tiltakozik  és  int  mér- 
sékletre. A  bécsi  vámpolitika  nyilvánvaló  igazságtalanságai  most 
bosszulják  meg  magukat,  a  bürokráciái  rövidlátása  most  fájdal- 
mas katasztrófák  felé  visz.  Most  már  Metternich  és  Kübeck  akar-: 
ják  a  közös  vámterületet,  hogy  akcióképesek  legyenek  a  német 
vámegylet  felé,  de  Magyarország  most  már  provokációnak  érzi 
ezt  a  törekvést.  Igaz:  a  Védegyletes  agitáció  első  éveiben  volt  a 
legélénkebb  a  forgalom  Ausztria  és  Magyarország  között.  Mint 
később  a  tulipánmozgalom,  ugy  akkor  a  Védegylet  sem  tudott 
a  gazdasági  élet  törvényei  ellen  érvényre  jutni.   De  az  agitáció 

egyre  konokabbá  és  dacosabbá  tette  a  magyar  közvéleményt  a 
közös  vámterület  eszméjével  szemben,  amelyért  tiz  esztendővel 
előbb  még  rajongott.  A  bécsi  kormányt  pedig  annál  makacsabb 
és  kitartóbb  harcra  késztette  ez  az  agitáció  a  közös  vámterü- 
letért .  .  .  1844-ben  szinte  forradalmi  hangon  és  hangulatban 
követelik  a  karok  és  rendek  a  magyar  kivitelre  nehezedő  vámok 
eltörlését,  a  magyar  ipar  és  kereskedés  védelmét  az  osztrák  ver- 
seny ellen  és  élesen  hangoztatják,  hogy  a  vámpolitika  megállapí- 
tása az  országgyűlés  feladata.  A  király  elutasítja  a  feliratot.  A 
magyar  társadalom  lelkes  kísérleteit  az  ország  felvirágoztatására 
az  1847-ik  év  gazdasági  válsága  visszaveti.  És  1848-ban  hiába 
kezd  az  első  felelős  magyar  minisztérium  tárgyalásokat  az  osztrák 
kormánnyal  a  vámpolitika  szabályozására.  A  magyar  kormány 
megbízottja,  Pulszky  Ferenc,  sürgeti  a  tárgyalások  megkezdését, 
az  osztrák  kormány  azonban  huzza-halasztja  a  dolgot  abban  a 
meggyőződésben,  hogy  a  megegyezés  úgyis  lehetetlen.  A  magyar 
kormány  védővámos  rendszert  akart  Ausztriával  szemben  is,  az 
osztrák  kormány  pedig  közös  vámterületet ... 

A  fegyverek  döntötték  el  ezt  a  vitát.  A  szabadságharc  le- 
veretése  után  a  provizórium  alatt  egyenlő  adórendszert  hoznak 
be  az  örökös  tartományokban  és  Magyarországon  is,  behozzák 
Magyarországon  is  a  dohánymonopoliumot,  fogyasztási  adót, 
eltörlik  a  nemesi  birtok  adómentességét  és  a  nemesi  privilégiumo- 
kat és  ezzel  megteremtik  a  közös  vámterület  létesítésének  elő- 
feltételeit. 1850-ben  császári  pátens  hatalmazza  fel  Schwartzen- 
berg  herceg  miniszterelnököt  a  közbenső  vámvonal  megszűnte- 
tésére  . . . 

Az  önkényuralom  kettévágta  az  évszázados  gordiuszi  cso- 
mót. Megteremtette  a  közös  vámterület  előfeltételeit,  megvalósí- 
totta II.  József  programmját,  elérte  a  nagy  végcélt,  amelyre  az 
idők  folyamán  egyszer  a  trón,  egyszer  a  nemzet  legjobbjai 
törekedtek.  Tizenhét  év  tanulságai  megmutatták,  hogy  ez  a  meg- 
oldás Ausztriára  és  Magyarországra  egyaránt  kedvező.  És  amikor 
1867-ben  a  nemzet  visszakapta  önrendelkezési  jogát,  Deák  Ferenc 
biztosította  ugyan  a  nemzet  szabad  elhatározási  jogát  a  vám 
és  kereskedelmi  politika  kérdésében,  de  a  nemzet  önrendelkezési 
joga  alapján  is  a  közös  vámterületet  választotta.  Pártemberek 
Titázhatnak  arról,  hogy  ez  a  megoldás  ai  legkedvezőbb-e?  Aki 
történelmi  szempontból  nézi  a  nemzeti  életnek  ezt  a  nagy  kérdé- 

sét,  az  megállapíthatja,  hogy  a  közbenső  vámvonal  létezése 
idején  husz  év  alatt  1831-től  1850-ig  Magyarország  kivitele 
Ausztriába  1.004,183.775  pengő  forintot  ért,  Magyarország  be- 
hozatala Ausztriából  pedig  837,014.569  pengő  forintot.  Most  két 
esztendő  alatt  nagyobb  a  két  ország  áruforgalma.  Ez  az  egyetlen 
számadat  a  közös  vámterület  szinte  hihetetlen  fejlődési  lehető- 
ségei mellett  szól . . . 


Az  európai  háború  végső  oka. 

Irta :  Horváth  Jenő. 


A  Napóleon  császár  ellen  hadba  vonult  szövetségesek  az  1815-iki 
párisi  békeszerződésben  az  európai  koncert  megalkotásával  akarták 
elejét  venni  annak,  hogy  egy  uj  hegemónia  Európa  békéjét  fenyegesse 
és  a  koncert  gondolata,  válságos  idők  nehéz  akadályain  át  többé- 
kevésbbé  mindaddig  érvényesült,  amig  annak  alkalmazása  nem  jelen- 
tette következetesen  és  állandóan  a  középeurópai  kisebbség  elszigetelé 
sét  és  hátraszorítását.1) 

Európa  egy  évszázadon  át  nem  is  látott  a  mai  értelemben  vett  há- 
borút, melyben  egymástól  idegen  hatalmak  és  népek  államcéljaik  és 
kultúrájuk  eltérő  sajátjainak  egészét  harcba  vitték. 

Amig  Ausztria,  Porosz-  és  Oroszország,  a  Szent  Szövetség  rend- 
szerét fentartották,  addig  a  háború  egyetlen  okának  a  belső  forradalmat 
ismerték,  a  Szövetséggel  szembenálló  Anglia  pedig  nem  vetette  latba  fegy- 
veres erőit,  hogy  akár  Olaszországban  az  osztrák  és  magyar,  akár  Spa- 
nyolországban a  francia,  akár  Lengyelországban  az  orosz  hatalom  érvé- 
nyesülésének véget  vessen;  az  olasz-osztrák,  dán-német,  osztrák-porosz 
és  francia-német  háborúk  (1848 — 1871)  viszont  a  nemzetegység  gondo- 
latában gyökereztek,  melyet  olasz  és  német  földön  fegyverrel,  Ausztriá- 
ban és  Magyarországon  az  1867-iki  kiegyezéssel  békés  uton  oldottak 
meg  és  melynek  csak  utólagos  következménye  volt  az,  hogy  III.  Napó- 
leon császárnak  a  középeurópai  ügyekbe  avatkozó  francia  hegemóniája 
összeomlott. 

Franciaország  kedvet  mutatott  ugyan,  hogy  a  régi  hegemónia  út- 
jára visszatérjen  és  teljes  mértékben  átérezni  látszott  azt,  hogy  1815-ben, 
tehát  a  napóleoni  háborúk  minden  vérvesztése  után  is  27  millió  lakosa 
volt  s  3  millióval  a  sok  államban  élő  németek  számát  is  meghaladta,  de 

*)  A  részletekre  nézve  v.  ö.  szerző  tanulmányát:  Az  európai  koncert  küzdelmei,  1815— 1914. 
Az  Erdélyi  Múzeum-Egyesület  Jog-  és  Társadalomtudományi  Szakosztályának  Évkönyve,  1913—1914. 
Budapest,  1916.  142—63.  1. 

mikor  1831-ben  Belgium,  1839-ben  pedig  Egyiptom  megszerzését  ke- 
resve  Angliával  szembe  került,  Palmerston  lord  angol  külügyi  állam- 
titkár oly  ügyesen  fogott  kezet  az  autokratikus  hatalmakkal,  hogy  az 
európai  koncerttel  szembe  került  Franciaországnak  feltétel  nélkül  le 
kellett  szerelnie.2) 

Az  1848-ik  év  a  franciák  és  németek  között  már  hasonló  35  :  35 
milliós  népességi  arányt  mutatott  és  III.  Napóleon  császár  maga  is  csak 
a  hatalmak  csoportosításával  tudta  diadalra  segíteni  háborús  terveit,  de 
mig  a  krimi  háborút  Anglia  és  Szárdinia  szövetségében  a  francia  gloire 
emelésével  fejezte  be,  addig  az  1870-iki  német  háborút  a  hatalmak  rész- 
vétlensége miatt  elvesztette. 

A  háború  az  európai  koncert  létezésének  világos  bizonyítékát  szol- 
gáltatta ugyan,  de  mig  az  1815  és  1871  között  mindig  a  hegemónikus 
hatalommal  szemben  érvényesült,  addig  az  1871  óta  uralkodó  fegyveres 
béke  diplomáciája  már  alapjaiban  forgatta  fel  és  Salisbury  lord  angol 
miniszterelnök  a  lord  mayor  beiktatásakor,  1896.  nov.  9-ikén  mondott 
beszédében  már  akként  határozta  meg  e  változást,  hogy  «az  európai 
koncert  azt  jelenti,  hogy  hat  nagyhatalom  együtt  működik.  Ha  együtt 
működnek,  természetesen  semmi  nehézség  sem  áll  elő,  de  közülök  bár- 
melyiknek vétójoga  van  és  amig  e  vétójogát  fenn  tudja  tartani,  addig  az 
európai  koncert  nem  létezik. » 

A  vétójog  a  koncerttel  való  dacolást  és  a  koncert  tehetetlenségét 
jelentvén,  az  1815 — 1871.  bevált  koncertgondolatnak  jelentékeny  válto- 
záson kellett  átmennie,  ha  valamely  hatalom  a  maga  vétójoga  mellé  a 
többiek  jóváhagyását  is  megszerezhette  és  velők  nemcsak  az  európai 
hegemónia  terveinek,  de  a  maga  hegemóniája  érdekében  az  európai  bé- 
kének is  véget  vethetett. 

A  pártatlan  vizsgálódás  meg  fogja  állapítani,  hogy  az  a  hatalom, 
mely  az  európai  koncerttel  szemben  ezzel  a  vétójoggal  élt  és  ennek  a 
francia  hegemónia  összeomlása  után  is  érvényt  tudott  szerezni  és  ezzel 
az  európai  háborúnak  kétségtelenül  a  legnyomósabb  indokát  szolgál- 
tatta, az  Orosz  Császárság  volt,  melynek  milliós  hordái  egy  teljes  év- 
századig vártak,  mig  a  hatalmak  és  ezzel  együtt  az  európai  koncert 
többségének  tapsai  közt  vonulhattak  Németország,  Ausztria  és  Magyar- 
ország földjén  át  Stambul,  Nagy  Péter  cár  és  Katalin  cárnő  Carigrádja 
és  a  meleg  tengerek  felé,  mig  az  orosz  érdekek  szolgálatába  állott  Fran- 
ciaország és  az  orosz  gőzhengerrel  operáló  angol  külügyi  hivatal  terve 
szerint  a  középeurópai  kisebbségnek  lábhoz  tett  fegyverrel  kellett  volna 
várnia  államterületei  felosztását  és  népeinek  rabszijjra  fűzését. 

* 

2)  A  részletekre  nézve  v.  ö.  szerző  tanulmányát:  A  négyes  entente  felépítése.  Magyar 
Figyelő  1916.  dec.  1.  sz. 

Annak,  ki  a  világháború  okainak  kutatásába  mélyed  és  megval- 
lom, ez  elmélyedés  a  közölt  adatok  növekedésével  egyre  fáradságosabb, 
bár  egyre  vonzóbb  és  nagyobbszerü  feladattá  lesz,  lehetetlen  lesz  el- 
tekintenie azon  kérdéstől,  mely  1815  óta  megoldatlanul  és  Damokles 
kardjaként  lebegett  az  európai  béke  fölött,  mert  abban  a  koncertet  egy 
pillanatra  sem  sikerült  összehozni,  amint  hogy  a  balkáni  kérdés  az 
európai  diplomáciai  történelemben  már  a  középeurópai  kérdésnek  eddig 
megszokott  aprólékos  tárgyalását  is  túlszárnyalja,  mert  a  hegemónikus, 
háborúk  ki  nem  alvó  tüzével  az  európai  koncert  és  az  európai  béke 
szilárdnak  hitt  épületét  sohasem  szűnt  meg  fenyegetni  és  végül  is  lángba 
borította. 

Már  az  1815-iki  státuszkvó  megalkotásában  akként  állítható  be  a 
balkáni  kérdés,  mint  amely  a  párisi  béke  koncerttervével  szemben  a 
vétójog  szabad  tereként  helyezkedett  el  az  európai  politikában,  mert 
amikor  Metternich  herceg  az  európai  háború  megmaradt  utolsó  alkal- 
mának eltüntetése  végett  az  Ottóm án  Birodalom  státuszkvó jának  euró- 
pai elismerését  javasolta,  Sándor  cár  a  tervnek  ellene  szegült  és  nyugati 
szomszédait  maga  mellé  vonva  a  Szent  Szövetségben  kereste  európai  be- 
folyásának biztosítását,  mi  a  Portát  már  1815-ben  oly  feltevésre  birta, 
hogy  «Sándor  cár  titkos  óhaja  maga  köré  gyűjteni  a  keresztényvilág 
első  hatalmait,  hogy  nekik  előbb  vagy  utóbb  a  kereszténység  hadjára- 
tát javasolja))3),  mig  ugyanakkor  a  bécsi  külügyi  hivatalnak  az  volt  a 
nézete,  hogy  Anglia  Sándor  cár  vonakodását  magáévá  téve  Kapital- 
fehlert  követett  el,  mert  a  cár  szövetsége  «nem  zárta  ki  a  hitetlenek  ellen 
intézendő  hadjárat  gondolatát))4),  az  orosz  külügyi  hivatal  1817-iki  kör- 
jegyzéke már  abban  összegezvén  az  1815-iki  státuszkvó  eredményeit, 
hogy  ((Törökország  az  európai  nemzetek  közösségén  kivül  esik», 
(Turquie  est  hors  du  cercle  de  l'Association  Européenne.)5) 

Mikor  Oroszország  1822-iki  emlékirata  ez  eredményre  támasz- 
kodva egy  hűbéri  Görögország  megalkotását  javasolta  és  a  terv  elfogad- 
tatása és  az  európai  koncert  megnyerése  végett  a  hatalmak  pétervári 
nagyköveteit  réunionban  egyesitette,  Lebzeltern  gróf  osztrák  és  magyar 
nagykövet  Metternich  herceg  utasítása  folytán  azzal  vágott  eléje  az 
orosz  védőség  tervének,  hogy  kormánya  nevében  Görögország  teljes  fel- 
szabadítását vetette  Nesselrode  gróf  orosz  külügyminiszter  elé,  ki  erre 
a  görög  kérdés  tárgyalásáról  és  eldöntéséről  nemcsak  lemondott,  de 
londoni  és  párisi  nagyköveteinek  megtiltotta,  hogy  azt  egyáltalában 
szóba  hozzák,  Miklós  cár  pedig  182§-ban  már  büszkén  vallotta  meg 

8)  Gentz  Frigxjes:  Depéches  inédits  I.  219.  I. 

4)  Aus  Metternich's  nachgelassenen  Papieren  II.  478.fl.  Wütichen:  Briefe  von- und  an 
Friedrich  von  Gentz  III.  1.  324.  h 

5)  Flovcov  A. :  Correspondence  diplomatique  des  ambassadeurs  et  ministres  de  Russie  en 
Francé  et  de  Francé  en  Russie,  1814—18.  II.  Paris  1904.  245.  1. 

Zichy  gróf  rendkívüli  követ  előtt,  hogy  a  görögök  felszabadítását  «nem 
akarja» :  «/e  ne  veux  leur  af franchisement » .6) 

Amit  Oroszország  akart,  az  a  hűbéres  görög  fejedelemség  meg- 
alkotása és  annak  a  görög  nemzeti  öntudat  romjain  az  orosz  befolyás 
eszközévé  avatása  volt,  miben  Metternich  herceggel  éles  ellentétbe  ke- 
rült ugyan,  de  mikor  az  angol  külügyi  hivatal  uj  vezetője,  Canning 
György  minden  diplomáciai  lépését  az  orosz  hegemónia  útjában 
álló  Metternich  herceg  ellensúlyozásával  indokolta  meg,  akkor  Orosz- 
ország egy  meglepően  ügyes  fordulattal,  melyet  1853-ban  hiába  kisérelt 
megismételni,  de  melyet  1906  óta  másodszor  és  még  nagyobb  sikerrel 
végrehajtott,  a  brit  kormányt  Törökország  felosztási  terve  árán  magá- 
hoz fűzte  és  ezzel  lehetővé  tette,  hogy  brit  befolyás  utján  Francia- 
országot is  biztosítván,  1827-ben  az  angol-francia-orosz,  1906  óta  pedig 
egy  angol-francia-olasz-orosz  entente  fegyvereit  szegezze  az  ottomán 
státuszkvó  mellett  kitartó  osztrák-porosz,  illetőleg  osztrák-magyar- 
német védőszövetség,  akkor  Gentz  nyelvén  «minden  politikai  számítá- 
sunk alapjának)),  ma  pedig  a  központi  szövetségnek  nevezett  közép- 
európai államoknak. 

Lieven  herceg  londoni  orosz  nagykövet  1825.  okt.  24-ikén  egyene- 
sen a  seafordi  fürdő  magányában  lepte  meg  a  mit  sem  sejtő  Canningot 
és  a  bizalmas  közeledés  minden  erejével  rábirni  törekedett  őt,  hogy 
Angliát  a  görögök  mellett  és  a  törökök  ellen  fegyveres  beavatkozásra 
hivja.  Mig  a  tanácstalan  államtitkár  hol  barátait,  hol  az  angol  admira- 
litást kérdezte  meg,  hogy  mit  lehetne  tenni,  addig  Oroszország  a  hall- 
gatást beleegyezésnek  véve  Moldva  és  Havasföld  fejedelemségeket 
megszállotta,  1826  március  17-iki  ultimátumában  Törökországot  fel- 
állított követelései  teljesítésére  -bírta  és  az  uj  görög  tartomány  élére  a 
londoni  orosz  nagykövet  nejének,  Lieven  hercegnének  befolyásával 
Kapodistrias  János  grófot,  az  orosz  külügyminisztérium  volt  államtitká- 
rát állította.7) 

A  középeurópai  államokkal  és  különösen  Metternich  herceg  iránt 
ellenséges  Canning  hiába  sietett  Párisba  és  keresett  támogatást  a  francia 
kormánynál,  mert  Oroszország  mozgósított  és  a  Portának  hadat  üzent, 
csak  konzervatív  utóda,  Wellington  herceg,  ki  1828-ban  már  Metternich 
herceg  felfogását  fogadta  el,  vallotta  meg  az  angol  felsőház  tetszése 
mellett,  hogy  «az  Ottomán  Porta  ez  ország  régi  szövetségese  és  az  euró- 
pai egyensúly  lényeges  részét  teszi;  hogy  fentartása  nemcsak  Angliának, 
hanem  Európának  is  érdeke;  hogy  a  keleteurópái  változások  a  független 
és  hatalmas  Törökország  fentartását  ez  országra  nézve  szükségessé  te- 

«)  Prókesch-Osten  id.  m.  V.  206—7.  1. 

7)  V.  ö.  szerző  tanulmányát:  Canning  and  the  Balkan  Qnestion.  A  history  of  the  first 
Triple  Entente,  1823—27.  Balkántörténeti  tanulmányok.  Nagyvárad  1917.  65—80.  1. 

szik»  és  igy  jött  létre  az  1830-iki  londoni  jegyzőkönyvben  Kapodistrias 
gróf  önkényuralmának  és  az  orosz  befolyásnak  romjain  a  független 
Görögország. 

Mikor  három  évvel  azután  a  szultán  Méhemet  Ali  egyiptomi  hely- 
tartó seregétől  vereséget  szenvedett  és  Oroszországtól  kért  segítséget, 
Butenjev  stambuli  orosz  követ  a  cár  egész  haderejét  felajánlotta 
II.  Mahmudnak,  Lazarev  orosz  admirális  pedig  nyomban  megkezdte  a 
partraszállást  Skutariban,  mig  Orlov  Elek  gróf  1833  jul.  8-ikán  egy 
orosz  beavatkozásra  jogot  adó  orosz-török  szövetség  szerződését  csi- 
karta ki,  de  mikor  az  angol  és  francia  flották  a  Dardanellák  előtt  meg- 
jelentek, a  szerződés  eredetijét  magához  véve  az  orosz  csapatokkal 
együtt  elutazott,  Miklós  cár  pedig  az  1833-iki  münchengraetzi  szerző- 
désben Metternich  herceggel,  az  1841-iki  londoni  szerződésben  Angliá- 
val és  a  többi  hatalmakkal  megegyezve  kénytelen  volt  a  fegyveres  elő- 
nyomulásra  jogot  adó  török  védőség  szerződését  elejteni. 

A  balkáni  kérdés  harmadik  reviziójával  akkor  találkozunk,  mikor 
az  1848-iki  forradalmak  Metternich  herceget  menekülésre  birták  és 
Miklós  cár  a  Szent  Szövetség,  a  középeurópai  hatalmak  és  Franciaország 
romjain,  leghívebb  szövetségeseinek  pusztulása  fölött  napirendre  térve 
már  jul.  31-iki  kör  jegyzékében,  az  európai  koncert  hiányával  számolva 
büszkén  állapította  meg,  hogy  Moldva  és  Havasalföld  «nem  elismert 
tartományok,  hanem  pusztán  és  egyszerűen  tartományok,  melyek  nin- 
csenek közösségben  azokkal  a  végzésekkel,  melyeken  Európa  közjogi 
rendje  nyugszik)),  és  hogy  az  orosz  beavatkozás  célja  meggátolni,  ne- 
hogy a  román  forradalmi  mozgalmak  nyomán  ((Bulgária  és  Rumélia 
keresztény  népei  szintén  felszabadításra  gondoljanak))  és  Törökország 
felosztásának  tervével  és  javaslatával  lépett  Seymour  lord  angol  nagy- 
követ elé,  mert  ((fontos,  hogy  Anglia  és  Oroszország))  —  a  forradalmak- 
tól egyedül  megkímélt  hatalmak  —  «teljes  megegyezésre  jussanak)). 

Az  európai  koncert  vezetését  azonban  akkor  már  nagy  ambíció- 
val kereste  III.  Napóleon  francia  császár,  ki  Angliát  szövetségébe  vonva, 
Poroszországot  és  Ausztriát  semlegességre  birva,  Európa  közvéleményét 
vezette  Miklós  cár  ellen,  kinek  hegemónikus  álmait  a  krimi  háború  el- 
hantolta, Európa  békéjét  viszont  az  orosz  hódítás  veszedelmétől  meg- 
mentette. 

Az  európai  helyzetet  egyedül  az  homályosította  el,  hogy  III.  Napó- 
leon akkor  már  a  középeurópai  államoknak  szegezte  fegyvereit,  hol 
Ausztria  hegemóniáját  lerontotta  és  a  porosz  vezetést  diadalra  segítette, 
de  a  német  háborúban  a  francia  impérium  romjai  alá  temetkezett  és 
ezzel  ismét  utat  nyitott  az  orosz  hatalmi  politika  tervei  előtt. 

A  stambuli  előnyomulás  hívei  a  különben  békés  jellemű  II.  Sán- 
dor cárt  is  elragadták  és  az  orosz  hatalmi  politika  első  lépése  a  krimi 

háború  nyomán  Ausztria  és  Magyarország  ellensúlyaként  megteremtett 
Románia,  a  régi  Moldva  és  Havasalföld  megszállása  volt. 

Károly  román  fejedelem  már  1868-ban  meggyőződött  arról,  hogy 
Magyarország  és  Románia  egymásra  utalvák  a  szláv  tengerben,  és  erre 
nézve  Andrássy  Gyula  gróftól  baráti  jobbot,  Bismarck  hercegtől  komoly 
figyelmeztetést  is  kapott;8)  hogy  az  angolok  az  Ottomán  Birodalom 
státuszkvójához  még  mindig  mereven  ragaszkodnak  («die  Phrase  in- 
tegrity  of  the  Ottoman  Empire  ist  den  Englándern  so  selbstverstánd- 
lich,  als  Britannia  rules  the  waves),9)  de  Románia  politikai  független- 
ségét keresve,  a  kormány  élén  álló  konzervativ  Gatargiut  a  liberális 
Bratianuval  cserélte  meg,  kit  a  Livádiában  üdülő  cárhoz  küldött  és  őt 
egy  orosz-román  szövetség  megkötésére  utasította.  Minisztereinek  a 
titkos  megállapodásáról  nem  volt  tudomásuk  és  mikor  Bratianu  azzal 
nyitott  be,  hogy  az  oroszok  átlépték  a  határt,  a  kabinetet  éjfélkor  kellett 
összehivnia,  hogy  az  eljárást  fedezze  és  arról  a  hatalmakat  értesítse.10) 

Oroszország  viszont  kitűzött  célját  követve,  az  átvonulás  szerző- 
désének birtokában  sem  a  román  parlamenttel,  sem  az  európai  köz- 
véleménnyel nem  törődött  és  csak  a  hadjárat  katonai  és  politikai  fél- 
sikerei,  az  angol  flottának  Stambul  elé  vonulása  után  vitte  az  1878-iki 
san  stefanói  szerződést  a  berlini  kongresszusra,  hol  a  hálátlanul  elejtett 
Szerbia,  Görögország  és  Románia  elkeseredése  és  az  európai  hatalmak 
megegyezése  a  balkáni  hegemónia  elejtésére  birták,  a  balkáni  államokat 
pedig  a  politikai  függetlenség  birtokába  segítették. 

* 

Az  1878-iki  berlini  szerződéssel  és  a  balkánállamok  függetleníté- 
sével tehát  az  európai  béke  utolsó  méregfogát  is  elveszíteni  látszott  és 
mig  a  hatalmak  figyelmét  távoli  kontinensek  kötötték  le,  addig  Euró- 
pában a  békés  haladásnak  hova-tovább  oly  mély  hite  és  meggyőződése 
vert  gyökeret,  melyet  pillanatnyi  viharok  megingatni  nem  voltak  ké- 
pesek. 

Hogy  csak  egyetlen  bizonyítékát  hozzuk  fel  e  béke  biztonságának, 
Anglia  1890-iki  szerződésében  semmi  szin  alatt  nem  cserélte  volna  meg 
a  távoli  Zanzibárt  a  közeli  Helgolanddal,  ha  sejtette  volna,  hogy  Anglia 
és  Németország  között  a  közel  jövőben  háború  lesz  és  a  brit  flotta  e 
német  Helgolanddal  nem  tud  megküzdeni. 

Ha  meg  is  volt  a  reváns  gondolata  Franciaországban  az  1871-iki 
frankfurti  békeszerződés  miatt,  mely  Elszászt  és  Lotharingiát  Német- 
országba kebelezte,  Angliában  az  1890-iki  szerződésiül  la  lehetősége  miatt 

8)  Aus  der  Aufzeiehnungen  König  Karls  von  I^umánien  I.  307—9.  1. 

9)  U.  ott  II.  416.  1. 

10)  U.  ott  III.  129—30.  1. 

a  kiéli  csatorna  és  a  német  flotta  kiépítését  illetőleg  és  Oroszországban 
a  san  stefanói  szerződés  megsemmisítése  miatt:  ez  érzések  a  reális  poli- 
tika útjait  soha  és  sehol  sem  keresztezték  és  a  hatalmak  figyelmét  nem 
tudták  Európa  felé  fordítani. 

Bármily  sikereket  mutatott  fel  e  téren  VII.  Edward  angol  király, 
a  boszniai  válságból  kifejtett  háborús  bonyodalom  egész  épülete  össze- 
omlott és  annak  reménye  nélkül  kellett  sirba  szállnia,  hogy  az  entente- 
hálózat,  melyet  kész  eszközeinek,  Delcassénak  és  Izvolszkijnak  bukása 
és  az  angol  kabinet  krónikus  válságai  darabokra  téptek,  valaha  helyre- 
hozható lesz. 

A  világháborúnak  tehát  csak  alapjait  vetette  meg  VII.  Edward, 
de  azoktól  a  háború  megindítása  még  messze  maradt  és  a  nagyszerű 
diplomáciai  játék,  melyet  királyi  keze  végigjátszott,  a  nagy  figurák  iz- 
galmas lépéseivel,  de  a  parasztok  vére  omlása  nélkül  folyt  le  az  európai 
politika  sakktábláján. 

Az  első  lépést  a  háború  felé  Oroszország  tette  meg,  mikor  az 
1911-ben  megalkotott  Balkán  Szövetség  legfőbb  védőjeként  annak  sú- 
lyát az  orosz  hatalmi  politika  kész  eszközében,  Karagyorgyevics  Péter- 
nek és  Hartvig  belgrádi  orosz  követnek  a  rögtöni  támadásra  kész  Szer- 
biájában helyezte  el,  mikor  pedig  a  szerb  hatalmi  öntudat  a  bolgár  had- 
sereg mögött  Bulgária  osztályrészét  is  elhódította,  Pasics  szerb  minisz- 
terelnök pedig  a  bolgár  tartományok  biztosítása  végett  a  Balkán  Szö- 
vetség szerződését  1913.  jun.  24-ikén  felbontotta,  Szaszonov  orosz  kül- 
ügyminiszter Bulgáriát  25-ikén  a  szláv  ügy  elárulásával  megvádolva  el- 
ejtette, 26-ikán  Romániát  mozgósításra  és  fegyveres  beavatkozásra  szó- 
lította és  igy  alkotta  meg  Pasics,  Take  Jonescu  és  Venizelos  szövetségé- 
ből azon  második  Balkán  Szövetséget,  melynek  közös  meghatalmazott- 
jává immár  Hartvig  belgrádi  orosz  követ,  a  Narodna  Obrana  forradalmi 
egyesület  védője  és  a  szarajevói  merénylet  értelmi  szerzője,  kizárólagos 
védőjévé  pedig  Szaszonov  orosz  külügyminiszter  lett,  ki  az  1914  júniusi 
constanzai  látogatása  alkalmával  egy  gépkocsin  Brassót  kereste  fel. 

A  háború  szekere  azonban  még  a  szarajevói  merénylet  után  is  el- 
akadt volna,  ha  Szerbia  magára  marad  és  elszenvedi  azt  a  megtorlást, 
mely  a  szerb  népet  nem,  csak  az  orosz  Miljukovtól  ma  már  bevallottan 
az  orosz  hatalmi  politika  ügynökségének  ismert  belgrádi  köröket  súj- 
totta volna,  de  a  Szent  Oroszország  a  stambuli  ut  sorompójának  fel- 
rántása után  másként  határozott  és  lázas  igyekezettel  alkotta  meg  a 
kapcsolatot  Szerbia  és  Oroszország  között. 

Spalnikovics  pétervári  szerb  követ  maga  mondotta  el  a  Novoje 
Vremja  1914  dec.  23-iki  számában,  hogy  jul.  24-ikén  «már  mindenki 
világosan  látta,  hogy  a  súlyos  helyzetből  a  háború  az  egyetlen  kisegítő 
ut.  Beható  tanácskozásom  volt  Szaszonov  külügyminiszterrel,  ki  rend- 

kivüli  elszántságot  mutatott  és  kategorikus  formában  kijelentette  előttem, 
hogy  Oroszország  semmiesetre  sem  engedi  meg,  hogy  Ausztria  és  Ma- 
gyarország támadó  lépéseket  tegyen  Szerbia  ellen.  A  miniszter  közölte 
velem,  hogy  ebből  az  alkalomból  teljes  nyiltsággal  beszélt  Pourtalés 
gróf  nagykövettel.  Az  orosz  külügyminiszer  Németország  képviselőjének 
kijelentette,  hogy  ha  megtámadják  Szerbiát,  ez  Oroszország  életérdekeit 
érinti  és  hogy  ezért  a  császári  kormány  kénytelen  lesz  megtenni  azokat 
az  intézkedéseket,  amelyeket  alkalmas  pillanatban  szükségesnek  fog 
tartani». 

A  szarajevói  merénylet  tehát  nem  volt  megtorolható  és  az  orosz 
beavatkozás  egyrészt  elősegítette  az  osztrák  és  magyar  ultimátum  el- 
vetését, másrészt  lehetetlenné  tette,  hogy  az  osztrák-magyar-szerb  há- 
ború az  európai  békére  kihatással  ne  legyen,  mert  nyomban  kiváltotta 
Oroszország  és  a  duális  monarchia  ellentétét,  mely  minden  más  kérdést 
háttérbe  volt  szorítandó. 

Ugyanakkor  Szaszonov  az  európai  háború  esélyeivel  számolva 
már  a  francia-orosz  kapcsolat  megteremtésére  vetette  magát  és  Paléo- 
logue  francia  nagykövet  24-ikén  arról  biztosította  őt,  hogy  Francia- 
ország szövetségi  kötelézettségeit  teljesíteni  fogja,11)  a  pétervári  útjáról 
hazatérő  Poincaré  francia  köztársasági  elnök  a  kíséretében  levő  Viviani 
miniszterelnök  utján  oda  utasította  helyettesét,  hogy  mindenben  Iz- 
volszkij  orosz  nagykövethez  szabja  magát,12)  ez  viszont  24-ikén  már  «a 
francia  kormány  végleges  határozatát  jelentette,  hogy  velünk  egy  érte- 
lemben jár  el.»13) 

Az  európai  koncert  ettől  kezdve  a  hármasszövetségre  és  a  francia- 
orosz revánsszövetségre  bomlott,  de  az  Oroszországhoz  csatlakozó  Fran- 
ciaország tovább  szőtte  a  háború  fonalát  és  a  maga  tehermentesítésére 
az  angol-francia  kapcsolat  megteremtését  vette  munkába. 

Hiába  jelentette  ki  Grey  angol  külügyi  államtitkár  még  július 
29-ikén  is  Bertie  párisi  angol  nagykövet  előtt,  hogy  Cambon  londoni 
francia  nagykövetet  azzal  fogadta,  miszerint  az  angol  közvélemény  a 
német-orosz  ellentéttel  szemben  érdektelen14)  és  Goschen  berlini  angol 
követ  előtt,  hogy  Szerbia  megalázást  érdemel:  there  must,  of  course,  be 
somé  humiliation  for  Servia,15)  Cambon  jul.  30-iki  látogatásán,  Poincaré 
Bertie  utján  és  31-ikén  levélben  V.  György  angol  király  előtt  az  1912 
nov.  22-iki  magánlevélben  vállalt  fegyveres  kötelezettség  vállalásához  és 
beváltásához  ragaszkodtak  és  igy  került  a  casus  foederis  tárgyaként  az 
események  sodrába  Belgium  semlegessége. 

n)  Buchanan  pétervári  angol  nagykövet  jelentése.  Angol  Kék  Könyv  6.  sz. 

12)  Viviani  távirata  Révaiból  Bienvenn-Martin  francia  miniszterhez.  Francia  Sárga  Könyv 

22.  sz. 

3n)  Izvolszkij  jelentése.  Orosz  Narancs  Könyv  55.  sz. 

14)  Grey  Bertiehez.  Angol  Kék  Könyv  87.  sz. 

15)  U.  ott  QO.sz. 

Mig  azonban  az  orosz  cárizmus  kifeszített  vitorlákkal  és  felvont 
zászlókkal  küldötte  a  Szent  Oroszország  hajóit  a  meleg  tengerek  felé, 
addig  Poincaré  az  orosz  mozgósítást  —  mint  az  európai  háború  tulaj  - 
donképeni  okát  —  elhallgatva  és  a  német  invázió  veszedelmét  emlegetve 
csikarta  ki  a  revánsgondolat  valóraváltását,  Grey  pedig  ez  invázió  áldo- 
zataként a  talpig  fegyverben  álló  és  a  német  háborút  vállaló  Belgium 
ártatlanságát  kötötte  a  szégyenfához  az  angol  közvélemény  előtt,  és  a 
hármasszövetség  aug.  4-ikén  már  egy  angol-francia-orosz  háborús  szö- 
vetséggel találta  szemben  magát,  melynek  röviddel  azután  Itália  és  Ro- 
mánia, Japán  és  az  Északamerikai  Unió  baráti  közreműködését  is  sike- 
rült biztosítania  és  az  európai  koncert,  sőt  egy  világkoncert  nevében  fel- 
vonulnia a  támadás  vádjaival  illetett  osztrák-magyar-német  szövetség 
ellen,  mely  fölött  és  vele  az  európai  béke  fölött  is  egyetlen  hatalom, 
Oroszország  vétójoga  kongatta  meg  a  halálharangot. 

Amint  a  balkáni  kérdés  egyrészt  és  az  orosz  hatalmi  politika  más- 
részt az  európai  háború  végső  okának  tekintendők,  ugy  azok  végleges 
megoldása,  illetőleg  leszerelése  is  egyedül  nyújthatják  az  európai  béke 
biztos  alapjait  és  a  nyugati  támadás  fentartásának  és  megújításának 
ellenszerét. 


Magyar  Figyelő. 

Három  uj  regény. 


(Szederkényi  Anna:  Lángok-Tüzek.    —    Ballá  Ignác:  Az  ő  keze.  — 
Surányi  Miklós:  A  trianoni  páva.) 

Az  az  irói  nemzedék,  amely  még  nem  tünt  le,  de  sorai  már  rit- 
kulnak: a  kilencvenes  évek  elején  fellépő  generáció  a  magyar  novella  re- 
neszánszát csinálta  meg.  Regényt  is  irt,  nem  egy  maradandót.  De  külö- 
nös hévvel  és  bőséggel  a  novellát  művelte,  amelyet  a  pompás  tehetségek 
egész  sora  emelt  európai,  Maupassant-i  szinvonalra.  E  jelenség  után, 
amelyben  Papp  Dániel,  Thury  Zoltán,  Petelei  István,  Sebők,  Cholnoky, 
Lövik,  Tömörkény  munkássága  már  az  irodalomtörténeté,  —  a  lira 
következett,  tiz-tizenöt  év  előtt  történt  megmozdulással  s  ma  is  tarajt 
vető  hullámokkal.  Most  pedig,  legújabban  mellette  a  regény  van  soron. 
Néhány  éve  a  magyar-regény  termőföldjén  mintha  egyre  több  ponton 
buggyannának  elő  források.  Azt  a  problémát  kénytelenek  vagyunk  át- 
engedni későbbre,  a  históriai  fejlődés  összefüggéseit  keresőknek,  hogy 
ezek  az  évek  másfelől  épen  a  nemzet  életenergiáit  lekötő  világháború 
dátumával  esnek  össze.  Mi  csak,  szembenállva  vele,  tudomásul  vesszük, 
hogy  az  irodalmi  érdeklődés  és  produkció  előterébe  ismét  a  regény 
kezd  nyomulni,  mint  a  Jókai-Kemény-Pálfy-Mikszáth-korszak  szép  nap- 
jaiban. A  hagyományok  továbbszürődését,  a  beléjük  kapcsolódó  fonalat 
is  megtalálja  valaki,  ha  vizsgálja  ezt  az  élénk  és  sokszínű  erjedést. 
Ezenkívül  azonban  uj,  vagy  nem  régen  kezdett  medernek  kiszélesítése 
is  folyik.  Bizonyos,  hogy  regényét  még  nem  alkotta  meg  az  a  nemze- 
dék, amely  alig  tegnap  lépett  egy  ifjú  bajvívó  arcával  a  fórumra,  vagy 
friss  helyét  az  irodalomban  most  kapálgatja.  De  amit  eddig  is  adott, 
abban  figyelemreméltó  képességek  csillámlanak,  nem  egyszer  az  el- 
következő nagy  regény  rejtett  lángja  ég. 

Alább  három  munkát  emelünk  ki  a  modern  magyar  regény  folyó 
napjaiból. 

* 

Szederkényi  Anna  egy  leány  sorsát  irta  meg,  aki,  ha  angolnak  . 
születik,  a  női  választójog  barrikádján  ontja  nemes  vérét.  A  neve  azon- 
ban Koszorús ;  Judith,  s  igy  meg  kell  elégednie  azzal,  hogy  csupán  esz- 
mei téren  fejtsen  ki  tiltakozást  a  férfiuralomra  épített  világrend  — 
tudvalevőleg  Ádámmal  kezdődő  —  zsarnoksága  ellen.  A  tipus,  amely- 
nek Koszorús  Judith  leszármazója,  az  egyetemen  szembeszalad  velünk 
a  lépcsőkön.  Ő  az  uj  nő,  a  vakmerő,  a  szabad,  a  senki  másnak,  csak 

önmagának  felelős.  Délelőtt  előadásokat  hallgat  a  pedagógiából,  vagy 
a  bonctanból,  miután  azt  csak  az  ellensége  kivánhatná,  hogy  egy  bérház 
ablakában  várjon  a  galambra,  amely  gyürüt  hoz  szájában,  vagy  egy 
vidéki  kúria  tornácán  üljön  karbatett  kézzel,  amire  megérkezik  az  a 
bizonyos  —  ódon  mesékben  is  sikerrel  szereplő  —  lovag,  aki  sokszor 
tényleg  nem  érkezik  meg.  Az  ellen  ugyan  senkinek  sincs  kifogása, 
nekünk  legalább  semmiféle,  ha  Koszorús  Judith  a  tudomány  csarnoká- 
ban tölti  idejét,  hogy  minél  műveltebb,  annál  többet  érő  tagja  legyen 
a  társadalomnak  s  felfegyverezze  magát  az  élettel  szemben  minden  vá- 
ratlan, vagy  nagyon  is  várható  eshetőségre.  Ám  Koszorús  Judith  nem 
azért  hive  a  női  egyéniségről  szóló  uj  elméleteknek,  hogy  itt  megálljon. 
Az  izgatja  őt,  ami  a  polgári  morálon  túl  világít,  mint  kék  lidércfény, 
így  történik,  hogy  összeakad  egy  szobrásszal,  aki  már  hivatásánál  fogva 
is  a  nőt  a  test  formáin  keresztül  vizsgálja.  Azt  most  nem  mondjuk  el, 
hogy  szavakkal,  amelyeknek  több  a  csábító  zengésük,  mint  az  értelmük, 
miként  gyújtogatják  egymást  ha  egyedül  vannak,  hova  járnak,  miként 
keresik  föl  a  kis  budai  korcsmát,  ahol  elcsöndesült  társadalmi  forra- 
dalmárok fojtják  háborgásuk  maradékát  a  sashegyi  bor  ízébe.  Okvet- 
lenül megemlítendő  csak  az,  hogy  Koszorús  Judith,  aki  szép,  s  a  szob- 
rász, akinek  ereiben  kun  vér  folyik:  addig  vannak  együtt,  amig  elérkez- 
nek egy  közeli  községbe,  amely  a  pesti  szerelmesek  községének  is  ne- 
vezhető, s  ahol  a  Noe  bárkájában  —  ez  egy  fogadó* —  Koszorús  Judith 
másnap  mint  leányasszony  ébred  föl.  Amikor  behúzza  maga  után  az 
ajtót,  egy  pillanatra  azért  eszébe  jut,  hogy  most  elhagyott  valamit,  ami 
talán  több,  mint  az  elvesztett  keszkenő.  De  aztán  föltámad  benne  az 
uj  nő  szuverén  méltósága,  akinek  mámora  öntudatos,  kitervelt,  kormá- 
nyozható mámor.  S  igy  hagyjá  el  a  fogadót,  végiglejtve  annak  szőnye- 
gén, amelyet  szerelmesek  és  utazó  ügynökök  alaposan  kikoptattak. 
Történt  valami?  Ugyan.  Csak  egy  okos,  fölényes,  független  hölgyben 
az  ember  gyakorlatilag  mutatott  példát,  hogy  nincs  «kettős  morál »,  ha 
pedig  van,  az  baj,  mert  igazságtalan. 

Koszorús  Judilh  azonban  mégsem  az,  aminek  idáig  csillog  ki- 
bontott hajjal  és  födetlen  kebellel,  ami  lenni  szeretne  a  feminista  ira- 
tokból zsibbasztó  gőzként  magába  szivott  elméletek  alapján.  Szederkényi 
Anna  regénye,  a  «Lángok-Tüzek»  itt  kanyarodik  be  arra  az  útra,  amely- 
nek végén  a  szerelmi  portyázások  pillanatnyi  gyönyöre  helyett  a  csa- 
ládi tűzhely  állandóbb  fénye  melegít.  Nagy  kerülőt  tesz  meg  Koszorús 
Judith,  amig  eljut  ehhez  a  tűzhelyhez  s  nem  is  könnyű  áron,  vívódások, 
hangtalan  és  könytelen  szenvedések  nélkül.  De  árnyékként  a  múltja 
hiába  kapaszkodik  uszályába:  legfeljebb  álmaiból  lopja  el  a  derűt  s  felhőt 
rajzol  homlokára.  Visszatartani  többé  nem  tudja  attól,  amit  most  meg- 
ismert, hogy  ismét  otthon  van,  azon  a  földön,  ahová  való  s  ahonnan 

a  környezetükből  sokszor  kikívánkozó  vidéki  leányok  sóvárgó  szemé- 
vel és  naiv,  romlatlan  hitével  vágott  a  nagyvárosi  óceánnak.  Kitárt 
karral  s  arcán  rejtett  Magdolna-vonással  megy  Koszorús  Judith  a  férfi 
felé,  akit  nem  véletlen,  érdek  vagy  savanyu  kényszerűség  állít  melléje, 
hanem  a  természetnek  valami  predesztináló  ereje.  Abban  a  levegő- 
ben, áhol  a  jegenyék  övéinek  emlékéről,  rég  porladozókról  susog- 
nak, Koszorús  Judith  megtalálja  azt,  ami  reá  nézve  az  élet  értelme: 
anyaságot  a  szerelemben.  Ez  az,  ami  lényének  egyensúlyt  ad,  amitől 
megtisztul  s  korábbi  éveiből  már  nem  lát  egyebet,  mint  partra  jutott 
hajós  a  távozó,  eltűnt  hajóból:  füstöt. 

Vájjon  antifeminista  irányregény-e  ilyformán  a  «Lángok-Tüzek»? 
írónőről  bajos  feltételezni,  hogy  az  egészségesebb  feminizmus  ádáz 
ellensége.  Esküdni  ugyan  nem  merünk  rá,  hogy  nincs  vagy  nem  volt-e 
ily  irónő.  De  kétségtelen:  észszerüség  alapján  az  a  tény  maga  teszi  ezt 
valószínűtlenné,  hogy  a  nők  nemcsak  gáláns  és  elmés  leveleket  Írhat- 
nak akadály  nélkül,  mint  a  rokokó  courtisane-jai,  hanem  a  szellemi 
kultúra  gyarapítását  szolgáló  munkálatokat.  Igen,  hála  az  engedékeny 
férfiaknak  és  oly  tehetséges  nőknek,  mint  George  Sande,  Marié  Baskir- 
cseff,  Zelma  Lagerlöf,  vagy  a  magyar  Tormay  Cecilé  és  Kaffka  Margit: 
az  irodalmi  hivatást  a  nők  magától  értetődően  gyakorolhatják,  közöl- 
hetik mondanivalóikat  akkor  is,  ha  mondanivalóikban  és  azoknak 
közlési  módjában  oly  szegények,  mint  az  angol  belletrisztikát  elsekélye- 
sítő  iródámák.  Mindehhez  már  nem  szükséges,  hogy  a  nemiség  külső 
és  áruló  jegyeinek  eltüntetéséhez  folyamodjanak,  feláldozván  dús  haj- 
fonatukat,  férfi-nadrágot  öltve  és  pipázva,  az  egykor  különben  zseniális 
francia  művésznőhöz,  Rosa  Bonheurhöz  hasonlóan.  A  «Lángok-Tüzek» 
szerzője,  Szederkényi  Anna  nem  is  sorozható  az  antifeministák  közé, 
ha  a  feminizmus  azt  a  szabadságot  és  jogot  jelenti,  hogy  a  nő  a  csa- 
ládon kivül  munkát  vállalhasson,  olykor  különös  dispoziciók  hajtó- 
ereje folytán,  a  legtöbbször  pedig  gazdasági  kényszerűségből.  A  femi- 
nizmus azonban,  mint  politikai,  társadalmi,  morális  irányzat,  e  szociá- 
lis jogon  kivül  egyebet  is  felvet,  téveszméket  és  ál-igazságokat.  Nem 
egy  esetben  azt  a  benyomást  kelti,  mintha  természeti  törvényeket  egy 
hisztérikus  gesztussal  akarna  megszüntetni,  mintha  a  hangosan  emle- 
getett férfi-egyeduralom  problémáját  ugy  szeretné  megoldani,  hogy 
helyébe  a  maga  egyeduralmát  tegye.  Csak  nemrég  olvastuk  egy  derék 
feministánál,  hogy  a  világháború  kitörése  a  szexuális  kérdés  rendezet- 
lenségével, a  nőket  kizsákmányoló  természetével  függ  össze.  Szeren- 
csére, az  élet  nem  kuriózumok  szerint  igazodik  s  a  zavaros  elméletek  és 
ködös  próféciák  az  egész  mozgalomnak  csupán  illanó  melléktermékei. 
De  számolni  azért  kell  velük,  mert  hisz  megvannak,  hatnak,  az  egyes 
embert  befolyásolhatják.    A  «Lángok-Tüzek»  épen    ezt    illusztrálja  s 

Koszorús  Judith  története  ezen  a  ponton  lesz  irányregény,  harcos  irat, 
amelynek  éle  a  kékharisnyák  ellen  szegeződik. 

Elbeszélőmód  dolgában  a  «Lángok-Tüzek»  naturalista  regény.  A 
hangja  tárgyilagosságra  törekvő,  a  felépítése  minél  több  valóság-részlet 
szövődménye.  Mielőtt  például  egy-egy  alakja  megindul  s  belekerül  a 
cselekvés  sodrába:  előbb  majdnem  topográf ikus  képet  kapunk  róla. 
Gyönge  irónál  e  módszer  rendszerint  csődöt  jelent.  Azt,  hogy  a  dolgok, 
a  leggondosabban  összehordott  jellemezni  akaró  adatok  dacára  — 
Zola  korában  ezeket  dokumentumoknak,  «igazság-szelet» -éknek  ne- 
vezték —  nem  élnek.  Szederkényi  Annánál  nem  kisért  ez  a  veszély. 
Regényének  lapjain  az  élet  ízét  nem  öli  meg  a  modellhez  tapadó,  foto- 
grafiaszerü  hűség  és  aprólékosság  s  illúziót  tud  kelteni.  Igaz,  hogy 
fölösleges  részlethalmozások  ezért  zavarják  a  kompozíció  arányosságát 
és  tisztaságát  s  az  az  erő  még  nem  érvényesüli  az  alakok  lelki  konstruk- 
ciójában, amellyel  beállítódnak,  ahogyan  Szederkényi  Anna  helyzete- 
ket éreztet  s  természetet  ir  le.  De  végeredményben  a  «Lángok-Tüzek» 
oly  munka,  amelynek  irója  nem  fátyolos  szemmel  járja  a  világot,  hogy 
aztán  kellemes  sablonokkal  próbáljon  elringatni.  Mondanivalói  van- 
nak, amelyekre  érdemes  figyelni,  bátran  és  őszintén  hangzanak.  Címé- 
hez illően,  nem  tej  s  nem  is  édes  szirup  úszik  e  könyvben. 

Ballá  Ignác  regénye  «Az  ő  keze.»  A  hős  —  érzékeny,  szivével 
gondolkodó  ember  —  névtelen.  Aki  társadalmi  vonatkozásaira  kíváncsi: 
választ  nem  kap  rá.  Csak  annyit  tudunk  meg,  hogy  kivül  él  a  nagy- 
városon, egy  piros  tetejű  házban,  amelynek  fehér  falaira  bőven  hull  a 
nyári  nap  sugárözöne.  Abból,  hogy  a  ház  saját  tulajdona  s  nem  viskó, 
hanem  modern  komforttal  berendezett  villa:  könnyű  ugyan  sejteni, 
hogy  nem  tartozik  a  proletárosztályhoz  s  nincsenek  kishivatalnok 
gondjai.  De  egyébként  nem  okvetlen  bizonyos,  hogy  az  a  zakatoló, 
kormos  óriásként  lélegző  város,  amelynek  tornyait,  kéményeit  és  tető- 
erdejét látja  ablakából:  Budapest.  Azt  sem  árulja  el  pozitív  nyom,  hogy 
mi  a  foglalkozása  s  miből  él.  Egyként  lehet  tőkepénzes  vagy  csillag- 
vizsgáló. 

S  nemcsak  ő,  hanem  a  regény  konfliktusában  számottevő  egyéb 
személyek  is,  az  e  fajta  kérdésekre  zárkozottan  viselkednek.  Majdnem 
ugy,  mint  a  görög  tragédiák  istenei,  akiknek  bánatától  megreszket  a 
levegő,  csak  lelkük  háborgó  tengerével  törődnek  s  szánakozva  néznek 
le  arra  a  porféregre,  aki  lábukon  a  koturnust  akarja  megigazítani. 
Ketten  vannak  még,  akik  «Az  ő  keze»  históriájában  végzetes  szerepet 
játszanak,  óvatlan  pillanatban  egyformán  hajtják  ki  a  tiltott  gyönyör 
kelyhét,  bár  nem  egyformán  fizetnek  érte.  Az  egyik:  liliomtestü  asszony. 
A  másik  természetesen  az  a  férfi,  aki  nem  maradhat  el  ott,  ahol  az 

asszonyi  szemben  rejtett  vágyak  gyúlnak:  a  «ménages  en  trois»  szeren- 
csés ragadozója.  De  az  asszony  is,  akinek  arcán  szűzi  vonások  raffi- 
náltan  vegyülnek  a  szerelmi  viharzásokból  visszamaradó  vonásokkal, 
csak  egyszerűen  Lys,  más  neve  nincs.  A  férfi  pedig,  aki  félelmesen 
feketeképü,  de  nem  annyira  ragadozó,  nők  Gézárja,  mint  inkább  kéz- 
nél levő  s  pillanatnyi  eszköz  az  asszony  fellázadt  érzékeinek  kábulatá- 
ban:  csak  a  szobrász,  egy  szobrász.  Megtudjuk  ugyan,  hogy  paraszti 
eredet,  hogy  hol  tanult,  merre  járt  s  hogy  tehetségén  kivül  érvényesü- 
lését annak  az  álmodozó  és  bőkezű  urnák  köszönheti,  akinek  feleségét 
aztán  hálából  vadul  megkivánja.  De  ez  a  közbeszúrt  szobrászi  bio- 
gráfia, e  személyi  körülmények  is  egészen  mellékesen,  vázlatosan  érin- 
tődnek. Az  iró  gyorsan  siet  tovább,  sőt  mintha  alig  várná,  hogy  a  szob- 
rász alakját  teljesen  elejtse,  még  akkor  is,  amikor  a  napsütötte  ház 
toronyszobájában  megtörténik  az,  aminek  nem  lett  volna  szabad  meg- 
történnie. Igen,  a  szobrász  elmondhatja,  hogy  jött,  célhoz  ért  és  fütyö- 
részve szabadult.  Más  regényekben  ez  nem  megy  ily  könnyen. 

Az  azonban  nem  véletlen  s  nem  is  fogyatkozás,  hogy  mindez  igy 
van.  Szándékosság,  a  regény  belső  természetéből  következik,  összefügg 
stílusával,  a  forma  és  tartalom  viszonyával!.  Jókainak  szintén  van  egy 
kései  műve,  amelyben  a  hősnek  nincs  neve.  («Ahol  a  pénz  nem  isten»). 
Ott  azonban  ez  a  fantasztikum  kedvéért  van,  mig  itt  mint  esetlegesség, 
mint  fölösleges  valami  ejtődik  el  egyéb  külsőségekkel,  tárgyi  járulékok- 
kal egyetemben.  «Az  ő  keze»  lirikus  regény.  Az  iró  nem  tűnik  el  észre- 
vétlenül az  akció  spanyolfala,  a  helyzetek  és  képek  mögé,  hanem  szinte 
eggyé  lesz  velük,  fölolvad  bennük.  Sehol  sem  adja  a  világ  objektív  raj- 
zát, az  alakok  és  dolgok  közt  valósággal  személyes  viszonyt  sző.  A  nagy 
és  árnyas  fák  például  a  napsütötte  ház  közelében  emberként  « védik » 
annak  csöndjét,  amikor  a  regény  hősét  a  széttört  boldogság  foszlányai 
kergetik,  a  Karsztokban  komor  temető  sirkövének  látja  a  sziklákat,  s 
amikor  megáll  az  épen  félig  lebontott  ház  előtt,  amelyben  Lys  leány- 
ifjuságát  élte  s  első  csókjait  bohón  vesztegette:  «sirnak,  jaj  gátnak »  a 
falak  s  nem  birja  nézni,  hogy  egy  tót  napszámos  kegyetlen  nyugalom- 
mal turkál  a  vakolattörmelékben,  holott  a  szegény  tót  csak  hivatását 
teljesíti.  Nem  eseménytelen  «Az  ő  keze»,  hisz  éneikül  bajosan  lehetne 
regény,  de  a  hangsúly  nem  az  események  közvetlen  előadásán  van,  nem 
is  elsősorban  a  mozgató  erők  oknyomozó  feltüntetésen,  hanem  a  bein 
lük  fakadó  érzelmek  összeütközésén,  vívódásán.  Az  iró  minden  eszköze 
ezt  szolgálja,  ehhez  formálódik.  Ahhoz  a  nagy  érzéshullámhoz,  amely 
az  egész  regényt  betölti,  mindenütt  jelen  van,  csupán  egyszer  nyugod- 
tabb és  halk,  mint  a  szordinós  hegedű,  másszor  hangosan  és  hosszan 
zeng,  mint  az  acélos  ujjal  megütött  zongorahur. 

A  kéz?  Hogy  mi  szerepe  van  ónnak  a  kéznek,  amelytől  a  regény 

cimét  is  vette?  A  maga  naturális  jelentményében  eleinte  csak  egy 
meleg  és  finom,  bársonyos  és  áttetsző  kéz,  amely  beszédes  formáival 
márvány  után  kivánkozik.  Ám  később  maga  a  feltámadó  mult,  a  távoli 
és  visszahozhatlan,  de  az  idegek  játékában,  a  félig  álom  és  félig  ébren- 
lét perceiben  mégis  meglévő.  Lys  asszony  keze  most  szimbolizál,  mint 
valami  konokul  visszatérő  refrain,  ugy  emlékeztett  a  Lys  asszonnyal 
töltött  piros  élet  minden  rózsás  édességére.  Fantomként  nyul  ki  a 
sötétből,  megvillan  a  napfényes  kirakatban  s  a  remetemódra  vissza- 
húzódó és  bujkáló  férfit  monologizálásra  készteti,  amely  bár  fájdalmas, 
de  forró,  mint  a  vallomás. 

Alapjában  véve  ugyanis  a  regény  szerelmi  duo,  szünet  nélkül, 
mindvégig.  Még  akkor  is,  amikor  az  asszonynak  már  csak  imbolygó 
árnyéka  vetődik  át  a  szinen.  A  férfi  nem  akar  tudni  róla,  a  jelenről. 
De  mindig  ugy  nyugtatja  meg  magát,  hogy  hozzá  beszél.  Szeretné  el- 
temetni s  kivánja,  menekül  előle,  de  egyre  azokat  a  helyeket  keresi  föl, 
ahol  minden  szöglet  —  a  fü  növése,  az  ég  kékje,  a  szél  suttogása  — 
alkalmat  ad  a  vele  való  foglalkozásra.  Dacosan  és  kiegyenesedve  megy 
ugyan  e  helyek  felé,  hogy  csak  azért  is  megmutassa:  erősebb  az  emlé- 
keknél. De  mindig  ugy  jön  el,  hogy  meg  van  törve,  siet,  a  kalapját  is 
elveszti.  Már  a  paroxizmus  állapotában  van,  nincs  nyugta,  éjszakája, 
a  tenger  veszendő  utasának  lázas  szemével  néz  körül  mentődeszka 
után.  Valóban:  igy  élni  nehéz,  sőt  nem  is  lehet.  Valaminek  történni 
kell,  ami  megnyugvást  hoz,  a  lelket  egyensúlyba  billenti,  mert  már-már 
ott  tart,  azt  a  határt  súrolja,  ahol  a  törvényszéki  orvostan  szerint  a  be- 
számíthatatlanság  kezdődik.  A  megoldás  el  is  érkezik:  revolver  dörren, 
de  nem  a  férfi  süti  el,  hanem  az  asszony,  ugyanabban  a  fogadóban, 
ahol  a  férfi  szintén  az  egyház  által  kárhoztatott  öngyilkosok  levelét 
irja.  A  hőfok  hirtelen  leszaladását,  a  férfi  szomorú  megbékélését  azon- 
ban még  sem  ez  a  lőporszagu,  gyászos  és  különben  gyakori  tény  idézi 
elő.  hanem  hogy  az  asszony  utolsó  soraiból  kiderül:  a  bűnös  bódulatért, 
amely  nem  nyerhetett  bocsánatot,  ugyanúgy  járta  a  szenvedés  útját,  s 
távol  a  férfitől,  ugyanúgy  szólította,  várta  és  kívánta  őt.  A  férfit  ez 
tartja  meg  az  életnek,  bár  oly  emberekhez  teszi  hasonlóvá,  akiknek  kan- 
dallójában csak  a  mult  parazsa  világít  s  nincs  holnapjuk. 

A  mindent  lezáró  pont  itt  van  Ballá  regényében,  amelynek  el- 
lágyulását  a  racionálisabb  természetű  olvasó  nem  igen  fogja  osztani. 
Épen  a  magyar  karakternek  idegen  az  a  fajta  szerelmi  siralom,  az  a 
már  effeminált  férfi-kesergés,  ami  «Az  ő  keze»  lapjain  túlárad.  Tisztán 
irodalmi  szempontból  azonban  ez  tulaj  donkép  ép  ugy  nem  kvalitásbeli 
hátrány,  mint  ahogy  nem  előny.  Fő.  hogy  Ballá  sajátos  formát  tudott 
adni  annak,  amit  meg  akart  irni.  S  hogy  amit  megirt.  az  nem  csinál- 
mány, rideg  mesterkedés.  Lélek  reszket  benne. 

* 

Surányi  Miklós  nevét  nemcsak  az  irodalmi  dzsungel,  hanem  az 
ezen  kivül  állók  számára  is  meglepetésszerűen  dobta  felszinre  «A  tria- 
noni páva».  Azok  sem  mondhatták  el,  hogy  ismerik,  akik  az  uj  irói 
nevek  dagályát  és  apályát  azzal  a  buzgósággal!  tartják  nyilván,  amellyel 
a  néhai  való  Szinyei  bácsi  impozáns  lexikont  szerkesztett  össze.  A  kri- 
tika azt  a  vállveregető  megállapítást,  hogy  «szemünk  előtt  fejlődött)), 
Surányival  szemben  ma  semmiesetre  sem  szegezheti  le,  s  ugy  látszik, 
később  sem.  Azt  a  bizonyos  lajtorját  nem  kuszta  végig,  amely  krono- 
méterre beállított  tempójával,  türelmi  erőfeszítéseivel  a  hivatalnoki 
pályán  a  rendes  érdemek  utja  lehet,  de  az  irodalomban  mint  látvány, 
még  kevésbbé  megfesteni  való.  Első  Írásművével  Surányi  Miklós  akkor 
jelent  meg  a  könyvkereskedők  polcán,  amikor  a  lábán  már  nincs  iro- 
dalmi gyerekcipő.  Ezzel  korántsem  azt  mondjuk,  hogy  Surányi  vég- 
érvényesen kész,  annyira,  hogy  több  nem  is  lehet.  Könyve  azt  a  be- 
nyomást kelti,  hogy  nála  a  színesen  csörgedező  fantázia  erős  kritikai 
érzékkel  párosul,  s  igy  bizonyára  maga  is  látja,  hogy  «A  trianoni  páva» 
után  tehetsége  hol,  miben  szorul  fejlesztésre.  De  az  irói  fegyverzete 
érett.  ízlésben  ott  tart,  ahová  mások  nehezen,  sőt  sohasem  fognak  el- 
jutni. Tudása  annyi,  hogy  ennél  többel  a  kulturhistoria  élemedett  egye- 
temi tanárai  sem  szoknak  rendelkezni.  Sehol  rikító  hang,  izzadt  eről- 
ködés. A  szándékai  és  képességei  közt  nem  tátong  az  a  szakadék,  amely- 
ben az  irodalom  borzas  akarnokai  rendesen  elmerülnek.  Aláhúzva  kell 
ezt  konstatálni,  mer,t  még  mindig  sokan  hajlanak  affelé  a  felfogás  felé, 
hogy  akit  irói  ambíció  sarkal,  az  minél  hamarább  ostromolja  a  nyilvá- 
nosságot. Már  mint  csecsemő,  tekintet  nélkül  ostrom-készültségére.  E 
felfogás  szerint  Flaubert  is,  amikor  mint  vagy  harmincéves  ember  ki- 
nyomtatta első  művét,  «öreg»  volt.  Surányi  Miklós  ma  körülbelül  ebben 
a  korban  van. 

«A  trianoni  páva»  története  lényegében  egyszerű,  mint  egy  keleti 
mese.  Arról  szól,  ami  az  élet  örök  melódiája:  a  férfiről,  akinek  sorsa 
az  asszony  s  fordítva.  A  férfi  itt  minden  izében  férfi  és  magyar,  a  nő 
minden  izében  asszony  és  francia.  Ebből  aztán  már  az  ellentétek  von- 
zásának törvényénél  fogva  is  oly  szerelem  kerekedik,  amely  forgószél 
erejű  s  szinte  meg  akar  semmisülni  perzselő  hevében.  A  találkozás  első 
és  döntő  pillanatának  színhelye  Bécs,  ahol  egy  empirestilü  palotában 
—  ez  a  Trianon  —  él  La  Bouche  Friderika  marquise.  ő  a  páva,  kü- 
lönben pedig  egy  Bourbon-herceg  egykori  viszonyának  pompás,  bár 
törvénytelen  gyümölcse.  Innen  a  történet  merészen  lekanyarodik  a 
magyar  puszta  mozdulatlan  levegőjébe,  aztán  föl  Pestre,  ahol  a  Dunán 
még  hajóhíd  vezet  s  a  Szerviták  terén  álló  kőszent  még  élénken  em- 
lékszik az  alatta  elvonuló  libák  és  tyúkok  sorfalára.  Majd  Róma  követ- 
kezik —  nászút  —  s  az  európai  zarándokok  Mekkája.  Páris,  amely- 

nek  világvárosi  láza  megejti  a  marquiset,  aki,  hogy  végre  tegyen  vala- 
mit s  ne  maradjon  el  fajtája  mögött:  megcsalja  urát.  Az  ijedelem- 
től azonban,  amikor  mint  valami  szikrákat  szóró  tükörben  látja  meg 
magát,  a  szótlan  és  büszke  magyar  szemében:  meghal.  Igen,  a  szive 
szakad  ketté,  ajkán  azzal  a  kijelentéssel,  amely  egyben  sóhaj  és  bucsu: 
«  Szeretlek)). 

Nem  úgynevezett  bonyodalmi  regény  «A  trianoni  páva»,  amely- 
ben robognak  a  meglepő  fordulatok.  De  ahogyan  Surányi  elbeszélő 
orsójáról  lepereg,  mégis  csupa  változat,  csillog,  mint  az  opál.  Levegő, 
hangulat,  szin  tekintetében  mi  lehet  nagyobb  különbség,  mint  az  árva 
magyar  puszta  és  Páris  különbsége?  Surányi  e  két  szélsőségről  egy- 
aránt találó  képet  ad,  a  festék,  amit  fölrak,  pontosan  kerül  arra  a 
helyre,  ahol  jellemez.  Csönd,  borús  felhők  a  boronálatlan  földek  felett 
s  csak  távol,  az  ég  peremén  némi  fény:  ez  egyszersmind  Magyarország 
képe  a  mult  század  első  tizedeiben,  amikor  az*«ébredj  magyar »  még 
nem  hallatszott  a  diétákon.  S  itt  értünk  ahhoz,  amit  már  előbb  kellett 
volna  említeni,  ami  «A  trianoni  páva»  főereje:  a  korrajz.  Surányi  azt 
a  varázsvesszőt  tartja  kezében,  amelytől  feltámad  az  elsárgult  levelek, 
memoirok,  hirlapok  és  okiratok  lapjain  élő  s  kriptákban  hallgató  mult. 
«A  trianoni  páva»  ugyanis  a  húszas  évek  végén  játszik,  a  fiatal  Széchenyit 
parolázó  rövidséggel  csupán  Stefi  grófnak  nevező  korban,  amikor 
Európa  még  fáradt  a  napóleoni  háborúktól,  az  udvarok  ijedtek,  Bécs- 
ben Metternich  rendőri  marka  szorít  mindent  vasabroncsba,  s  csak 
Párisban  szabadabb,  derült  és  törtető  az  élet,  amit  az  uj,  a  hadsereg- 
szállításokon és  börzén  megkövéredett  burzsoázia  ki  is  használ.  A 
regény  főalakjai  közül  Domoszlay  Farkas,  a  birtokára  vonult  testőr- 
kapitány egész  alak,  tipikus  gyermeke  ennek  az  időnek,  szelid  bánatá- 
val a  közállapotok  fölött,  liberális  elveivel  s  a  cselekvéstől  fázó,  karba- 
tett kezével.  A  marquise  mintha  a  mai  napokba  illene,  majdnem  oly 
rejtély,  mint  egy  modern  hiszterika.  De  a  környezet,  amelyben  mozog, 
annál  plasztikusabb  és  igazabb.  Surányi  meggyújtja  a  história  mé- 
csesét, s  a  kort,  amelybe  «A  trianoni  páva»  beágyazódik,  ugy  hozza 
elénk,  mintha  részt  vett  volna  benne  s  postakocsi  zötyögtette  a  sáros 
alföldi  országúton. 

Biedermeier?  Nem  volna  méltó  Surányi  Miklóshoz,  ha  azt  mon- 
danánk, hogy  biedermeier-regényt  irt.  Ez  ma  már  guvernántoknak  való. 

Dömötör  István. 


Az  aranyfüst. 


Elbeszélés. 
Irta:  Váczy  József. 

Jóéjszakát!  —  búcsúzkodtak  egymástól  a  színészek  és 
négyszegletű  kézilámpácskáikkal  mint  megannyi  apró  szentjános- 
bogár tűntek  el  a  havatszitáló  decemberi  éjszakában. 

—  Ezek  is  ellenségeim  már,  —  legyintett  Zsigmond  a  színé- 
szek után  a  kapualjból,  ahol  türelmetlenül  várta,  míg  mindenki 
hazakotródik.  —  Ezek  is,  mint  lassankint  az  egész  világ  .  .  .  Hogy 
játszották  ma  a  Báró  és  Bankárt!  Az  enyémet  meg  .  .  .  Csupa 
álpátosszal,  üresen  tátongó  lózsik  előtt.  Unják,  no!  Elég  volt 
belőlem. 

A  keserüszavu  fiatalember  összekapcsolta  nyakán  a  száz- 
ráncu  karbonárót  és  kilépett  a  sötét  kapualjból. 

—  Hová?  —  kérdezte  önmagától  felzúduló  kétségbeeséssel, 
mikor  megindult  a  csöndesen  gunnyasztó  házacskák  között, 
amelyek  girbe-gurbán  ugy  sorakoztak  egymás  mellé,  mint  a 
félig  megfagyott  varjak  az  országút  fáin. 

A  céltalanba  induló  fiatalember,  a  hajdani  szinész,  az  ap- 
jára gondolt,  a  tönkrement  erdélyi  nemes  úrra,  az  alchimisták 
elkésett  sarjadékára,  akinek  mániájává  lett  az  aranycsinálás,  s 
mialatt  a  tégelyekben,  lombikokban  elfőzte  az  acélos  búzát 
termő  ősi  földeket,  megátalkodottan  álmodozott  a  jövendő  arany- 
hegyekről. Vájjon  melyikünk  a  botorabb?  —  sóhajtotta,  de^  nem 
tudott  haragudni  az  apjára,  arra  az  örök  nagy  gyermekre,  aki 
nyíltan  elsírta  magát  a  színházban,  mikor  a  Kalmár  és  Tenge- 
részt adták  Désen.  Vájjon  mit  csinál  most  az  öregúr,  miből  főzi 

átkozott  kotyvalékait,  melyik  könnyenhivő,  gazdagodni  akaró 
bolond  pénzéből?  Mert  ebből  a  hóbortjából,  ebből  a  görcsösen 
megragadott  reménységéből  sohasem  fog  kigyógyulni .  . .  Van- 
nak ilyen  hóbortok,  ilyen  levegőből  kapott  reménységek  az  em- 
ber életében,  amelyek  végigkisértik  az  életuton,  aztán  egyszer 
csak  szépen,  hangtalanul  belökik  a  halál  kapuján.  És  talán  szebb 
és  színesebb  is  az  ilyen  élet  ezzel  a  mosolyogni  késztető  hazug- 
sággal, ezzel  a  törhetetlen  önámitással,  mint  az  övé,  amely  az 
élet  irdatlan  sötétségében  csak  egyetlen  fénypontot  lát:  a  halált 

—  Halál!  Nirvána!  —  ismételgette  Zsigmond  azzal  a  szom- 
júsággal, amellyel  valami  elérhetetlennek  látszó,  nagyszerű  bol- 
dogság után  szoktunk  vágyakozni. 

A  komor  fiatalembernek,  Buddha  meg  nem  értett  hívének, 
most  egyik  dédelgetett  drámája  jutott  az  eszébe,  amely  épen 
akkorát  bukott,  mint  amekkora  diadalt  aratott  a  Kalmár  és 
Tengerész.  Ebben  az  agyonütött  drámában,  az  őszszakállu  remete 
képében  ő  tusakodott  a  világrenddel,  az  ő'  szája  vallomása  volt, 
hogy  kerülni  kell  az  embereket,  s  mindaddig,  amig  el  nem  jő  a 
mindennel  kibékítő,  az  áhított,  sóvárgott  Nirvána,  a  boldog  meg- 
semmisülés, a  szent  természet  ölén,  ha  nyomorogva,  küzködve 
is,  de  szabadon  élni.  És  lám,  a  dráma  sokat  szenvedett,  győzhe- 
tetlen hitű  apostola  most  mégis  azon  töri  a  fejét,  hogy  hová  ve- 
zessen az  az  ut,  amelyen  elhagyni  készül  az  eddig  élt  világot  s 
az  eddig  ismert  embereket.  A  pénzsovár  szállásadókat,  az  öntelt 
színészeket,  az  orrukig  látó  kritikusokat,  a  megcsalt  férjeket. 
Igen  ...  a  bort  prédikáló  apostol  vizet  iszik,  amikor  késlekedik 
itthagyni  Suhajda  bácsit,  az  uzsorás  szállásadót,  aki  mindennap 
azzal  kelti  föl,  hogy  ha  délig  meg  nem  fizeti  a  szállásért  járó  öt 
váltóforintot,  néhány  ruhából  álló  batyuját  és  nagy  becsben  tar- 
tott könyveit  kiszórja  az  utcára.  Avagy  Fáncsy,  a  rendező  tartja 
vissza,  aki  kardalos  korában  egy  elkésésért  a  zsarnok  pózzával 
vonatta  le  sovány  kis  gázsijából  a  nagy  summa  büntetéspénzt? 
Ez  az  ur,  aki  az  elnyomott  kardalosok  jobblétéért  vívott  toll- 
harcban  a  másik  szinészellenséggel  együtt  ugy  rohanta  meg, 
mint  a  tanyai  komondorok  a  vándorló  mesterlegényt,  azóta  sem 
változott  meg.  S  a  kritikusok,  akik  egy  hirtelen  fordulattal 
«vörössapkás  drámaíró »-nak  nevezték?  Ezek  is  ádáz  ellenségek, 
csak  talán  a  szemüveges  Frankenburg  nem.  A  többi  ma  is 
feszítsd-meg-et  kiált,  s  a  szenvedélyt  vörös  zászlónak,  meg  a  rossz 

izlés  szimbólumának  bélyegzi.  A  szenvedélyt,  a  dráma  lelkét!  . . . 
Hát  tovább  látnak  ezek  az  orruknál?  És  aztán  a  megcsalt  fér- 
jek .  . .  Kászonyi,  a  kis  kardalos,  aki  olyan  elbizakodottan  beszél 
a  felesége  hűségéről,  ahogyan  csak  a  felszarvazott  férjek  beszél- 
hetnek. Gyalázatos  játék  ez,  a  jóbarát  álarcát  hordó  banditáé,  — 
ennek  nem  szabad,  nem  lehet  tovább  igy  folynia. 

Zsigmond  egy  pillanatra  megállt  és  a  földet  nézte,  az  utca 
havát,  mintha  ott  akarná  megtalálni  azt  az  ösvényt,  amelyet  ke- 
resett. A  ferencrendiek  templomában  épen  tizet  ütött  a  torony- 
óra, s  a  nagyszakállú  bakter  álmosan  topogott  el  mellette  a  város 
belsejébe,  ahol  a  zengő-bongó  korcsmák  körül  ólálkodván,  a 
mulató  arszlánok  jókedve  talán  neki  is  juttat  egy  messzely  bort. 

—  Holnap  —  gondolta  most  a  fiatalember  és  bólintott  is 
hozzá  bozontos  üstökű  fejével  —  kora  hajnalban  kiballagok  a 
vásárra,  fuvarost  fogadok  és  «ísten  megáldjon  Pest!»  A  lakatlan 
erdők,  völgyek,  hegyek  remetéje,  —  ez  leszek  én .  . . 

Képzeletben  már  ott  is  látta  magát  az  irtatlan  vadonban, 
mohos  oldalú  bükkóriások  társaságában,  amint  fahasábokból 
összerótt  gunyhójában,  gyantás  mécsláng  mellett  a  János-lovag 
utolsó  felvonását  irja.  Azt  a  János-lovagot,  amelyet  első  formájá- 
ban épen  tegnap  itélt  halálra  a  «jóakaró  barátok))  kritikája  .  .  . 
A  kép,  amely  szeme  előtt  megjelent,  olyanforma  volt,  mint  a 
Leona  szinházi  díszlete,  sőt  még  ő  maga  is  olyan  volt,  mint  a 
játék  hőse,  az  őszszakállu  Eraszt.  Vájjon  mit  szólnak  majd  a 
színháznál,  —  gondolkozott  a  remete  —  ha  küldöncöm  kezükbe 
adja  ezt  a  nagy  munkát,  amely  talán  uj  korszakot  fog  jelenteni 
Thália  világában?  Szerepet,  szerepet!  rivalganak  a  színészek, 
valamennyien  játszani  akarunk  benne.  Lázas  készülődés,  való- 
ságos forradalom  a  főszerepért,  amelyet  végtére  is  Lendvay  fog 
játszani.  Az  örök  nő  szerepe  Laborfalvi  Rózáé  lesz,  —  ép  ugy, 
mint  a  megbukott  Leonában  . .  .  Végre  eljő  az  előadás  estéje,  a 
remete  kimozdul  a  vadonból  és  a  karzaton  meghúzódva  lesi  a 
történendőket.  Izgatott  szaladgálás,  a  nézőtéren  annyi  hely  sincs, 
ahová  egy  gombostűt  le  lehetne  szúrni,  Ráday  gróf,  a  főinten- 
dáns, aki  még  a  zenekarba  is  székeket  rakatott,  nem  győzi  töröl- 
getni verejtékes  homlokát,  s  amint  a  függöny  felgördül,  a  közön- 
ség lélekzetét  visszafojtva  bámulja  az  isteni  színjátékot.  Rette- 
netes szép,  nem  is  emberi,  uj  Shakespeare,  —  röpköd  a  meg- 
jegyzés a  levegőben,  a  közönség  tombol,  a  színészek  derékig  áll- 

nak  a  koszorúban,  Bajza,  a  direktor,  ezer  aranyat  akar  tantiéme- 
ként  fizetni,  de  a  remete  észrevétlenül  megszökik  az  ünneplés 
elől,  vissza  az  erdők  rengetegébe,  hogy  befejezze  a  Buddha  tanain 
alapuló  uj  vallás  evangéliumát. 

Zsigmond  azt  vette  észre,  hogy  száguldó  gondolataival  a 
Lánchíd  tájékán  jár.  A  hó  szaporán  hullott,  a  Dunán  zajló  jég- 
táblák tompa  reccsenéssel  hasadtak  végig  az  uj  hid  kőoszlopain^ 
a  közeli  kurtakocsmából  pityókos  korhelyek  danája  szüremkő- 
zött  ki  az  éjszakába,  de  mindkét  hangot  legott  elfogta  a  hó  és 
magával  temette,  mintha  csak  ezt  mondta  volna:  most  csend 
legyen.  Zsigmond  sietve  loholt  visszafelé  és  a  Hal-téren  bezör- 
getett egy  ócska  kis  házba. 

—  Ki  az?  —  nyilt  ki  a  zörgetésre  egy  ablak  s  egy  szőke- 
fürtös női  fej,  nyakig  hálóköntösben,  kémlelt  ki  rajta. 

—  Zsiga,  —  rebegte  a  hölgy  szemrehányó  hangon,  amint 
az  éjszakai  vendéget  megpillantotta,  —  mért  ilyen  későn?  Egész 
délután  vártam,  s  csak  most  érkezik.  Most,  mikor  minden  pilla- 
natban jöhet . . . 

A  fiatalember  megvetőleg  legyintett: 

—  Ugy  ám,  ha  a  «Zrinyi»  is  vele  jönne!  .  .  . 

A  hölgy  egy  kis  ideig  gondolkozott,  aztán  óvatosan  körül- 
nézett és  egy  hirtelen  mozdulattal  ledobta  a  kapukulcsot  a  hóba. 

Zsigmond  olyan  biztossággal  került  beljebb  a  házba,  mint 
aki  már  sokszor  megtette  ezt  az  utat. 

—  Búcsúzni  jöttem,  —  szólt  jókora  pátosszal,  amelyből 
kiérzett  a  hajdani  rossz  színész  és  olyan  pózba  vágta  magát,  mint 
a  hősszerelmes  a  színpadon,  amikor  utolsó  istenhozzádot  mond 
a  kegyesének. 

Az  asszony  különös  gonddal  ápolt  fehér  kezét  nézegette, 
aztán  mintha  mit  sem  hallott  volna,  makacskodó  hajfürtjeit 
kezdte  rendezgetni. 

Zsigmond  megütközve  nézett  széjjel  maga  körül.  Gondo- 
latban már  előre  ugy  képzelte  el  ezt  a  bucsuzkodást,  mint  aho- 
gyan ezt  a  «Végrendelet» -ben  megírta,  s  amelyet  nagy  hatással 
játszottak  a  színpadon.  A  hölgynek  (Antóniának)  Erkel  Hunyadi 
Lászlójából  kedvenc  dalát,  a  hattyúdalt  kellett  volna  zongoráz- 
nia, s  neki  (Táray  grófnak)  pedig  elhaló  hangon  ezt  mondani: 
hattyúdalom!  —  s  a  játék  alatt  megőrülni.  Vájjon  miért  nem 
teljesedik  mindez  oly  szép  rendben,  mint  a  színpadon  és  miért 

nem  akar  általában  ugyanúgy  teljesülni?  Mintha  csak  épen  az 
ellenkezője  történnék  mindannak,  amit  ő  elképzelt,  megirt  és 
látott  a  színpadon.  A  szegényes  szobácskában  tovább  is  halkan 
tikktakkolt  a  falióra,  az  asztal  körül  az  egyeneshátu,  élénk-zöld 
szövetű  karosszékek  ép  oly  mereven  és  feszesen  állottak,  mint 
ahogyan  máskor,  a  sarokban  lezártan  sötétlett  a  fortepiano, 
mintha  csak  ezt  mondta  volna:  az  én  munkámnak  mára  már 
vége,  s  az  elszáradt  csokrokkal,  koszorúkkal  telerakott  üveges 
almárium  a  szini  kritikus  szemével  intett  feléje:  ez  a  póz,  uram, 
a  ripacsszinészé.  És  mindennek  tetejébe  még  egy  hiu,  részvétlen 
keblű  fiatalasszony  könyökölt  az  asztalra  és  bámult  semmit- 
mondó tekintettel  a  sercegő  lámpavilágba,  ahelyett  hogy  a  zon- 
gorához ült  volna  és  a  belső  fájdalomtól  vonagló  arccal  játszotta 
volna  el  a  hattyúdalt. 

—  Búcsúzni  jöttem!  —  mondta  még  egyszer,  de  jóval  ke- 
vesebb pátosszal  és  azzal  a  kétségbeesett  reménykedéssel,  amely- 
lyel  kedves  halottunkat  szoktuk  megrázni,  hogy  hátha  felébred 
és  akkor  megint  rendben  megy  minden. 

Az  asszony  most  már  feléje  fordult. 

—  És  hová  készül  kegyed?  —  kérdezte  közömbös  hangon, 
mintha  csak  arról  lett  volna  szó,  hogy  ez  a  fiatalember  két  hétre 
disznótorra  fog  elutazni  vidéki  rokonaihoz. 

Zsigmond  nagyot  sóhajtott: 

—  Ahová  én  készülök,  oda  még  most  nem  érhetek  el.  Az  .  .  . 
az  a  cél  oly  távolinak  látszik  ebben  az  irdatlan  sötétségben, 
amelyre  ma  csak  azzal  a  vággyal  tudok  gondolni,  amellyel  a 
szomjú  vándor  ... 

—  És  mi  volna  az  a  cél?  —  akasztotta  meg  az  asszony  a 
hosszúnak  Ígérkező  tirádát. 

—  Ahová  mindnyájan  eljutunk:  a  Nirvána,  a  megsemmi- 
sülés. 

Az  asszony  haragosan  pattant  fel: 

—  Eh,  menjen  az  ilyen  furcsaságokkal!  Éjnek  idején  be- 
kopogtat hozzám  és  a  halálról  beszél.  Más  férfi  inkább  az  élet- 
ről és  szerelemről  beszélne. 

A  fiatalember  könyörgő  pillán  lássál  nézett  hölgyére.  Az 
asszony  észrevette  ezt  és  egy  kissé  ellágyult.  Elvégre  is  egy 
szegény  pennaforgató  színészhez,  aki  imádattál  csüggött  rajta, 
nem  szabad  kegyetlennek  lennie. 

—  Beszéljünk  okosan,  —  szólt  békülékeny  hangon,  —  hová 
készül  most? 

—  Elmegyek,  —  zuhant  le  a  felhők  közül  Zsigmond,  —  még 
magam  sem  tudom  hová.  Lakatlan  erdők,  völgyek,  hegyek  közé 
—  remetének. 

Az  asszony  felkacagott. 

—  És  miért  ez  az  ujabb  hóbort? 

—  Elmondjam?  —  ijedt  fel  a  fiatalember.  —  Jól  van.  Te 
akartad  .  .  .  Amit  eddig  éltem:  a  színházi  dicsőség,  a  város  mé- 
telyes  levegője,  a  saját  alkotásaik  képzelt  nagyszerűségétől  el- 
bódult emberek,  a  gyönyört  vadászó  és  hatást  könyüi  által 
kereső  tömeg,  s  mindez  a  hazug,  rövidlátó,  aljas  és  hiu  forgatag, 
amit  ti  életnek  neveztek,  —  ez  olyasvalami,  mint  a  csillogó  arany- 
füst a  dión.  Ha  megérinted,  letörlődik  róla,  s  marad  a  dísztelen, 
szürke  burok:  a  valóság.  Ezt  a  valóságot  ti  nyomorult,  értéktelen 
holminak  hiszitek,  féltek  tőle,  takargatni  akarjátok  és  csillogó 
aranymázzal,  a  hazugsággal  vonjátok  be.  Hazudtok  magatoknak 
és  áltattok  másokat,  hogy  nemcsak  kivül,  de  belül  is  csupa  arany 
a  dió.  És  féltek  megérinteni,  nehogy  előtűnjön  a  valóság,  a  dió 
szürke  burka.  Az  a  valóság,  az  az  élet,  amelyet  nem  hitvány 
aranymázzal,  hanem  a  magábaszállással  s  ott  jutalmat  nem  váró 
dolgozással  lehet  megszépíteni,  mig  végre  majd  felnyílik  a  burok, 
az  élet,  és  elnyerjük  az  igazi  értéket:  a  mindennel  kibékítőt,  a 
megsemmisülést...  Én  elmegyek,  hogy  a  ti  hazugságtok  nélkül 
éljek  addig,  amig  élnem  kell. 

Az  asszony  értetlenül  bámult  a  beszélőre. 

—  Nem  egészen  értem  ugyan,  amit  mond,  —  szólott  ismét 
bosszúsra  vált  hangon,  —  de  azt  megértem,  hogy  itt  akar  hagyni. 
Hát  nem  voltam  elég  jó  és  nem  szerettem  eléggé  kegyedet? 

Zsigmond  lehajtotta  fejét. 

—  Jó  voltál  és  szerettél,  Antónia,  de  ezzel  megcsaltunk 
valakit,  aki  bizott  bennünk,  aki  barátom^volt  s  a  te  férjed.  Ezt 
a  foltot,  ezt  a  szégyenletes  álarcot  nem  szabad  tovább  hordoz- 
nunk. Ez  ép  oly  hazugság,  förtelem  és  hitványság,  mint  a  többi. 

—  Ugy?Í 

—  Igen,  mint  a  többi.  A  piócalelkü  szállásadók,  a  gőgtől 
ordító  színészek,  a  roszmáju  kritikusok,  a  felszarvazott  férjek 
mind,  mind.  Ha  valakit  talán  sajnálok  itthagyni,  az  legfeljebb 
Wimmer  bácsi,  a  korcsmáros,  aki  jóakaratulag  tömi  a  szegény 

magyar  írókat  étellel-itallal  és  négy  krajcárt  fizettet  az  ebédért, 
nehogy  alamizsnának  lássék  az,  ami  magának  is  tizenkettőbe 
kerül .  . .  Aztán  itt  marad  Lendvay  is,  aki  jutalomjátékul  válasz- 
totta a  megbukott  Leonát,  holott  a  megvadított  közönség  ekkor 
már  a  «Vörössapkás  drámaírót))  üldözte  bennem.  Azt,  aki  a 
szenvedély  vörös  zászlaját  ugy  tűzi  ki,  mint  a  rossz  ízlés  szimbó- 
lumát . .  .  Ma  már  azt  is  tudom,  hogy  nem  húsból,  csontból  való 
emberek  kellettek  volna  ennek  a  tömegnek,  hanem  szépen  öltö- 
zött bábuk  és  az  enyémnél  is  vadabb  romantika,  ugy  ahogy 
Kúthy  csinálta  románjaiban.  De  mindennek  már  vége  van,  hála 
az  Égnek,  vége  —  s  én  félreállok  az  útból .  .  .  Gyere  és  csókolj 
meg  hát  Antónia! 

A  hölgy  tagadólag  rázta  meg  a  fejét. 

—  Antónia!  —  tört  ki  Zsigmondból  panaszosan,  —  hát 
igy  kell  elbúcsúznunk?! 

Hirtelen  odalépett  az  asszonyhoz  és  el  nem  hárítható  erő- 
vel szorította  szomorú  vonású  száját  az  asszony  duzzogó,  ellen* 
kező  ajkára. 

Az  asszony  férje,  Kászonyi,  a  kis  kardalos  ezalatt,  mint 
minden  este,  a  rosszhírű  Zrínyiben  borozgatott.  A  kávéház  tele 
volt  emberekkel:  izgága  jurátusokkal,  hamiskártyásokkal,  lezül- 
lött arszlánokkal,  rongyos  korhelyekkel,  megbukott  mester- 
emberekkel és  tapasztalatlan  vidékiekkel.  A  jurátusok  szitko- 
zódva mutogattak  az  egyik  sarok  felé,  ahol  egy  dohányszínű 
frakkos  arszlán  feszengett  az  asztal  mellett  és  minduntalan 
segítségkérő  arccal  pillantgatott  a  tigrisére,  ahogy  az  inast  hív- 
ták akkoriban.  A  kártyások  ezalatt  a  többiekkel  mitsem  törődve 
fosztogattak  egy  gyanútlan  vidéki  kurtanemest,  aki  csak  nagy- 
sokára kapott  észbe  és  ekkor  egy  hatalmas  poffal  akarta  ki- 
egyenlíteni veszteségét.  A  kártyások  nem  hagyták  magukat, 
székkel  folytatták  a  megkezdett  ribilliót,  s  a  magyarral  vegyest 
kavargó  német  ordítozásban  a  jurátusok  is  rávetették  magukat 
kiszemelt  prédájukra. 

—  Csak  a  fejét,  hogy  meg  ne  sántuljon!  —  hallatszott  ki  a 
vezényszó  a  zűrzavarból. 

Kászonyi,  a  kis  kardalos  félig  ittas  fejével  a  marakodó 
kártyások  közé  állott  és  csendesíteni  próbálta  őket.  Először  a 
tagbaszakadt  kurtanemest,  azután  a  nekivörösödött  kártyásokat, 

s  amint  ide-oda  ugrált,  beszélt,  izgatolódott  körülöttük,  szakasz- 
tott olyan  volt,  mint  a  csaholó  öleb  a  komondorok  körül.  Ám 
a  felbőszült  ellenfeleket  hasztalan  kisérlet  volt  békítgetni.  El- 
lódították maguk  közül  a  vézna  kis  embert  és  hajrá,  megindult 
a  csata.  Kászonyi  ekkor  belátta,  hogy  ma  már  elérkezett  az  a  jó- 
formán mindennap  ismétlődő  időpont,  amikor  neki  tanácsosabb 
a  zivatar  elől  elvonulnia,  a  konyhaablakon  keresztül  bucsut 
mondott  a  hajbakapott  társaságnak  és  szellős  malaclopójában 
fütyörészve  baktatott  hazafelé. 

—  Most  megijesztem  az  asszonyt,  —  mondogatta,  amint 
közbe-közbe  megállva  a  kávéházban  történtekre  gondolt.  —  Az 
ablak  alá  állok  és  ugy  tettetem,  mintha  az  én  fejemet  is  bever- 
ték volna. 

A  kis  kardalos  a  puha  hóban  nesztelenné  vált  léptekkel 
érkezett  meg  lakásának  ablakai  alá  s  amint  zörgetésre  nyúj- 
totta fel  a  kezét,  meglepődve  vette  észre,  hogy  odabenn  világos- 
ság van. 

—  Mily  különös,  —  gondolta,  —  ez  még  sohasem  történt 
meg.  Vájjon  miért  maradt  ébren? 

Felkapaszkodott  az  ablakra:  Zsigmond  épen  ekkor  csó- 
kolta szájon  az  asszonyt. 

Kászonyi  egy  pillanat  alatt  benn  termett  a  szobában.  A 
szeretők  elképedve  ugrottak  széjjel- 

—  Zsigmond!  —  szólalt  meg  a  kardalos  olyan  hangon, 
amilyent  a  vadgalamb  hallat,  mikor  a  fészkén  ejtik  rabbá,  — 
ezt  nem  érdemeltem  tőled.  Ez  nagyon  fáj  .  .  . 

Eltakarta  karjával  a  szemét  és  sirva  borult  az  asztalra. 
Zsigmond  lesütött  szemmel,  komoran  állott  a  szoba  közepén. 

—  Holnap  már  mindenki  tudni  fogja,  —  nyögdécselte  a 
kardalos  —  mindenki.  Ezt  nem  élem  túl .  . . 

Felugrott  és  könytől  nedves  kezét  fenyegetőleg  emelte  fel 
az  asszonyra,  aki  lángoló  arcát  mindez  ideig  a  zöldszövetü  kana- 
péhoz szorította. 

—  Mars  ki!  ^ 

Az  asszony  bűnbánó  Magdolnaként  tünt  el  a  szobából. 
A  kis  kardalos  most  egészen  Zsigmond  orra  alá  állt. 

—  Tudom,  hogy  nekem  ezt  most  folytatnom  kellene.  Tör- 
nöm, zúznom,  ordítanom,  gyilkolnom,  hogy  az  emberek  ezt  is 
épen  ugy  megtudják,  mint  a  szégyenemet.  De  hát  nem  ostobaság 

Magyar  Figyelő.  29 

volna  ez  tőlem?  Egy  ilyen  vézna  emberke,  mint  én . . .  Hiszen 
félkézzel  agyoncsaphatsz.  Nem  igaz? 
Zsigmond  nem  felelt. 

—  És  agyon  is  csapnál,  tudom,  —  folytatta  Kászonyi  egy 
furcsa  torz  mosollyal,  amely  inkább  a  siró  arc  vonásaihoz  illett, 
—  hiszen  neked  az  asszony  kell,  s  én  az  utadban  állok  ...  De 
mondok  valamit:  az  asszony  nekem  is  kell;  küzdjünk  meg  hát 
érte  egyenlő  fegyverekkel.  Aki  fekete  figurát  huz,  az  holnapra 
eltisztul  a  másik  útjából. 

—  Ostobaság,  —  mormogta  Zsigmond,  —  mindig  ezt  tar- 
tottam. Hátha  te  húzod  a  feketét?  Aztán  én  holnap  úgyis  el- 
megyek . . . 

A  kis  kardalos  gúnyosan  nevetett: 

—  Szóval  nem  akarsz  kiállani.  Félsz,  vagy  .  . . 

—  Jó,  hát  legyen,  vágott  szavába  Zsigmond. 

Kászonyi  elszánt  arccal  kezdett  keresgélni  a  nyikorgós 
ajtajú  almáriumban,  ahonnan  sakkfigurákat  húzott  ki. 

—  Két  futár,  —  mondta  aztán,  mikor  a  figurákat  kalap- 
jába tette  és  megrázta.  —  Aki  a  feketét  húzza,  az  holnapra  el- 
tisztul az  élők  közül. 

Zsigmond  behunyt  szemmel,  reszketés  nélkül  nyúlt  az 
összefogott  kalapba. 

—  A  halál  előfutárja!  —  szólt  tompa  hangon,  mikor  a 
feketét  kihúzta.  —  Élj  hát  boldogul . . . 

Kirebbent  az  ajtón,  aztán  neki  a  néptelen,  havas  éjszaká- 
nak, végig  a  városon,  rohanvást,  kigombolt  köpönyeggel. 

—  Meg  kell  halnom,  meg  kell  halnom,  —  ismételgette  sok- 
szor és  valami  különös  borzongás  vett  rajta  erőt,  mikor  a  halált 
újra  meg  újra  maga  elé  képzelte.  Ez  a  halál  már  nem  a  szép, 
kívánatos,  áhított  Nirvána,  &  boldog  megsemmisülés  képében 
ígérkezett,  hanem  egy  kiaszott,  csontkaru  váz  félelmetes  ölelésé- 
vel, amelytől  jó  lett  volna  menekülni,  futni,  rohanni,  neki  a 
mezőknek,  fagyos,  havas  réteknek,  ott  lerogyni  a  földre,  be- 
bújni a  hó  alá,  mélyen  be  a  homokba,  egészen  az  agyagig,  s  ott 
elrejtőzve,  pisszenés  nélkül,  ha  vakondok  módjára  is,  de  élni, 
élni . . . 

Zsigmondban,  akárcsak  a  fuldoklóban,  ugy  lobogott  föl 
egyszerre  az  életvágy.  A  téli  hajnal,  mint  egy  derültabrázatu 
öregember,   épen   bontakozni   kezdett  a  szürkés-piszkos  felhő- 

rongyokból,  a  hótakaró  alatt  szunnyadó  házacskák  barátságos 
mosollyal  jóreggelt  kívántak  egymásnak,  a  piac  felé  ballagó  sze- 
kerek vidáman  kattogtak,  a  verebek  hangos  csiripeléssel  sürögtek 
az  utakon  és  a  kapuk  alól  jól  kialudt  emberek  söprüvel  fölfegy- 
verkezve bújtak  ki  hadakozni  a  hó  ellen.  Zsigmond  mindezt 
csodálatos  szépnek  találta  most.  A  várost,  az  embereket,  a  havat, 
a  mozgást  és  mindent,  ami  élt,  ami  kézzel  megfogható  volt,  ami 
«jelen»  volt.  És  ezekben  a  percekben  szinte  bántó  világításban 
jelent  meg  előtte  eddig  élt  élete:  a  ködbevesző  vágyak,  amelyek- 
nek lába  csak  valahol  a  túlvilágon  talált  szilárdat,  a  nyugtala- 
nító kétségek,  amelyek  sohasem  tudtak  hinni  és  bizni  az  emberi 
alkotásban,  s  az  a  vigasztalan  feketén-látás,  amely  kerülte  a 
vidítót,  a  zöldet,  a  verőfényt,  a  kacagást  és  mindenütt  a  való- 
ságot kereste. 

—  A  dió  szürke  burkát!  —  ötlött  az  eszébe  és  szégyenkezve 
ismerte  be,  hogy  azoknak  van  igazuk,  akik  aranyfüsttel  burkol- 
ják be  a  diót,  hogy  kedvesnek,  csillogónak,  színaranynak  lássék, 
akik  gyönyörködni  tudnak  a  pompás  köntösben,  a  palotasorok- 
ban, a  színházban,  a  virágban,  a  muzsikában,  a  versekben,  a 
szerelemben  s  mindabban,  ami  van,  és  akik  félnek  megérinteni 
az  aranydiót,  nehogy  letörlődjék  róla  az  az  aranymáz,  amely 
kívánatossá  teszi  ezt  az  életet. 

—  Igen,  én  elhibáztam  valahol,  —  hajtotta  le  a  fejét  a 
fiatalember,  —  lehet,  hogy  mindjárt  az  elején.  Letöröltem  róla 
az  aranymázt,  józan  akartam  lenni,  a  valóságot  akartam  látni, 
hát  ime  itt  van:  nincs  aranyozás  az  életemen  . . .  Talán  jobb  is, 
hogy  el  kell  mennem,  enélkül  úgyis  mit  sem  ér  az  egész  .  . . 

Zsigmond  sietve  fordult  vissza  a  város  belseje  felé  és  még 
ezen  a  reggelen  egy  golyóval  pontot  tett  az  élete  után. 


Színház. 


Ő  fensége  kalapja.  Komédia  3  felvonásban.  írta:  Újhelyi  Nándor.  — 
Peer  Gynt.  Ibsen  drámai  költeménye.  Fordította:  Sebestyén  Károly. 
Mindkettő  szinre  került  a  Magyar  Színházban.  —  Mária  Magdolna. 
Dráma  3  felvonásban.  Irta:  H ebbel  Frigyes.  Fordította:  Hevesi  Sándor. 
A  Nemzeti  Színház  újdonsága. 

Bankigazgatónak  lenni  —  a  színpadon  távolról  se  oly  irigy- 
lésreméltó állapot,  mint  az 'életben.  Valahányat  az  utóbbi  évek 
színdarabjaiban,  ha  csak  nem  egészen  mellékes  szerepben,  lát- 
tunk, mind  igen  előnytelen  helyzetben  volt.  A  legkevesebb,  amit 
róla  el  lehetett  mondani,  az,  hogy  ostoba,  gyámoltalan,  csupa  kap- 
kodó hiúság  és  feneketlen  korlátoltság,  kinek  sorsa  a  felsülés  és 
rendeltetése  .a  kinevettetés.  A  tulajdonságok  e  csoportosítása  ele- 
gendőkép megmondja,  hogy  miféle  tanuságtételt  tulajdonítsunk 
neki.  Mint  egykor,  a  rendiség  és  a  kiváltságok  ellen  való  küzde- 
lem korában,  a  pöffeszkedő  és  degenerált  mágnás:  ma  mindenek 
között  körülbelül  leginkább  ő  jelenti  azt  a  típust,  mely  a  köz- 
érzés ellenkezésének  gyújtópontjában  áll.  Színpadi  megjelenése 
nem  őt  magát  nyilatkoztatja  ki,  hanem  a  közönség  hangulatáról 
beszél.  Kigúnyoló  ábrázolása  mintegy  elégtétel,  melyet  a  hatal- 
matlanok  serege  vesz  a  hatalmasokon  és  nevetésben  kicsendülő 
véghulláma  a  távoli  morajlásnak,  melyben  a  szociális  elégedet- 
lenség háborog.  A  rajz  nem  őt,  hanem  a  közfelfogás  e  kiélesedé- 
sét jellemzi,  amivel  együtt  jár,  hogy  az  iró  tekintetében  pedig  — 
a  megfigyelés  hiányáról  tanúskodik. 

Mert  bizonyos  ugyan,  hogy  a  bankigazgatók  a  valóságban 
nem  okvetlenül  csupa  oly  lángelmék,  amilyeneknek  a  bankpalo- 
ták titokzatos  mélyében,  az  igazgatói  termek  szentélyszerü  elzár- 
kózottságában  tömjéneztelik  magukat;  de  lehetetlen,  hogy  oly 
végletesen  együgyűek,  annyira  komikusan  higvelejüek  és  jám- 
borságukban  oly  könnyen  lóvá  tehetők  legyenek,  amilyeneknek 

a  színpadon  mutatkoznak.  És  ha  a  Magyar  Színház  uj  szerzője: 
Újhelyi  Nándor  a  maga  részéről  darabjának  egyik  főszereplőjét, 
az  Egoista-hank  igazgatóját  szintén  ilyennek  tünteti  fel,  ez  csak 
azt  bizonyítja,  hogy  egyrészt  ő  is  együtt  úszik  az  árral,  másrészt 
pedig  az  önmagából  mentettet,  a  friss  észrevevést,  a  saját  szüre- 
teiésüt ma  még  a  kölcsönvevéssel,  a  színpadi  lelemény  közhelyei- 
nek és  a  konvencionális  felfogás  értékjelzéseinek  ellenőrizetlen 
átvételével  helyettesíti.  Legfeljebb  a  túlzásnak  még  vastagabbra 
való  túlzása  az,  amit  a  sajátjából  tesz  hozzá. 

És  hasonlóképen:  ugyanez  a,  nem  a  tárgyra,  hanem  a  köz- 
felfogásra való  visszamutatás  és  nem  a  megfigyelés  adataival,  ha- 
nem a  klisék  lenyomataival  való  manőverezés  jellemzi  a  darab 
egész  megszövését  is.  Az  iró  egyelőre  itt  se  a  saját  észleléseit  adja, 
hanem  a  magára  vett  hatásokat  tünteti  fel.  Az  0  fensége  kalapja 
az  érvényesülés  komédiája;  azt  a  témát  dolgozza  fel,  mely  körül- 
belül a  francia  forradalom  óta  nyert  aktualitást  az  irodalomban. 
Mert  a  siker  bizarrságai  ugyan  azelőtt  is  hálás  anyagot  szolgál- 
tattak az  irodalmi  kiaknázásra;  de  —  hogy  ugy  mondjuk  —  nem 
elvi  alapon,  hanem  a  személyi  vonatkozások  révén.  Még  aki  leg- 
messzebb ment  e  tekintetben:  Lesage  is  nem  az  előremenetel 
általános  természetére,  hanem  Gil  Blas  csalafintaságára  irányítja 
a  figyelmet.  A  carriére,  mint  carriére,  a  boldogulás  oka  és  módja 
csak  a  harmadik  rend  győzelme  óta  téma.  Az  kellett  hozzá,  amit 
a  francia  forradalom  hozott  meg:  az  érvényesülés  lehetőségeinek 
nagyarányú  kiterjesztése  és  az,  amivel  a  tapasztalat  csakhamar 
hütögetni  kezdte  az  elragadtatást:  a  képességek  jelentőségének  és 
a  döntésben  való  szereplésének  megfogyatkozása.  A  demokrácia 
első  diadala  és  első  csalódása  tükröződik  benne.  Az  egyszerűsítő 
logika  ugyanis,  melyet  e  pontban  még  az  igazságérzet  követelése 
is  támogat,  mit  sem  tart  jobban  magától  értetődőnek,  mint  az 
érdemnek  a  sikerrel  való  párosodását  és  megütközve  áll  meg  az 
élet  bonyodalmas  logikája  előtt,  mely  az  egyéni  reátermettség 
mellett  és  ez  egyetleneggyel  szemben  a  környezet  és  a  viszonyok 
százféle  helyzeti  energiáját  is  aktiválja  a  boldogulás  folyamatá- 
nak kiszabadítására  vagy  elnyomására.  Még  egy  lépés  és  ott  tar- 
tunk, amikor  a  siker  az  igazságtalanság  trónfoglalása  vagy  eset- 
leg a  véletlen  szerencse  ajándéka.  Az  előbbi  a  dráma  területe,  az 
utóbbi  a  vígjáték  osztályrésze.  Amaz  a  lázadó  felháborodást  su- 
galmazza, ez  a  modern  tündérmesét,  melyben  az  érvényesülés 

ugy  hull  az  ember  ölébe,  mint  a  főnyeremény,  melyet  valami  ta- 
lált sorsjeggyel  nyer  meg. 

Mindkettőre  megvannak  a  sémák,  melyeket  a  közfelfogás 
diktál  és  megvannak  a  minták,  melyekben  a  közfelszinesség  pó- 
tolja a  közelebbi  szemügyrevételt.  Újhelyi  Nándor,  aki  a  vigjátéki 
részt  választotta,  szintén  ezen  a  nyomon  indult  el  és  amit  a  min- 
tákhoz a  sajátjából  hozzáadott,  az  legfőkép  ismét  a  túlzásnak 
még  rikítóbbá  való  színezése.  Hogy  igy  történt,  az  egyébiránt  na- 
gyon érthető;  majdnem  velejár  a  módszerrel,  melyet  a  szerző  al- 
kalmazott és  mindenesetre  benne  csírázik  az  elvben,  mely  a  da- 
rab megszerkesztésében  irányította.  Ez  az  elv  a  kis  okok  —  nagy 
következmények  elve,  ami  igen  alkalmas  módszer  a  hatáskeltésre, 
de  viszont  igen  könnyen  térít  is  oly  útra,  melyen  hamar  megesik 
az  elcsúszás.  Mert  világos,  hogy  ez  elv  követésénél  a  hatás  annál 
biztosabbnak  Ígérkezik,  minél  kisebb  okokból  származnak  minél 
nagyobb  következmények,  vagyis  a  véletlen  szerencse  vagy  mel- 
lékes tulajdonságok  folytán  való  érvényesülésnél  a  számítás' an- 
nál biztatóbb,  minél  véletlenebb  a  szerencse  és  minél  mellékesebb 
körülmények  hozzák  meg  a  sikert;  de  az  is  világos,  hogy  minél 
nagyobb  ez  az  aránytalanságé  annál  kisebb  a  hitelképesség,  míg- 
nem oly  pontra  jut,  ahol  már  teljesen  el  is  fogy.  Ugyanaz  a  tör- 
vény érvényesül  itt,  mely  a  paradoxon  veszedelme.  Minél  meg- 
lepőbb a  kapcsolás,  a  paradoxon  annál  csillogóbb,  de  egyúttal 
annál  közelebbről  fenyegeti  a  hamisságban  való  elmarasztaltatás 
is,  mignem  arra  a  pontra  jut,  hogy  üres  csengés-bongássá  válik. 
Újhelyi  Nándor  eleven  és  formás  elmésségében  jócskán  megvan 
a  hajlandóság,  hogy  ebbe  az  irányba  tartson,  darabjának  kifej- 
lesztésében pedig  egyenesen  el  is  érte  a  fentebbi  nem  kívánatos 
célt.  Hőse,  a  kis  bankhivatalnok,  ki,  mert  felemelte  a  főherceg 
elgurult  kalapját,  amiért  ő  fensége  kegyesen  pár  szót  vált  vele, 
abba  a  hirbe  kerül,  hogy  a  főherceg  barátja  és  emiatt  nagy  és  an- 
nál jogosabb  csodálkozására,  mert  nem  is  tudja,  hogy  főherceggel 
beszélt,  mindenfelől  a  legteljesebb  hódolattal  találkozik,  oly  fél- 
szeg, esetlen  és  szánalmas  figura,  hogy  mivoltának  és  tekintélyé- 
nek ellentétével  ugyan  alaposan  eleget  tesz  annak  az  elvnek, 
mely  megrajzolásában  a  szerzőt  kalauzolta,  de  eleget  tesz  egy- 
szersmind annak  is,  hogy  egy  pillanatig  se  higyjünk  benne.  Az 
pedig,  ami  történik  vele,  hogy  ő  fensége  kalapjának  felemelése 
következtében  a  bankigazgató  báró,  ki  egy  pillanattal  előbb  még 


Színház 


415 


csúnyán  leszidta  és  kidobta  a  bankból,  megtisztelő  barátságáért 
eseng  és  helyettes  igazgatónak  veszi  maga  mellé,  valamint  hogy  a 
milliomos  Mohácsi  Glück,  ki  még  a  köszöntését  se  fogadta,  most 
siet  reátukmálni  a  leányát  és  igy  tovább  —  bizonyára  vajmi  lé- 
nyegtelen magból  pattantja  ki  a  nagy  fordulatot;  de  amennyire 
beleillik  ez  a  szerző  tervébe,  ugyanannyira  ellene  is  munkál  a  ha- 
tásnak, hogy  akik  a  gyámoltalan  kis  bankgyakornokot  igy  körül- 
rajongják, a  főherceg  barátjának  tisztelik  és  igazgatósággal  meg 
milliós  hozománnyal  kínálják:  nem  azok,  akiknek  mutatják  ma- 
gukat és  akiknek  szerepelnek,  hanem  az  ideális  bárgyúság  és  a 
világtól  való  tökéletes  elmaradottság  képviselői.  A  hiteltelenség, 
melynek  bélyegét  magukon  viselik,  öli  a  komikumot  és  az  irónia, 
melynek  kifejezésre  jutását  szolgálják,  inkább  naivságnak  fest. 
Holott  a  szerző  semmikép  se  naiv  és  még  kevésbbé  van  vigjáték- 
irói  hivatottság  nélkül.  Hogy  elméssége  szaporán  buzog,  azt  már 
mondtuk  és  mellette  szól  az  is,  hogy  a  darab  minden  gyökeres 
fogyatkozása  mellett  se  kellemetlen,  sőt  a  könnyüség  mellett  a 
könnyedséget  is  ismeri,  —  oly  előnyök,  melyeket,  reméljük,  a  leg- 
közelebbi alkalommal  meggyarapodva  és  nagyobb  ellenőrzéstől 
kormányozva  fogunk  méltányolhatni. 

E  könnyű,  túlságosan  könnyű  falat  után  a  Magyar  Színház 
idei  évadjának  berekesztéséül  olyan  fogást  következtet,  mely 
ugyancsak  súlyos,  sőt  túlságosan  súlyos.  Peer  Gynt  még  abban 
a  megrövidített  formában  is,  melyben  a  Magyar  Szinház-ban  ját- 
szák és  még  Grieg  kisérő  zenéjével  is,  mely  sokszor  valóságos 
mentőszózatként  szól  bele  a  szövegbe,  ugyancsak  erős  próbára 
teszi  a  figyelmet  és  pedig  annál  inkább,  mert  épenséggel  nem  va- 
lami bőkezű  k  megjutalmazásában.  Keletkezésének  idejét  tekintve 
e  drámai  költemény  úgyszólván  a  mesgyén  áll,  mely  Ibsen  ro- 
mantikus korszakát  elválasztja  a  realista  és  forradalmár  kor- 
szaktól, tartalmára  nézve  pedig  összekapcsolásban  vagy  inkább: 
egymásba  fonódva  tünteti  fel  a  kettőt.  Több-kevesebb  határo- 
zottsággal egész  múltja  és  egész  jövője  együtt  kavarog  benne. 
Formában  még  a  régi,  de  lélekben  már  ott  jár,  ahonnan  valaha 
majd  erkölcsi  leckéket  fog  hirdetni  a  világnak.  Amellett,  hogy 
még  játszik  a  fantázia  teremtményeivel,  de  már  gúnyolódik  is 
velők,  művében  benne  van  az  impetuozus  költő,  kit  lázadó  érzés 
hevít  minden  nyügözéssel  szemben  és  benne  a  lelkiismeret  töp- 
rengő bírálója,  ki  a  belső  ember  titkos  megrezdüléseiről  mond 

ítéletet,  a  homályos  eszmélkedő,  ki  a  szimbólumok  segítségével 
keres  eligazodást  a  sors  kérdései  között,  a  nők  lovagja,  ki  örök 
hódolattal  adózik  nemük  varázsának  és  benne  van  végül  a  jeges 
irónia  embere,  ki  meg  tudja  cselekedni,  hogy  szembe  forduljon 
alakjaival,  de  aki  mikor  haragvó  elégedetlenségét  jókedvre  masz- 
kírozza, szinte  a  káröröm  gyanújába  esik  és  a  fanyarságot  leg- 
többször az  izetlenkedéssel  tetőzi. 

Peer  Gynt  esetében  egyébiránt  ez  az  irónia  nemcsak  a  köl- 
temény hősével  szemben  nyilvánul  meg,  de  az  olvasót  vagy  a  né- 
zőt is  éri.  Ekképen  kell  értenünk,  hogy  Ibsen  a  sok  magyarázat 
között,  mellyel  művéhez  kulcsot  kerestek,  a  maga  részéről  a  leg- 
furábbhoz  adta  meg  jóváhagyását.  Ahhoz,  mely  azt  mondja,  hogy 
Peer  Gynt  a  norvég  népet  jelképezi.  Hogy  igy  lett  légyen,  az,  min- 
den egyébtől  eltekintve,  a  megalkotás  oly  átgondoltságát  tételezi 
fel,  mely  alaposan  idegen  Peer  Gynttől.  Megformálása  merőben 
hiányával  van  az  egyöntetűségnek;  ehelyett  a  tovahaladás  közben 
alakul,  még  pedig  nem  organikus  kifejlődéssel,  hanem  ujabb  és 
ujabb  rétegek  felrakodásával.  Első  megmutatkozásában  és  addig, 
ameddig  a  költőé  a  szó,  Peer  Gynt:  tüntetés  a  filiszterség  ellen. 
A  szabad  csapongást  jelenti  a  hámba  fogott  józansággal  szemben 
és  a  duzzadó  életerő  lázadását  a  szűkös  viszonyok  rendezettsége 
ellen.  Ez  az  a  Peer  Gynt,  ki  anyját  vad  mesékkel  tartja,  a  vőlegény 
elől  a  lakodalom  napján  szökteti  magával  a  menyasszonyt  és  aki- 
nek fantáziája  nem  engedi,  hogy  beérje  a  nyugalmas  boldogság- 
gal, melyet  Solveig  hoz  a  gunyhójába.  Ahogy  azonban  megkezdi 
kalandos  vándorlását  keresztül-kasul  a  világban  és  át  a  létformá- 
kon, egyre  jobban  tűnik  a  talaj  a  lába  alól  és  egyre  bizonytala- 
nabb és  fáradtabb  érzéssel  követjük.  A  manók  között  meg  a  hajó- 
törés után,  a  próféta  köpenyében  meg  a  kairói  tébolydában  már 
nemcsak  nem  Peer  Gynt,  de  nem  is  ember,  hanem  valami,  hogy 
ugy  mondjuk:  kísérleti  alany,  melyre  a  környezettől  való  elütés  vet 
más  és  más  színeket.  Mintha  össze-vissza  dobált  képek  céltalan, 
vágtatását  láttuk  volna,  melyet  az  irónak  nem  a  tervszerűség,  ha- 
nem a  szeszély  sugalt  volna  és  amelyben  a  genialitást  jórészt  a 
geniáliskodás  helyettesíti,  mignem  elkövetkezik  a  vég,  mikor  a 
megöregedett  Peer  Gynt  hazatér  meghalni  és  meghallja  az  ítéle- 
tet, hogy  azért  bűnhődik,  mert  csak  magának  élt  és  Solveig  lábá- 
nál megtudja  az  igazságot,  hogy  amit  oly  messze  keresett,  ott 
várt  reá  háza  küszöbén.  A  végszózat  méltó  a  későbbi  Ibsen  lélek- 

belátásához,  aminthogy  egyáltalában  az  elindulás  és  a  megérke- 
zés teljes  mértékben  kötelez  az  elismerésre;  de  a  hosszú  utazás- 
ban, mely  közbe  esett,  nem  telhetik  örömünk. 

Azoknak  pedig,  akik  a  beavatottság  fölényes  mosolyával 
néznek  alá  e  bornirtságra  és  a  költemény  mélyértelmüségeire 
hivatkoznak,  mentegetődzésül  válaszoljunk  a  következőkkel: 
Először  is  legyünk  tisztában  vele,  hogy  valamely  irodalmi  munka 
mélyértelmüségei  —  ha  nem  az  aforizmákra  gondolunk  —  ko- 
rántsem oly  komplikált  természetűek,  mint,  mondjuk,  a  thermo- 
dynamika  tételei,  se  oly  fáradságosan  felfoghatók,  mint  a  logikai 
elemzés  finomságai,  hanem  legtöbbnyire  igen  egyszerű,  sőt  baná- 
lis igazságok  vagy  —  óvatosabban  szólva  —  állítások.  Olyan- 
félék, aminőket  a  filozófiai  gondolat-tornászatban  edzett  elmék, 
némi  lekicsinylő  mellékárnyalattal,  truizmus-oknak  neveznek, 
mint  például,  hogy  minden  az  elmúlásé,  a  vágy  ellensége  a  meg- 
elégedésnek, az  ember  gyenge  és  esendő,  a  természeti  energiák 
igazsága  nem  ismeri  a  mi  erkölcsi  törvényeink  igazságosságát  stb. 
Mindezt  és  a  még  náluk  sokkal  különbbek  seregét  is  vala- 
mennyien tudjuk  és  közlésük  mit  sem  adna  hozzá  ismeretünk- 
höz, ha  nem  volna,  —  és  ez  a  különös!  —  hogy  mindez  rend- 
szerint és  az  idő  legnagyobb  részén  át  a  tudat  alatt  megvonuló, 
eltemetett  ismeret  bennünk.  Ugy  is  mondhatnók,  hogy  tudjuk 
e  dolgokat,  de  nem  veszünk  tudomást  róluk.  Hogy  az  elföldelés- 
ből  felmerüljenek,  megelevenedjenek,  vérbeli  és  aktuális  tudássá 
váljanak,  ahhoz  át  kell  élni  a  mondanivalójukat,  átélni  vagy 
saját  tapasztalatunkban,  vagy  a  művészet  közlésében,  ebben 
a  megrövidített  tapasztaltatásban,  amikor  is  a  dolgok  mögött  fel- 
tárul a  jelentés,  a  különböző  látszatokon  át  megpillantjuk  az 
egységes  törvényt,  a  változó  formák  mögött  az  örök  ideát.  És 
bármily  egyszerű  legyen  is  ez,  az  észrevevés  ép  oly  készséggel 
fogadja  újra  és  újra,  mint  ahogy  a  szem  nem  fárad  bele,  hogy 
nap-nap  után  ismét  és  ismét  felfedezze  a  lombos  fát  vagy  az 
alkonyi  égboltot,  a  kéklő  hegyeket,  vagy  a  tovahömpölygő  folya- 
mot, aminthogy  valójában  e  truizmusok  ugyanúgy  a  dolgok  egy 
bizonyos  csoportját  teszik,  mint  ahogy  a  természeti  tárgyak  sora- 
koznak a  maguk  csoportjába,  azzal  a  különbséggel,  hogy  ez 
utóbbiak  az  érzékek,  amazok  pedig  az  elme  számára  jelentkez- 
nek. Felmutatásuk  az,  amivel  az  iró  vagy  a  művész  még  amikor 
nem  is  akarja,  tanít  és  innen  a  művészet  nagy  felvilágosító  ereje, 

valamint  megpillantásuk  az,  amivel  az  idő  és  tér  korlátaiból  ki- 
szabadult lélek  elmerül  a  szemlélő  megismerésben  és  innen  a 
gyönyörűségnek  az  az  érzése,  mely  intenzitásának  arányában  a 
legkeserűbb  leckét  is  megédesíti  az  átlátás  örömével.  Ehhez 
azonban  az  kell,  hogy  a  festés  önmaga  nyilatkoztassa  ki  a  jelen- 
tést. A  nagy  Spinoza  szép  szava,  hogy  az  igazság  saját  maga 
világosítja  meg  magát,  sehol  se  oly  érvényes,  mint  itt.  Azt,  amit 
a  művész  mondani  akar,  magából  a  műből  kell  kiolvashatnunk, 
annak  magának  és  a  saját  erejéből  kell  közölnie  velünk.  A  kom- 
mentálok csak  útbaigazítással  szolgálhatnak,  de  helyettesítést 
nem  vállalhatnak.  Ekként  és  ezért  és  ameddig  az  allegorizálás 
meg  nem  ejti,  igazán  mélyértelmü  Goethe  vagy  Shakespeare, 
ekként  oly  jelentéssel  teljes  például  Raskolnikow  korcsmai  jele- 
nete és  ezért  oly  megrendítő  Tolsztoj  Hics  /yán-ja,  kinek  élete 
«egyszerü  volt  és  rettenetes,  mint  mindenkié)). 

Merőben  másként  vagyunk  azonban  Peer  Gynt-tel.  Itt  nem 
belülről  jön  a  világosság,  hanem  kívülről  kell  vagy  kellene  azt 
reávetíteni.  Nem  az  iró  közöl  velünk  valamit,  hanem  nekünk 
kell  a  képekhez  hozzátalálgatni  a  jelentést,  és  nem  a  mű  nyilat- 
kozik, hanem  a  magyarázók  erőlködnek.  És  ha  azt  mondják, 
hogy  a  manók  szereplése  az  alantas  ösztönökkel  való  viaskodást, 
a  Nagy  Sánta  a  lassan,  de  feltartózhatatlanul  elérkező  önvádat 
jelenti  és  igy  tovább:  e  megmagyarázást  tarthatjuk  elmésnek 
vagy  kevésbbé  annak;  de  azon  nem  változtát,  hogy  nem  a  mű- 
ből értünk,  hanem  nekünk  kell  hozzágondolnunk  a  gondolatot. 
Nem  megismerést  nyerünk,  hanem  a  magunk  találékonyságá- 
hoz kell  segítségért  folyamodnunk  és  nem  élményekkel  gyara- 
podunk, hanem  csak  cimfelirásokat  keresgélünk.  Ezért  oly 
fárasztók  Peer  Gynt  képei  és  ezért  oly  jelentőségtelenek  a  «mély- 
értelmüségei)).  Az  ember  és  a  sors  törvényeire  való  reáismerés 
és  az  élet  ősképeibe  való  befeledkezés  helyett  azt  a  kényelmet- 
lenséget érezzük,  hogy  mintha  rejtvényekkel  állanánk  szemben, 
melyek  megfejtése  —  absztrakciókat  váltva  absztrakciókra  — 
csak  az  ügyeskedést  jutalmazza,  nem  pedig  a  szemléletet  tágítja. 
Csak  a  művet  világíthatja  meg,  nem  pedig,  hogy  bennünk  ger- 
jesztene világosságot ...  Az  irodalomtörténeti  anekdota-tárban 
harmadfélszáz  év  óta  nevetnek  Racine  mathematikus  barátján, 
ki,  miután  meghallgatta  Iphigeniá-i,  azzal  fordult  a  költőhöz, 
hogy  mit  bizonyít  ez?   Holott  a  kérdés  nem  is  oly  nevetséges. 

Többé-kevésbbé  burkoltan  minden  műnél  ezt  kérdezzük,  a  jelen- 
tést kutatjuk  és  a  felelethez  mérten  szabjuk  ki  a  megelégedést. 
Peer  Gynt-től  csak  azt  kapjuk,  amit  magunk  toldunk  hozzá  és 
ezért  nem  ingerli  kíváncsiságunkat. 

Több  kilátással  tehetjük  fel  a  kérdést  Mária  Magdolná-\al 
szemben,  bár  a  válasz  itt  is  keyesebb,  semmint  ahogy  Hebbel- 
től  várjuk.  A  tragikus  és  titokzatos  végzet  örvényeibe  néző 
Hebbel  itt  kissé  másfelé  fordította  figyelmét.  Egy  monumen- 
tális férfialak  lebegett  a  szeme  előtt,  ki  töretlen  és  törhetetlen 
áll  a  csapások  súlya  alatt  és  annyira  ennek  a  megalkotása  fog- 
lalta le,  hogy  körülbelül  mindent  elhanyagolt  érte.  Antal  mester 
mellett,  talán  az  egy  irnok  kivételével,  mindenki  csak  az  aláfes- 
tést szolgáló  figura,  köztük  az  is,  aki  leginkább  lehetne  magában 
is  nyomatékos:  a  leánya,  ki  ekként  a  kijelentő  ábrázolás  helyett 
egyszerűen  az  áldozat  szerepében  tűnik  fel.  Az  irót  az  előre 
eltökélt  szándék  vezette  és  ahogy  maga  nem  érezte,  velünk  sem 
érezteti  azt  a  megborzongást,  melyet  a  sors  felderengő  látványa 
fakaszt.  Emellett  a  darab  annyira  eseményeiben  él  és  ez  ese- 
mények annyira  a  kor  viszonyaihoz  kötött  jelleget  tüntetnek  fel, 
hogy  jócskán  idegenné  vált  tőlünk.  Ebből  a  szempontból  a  darab 
jó  alkalmat  szolgáltathatna  az  irodalmi  művek  és  a  tovaszálló  idő 
viszonyának  a  vizsgálatára;  ehelyett  azonban  érjük  be  inkább 
egy  sajátságosan  modern  vonásának  a  felemlítésével.  Ahogy  ez 
emberek  az  élelemről  beszélnek,  amily  szerepet  juttatnak  neki 
a  reábeszélésben  és  az  aggályok  lecsillapításában,  az  mintha 
egyenesen  mai  keletű  lenne.  Három  év  előtt  még  e  szavak  elsik- 
lottak volna  fülünk  mellett,  de  ma  ugy  hangzanak,  mintha  a 
kor  lelkéből  jönnémek  és  a  múltnak  meg  a  jelennek  ez  össze- 
találkozása  eszünkbe  juttatja,  amit  elfeledtünk,  hogy  az  az  éle- 
lemben való  bővelkedés,  melyben  a  háború  előtt  éltünk,  épen- 
séggel  nem  régi  keletű.  A  dédapák  idejében  még  jobban  ismerték 
az  ínséget,  mint  ennek  az  ellenkezőjét  és  a  nagy  lakomák  mellett, 
melyeknek  reánk  maradt  feljegyzésekben  bámulva  követjük  az 
éteksorát,  a  tömegek  életsorsa  inkább  az  avas  szalonnán  való 
rágódással  barátkozott.  régi  jó  idők  nem  ekkor  voltak,  hanem 
a  mi  korunkban.  Mily  rossz,  hogy  az  ember  mindig  csak  utólag 
tudja  meg,  mennyire  jó  dolga  volt! 

Salgó  Ernő. 

Monológ.  (Mondja  egy  radikális  demokrata.) 

■ —  Elég  volt  a  kaszturalomból,  nem  kelll  többé  a  főrangú  oly- 
garchia!  Az  országot  ki  kell  szabadítani  az  ezerholdasok  érdekszövet- 
ségének karmaiból.  Jöjjenek  uj  emberek,  jöjjenek  a  nép  névtelen  fiai. 
Miniszterelnök  legyen  gróf  Esterházy  Móric! 

—  Az  öregeket  sutba  vetjük.  Mert  minden  bajnak  a  politika 
fogatlan  vén  primadonnái  az  oka.  Az  intrikálók,  a  formulahősök,  az 
örök  köpenyegforgatók  .  .  .  Jöjjenek  a  fiatalok,  akik  telve  vannak  szent 
tűzzel  és  szűzies  erőveill:  gróf  Apponyi  Albert,  Tóth  János,  Földes  Béla! 

—  És  elég  volt  a  babonákból,  a  kicsinyes  felekezetiségből!  Fel- 
világosodott, nagystílű,  modern  kultúrpolitikát  akarunk.  Éljen  gróf 
Zichy  Aladár  és  Huszár  Károly! 

—  A  politikai  strébereknek  és  spadassinoknak  befellegzett!  Kar- 
riert ezentúl  csak  tehetséggel,  tudással'  és  munkával  lehet  csinálni. 
Jöjjön  tehát  Rakovszky  István  és  Szmrecsányi  György! 

—  A  munkapárt  korrupciója  megmételyezte  a  nemzetet.  Közéle- 
tünk a  visszaélések  Augiás-istállójává  lett!  Hol  a  Herkules,  aki  meg- 
tisztítja?  Éljen  Szterényi  József! 

—  És  hogy  be  ne  csapják  újból  a  népet  a  jogfosztók,  a  kormány 
mellé  két  férfit  állítunk,  két  férfit,  aki  a  műhelyek  és  tömegkvártélyok 
homályából  került  ki,  aki  vér  a  mi  vérünkből,  hus  a  mi  húsunkból: 
gróf  Károlyi  Mihály  és  gróf  Batthyány  Tivadar! 


A  demobilizáció  és  az  átmeneti  gazdaság.  A  háború  hatása  alatt 
a  hadseregszervezet  keretei  mindinkább  kiszélesedtek,  ami  elkerülhetet- 
lenné tette,  hogy  a  hadsereg  tisztára  katonai  szervezete  mellett  gaz- 
daságilag is  szerveződjék.  A  gondoskodás  a  többmilliós  néphadsereg 
élelmezéséről,  a  szükséges  felszerelési  cikkekkel  való  ellátásáról  oly 
feladatok  elé  állította   a  hadsereget,  amelyet  csak  tökéletes  gazdasági 

szervezettel  tudott  megoldani.  A  mostani  háború  tapasztalatai  szerint 
a  mozgósítás  nemcsak  katonai,  hanem  gazdasági  is. 

A  békegazdaságból  a  háborús  gazdaságba  való  átmenet  elsősor- 
ban abban  nyilvánult,  hogy  a  hadsereg  egyszerre,  úgyszólván  minden 
átmenet  nélkül  elvonta  a  produktiv  munkától  a  munkaerőt.  A  munka- 
erő elvonása  később  fokozatosan  tovább  ment,  aszerint,  amint  a  had- 
sereg-keretek ( hézagainak  pótlása  azt  kívánatossá  tette.  A  munkaerő 
elvonása  mellett  lassankint  bekövetkezett  bizonyos  szükségelt  anyagok 
elvonása,  mondhatnók  mozgósítása  is.  A  fémek  a  harangok,  kilincsek 
feldolgozott  formájában  vagy  nyers  állapotban  a  hadvezetőség  rendel- 
kezése alá  kerültek.  Ugyanígy  a  textiláruk,  a  bőranyagok.  A  polgári 
lakosság  szükségleteinek  kielégítésére  csak  az  maradt,  ami  a  had- 
seregnek nem  kellett.  Legvilágosabb  példa  erre  a  bőrelosztás.  A  had- 
vezetőség kiválasztja  az  általa  használható  bőröket,  amit  pedig  nem 
használhat,  azt  a  «polgári  elosztásra  szánt  bőrök»  címén  átadja  a  pol- 
gári lakosság  szükségleteinek  fedezésére. 

A  hadsereg  tehát  a  békegazdaságnak  két  fontos  tényezőjét  vonta 
el  a  háború  alatt:  a  munkaerőt  és  a  nyersanyagot.  Természetes,  hogy 
a  békekötés  után  bekövetkező  demobilizáció  ezek  szerint  azt  a  célt 
fogja  szolgálni,  hogy  az  elvont  munkaerő  és  nyersanyagtömeg  a  béke- 
gazdaságba visszavezettessék.  A  demobilizáció  tehát  két  részre  oszt- 
ható: az  emberanyag  és  a  nyersanyagok  (bármilyen  formában  feldol- 
gozva is),  valamint  az  egyéb  felszerelések  (szállítóeszközök)  demobili- 
záció jár  a. 

A  demobilizáció  kérdését  nem  szabad  egyoldalú  katonai  szem- 
pontból megítélni,  keresztülvitelének  mikéntjét  pedig  elsősorban  a 
békegazdaságra  való  átmenet  problémáinak  világában  kell  meg- 
állapítani. 

Az  emberanyag  demobilizációjának  kérdése  három  szempontból 
vizsgálható.  Elsősorban  katonai  szempontból,  amely  szempont  azt  kí- 
vánná, hogy  a  hadsereg  keretei  a  legérintetlenebbül  fenmaradjanak, 
a  legerősebb  legénység  bentmaradjon  az  állományban.  Másodsorban 
bizonyos  egyéni  érdekek  szempontjából,  mint  pL  hallhattunk  oly  kí- 
vánságokat, hogy  elsősorban  az  önálló  iparosokat  és  kereskedőket 
engedjék  haza,  vagy  azokat,  akiknek  családjuk  van.  Végül  harmad- 
sorban  a  társadalom,  a  közérdek  szempontja,  amdiy  azt  követeli,  hogy 
a  demobilizáció,  félretéve  —  amennyire  lehet  —  minden  katonai  és 
egyéni  érdeket,  tisztára  aszerint  hajtassék  végre,  hogy  mi  felel  meg 
legjobban  a  köz  érdekének. 

Ha  tehát  helyesen  akarjuk  megállapítani  a  bekövetkezendő  de- 
mobilizáció keresztülvitelét,  tisztában  kell  lennünk  azzal,  hogy  milyen 
feladatok  elé  fog  állítani  bennünket   a    békegazdaság.  Itt  különösen 

hangsúlyoznunk  kell  a  békegazdaság  szót,  nehogy  az  átmeneti  gazda- 
ság fogalmával  tévesszük  össze.  Az  átmeneti  gazdaság  feladatai  a  ter- 
melési lehetőségek  újra  való  megteremtése,  tehát  az  emberanyag  ki- 
méletes,  észszerű  visszavezetése  a  gazdasági  életbe,  a  szükséges 
nyersanyagok  előteremtése  a  tonnage-kérdés,  a  szállítási  nehézségek 
és  nem  utolsó  sorban  a  valutáris  szempontok  szemmeltartásával.  Ezek 
szerint  a  demobilizáció  az  átmeneti  gazdaság  egyik  legégetőbb  problé- 
mája, amelynek  megoldása  függ  a  céltól,  amelyet  szolgál,  vagyis  a 
békegazdaságtól.  A  békegazdaság  feladatai  közül  csak  futólag  említünk 
néhányat,  hogy  jelentőségét  a  maga  egész  nagyságában  láthassuk.  A 
háborúban  felhasználtuk  egész  árukészleteinket,  amelyeket  nem  tud- 
tunk pótolni;  a  nemzeti  vagyon  nagy  része  tönkrement  (W.  Rathenau 
becslése  szerint  a  német  nemzeti  vagyon  egy  ötöde  pusztult  el  a 
háborúban);1)  terjedelmes  országrészek  pusztultak  el  teljesen;  a  földek 
intenzivebb  megművelésére  lesz  szüksége,  ami  uj  berendezések,  fel- 
szerelések előteremtését  fogja  kivánni.  Ilyen  és  más  életbevágó  kér- 
dések elé  fog  állítani  bennünket  a  békegazdaság. 

Emellett  azonban  számot  kell  vetni  azzal,  hogy  az  átmenet  ne 
hirtelen  történjék,  nehogy  az  amúgy  is  sokat  szenvedett  gazdasági 
szervezetet  katasztrofális  rázkódtatások  gyöngítsék.  Ha  például  egy- 
szerre engednék  haza  a  békeállományon  felüli  létszámot,  ennek  egy- 
részt az  lenne  a  következménye,  hogy  hirtelen  nagy  munkanélküliség 
állana  be,  mert  nyersanyaghiány  miatt  a  felszabadult  munkaerő  nem 
nyerhetne  elhelyezést.  Emellett  azonban  a  katonai  életből  a  polgáriba 
átmenő  milliók  a  legszükségesebb  cikkeket  sem  találnák  meg.  Hol 
vennének  annyi  ruhát  és  cipőt?  A  demobilizációnál  tehát  figyelemmel 
kell  lenni  arra,  hogy  elsősorban  azon  iparágak  részére  bocsássák  ren- 
delkezésre a  szükséges  munkaerőt,  amelyek  a  katonai  életből  a  pol- 
gári életbe  visszatérő  milliók  legelsőrendü  szükségleti  cikkeit  állítják  elő. 
Párhuzamosan  ezzel,  de  csak  másodsorban  veendő  figyelembe  azon  ipar- 
ágak munkaerőszükséglete,  amelyek  gazdaságpolitikai  szempontból, 
pl.  a  külföldi  piacok  megtartása,  ujak  szerzése  szempontjából  jönnek 
számba. 

Az  átmeneti  gazdaság  problémáinak  megoldása  két  intézmény 
kezébe  van  letéve:  a  hadsereg  és  a  most  szervezés  alatt  álló  átmeneti 
gazdasági  hivatal  kezébe.  Amilyen  mértékben  bocsátja  az  átmeneti 
gazdasági  hivatal  az  egyes  iparágak  rendelkezésére  a  nyersanyagot, 
olyan  mértékben  kell  bekövetkeznie  a  munkaerő  rendelkezésre  bocsá- 
tásának is.  Hogy  pedig  esetleg  a  hadsereg  keretei  ne  szenvedjenek 
csorbát,  a  hadi  üzemek  feleslegessé  váló  felmentett  munkásai  hívhatók 

!)  Walther  Rathenau:  Probleme  der  Fnedenswirtschaft.  Berlin,  1917.  120. 

be  pótlásul,  miáltal  az  esetleges  munkanélküliségnek  is  elejét  lehetne 
venni. 

Mindezeken  kivül  pedig  rendkívül  fontos  ugy  általános  nem- 
zetgazdasági, mint  nemzetegészségügyi  szempontból  az  a  kérdés,  hogy 
mi  történjék  a  békekötés  után  a  beteg  katonákkal. 

Ugyancsak  fontos  a  hadsereg  által  felhalmozott  nyersanyagok 
és  felszerelések  demobilizációja  is.  A  hadsereg  mindazon  anyagokat, 
amelyeket  —  az  élelmiszereken  kivül  —  rekvirált,  vissza  kell  hogy 
adja  a  békegazdaságnak.  A  milliós  hadsereg  demobilizációja  folytán 
hatalmas  ruhatömegek,  megszámlálhatatlan  bőranyag,  mindenféle 
fémek  fognak  felszabadulni.  Ahogy  a  rekvirált  kilincsek,  rézcsövek, 
mozsarak,  tűzhelyek  vizmelegítői  a  békés  polgári  felhasználásukból 
mobilizáltattak  hadicélokra,  a  háború  befejezése  után  ezeknek  is  vissza 
kell  kerülni  rendeltetési  helyükre.  A  hadvezetőség  részéről  felszabadí- 
tandó anyagok  felosztását  az  egyes  iparágak  szerint  az  átmeneti  gaz- 
daság hivatalának  kellene  elosztani.  Ugyanigy  demobilizálni  kell  a 
rekvirált  szállítási  eszközöket:  szekereket,  automobilokat,  kocsikat, 
lovakat.  Mindezeknél  egységes  alapelvek  szerint  kell  eljárni.  A  nyers- 
anyagok demobilizációja  nehezebb,  mint  a  munkaerőé,  mert  a  béke- 
gazdaságban visszavezetendő  anyagok  feldolgozott  állapotban  állanak 
a  hadsereg  tulajdonában.  Ezeket  tehát  át  kell  alakítani,  a  fémeket 
újra  önteni,  a  textilanyagot  újra  feldolgozni.  A  munkaerő  demobili- 
zálásánál  erre  a  munkára  is  különös  tekintettel  kell  lenni. 

Összefoglalva  a  fentebb  körvonalazott  alapelveket,  megállapít- 
hatjuk, hogy  a  hadseregre  óriási  mértékű  gazdasági  feladatok  meg- 
oldása vár  az  átmeneti  gazdaság  korszakában.  A  hadvezetőségnek  a 
legszDrosabb  együttműködésbe  kell  lépni  az  átmeneti  gazdasági  hiva- 
tallal. Közös  és  legkisebb  részleteiben  is  kidolgozott  terv  szerint  kell  a 
demobilizációt  ugy  a  munkaerő,  mint  a  nyersanyag  tekintetében 
végrehajtani,  számot  vetvén  mindig  azzalí,  hogy  a  munkaerő  rendelke- 
zésre bocsátása  párhuzamosan  történjék  a  hadsereg  által  rendelkezésre 
bocsátott  vagy  külföldről  behozott  nyersanyagok  feldolgozásával.  Meg 
kell  találni  a  megfelelő  mértéket  a  mezőgazdaság  és  ipar  érdekei  kö- 
zött, valamint  az  egyes  iparágak  között  is.  Továbbá,  amennyiben  a 
hadsereg  ügye  közös  ügyet  képez  Ausztriával,  a  demobilizációnak  kér- 
dése is  közösen  oldandó  meg  vele,  még  pedig  leghelyesebben  oly  módon, 
hogy  a  hadügyminisztérium  mindkét  országban  átmeneti  gazdasági  hi- 
vatalainak bevonásával  készítse  elő  a  demobilizáció  messze  kiható, 
döntő  jelentőségű  ^kérdését. 

Pereszlényi  Pál. 

Miljukov  Pál  Nikólajevics.  Az  orosz  Mirabeau  először  az  1905-iki 
forradalom  alatt  tűnik  föl.  Akkor  már  neves  ember,  történettudós,  böl- 
cselő, országának  egyik  leendő  vezére,  aki  még  csak  egy  párt  növekvő 
keretei  között  érezteti  egyéniségének  hatását.  Mindig  érdekesebbek 
azok  az  emberek,  akiket  a  bölcsészettel  való  foglalkozás  vezet  a  poli- 
tikához, mint  azok  a  politikusok,  akik  egy  hosszú  pálya  otiumának 
tartják  a  történetfilozófiával  való  találkozást.  Miljukov  már  mint  egye- 
temi hallgató  sokat  foglalkozott  a  szociológiai  módszerekkel,  amik  egy 
bizonyos  pozitiv  filozófiai  állásponthoz  juttatták  el.  Az  ilyen  anyagú 
politikus  az  egyetemről  mindig  magával  viszi  a  meggyőződésnek  va- 
lami olyan  értékét,  ami  szépen  megfér  a  doktrinerség  és  a  reálpolitika 
között  és  sehol  sem  jobban,  mint  Oroszországban.  Miljukov  előadásait, 
amelyeket  a  moszkvai  egyetemen  tartott,  a  kormány  fölötte  radikáli- 
soknak tartotta  és  ezért  eltiltotta  őt  az  előadások  megtartásától.  A 
szófiai  egyetem  erre  meghivja  Bulgáriába  a  már  akkor  neves  Milju- 
kovot  történelmi  előadások  megtartására.  Miljukov  a  megtisztelő  meg- 
hivást  örömmel  fogadta  el,  annál  is  inkább,  mert  igy  a  szláv  hisztoro- 
lógiával  még  bensőbb  összeköttetésbe  juthatott.  Miljukov  Pál  Nikola- 
jevics  Bulgáriában  nagyon  jól  érezte  magát  mindaddig,  amig  orosz 
diplomáciai  ágensek  áskálódása  folytán  a  szófiai  egyetemet  el  nem 
kellett  hagynia.  De  ettől  az  időtől  kezdve  Bulgáriához  erős  szálak  fűz- 
ték Oroszország  majdani  külügyminiszterét.  Rendkivül  nagy  hatást 
gyakorolt  rá  a  bolgár  nép  egészséges  politikai  szervezete,  demokratikus 
államformája  és  bizonyára  már  ekkor  felködlött  politikai  tervei  között 
az  orosz  alkotmánynak  megváltoztatása  a  bolgár  államforma  képére. 
Szófiából  egyelőre  «archeologiai  sétákra»  indult  Macedóniába.  Ezek  a 
séták  is  befolyással  voltak  politikai  álláspontjára.  A  rendkivül  zavaros 
macedón  kérdéssel  —  szociológiai  szempontból  egyik  legérdekesebb 
típusa  ez  a  nemzetiségi  problémának  —  a  helyszínen  ismerkedett  meg  és 
etnográfiai,  történeti  tanulmányai  is  a  bolgár  állásponthoz  juttatták 
közelebb.  Olyan  állásfoglalás  ez,  amit  a  szerbek  sohasem  tudtak  neki 
megbocsátani,  aminthogy  —  amint  látni  fogjuk  —  folyton  szemére  is 
hányták  a  «bolgár  szemüveget)).  Végeredményben  ezek  az  archeológiai 
séták  Amerikában  végződtek.  Örömmel  fogadta  el  ugyanis  a  University 
of  Chicago  meghívását,  amely  előadások  tartására  szólította  fel.  a  bal- 
káni szláv  kérdésekről. 

Külföldi  egyetemek  laurusával  díszítve  jött  haza  Oroszországba. 
Uj  folyóiratot  alapított,  amelynek  ezt  az  érdekes  címet  adta:  Az  Isten 
világa  és  tanulmányokba  mélyed  az  orosz  történelem  filozófiájáról.  A 
kadetok  pártja  ekkor  már  teljesen  befolyása  alá  kerítette  a  zemsztvók 
kongresszusát.  Midőn  Csuzima  után  Buligin  a  dumának  első.  karcs- 
tervezetét  röpítette  be  a  forrongó  orosz  világba,  a  kadetok  rendkívül 

hevesen  tiltakoztak  ellene.  A  manifesztum  szerzőjének  a  kormány 
Miljukovot  tartotta  és  börtönbe  vetette.  De  pár  hét  múlva  kiszabadult 
és  ettől  kezdve  mindig  a  politikai  hullámcsapások  felszirén  látjuk. 

Ettől  kezdve  céltudatosan  küzd  politikai  eszméiért,  amelyeket 
szilárddá  kovácsolt  benne  egész  bölcseleti  világszemlélete.  Ezekkel  a 
kemény  pántokkal  hatalmas  párttá  pörölyözte  a  kadetokat,  akiknek 
vezére  lett.  Programmpontjait,  valóságos  dogmákat,  a  pozitív  szocioló- 
gia alapján  állította  össze;  szinte  tolsztoji  elhatározással  és  majdnem 
jakobinus  ragaszkodással  csüggött  rajtuk. 

Pártja  —  radikális  demokrata  párt  —  a  duma  baloldalának 
centrumát  alkotta  az  októbristák  és  a  szocialisták  között.  Programm- 
jának  sarokköve:  az  egykamarás  rendszer  volt,  általános  titkos  válasz- 
tói joggal  s  ebben  a  bolgár  parasztdemokrácia  mellett  az  angol)  politikai 
rendszer  volt  mintaképe.  Az  orosz  egység  sérthetetlenségének  elvén 
állott,  önkormányzatot  (self-governement)  kivánt  a  zemsztvóknak,  a 
nemzetiségeknél  hajlandó  volt  nyelvi  engedményekre  az  elemi-  s  közép- 
iskoláknál, de  hallani  sem  akart  helyi  autonómiákról,  vagy  föderatív 
államszerkezetről.  Ukrania  vagy  Kaukázus  sohasem  kaptak  volna  tőle 
önállóságot.  A  szocialistáktól  még  más  pontokban  is  különbözött.  Alap- 
jában elfogadta  a  tulajdon  sérthetetlenségének  elvét  és  a  parasztkérdést 
ugy  akarta  megoldani,  hogy  az  állam  birtokmegváltás  utján  jusson  a 
föld  tulajdonjogához,  amit  azután  a  parasztok  között  felosztana.  Nem 
hive  a  kollektivizmus  gondolatának  sem:  nem  kivánja  a  produktív  esz- 
közök szocializálódását  és  nem  akar  demokratikus  köztársaságot. 

Belpolitikai  programmjához  csatlakoztak  külpolitikai  pontjaL 
Konstantinápollyal  és  a  szláv  testvériességnek  olyan  soviniszta  hirde- 
tésével, amelynek  érzelmi  elemeit  történelmi  tanulmányaiban  találhat- 
juk meg.  Erre  mondta  még  a  háború  előtt  egy  öreg  orosz  konzervatív, 
Mescserszky  herceg,  hogy  a  « soviniszták  rosszabbak,  mint  a  huligánok 
és  a  forradalmárok.)) 

A  dumában  Miljukov  az  ellenzék  vezérszónoka  lett.  Már  az  1914 
májusi  tárgyalások  alkalmával  egy  izben  oly  hevesen  támadta  a  kor- 
mányt, hogy  egy  ülésszakról  kizárták.  A  háború  kivételes  szónoki  te- 
hetsége segítségével  még  jobban  előtérbe  juttatta.  Tisztán  látta,  hogy 
soha  jobb  alkalom  programmpontjainak  megvalósítására  nem  kínál- 
kozott. Teljes  öntudatossággal  vezette  a  harcot,  amely  lassankint  Milju- 
kov és  a  váltakozó  kormányelnökök  párviadalává  lett.  Különösen 
a  Stürmer-Miljukov  háború  volt  izgalmas.  1917  februárjában  volt  egy 
perc,  amikor  ugy  látszott,  hogy  a  nagy  tribun  alul  marad  és  a  Journal 
egy  távirata  már  azt  hozta  hirül,  hogy  Miljukovot  a  Stürmer  exminisz- 
ter  által  emelt  vádak  alapján  letartóztatták.  A  hir  nem  bizonyult  igaz- 
nak, Miljukov  mögött  ekkor  már  két  rejtelmes  kéz  irta  a  falra  Orosz- 
ország sorsdöntő  igéit:  az  angol  és  a  forradalmi  kéz. 

Közvetlenül  a  forradalom  kitörése  előtt,  még  egy  interjút  küldött 
a  newyorki  Evening  Post  számára,  melyben  Oroszország  háborús  cél- 
jait foglalta  össze:  Oroszország  a  kis  nemzetek  szabadsága  alapján  áll 
és  ezen  az  alapon  kivánja  Törökország  és  Ausztria-Magyarország  meg- 
semmisítését. (Turkey's  final  destruction  and  Austro-Hungary's  disrup- 
tion  by  liberation  the  nationalities.)  Ezt  a  programmot  vitte  a  forra- 
dalom hulláin  keresztül  a  külügyminiszteri  palotába.  Az  egész  entente 
nagy  örömmel  üdvözölte  külügyminiszterségét.  Csak  a  szerbek  aggá- 
lyoskodtak;  nem  felejtették  el  a  «bolgár  szemüveget)).  Dr.  Trumbic,  a 
genfi  jugoszláv  komité  elnöke,  a  forradalom  másnapján  már  sürgö- 
nyöz az  egykori  szófiai  professzornak,  melyben  arra  a  követelményre 
figyelmezteti,  hogy  Szerbiának  megnagyobbodva  kell  ujjá  születnie.  A 
jugoszláv  ifjúság  Vila  nevü  társasága  ugyanennek  a  reményének  ad  ki- 
fejezést, egy  szerb  publicista  pedig,  Jaksic,  a  belgrádi  Stampa  egykori 
szerkesztője,  az  egyik  svájci  lapban  nyiltan  megtámadja,  bulgár-barát- 
sággal  vádolja  és  azt  irja,  hogy  az  ő  politikája  «csak  Ferdinánd  cár 
előtt  lehet  kedves. » 

Az  aggályoskodó  szerbek  megnyugodhatnak.  Miljukov  Pál  Niko- 
lajevics  megbukott.  Ez  a  bukás  azonban  az  ő  kicsinyes  szempontjaik- 
nál sokkal  fontosabb  a  világpolitika  és  a  béke  szempontjából. 

Gamma. 


Verhaeren.  Szabad-e  ünnepelni  az  idegen  költőt,  aki  nagy  gyű- 
lölettel a  szivében  halt  meg?  A  háború  megtanított  rá,  hogy  kétféle 
szivvel  mérjük  a  gyászt  és  vájjon  szabad-e  ugy  siratnunk  az  ostoba 
roueni  vasutat,  amelyik  életét  vette  a  belga  poétának,  mint  a  franciák, 
akik  nemzetük  nagy  költőjét  siratják  benne?  A  franciák  mélyen  és 
szépen  szoktak  gyászolni,  mégis  milyen  szomorúan  leverő  az  a  temetés, 
amit  most  Verhaeren-nek  rendeztek.  Ami  hang  csak  eljutott  hozzánk 
ezekből  a  gyász  trenodiákból,  az  visszás  volt,  bántó  és  harmóniátlan, 
mindenképen  méltatlan  a  nagy  halott  emlékéhez.  Vájjon  érdemes-e  ma 
meghalni  a  francia  költőnek,  ha  koporsója  után  üvöltő  sikongással 
temetik  és  idegennek  kell  lenni,  aki  bús  ciprusággal  illeti  hamvvedrét 
mély  gyásza  jeléül? 

Vártuk  és  reméltük,  hogy  legalább  az  az  újság,  amelyben  egykor 
Remy  de  Gourmond  oly  bátor  harcot  vivott  az  irodalmi  sovinizmus 
ellen  és  amely  a  nagy  belga  folyóirata  volt,  a  Mercure  de  Francé  mél- 
tóbb gyásszal  búcsúzik  nagy  halottjától.  De  most,  hogy  előttünk  van  a 
Mercure  Verhaeren  =  száma  (1917  január  1.),  most  látjuk  csak  igazán, 
hogy  a  világháború  jobban  elpusztította  az  emberi  lelkek  katedrálisait, 
mint  minden  ágyuk  minden  pusztítása  a  viruló  mezőket  és  gazdag  vá- 

rosokat.  Maurice  Maeterlinck:  Adieu  á  1' Ami- ja  valami  vidéki  kántor 
búcsúbeszéde,  aki  nemes  liliomok  helyett  szónoki  frázisokból  rak  ko- 
szorút nagy  honfitársa  sir j ára.  Nincs  egyikükben  sem  elég  bátorság, 
hogy  bevallanák:  nem  az  a  nagy  Verhaeren,  akit  mi  siratunk,  hanem 
az  a  másik,  akiről  ma  olyan  keveset  beszélnek  Franciaországban. 
Henry  de  Régnier  is  csak  ezt  a  szegény  beteg  költőt  látja  benne  és  a 
többi  cikk  is  mind  egytől-egyig.  Találunk  egy  ódát  is  Verhaerenre, 
amelyben  a  költő  —  Francis  Vielé- Griff  in  —  Verhaeren  szent  gyűlö- 
letét hirdeti;  ebben  végződött  nagy  szeretete,  ebből  gyúlt  láng  a  lángról. 
«Halálod  ajkunkat  dühödtre  cserzi  ki,  —  mi  a  gyűlöletedet  akarjuk 
örökkévalónak  tudni !»  —  kiált  fel  az  ódaköltő  ihletett  extázisban! 

C'est  la  haine  .  .  .  Csak  ezt  látják  benne,  csak  ezt  ünneplik,  mint 
valami  vezércikket  a  Figaróból,  vagy  valami  hadiparancsát  a  cham- 
pagnei  parancsnoknak.  Mennyi  gyöngyöt  kellett  volna  egybefüznie, 
mennyi  lelket  megráznia  viharzó  költészetével,  mennyi  örök  emberi 
felemelkedésre  tanítani  honfitársait,  hogy  azok  most  halálával  ne  lás- 
sák benne  csak  a  Parmi  les  Cendres,  a  V illés  meurtries  de  Belgique,  a 
Belgique  Sanglante  és  az  Ailes  Rouges  de  la  Guerre  c.  verseskötetek 
szerzőjét.  Verhaeren  véres,  olajos  kínt  sajtol  ezekben  a  versekben  saját 
lelkéből.  Hazája  feldúlt  falai  közé  száll  vissza  képzelete  s  az  őrületig 
fokozott  fájdalom  bomlott  eszméletével  tántorog  a  füstölgő  üszkök 
között.  És  keresi,  kell  neki  a  fájdalom,  mint  az  ösztöke,  amivel  lelkét 
vérvörös  látomásra  izgatja.  Valóságos  lelki  flagellációval  ostorozza  ön- 
magát —  olvasni  is  kín  —  és  eszeveszett  dühhel  kívánja,  hogy  bárcsak 
még  siralmasabb  lenne  hazája,  hogy  aztán  öngyilkos  lehessen  fájdal- 
mában és  igy  tovább  is  szerethesse,  örökké,  Flandriáját.  Halála  előtt 
egy  évvel  jegyeztük  föl  magunknak  ezt  a  pár  sort  Un  lambeau  de 
patrie  c.  verséből: 

Et  mérne,  il  est  des  jours  de  démence  et  de  rage 
Oü  mon  coeur  te  voudrait  plus  déplorable  encore 
Pour  se  pouvoir  tuer  á  t'aimer  davantage. 

Csak  a  nagy  szeretetből  lett  fájdalom  s  a  tehetetlen  düh  tud  igy 
káromkodni,  mint  Verhaeren  háborús  költészetében.  Maguk  a  franciák 
is  tudják  ezt.  (Les  derniers  vers  de  Verhaeren  sont  une  malediction  — 
Jacques  Morland.)  És  most  megkönnyezik,  hogy  ez  a  szent  gyűlölet 
eltávozott  körükből,  gyászolják  a  dühödt  haragot  és  nagy  temetést  ren- 
deznek a  káromkodásnak. 

Mi  pedig  innen  a  túlsó  partról  át  szeretnénk  üzenni:  ne  a  károm- 
kodást sirassátok;  temessétek  A  szél  és  A  fa  költőjét  s  aki  mindazt 
megénekelte,  amit  Flandria  csak  földjén  hordoz.  Régi  romokat  s  régi 
romok  közt  ősz  barátokat  (Les  Moines),  szomorú  erdőket,  kihalt  váro- 
sokat, a  súlyos  mult  tompa  dermedtségét.  (Les  Soirs,  Les  Débácles.)  De 

Flandrián  keresztül  az  egész  világot  magához  ölelte,  az,  egész  makro- 
kozmost  forró  szeretettel  s  ((ünnepeli  a  földet  fenséges  énekkel»  (Toute 
la  Flandre). 

Sajátságos,  mély  szimbolizmus  a  Verhaeren  költészete.  Nem  ele- 
fántcsont-tornyokkal való  öntetszelgő  játék  és  nem  a  richepinizmus 
olcsó  hagyománya.  Valami  nehéz  és  mély  bölcselem  tapad  a  soraihoz, 
mint  az  esőgyöngy  a  flamand  fa  lombjaira,  amelyről  legszebb  költe- 
ményét irta.  A  fa,  ami  fáklyaként  nyúlt  fel  az  égbe  s  titkos  rengéssel 
száll  a  föld  alá,  a  fa  —  a  szenvedő  szeretet  szimbóluma  —  messziről 
vonzza  magához  a  költőt,  aki  forrón  öleli  magához  öreg  törzsét: 

És  ketten  egybeforrtunk,  teljes,  szép  életében, 

Mint  egyik  ága  ugy  állottam  ott 

S  a  fényben  tündökölt,  mint  példaképem, 

S  még  forróbban  szerettem  erdőt,  mezőt,  napot, 

S  a  puszta  égmezőn  alágomolygó  felhőt, 

Tárt  karokkal  ugy  akartam  a  végtelent  ölelni .  . . 

Ennek  a  fának  a  gyökere  a  modern  természetszemlélet  leg- 
mélyebb mélyére  nyúlik  le  s  az  emberszeretetnek  oly  örökszép  meg- 
nyilatkozása, hogy  erről  ma  még  tilos  Franciaországban  beszélni.  Emilé 
Verhaeren  koporsójánál  csak  gyűlöletet  hirdető  verseket  szabad  sza- 
valni, de  ha  tőlünk  függne,  mi  habozás  nélkül  kijelentenők,  hogy  egész 
költészetében  ez  A  fa  a  századelej i  francia  lirának  legnemesebb  és  leg- 
szebb gyöngye. 

Gesztesi  Gyula. 


Magyar  irók.  Másfél  tucat  magyar  iró  egyéniségének  jellemzése: 
ez  a  tartalma  Schöpflin  Aladár  uj  kötetének.  Van  benne  egyebek  közt 
tanulmány  Aranyról  és  Adyról,  Jókairól  és  Móricz  Zsigmondról,  Vajdá- 
ról, Heltairól,  Peteleiről.  Az  első  pillantásra  tarkának  látszik  a  bok- 
réta. De  ha  végigolvassuk  az  ((irodalmi  arcképek  és  tollrajzok))  egész 
sorát,  a  mozaikdarabokból  egységes  kép  kerekedik.  Hogy  ez  lehet- 
séges s  nem  mesterkélt,  azt  a  szerző  kiváló  érdemének  tekintjük. 

Schöpflin,  mint  a  tanulmányaiból  látjuk,  nem  előre  felállított 
esztétikai  teóriákból  indul  fontosabb  irodalmi  jelenségeinek  értéke- 
lésére. Módszere  bizonyos  tekintetben  természettudományi.  A  modern 
botanikus  a  vizsgálatainál  bizonyára  az  adott  szervezet  jellemvonásai- 
ból s  azoknak  az  ökológiai  körülményeknek  vizsgálatából  indul  ki. 
amelyeknek  közepette  a  szervezet  az  életfunkcióit  teljesíti.  Bizonyos 
tekintetben  az  iró  munkálkodásának  megvilágítására  is  beválik  ez  a 
módszer.   Ha  Schöpflin  oly  gonddal  keresi  Íróinak  származási  viszo- 

nyait  és  sürün  tér  vissza  arra  a  tényre,  hogy  az  egyik  parasztvér,  a 
másik  kisvárosi  gentry,  a  harmadik  nagyvárosi  polgár  s  azután  keresi, 
hogy  milyen  a  talaj,  amelybe  élete  gyökereit  mélyítette,  milyen  a  levegő, 
a  környezet,  a  formáció,  amelynek  közepette  kifejlődött,  amelyből 
asszimilál,  ugyanolyan  kutató  módszert  használ,  amelyet  a  modern 
biológia  készített  ki  saját  céljaira  s  amely  más  diszciplínákban  is  (pél- 
dául az  ujabb  szociológiában)  haszonnal  volt  értékesíthető.  Tudtunk- 
kal ezt  a  módszert  a  mi  irodalmi  jelenségeink  vizsgálatára  Schöpflin 
alkalmazta  először,  még  pedig  oly  sikerrel,  hogy  épen  nem  hat  ide- 
genszerűnek. Sőt  sok  jelenséget  annyira  meggyőzőn  fejt  meg  vele,  hogy 
egyhamar  nem  is  tudnánk  más  metódust,  amely  hasonló  meggyőző 
módon  világítaná  meg  a  bizony  meglehetősen  bonyolult  problémát. 

Természetes,  hogy  egy  növény  mint  ökológiai  adottság  s  egy  iró 
munkássága  nagyon  kétféle  dolog  s  hogy  épen  ennek  következtében 
minden  egyes  irodalmi  jelenség  ennek  az  egyetlen  módszernek  segít- 
ségével minden  részében  meg  nem  fejthető.  Végre  is  már  az  adatok 
töredékessége  következtében  sem  lehet  egy  iró  értékelését  pusztán  e 
módszer  kínálta  eszközökkel  felépíteni.  Szerencsére  a  szerző  egészséges 
fantáziája,  fegyelmezett  logikája  és  konstruktív  művészete  lehetővé 
teszi,  hogy  töredékek  sorozata  helyett  kerek  s  beszédes  képeket  kap- 
junk. Szinte  félve  irtuk  le  e  szót:  művészete.  Szokássá  lett  ujabban 
ez  alatt  valami  különös  nyelvidomítást,  kifejezés-faragást  érteni,  szók 
oly  összefüzését,  hogy  értelmük  mentül  homályosabb,  tehát  látszólag 
mély  legyen.  Schöpflin  előadása  tiszta,  egyszerű,  keresetlen,  a  fölös- 
legest kerülő.  Látszik,  hogy  meg  akarja  értetni  az  olvasóval  észrevéte- 
leit, szónoki  fogások  nélkül!,  beszél,  nem  fitogtatja  az  esztétika  mester- 
szóit, nem  csap  hű-hót  megállapításaival.  Ezek  a  tulajdonságok,  amelyek 
Budapesten  egyre  ritkábbakká  váltak  s  amelyek  hiánya  kritikánkra 
általában  bizonyos  nyegleség  bélyegét  ütötte,  Schöpflin  biráló-munkál- 
kodásának  jóleső  külsőségei. 

E  külsőségek  keretén  belül  jóleső  megnyugvást  kelt  az  olvasóban 
a  tulaj donképeni  lényeges  rész:  e  sok  iró  jellemzése.  Azt  már  mondot- 
tuk, mily  vágyva  keresi  leszármazásukat,  a  törzsöt,  amelyből  a  galy 
kihajt.  Ezzel  már  messzi  horizontokra  mutat:  egy-egy  iró  ily  beállí- 
tásban nem  csupán  az  irodalom  fejlődési  menetének  egy-egy  kisebb- 
nagyobb  jelzője,  hanem  egyben  összefügg  a  magyar  élet  valamely  szé- 
lesebb komponensével,  mondjuk  törzzsel,  osztállyal,  foglalkozási  rend- 
del. Igaza  van:  Arany,  Petőfi,  Gyulai  s  a  többi  is  mind  nemcsak  ma- 
gyar emberek,  hanem  valamely  speciális  magyar  vidék  szülöttei,  vala- 
mely speciális  rend  vagy  társadalmi  réteg  gyermekei.  Irodalmi  műkö- 
désükben —  az  iróban  is  maradandók  a  gyermekkori  emlékek,  akár 
festőinkben  —  szépen  kibogozható  ez  a  hatás,  ha  az  ember  oly  készült- 

séggel  fog  hozzá,  mint  a  szerző.  Továbbá  fontos  megfigyelni,  hogy 
iróink,  bármely  rétegből  eredtek  is,  tanulmányaik  és  életük  további 
során  mily  társadalmi  körülmények  közé  kerülnek.  Itt  még  arra  is 
suly  esik,  városlakók,  avagy  vidékre  szakadt  emberek  maradnak-e. 
Kiválóan  sikerült  e  hatás  elemzése  Aranynál,  Petőfinél,  Peteleinél.  Az 
a  körülmény,  hogy  a  journalisztika  szolgálatába  álltak-e  (mint  Mikszáth), 
vagy  a  nagyvárosban  is  megmaradtak  magukba  vonult  embereknek 
(mint  Arany)  sokat  jelentő.  Ily  szempontból  elemezve  Íróinkat,  szük- 
ségessé vált  a  magyar  életet  legalább  a  negyvenes  évektől  mintegy  a 
nyolcvanas,  kilencvenes  évekig  általános  jellemzés  tárgyává  tenni.  Ez 
is  találóan  sikerült  a  szerzőnek.  Szemünk  előtt  folyik  le  a  városok 
gyors  megmagyarosodása,  a  f őtörzsöktől  elszakadt  német  élet  elhamva- 
dása,  a  Tisza  Kálmán-korszakban  az  elszegényedett  gentry  világa,  amely 
hol  paraszttá  bukik  vissza  a  vidéken,  hol  talpára  áll  s  átgyarmatosítja 
Magyarországot.  A  falu,  vidéki  város  és  a  főváros  természetrajzát  kap- 
juk s  mind  e  hatások  között  kialakuló  iró-egyéniség  a  hatások  ez 
összesugárzásában  lassan,  vagy  gyorsan,  de  mindig  természetesen  vál- 
tozik át,  maga  is  közreműködik  egy  ujabb  miliő  megteremtésében,  de 
maga  is  sokat  vesz  fel  abból,  ami  környékezi.  így  kapcsolható  be  az 
irodalmi  élet  fejlődéstana  kultúránk  s  végül  az  egész  magyar  élet  fej- 
lődéstörténetébe s  ami  eddig  csak  mesterkélten  kipreparált  rész  volt: 
az  irodalomtörténet,  igy  mutatkozik  a  nagy  nemzet-  vagy  néptest  vér- 
keringése részesének.  Valóban  érdemes  munka  s  csak  azt  sajnáljuk, 
hogy  irodalmunknak  csupán  néhány  alakjára  terjed  ki,  holott  nagyon 
tanulságos  volna  egész  irodalomtörténetünket  az  itt  használt  módszer 
segítségével  is  megvilágítani. 

>  /. 


«És  mégis  szép  ez  a  világ! »  Garády  Viktor  könyvének  már  a 
címében  benne  van,  bár  költői  formában,  az  a  j elmondás,  amelyet  a  ma 
embere  mindennél  jobban  érez:  vissza  a  természethez!  A  modern  élet 
városokba  száműzi  az  embert,  összezsúfolja  és  leköti  ott,  hogy  csak 
ünnepnapjain  —  és  itt  nem  csupán  a  kalendáriumi  ünnepeket  értjük  — 
térhessen  meg  újra  hozzá,  aki  után  a  fáradt  lelkek  nosztalgiájával  vá- 
gyódik. Nyugalmat,  egyszerűséget,  jóságot  csak  ott  szívhatunk  ma- 
gunkba. A  városi  ember,  a  modern  ember  örök  Mekkája  a  természet. 
A  felületesek  és  szkeptikusok  csak  a  fát,  füvet  és  az  állatokat  látják 
meg  benne,  de  a  szépségeit  nem.  Mert  ők  azt  hiszik,  hogy  a  tudásuk 
az,  ami  nem  engedi  meg,  hogy  gyönyörködni  tudjanak  benne,  mihelyt 
a  latin  neveket  el  tudjak  mormogni,  ők  tudják,  miből  és  hogyan  lesz 
a  virág,  a  fa,  a  tenger  száz  és  száz  rejtelmes  lakója  és  ez  a  tudásuk  — 

szánalmas  kapudöngetés  a  nagy  titkok  birodalmának  falain  —  meg- 
bontja számukra  a  természet  varázshatalmát.  A  tudás,  a  fél-tudás,  csak 
sivárabbá  tette  lelküket,  mert  megfosztotta  fogékonyságától.  De  az 
igazi  tudós,  aki  mindennek  okát  és  magyarázatát  tudja,  már  ismét  fo- 
gékony, ő  már  megért  mindent  és  ismét  gyönyörködni  tud  a  természet 
szépségeiben. 

Garády  Viktor  ilyen  tudós.  De  ő  nemcsak  tudós,  hanem  poéta 
is  és  könyve  épen  ezért  mindvégig  szépirodalmi  eszközökkel  igyekszik 
elérni  a  tanítás  céljait.  Ez  a  cél  tulaj  donképen  nem  valami  elvont  tudo- 
mányos teória  népszerűsítése,  nem  is  biológiai  problémák  fölvetése, 
hanem  egyszerűen  a  természetszeretetnek  fölébresztése.  Állatokat,  virá- 
gokat nem  azért  vesz  mikroszkópja  alá,  hogy  sejtösszetételüket  labora- 
tóriumi célokért  vizsgálja  meg,  hanem  hogy  azokban  is  olyan  tulaj- 
donságokra mutasson  reá,  amelyek  a  líaikus  érdeklődését  is  fölkeltik. 
Már  pedig  mi  más  érdekelné  az  avatatlant,  mint  az,  ami  az  ő  életéhez 
is  hasonlít?  Garády  Viktor  épen  azért  minduntalan  rávilágít  arra,  hogy 
az  állatvilág  életében  mennyi  az  analógia  nemcsak  a  mi,  saját  életünk- 
höz, hanem  egyenest  társadalmi  berendezkedésünkhöz.  Ázalagok,  me- 
dúzák, aktiniák,  polipok  és  rákok  szinte  emberi  életet  élnek,  amint  ő 
magyarázgat  róluk,  az  állatoknak  és  dolgoknak  azzal  a  megértésével, 
amellyel  Maeterlink  Írásaiban  találkozunk.  Ilyen  célok  szem  előtt  tar- 
tása mellett  természetesen  az  egyes  fejezetek  nem  is  készültek  tudo- 
mányos szakelőadásnak,  hanem  inkább  költemények,  prózában,  olyan 
témákról,  amelyek  egy  költői  lelkű  tudóst  nem  egyszer  szinte  himnu- 
szok írására  is  inspirálnak.  Ezért  aztán  egy-egy  szines  fejezetében  való- 
sággal boldog,  ujjongó  diadalkiáltás  ez  a  könyv.  A  tudós,  aki  poéta  is 
egyúttal,  az  emberek  közül  a  fájdalom  és  nyugtalanság,  keserűség  és 
csalódás  órái  után  visszamenekül  a  természethez,  az  örök  és  hatalmas 
természethez,  amely  a  leghívebb  barátunk  és  vigasztalónk  és  mámoros 
pantheismusában  uj  «epur  si  muove»~t  kiált  az  emberek  felé.  És  mégis 
szép  ez  a  világ!  Emberek,  ne  csüggedjetek  és  ne  tagadjátok  meg  az 
istenséget!  Akármilyen  fájdalom  ér,  a  természet  megvigasztal  mind- 
denért  örök  és  halhatatlan  szépségeivel.  Csak  látó  szemetek  és  fogé- 
kony lelketek  legyen,  amely  nemcsak  meglátja,  de  meg  is  érti  ezeket 
a  szépségeket.  És  akkor  —  mégis  szép  ez  a  világ! 

B. 


A  Magyar  Élet-  és  Járadék  Biztosító  Intézet  mint  szövetkezet  folyó 
hó  2-án  tartotta  meg  15.  rendes  évi  közgyűlését  Széchenyi  Aladár  gróf 
elnöklete  alatt  az  intézet  Andrássy-uti  házában. 

Az  igazgatósági  jelentés  adatainak  tudomásulvétele  után  hozzájárult 
a  közgyűlés  a  nyereség  felosztására  vonatkozó  javaslathoz  és  a  felment- 
vényt megadta.  A  biztosított  tagok  soron  levő  csoportjai  az  1901 — 2., 
J907.  és  1912.  évben  belépettek  5  százalékos  nyeremény  osztalékban 
részesülnek.  A  közgyűlés  Lisznyai  Damó  Tihamér  miniszteri  tanácsost 
a  választmány,  Kovács  Gyula  dr.  udvari  tanácsost  pedig  a  felügyelő- 
bizottság tagjává  ismételten  megválasztotta. 


A  Magyar-Hollandi  Biztosító  Részvénytársaság  május  31-én  tar- 
totta Dr.  Nagy  Ferencz  v.  b.  t.  t.  elnöklésével  első  rendes  évi  közgyű- 
lését. A  közgyűlés  tudomásul  vette  az  igazgatóságnak  és  a  felügyelő- 
bizottságnak az  1916.  üzletévről  szóló  jelentését  s  megállapította  az 
első  üzletév  mérlegét,  valamint  a  nyereség  és  veszteség  számlát.  A  ki- 
zárólag életbiztosítással  foglalkozó  társaság  első  üzletévének  két  igen 
jelentős  eseménye  volt:  a  Magyar-Hollandi  ugyanis  átvette  a  Hollandi 
Életbiztosító  Részvénytársaságnak  e  társaság  szavatossága  mellett  egész 
magyarországi  üzletállományát  s  az  átvett  biztosítási  állomány  több 
mint  13  millió  korona  díjtartaléka  e  révén  Magyarországon  nyert  el- 
vonhatatlanul  áílandó  elhelyezést,  még  pedig  kizárólag  magyar  állam- 
papírokban, közkölcsönkötvényekben  s  záloglevelekben  befektetve, 
amely  befektetésekből  hat  millió  korona  magyar  hadikőlcsön.  Ugyan- 
csak az  első  évben  megteremtette  a  társaság  a  nyugdijalapot,  még 
pedig  negyed  millió  koronával  és  oly  módon,  hogy  az  átvett  tisztviselői 
karnak  a  Hollandi  Életbiztosító  Részvénytársaságnál  1916  január  l-ig 
eltöltött  szolgálati  évei  minden  nyugdíjjárulék  befizetésének  elengedé- 
sével beszámíttatnak.  A  társaság  biztosítási  állománya  1916  végén 
15.055  darab  összesen  54,990.700  korona  tőkeösszegre  szóló  kötvény 
volt;  dij-  és  kamatbevétele  pedig  3,093.011  korona.  Az  1916.  évi  tisztá 
nyereség  71.335  korona  60  fillér,  amely  összegből  az  alapszabályok  sze- 
rint a  részvényesek  osztalékául  a  befizetett  részvénytőke  öt  százaléka 
kerül  kifizetésre.  A  mérlegben  a  nyugdijalap  javára  274.792  korona 
szerepel. 

